
4?redgovor. 


Nastop nove službe s početkom l. 1883 od 
strani izdajateljeve in pa mnogoverstne skerbi, zdru- 
šene s to novo službo, krive so največ temu, da se 
je ova četerta knjiga naše zbirke toliko zakasnila. 
Zanaprej pa upam, da bode hitreje šlo; vsaj tega, 
da naj bi se začeto delo skoraj dokončalo, menda 
nihče tolikanj iskreno ne želi, kakor ravno izdajatelj 
sam. Peta knjiga, obsegajoča katehetično in drugo 
nabožno tvarino, pojde, če bo le kolikaj moči, še 
to leto u tiskarno. 

Gradivo, kar ga je tukaj nabranega, menim, 
da bode precej popolno tn vseobsežno; če bi komu 
znana bila še kde kaka betev, prosim uljudno, naj 
mi jo blagovoljno prijavi. , Vaje curkvene zgovor- 
nosti" u Drobt. 1862, odložil sem, ker bodo po 
moji sodbi kot uvod k pervemu zvezku Slomšekovih 
pridig najbolj umestne. Da pa sem izmed pridig 
odlomek one ,,0 dolžnosti swoj jezik spoštovati" (glej 
str. 260.) in od pastirskih listov to, kar se nahaja 

str. 227.—235. in 299,.—313. simkaj uverstil, tega 
menda ne bo treba opravičevati. 

Kdor bi se hotel morda na razverstitvi spod- 
tikati, prosim ga, naj blagovoljno pomisli, da ni 
na razdelitvi toliko ležeče, kakor velikoveč na tem, 
da imamo to različno blago iz Slomšekovega peresa, 
doslej po mnogih knjigah in časnikih rastepeno, 
vender enkrat še zbrano in kolikor toliko urejeno 
pred seboj. Kaj ni, prijatli? 

Zastram jezika deržal sem se ravnila u Slomš. 
I. str. XII. — XITI. objavljenega, če tudi čujem, 
da enim premalo, drugim pa preveč pilim, da je 
»jezik zastarel" 4. t. d. Razven nekaterih slov- 
niških oblik in odpravljenih nemčiznij je vse Slom- 
šekovo.'" | 

Sostavki : 4, 19 pervega, 2, 3, 4, 10 drugega 
in 4, 6, 7, 8, 9,, tretjega oddelka so po ured- 
niku poslovenjeni. 

1 Odgovor na uprašanje, kaj da pišem u: a) ker ga je pisal 
Slomšek sam; prim. ,Djanje Svetnikov božjih" l. 1853, Drobt. 
l. 1854, 1855; u starejših knjigah pa vedno v"'; 5) ker ga u narodu 
pogoje čujemo, kakor v, pa tudi sami (posebno mi pridigarji), dosti- 
krat še nehote, izgovarjamo; c) ker ga pišejo Hervati — in to mi 
je poglavitni razlog — in je gotovo, da se s tem pomaknemo u 
pisavi za izdatno stopinjo svojim bratom na jugu bliže, in to prav 
lehko, brez vse najmanje škode naši mili in ljubljeni slovenščini. 
Itak, hvala Bogu! velike razlike med nami več ni, in ko bi bili 
Hervati ostali pri svoji kajkavščini, imeli bi Slovenci ž njimi danes 


že enoisti književni jezik. U kratkem mislim objaviti prav zanimiv 
dokaz za to terditev. 


VH 


Gorko vam priporočam, dragi slovenski rodo- 
ljubi, to knjigo po zaderžaju svojem iaverstno in 
za ljudstvo velepodučno. Razširjajte jo med narod, 
ga kojega so pisani večinoma vsi ti zbrani sostavki !! 


1 Naj dodam tukaj doneske k bibliografiji Slomšekovih del 
(prim. Slomš. l. dodatek, str. 231—254), kolikor sem jih med tem 
znova nabral: 

1. Pervo slovstveno delo Slomšekovo utegnili bi biti: , Po- 
sebni nauki ino molitve za žensko mladost" in pa ,ZMolstvice in 
potrebni nauki za pridne mladenče%, prim. bibliografijo Slomš. I. 
štev. 5 in 14 in opazko 2, str. 231, katera molitvenika izdal je 
najberž, ko je prevzel l. 1829 službo špirituala u celovški duhovšnici. 


2. Prepis eniga pisma gospod fajmoštra wv Babolni na Tisi 
na Ogerskim, vw' kterim pišejo ta skerbni gospod, kako so srečno 
zdravili tiste, ktere je bolezen kolera prijela. 8%, str. 8. Na koncu 
se bere: Babolna per Tisi 3. velicega serpana 1831. Janez Morvaj, 
fajmošter. Prim. biblgr. str. 231., opazko 2. in Slomšek IV. str. 325. 
— lztis te knjižice hrani se u bogoslovski knjižnici ljubljanski z 
zaznamkom F/65. 

3. Keršanska Beseda katoljškim misjonam pomagat, ktero 
je Slovencam govoril Anton Slomšek, špiritval v' celovški duhovš- 
nici, v' spomin katvljške bratovšine svetiga Leopolda. VW' Celovci 
1836. Natisnil Ferdinand žlahni od Klajnmajr. 8? str. 48. 

4. Sveti Križev Pot ino Litanije od terplenja ino smerti 
Jezusa Kristusa. V Celovci. Natisnil in na prodaj ima Janez Leon. 
89% str. 24. Brez letne številke. Menda l. 1847—1850. 

5. Škofovi list od Antona Martina, lavantinskega škofa. 
Svetla resnica v zmešani svet! — Prenatisnil Janez K. Jeretin, ino 
ponudil keršanskim ludem za Velikonočno Pisanko 1848. 89, str. 15 

6. Katolška družba svetiga križa za keršansko resnico in 
pravico. — Le v znamenji sv. križa je izveličanje naše. U Celju 
1850. Natisnil J. K. Jeretin. 89, str. 14. 

71. Povaba na Botrino katolškim misjonam pomagati. V 
Celovei. Natisnil Janez Leon. 1850. Vel. 89, str. 16. 

8. Duhovsko- Pastirski Glas velke nesreče varvati ljube Slo- 
vence. MU Celju pri Janezu Jeretinu. 1851. 89, str. 23. 


VILI 


Kdor jo vestno pregleda, rad bo rekel z meno 
vred: Zdaj še le vemo, kaj Slomšek velja! 


Ma ole dne 1. majnika 1885. 


Mih. Lendovšek, 


župnik. 


9. Molttve za popolnoma odpustek svetiga leta Papeža Pia IX. 
89 str. 16. "Tiskarna in leto nista povedana. (Sv. l. 1850?) 


10. Oznanilo in opravilo slovesnih molitev zadobiti popol- 
noma odpustik svetiga leta po naročilu sv. Očeta Papeža Pija IX. 
Za lavantinsko škofijo. Celovec. Natisnil Ivan Leon. 1852. 89, str. 28. 


11. Anton Martin, po milosti božji škof Lavantinske cerkve, 
pozdravim vse svoje verne ovčice in vam veselo veliko noč v Go- 
spodu Jezusu želim. V Celju 1853. Natisnil J. K. Jeretin. 89%, str. 18. 


12. Der heilige Aloistus, das Vorbild der studirenden Jugend. 
Ein Wort des Fiirstbisehofes von Lavant Anton Martin zur Er- 
offnung des Scehuljahres 1859 am k. k. Gymnasium zu Marburg. 
(Der Ertrag ist der St. Aloisi- Kirche gewidmet.) Gratz. Druck 
von Jos. A. Kienreich. 8?%, str. 16. | 

13. Das letzte Lebewohl am (irabe des Hochwiirdigen Herrn 
Kaspar Albrecht, infulirten Domdechantes von Lavant, der am 
13. August 1861 zu Marburg in seinem 74. Lebensjahre selig im 
Herrn verschied. Gratz 1861. Druck und Papier von Jos. A. Kieri- 
reich. 89, str. 12. 

14. Popoldanja služba božja za katolške biči Obsega 
osem in trideset raznih litanij in drugih potrebnih molitev, kakor 
tudi sv. križev pot. Zbirka iz raznih poterjenih bukev. V Celovcu 
1855. 89, str. 140. 

15. Martin Mladt Pušavnik. Zala perpoved za otroke iz 
pisem Krištofa Šmida. Poslovenil F... G... W' Celovci. Natisnil 
Janez Leon. 89, str. 80. (Leto ni dodano; po biblgr. Sl. I. str. 235. 
najberž l. 1836. F. G. — Felicijan Globočnik.) 


Pervi oddelek. 
Šola in odgoja. 


AIILA Dn 


Slomšek IV. | 1 


ss Šola pa, če prava ni, 
je boljše, da je nt! 
Slomšek l. 1850. 


I. Splošne razprave. 


ZAIDE 


1. Pozor! 
(Vel. ber. 1. 1854.) 


Visoko ces. kr. ministerstvo uka priporoča, naj se 
u šoli pervega odreda serce učencev ošwi za Boga tn 
vero, za cesarja in domovino; naj se za resnico in pra- 
vico ogreje. Temu namenu služi naj malo berilo. U dru- 
gem odredu naj se učencem glava izbistri, izjasni razum, 
in razeveto blage dušne moči, naj mladina svoj sveti po- 
klic spozna, in pa namen različnih božjih stvarij po 
svetu. U izobrazenje glave, pa tudi u obširnejšo omiko 
serca naj služi: Veliko berilo in pogovorilo o najpotreh- 
nejših rečeh. Samo čitati, pogovarjati se z učenci pa ne, 
bilo bi vodo žejnemu s sitom zajemati, okno zabijati in 
temo u šolo nositi. Mladini naj sije solnce modre spo- 
znave, naj pije žejna duša čisto vodo zdravega nauka. 
Zato je šola. 

Kakor pa daje le solnce zemlji toploto in luč, tako 
daje šoli pravega razsvetljenja in omike pomoč samo 
Bog — Jezus Kristus, nebeški ljubej otrok; in kakor 
je bila blagoslovljena hiša Egipčana, u koji je Jožef go- 
spodaril, tako bo blažena le tista šola, w kažer? bo Jezus 
vsakega nauka začetek in konec. Bratje, to učite! tako 
storite ! in bote živeli vi in vaši učenci. Amen. 

9, Iskrice šolo oživiti. 
(Blaže in Než. l. 1857.) 


Kakor ljubo solnce zemljo oživlja, katero osije, 
tako naj vsak učitelj šolo oveseluje, u katero pride. Uče- 
nik mertev, ko les, merzel ko led — učenci pa živi ko 
ogenj, se slabo strinjajo; serca učencev se učeniku tako 
dolgo odmikajo, da šola zmerzne, nauka evet pomerje in 
dobrega sadu ne da. | 

Iskreni šolski prijatel, kar naj bi vsak učitelj bil, 
ima naj oživljajočih iskric kupoma k redu za veselje in 
kratek čas, za resnico in za nedolžno šalo, da svoje 
učence za nauk unema in oživlja, zaspane drami, pridne 
podpira, da mu ne opešajo na sredi pota potrebnega 
poduka. 

Takošnih iskric enokoliko knjiga: Blaže in Nežica 
učiteljem ponuja, ki se na novo presojena in za po- 
trebo popravljena u tretje natisne in svetu poda. 

Ne zamudi, prijatelj šole in domovine, učenik in 
odgojitelj mladine, knjižice blagovoljno soditi, dobro po- 
sneti, slabo popraviti, da ne bova ne jaz ne ti na zgubi. 

Boš čital, kar sta se Blaže in Nežica u nedeljski 
šoli učila, naj se, wčenec! tudi tebe nauk prime. Beri, 
štej in poskušaj; kolikor toliko dobrega bode se tudi 
tebe prijelo, in veselilo te bo, tudi kaj znati, kar še do- 
zdaj vedel nisi. Ne opuščaj pa tudi u djanju posnemati, 
kar dobrega znaš; Bog ne ljubi le poslušavcev, tudi ne 
praznih bravcev; pridne delavce ima rad. Veliko znati, 
pa malo-prida ravnati, žali Boga in škodi ljudem. 

Hočeš, učitelj! ti druge učiti, in bolj moder biti 
ko skerbni učenik in pridni gospod kaplan, od katerih 
bereš, kako sta šolo oživljala in po šoli živo, ljubeznivo 
obračala se, saj ti ne branim. Uči in suči se u šoli kakor 
rad, naj le seme dobrega nauka dobro zemljo najde in 
pa obilno dobrega sadu zarodi. Ne po sevki ne po oralu 
— le po sadu orača in sejavca, pa tudi učitelja spoznaš. | 


O setvi ima sonce sijati, da se da lepše orati in 
njiva čedno obdelati; bodi učitelj tudi ti pri nauku vesel 
in dobre volje, kar je prav. Povedal sem ti torej mno- 
gotero za smeh, toda brez greha. — Naj tudi dobro 
setev 0 pravem času pohleven dežek pomoči in porosi, 
toliko hitreje se ozeleni. | 


Rodoviten dež na razložen in u serce položen nauk 
so gorke solze. Mislim, da te bodo vmes tudi solze po- 
silile, če nisi prekamenitega serca, ko čitaš ali čuješ te 
knjižice vesele in žalostne reči. | 


Mladini najbolj potreba je modre šole za srečno 
žuvljenje; zatorej učitelju čez vse potrebno znati, šolo 
na pošteno žwljenje modro ravnati; kazati svojim učen- 
cem življenja srečno pot; jim vedno praviti, česar naj 
se držijo svoje žive dni, da bodo kakor Blaže in Nežica 
srečno hodili. Učencem kazati vsakatere nevarščine, ki 
jih čakajo; jim povedati pomoči u mnogoteri sili, koli- 
kor se da, — to daje ljudskej šoli ceno in življenje; za- 
torej življenje kmetov po solnčnej in senčnej strani po- 
pisano najdeš. | 

Ti je preveč, kar se u teh bukvicah uči, izogni se; 
kar je premalo za tvojo mladino, pa dodaj. Veš, da po 
svetu vsaka tehtnica enako ne vleče, tudi vse ure po 
tisti meri ne tečejo; vsakemu po glavi, kakor bi rad, 


tudi biti ne more. Kar tebi ne dopade, bo pa, lehko da, | 


drugim prav. U spoznanju božjem čedalje bolj napredo- 
vati, po spoznanju koristnih rečij modreje ravnati, po 

ravnanju pa tudi u sveti čednosti rasti: čo je naše šole 
sveti namen, katerega Blaže in Nežica kažeta. 

Mnogo let je preteklo, kar je bila ta knjižica per- 
vič spisana; mnogo oblik se je od tiste dobe premenilo, 
mnogo popravilo, kajti popolnega nikaj pod solneem ne 
najdeš. Vse se premeni, tudi človek in njegova dela; le 
resnica ostane. Tudi bukvic za šolo in domačo podučbo 
se je u preteklih letih veliko boljših skovalo, kakor jih 
Blaže in Nežica imata, ki sta se tudi že postarala. Je 
pa novo vino bolj močno, je starina vender bolj zdrava. 
Nadjam se, da tudi knjižica ta ne bo škodovala, posebno 
mladim učiteljem in rednikom ; le naj poskusijo, kar je 
dobro in prav. Pijanost pa ni modrost, bodi si pijan od 
starine ali novine — napihnjen od starih ali novih oblik. 

Vsaka slovniška oblika je kolo živega jezika, ki ne 
stoji nepremakljivo, dokler jezik živi, marveč se nepre- 
nehoma obrača in toliko hitreje premenjuje, za kolikor 
bolje omika ljudij in jezika napreduje. Kolo prenaglo ti- 
rati in preterdo zavirati dobro ni; tiraj, opoviraj rabo 
oblik, kar je prav, da kolo jezika gladko poteče; pa tudi 
preveč vstran ne vozi, zaničevaje sosedov bistne oblike, da 
bratov pravice u svojo lastno škodo ne povoziš. Bolje bo 
na vseh štirih kolesih oblike voziti prav po braterno, ka- 
kor za kolesnice (ki le dve kolesi imajo) svojeglavno 
deržati, ali celo samokoliko enostransko tiščati, na obli- 
kah sosedov se spodtikaje. Združena moč velja. 

Tako misli in želi brez zamere — SO prijatel — 
Anton Slomšek. 


3. Opomemba. 
(Ponovilo l. 1854.) 


Popotnik je človek na svetu. Srečno svojo pot ho- 
diti, ima mladino dobra šola učiti — dobra šola za žw- 
ljenje. Poprej ko se mladež od šole za vselej poslovi, 
naj se mladenčem in dekličem o svetih nedeljah in praz- 
nikih vse potrebno ponovi, česar so se o delavnikih u 
šoli učili. Ovo Ponovilo naj odraščeni mladini popotnica 
bo za tukajšno potno življenje. 


Popotnik potrebuje za srečno hojo ljube svetlobe, 
da pravo pot vidi. Dogodivščina svete vere bodi mladeži 
svitla luč, katera nam zgodbe naše svete katoliške cirkve 
tolikanj lepo kaže, da stare resnice ne zgubimo. Popot- 
nik, ki pravo vero zgubi, vse zgubi. 

Mlad popotnik mora modrega tovariša imeti, ki 
mu pravo stezo kaže, da si .ne zgreši in se po potu ne 
spodtika. Navod pobožnega življenja in zaderžanja čed- 
nega naj bode voditelj naši dragi mladini, da od pota 
pravice ne zaide. Ova predmeta sta ponovilo vsega ker- 
ščanskega nauka in poglavitna temelja srečnega življenja, 
časnega in večnega. 


Popotnikom mladim je pa tudi potreba, da dobro 
pisati znajo, poprej ko se po svetu podajo, naj si bo 
list u daljne kraje poslati, ali za domačo korist, si kaj 
zapisati, pa tudi za cesarske uradnije kake javne sve- 
dočbe narediti. /Spesovnik naj odraščeni mladini pismo 
doverši in jo u navadni pisariji poduči, Ravno tako je 
mladim ljudem številoslovja ali računstva potreba, da jih 
premeteni svet ne goljufa. 


Kar je pa prihodnjim gospodarjem in gospodinjam 
na kmetih najbolj potrebno je kmetijstvo, katero jih uči 
zemljo dobro spoznavati in obdelovati, travnike čediti in 
za tečno kermo skerbeti, drevje žlahniti in živino lepo 
rediti ; tudi drobnih bučeliec ne zanemarjati. Vinograde 
obdelovati, naj mladini vinoreja pokaže. In ker u mla- 
dih letih nihče ne ve, kamo še pride, je mladim po- 
potnikom tudi svet spoznati, zemljo po suhem in po 
mokrem pregledati, spoznavati mnoge deržave, dežele in 
ljudi, koji po svetu prebivajo, ter poizvedeti, kako se 
jim kaj godi. Vse to jim zemljepis pove. 

Žalostno je pri hiši, ako gospodar in gospodinja 
slabo termoglavo družino imata, koja ne ve poštenja, ne 
pozna pokorščine, ne porajta za strah; u taki hiši ne 
biva Sv. Duh. — Velika družina u ljubi domači deželi 
— domovimi — smo vsi; gospodarja, ki nas u posvet- 
nih zadevah vlada, imamo cesarja in njegove namestnike, 
oblastnike. Kdor u tem velikem društvu srečno in mirno 
živeti hoče, naj se nosi kakor ga zadnje poglavje Pono- 
vila ,,ljubezen domovine" uči. — Tako bo to Ponovilo 
lepo vodilo za mlade Slovence in Slovenke, da se jim 
glava izbistri, serce ožlahni, ohranita zdrava duša in telo, 
in pa pridne delavne roke. 

Hoče pa Ponovilo biti mladenču prigodno vodilo 
k časni in večni sreči, bodite vi častiti šolski uči- 
telji! modri, skerbni voditelji, posebno svojim nedeljča- 
nom -in nedeljkam previdno oko. Učiti in ponavljati je 
mnogo, časa pa malo; ni mogoče u enem letu vse — 
pa u treh ali štirih letih se lahko vsi predmeti tega vo- 
dila ponovijo. Poiščite in izvolite pred drugimi take reči 
koje so mladini vaših krajev in dobe koristneje. Kar 
učitelji u šoli nauka začnete, u tem naj učenci in učenke 
doma napredujejo; in kar ste pervo nedeljo začeli in 
mladeži naročili, drugo nedeljo izpitajte in u kratko po- 
novite, kolikor se da. 'Tako bo vsaka sveta nedelja in 

svetek lepa stopinja blage omike in poduka za mlade 
ljudi. Bodete skerbno in pridno rosili svoje nauke uči- 
telji vi, jim bode tudi Bog svojo rast dajal. In kdor 
obilno seje, bo gotovo tudi obilno žel, ter če ne na ovem 
pa na unem svetu stotero prejel! 


d, Kaj je storiti dušnemu pastirju 
dandanašnji posebno u šoli? 
(Theol. Zeitsehr. l. 1849 str. 121 i. d.) 


» Gospod ! videl sem tri prizore velikega igrokaza 
pred seboj veršiti se, in groza obšla me je pred tem, kar 
še ima priti. Videl sem u pervem prizoru, kako so popa- 
čeni politikarji tebi, o Bog! slovo dali rekoč: Ne potre- 
bujemo te k vladanju ljudstva in dežel; opravimo to 
fehko brez tebe. Molčal sem in se solzil. Videl sem u 
drugem prizoru, kako so nespametni moralisti tebe od- 
pravili z besedami: Ne potrebujemo te več, da bi ljudi 
blažili in osrečevali; opravimo to lehko brez tebe. Mol- 
čal sem in izdihoval. Videl sem u tretjem prizoru, kako 
so cel6 besni bogoslovci tebe, moj gospod in moj Bog! 
odstavili rekoč: lehko nam je ljudi tudi brez tebe modre 
in srečne napraviti. Gospod! rekel sem, kako dolgo še? 
— 'Tako postaja ljudstvo brez vere, vera brez življenja, 
svet brez pastirjev, duhovniki brez milobe, učenjaki brez 
modrosti, velikaši brez ponižnosti, obredi brez moči, 
zlobnost brez strahu, čednost brez podpore, mladina brez 
živih vzgledov, prihodnost še strašnejša kakor je sedaj- 
nost. Ljudje hočejo srečo brez čednosti, čednost brez 
češčenja božjega, češčenje božje brez razsvetljenja bož- 
jega; hočejo politiko brez morale, moralo brez vere, 
vero brez razodetja, razodetje brez cirkve; hočejo cir- 

kev brez sv. Duha in to, kar le u edinosti obstajati za- 
more, razdirajo in z razdorom pospeševati menijo." 

Tako je popisoval sivolasi škof Zajler ob koncu 
svojega življenja našo dobo u živi podobi, čije dopolnitev 
smo doživeli in čije resničnost smo dočakali mi. Novo 
paganstvo razvilo se je med ljudmi, in njegov kvas se 
čedalje bolj razširja u vseh stanovih. Zapustili so ljudje 
studenec žive vode in izkopali si vodnjake, ki vode ne 
deržijo. Molijo zlato tele tako imenovane prosvete sko- 
puštva in poželjivosti, Boga in nja kraljevstvo pa so 
vse preveč zapustili, Kde cveti upanje boljših časov? 

» Pustite malim k meni priti, kliče Jezus; ker nji- 
hovo je nebeško kraljevstvo." 

Rastočo mladino u to kraljevstvo voditi, to ravno 
' je najvažniša, pa tudi najbolj uspešna naloga vsakemu 
dušnemu pastirju. Najlepšo priložnost k temu ponuja 
mu šola, da lehko domači poduk nadaljuje ali ga spo- 
polni in tako poznejim cirkvenim naukom dober temelj 
položi. 

Ker pa naše Šole ne smejo biti le same učilnice, 
temveč tudi odgojevališča, u katerih naj bi se dobri der- 
žavljant w nebeščani izrejali — u drugem obziru se 
nahaja veliko več pomanjkanja kakor u pervem! — ne 
bilo bi odveč, ko bi si dušni pastirji in pa izvedeni šol- 
niki svoje misli, nazore in izkušnje med seboj prijavljali. 
Takošni medsobojni pogovori o šoli in odgojevanju bili 
bi verlo uspešni pripomočki k pridobitvi boljših ljudij in 
boljših časov. 

So naše šole cvetoči verti božji in dušni pastirji njih 
urni vertnarji, bodi jim perva skerb, da dobijo njihovi 
nežni odgojenci potrebno mero luči in toplote; ali brez 
prispodobe rečeno, izobraženje uma in serca naj enako- 
merno napreduje. Le samo wm, ma škodo sercu, z zna- 
nostmi preoblagati, iz tega prihajajo merzli razumniki in 
to pelja do suhega racionalizma; razum zanemarjati in 

le samo čuvstvo serca gojiti, pa donaša prazne cvetove 
brez sadu, budi prazno ' čuvstvovanje, vodi do otečene 
nabožnosti in do sanjarstva. Obojno je škodljiva odgoja, 
ki se pa le vse prepogosto kakor po šolah, istotako tudi 
pri domačem izgojevanju nahaja, ter le samo polovičar- 
ske ljudi daje. 

Vender pa naj dušni pastir tega nikdar ne prezre, 
da imajo otroci, kakor sploh vsi nepopačeni, neizobraženi 
ljudje navadno več serca kakor uma, in da je toraj 
mnogo leže najti pot skozi serce do razuma, kakor nao- 
pak skozi razum do serca. Beri spise mladini namenjene, 
p. Krištofa Šmida, in uči se, ljubeznivo, priserčno in 
resnično otroški občevati z malimi. In če si si serca ne- 
dolžnih otrok pridobil, potem ničesar ne zamudi, da jim 
boš tudi um s primernim verskim znanjem razsvetlil in 
gotovo ne bodeš izgojil ljudi — polovičnjake. 

Žali Bog, da se je u naših narodnih šolah, kakor 
tudi na viših učiliščih doslej tudi u veronauku vse pre- 
več le na razvijanje uma merilo, premalo pa na blaže- 
nje serca. Seme božje besede usajeno u rahlo zemljo 
mladine ostalo je brez oživljajoče toplote mertvo, ni pri- 
neslo dobrega sadu ter je bilo od zelišča zadušeno, ki 
tudi u hladni zemlji dobro raste. , Naše šole so navadno 
same ledenice, tožil je rajni knezoškof Roman, in pravo 
je imel. Kaj mi pomaga najsvitlejša soba, če mi je pa 
zmerzniti u njej, in delati nisem u stanu! K čemu so 
cirkvi in deržavi še tako umni udje z največimi zna- 
nostmi, če pa za pravico in čednost gorkega serca nijmajo. 

Ali nas mar ne uči žalostna izkuzba, da učeča se 
mladina s vsakim letom svojega napredovanja postaja 
tudi čedalje bolj brezverna, in da le vse prepogosto ver- 
sko prepričanje in pobožno žiljenje tembolj gineta, ko- 
likor več se množijo znanosti uma, dokler slednjič naše- 
dobni diujakt s šolo vred tudi vere popolnoma ne za- 
pustijo. 

In od kod to? Od tod, ker se veronauk le z golim 
umom, nič pa s sercem ne obravnava in uči. Izpiti ve- 
rozakonski se veršijo izverstno u šoli — izvun šole pa na- 
vadno jako slabo. Vender pa je le življenje prav ta pravi 
verozakonski izpit. 

Če hočemo, da se bo ta stvar na boljše obernila, 
biti mora dušni pastir sam mož vere, mož vse oživljajo- 
čega kerščanstva. Otroci posnemajo rajši to, kar na svo- 
jem učeniku vidijo, kakor pa tisto, kar od njega slišijo. 
Stariši, ki svoje otroke s šibo moliti učijo in pa šolniki, 
ki svojim šolarjem katekizem s kaznovanjem usilujejo, s 
svojim kerščanskim odgojevanjem sreče nimajo; krivi so, 
da postane mladini veronauk zopern, ter izgojujejo suž- 
nike, pa ne proste otroke božje, kakoršnih si apostol želi. 
Beri prelepi pervi oddelek Krištof Šmidovega spisa : Roza 
Jelodvorska in zapomni si, kako se otroci učijo Boga 
spoznavati in moliti. 

Kadar se u šoli moli, naj moli katehet ali učenik 
glasno z otroki vred; delaj lepo pred njimi križ, skleni 
pobožno roke svoje. Če peljaš otroke u cirkev, ne sra- 
muj se ž njimi vred poklekniti, ter vse obrede, katere 
otrokom priporočaš, tudi sam s pobožnim duhom oprav- 
ljati. | 

Ako ne postanete kakoršni so otroci, veli naš go- 
spod in učenik, ne pojdete u nebeško kraljestvo. Tista 
stara dušna erja, mnogih naših sedanjih šolnikov strah 
pred sv. vero, takih, ki se sramujejo pobožnosti in bogabo- 
- Ječnosti — ona je zamorila tudi drugi sad naše mladine. 
Ta verska bojazljivost je živemu kerščanstvu morivna 
kuga. Kdor se Kristusa sramuje, njegov ni; ker , kdor 
mene zataji pred ljudmi, njega bom tudi jaz zatajil pred 
svojim Očetom, ki je u nebesih" — to so njegove 
besede. 

Veronauk in kerščansko odgojo bolj oživiti — iz- 
verstni pripomočki k temu so primerne podobe. Katehe- 

tične podobe Bernarda Galure, knezoškofa Briksenskega, 
neumornega delavca u vinogradu Gospodovem, z nem- 
škim in slovenskim berilom, ki se dobivajo u Gradeu pri 
g. Heribertu Lampeljnu, vredne so zavoljo svoje primer- 
nosti in nizke cene tudi pri nas splošnega razširjevanja. 
Pravi domanji misionarji so, katere otroci domov prine- 
sejo, domačini radi gledajo, in ki s svojimi napisi resnice 
naše sv. vere oznanujejo. 


Kdo bi se radostno ne spominjal na veselo mladost 
in tistih mičnih katehetičnih daril, katere smo dobivali; 
še vedno se že pri samem tem spominu vsakokrat na 
novo omladi naše versko mišljenje. Za celo kraljevstvo 
bi ne bil dal podobice sv. Miklavža škofa, katero sem 
bil dobil od svojega pervega veroučitelja, ko sem jim 
bil na njihova vprašanja povoljno odgovoril. 'Takošna 
darila pa imajo biti modro izbrana, po zasluženju razde- 
ljena, in pa ne prepogosta ! 

Posebno izdaten pripomoček verske odgoje so tudi 
cirkvene slovesnosti, za otroke posebej prirejene. Pervo 
sv. obhajilo je najlepši majnik katoliškega življenja. Dušni 
pastir, ki otrokom za to slovesnost ne skerbi, jemlje jim 
najlepši slavedan, kateri zamujen, se revnemu zemljanu ni- 
koli več ne poverne. Čeravno morda utis takošne pobož- 
nosti pri otrokih kmalu mine, nje blagoslov ostane in še 
u poznih letih obilno sadu prinaša. 


Ali ni sw. Alojzija pobožnost razvijajoči se mla- 
dini kakor terdno ozidje proti zapeljevanju in razuzda- 
nosti? Niso bile Marijine družbe dijakom kakor prave 
terdnjave proti pohujšanju, sedež pobožnih čutil do Jezusa 
in njegove deviške matere? Mlado serce mora ljubiti; 
ker ljubezen je nja življenje, in brez ljubezni mu biti ni. 
Če ne ljubi Jezusa, pa ljubi svet ter se u svetu pogubi. 
Blagor pastirju dušnemu, ki takošne od sv. cirkve poter- 
jene pobožnosti iz lastne skušnje pozna in prav obrajta 

ter jih modro priredovati ume! Naj otroci tega sveta čez 
enake cirkvene naprave še tolikanj zabavljajo ter jih za- 
ničujejo ; zahvalim Te, Oče.nebeški, da si to pred um- 
nimi in modrimi zakril, malim pa razodel, rekel je 
Kristus. | 

Če se je serce mladini ogrelo, pa tudi razum prazna 
suha zemlja ostati ne sme, da se versko odgojevanje 
enostransko ne ?zpridi u golo nabožnikovanje — ampak 
tudi um naj se z obilnim zakladom verskih in djanskih 
resnic obogati, pomnež z njih prisvajanjem uri, seveda 
le kolikor mladina nositi zamore. 

Velevažna naloga dušnemu pastirju našega, časa je 
nadalje ta, da se mladina ne nauči le samo nekaterih 
kosov kerščanskega nauka, temveč vesoljno zveličansko 
delovanje kerščanstva kolikor moči temeljito izpozna, zato 
ker nja sovražniki ne zametujejo več, kakor nekdaj, le 
posameznih resnic, ampak kar celo delo odrešenja. Kate- 
het naj si prizadeva kazati gospoda Jezusa, kot duhovno 
nebeško solnce naše sv. vere, ki z žarki svoje milosti 
pred seboj s prerokbami in za seboj s svojo učečo in 
zveličavno cirkvijo človeški rod razsvitljuje in posvečuje ; 
in da kakor smo u Adamu vsi grešili in pervo zadolženje 
podedovali, tako smo po Kristusu vsi tega zadolženja od- 
rešeni, če se hočemo njegovega zasluženja deležne storiti. 
Globoko naj se utisnejo nepokvarjeni mladini trije po- 
glavitni deli cele naše verske zgodovine: ustvarjenje, od- 
rešenje in prihodnje povračilo; in pa da ni dano pod 
solneem ljudem nobeno drugo ime, u katerem bi zamogli 
zveličani biti, kakor le presv. ime Jezusa Kristusa, naj 
bi se tako ovarovala vedno bolj razširjajočega se ver- 
skega nehajstva. Skerbi naj veroučitelj, da prepriča 
svoje učence o tem, da je vsaka, tudi na videz še tako 
nepomenljiva verska in djanska resnica, vendar le neloč- 
ljivi del celega katoličanstva, in da se ne da nalik od- 
luščenemu kamenu odločiti in zavreči brez kvara storje- 

nega celoti; da je sv. katoliška cirkev temelj vere in 
zvesta varovavka vseh od Boga razodetih resnic, od sa- 
mega gospoda Jezusa Kristusa k temu postavljena, in 
da je le ona sama edini izvirek življenja in izveličanja. 
Te stvari se u deržavi, katere podlaga je verska in vestna 
svoboda, nikakor ne smejo prezirati. 

Pri vsej obilnosti šolskih katekizmov vendar še 
dobrega po gotovem načertu sostavljenega navoda živo 
pogrešamo, navoda, u katerem bi bil ves katoliški vero- 
nauk po določeni meri razložen, da bi tisti šolarji, ki le 
eno ali dve leti šolo obiskujejo, zapopadek celega nauka 
si pridobili in ne le kakošnih kosov katekizma se na- 
učili; tistim pa, ki več časa u šolo hodijo, ne bilo treba 
u višem razredu vedno istega ponavljati. Velika po- 
manjkljivost našega verskega poduka je bilo zanemar- 
janje verske zgodovine, svetopisemske precej, še veliko 
več pa cirkvene; in vendar naj bi se učila mladina res- 
ničnosti obljube Gospodove: Glejte jaz sem pri vas vse 
dni do konca sveta. | 

Prav dober poskus takošnega katoliškega navoda 
(katekizma) je prišel s škofijskim poterjilom u Regens- 
burgu pri Frideriku Pustetu na svetlo in sicer z naslo- 
vom: 1. Katoliški katekizem ali nauk s kratkim obri- 
som verske zgodovine od začetka sveta do naše dobe. Za 
mladino in za odraščene. 2. Katoliški katekizem za mestne 
in deželske šole (zgornji okrajšan) z versko zgodovino. 
8. Mali katoliški katekizem za šole na deželi, ki le 
samo en tečaj obiskujejo. 4. Začetnica katoliškega nauka 
za manjše šole. 

Mnogo podpira kateheta pri razlaganju verske zgo- 
dovine zemljovid sv. dežele, da se otroci soznanijo z bib- 
lijskimi krajevi. S kolikim veseljem stopili smo k tabli, 
na kateri je bila narisana sv. dežela, in kazali potovanja 
in sv. mesta, o katerih je prigodba poročala! Že je več 
ko trideset let minilo od tistih dob, dolgo že počiva 

marljivi katehet u hladnem grobu, ki nam je narisal 
takošen zemljevid, pa še vedno mi je cela podoba živa 
pred očmi, in mi je u poznejih dijaških letih pri vero- 
nauku vselej terdna podlaga ostala. 

Šola, ki se edino le s podučevanjem peča, je polo- 
vičarska! mnogo bolj važno delo je odgojevanje, katero 
se od poduka nikoli ločiti ne sme. Začne pa se vsako 
odgojevanje z verskim podukom in s primernimi pobož- 
nimi vajami, da se tako versko-nravno čutenje zbudi in 
utemelji. Le-ta odgoja se ima početi u očetovski hiši, u 
šoli pa se potem marljivo nadaljuje; zato je treba duš- 
nemu pastirju pred vsem na to paziti, da otroci doma 
svoje juterne in večerne molitve skerbno opravljajo, tako 
tudi pred jedjo in po jedi, stariše za vsako reč popro- 
sijo ter se zahvalijo, pred spovedjo očeta in mater za- 
voljo mnogih razžaljenj za odpuščanje prosijo; u ta na- 
men naj katehet večkrat popraša, ali se je vse to dopol- 
nilo, zdaj vse otroke vkup, zdaj tudi posamezne, z do- 
stavkom, da bo že izvedel od domačih, ali je resen ali 
ne, in tudi to poslednje naj po priliki ne opusti. Versko- 
nravno življenje doma in u šoli naj se vedno lepo ujema, 
in dostikrat bodo otroci najboljši misijonarji svojim last- 
mim starišem,. | 

Tako je pred nekimi leti dobra deklica imenitne 
rodbine obiskovala mestno dekliško šolo. Skerbni katehet 
razlagal je postno zapoved ter otrokom naročal, naj se 
nikdar postni dan mesa ne dotaknejo, tudi ko bi se jim 
doma naprej postavilo. Pervi naslednji post reče vestna 
deklica: Oče! danes je post, ne bom jedla mesa. Oče je 
bil izperva nekoliko osupnen, pozneje pa mu je k sereu šlo 
in ko zopet pride postni dan, ni bilo več mesa na mizo. 
Toraj priprosta opazka nedolžnega otroka lahko več izda 
ko najkrepkejša pridiga. Seveda pa je pri takošnih do- 
mačih napakah od strani dušnega pastirja treba mnogo 
previdnosti, da ne bode z molčanjem jih pred otroki 

odobroval in dopustil, da se jih otroci od starišev nale- 
zejo, pa tudi da ne bo s preostrim in brezobzirnim gra- 
janjem več pokvaril kot koristil. 


Ravno toliko skerb mora katehet imeti pri šolarjih 
tudi na tiste napake, katere se u šoli prikazujejo. Tu 
sem spada tista kriva častilakomnost, vsled katere šo- 
larji radi drug drugemu zavidajo zavoljo boljšega na- 
predka, ali zadobljene pohvale, umnejši pa slabeje zani- 
čujejo ; iz tega se kaj rada rodi notranja meržnja, cel6 
hudo sovraštvo za celo življenje, kakor nas to lastna iz- 
kušnja uči. Kakor važno tudi za učenika in odgojevavca 
blago tekmovanje med šolsko mladino biti zamore, ven- 
dar pa ostane vselej njegova dolžnost, da to stvar u pravi 
meji obderži in po nauku Gospodovem požlahnuje, da se 
u častihlepje in prevzetijo ne izpači. Naj se učijo otroci, 
vsako dobro napravljeno nalogo, vsako pohvalo in čast 
kot dar božji pripoznavati, za katerega so Bogu zahvalo 
dolžni ; naj se učijo pa tudi vse, kar jim spodleti, vsako 
ponižanje, vsako tudi nezasluženo grajo in kazen kot iz- 
kušnjo in pripuščenje božje že u šoli voljno in udano 
prenašati. Zanemarjanje takošnih rečij je mnogo krivo 
pogoste spačenosti pri šolski mladini. 


Dušnemu pastirju ne sme biti odveč, gledati tudi 
na telesno izrejo šolarjev; naj pazi na to, da prihajajo 
vselej snažni, umiti in počesani u šolo. Mlada navada, 
stara napaka! Otroci navadno svojemu katehetu roko 
poljubujejo, žal seveda včasi tudi prav umazani. Neki 
dušni pastir je u svoji Župniji upeljal navado, da so mu 
smeli le samo snažno umiti otroci roko poljubovati. Ka- 
kor hitro so otroci svojega gospoda župnika zagledali, 
hiteli so k bližnji vodi, ter si umivali obraz in roke, da 
so smeli potem svojemu duhovnemu očetu roko poljubiti. 


Pred vsem pa naj dušni pastir svojo šolsko mla- 
dino varuje tako imenovanih smladostnih grehov, ki se kaj 
Slomšek IV. | 2 

radi po učilnicah kakor kuga razširjajo, in nadepolno 
mladost že u pervem evetu ukončujejo. Kdo ne misli z 
grozo nazaj na mnoge nevarščine dijaških let?  Neved- 
nost od ene in zapeljivost od druge strani ste hudobni 
materi mladostne razuzdanosti, ki le prehitro postane 
navada in pogosto železna srajca za celo, če tudi le kratko 
življenje. 

Jako težavna obravnava tega čez vse rahlega in 
nežnega predmeta je kriva, da ga veči del starišev, od- 
gojiteljev in dušnih pastirjev rajši popolnoma prezirajo 
in mladino u popolni nevednosti brez vsake primerne 
svaritve puščajo. 'Toda ravno to molčanje učenikov in 
odgojiteljev daje prosto polje zapeljivosti, katera ni tako 
molčljiva in nežnosti ne pozna; izkušnja uči, da se med 
desetimi zapeljanimi nahaja sedem takih, ki so to po- 
stali iz nevednosti. Kdo je tega kriv? VU nepopačenem 
času zadostovalo bi molčanje, pokvarjena doba, ka- 
koršna je naša, pa zahteva modro, dobro premišljeno 
previdnost. 


S sveto očetovsko resnobo naj katehet vedno opo- 
minja mladino na vsegapričujočnost večnega Boga, ki 
vse vidi, vse sliši, tudi to, kar se na najbolj skritem 
kraju godi; da je vse ostuden greh, česar bi se otroci 
pred svojimi stariši, učeniki ali pred drugimi poštenimi 
osebami sramovali; da je vsako tako dejanje velika hu- 
dobija, pri katerem se človek skrivlje, ali pri katerem 
ga notranji strah obdaja. Vedno naj skerbi za nežno 
sramožljivost, ki je svete nedolžnosti najzvestejši angel 
varuh. 


Bil je oče, ki je svojim otrokom pogosto pravil, da 
se angel varuh vselej od njih proč oberne, kadar so nagi, 
ali pa dokler niso dostojno oblečeni; kadar pa so lepo 
oblečeni, pa pride zopet k njim nazaj. S svetim strahom 
in trepetom se taki otroci slačijo in oblačijo, in. pazijo, 

da se ne bi razgalili. Nedoraslim sem dal mleka, ne 
jedil, pravi apostol. Za popolne pa je tečna jed, za one, 
ki so po dolgem privajanju svoje občutke izurili, in dobro 
od hudega hitro ločijo. 


Če hočemo, da bodo narodne šole kot učilišča in 
odgojevališča blagoslov prinašale, je k temu skupno, 
složno delovanje med dušnim pastirjem in učiteljem ne- 
obhodno potrebno. (Conditio sine gua non.) Predlog, naj 
se veronauk edino le dušnemu pastirju prepusti, uči- 
telju pa še ponavljanje kerščamskega nauka ne dovoli, je 
silno pogubljiv (šusserst verderblich); fe sovražnik šole 
zamore kaj takega storatu. | 


Po takošnem razdoru postale bi naše šole enostran- 
ska, pomanjkljiva učilišča; imeli bi potem mnogo učite- 
ljev pa malo odgojevavcev, in mladina bi se potem še 
dosti bolj naglo pohujševala, Poduk in verskonravna od- 
goja morata. složno napredovati; ves učeniški stan, šol- 
ski učitelji in dušni pastirji, naj bodo z ljubeznijo zve- 
zano Eno. Na čast učiteljskega stanu bodi rečeno, da 
so vsi izvedeni in dobromisleči učitelji to tesno zvezo 
cirkve in šole kot bitstveno izpoznali in določno izrekli, 
da hočejo kakor doslej kerščanski nauk ponavljati in pri 
nravnoverski izobrazbi mladine z združenimi močmi so- 
delovati. Kar je Bog zvezal, naj človek nikar ne razdira ; 
takov razdor bi bil protinaraven in pa velik kvar vsaki 
pravi ljudski omiki. 


Vsakemu enakemu predlogu naj se enodušno ustav- 
ljajo vsi dobromisleči šolski možje, ker tu gre za obsta- 
nek šole, ki je hčerka sv. cirkve. Izobraženje ljudstva 
brez resnične kerščanske vere je ravna steza k najhuj- 
šemu zdivjanju, kakor nam to zgodbe današnjih dni to- 
likanj grozovitno izpričujejo. Mož našedobne prosvete, 
ki je večidel vse klasike prečital, in modroznanstvo 
osemnajstega stoletja preduhtal, verze delal polne duha 

in dovtipa, pisal za najslavnejše časopise, postal je pred 
kratkimi leti dvojni ubijavec, ob enem tudi ropar in bil 
je obsojen k smerti. Ravnilo njegovega življenja bilo je: 
človek živi zato da uživa; če tega ne zamore s pošte- 
nimi pripomočki, naj si pa pomore z goljufijo, tatvino 
in ubojem; treba je le urnosti in zvijače, da sodnikom 
uide; če ni potem se pač plača z glavo. — To pogubno 
ravnilo razširja se strašno krog in krog in vodi narav- 
nost do razdetja človeške družbe, do boja vseh proti. 
vsem. 

Knjige našega časa ljudstvu namenjene jemljejo 
mu vero, in jo hočejo z narodnimi šolami golega huma- 
nizma nadomestiti. Novim šolskim prerokom je znanje 
glavna stvar, verske vaje pa sama pritiklina; toda ne 
pomislijo, da je znanostna izomika brez nabožnosti za 
vsako ljudstvo le samo olišpan grob njegovega blago- 
stanja. , Le peljite človeka z dovršenim podukom k spo- 
znanju njegovih pravic, pa mu ob enem vzemite z za- 
nemarjanjem cirkve in nabožnosti moč, ki ga k izpol- 
njevanju njegovih dolžnosti jači, pa ste ga premišljeno 
napravili prekucuhom ; ker enostranska izobrazba uma 
brez blagoslova pobožne žive ak to druga ni, kakor 
nabrušen meč u roke dati noreu." 


Zatorej, vi stariši in odgojitelji! dajte si dopove- 
dati z znamenji časa, ter izpoznajte, da človek, ki je 
vero izgubil, ne pozna več nobene postave in nobenih 
mej, in prizadevajte si, seme božje u sercih mladine lju- 
beznivo in skerbno gojiti, lepo složno s šolo vred, katero 
sv. cirkev posvečuje. In če že sedanjemu človeštvu več 
zdravila ni, naj pa vsaj prihodnji zarod spozna, kar mu 
je k stanovitnemu blagru. 

Pa tudi mi, ljubljeni bratje in tovariši! ne smemo 
zapirati klicanju sv. cirkve svojih ušes; mi ki smo po- 
stavljeni za to, da nje blagoslov razširjamo čez narode 

in deržave. Domače šole, naši duhovni vertovi, naj nam 
bodo mile, kakor lastno ok6! Dobro podučeni, lepo iz- 
gojeni otroci so nadepolno evetje boljših časov. Kder je 
nedolžnost doma, čisto življenje, otroška vernost in na- 
ravna prostost, tam vlada zlati vek; nja sadišče bodi 
župnijska šola! | 


5. Kratko vodilo za malo in veliko 
, Berilo", 


Blagim učiteljem dober svdt. 
(Drobt. 1861.) 


Deveto leto že novi » Abecednik", malo in veliko 
, Berilo", pa ,, Ponovilo% za šole na kmetih imamo, samo 
slovenske, pa tudi slovensko-nemške knjige, kakoršnih 
šola potrebuje. Veliko jih slišimo hvaliti, pa še veliko 
več grajati, rekoč: da ni neumniših šolskih knjig, kakor 
so nova berila. Vsak jih sodi po svojem kopitu; kar 
enemu dopade, to drugemu merzi; nam se pa zdi, da 
veči del obsojevavcev le po škornju sodi, in šolskih knjig 
le malo, ali celo ne pozna. Potreba je zatorej, da jih 
kratko pretresemo in pa njih rabo nekoliko pokažemo; 
kajti nas skušnja uči, da jih izmed desetero učiteljev 
devet s šolskim berilom prav ne ravna, zato pa tudi 
slabo opravlja. Godi se jim, kakor vojakom, ki svoje pu- 
ške dolžijo, ako dobro ne strelijo; pa puška je nedolžna, 
če vojak streljati prav ne zna. Dober svčt je zlata vre- 
den, ako ga zvesto poslušaš, pa tudi modro poskušaš. 


1. Namen šolskih beril. 


1. Naši deci na kmetih je sploh 6 let za vsakda- 
njo šolo odločenih, tri leta pa za ponovilo dosojenih. Za 
pervi dve leti ima Abecednik veljati, po katerem se 

otroci pismenke poznati, slovkati in za potrebo brati učijo, 
pa tudi vadijo misliti, vidne stvari krog sebe spoznavati, 
prav imenovati, da se otrokom prav razdani. U ta namen 
najdeš po lastnih imenih u Abecedniku: dele telesa, po- 
hištva, imena drevja, cvetlic, domače živine in ptic, ka- 
tere otroci vsak dan čujejo in gledajo, naj se jih tudi 
imenovati in spoznavati vadijo po nauku oglede. Ako ho- 
češ dober učitelj hiti, bodi svoji deci juterno solnce, ka- 
tero sija, ogreva in oživlja, ne pa ponočni mesec, merzel 
in zaspan. Res je težavno na dva jezika šolarje učiti, pa 
toliko bolj zasluživno. Potreba in postava je, da se otroci 
u šoli najprej slovenščine, po moči pa tudi nemščine 
učijo, sosebno dečki, kateri po svetu pojdejo. Počasneje 
ko od kraja napreduješ, hitreje ti hoče iti poduk od rok, 
kadar se deci u nauku pojasni in razdani; le pridno 
kaži, in pravi od vidnih reči, pa tudi otroke čedno iz- 
prašuj. Naj spoznavajo stvari, pa tudi opravila ljudij, ter 
jih vodi po spoznavi vidnih reči, do nevidnih, do Stvar- 
nika, ki jih hrani in živi. To je Abecednika pervi in 
imenitnejši namen; zraven pa tudi pismenke spoznavati 
in prav razločno izrekati, se domače napake odvaditi, in 
po pismu izreke privajati, pri branju ne žagati, ne la- 
jati, ampak čedno po ločnicah glas ravnati. Abecednik 
naj bo temelj ali podloga prave omike in kerščanske iz- 
reje otrok. Hočeš li, učitelj, dobro, terdno dno položiti, 
glavico otrok pojasniti in njihovo serce za vse dobro in 
spodobno ogreti, imaš u Abecedniku za dve pervi leti 
gradiva zadosti, posebno za take šole, u katerih se na 
pol dneva uči. Po tem bodo znali otroci najimenitnejše 
reči u svojem krogu imenovati, ako jim jih pokažeš, pa 
tudi pokazati, če jih ti imenuješ, pa tudi po malem po- 
vedati, k čemu da so. Povedali ti bodo, kako se je po- 
šteno vesti u šoli, kakor doma, pa tudi varovati strup- 
nih rečij, posebno pa greha. In to je prijazni juterni svit 
vsega šolskega poduka. 

2. Za drugo in tretje, ali za tretje in četerto leto 
vsakdanje šole je namenjeno malo berilo za omiko in 
požlahnenje otroškega serca. Za samo slovenske šole malo 
berilo veliko več gradiva ima, za slovensko-nemške šole 
je pa za potrebo okrajšano. Skerbni učitelj mora oba- 
dvojno berilo imeti in modro prezreti, da bo mogel serce 
svoje nežne mladine likati in za vse dobro ogrevati. 
Pervo je, da otroke za šolo ogreješ, naj veseli u šolo 
hodijo. Beri jim toraj prav čedno I. Povabo. Daj potem 
brati: III. Pervo skerb, in razloži jim pripovedico po-. 
praševaje. Ko so to pervo dečki odčitali in razjasnili, 
naj berejo deklinice V. od pridne Rozike, kako skerbno 
je u šolo hodila. Potem naj spet dečki čitajo VI. od dveh 
slabih šolarjev. Poslednjič se naj bere II. Pesem vesele 
šole, in obljubi, da jo bodo prihodnjič zapeli. 'Tako se 
napreduje branje od šolskega vedenja ali zaderžanja: VIL. 
do XII. Če se ti nauk: XIII. do XXII., kako se lepo 
bere prehitro zdi, pa preskoči na: XXIII. Mladosti naj- 
lepši. vzgled, in napreduj do XXX,, čeravno vseh odstav- 
kov ne preberete. 

Poverni se o pravem času na XIII. Kako se lepo 
bere; beri otrokom sam in ukaži jim, tebe posnemati 
— zdaj temu, zdaj unemu, pa tudi vsem skupej. Za 
drugo leto tega odreda prihrani, kar je za razum teže, 
na primer: XXXI. Kdo so naši stariši; XXXII. Kako 
za poštenje skerbimo; XXXIII. Kako se u pričo go- 
spode obnašati; XLV. Poduk lepo pisati; XLVI. Vaja 
pravopisa in naglopisa; XLVIII. Skerb za časno in večno 
srečo; XLIX. Skerb za bližnjega; LI. Kako se koristno 
bere; LII. Zlata svatba itd. do konca. 

Kadar se kaj posebnega pripeti, naj si bo žalostno 
ali veselo, daj deci dostojni odstavek brati, in nauk na 
dogodek modro oberni; p. dečkov kdo je neusmiljeno 
živino tepel; reci na to čitati: XLIII. Hudobni živino- 
derec. Ako so dečki toženi, da so drevje lupili ali lomili, 

kamenje lučali, naj berejo XLII. Kako je škode varovati. 
O spomladi reci brati XLIV. Vesele ptičice. Ako se go- 
vori od strahu, ali ponočnih duhov, ki strašijo, reči či- 
tati XLI. Prazni strah itd. Tvoja beseda o pravem času 
bo po takem branju veliko globje segla, in tvoji opomini: 
bodo več izdali, ako jih na čitanje modro pristaviš, ka- 
kor da bi se črez hudobije kregal, ali pa bedarijam 
smejal. 

8. Ako se je po malem Berilu deci serce za vse 
dobro oživilo in ogrelo, je namen velzkega Berila, otro- 
kom, že večidel odraščenim, u tretjem šolskem odredu 
glavo prebrisati, ter jih soznaniti z vsemi potrebnimi 
rečmi, katere jih čakajo u prihodnjem javnem življenju, 
da bode šola deci modra priprava za javno delavno živ- 
ljenje. Veliko berilo odgrinja deci po zmožnosti poprej- 
šnega poduka zemljo, po kateri hodi, in neb6, ki ga 
gleda. 'Ta spoznava stvarjenih rečij na podlagi naše 
svete vere stoji, ter uči mladino Stvarnika spoznavati in 
moliti, kar pervi $. dopričuje, rekoč: ,Bog je svet k 
svoji časti ustvaril, in nam zemljo u prebivališče dal. 
Vidno nebo s solneem, z mesecem in zvezdami brez šte- 
vila, in pa zemlja s svojimi stvarmi, se beli svet zove, 
veličanstvena dvorana božja, ki nam očitno kaže Stvar- 
nikovo vsegamogočnost in modrost." 

Naj bi se predmeti velikega Berila u lepem redu 
verstili, nasleduje pred vsem kratek popis maše zemlje 
sploh, potem Evrope in drugih delov sveta. Če se ti 
dozdeva ovi nauk za tvojo deco še pretežaven, pa pre- 
skoči na človeško telo, katero bo vsako otroče lehko gle- 
dalo in svoje ude spoznavalo. Ne pozabi pa potem tudi s 
zemljepisom svojih učencev seznaniti u sedanjih časih; 
kajti jim je te spoznave u naših dneh močno treba. 
Kamo li sedaj tudi priprost dečko, služebna deklina ne 
pride; se po železnicah derdrajč, po parobrodih peljajč! 

Gerdo bi bilo za naše šole, slepiče po svetu pošiljati. 

Ako svojim učencem včasih tudi obraz zemeljski, ali pa 
domače dežele zemljevid pokažeš, bodo vsi eno oko in 
eno uho. 'Odstavke, katerih otrokom pojasniti prav ne 
znaš, pa izpusti in na drugo dobo odloži: na primer: Popis 
Evrope $. 1. — Mero prostora in število prebivavcev 
zategavoljo u Berilu najdeš, da se učenci navadijo šte- 
vilke dobro izrekati, ne pa:da bi se jih na pamet iz- 
učili. 

Pred vsem je potreba šolski mladini spoznavate 
svoje lastno truplo, njegove ude in svoje dušne moči; 
drugače povedati človek ne more, kaj ga boli. Jeli ni 
lagodno bilo u naših šolah podučevanje, u katerih nam 
niso povedali, kako je petim perstom na roki posamem % 
ime ? — Kako hoče mož Novice razumeti, ako živalstva, 
rastlinstva in rude saj po verhu ne pozna? Kako bi po- 
božna duša Danico uspešno brala, ako se ni u šoli na- 
učila razločevati dušnih močij? Beri: Veliko Berilo: 
9—10. — Da pa deco preveč u telesno premišljevanje 
ne potukneš, povzdiguj serce svojih učencev po odstav- 
kih 10—11; ter jim lepoto duše in imenitnost človeka 
prav živo razlagaj. Oh kako malo sami sebe spoznavamo! 
Kako slabo se učimo Boga za svoje prednosti hvaliti! 
Jeli ni naša slaba šola veliko tega kriva? Ali ni čas in 
dolžnost te popake u naših šolah poravnati? 

Otroci gledajo žali po zemlji laziti, hoditi in le- 
tati, ribe po vodi plavati, ptice pod nebom habiti, in jih, 
malo malo poznajo; še imenovati jih malokateri znajo. 
Zato jih veliko Berilo u odstavkih 12 do 21 uči domače 
in divje živali, ptice, mergolince in červe spoznavati, pa 
tudi slaviti in hvaliti božjo dobroto in modrost, ki za 
vse tako po očetovsko skerbi, in tudi červičeka ne po- 
zabi (21, Ozir na živalstvo). Kako malo smo se svoje 
dni naučili rastlin imenovati! Saj še praproti prav po- 
znali, bukve od gabra, jelke od smreke dobro razločili 
nismo. Kako potrebno je pa mladini vse to, naj si bo 

dečko kmet ali rokodelec, deklica svinjarica ali kuha- 
rica, da strupne zeli od dobrih ločiti ve. "Tega deco 
veliko Berilo uči, ki govori: 22 do 28 od spoznave rast- 
lin, od drevja, germovja, od žita in trave, od zdravilnih 
in strupnih zelišč; pa tudi gob in meha opomni in po- 
kaži, k čemu je Bog to in uno ustvaril. — Od rudnine 
le toliko povej, kolikor je za pohištvo in kmetištvo po- 
verhu vedeti potrebnega, da razločiš ilovko od laporja, 
puhlico od apnenke, sol od solitarja, vitriol od žvepla. 
Rudnine le toliko naznani, da vejo otroci, kde se zlato 
in srebro dobi, kde se železo koplje in kako eedi. Ali ni 
vsega tega človeku vedeti treba? Kdo mu bode nazna- 
nil teh in takih stvarij, ako se u šoli ne zgodi?  Jeli 
nima biti šola priprava za delavno življenje? 

Pokaj pa je našim otrokom naravoslovje 2 Morebiti 
za noroslovje, da jih zmešaš in znoriš? Prijatel! le po- 
času. Saj tudi ti u naravi živiš, dihaš sapo, piješ vodo, 
in se rad pri ognju greješ. Jeli ti ni potrebno vedeti, 
kako se za zdravo sapo skerbi; da ni zdravo, prevroče 
ali premerzlo piti; kako se ognja in druge nesreče va- 
rovati, prazne bahje vere zaničevati? Vse to ti naravo- 
slovje prav po domače pove, in celo poduči, zakaj je 
bliskovod, kdaj in zakaj zvezde od neba padajo, da ni 
copernie, ki po močvirjih svetijo; od kodi je dež, toča 
in sneg; kaj je mavrica, kaj solnčni in mesečni obroč. 
Za toliko manj bo med nami škodljive prazne vere, za 
kolikor več bo u šoli takega zdravega nauka. 

» Otroke zvezdoslovja učiti! ali ni to prava neum- 
nost 9" — sem slišal bistrega gospoda razsajati, grajati 
veliko Berilo. Moj Bog, ali nisi tudi za deco svetlih 
zvezdic stvaril? Bomo li otrokom oči zatisnili, naj bi ne 
gledali svetlega neba? Ali ne čujemo, kako poznajo pri- 
prosti ljudje imenitniše zvezde po imenu, bolje kakor 
mi, ki smo po štirnajst let šole pometali! — Jeli ni 
mladini treba vedeti, zakaj solnce merkne, kako se luna 

preminja, kaj so repate zvezde, itd.? Kdo uči lepše ve- 
ličanstvo božje spoznavati, kakor zvezdoslovje? Beri 
$. 11. — Tudi koledarja ali pratike ne boš razumel, če - 
se zvezdoslovja za potrebo ne naučiš in nebeških zna- 
menj ne razločiš, ne veš, kako se dvanajstero mesecev 
zove. Kako se pa taki visoki nauki podomačijo in tudi 
priprostim ljudem ukoristijo, beri $. 10 od sejmov. 

Poprej ko mladenči in dekline šolo zapustijo, se 
jim ima tudi od razmh stanov kaj malega dopovedati; 
in to ti veliko Berilo u V. odstavku od spoznave člove- 
škega društva poda, ter hvali kmetijstvo in rokodelstvo, 
pa tudi vojaštva omeni in počasti, katerega se mladenič 
po navadi boji. Poslednjič wč: domovino ljubiti, toda po 
kerščansko; gosposko po dolžnosti spoštovati, ter sklene 
svoje nauke po zlati Jezusovi besedi: ,Dajte cesarju, 
kar je cesarjevega, in Bogu, kar je božjega." Verh tega 
pa tudi svobodno velim: dajte u šoli otrokom, kar je 
otrokom potrebnega; in če se šolski mladini toliko in 
tako da, jeli bo preveč? Mislim in sodim, da ne. 

Kdaj pa bo mogoče, vse to otrokom razložiti in 
tako pojasniti, da bi razumeli vse te in take posebne 
nauke? U dveh poslednjih letih, od 10. do 12. leta sta- 
rosti, se mladina zadosti za vse te predmete izčajma in 
hrepeni, se vsega tega izučiti. Ako pa niso u tvojem 
— kraju deca za to, izberi iz Berila, kar jim bo dostojno. 
Bolje malo, pa dobro, kakor preveč, in pa slabo. Berilo 
pa mora mnogo gradiva imeti, da ti bode na izbiro. 
Kar je lehko tebi preveliko, bo drugemu ravno prav. 
Tudi beseda previsoka ni, ako le nisi ti u slovenščini 
predaleč zaostal; kar bi bilo pa tebi gerdo. 

Zakaj ste pa poprejšnje Berilo zavergli, katero je 
zgodbe svetega pisma učilo; teh je deci veliko več po- 
treba, kakor teh posvetnih rečij, katerih u novem Berilu 
imamo ? tako se mnogoteri šolski prijatel jezno pritožuje, 
ter misli, da po pravici govori. Ne tajimo, da je šolcem 

zgodbe svetega pisma brati potreba; zato smo jih kate- 
kizmu dodali kratko osnovane. Hočeš li zgodbe naše svete 
cirkve imeti, beri jih u Ponovilu od strani 1 do 206. Reci jih 
svojim šolcem čitati. Da je pa staro Berilo za male šole 
na kmetih malim otrokom previsoko, za velike pa premalo, 
preokorno in leseno, to vsak učitelj lehko čuti in spozna, ako 
zdrave možgane u glavi ima. Kako težavne so za otroke 
zgodbe starega zakona; novega zakona še sledu ne naj- 
deš. Kako hoče otrok neznane vojske Savla in Davida 
kralja s Filistejci razumeti? Tudi staro Berilo govori od 
naravoslovja, od marsikaterih prikaznij na nebu — od 
solnca, zvezd, planetov in lune, — od dolžnosti podlož- 
nih do deželnega oblastnika in do rojstne dežele. Najdeš 
pravila za priljudnost, pravila za zdravjevarstvo, itd. Pa 
vsi ti predmeti starega Berila so iz nemške besede po- 
slovenjeni; zato pa tudi teže razumevni. Le primeri 
staro novemu, in potem sodi. Imeli smo svoje dni na 
kmetih medle šole večidel u enem samem razredu; imamo 
jih zdaj večidel u treh, tudi u čveterih odredih; jim se 
pa staro Berilo ne prilega, ne po besedi, ne po gradivu. 
Potreba je tudi u Berilu napredka in pospeha, da ne 
zaostanejo naši mladenči in dekline neznanci in neslanci 
brez prave kerščanske omike u domačih rečeh. | 
4, K čemu pa nam je tolsto Ponovilo za medeljske 
šole na kmetih ? Namestu odgovora te lepo poprosim, 
vzemi te obširne bukve u roke, beri Opomembo na I. 
strani do IV. in izvedel boš lehko in spoznal jasno na- 
men Ponovila, pa tudi kako potrebno je za mladež, ki 
hodi u nedeljske šole ponavljat, česar se je u delavniški 
šoli učila, naj bi deca ne pozabili koristnega nauka, pa 
tudi razširili svojo omiko, in se pripravljali za javno, 
težavno življenje, kadar šoli odrastejo. Pač škoda in ža- 
lost, da se malokdo za to ponovilo potrebnih naukov 
meni, ter jih celo ne pozna; nedeljske ponovivne šole pa 
medlijo in brez vsega sadu ostajajo, ter so podobne lač- 

nim delavcem, katerim se od' same lenobe ne ljubi jesti, 
pa tudi ne delati. Knjige mlačnim ljudem in pa zajcu 
boben! 


im vaba Dei 


Naj ima orgljar še tako dobre orglje, ako dobro 
orgljati ne zna, mu bodo slabo pele; so li pa orglje 
srednje vrednosti, bodo dobro žvižgale, če le dobremu 
organistu u roke pridejo. NRavno tako se šolskim knji- 
gam godi. Mislim, da se ne bom šolskim prijatlom za- 
meril, ako ponovim, kar sem povedal u velikem Berilu 
in Ponovilu za samo slovenske šole od porabe Berila. 
(Beri str. 1.) 

Perva napaka branja je, ako se preveliko prebere, 
premalo pa premisli in šolcem premisliti da, kar so 
brali. Po takem načinu se zgodi, kar sploh pregovor 
poveda: ,Iz mnogega poverhu, iz celega pa nič." To se 
pravi vodo s sitom zajemati, ali pa u prevertan sod vli- 
vati. Vselej me žali, kadar kako šolo obiščem, in poba- 
ram : koliko ste prebrali, ali kaj iz Berila za poduk vzeli, 
če mi učitelj po hinavsko odgovori: , Vse, celo Berilo 
smo vzeli." 'To ni mogoče! gospodina, u enem letu ne, 
pol leta še pa manj. Po takem odgovoru sodim, da so 
deca mnogo brali, nabrali pa malo, ali celo nič, kakor 
se lahko in hitro prepričam, ter po samem čitanju lahko 
in dobro spoznam, koliko šola velja. — | 

Berejo li šolci lepo gladko, bolje polagoma, kakor 
prenaglo, brez vsega vrišča in kričanja, ter čedno glas 
povzdigajo in polagajo, kakor jim kažejo ločnice, hitro 
spoznam, da učenci umejo, kar čitajo, in učitelj ne hodi 
brez glave u šolo. 'Taka šola je sreberna. — Ako po- 
prašam šolarje, kaj, od koga in česa so brali? in mi 
razločno poved6 od pridne Rozike, kako je rada u šolo 
hodila, kako je mater lepo prosila, pa tudi od Andrej- 
čeka, potepuha in se jim na licu vidi, da čutijo, kar 

pravijo, taka šola je zlata vredna. Ako pa celo zapojejo 
otroško pesmico: Kdo je naučil ptičice pet'? in več ta- 
kih ličnih pesmic, take šole ni poplačati. Pač je bolje 
malo, kakor veliko žlabodrati, umeti in čutiti pa nič. 

Šolski učitelj ne sme misliti, da je svojo dolžnost 
doveršil, ako je svoje učence gladko brati in čedno pi- 
sati naučil; kaj pomaga glava prebrisana, serce pa hu- 
dobno in robato! Ne tožuje l: naših šol žalostna vsak- 
danja skušnja, da več ko je šol več je hudobnežev, ljudij 
brez vere in brez Boga, brez prave ljubezni tn brez 
vsake vesti! Jeli so šole tega krive? Ne daj Bog! Kriva 
je slaba, neumna učba otrok. Ako otroci u šoli sedijo s 
truplom, z duhom so pa doma, na duši in na telu ubo- 
žajo. Šole, u kateri učitelj ves zaspan in počasen šljuta, 
po cele dni zapravi, in otrok brez nauka u klopi sedi, bilo 
bi veliko bolje, da bi je ne bilo. Take šole so morivke 
živega živega duha mladini. Ako se u šoli čita, pa ne 
pobara, ali deca umejo, kar berejo, se pravi prazno slamo 
mlatiti. Nauk se ima vsejati, pa tudi podorati in povleči 
skoz pomišljevanje, in obračanje nauka na vsakdanje za- 
deve otrok. Če rečeš brati, kako se imajo deca u šoli 
zaderževati, kako u cirkvi, kako doma; opomni deco 
vseh pogreškov in pregreškov, ki jih pri šolarjih zasle- 
duješ. Poprašaj male, ali so molili, si roke in glavo za 
"ušesi umili; so li ubogali stariše, in jih za zamero pro- 
sili, če so jih žalili? Skerbi, da bo tvoja šola za življenje, 
ne pa za šolsko klop, prizadevaj si svoje šolce za Boga, 
za vse pošteno in blago oživiti, ne pa jim zadušiti dobre 
nagone. Branje in pisanje je le lupina; jedro pa kerščan- 
ska omika in žlahno serce. 

So neumni stariši, ki svojo deco zato u šolo dajejo, 
da bi se nemščine naučili, ter mislijo, da je dobra šola 
taka, u kateri se deca nemškovati prav debelo učijo, če- 
ravno poleg nemškovanja Boga, očeta in matere svoje 
pozabijo. Zaka gola nemškutarija u šoli je morija žlah- 

nega serca in pa blagega slovenskega duha! Iz takih 
nemškutarskih šol prirastejo mladi bahači, pa stari be- 
rači, perteni kmetiški gospodje, pa slabi orači in gospo- 
darji za jokati. Znajo debelo govoriti, dobrega storiti pa 
malo. Niso li ravno taki poneumčeni modrovavci pervi 
podpihovavci in puntarji bili? Jeli tega nemška beseda 
kriva? Ne daj Bog! Xrio podučevanje u nemščini to 
dela, ako se za neumščine del drugi veliko potrebnejši 
nauk zamudi, in deci, ki verlo nemško zna, gerdi na- 
puh vsadi, ki zarodi napačnost, gizdost in nepokorščino, 
ki so rojnice vsake gerdobe in nesreče. Jeli ne pride 
največ študiranih kmetov na boben? 

Res je, da u naših dneh tudi priprosti kmetič 
nemške besede potrebuje, in u naših uradnijah in pisar- 
nicah težko kaj opravi, če po nemško povedati ne zna, 
kaj bi rad, dokler je, žalibog, še toliko uradnikov, ka- 
terih je sram slovenske besede, ter mislijo, da se morajo 
zavoljo njih vsi Slovenci nemško učiti. Zato imamo šole 
slovensko-nemške in Berila u dveh jezikih, ter čutimo 
staro resnico pregovora, ki veli: , Kolikor jezikov znaš, 
toliko ljudi veljaš." Al: nemščina bod: šolske omike na- 
veržek, ne pa edina modrost! Ravnopravnost tirja pa 
tudi od Nemcev, kateri na slovenski zemlji živijo, da se 
učijo njihovi otroci slovenščine. Nemška ošahnost slo- 
venski jezik zaničuje, pa ne modrost. Modri učitelj za- 
torej skerbi, da se tudi nemška mladež slovenščine nauči 
u pomešanih šolah. 

Težek jarem mosijo učitelji, kateri u enem jeziku 
učijo ; dvakrat težavneje delo pa je, po slovensko in 
nemško deco šolati, in šolnik, kateri to dobro zna, je 
dvojne hvale vreden, pa tudi dvojnega plačila. Berila 
nemško-slovenska ti vodilo dajejo, ako se jih modro po- 
služiš, in že u Abecedniku vsako reč, kolikor mogoče, 
deci pokažeš, ter po slovensko in po nemško, pa spet 
nemško po slovensko imenovati rečeš, naj se šolcem 

jezik ugladi in privadi na čedno izreko mlado uho. Malo 
Berilo ima sostavke po moči od besede do besede po- 
nemčene; veliko Berilo pa u bolj prostem duhu nem- 
ščine, kajti so učenci nemške besede že bolj vajeni. Vsa 
Berila so u slovenskem duhu zložena, zato je nemška 
beseda nekoliko bolj okorna; učitelj jo naj za potrebo 
olika o pravem času. Hočeš li učence nemške besede 
dobro učiti, le na dvoje daj čitati, naj eno po slovensko, 
drugo pa hitro ravno tisto stavo po nemško bere. Ko sta 
celi odstavek ali $ odbrala, potem jih po besedah in se- 
stavkih izprašuj, naj pove, kaj se pravi to ali uno po 
nemško, kako nemško ime po slovensko, kako se reče 
to djanje po slovensko, kako po nemško. Ko si deco tako 
toliko časa vadil, potem jim lepo brati ukaži celi odsta- 
vek. Da je velike in pogostne vaje potreba, slovensko in 
nemško prav govoriti ali pisati, kdo si tega ni skusil? 
Zato so pristavljene Berilom pismenske vaje, besede 
sklanjati in pregibati, sostavljati in razstavljati, katerih 
se lahko poslužiš, ako bolje pismenosti ne trebuješ. 
Samo ne pozabi, da vse te vaje imajo biti kratke in pa 
praktične, ne pa vodil in pravil toliko kolo, da bi se 
pretežko obračati ne dalo, pamet težilo, šolsko omiko pa 
mudilo. Nemško branje brez slovenskega spoznanja tega, 
kar se je bralo, ni le prazno delo, ampak tudi škodljivo 
otrokom. Vse, kar učiš, utisni otrokom u glavo in u 
serce; toda skerbi, da svoj nauk oživiš, da vsejano dobro 
seme ne umerje, na uglajeno cesto ali pa med ternje ne 
pade, in se ne zaduši! brani pa tudi pticam, kolikor 
moreš, zapeljivim pohujšljivecem, da ti ga ne pozobljejo. 

Verli učitelj ne sme biti les, še menje pa led; inače 
bi u šoli zima bila, in dobrega sadu ne rodila. Kako pa 
to? Naj ti tudi raba Berila k temu pripomore. Berilo 
malo in veliko imamo samo slovensko, pa slovensko- 
nemško. Redke so šole, u katerih bi bilo samo sloven- 
sko Berilo doma; večidel vse naše šole na kmetih so 

ponemčene, ki berila u dveh jezikih imajo; to sloven- 
sko-nemško berilo je pa močno okrajšano in za omiko 
šolcev premedlo ; učitelj si zatorej naj več iztisov celega 
slovenskega berila omisli. Ko si sebe in svoje učence z 
nemško-slovensko učitvo utrudil, beri jim na primer: od 
modrosti, stran 1—5 velikega berila. Si svet s svo- 
jimi šolarčki prehodil po suhem, po morju, reci jim či- 
tati od dveh popotnikov str. 39. Daj jim zastavico na 
dom, str. 40; naj jo razrešijo, ter obljubi kako darilce 
njemu, kateri jo ugane, kaj pomeni ali kaj je. Deca 
bodo po takih uganjkah bistroumni, in tudi domače ljudi 
boš za šolo budil. — Si človeško telo popisal, daj jim 
brati priliko: kako se človeški udi spuntajo, in utisni 
jim zlati nauk, katerega nam je sosebno u sedanjih ča- 
sih veliko potreba. Kako dobro je odraščene šolce živo 
opominjati: kako za zdravje trupla skerbeti, ter jim ne- 
varščine s perstom kazati. Da pa nauk živo zapomnijo, 
naj čitajo, kaj je storil Jaka zidar, str. 03. — 

Prislovice ali sploh pregovori so zlati orehi za živ- 
ljenje; pa učitelj je dolžen deci jedro razluščiti. Reci za- 
torej brati na strani 35: ,Jabelko je zjutraj zlato, opol- 
dne sreberno, zvečer pa svinčeno; in pobaraj, jeli je to 
res? Je že kdo otrok to videl? Videl ni, pa skusilo jih 
je veliko. Če sadje zjutraj uživaš, ti bo dobro služilo, in 
je zlata vredno. Manj zdravo je opoludne; na večer ti 


bode težilo želodec, kakor svinec. i. t. d. — Povzdigni 
besedo, in daj brati: Česa dušo varovati stran 79; ter 
jih svari pred jezo, zavidom, itd. — Pelji svoje učence 


u šolo k mravljam, k bučelicam, k sviloprejkam, stran 
145; pa tudi k pajeku in muhi stran 139. — Slišiš, 
da je kdo drevje oškodoval, daj jim brati od: sadjereje, 
str. 156, ali jim pa sam prav mično beri. — Ko ste 
germovje pregledali, reci jim naj se učijo od vinske 
terte ponižnosti, da ne bodo, kakor bodeče ternje od- 
rastli. — Berejo učenci od rudnine, opomni jih, kako 
Slomšek IV. . 3 

blizu nam je smert, ter naj berejo, kako je: Strup na 
mizi. Če hočeš odraščenim dečkom u čudno daljavo po- 
kazati, naj berejo prav razumno: Čudni magnet, stran 
191. Pravi in kaži jim živo in mično z zvezdami obsi- 
jano nebo, naj občutijo veličanstvo božje str. 223; uči 
jih pa tudi s svojim stanom zadovoljnim biti, str. 253. 
Ne zamudi navdušiti posebno mladeničev za drago do- 
movino str. 250. Ne pozabi pa tudi sam na sebe, uči- 
telj, in opomni svoje učence velike dolžnosti, hvaležnega 
serca do učenikov biti, stran 261. 'Tako bo tvoja šola 
evetečemu sadunosniku podobna, nadepolna za učence, 
za stariše, in tudi za tebe; drag vinograd za domovino, 
za sveto cirkev, pa tudi za sveto nebo. 

Ako hočeš svojo šolo oživljati, skerbi za pošten 
kratki čas. Vse stori, kdor težavno polajša, in koristno 
posladi. Daj učencem večkrat na dvoje brati, da jim 
pazko povzdigneš; p. str. 89; ,od imenitnosti človeka", 
naj učencev kdo kakor učitelj bere, učenci pa odgovar- 
jajo. Tako p. ,od popotnih ptic," naj bo eden učencev Loj- 
zek, drugi pa oča, ki odgovarja, česar Lojze popraša. 
Sprejmi včasih svoje učence po potu domov, in kaži jim 
grede mnogotera drevesa po gaju, pa tudi rože po seno- 
žeti in za plotom strupene zeli. Po vseh svojih hojah, 
pri vsem svojem djanju in nehanju ne pozabi, da si uči- 
telj kristijan in pa še pravoveren katoličan, in se ne 
- sramuj k molitvi odkriti se, ne u cirkev grede pokropiti, 
moliti s svojimi učenci in pristopiti ž njimi k spoved- 
nici, iti z otroki k sveti božji mizi, imej za slavo in 
čast. Ne pozabi kaj Jezus vsem učenikom veli: ,, Kdor 
stori in uči, bo velik imenovan u nebeškem kraljestvu." 
Mat. 5, 19. | 

Stan učiteljski je sicer težaven in potiven stan; 
kdor ga prav spozna, njegovo ceno visoko spoštuje. ZMo- 
der in priden šolnik človeškemu rodu veliko več koristi, 
kakor najslavniši vojskovodja, kateri sovražnike strahuje, 

ter premaguje kraljestva in užuga mesta. Učitelj u ti- 
hem, neznanem kraju dobro sadi in polivaje skerbi za 
boljše ljudi in boljše čase. Naj si ga ravno svet ne pozna 
in večidel slabo plačuje; u bukvah večnega življenja se 
sveti njegovo ime in med svetniki bo njegovo plačilo. 
Pa tudi vsem slabim zanikarnim šolskim učiteljem gorje, 
po katerih se svet pohujšuje! Bolje bi bilo, eelino ko- 
pati, ali pa derva sekati, kakor najžlahneje blago, drago 
deco slabo učiti in pa divjake izgojevati. U najglobljeje pe- 
klensko hrezdno pridejo slabi stariši, verh slabih starišev 
pa zanikarni učeniki. Bog nam pomagaj! 


ne K o o o ana 


6. Bratje sv. Cirila in Metoda u 
naših šolah. 
(Novice l. 1846.) 


Ni Slovencem večega veselja, kakor vinograd, u 
katerem sladko vince raste. 'Tergatve se veseli dete 
mlado, u gorico leze rad dedek slabi; pastir po zelenem 
logu, kopač po solnčnih gomilah poje od ljube vinske 
terte, ki otrokom sladko grozdje da, možem pa dobro 
vino. In naj bode star ali mlad, vsak pije vince rad — 
naj bi ga le vselej po pameti! 

Celi svet je vinograd božji, vsako ljudstvo je nje- 
govo tersje, dober nauk je žlahno vino za dušo, ki serce 
oveseli in ljudstvo osreči, ako se mu po pravi pameti 
daje. Vinograd se pozna po delavcih, ljudstvo pa po uči- 
teljih, katerim je u skerb izročeno. 

Najimenitnejša kerščanska učitelja slovanskega na- 
roda sta bila slavna brata sv. Ciril in Metod, u Solunu 
na Gerškem doma, katerih god petega julija obhajamo." 


" Poprej, kakor znano, 9. marcija. Ured. 
| m 

Došlo je veliko kerščanskih učenikov iz Ogleja in iz Ger- 
škega, tudi iz Solnograda u naše kraje, ki so vinograd 
Slovencev obdelovali; pa Slovenci so jih le po malem 
razumevali in kerščanstvo je le po malem rastlo. 

U devetem veku pošljejo mogočni knezi Rastislav, 
Svatopluk in Kocelj u Carigrad (Konštantinopel) prosit 
cara Mihaela IIl., naj jim učiteljev pošlje. , Naša zem- 
lja — so djali — se je pokristjanila, pa učiteljev ni- 
mamo, ki bi nas vodili, učili in nam svete knjige razla- 
gali, ker mi ne razumemo ne gerškega, ne latinskega." 

Cesar izve dva brata u Solunju, Konštantina, ka- 
teremu je bilo pozneje ime Ciril dano in Metoda; pošlje 
po nju, ter jima izporočilo Slovencev pove. Slavna brata 
se takoj u slovanske dežele odpravita, učita Slovane, 
Boga prav spoznavati in njemu služiti, pa tudi pisati in 
brati. Tedaj so se veselili, slišati veličanska dela božja 
u svojem jeziku. Kerščansko božanstvo se je med Slo- 
venci utemeljilo, tersje slovensko, od. dveh apostolskih 
bratov toliko čedno in modro obdelano, je jelo dobro 
roditi. 

Zato se po vsej pravici sv. Ciril in Metod slavita 
kot Slovencev apostola, in zaslužita, da ju posnemamo 
mi, ki obdelujemo u slovenskih krajih vinograd Gospo- 
dov. Hvala Bogu, da imata še zdaj tudi u naših krajih 
lepo število hvalevrednih bratov naslednikov, ki u cirkvi 
kakor u šoli po nju slavnem vzgledu slovensko tersje 
obdelujejo. Mislim, da se spodobi in bo prav njih djanja 
u spomin vzeti, in našega šolstva spomeniti. 

Učilnice ali šole so se po naših krajih prav za prav 
še le pred kakimi tridesetimi leti unele, Kakor so radi 
otroci u šolo hodili, tako prelutro je startšem in otro- 
kom veselje do šole ugasnilo, u katerih se je nauk le 
po nemško dajal. Nemškega niso deca u šoli razumeli, 
in niso doma povedati vedeli, česar se u šoli učijo. Re- 
dek je bil, ki bi bil brati znal; bukve na kmetih ugle- 

dati, je bilo kaj posebnega. Ako je radoveden oče evan- 
gelij u zajem dobil in ga svojemu otroku, ki je že po 
dve ali tri leta u šolo hodil, k domu prinesel, naj bi 
družini svet pasjon (terpljenje Kristusovo) bral, ali ker- 
ščanskega nauka za velikonočno izpraševanje iz kate- 
kizma povedal, je šolar jokaje odgovoril: , Tega se u šoli 
ne učimo"; in oče je ves nevoljen bukve otroku vzel 
rekoč: ,Po kaj pa v šolo hodite!" in je bukve kakemu 
hlapeu ali rokodeleu podal, ki se je od soseda sloven- 
ščine brati naučil. Taka se je godila po Štajerskem, in 
ni se čuditi, da so morali stariše kakor otroke z beričem u 
šolo strašiti. NRazun nekoliko učencev, ki so jih u više 
šole po mestih dali, so šole ljudem malo izdajale; ni bilo 
videti molitvenih bukvice u eirkvi, ne koristnih knjig 
doma, slovensko so čerkali z nemškimi pismenkami, kar 
pogosto sami niso brati mogli; in kadar so šoli odrastli, 
niso nemščine, pa tudi ne slovenščine znali; zgubljeni so 
bili potroški, zgubljen mladosti zlati čas. Za se so prazno 
slamo mlatili, drugim pa prah na veter nosili. — 

Skerbni in modri duhovski pastirji so spoznali, da 
se slovenski vinograd po nemško ne obdeluje prav, ker 
se Slovenci ponemčiti ne morejo, in da se ljudstvo tako 
izobrazilo ne bo, tudi ne dobilo pravega Bogu in ljudem 
prijetnega obraza. 

Jeli so otroke najprej slovenski učiti in za sloven- 
skim naukom nemško saditi. Šole so oživele, se pomno- 
žile in se po deželi hitro poznale, Hvalo vedeti mora 
Štajersko častitimu gosp. dekanu Jurju Aliču, ki so na 
više povelje šolske bukve poslovenili, da se po eni strani 
nemško, po drugi pa slovensko bere, in tako iz sloven- 
skega lahko nemško uči, pa tudi nemško, ki se bere, 
lahko razumi. 

Še večo hvalo imajo Kranjci rajnkemu prečasti- 
timu, premilostljivemu gospodu Jožefu Valantu, ki so 
nekdanji svetovavec e. kr. više deželske vlade, posled- 

njič pa nadškof u Gorici, viši gosposki dopričali, da se 
ne dajo Slovenci ponemčiti, ne po nemško izučiti, česar 
jim je potreba. 
| Dokler pa vsakdanje šole samo otroke u šolski 
okolici pol ure hoda obsegajo, se šolski nauk premalo 
pozna ; potreba je želje za šolo po celi fari oživiti. Pridni 
in modri duhovski pastirji so toraj po Štajerskem in Ko- 
roškem nedeljske šole obudili, naj bi se odraščena mla- 
dina, ki dobroto šole sama spozna, pa o delavnikih u 
šolo ne utegne, ali pa tako daleč vsaki dan ne more, 
brati, nekoliko računiti, pa za silo pisati izučila. In to 
delo je u pretečenih dvajsetih letih prav lepo izdalo. 
Po božjem opravilu ob nedeljah in svetkih so uka- 
željno mladino u šolo, in kder šolske sobe ni, u župnij- 
ski hram, ali u kako drugo prostorno hišo zbrali, skerhno 
mladenče na moško, dekleta na žensko stran razdelili, 
jim preskerbeli mali Abecednik ali pa Navod u branje 
za mladost nedeljskih šol, jim vsako nedeljo po dve strani 
razkladali, in za poduk na dom naročili, vsakdanjim šo- 
larjem in drugim branja učenim pa ukazali, naj jim u 
nauk poimorejo, ker je veliko duhovno dobro delo, ne- 
-vedne podučiti. Od vseh Svetnikov do velike noči jih je 
veči del po malem hralo, in to drugim veselje dajalo, 
da so bile hitro šole pretesne. Drugo leto odločijo tiste, 
ki že gladko berejo, ter jih po malem pisati vadijo. Po- 
dajo jim černe tablice, pa pisek u roke, da pismenke na 
veliki tabli po redu napisane obdelujejo, se številke pi- 
sfti in izrekati učijo. Kadar se roka pisanja nekoliko 
privadi, se jim tudi pero in popir poda, posebno mla- 
denčem, naj bi se jim pri gosposki podkriževati ne bilo 
potreba. Pri tem mudnem delu, tudi gospodje šolski, in 
kder njih ni, cirkovniki duhovnikom pomagajo. Po žup- 
nijah, kder je več duhovnikov, imajo nedeljske šole u 
dveh oddelkih: pervošolce pred kerščanskim naukom, 
drugošolce pa po kerščanskem nauku, da se jim leže 

pokaže. Velik je trud, pa tudi truda lep evet in žla- 
hen sad. 

Šolarjem veče veselje obuditi, se jim kaj lepega 
bere, naj si bo iz zgodeb svetega pisma, pa tudi iz ro- 
kodelskih novic. Za premembo se kerščanski nauk iz- 
praša, za potrebo tudi razloži, kakor priložnost potegne ; 
pa tudi čedna pesem zapoje in naučil. 

Napiše se pesme pervi oddel na tablo, prebere in 
zapoje, tako dolgo, da mladini gladko izteče. Nekoliko 
napisov pesmi se jim razdeli, ako pesemskih bukvij to- 
liko ni, in cela pesem se zapoje. Tako pesem domu neso, 
jo drugo nedeljo zopet pojo, da je veselje; in u 14 dneh 
jo že cela župnija zna, ako je pesem živa in pa za to. 
Tudi cirkvene pesmi se po nedeljskih šolah naučijo; zato 
pa tudi Slovenci pri službi božji večidel lepo pojo. 

Tako se u nedeljskih šolah težavno z veseljem po- 
lajša, mladi ljudje hudega ovarjejo in za dobro oživijo. 
Skušnja uči, da se več ljudij u nedeljskih šolah potreb- 
nega branja brez vse zamude in brez potroškov nauči, 
kakor po vsakdanjih šolah, kder pravega duha ni. 

Nedeljska šola se je pred drugimi za moje vedenje 
na Štajerskem pri Novicirkvi blizu Celja najprej začela, 
kder so sloviti mož Jožef vitez Jakomini 41 let dekan 
bili; dobri pastir, so pervi štajerskim Slovencem potrebne 
bukve pisali. Tudi u Celju so že l. 1828 nedeljsko šolo 
imeli, kder še neprenehoma duhovski in šolski gospodje 
po 170 mladenčev in deklet u treh oddelkih brati, pi- 
sati in računiti učijo, pa še kako čedno pesem vmes 
zapojo. | 

U Celjskem krogu je 141 starih in novih župnij; 
razen 14 imajo sedanje dobe vse svoje šole, če ne vsak 
dan, saj ob nedeljah, po naslednem razgledu dekanij: 
Stari terg ima 13 župnij, 4 vsakdanje, 4 ned. šole; 
Kozje , 14 , 10 - dovi 
Braslovče 5 0 z 6 h 4. 3. 3 

Konjice ima 13 župnij, 5 vsakdanje, 6 ned. šole; 
Šmarje » 10 ., 9 h t RA 
Novacirkev , 838 |, 5 z io. m 
Gornji grad , 1l ,, 5 ši O smo oe 
Rogatec m o JY Z ti a li x 
V ozenica zo OE oi 9 Z, a: o; o 
Škale SE MENE - z ME 
Laško j 10: .. 2 k 6 , s 
Videm s. 12" 5 8 ga O m. ca 
Bistrica ,» 10 , Z 10 ji — , ž 
Celje n 8 n 8 n ——.—.—m n 


U Celovškem krogu Lavantinske škofije se šteje 42 
slovenskih in 28 nemških župnij. Med njimi jih je 28, 
ki še nobene šole nimajo. 

U dekaniji sv. Andreja je 14 župnij, in 9 vsakda- 
njih šol. 

Bliberg ima 14 župnij, 6 vsakdanjih, 2 ned. šoli; 


Doberlaves 5 10. .- 0 za bo vw. 4% 
Velikovec , 14 , Db 5 O. suo um 
Volfsberg Z NE m ME" 
Sv. Leonard , 5 , 4 m — bm 


Pri vseh vsakdanjih šolah, če kakih 12 na Koro- 
škem, pa kaki dve na Štajerskem izvzameš, imajo ne- 
deljske šole za mladino, ki je vsakdanji šoli odrastla, 
da ž njo ponavljajo; pa tudi za samo slovenske učence, 
ki se u maternem jeziku učijo, in s katerimi se večidel 
duhovni gospodje trudijo. 

Kakor se slovenske šole množijo tudi število nem- 
ških šol raste, in učenci, ki se slovenskega učijo, želijo 
tudi kaj nemščine znati. Po vseh delavniških šolah, tudi 
po nekaterih nedeljskih se nemška beseda uči. 


Število šolcev Lavantinske škofije preteklih deset 
let je to le: 

Leta vsakdanjih šoleev nedeljskih šolcev. 


1836 10656 4789 
1837 11037 5145 
1838 10985 4966 
1839 10866 4977 
1840 10897 4807 
1841 11153 4503 
1842 11075 4500 
1843 11109 4676 
1844 11655 5081 
1845 12358 6494 


dvajsetih preteklih letih se je u samem Celjskem 
krogu 19 vsakdanjih šol utemeljilo, u katerih se sloven- 
ska in nemška beseda uči. | 

Po nekaterih župnijah,  kder nimajo šolskega go- 
spoda plačati s čem, učijo duhovni gospodje mladino po 
zimi tudi ob delavnikih nekoliko dnij u tednu in ponov- 
ljajo ž njo po letu, da ne pozabi pozimskega nauka. Naj 
— se bere lepa beseda, s katero so u Špitaliču gosp. žup- 

nik za leto 18330 tako šolo sklenili. 

»Zdaj šola neha. Vi lahko zopet doma ostanete in 
na pašo gonite, kakor hočete in kadar hočete. Svoje 
tedne ste u šoli dostali, dokler je zima bila; dalje ne 
utegnete vi, in vas tudi jaz ne silim u šolo. Kratek čas 
vam bo vsaj, če bote kaj lepega brali, bukvice na pašo 
vzeli; — in kadar ste živino ukrotili, kake molitvice se 
naučili, ali pa kako pesem zapeli. — Glejte! lani u je- 
seni, kadar ste ledine zapustili, se niste nadjali, da bote 
spomladi, kadar spet na ledino priženete, že iz bukvic 
brati znali. — Tako evet in mladost nov sad poganjata." 

, Vem, da bo nekateremu vaših tovaršev žal, ki so 
to priložnost zamudili, in je ne bojo lahko več našli. 
Zima je pretekla vam in njim: pa vi ste na dobičku, 
uni pa taki ubogi siromaki — nevedni kakor so bili. 
Dobro je u mladosti učiti se, kakor ste danes brali: 


42 


,Kar se u mladosti naučiš, s tem se za starost pre- 
skerbiš%,% 

,Slišali so vsi tovariši, stariši in cela soseska, da 
naše stopinje u teh 14 tednih niso bile zastonj. Vi znate, 
kar je vsak slišal, zlogati, znate brati natis in napis; 
znate šteti do sto (100), po 1, po 2, po 3, po 4, po 5, 
po 10. Številke poznate do 100 po nemških in rimskih 
števkah. Deset znamenj pri branju znate razločiti, veste 
tudi, koliko je mescev u letu in kako se imenujejo. Iz kate- 
kizma ste se naučili od kraja do osmega člena apostolske 
vere, tako, da sem z vami zadovoljen, in blizu da se je tudi 
vašim starišem dobro zdelo, ker ste tako gladko in čver- : 
sto odgovarjali, kar sem vas kerščanskega nauka popra- 
šal. — Za ta kratki čas že zadostuje, kar znate." 


,ta nikar ne mislite, da že zadosti znate! Le za- 
četek nauka je to, pa ne konec. Zdaj se imate vi dalje 
gnati, da bote čedalje bolj popolnoma znali, ker veste, 
da berete še kesno, počasi, pa še z jeclanjem." 


, Veste pa tudi, zakaj človek u šolo hodi, zakaj se 
uči pisati in brati ? Zato, naj bi potem pridnejši bil, se 
bolj pametno nosil. Zato so vas stariši in gospodarji u 
šolo dali, da bi jih potem rajši ubogali, rajši molili in 
lepše služili Bogu in ljudem; naj bi rastli u modrosti 
in starosti in u gnadi pri Bogu in pri ljudeh. To bo vaša 
največa sreča. Ravno zato so se vas tvegali vaši dobri 
stariši eelo zimo, ter so dostikrat za vas k živini sto- 
pili, ali h kakemu drugemu opravku, da ste se le vi 
učiti utegnili; in zato jim imate hvalo vedeti. Posebne 
hvale vredni so tisti dobri gospodarji, ki so tudi vam: 
služevnim fantom u šolo privoščili. Vi pastirji in hlapci 
ste svojim dobrim hišnim očetom za to posebne hvale 
dolžni; zakaj lepšega in boljšega bi vam ne bili mogli 
dati, kakor da so vam u šolo hoditi privolili." 

,bral jih bom, ki so najbolj pridno u šolo hodili. 

a obi Takega, ki je čez trikrat šolo zamudil, klical 
ne bom." s 
,Ako sem ravno z nekaterimi posebno zadovoljen, 
darila vam nimam dati. Za dobro imejte, kar sem vam 
storil, da sem se z vami trudil, da sem vsakateremu 
bukvice priskerbel, u katerih ste se brati naučili, da 
sem vam kupil pisnikov in papirja, da sem vam novo 
tablo pripravil, da sem s svojimi dervi šolsko izbo 
celo zimo kuriti dal. Vse to sem vam storil zato, da bi 
se kaj lepega naučili, da bi kdaj od vas kaj prida sli- 
šati bilo." 

, Da ne pozabite, česar ste se naučili, in se u nauku 
boljšate, vas bom po veliki noči za kake 2 uri ob ne- 
deljah u šolo vzel, da bote brali, iz glave računili, evan- 
gelij razlagali, kerščanski nauk ponavljali itd. Ako zdravi. 
učakamo, bom k letu dekletom — kakor sem letos fan- 
tom — šolo odperl." 

Kakor u Špitaliču, tudi po drugih krajih pridni du- 
hovniki nekoliko dnij u tednu šolo imajo. Potem sose- 
ska hasen šole spozna in se potroškov ne ustraši, vsak- 
danjo šolo utemeljiti. 

Po tem potu se je največ šol na Koroškem kakor 
po Štajerskem začelo; in taki duhovni gospodje, uteme- 
ljitelji pravih šol, so tistega kraja veliki dobrotniki, 
vredni, da njih ime med ljudstvom slovi. Veliko takih 
dobrih pastirjev je že pomerlo, med njimi rajni Janez 
Miklav, rojeni u Vovbrah na Koroškem 25. januarija 
1803. Poseben prijatelj bolnikov in pa skerben učitelj 
mladine so bili. Po vseh župnijah, po katerih so bili 
kaplan, namestnik in ' poslednjič župnik, so šolo imeli, 
ter so vedeli, da po vzgledu svojega Mojstra mešnik 
brez učencev biti ne more in ne sme. Umerli so u Šva- 
beku 20. februarja 1837. — Ravno tak mož po volji 
božji so bili rajni Gregor Pevec, rojeni u Stari Loki na 
Kranjskem 25. januarja 1803. Bogaboječ duhovnik in 

neutruden spovednik, so bili mladine soseben varuh pred 
zapeljivostjo sveta, ter so jo gizdosti in nevarnih dobro- 
volj s vso močjo varovali. Veliko lepih bukvij so svojim 
šolarjem priskerbeli, ter so spoznali, da so lepe bukve 
dober prijatelj na potu življenja. Umerli so kot župnik 
pri Novištifti nad Gornjim gradom 15. oktobra 1844. 

Le malo let sta živela, pa veliko dobrega storila; 
u slavi naj ostane njuni spomin. — Veliko pridnih de- 
lavcev u vinogradu Gospodovem še pa živi, in mlado tersje 
u šolah ob delavnikih in nedeljah lepo obdeluje. Rad bi 
njih imena povedal, naj bi se jim zameriti ne bal. Za- 
pisana so njih imena u bukvah življenja; oni so hvale 
vredni bratje in nasledniki svetih apostolskih bratov Ci- 
rila in Metoda. Naj se jim ravno njih trud po zaslu- 
ženju ne plača; njih imena, ki veliko drugih u pravici 
podučijo, bodo se svetila, kakor zvezde na vse večne 
čase. Dan. 12, 3. 

U sedanjih dneh soseska, bodi si na planini ali 
ravnini, brez šole slabo izhaja; u sredi sosedov hitro 
zaostaja, podobna zapuščenemu tersju, ki skerbnega go- 
spodarja nima. Pa tudi skušnja uči, da šola samo tam 
dober sad obrodi, kder jo duhovni gospod oskerbljujejo, ka- 
kor svoje ok6. Otroci poželijo kruha, in kdo bi jim ga 

lomil, kakor duhovni očetje; gospodje šolski le pomagajo. 
| Da po Kranjskem večidel moških, pa še več žen- 
skih bere, vidimo; kako se pa brati učijo, bi radi izve- 
deli. Lepo so nas gospod Vertovec vinoreje podučili, in 
hvalo jim vemo za to; naj si pa tudi povemo, kako se ob- 
deluje naše najžlahneje tersje, kako se naša draga mla- 
dina odgojuje, da bo vinograd našega ljudstva od leta 
do leta lepše rodil, in da bo veselje našega serca! 


7. Zdaj še le vemo, kaj šola velja, 
(Drobt. 1847.) 


1, Malo vredna šola. 


Na Dolenjskem so na stari župniji že veliko let 
šolo imeli, pa niso bili šole veseli. Otroci so po malem 
u šolo hodili, se malokaj prida naučili, slabega pa pre- 
več znali, Nekateri so po dva ali tri dni u šolo prišli, 
potem jih pa celi teden ni bilo u šolo. Po zimi so se za 
pečjo po klopeh valjali, po letu jih je nekoliko paslo, 
nekoliko se jih je pa potepalo. Niso znali kerščanskega 
nauka, niso vedeli evangelija brati, še svojega imena ne 
prav zapisati. Nekatere nemške besede so gonili, brali 
nemški po malem, pa niso sami vedeli kaj. Bolj 
razuzdanih šterkovcev pa bilo ni, kakor so bili šolarji. 
Po cirkvi so se ob nedeljah suvali in lasali, doma pa 
starišev ubogali nič. Za dekleta je bila sreča, da jih je 
malokaj u šolo hodilo. 

Stari možje so pogosto po opravilu domu grede 
skomucali rekoč: , Kaj bo z našo mladino! Dalje ko 
šolo imamo, hujši otroci so. Poprej, ko še nismo šole 
imeli, smo jih saj doma učili, jih doma strahovali, in 
ubogali so nas. Kar se na šole zanašamo, so otroci doma 
in u šoli za nič, kar se jim očitno vidi. Bog nam po- 
magaj!" so djali. | 

Stari župnik, veliko let bolehni, umerjejo; o sve- 
tem Jurju župnija berznega gospoda dobi, in drugo ne- 
deljo po veliki noči jih gospod dekan poterdijo, ter jim 
posebno zapuščeno šolo priporočijo. 

II. Sola popravljena. 


Pervi ponedeljek novi gospod župnik u šolo pogle- 
dajo. Nekoliko dvajset otrok u šoli najdejo, po župniji 
jih je bilo za šolo poldrugo sto. Ostroci niso u šoli prav 
— sedeli; ne pravih bukvic imeli; kako kaj pridno u šolo 
hodijo, se še zapisalo ni. Rečejo sveti evangelij brati od 
dobrega pastirja; pa slovenskega evangelija še blizu ni 
bilo. Neki šolar, ki je pervi sedel, je evangelij po nem- 
ški za silo prebral. Ko pa otroke prašajo, kaj sv. evan- 
gelij govori, kaj nas uči? jih otroci debelo gledajo; no- 
beno jim povedati ne ve, ne po nemško, ne po sloven- 
sko. Hudi so bili. pa žalostni tudi. 


Tretjo nedeljo po veliki noči so župnik od šole 
pridigo naredili, da je starišem in otrokom po kosteh za- 
gorelo. , Naša šola — so djali — je šola zanikarnosti : 
in pa mati razuzdanega življenja za mlade ljudi. Vi sta- 
riši in gospodarji, otrok po redu u šolo ne pošiljate, za 
to se razvadijo potepati; potem se otroci u šoli prav po 
redu ne učijo in se navadijo praznovati. Iz takih šolar- 
jev bodo lenuhi in potepuhi. Nedaj Bog tega! Očetje! 
pomagajte mi, da se nam šola popravi. MPerva potreba 
je, da otroke radi u šolo pošiljate. Prisiljena reč ne stori 
dobrega. Drugo je potrebno, da jih vsaki dan skerbno 
pošljete, naj se otroci od nas privadijo, skerb za šolo 
imeti. Ako katero zboli, ali ne more u šolo, po sosedo- 
vem izročite, zakaj otroka u šolo ni. Pa tudi iz šole se 
vam bode na dom glas dal, kadar otroka u šolo ne bo. 
Vedno se mora vedeti, kde so otroci. 


Tretje vam bodi priporočeno, šolarje doma vseskoz 
popraševatt, kaj so u šoli kerščanskega nauka slišali, kaj 
se je lepega bralo ali pisalo. Po pervem letu šole da- 
jajte otrokom katekizem in pa evangelij brati, ob sobo- 
tah in svetih večerih pa litanije glasno moliti, da bote 

vi in šolarji veselje imeli. Tudi poizvedujte večkrat, kako 
se šolarji u šoli vedejo. | 

Pa tudi u šoli mora biti druga. Pervič se morajo 
šolarji vsako šolo prebrati, al? so vse u šoli, ali ne? Da 
pa 0 pravem času u šolo dojdejo, se bo u šolo zvonilo. 
Drugič, šolarji morajo, kar jih je na novo, vs: ob enem 
začeti, ali že o veliki noči, ali ob vseh Svetnikih, Vsa- 
kemu otroku se posebej ne utegne kazati. Tretjič, per- 
vinci se začno slovensko učiti; in ko bodo znali že slo- 
venski gladko brati, se bodo nemške besede prijeli, 
pa tako, da kar bodo po nemški krali, bodo po slo- 
vensko povedali. Četertič, se bodo učili lepih molitvic 
in svetih pesnij; recite jim toraj, naj vam jih doma za- 
pojo, ali poved6. Petič bodo, kadar premerzlo ne bo, ali 
pa kake druge zamude, pri sveti meši peli; ali pa mo- 
lili; kadar pa svete meše za šolarje ne bo, pojdejo po 
šoli u cirkev saj ob sredah in sobotah, ter bojo molili 
litanije in pa po tri očenaše za vas stariše in svoje do- 
brotnike. 

Ponidoma tepeno ne bode nobeno; katero pa za- 
služi, se mu strah mora dati, kar je prav. Nikarte 
se toraj ne :pritožujte, in ne dajajte otrokom potuhe. 
Lepo umiti in čedno počesani morajo otroci u šolo 
priti, pametni in bogaboječi pa iz šole domu. Prosim vas 
toraj za to, kar je vašega, da storite; obljubim pa tudi, 
kar je našega, da bomo zvesto dopolnili. Roka roko 
umije, lice pa obedve. 


III. Sola vsa nwva in pridna. 


Pervi dan potem je bilo že blizu 70 otrok u šoli. 
Zanikarne stariše so dali deželni gosposki, naj jih u strahe 
vzame. Perve dni so hodili gospod župnik sami u šolo 
gledat in pomagat.  Razstavili so otroke na troje: per- 
vence, ki so šole pričeli, so posadili na pervo stran; više 
šolee, ki so že po malem brali, so deli na drugo stran; 

na tretjo pa najviše šolce, ki so se že nemščine učili. 
Vse je moralo po versti biti. Kadar so eni brali, so 
drugi pisali. Pri kerščanskem nauku so bili vsi eno uho; 
zato so pa kerščanski nauk le po slovensko učili. Le 
nekateri šolarji, ki so se u više šole odpravljali, so kaj 
po nemško odgovorili. Šteli ali računili so na pamet, pa 
tudi s številkami na tabli, pa vse tako lepo po domače, 
da so se tudi stariši doma lahko z otrocmi poskušali. 
Pisali so lepe molitve, pa tudi čedne pesmice, ki so se 
jih naučili in po šoli zapeli. 

U šoli je bilo prav debelo zapisanih: 

Deset šolskih zapovedij. 

1. Vsak šolar mora o pravi uri u šolo priti; kdor 
prepozno pride ali ga celo ni, gosp. učitelju potem povg, 
zakaj je zamudil. 

2. Vsako mora biti čedno umito in počesano; tudi 
nohti porezani. | 

3. Pred šolo in po šoli se pobožno moli; kdor za- 
mudi, mora poklekniti u kot in sam zase en Očenaš 
moliti. 

4, U šoli mora vse tiho biti; kdor šepeta ali po- 
koja ne da, se naj u kot zažene in samotež stoji. 

5. Le po enem se hodi k potrebi, pa tiho zopet u 
šolo pride; zvunaj ne postopati! 

6. Med naukom se ne sme jesti, ne igrati, ne ba- 
rantati. 

1. Nobeno nima drugega iz sovraštva ali brez sile 
tožiti; povedati pa mora, kar se u šoli, ali po potu domu 
gerdega zgodi. 

8. Vsak pove po resnici in pravici; lagati Bog 
obvari! 

9. K domu se ravno gre brez vse pomude; ne letati 
ne truščati, posebno pa suvati in tepsti se nikar! 

10. Vsako prinese za šolo, kar je potrebnega k či- 
tanju ali pisanju; pa lepo čedno. Tudi u šoli se ne sme 

kaj pomazati. Kdor škodo naredi, mora poverniti, ali 
pa hitro za odpuščanje prositi. 

Kdor se je u eni ali drugi teh zapovedij pregrešil, 
je moral na tabli pokazati, u kateri da je kriv. Vsako 
soboto so prišli gospod župnik ali pa gospod kaplan pre- 
gledat, koliko jih je pretečene dni iz šole ostalo, ter so 
vsako pobarali zakaj? Ako niso otroci mogli povedati, 
so rekli u nedeljo očetu ali materi priti. Gospod učitelj 
so povedali pridne, pa tudi malopridne, katere so gospod 
pokregali ali pohvalili. Vse je u šoli tiho dihalo in ča- 
čalo, kaj bodo rekli. 

Tako so navadili otroke pridno u šolo hoditi, in po 
cele kvatre niso ni enkrat iz šole ostali. Potem so se 
pa tudi učili, da jih je bilo veselje gledati in poslušati 
u šoli, kakor doma. 


IV. Pridnih šolarjev lepa noša. 


Šola ni le za šolo, temveč za celo življenje. Go- 
spod župnik so jim torej povedali kako se imajo doma 
nositi, ter jim dali na drugo tablo napisati: 


Deset domačih zapovedij. 


1. Vsako jutro hitro ko ustaneš, se pokrižaj, in reci 
juterno molitvico. ' 

2. Čedno se umij in opravi; neumito, neoblečeno 
in brez molitve ne smeš jesti. 

3. Za kruh, za kosilce in za malo južino vselaj po- 
prosi; sarh jemati ne smeš. 

4. Pred jedjo in po jedi vselaj pomoli; tudi kakor 
hitro zaslišiš zvoniti. 

5. Kar ti ukažejo, le hitro ubogaj; jezljati nikoli, 
ali pa kujati se! 

6. Če kako škodo narediš, ne taji, ampak hitro za 
odpuščanje prosi. 

Slomšek IV. 4 

1. Gredoč pozdravi vsakega, ki te sreča; pa tudi 
na pozdrav odgovori. 


8. Greš mimo cirkve, mimo križa, ali sv. podobe, 
spodobno se prikloni in reci, kakor te u šoli učijo. 


9. Po večerji starišem roko poljubi, poklekni in od- 
moli poprej ko se uležeš. 


10. Oblačilo položi na svoj kraj, počivaj spodobno; 
u jutru pa hitro ustani, ko se izbudiš. 


Vsako soboto so te postave iz table brali, in go- 
spod župnik so skerbno pozvedovali, kako se otroci doma 
vedejo. Vsakega mesca poslednjo soboto so prišli u šolo 
poskušat, kako kaj znajo, pa tudi s vsakim poračunit, 
kak so od katerega zvedeli. Otroci so se tega hujše bali 
ko šibe; in stariši niso mogli dohvaliti, kako da so šo- 
larji vsi drugi, ko so bili poprej. Tudi kratkih molitvic 
so jim dali prepisat, katerih so se iz glave naučili in 
doma molili. U kratkem so bili mladi ljudje toliko po- 
hlevni in bogaboječi, da jih je vse hvalilo. 

Šola je bila skoraj pretesna, tako so u šolo silili. 
Otroci so rajši uro prej ustajali in na pašo gnali, ali pa 
uro dalje pasli, da so le u šolo smeli. Kmetje so si rajši 
pastirja ali varuha najeli, kakor da bi bili otrokom u 
šolo branili. 


V. Sola za zdravje in poštenje. 


Po letu je bila velika vročina po dne, noči pa 
hladne. Nekoliko šolarjev je za grižo zbolelo, in tudi od- 
raščeni so merli. Gospod župnik so s prižnice oznanili, 
kako naj se bolenja varujejo, kako u bolezni zaderžijo. 
U šoli pa so dali na tretjo tablo zapisati. 


Deset varuhov zdravja. 


1. Umij se čedno zjutraj, usta posebno še tudi zve- 
čer; toda ne umivaj se, kadar se potiš. 

2. Ne pij kadar ti je vroče, dokler se ne ohladiš; 
pa pij le po malem. 

3. Ne jej prevroče, ne prenaglo, ne preveč; pa 
tudi ne sadja, ki ni zrelo; ne zoblji jagod, ki jih ne 
poznaš ! 

4. Ne pij žganja, tudi vina le malo; na mastna 
jedila vode prehitro ne pij! 

5. Zjutraj in zvečer se ne prehladi; po noči se ne 
razodeni, ako zvunaj ležiš. 

6. Po zimi ne hodi hitro z mraza za peč! 

1. Ne grizi terdih rečij; z železom si ne trebi zo- 
bov, in ne liži sladkih rečij; od tega zobj6 bolijo! 

8. Na solneu ne beri in ne šivaj, pa tudi ne pri 
mescu, ali pa u mraku, da te oči ne zapustijo. 

9. Ne igraj se z nožem, ne z vilicami! Ne skakaj 
čez grabne; ne plezaj po drevju; ša se brez NRIUJE ne 
kopaj ! | 
10. Kadar ti slabo prihaja, hitro materi ali pa očetu 
povej, naj ti pomagajo. 

Teh deset varuhov je pervi šolarjev pervi dan vsa- 
kega mesca bral in drugi šolarji so za njim govorili; 
gospod šolski pa so tudi kaj vmes povedali. 

Pervo soboto o mlaju so pa iz šterte table brali: 


Deset tovarišev poštenja. 


1. Hodi po svojem stanu čedno oblečeno, ne Taz- 
kodrano, ne raztergano, ne blatno! — 

2. Sed6 glave z roko ne podpiraj ; ne stavi komolca 
na mizo; pa tudi ne rok pod mizo, ampak čedno kraj 
mize jih derži! Nog križem ne devaj! 

8. koke ne u hlače, ne pod predpert, temveč na 
persi, ali na noge, ali pa na strani! 

4, Govori počasno in zastopno, pa s polnimi usti 
rie ; tudi ust z roko ne zakrivaj! Se široko smejati, ni 
čedno, pa tudi mežurkati ne! 

4% 

5. Hodi ravno; ne kimaj z glavo, ne krili z rokami! 

6. Ne kebraj se; ne čohaj; pa tudi nohtov ne grizi ; 
ne trebi si nosa za kratek čas! 

1. Ne daj se žegetati; nesramno ne nori; tudi do- 
tikati se ne daj! 

8. Drugim se ne posmehuj; ne kregaj se; prijazno 
se nosi do vseh, kar je prav! 

9. Kamor prideš, pozdravi, pa tudi slovo vzemi, 
kadar greš. Po hiši se ne ogleduj pa tudi vse pri miru 
pusti ! 

10. Vikaj imenitniše, kakor si ti, in grede jim na 
levici hodi! Tikaj jih, ki so tebi enaki; priimkov pa no- 
benemu ne dajaj! 

Poštenje in pa zdravje sta najdraže blago na tem 
svetu; že od mladega je potreba za-nju skerbeti. Kar u 
mladih letih zamudiš, težko kdaj popraviš. 

Tako so gospod župnik, pa tudi gospod kaplan in 
šolski gospod pri vsaki priložnosti lepe nauke dajali, in 
čedne prigodbe pripovedovali, ne pa samo iz šolskih 
bukvic brali; in otroci so si z veseljem pomnili take 
lepe reči. 


VI. Sola za odraščene. 


Bila je slaba navada ob nedeljah in zapovedanih 
praznikih po cirkvanju letati, ali pa po vesi postopati. 
Mladenči so se poskušali, kateri bi bolj močen bil, ter se 
metali in dražili, dekleta so se na pragih smejale, ali 
pa po klopeh zijala prodajale. 

, Taka lenoba je velika gerdoba" — so djali gospod 
župnik, in odraščenim šolarjem zaukazali, vsako nedeljo in 
zapovedan praznik uro pred opravilom u šolo. Brali so 
lepe nauke, potrebne za mlade ljudi; pa tudi od doma- 
čih rečij, kako se opravljajo. Tudi iz ljubljanskih Novic 
za kmete in rokodele so jim dali marsikaj lepega brati, 
ter so jim zastopno razložili. 

Da bi ne pozabili, so včasih računili, včasih kaj 
pisali, in kadar so duhovni gospodje utegnili, so kerščan- : 
ski nauk imeli. 

Po šoli so dali koristnih bukvic vsakemu, ki jih je 
poprosil, za berilo. 

Lepo je bilo gledati, kako je po troje, po pet de- 
klet posebej, pa fantov posebej pri enih bukvah' sedelo 
in bralo lepe reči. "Tudi peli so, pa le svete pesni. 
Kar je bilo mladih ljudij, ki niso vsak dan u šolo 
mogli, so jih popolne po nedeljah učili brati in nekoliko 
pisati. NKerščanski nauk je bil u cirkvi, pa tudi vse 
polno ljudij. Nedeljski šolarji so vselaj na glas odgovar- 
jali, da je bilo veselje. ,Hvala Bogu" — so djali stari 
možje — ,svoje dni so se mladi ljudje od starih učili; 
pri nas pa se moramo mi stari od mladih učiti, Boga 
prav spoznati in njemu vedno služiti." 


VII. Kako so u jesen šolo sklenili. 


Slovesno so šolo u jesen sklenili. Poskušnja je bila 
naznanjena, ter stariši in prijatli povabljeni poslušat. 
Pražno oblečeni so otroci u lepi procesiji u cirkvo šli, 
kder so gospod župnik sveto mešo peli. Po meši so go- 
spod kaplan u cirkvi pričo gospoda dekana kerščanski 
nauk izpraševali, Odraščeni so se otrokom čudili, kako 
so čversto odgovarjali, in gospod dekan so jih pričo vseh 
prav lepo pohvalili. 

Po kerščanskem nauku so jih u šolo peljali, da so 
pokazali svoje pisanje in števanje; kar so brali, morali 
so po slovenski zastopno povedati. Po skušnji so odra- 
ščene šolarje počastili, kakor so zaslužili; malim pa lepih 
bukvic razdelili. Poslednjič se je eno u imenu vseh čedno 
gospodom in starišem zahvalilo. 

Stariši niso dobre šole svojih otrok dohvaliti za- 
mogli, rekoč: , Zdaj še le vemo, kaj šola velja !% 


8. Zakaj sveta vera u naših šolah 
umira? 
(Drobt. 1851.) 


Svoje dni so ljudje manj znali, pa so Boga bolj 
spoznali in častili kakor zdaj. Zakaj? Zato ker sedanji 
kristjani kerščanski nauk le u glavi imajo, u sercu pa 
ne. Glava je polna vednosti, serce pa čednosti prazno. 
Ako se glava česar svetega nauči, se ima tudi serce 
oživiti. Je serce merzlo za božje reči, govori jezik prazne 
besede, naj si bodo še tako lepe in svete; od serca ne 
pridejo, tudi k sercu ne grejo. Kerščanski nauk, kateri 
iz glave le do gerla pride, vere ne oživi. 

Kerščanske nauke lahko vsakdo daje, kdor jih zna; 
ali učence za božje reči le on obudi, ki ima svoje serce 
uneto božje ljubezni! — Takih mater in očetov pa močno 
pogrešamo, takih učiteljev premalo imamo. 


Hočeš otroke za sveto vero oživiti, moraš tudi ti 
za sveto vero goreti; saj se iz ledu ogenj ne ukreše. Ho- 
češ otroke moliti prav naučiti, se moraš sam odkriti in 
pokrižati, kadar k molitvi pozvoni. Želiš otrokom prav 
dopovedati, koliko in kakošno čast imajo u cirkvi pre- 
svetemu zakramentu izkazovati, imaš tudi ti poklekniti 
in roke povzdigniti, kadar u cirkev prideš. 


Veselo je res, poslušati, kako se u naših šolah po 
kerščansko učijo; ali žalostno je prepogosto gledati, kako 
se u veži božji vedejo in zaderžujejo, kakor neznabogi, in 
tajijo, kar so se učili. Deca rajši storijo, kar učitelje 
vidijo, kakor pa ono, kar slišijo. Besede žgečejo, vzgledi 

vlečejo. — Le kdor izpolni in uči, on bo velik imenovan 
u nebeškem kraljestvu. Mat. 5, 19. 

Kam ste djali lične jaslice, koje so za božične svetke 
svoje dni deca imeli — celo leto veseli svetih jaslic in 
pa božjega deteta, kojega podobo so gledali? 

Kamo so pisanke okrogle, katere so otroci pota- 
kali za veselo veliko nedeljo? — Pisanke so še ostale, 
pa nauki so se pozabili, koje so svoje dni stariši, botri 
in botre, strijci in tetke otrokom dajali, kadar so jim 
pisane nirko prinesli, 

Kam so pesmice mile, koje so pridne pesterne deco 
učile? od usmiljenega Jezusa, od Marije ljube matere; 
od desnega angela variha; od rumenega solnea, ki sije; 
od male bibe, ki leze, katero Oče nebeški živi? — Oh 
svete pesni otroške so potihnile; namestu njih se le uma- 
zane otrokom poj6, ali pa nobene. 

Kam so prešla sveta pobožna opravila za mlade 
šolee, koja so imeli svoje dni ob godu sv. Alojzija, mla- 
denča angelskega, svete nedolžnosti zavetnika in pripo- 
ročnika? — Česar učitelji ne poznajo, tudi svejim učen- 
cem ne dajo. 

Pokaj ne peljate na spomin vseh vernih mertvih 
otročičev na rajnih razsvetljeno pokopališče, naj bi oni 
pokojnim luči prižgali, malih bratov in sestrie gomile 
prijazno z rožami osadili, in se privadili u ranih letih za 
prihodnjo večnost skerbeti ? 

Te in take šege kerščanske so za otroke katoliške 
vere drago cvetje. — Ako evetja ni, tudi sadu ne bo. 
Zato med nami sveta vera umira! 

9, Sedem naglavnih grehov naših 
šol. 
(Zg. Danica l. 1850.) 


Ljudstvo, katero svoje šole na poduk Jezusa, in 
nja izveličanske cirkve stavi, je podobno modremu možu, 
koji hišo ali hram svoje sreče na skalo zida. Ljudstvo, 
katero svojo mladino materi katoliški cirkvi iz duhovske 
reje jemlje in posvetni modrosti u šolo pošilja, je po- 
dobno abotnemu možu, ki stavi na pesek svoje sreče 
stan. Vetrovi zapeljivih naukov pripihajo, ploha prekucije 
priburi, velika povodenj zmešnjav nad tako ljudstvo pri- 
dere; hiša take ustave, ki na skali prave žive vere ne stoji, 
se zverne in njena podertija je velika. (Mat. 7; 24—27.) 
Kar nas večna resnica uči, nam vsakdanja skušnja očitno 
priča, naj rečejo posvetni vreščaki, kar hočejo. 

Blizu štirdeset let je že, kar pomnim, kako so se 
naše ljudske šole po kmetih množiti jele za omiko ljudi. 
Veliko si je gosposka prizadela, duhovska in deželska, 
močno se je tudi večidel ljudstvo šol branilo; morale so 
se šole srenjam nekako usiliti. Prisiljena reč pa po na- 
vadi malo dobrega stori. Tako po večem naše nemške 
šole po slovenskih deželah. Prava vera je teh štirdeset 
let zelo med nami pešala, poštenje izmed ljudij ginilo, 
lepo zaderžanje močno pojemalo. Ljudje se niso po teh 
šolah sploh kaj poboljšali, lehko pa pohujšali, in to zato, 
ker niso šole prav ravnane bil. Sola pa, če prava ni, 
je boljše, da je m! Seme nauka pada u taki šoli med 
ternje, ali pa na skalo in hitro usahne, ker prave mo- 
krote nima. 

Dvojno pregreho dosedajne šole po Slovenskem sploh 
imajo, kateri vsaki moder in pošten mož lahko spozna 
in omiluje, ako ni slep. Perva pregreha je, da niso dovolj 
cirkvene ; druga, da miso slovenske, kakoršne bi imele biti. 

Otrok veliko po Slovenskem u šolo hodi, pa malo 
se jih prav po kerščansko izšola. Nekoliko brati in pi- 
sati, pa nemškovati se sicer nauči, živo vero, kerščansko 
zaderžanje pa njih veliko zgubi. Glava se prebrisuje, 
serce za Boga pa zmerzuje; dalje ko u šolo hodi, več 
sicer zna, pa vsako leto manj Boga ljubi. ,Kaj ti pa 
pomaga govoriti od presvete Trojice učene reči, ako pri 
tebi ponižnosti ni, brez katere presveti Trojici prijeten 
nisi? Učene besede .te ne stor6 svetega, ne pravičnega, 
ampak le pobožno življenje te Bogu prikupi. Naj bi si 
celo sveto pismo iz glave znal, vedel izreke vseh modri- 
janov, kaj bi tebi vse to pomagalo brez ljubezni in gnade 
božje? Prazno je vse, in pa brez pravega hasna, ako 
najpervega ni: ,, Boga ljubiti in njemu samemu služiti." 
(Tom. Kemp. I., 3.) — To je sveta reč, pa tudi resnica 
gotova, da naši šolci dalje ko u šolo hodijo, u više šole 
ko stopijo, manj se Boga boj6 in veliko jih sveto vero 
celo zgubi, kadar svoje šole doveršijo. Strašna zguba za 
mlade ljudi! 

Kdo pa je kriv tolike in take šolske pregrehe? 

Pervo grešijo stariši, kateri se le na šolo zanašajo, 
in otroke doma u božjem strahu utemeljiti zamud6. Kar 
mati pri otroku zamudi, se težko kdaj popravi; česar 
oče nad detetom ne stori, šola tudi ne izbavi. Roditelji 
se zanašajo na učitelje, učitelji pa na štariše, in deca 
ostanejo surovina. — Veliko očetov pa tudi srečaš, ka- 
teri so sami brez strahu božjega, in tako jim je tudi 
otrokom zanj skerbeti le malo, ali pa celo nič mar. Da 
otroci gladko čitajo, lepo pišejo, modro odgovarjajo, kar 
jih pobaraš, to reditelje zelo veseli. Ali pa tudi radi 
molijo, jeli se u cirkvi po kerščansko vedejo in doma 

pošteno zaderžč, to jim ni na skerbi. Mladeneč pa pota 
ne opusti tudi na svoje stare dni, katerega se je u svojih 
mladih letih privadil. Samo tam, ker pri otrocih stariši 
pravo dno kerščanskega izgojenja utemeljijo, šola srečno 
napreduje. Po tem se očitno vidi, da samo tisti dover- 
šeni šolci še imajo nekoliko božje ljubezni in pa strahu 
božjega, kateri so perve temelje verozakona iz očetovega 
doma u šolo prinesli. 

Drugo greše šolski učitelji, duhovski kakor dežel- 
ski, koji so za božje reči preleseni in preledeni. Komur 
verozakona u sercu ni, on od božjih reči slabo govori, 
naj ima še toliko prebrisano glavo! Ovakih školnikov pa 
najdemo med nami, žali Bog! na cente. Učence lepo 
žebrati (moliti) uče, sami pa pričo otrok ne žebrajo! 
klečati u hiši božji mladeži ukazujejo, samim poklekniti 
jih je pa sram. K spovedi in k sv. obhajilu šolce vodijo, 
učitelje pa učenci malokdaj ali celo nikdar pri božji mizi 
ne vidijo. — Slabi, slabi so pa odgojitelji ovaki, koji 
svojim učencem pričajo: ,, Kar nas slišite, to storite, po 
našem djanju pa se ne ravnajte, kajti sami ne storimo, 
kar učimo." Besede žgečejo, vzgledi vlečejo. Kder pri 
učiteljih bogoljubnih vzgledov ni, tam ni kerščanske luči, 
niti soli; učenci izrastejo neslani kristjani. Kako narobe- 
bogaboječih je nekoliko školnikov tudi med nami, tega 
očitna priča je njih prizadeva, se cirkvene službe izne- 
biti. Hišo božjo odpirati, za cirkveno snago skerbeti, za 
večno luč pred Najsvetejšim skerb imeti, k sveti meši 
spodobno streči, ali pa k molitvi in k božji službi po- 
zvoniti, šolske može rado grozi, ali jih je celo sram. 
Gotovo se takih učiteljev tudi sveta mati katoliška cir- 
kev sramuje. Komur ni za Sina božjega mar, ki u presv. 
zakramentu iz ljubezni do nas med nami prebiva, kako 
mu hoče biti prava skerb za sine in hčere posvetnih 
ljudij! — Hvale vredna je torej kerščanska družba šol- 
skih učiteljev po Nemškem, koji so si u roke segli prav 

po katoličansko cirkveno službo oskerbovati, vse dolžnosti 
katoliških eirkovnikov zvesto in pa veselo dopolnjevati, in 
šolce prav po kerščansko šolati. Takim učiteljem slava 
in božji blagoslov! 

Tretje greši vsak šolski ogleda, naj si ho viši, ali 
niži, kateri le na to gleda, kako se šolci uč6, ne pogleda 
pa in ne popraša, kako se mladenči in deklice obnašajo, 
kako se vedejo u cirkvi, kako doma, kako u šoli, kako 
po potu. Učitelji si torej vse prizadenejo, da šolci prav 
veliko in pa verlo znajo, ali pa tudi po naukih ravnajo, 
zato se malokdo zmeni. Pride viši ogleda na skušnjo in 
učenci gladko ber6 in odgovarjajo iz katekizma, iz pismo- 
slovja, se šola na cente pohvali, gospodom školnikom se 
u pohvalo slovesno priklanjajo u besedi in u hvalnih 
pismih; ali so šolci pa tudi zvunaj šol hvale vredni, ali 
svoje stariše čedno imajo, pridno ubogajo, radi molijo, 
se greha varujejo, za vse ovo se malokdo zmeni, na kaj 
takega se ogleda po navadi ne ogleda, ne pohvali, ne 
posvari; in taka zamuda je velika škoda. Zako so naše 
šole navadno samo za šolske poskušnje dobre, za žwlje- 
nje pa slabe. Dobra šola ima mladež za življenje šolati, 
na to pa tudi vsak šolski ogleda pazno gledati. 

Četerto greši pri naših šolah stara nemškutarija, 
ki stori, da ljudi več skerbi nemška beseda, kakor pa 
beseda božja; jih več veseli na pol nemški govoriti, ka- 
kor pa iz celega serca Bogu služiti. Kdo poreče, da ni 
temu taka? Pred tridesetimi leti nisi našel u naših šo- 
lah slovenskega katekizma, k večemu je kak medel mali 
katekizem na pol nemški na pol slovenski otrokom u 
rokah bil; pa otroci so znali le nemško stran gladko či- 
tati, slovenske strani pa malo ali celo nič, zakaj abeceda 
je bila za mlade Slovence nemška. Molili smo pred šolo 
in po šoli pa le po nemško. Celo sv. rožni venec smo 
u procesijah nemški žebrali, in se bahali svoje merzle 
nemške molitve. Peli smo u cirkvi tudi nemški, in tako 

službo božjo Slovencem nekako zmedli. Vsled tega naj- 
demo mala mesta (Sloven-gradec), terge in sela terdo 
slovenska, u katerih je po taki nemškutarlji vsa služba 
božja zblojena. Nekoliko cirkve moli litanije nemški re- 
koč: Bitt fiir uns! drugi pa slovenski rekoč: Prosi Boga 
za nas! Eni: Sveto, drugi: Heilig poj6, ali pa najrajši 
molč6. Božja beseda se na leci slovenski oznanuje, na 
godru pa nemški poje. Ali ni taka zmešnjava prav babi- 
lonska ? In naj se duhovski pastir loti, tako krivo razvado 
poravnati, nemškutarji se nad nja usipljejo, kakor ser- 
šeni serditi, Takim je slovenski peti, ali pa moliti pre- 
poredno, kakor bi ljubi Bog slovenskega ne razumel. Še 
huje naopak ravnajo, ki u šoli katekizem slovenski mla- 
dini nemški učiti dajejo. Šola, cirkev in pa očetova hiša 
se morajo za roke deržati. Kar se otrok od matere in 
očeta nauči, ima šola nadaljevati, in sveta cirkev izver- 
šiti. To se pa le u enem in tistem jeziku po pravi pa- 
meti u domačih šolah zgodi. 

Kako verlo smo svoje dni katekizem nemški iz 
glave znali, ki smo imeli dobro glavo; ali iz serca zelo 
slabo, saj še prav razumeli nismo, kar smo klepetali! 
Tako se kerščanski nauk le slabo uči, in beseda božja 
za nemško besedo zamenja. 

To žalostno istino nam tudi iz Moravskega nekdo 
poterjuje pisajč: Pri nas je en zarod šola nemška, cir- 
kev česko-slovenska. Duhovski učitelji so morali za dobro 
vzeti, ako so jim učenci merzle besede po nemški pove- 
dali. Bila je šega najpridniše šolce s pozlačeno svetinico 
na persih počastiti. (Ošabno so takl osvetinčani neum- 
škuni med drugimi ljudmi hodili, in nekako svoje verst- 
nike slabo obrajtali, ki so po domače molili, in kerščan- 
ski nauk le slovenski znali. 

Največo škodo je pa taka nemškutarija u domači 
odgoji mladine naredila. Kdo ne ve, kako lepo in skerbno 
so svoje dni po Slovenskem otroke Bogu služiti, in se 

po kerščansko nositi učili, vadili, in kako čedno podučen 
in kerščansko privajen se je mladeneč po svetu podal, je 
deklica kočo svojega očeta in matere zapustila! Dedek 
in babica, oče in mati, starejše sestre in bratje, tudi 
hlapci in dekle, dro! vsi so si z veseljem prizadjali mla- 
denče in deklice u kerščanskem nauku podučiti, kerščan- 
skega djanja privaditi. Detetu se je že u zibeli milo 
pelo, njemu pri pestovanju čedno pripovedovalo. Ko je 
otrok izhodilo in gladko govoriti jelo, so ga zraven mo- 
litve tudi lepih pobožnih pesmic naučili, da sta jih zali 
dečko, ali zala devojka za božično koledo kumeju ali 
kumi (botru ali botri) zapela. Otroci po pet ali šest let 
stari so že do dvajset in še več milih pesmic znali, in 
tako mično peli, da jih je bilo veselje čuti. Pesmice bile 
so čedno pobožne, ki so serce omehčile in pa za Boga 
in pa za čednost ogrele. Lehko je u šoli take otroke za 
vse dobro in pošteno odrediti, ako se modro poliva, kar 
se je usejalo doma, in na serce nauki sade, katero je bilo 
u domači hiši iz mladega skerbno orahljano. Beseda 
šolskega nauka potem dobro zemljo najde. 

Ali u šoli niso vsega tega celo nič obrajtali. Po 
kaj vse to, so djali, nemško-šolski možje? Pri očitni 
skušnji imajo otroci le nemški moliti, le nemški peti: 
sama nemščina velja. — Kako otroci doma Bogu slu- 
žijo, kako si doma kratek čas delajo, za vse se po nem- 
ških šolskih napravah učitelji zmeniti nimajo. Kar se u 
cirkvi, in doma godi, vse tako šolo ne skerbi. Le kar je 
novega in pa nemški, to je u šoli veljalo. 

In poglej, kaj je iz tega prišlo! Domače svete 
pesmi so potihnile, molitve onemogle; šolcev je bilo sram 
slovenski moliti, po domače zapeti. Lepe, svete stare 
šege so po takih nemškutarijah svojo pravo ceno zgubile. 
Po tem najdemo pri teržanih, in pa pri na pol ponem- 
čenih selanih največ ljudij brez vere, brez strahu bož- 
jega, ki so za vse božje merzli ko led, in pa terdi ko 

les. Kdo božji bo take lesene' zmerzljake za božje kra- 
ljestvo zopet oživil in ogrel? Taki divjaki rastejo tam, 
kder domača odgoja otrok šole ne podpira in sveta cir- 
kev ne blagoslovi." Kakoršna u Moraviji, takova je tudi 
pri nas. 

Peto pregreho imajo na sebi tudi naše šolske bukve, 
ki niso u domačem duhu pisane, pa tudi ljubega Boga 
premalo in preporedko u mislih imajo. Take so med 
drugimi , Kratke povesti" ali , Kleine Erzihlungen%, ki 
dajejo otrokom brati, kako je Janžek pervokrat u šolo 
prišel; kako je te tudi Rozika u šolo hodila, ali sta se 
kaj pokrižala, se pa nič kaj ne pov8. Še le u dveh po- 
slednjih pripovestih opomnijo, da Bog vse vidi in vse vg, 
da se mu otrok skriti ne more, kadar greši. Serce vsega 
poduka mora biti, kar je gospod Bog Abrahamu djal: 
, Pred meno hodi, in popolnoma bodi." Ova reč bi imela 
tudi u vseh šolskih knjigah svitlo in toplo solnce biti 
pa kaj da ni! 

Bolje služi: , Berilo za male šole na kmetih," ka- 
tero povesti svetega pisma otrokom brati daje; toda do- 
volj ubrano ni, ter s pričakovanjem Odrešenika konča. 
Tudi naši katekizm: so nekako merzlo zloženi, več za 
glavo, kakor za serce napravljeni. Ako duhovski učitelj 
kerščanskega nauka ogreti ne zna, bo glava polna, serce 
pa prazno ostalo. Taki šolci se mnozih reči uče, za šolo 
veliko znajo, za življenje pa celo malo, ali pa toliko, ko 
nič. Le modro kerščansko življenje otrok je dobre šole 
gotovi svedok. | 

Šesta pregreha pri naših šolah je žalostno opuščanje 
cirkveno-šolskih godov, pobožnih družb in bratovščin, 
kojih so naši predniki dosti zalih imeli. Otroci imajo 
doma o božiču svoje jaslice, o veliki noči svoje pirhe ali 
pisanke, in taki sveti obredi jih tudi za božje reči oživ86. 
Kadar pa domu odrastejo in u šolo gredo, malo cirkve- 
nega oveseljenja in podbujenja najdejo. Ali se je čuditi, 

da jim za božje kraljestvo serce umerje, za vse posvetno 
pa oživi, ko jim svet toliko veselic na gledišču, na ple- 
sišču, po vseh kotih in krajih ponuja? Svoje dni imeli 
so niži šolarji svetega Alojzija za svojega posebnega pri- 
poročnika; celo devetdnevnico so mu veselo obhajali s 
prejemo svetih zakramentov, s pobožnim petjem in z 
molitvami. Imeli so viši šolci svoje MMarijanske braterne, 
u katerih so Marijo devico, mladenčev kraljico in posebno 
zavetnico častili, njej svojo nedolžno serce darovali, in 
se Marijini mogočni priprošnji priporočali. Take cirkvene 
družbe so bile nekdaj moške kreposti žlahen evet. Vse 
te pobožne šege so po naših šola pozeble, obletelo je 
njih cvetje; po tem takem se ni čuditi, da na drevju 
sedanjega šolanja košatega perja veliko najdemo, dobrega 
sadu pod perjem pa malo! 

Sedmo greše vsi tisti vladarji in šolski postavoda- 
javci, stariši in učitelji, koji hočejo šole vse le posvetne 
imeti, in ravno zato jih sveti materi katoliški cirkvi vzeti, 
božjemu duhu dati slovo, posvetnemu duhu pa veličasten 
prestol postaviti, šolsko mladino pred vsem za minljivi 
svet izšolati, ne pa za večnost. Očetje gledajo le na 
modre glave, matere na čedno telo in pa berhko nošo. 
Posvetni oblastniki hočejo pred vsem dobre deržavljane, 
pogumne vojake imeti; dobro serce, poštene može in 
žene, pobožne kristjane izšolati, je u posvetno zamišlje- 
nim ljudem poslednja, ali pa celo nobena skerb. Zato 
se priporoča našim šolam telovadba, vojaško igranje; 
skakati in se poskušati, kateri je hujši, ali pa bolj mo- 
čen. Radi bi, naj bi že šolci znali sejati in orati, drevje 
saditi in cepiti itd. — Vse to in tako je dobro in 
prav, ako šolska mladina za take opravila prekilava ni, 
in ako so školniki u stanu, vse te reči otrokom za- 
stopno razkladati. Pa eno je bolj potrebno: po kerščan- 
sko pravično živeti, in ta nauk se ne sme u nemar pu- 
ščati! K temu je potrebno otroke večkrat u cirkev pe- 

ljati, ako svete meše ni, vsaj enkrat u tednu kake lita- 
nije, ali kratke molitve za stariše in dobrotnike, za ce- 
 sarja, za duhovsko in deželsko gosposko opraviti, pa 
tudi za se Boga poprositi, da bi se lehko in pa dohro 
učili, 

U vsaki šoli naj se napišejo Jezusa zlate besede: 
,Iščite pred vsem božjega kraljestva in njegove pravice, 
in vse drugo vam bo naverženo !" — Kaj pomaga člo- 
veku, naj si ves svet pridobi, na svoji duši pa škodo 
terpi 1€ 

Najhujši zmote sta dve, kojih posvetni, hudobni 
duh posebno u naših časih ljudi uči: Boga pozabite in 
pa mič delati. Tema zmotama ima tudi šola u okom 
iti, in pa pred vsem dveh reči mladino učiti: ,,Moli in 
delaj!" Kdor se teh dveh reči u šoli prav izuči, on 
svojo hišo na skalo pozida; vsi viharji sveta mu je po- 
derli ne bodo. In ravno takih šol nam je kervavo po- 
treba. 

10. Petnajst naglavnih grehov pri 
otroški odgoji. 
(Drobt. 1846.) 


Otroci so žlahno sadunosno drevje u božjem vertu, 
katere je Oče nebeški starišem in učiteljem u izrejo dal. 
Kar izredijo, to imajo: ternje, ali pa žlahne sadunosnike. 
Grehi otrok so po navadi pregrehe starišev in učiteljev. 
Kakor stara ptica poje, nauči tudi mlade svoje. Takih 
naglavnih grehov je veliko, najhujših pa jih je petnajst, 
katere naj si vsak oče in mati, pa tudi vsak šolski go- 
spod dobro zapomni, ter se jih skerbno varuje. 


1. Zanikarnost pri otrocih. Trepe izrediš, ako jih 
celo dopoldne, cele večerke sedeti pustiš, jih zapiraš in 
na delo greš, da se po svojem blatu valjajo; nobenega 
veselja Ž njimi nimaš, ako te božajo, ali ti kaj kažejo. 
Zanikarnike izrediš, ako jih ne učiš, se čedno omiti, po- 
česati, obleči; ako naročaš družini vse za otroke storiti, 
za njimi popravljati; ako jih nobenega dela ne privadiš. 
Želexo rja sne, nečimernost pa otroka. 

2. Neubogljivost. Neuhogljive in nepokorne otroke 
izrediš, ako jih za vsako delo poprosiš; jim ukažeš, pa 
jih pustiš, akoravno ne storijo, kar si jim rekel; če 
jim s kaznijo žugaš, pa jih potem ne kaznuješ; — ako 
se daš pregovoriti, da ne dopolnijo, kar jim rečeš; če 
otrokom obljube delaš, ako bodo svoje dožnosti dopol- 
nili; ako otroke za zijaka imaš, kadar te za odpuščanje 
prosijo; ako dopustiš, da otroci drugim storiti velijo, kar 
si jim ukazal; ako oče otroku zapov6, mati ga pa izgo- 

varja, ter mu potuho daje. Ador ne uboga, je brez Boga 
— vse svoje žwe dni za nič. 

8. Vertoglavost. 'Vertoglave otroke, ki nimajo no- 
bene stanovitnosti, se vsakega dela lotijo, pa nobenega 
ne skončajo, izrediš, ako prekilavim več naložiš, ko so u 
stan dopolniti; ako jim drugo ukažeš poprej, ko pervo 
storijo; ako jim preveč igrač dopustiš, in če jih eno ne 
veseli, hitro drugo dovoliš. 

Noroglave otroke spodrediš, ako jih premalo u 
strahu imaš; kaznuješ tako slabo, da ne občutijo; jim 
vedno žugaš, pa ne dopolniš, da se ti lahko smejijo; 
ako si daš utajiti, ali nalagati; če njih slabosti izgovar- 
jaš, ali celo pripoveduješ pregreške svojih mladih dnij; 
če jih pustiš med noroglave ljudi. 

Vse razmišljene otroke boš imel, ako jih k temu 
siliš, kar jim merzi; ako jih hvališ brez zasluženja; če 
jim praviš, da tega ali unega vedeti toliko potreba ni. 
Česar se Janezek nauči, bo tudi Janže znal. 

4. Lažnjwost. Lažnjivee in lažnjivke si izrediš, ako 
o jim obetaš, pa ne daš; ako pričo otrok drugim obljubiš, 
pa obljube ne dopolniš; če otroka prehudo imaš, kadar 
kako škodo naredi; če se ti dobro zdi, kadar otrok prav 
na debelo govori, pristavlja in habljA, več pove, kakor . 
je res; kadar oče otrokom naroči, materi tega ne pra- 
viti, to zamolčati; ako jim pomagaš, da se izgovarjajo, 
ali jih celo pohvališ, da so se tako zvito odsekali; ako 
jim daš med lažnjivce hoditi, in jih poslušati. Zažnjiva 
usta dušo umortjo. 

5. Besedljivost. Besedljivce in besedljivke izrediš, 
ako pričo otrok drugim beseduješ; hočeš vselaj posled- 
njo besedo imeti in hočeš, da bi tvoja veljala; kadar 
otrokom daš nazaj jecljati, jezik iztegati in se izgovar- 
jati namestu ubogati. 

Opravwljati otroke privadiš, ako jih izprašuješ brez 
vse potrebe, kako se pri uni hiši godi; kaj so govorili, 

delali, jedli, ali pili; če jih za ogleduhe postavljaš, naj" 
ti povejo, kaj drugi storijo, naj ti poročila nosijo; če si 
vesel, da prav druge ljudi umivajo. Več se jih z jezikom 
pogubi, kakor z mečem pomori; potreba je iz mladega 
jezik med zobmi deržati. . | 

6. Mehkužnost. Otroci postanejo mehkužniki, ako 
jih pretoplo oblačiš; mladim kožuščeke, čamre in kosmate 
kape kupuješ; jim pretoplo obutel daješ; jih na pernice 
polagaš; jih na vročo peč devlješ; jim le mlačno vodo 
piti daješ; jim na merzlo ne daš; jih omiluješ, ako se 
vrežejo, udarijo ali zbodejo, več ko potreba; posebno pa, 
ako se ti usmilijo, da bi delali, ali se kaj pridnega učili. 
-Kilav človek in pa puhla repa malo veljata. 

1. Samogoltnost. Samogoltni otroci smetano ližejo, 
sladkor steržejo, orehe kradejo in iztaknejo vsako sladko 
reč, ki jim podiši. Taka razvada se zgodi, ako otrokom 
posebej jesti daješ, da so izbirljivi; ako jim dobre jedi 
prehvališ, in si pred njimi jedi izbiraš; kadar posebna 
jedila pričo njih uživaš, otrokom pa pokusiti ne daš; 
ako jim sladkarije nosiš, in takih jedil pred njimi ne 
zapiraš, ki jih posebno štimajo, da si jih lehko vzamejo 
brez vsake prošnje, kakor se jim poljubi; ako jim vina, 
žganja okusiti ponujaš, jih zalivaš, ali siliš rekoč: ,Le 
čversto pij, da boš bolj močen% — boš pijance izredil. 
Otrok naj prosi; in kar izprosi, to slobodno nost in 
zavžwa. | 
8. Ošabnost. Otroci se navadijo bahati in štimati, 
ako jih hvališ, kako so lepi, lepši kakor sosedovi; če 
njih obleko povzdiguješ, kako janjkica, čepica verlo stojč; 
ako šiviljo pričo otroka kregaš, da oblačila ni lepo na- 
redila; ako jih preveč po novi šegi oblačis. — Otroci bodo 
prevzetni, ako jim povčš ali pokažeš, da so bolj bogati, 
bolj imenitni kakor sosedovi, in druge za berače ali ca- 
pine imaš, kadar se ž njimi kregaš; če otroke za svet 
baraš, dokler še prave pameti: nimajo, in jim družini 

zapovedovati daš; ako jih prehvališ in pred drugimi povi- 
šuješ, če družino kregaš, ki otroku po volji ne streže; 
ako se sam bahaš, kaj znaš in koliko veljaš. Bakhanje 
je dober kup, blago pa drago. 

9. Lenoba. Mlačni otroci in nemarni izrastejo, ako 
jim preveč na enkrat naložiš; ako neprenehoma nad. 
njimi regljaš in jih kregaš; če jim nič ne rečeš, ako- 
ravno ne storijo, kar so bili dolžni; ako jim predolgo 
ležati, in se po klopeh valjati daš; če jim pustiš, da se 
potepajo in brez dela pomikajo; ako sam ne storiš, kar 
jih učiš: pridnim in neutrudnim biti. Lenoba je vseh ger- 
dob največa gerdoba in mati vseh drugih hudobij. 

10. Nezarobljenost. Otroci bodo neotesani nezarob- 
ljenci, ako jih preklinjaš in jim gerde nespodobne pri- 
imke daješ; ako jih pričo drugih ljudij sramotiš; jih 
pričo družine tepeš, jih brez potrebe drugim tožuješ, 
kako so malopridni, hudobni, in drugim njih slabosti 
razodevaš ; ako jih za malovredne reči neusmiljeno ostro 
kaznuješ, in jih lepo ne pogledaš; enega prehvališ za nič, 
drugega pa čertiš zastonj. Taki otroci se navadijo z dru-. 
gimi ravno tako delati. Kar je preostro, ščerbinje naredi, 
tn se težko obrusiti da. 

1l. Nesramožljivost. Otroci, katerih ni sram, jih 
tudi greha ni strah, in božji angel jih je zapustil. 'To 
se zgodi, ako stariši otroke u svojo zakonsko izbo ali 
postelj jemljejo, kadar se že čajmati začn6; ako predolgo 
fantom in dekletom u eni postelji ležati dajejo; ako go- 
lim, ali na pol oblečenim letati, se kopati pustijo; po 
kotih za njimi ne pogledajo. Otroci se razvadijo nesram- 
nega dejanja, ako premladi kavo, vino pijejo, in pre- 
močno dišoče jedi zavživajo; mladenči, ki jezdarijo, 
otroci, ki poslušajo ali gledajo nesramne reči, naj si 
bodo pisane ali naslikane; — ako se nesramno ošlatu- 
jejo in roke u hlačah ali pod predpertom deržijo; ako 
poležavajo brez spanja. Otroci postanejo skrivni nesram- 

nauka in nesramnice po nespametnih, nesramnih pesternah 
in varučkah; ako pretesne hlače nosijo, na trebuhu le- 
žijo, noge križem deržijo; se nesramno pritiskajo, in ži- 
vino gledajo, kako se poja. Največ se jih pa nesram- 
nega djanja od drugih nauči. — Kdor otroke zagleda 
kaj takega počenjati, hitro jih naj posvari, rekoč: pfuj! 
to je gerdo! 

12. Zapravljivost. 'Zapravljati se otroci navadijo, 
ako jim denarjev daš, pa ne poprašaš, kaj so kupili, 
kam so jih djali; če jim ne poveš, kaj denar velja, kako 
težko se zasluži, kako lahko pa zapravi, ako jih navadiš 
predobro piti in jesti, jim draga oblačila omišluješ, lozno 
obleko hitro z novo zameniš; jim daš vedeti, kako so 
bogati; pred njimi denarjev ne zaklepaš; ako kak denar 
ukradejo, pa ne pogrešiš, ali jim spregledaš; če jih u 
mladih letih privadiš po kerčmah hoditi, rajati, pijanče- 
vati ali igrati, znanje delati in samim po božjih potih 
in po cirkvanju hoditi. Zapravljivec im pa tat sta si 
brata. 

13. Lakomnost. Škopi in samopašni bodo otroci, ako 
jim nikdar ne rečeš, košček kruha potrebnim dati; če 
pričo njih berače zmerjaš in ubogim oponašaš, kar jim 
daš; če jim take lepe denarje daruješ, katerih se jim mili 
izdati; ako jih hvališ, da si ne privoščijo dobrega, rajši 
razcukani hodijo, kakor bi si za svoj denar kaj omislili; 
ako pričo otrok denar hvališ, kako ga je škoda dati. 
Lakomnik ima za demar tudi dušo na prodaj. 

14. Samoglavnost. Samouhe izrediš, ako preveliko 
zapoveduješ, pa jim svojo voljo pustiš, ali te ubogajo ali 
ne. Kar se ukaže, se mora storiti; — če otroke pričo 
drugih u sram pripraviš; enega zagovarjaš, drugega kre- 
gaš, kadar je obadvoje krivo. Ako jim pustiš slabe na- 
vade, fantom tobak kaditi, dekletom ošabno obleko no- 
siti; če družino otrokom u oblast daš, boš hitro tudi ti 
jim u strahu; razvadi jih na dobre volje, da bodo povsodi 

za tebo hodili, hitro se ti bodo ukradli, ako jim ne do- 
voliš. Samoglavni otroci bodo terdovratni starci, katerih 
se je bata. 

15. Terdovratnost. Otroci postanejo termasti, ako 
jih za vsako malo reč kregaš ali kaznuješ; ne bodo ti 
obstali, rajši tepeni lagali; ako pravičnih prošenj ne usli- 
šiš; če jim celo kaj ne zaupaš? — ako ž njimi u terp- 
ljenju nobenega usmiljenja nimaš. Kamenito serce stari- 
šev tudi otroke okameni. MRazvadi jih in dopusti jim u 
pregrešne priložnosti, dovoli jim vse, kar se jim spoljubi, 
hitro bodo svoje terme. Razvada je železna suknja. Ako 
se stariši pričo otrok kregajo, učenike zasramujejo, se 
otrokom ubogljivo serce pobija. Konja boš težko vodil, ku 
ga na berzde ne deneš. 

Teh petnajst naglavnih grehov se je pri otrocih 
največ varovati; oni so korenine kervavih šib, ki si jih 
stariši sami u otroško serce sadijo, si jih spletajo, da jih 
bodo ž njimi na stare dni lastni otroci tepli. Dobro, 
kerščansko izrejeni otroci so starišev krona; slabo izre- 
jena deca so starišem hudi bič, pred katerim naj jih 
obvarje sam večni Bog! 

ll. Otroci na paši brez pastirja. 
(Drobt. 1848.) 


Ni nevarniše reči za otroke, kakor navadna paša, 
za ktero neumni stariši najrajši svoje otroke imajo. Maj- 
hen dobiček, škoda pa velika, naj si pasejo gosi ali pu- 
rane, ovce, svinje ali krave. Kot nedolžna jagnjeta grejo 
na pašo, in kadar paši odrastejo, so dereči volkovi, ako 
so zdravi; pogosto pa tudi na duši in telesu boleni, ako 
jih smert poprej vlovila ni. Poglejmo posebno sedmero 
 nevarnostij na paši za dušo in telo. 

1. Otroci povžijejo na paši nevarne, škodljive rečt, 
od katerih zbolijo in umerjejo tudi. Najdejo volčje ja- 
gode lepo začernele in ne vejo, da so strup; zobljejo 
zernje, s katerim se igrajo. Delajo piščale iz trobelike in 
požirajo strupene sline. U nekem kraju sta fantiča brata 
za potokom pasla in debelo, osladno korenje našla in ga 
žvekala. Bila je trobelika, ki jo je živina izruvala, naj- 
hujša strupena zel. Mlajši, star sedem let, hitro zboli; 
po trebuhu ga peče, zvija se in škriplje z zobmi, da se 
Bogu usmili. lz ušes in nosa mu kri žene, vrat mu 
zasukne, herbtišče skrivi kakor obroč, dokler ne umerje. 
Še ni mlajši pastirče žalostno skončal, že tudi stariši u 
neizrečenem terpljenju pojemati začne. 

2. Otroci norijo, se mečejo im suvajo; nekateri si 
noge, drugi roke polomijo ; veliko si jih oko iztakne, še 
več pa znotranjo bolezen dobi, da ima za vse svoje žive 
dni zadosti. Takih žalostnih prigodeb bi lehko cele bukve 
napisal; pa pokaj? Vsaka ves, tudi vsaka hiša ve od 
takih nesreč povedati. 

8. Otroci se hodijo po letu kopat; večidel jih sra- 
možljivost zgubi, veliko jih utone. Zdravo je otrokom 

kopati se, toda silno nevarno. Ako niso otroci oblečeni 
in sramu ne prikrijejo, jih zapusti angel varih, in roža 
svete sramožljivosti usahne. Ako pametnih ljudij blizu 
ni, otroci u globočino zabredejo in se utopijo. U neki 
vesi na Nemškem je mož u enem letu dva sina zgubil; 
Janezek, mlajši, se je strupenih jagod nazobal; Krištof, 
starejši, se je u domačem ribniku utopil. 

4. Otroci na paši brez variha škodo delajo, katera 
se težko poverne. Belijo smereke, in iz smerekovih škorij 
kozovce za smolo delajo; ali pa si ute ž njimi kri- 
jejo; mlade verhe borovju lomijo in si sveče iz njih de- 
lajo; iztikajo vsa ptičja gnjezda in nedolžne živalice hu- 
dobno mučijo! živino u škodo puščajo in veliko sovraštvo 
naredijo. Ali ni otrok slaba paša pogosto kriva, da se 
sosedje vse žive dni čertijo in rod za rodom u sovraštvu 
živi? Koliko kletve in tepenja, koliko laži in natolceva- 
nja se zavolj pastirjev stori? Ali vse to in tako ni greh? 
— ni škoda velika? 

5. Otroci brez pastirja ali variha kradejo, se tat- 
vine in goljufije iz mladih nog lehko navadijo, težko pa 
odvadijo. Zdaj planejo na repo ali laško repico (krom- 
pir), da ga na ognju pek6; tudi turšico ali terkinjo lo- 
mijo in na pol osmojeno jed6. Sad iz vertov, grozdje iz 
vinogradov gre za pastirji, naj si ravno na pol zrelo. 
Kar ne použijejo, pa zaveržejo in poteptajo. Tudi sv. Av- 
guštin milo toži, da je u mladih letih s slabimi dečki 
črez mejo zlezel in sosedovih jabolk si natresel, ki še 
niso bile dozorele. Kar jih niso pojedli so jih svinjam 
pometali. — Ali nismo tudi mi kaj tacega storili? 

6. Otroci delajo na paši strašne reči iz noroglav- 
nosti. Pred kakimi 50 leti so u Celju hudodelca obesili, 
in kakor navada, prišlo je veliko ljudij gledat; tudi ta- 
kih pastirjev so seboj pripeljali. Nekoliko dni potem 
otroci zunaj terga V... na ledini pasejo, in si izmislijo 
to strašno delo ponoviti, in enega tovarišev obesiti. Hitro 

izvolijo delavce, ki so jih u Celju videli. , Ti boš duhov- 
nik Jožko; ti Grega boš berič, jaz bom pa rabelj, reče 
Lovrek, vseh norcev najhujši poglavar. Zvežejo dečku 
roke, da se sirotej braniti ne more, ga peljejo po ledini, 
in kar jih je bilo, kole po konci, kakor vojaki puške, 
nesejo. Pridejo do verbe, in mladi rabelj robec za vejo 
priveže. Fanta zvezanega vzdignejo in mu zanjko na vrat 
denejo. Sirotej se umika in si zanjko zadergne. Davi ga, 
jezik mu iz ust stopi, obraz začerni. Otroci se prestra- 
šijo in zbežijo, siromaka pa viseti pustijo. Nobeno si po- 
vedati ne upa, kaj se je zgodilo. O večni luči grejo pa- 
stirčeka iskat, ki ga ni bilo za živino k domu; in kdo 
dopove strah in grozo starišev, ko zagledajo sinka na 
verbi obešenega — mertvega! — Otroci naj bodo mali 
ali veliki, brez variha dobrega ne storijo. 

1. Otroci se na paši pohujšajo, gerdih m pregreš- 
mih rečij za vse svoje žive dni naučijo. (Gledajo živino 
kako se poja; svinje kako se bukajo, in eden drugemu 
pripovedujejo, kaj vse to pomeni. Začn6 sami poskušati, 
zdaj na živini, zdaj z drugim spolom, in angel nedolž- 
nosti jih zapusti. Pripovedujejo, kar so doma od svojih 
nesramnih starišev videli, in tako se na paši šola hudi- 
čeva začne. lna garjeva ovca med zdravimi je za- 
dosti, da se garje cele čede primejo; en hudobni otrok 
med tropo, kakor jih po ledinah in pašnikih najdemo, 
vse pohujša, da se poživinijo. Tam se naučijo otroci 
kleti, rotiti, prisegati, lagati, krasti in prešestovati. Za 
pekel že u mladih letih zorijo. Zato se peklenšček boji, 
da bi sosedske pašnike razdelili, in podpihuje neumne 
ljudi, da ledin razdeliti ne dajo. Tako slabi stariši otroke 
rajši u to hudičevo šolo na pašo pošiljajo, kakor pa u 
farno cirkveno šolo in imajo svoj vedni izgovor, da mo- 
rajo pasti. Oj paša, da se Bogu usmili, od katere pe- 
klenski sovražnik največi dobiček ima. — Ali ni žalost, 
da imajo stariši več skerbi za svoja teleta, za svoje pure 

in gosi, kakor za svoje otroke, ki so stvarjeni po božji 
podobi ? 


Kaj bi pa storili? 


1. Odločite u kakem prijetnem kraju lep prostor, 
naredite kako pojato, da bodo otroci streho imeli, če bi 
jih nagel dež zajel, ali pa huda ura došla. Na tem me- 
stu naj se otroci snidejo. 

2. Dajte otrokom pastirja, ako jih sami varovati 
ne utegnete. Vsaka ves naj kako staro babelo ali dedeka 
najme, ki bo po letu na kaki zeleni trati otroke varo- 
vala, ki so že izhodili pa še za šolo niso, in za delo tudi 
prekilavi. 

3. Ako le hočete, da vam odraščeni otroci na ob- 
činskem pašniku pasejo, oskerbite saj enega pametnega 
pastirja, ki bo otroke u strahu imel in vsi vaščani sku- 
paj ga plačujte. 

4. Poglejte večkrat skrivaj, kaj otroci na paši po- 
čenjajo, da jih zalezete, ako bi kaj gerdega uganjali. 

5. Prepovedujte otrokom mevarne prilike, naj si ho 
voda, jame, drevje, noša, ples ali kratek čas. 

6. Ponovite jim dostikrat, da jih Bog vid: in an- 
gel varih pri njih stoji; da, ne storijo, česar bi jih sram 
bilo pričo poštenih ljudij, in naj hitro povejo, kadar jih 
vest peče in serce boli. 

1. Ne glejte za kake groše ali goldenarje, ki jih 
za svoje otroke plačate, da se vam varujejo; povem 
vam njih angeli gledajo obličje Očeta, ki je u nebesih. 
Cena nedolžnih otrok je velika, in škoda zapeljanih se 
poplačati več ne da. — Vedno otroke učite rekoč: An- 
gel varih od otroka beži, ako vidi, da je golo ali uganja 
gerde reči; kadar se otrok čedno ogerne, se angel k 
njemu nazaj oberne. 

12. Tri hudobne sestre. 


(Iz , Dvoje fantov" l. 1841. uvod.) 
Preljubi stariši in otroci! 


Tri sestre, iz samega pekla doma, hodijo u se- 
danjih časih po svetu, zapeljujejo mlade ljudi, pa tudi 
stare slepijo. Pogosto jim stariši vrata odpirajo, ki svoje 
otroke in posle razvadijo, pa tudi gosposka deželska, 
kakor duhovska jih pod streho jemlje, ko razuzdanim 
ljudem potrebnega strahu ne da. Po kerčmah, po sejmih 
in navadnih cirkvanjih ljudje ž njimi svoje zaroke imajo; 
po divjih lovih, med tobakarji in razbojniki se dostikrat 
ž njimi pečajo; pogosto u Ječi, tudi rabeljnu u rokah 
konča, kdor se jih z mladih nog skerbno ne varuje. Ali 
jih poznate? 

Perva je huda jeza, ki raste iz ošabnega (prevzet- 
nega) serca. Stariši jo izredijo, ki otroke preveč hvalijo, 
jim hudih term ne izbijajo, jih krotkim in pohlevnim biti 
ne učijo. 

Druga je mavadna tgra, ki se rada mladenčev 
prime, može u hudo navado uklene, da zaigrajo pošte- 
nje, premoženje, pa tudi še dušo postavijo verh. 
| Tretja je gerda pijanost, ki pri malem začne, s 
vsakim bokalom veča zraste, tolika, da je ne vino, ne 
žganje, le samo peklenski ogenj še pogasi, ker pijanec 
nobeden u nebeško kraljestvo ne pojde. | 

Sam Bog nas varuj te trojne nesreče! Varujmo se 
je pa tudi mi! Varujte svoje otroke stariši vi; zakaj va- 
rovati je leže, kakor odvaditi; lepo učiti in svariti je 

boljše, ko za otroci, ko so našemu strahu odrastli, solze 
zastonj prelivati. 

Beseda pa nikoli toliko ne izda, kakor lepa pripo- 
povest; gledati, kako se drugim godi, nas najbolje izuči, 
se modro nesreče varovati. 

Berite lepe bukvice in pripovedujte mladim ljudem, 
kako srečen je bil mladi Fridolin, ki je svoje dobre sta- 
riše lepo ubogal; povejte samoglavnim otrokom, kamo 
pride, ki po Bričevo laže, izmika, krade in u slabe to- 
varšije zahaja. — Pa tudi vi poglejte, matere in očetje, 
kako neumno da ravnate, ko svoje otroke razvajate, ter 
jim puščate vsako svojovoljo. 

Ne barajte, kdaj in kde se je vse to godilo. Po 
ječah se najde, po sodnih hišah se sliši, na rabeljskih 
moriščih se vidi, kar se u tej povesti bere. — Božji 
strah naj vas obide, in desni angel varih naj vas vodi, 
da se kaj tolikanj strašnega med vami nigdar ne pri- 
godi. Bog vas obvaruj! 


(Ki 


13. Petero smertnih nevarnostij de-. 
viške sramožljivosti. 
(Drobt. 1848.) 


Ljubeznivo juterna zarija jasno jutro odeva, ter 
obeta lepo vreme prav veselega dne. Kadar pa temni 
oblak zjutraj hribe pokriva in lepe juterne zarije ni, pra- 
vijo da bo skoraj slabo vreme, dež in blato. 

Lepše ko juterna zarija visoke planine in globoke 
dobine, ogrinja deviška sramožljivost mlado nedolžno lice. 
— Ona občuti, kar je nespodobnega, gerdega ali pregreš- 
nega, naj si bo u besedi, u djanju, zaderžanju, in priča, 
da je duša še lepa, čista Jezusova nevesta, da je serce 
nedolžno Jezusov prestol, rudeče lice le njeni porok. 
Sramožljivo, rahlo serce vsaka kriva beseda, vsaka ne- 
spodobna šala in še tako skrivni nečisti pogled zaboli. 
Kadar se pa mladeneč ne sramuje gerdo basati, se ne 
boji nespodobno ženskega spola dotikati se, očitno po- 
kaže, da nedolžen (deviškega serca) več ni. 

Ako dekle razgaljeno hodi, se nespodobnim kvan- 
tam smeji, in zgovorno nesramnim bernježem odgovarja, 
se z nesramneži rada cuka — ž njimi rada meče in 
pred razuzdanim moštvom ne beži, očitno priča, da u 
sercu več devica ni. Je pa sramožljivost umerla, je ne- 
sramnosti vrata odperla, in človek, ki ga ni sram, je 
zrel in za vsako gerdobo pripravljen. Sveta sramožljivost, 
ona deviške čistosti nebeška varučka, ki kakor juterna 
zarija lice oblije, in človeku sveti strah dela, kadar se 
mu kaj nevarnega bliža, umerje, in sveta nedolžnost 
umira za njo]. 

U sramožljivosti otroke rediti — jih sramožljivosti 
lepo učiti je starišev, rednikov in učiteljev sama sveta 
dolžnost, posebno u sedanjih popačenih časih, ker je ne- 
sramnost na svetu toliko pravice dobila, da bi je še kre- 
gati skoraj ne smel. 

Otrok sramožljivosti vaditi nikoli prezgodaj ni! Od 
sedmega leta starosti se ne sme zamuditi, mlado serce 
otrok zvesto s sramožljivostjo graditi, da zapeljiva hu-. 
doba va-nj poprej zlezla ne bo. Modra skerbna mati 
neprenehoma kliče svojim otrokom: , Deca! ne poče- 
njajte, ne pogledujte, tudi ne maslite kaj, česar bi vas 
bilo sram, ako bi vas jaz videla. Angel božji vas svari, ka 
vam ga je Bog dal, da vas varuje in lepo uči; zato 
vas rudečica oblije, kadar kaj prav ni. Kdor svojega 
angela variha rad uboga, njega vodi on do Boga." 

Pa vsaka sramožljivost prava ni; pri nekaterih lju- 
deh je rudečica na lici gola goljufija, jabelkam Sodome 
podobna, ki so od zvunaj lepo rudeče, polne smertne 
trohnobe od znotraj. Sramožljivost in pa čistost si 
morati biti družici pri pošteni devici! Brez čistosti 
sramožljivost kaj ne velja; čistosti brez sramožljivosti 
pa ni doma. 'Sramožljivost je čistosti varhinja, čistost 
pa sramožljivosti cena. Čistost da nedolžnosti život, 
sramožljivost pa ogrinjalo. Skerbeti je toraj duši za 
sramožljivost, truplu pa za oblačilo, kakor hitro se 
otrok čajmati začne. Kako se pa za sveto sramožljivost 
skerbi? 


1. Ne daj nikoli otrokom golim letati; deklicam 
ne razgaljenim hoditi, dečkom ne brez hlač biti. Živino 
je Bog s perjem in dlako ogernil, otroci pa potrebujejo 
oblačila od starišev. | 

2. Ne daj otrokom obojnega spola, kakor hitro se 
izčajmajo, u postelji valjati se in noreti; poglej na paši 
za njimi, ter jih večkrat zalezi, kaj delajo, pa vedno jim 

pravi, da je fantom gerdo pri ženskih ležati in se ž njimi 
cukati greh. 

Glej da bo fantov in deklet od mladih nog enega 
pred drugim sveti strah. 

3. Navadi jih spodobno k potrebi hoditi, da pričo 
ljudij ne počenjajo in se ne valjajo. Pravijo da natura 
gerdega nima; pa gerde reči kazati naturi merzl. 

4. Ne dajaj otrokom obojnega spola se po leti sku- 
paj kopati, ne oblečenim, veliko manj izslečenim. Tudi 
odraščeni se ne smejo goli pričo otrok vesti, ne u vodi, 
ne u postelji; pričo otrok je sramožljivosti največ po- 
treba. | 

5. U zakonsko postelj otrok ne devati, kakor hitro 
ateja pa mamo gladko izrečejo. Otrok vidi in si zapomni, 
čeravno hitro ne ve kaj je. Kar večkrat vidi, po malem 
poskuša, in se hitro nauči nesramnih reči. Vidiš kaj ne- 
. sramnega ali nespodobnega pri otroku, hitro ga posvari 
rekoč: Pfuj te bodi! Gerdo je to! Tako ne smeš, Bog 
te vidi! — To je greh! — i. t. d. Sama beseda: Pfuj! 
mora zadosti biti, da se otrok pokrije, hitro skrije: in 
sramožljivo živi. Če pa beseda zadosti ni, mora šiba pri- 
pomoči. 

Nesramnost mladih ljudij je na svetu največa po- 
šast. Kratki čas je po navadi nje oče, posvetna dobro- 
volja pa njena mati, in pregrešni smeh je njen strije. 
Posvetna šega je nesramnosti teta, nerodna šala pa njena 
babica. Razuzdancev pohvala je nesramnosti botra, do- 
padež pa njeni kumej. Napuh pri mladenčih je nesramni 
sosed, gizdost pri dekletih soseda, razuzdana navada je 
nesramnosti gospodinja. Mladim ljudem, ki u tako žlahto 
pridejo, nesramno basanje hitro dopade, do klafanja se 
Jim dobro zdi; nesramna pregreha jih šegeče, in pre- 
grešna priložnost že gerlo odpira, da bi jih požrla. Dušna 
in zi nesreča jim za petami gre. 


80 


Pa ni zadosti omisliti rožnate obleke svete sramož- 
ljivosti; potreba jo je tudi varovati, ki se hitreje raz- 
terga, kakor beli liliji solnčni prah odterne. Pet poseb- 
nih ternov je sramožljivosti pred vsem nevarnih. 


1. Perv: tern sramožljivosti nevaren je po Koro- 
škem vožnja na tesnih ozkih koleseljnih. Po dva od- 
raščena moška, sredi med njima pa ženska; po dve de- 
kleti, sredi med njima pa možki, pa še več se jih sreča, 
kakor nadevanih telet, ki jih mesar u mesnico pelja. 
Slama se uname, ako preblizu ognja pride, in pri taki 
vožnji se sramožljivost po cesti zgubi. 

2. Drugi tern sramožljivosti je na Štajarskem pro- 
sena metva, kadar u jeseni po škednjih ali gumnih ko- 
pice delajo, da se proso u snopju užge. Po malem snopje 
jemljejo, da ga pri steni po dvoje snop omene. Zdaj pa 
zgrabijo dekleta mladenča, pa moški žensko, in na ku- 
pico nosijo, ako se jim ne ubrani. Pri teh norcih se ve- 
liko gerdega, pa tudi škodljivega zgodi. Poznal sem 
močnega možaka, ki se celi tovaršiji ni dal na kupico 
spraviti, pa se tudi pri tej igrači tako poterl, da je vse 
žive dni potem bolehal in je moral u najboljših letih 
pod grudo. 

8. Tretji tern sramošljwosti sovraž je grabljenje 
listja po hrastovju, gabrovju in bukovju, tudi tam, kder 
praproto za steljo pripravljajo. Hitro si izmislijo norske 
glave se poskušat, kdo bo bolj močen. Kup listja ali 
pa praproti je pripravljen, da se vanj zakadijo in ne 
udarijo. Naj si pa ravno trupla ne zaboli, serce le lehko 
rano dobi, ki se vse žive dni ne zaceli. Taka se rada 
tudi pod streho godi, kadar po letu kermo spravljajo, 
ali pa u jeseni turšico kožuhajo, ako pravega straha 
blizu ni. 

4. Sterti tern sramošljivosti smerten je samotna 
hoja z drugim spolom, posebno po noči. Černa noč ima 

svojo moč, in skušnjava po noči motiti največo oblast, 
Po noči vriskati, se glasiti in pohajati, se pravi nedolž- 
nost prodajati. Najhujši sovražniki nečistosti so pa oglarji 
ali vasovavci. Takim peklenska skušnjava za petami hodi. 
5. Peti tern sramožljivosti je raj ali ples, ki sveto 
sramožljivost na plesišču: omoti, in k domu grede pa 
deviško čistost prepogosto umori. Plesavec in plesavka 
svete sramožljivosti večidel nimata, kar se jima že na 
obličju pozna; in redek je, ki bi plesal brez greha. 
Bog nas varuj vseh teh nevarnih rečij, in daj, da se 
povsodi vse pošteno godi; naj sveta sramožljivost in de- 
viška čistost pri naših mladenčih in deklicah evetita, 
ter se jim dopolni lepa obljuba Kristusova, ki pravi: 
»Izveličami so čistega serca; Boga bodo gledali." 


14. Šola napuha. 
(Drobt. 1850.) 


Kakor čednosti, imajo svoje šole tudi hudobije, 
katerih mogočni oče je napuh, on hudi duh, ki večidel 
ljudij obsede, pa tako tihoma in skrivaj, da ga človek 
sam ne občuti. 

- Človek od mladih nog sebi najrajši dopade po ko- 
'- renini podedovanega greha. To korenine dopadenja poli- 
vajo stariši, gojijo učeniki in ogrebajo lizuni sveta. Tako 
zraste napuha drevo, ki se le vlomiti, ukloniti pa ne da. 

Perva šola napuha se pri otroku začne, kadar ga 
—- ošabno lišpajo, olišpano drugim kažejo, in hvalijo, kako 
da je lepo. Dete misli, da res kaj velja, ker lepo drago 
obleko ima; hitro se hodnika sramuje, zaničuje druge, 
ki niso oblečeni, kakor ono. Tako se napuhu u mladem 
sercu gnjezdo nanosi. 

Slomšek IV. 6 

Druga šola napuha je u naših šolah. 8 samo po- 
hvalo spodbadajo in vadijo učiti se, opustiti in storiti vse 
zavoljo časti, da šolar svoje tovariše prekosi. Vidi mla- 
deneč, da je sošolce prekosil, se zaničljivo po njih ozira 
rekoč: , Kdo mi je kos?" Oni od zadej prednega zavi- 
dajo, pogosto tudi čerteti začnejo, katerega doiti ne mo- 
rejo. Na darovanju šole eni veselja sami nad sebo po- 
skakujejo, drugi se pa nevoščljivosti jočejo; pri darova- 
nih in povabljenih se napuh od veselja vzdiguje, pri gra- 
janih ga žalost podpihuje; tako se napuh u šoli izvali. 

Tretja šola napuha je posvetna obhoja odraščenih 
mladenčev in deklet. Zalo truplo, belo-rudeče lice u čed- 
nem oblačilu dopade. Lizuni in sladkarji lepoto hvalijo, 
in mladina rada čuje, naj si hvali lesica ali zajec. Vsako 
jutro se u ogledalo pogleda, po desetkrat na dan pred 
njega stopi. Dolže ko se gleda, več potov ko se vidi 
človek zdrav in vesel, bolj sam sebe rad ima, se nad 
druge povzdiguje. Tako se napuh godnja in perje dobiva. 

Šterta šola je veljava pri ljudeh. Mladeneč se po- 
trebnega izuči, svojega posla privadi in občuti, da kaj zna 
in velja. Deklica tudi začuje, da jo iščejo in želijo. Hitro 
rada obadva pozabita Boga, vse svoje misli in želje na 
se oberneta, se na svoj lastni prestol posadita in ljudem 
prijazno smejita, ki ju hvalijo in jima kadijo. Dim hvale 
in pohvale človeka omoti in napuh ves goden izleti, leta 
široko in visoko, pa zadnjič nizko obsedi. 

Tako napuh, hudi duh, miljone ljudij oslepi, da 
svoje slabosti ne vidijo; jih ogluši, da svarenja slišati ne 
morejo; jim vest zaduši, da se ne poboljšajo. Ako jih 
ravno u pekel vleče, pravijo, da so nedolžni. 

Kerščanska duša! varuj se hudega duha — nesreč- 
nega napuha; on je oče peklenskega brezdna. 


83 


15. Sedem prošenj materam in 
očetom. 
(Drobt. 1846.) 


js reljube matere in očetje, katerim je dobri Bog 
otroke dal, srečo ali nesrečo prihodnjih dnij izročil, za- 
slišite moje prošnje mili glas; sedem milih prošenj imam. 
do vas: 

1. Skerbite svojim otrokom za zdravje. Poštena 
bodi vaša zakonska postelj; kdor se otrok brani, slabe 
otroke dobi. Noseče žene lepo za svoj sad pod sercem 
skerbite, se prevzdigniti, pregnati varujte; pa tudi jeze 
in togote se izogibajte. Potreba se je na porod materam 
skerbno pripraviti, iti nekoliko dnij poprej k spovedi in 
in sv. obhajilu; poiskati si zastopno pomočnico, potem 
se pa u voljo božjo podati. Bog za svoje skerbi; človek 
pa vendar sebe pozabiti ne sm8. 


Otrok ne preopasti, da bi neprenehoma napeti ho- 
dili, kakor boben; pa tudi jih ne pustiti, da bi stradali. 
Dokler otrok raste, gladovati ne sme. Malo pa pogoje 
mu jesti daj, da bo ravno rastlo, kakor konoplja, pa bistre 
glave, ko jasno nebo. 

Ne zaptrajte jih doma, naj grejo z vami na polje; 
vadite jih po malem mraza in vročine; naj igrajo, naj 
skačejo, dokler so mali in nedolžni. Človek se mora 
zdravja iz mladega privaditi; kar se u mladosti zamudi, 
se svoje žive dni ne popravi. 

Ne razvajajte otrok ne na sladkarije, ne na kavo, 
ne na vino; žganja otroci okusiti ne smejo. Vsaka razvada 

| na 

je huda bolezen, ki se ozdraviti ne da. Zdravo telo je 
najdraže posvetno blago. Moja druga prošnja: 

2. Skerbite otrokom za poduk, več, ko za premo- 
ženje; kar se otroku blaga sporoči, ga lahko zgubi; če- 
sar se otrok nauči, mu nikdo vzeti ne more. Kakor hitro 
se otrok čajmati začne, začni mu tudi od Boga, očeta 
dobrega pripovedovati; in se je dete nazizalo, in se ma- 
teri ljubeznivo nasmeji, lepo ga mati pokrižaj; pokrižaj 
ga, kadar ga poviješ in spat deneš; pokrižaj, kadar se 
prebudi. Im začne dete govoriti, mu začni tudi naprej 
moliti; dobro je, če le eno, ali dve besedici za tebo reče; 
Bog nedolžnih golčanje najrajši posluša. Česar se deček 
navadi, bo tudi starček znal. 

So otroci izhodili in že gladko govoriti začeli, uči 
jih mati zjutraj pred kosilcem, oče pa na večer pred 
večerjo moliti, se pokrižati, oče naš, češčena si Marija, 
vero, deset božjih zapovedij, pet cirkvenih, sedem zakra- 
mentov, šest resnic itd. Tudi kratkih molitvic pred jedjo 
in po jedi nauči, privadi jih. 

To je otrokom perva zlata šola, u kateri jim ne- 
beško solnce zasije. Otrokom, ki te domače šole nimajo, 
jim vse žive dni juterno solnce milosti božje posijalo 
ne bo. 

So otroci u pravi starosti, okoli sedmega leta, dajte 
jih u šolo, ali saj h kerščanskemu nauku jih skerbno 
pošiljajte, ne le ob nedeljah in praznikih, ampak tudi ob 
delavnikih. Od sedmega do štirnajstega leta otroci niso 
za delo, ampak za nauk. Ne bodi vam šola predraga, 
ne predaleč; brez šole človek u sedanjih časih slabo iz- 
. haja. Stariši, ki otroke namestu u šolo le na pašo pu- 
stijo, za živino več, ko za otroke skerbijo, niso vredni, 
da živijo. Kaj pomaga, kadar se živinče lepo redi, otroci 
pa poživinijo. 

So otroci šoli odrastli, dajte mladenče dobremu, 
modremu gospodarju u nauk, dekleta pa dobri gospo- 

dinji, naj se naučijo dela po svojem stanu; fantje orati, 
sejati, živino rediti, drevje žlahniti; dekleta kuhati, kruh 
peči, šivati in domačijo prav oskerbovati. Zdravi udje, 
pridne roke in pa znajdena glava so najboljša juterna za 
nevesto, največe premoženje, ki ga Ženin priženi, ako 
imata on in ona pošteno serce. Ne pustite deklet brez 
potrebnega nauka rekoč: , K čemu je dekletom šola, sa, 
ne gredo na vojsko." 

Dekletom je šola bolj potrebna, ko fantom, toda 
drugačna mora biti, kakor za mladenče. Ne bo dobrih 
gospodinj, ne poštenih žen, ne pametnih skerbnih mater, 
tudi ne bo srečnih hiš. Žena tri oglje derži, in dobra 
ženka se težko dobi, ako dekleta pravega podučenja ni- 
majo. — Tretja prošnja je: 

3. Skerbite otrokom za poštenje. BSirote so otroci 
nezakonskih ; gerdo življenje nezakonskih starišev hodi za 
njimi, kakor tenja za človekom. — Reve so otroci očit- 
nih grešnikov, pijancev, zapravljivcev, goljufov, tatov, 
razbojnikov, ali pa svojemorivcev. Jabelko daleč od debla 
ne pade, pravijo, in le prerado ternje otroke pika, ki so 
ga nepošteni stariši sadili. Tudi Bog tepe pregrehe sta- 
rišev do tretjega in četertega roda. | 

Ne zapuščajte otrokom, ne krivične zemlje, ne kri- 
vičnega denarja; en krivičen krajcar deset pravičnih 
požre; krivično blago pod streho in pa moli u zernju. 

Otroci krivičnikov, naj jim stariši še toliko zapu- 
stijo, pojdejo kruha prosit. Na ramah krivica, u rokah 
pa beraška palica. | 

Vadite pa tudi otroke poštenja od mladih nog. Ne 
dajte jim nikoli lagate; vsaka laž mora posvarjena pervo 
drugokrat, — tretjekrat pa tepena biti. Ne dajte otro- 
kom goljufati, ne krasti, ali samim jemati, tudi kruha 
ne; kar človek izprosi, slobodno nosi; kar pa ukrade, 
naj bo le eno jabelko, naj odrajta in samo nazaj nese. 
Ne dopustite otrokom Deračiti, ali po hišah ubogaime 

Odraščenim oskerbite dobro službo pri poštenih lju- 
deh, pa tudi ob času poštenega tovariša ali tovaršico za 
sv. zakon. Toda ne siliti, temveč le svetovati u službo, 
ali pa u zakon je starišev prava pravica. Prisiljena reč 
dobra ni; pa tudi po cesti pregrehe se prava sreča ne 
sreča. Poštena tovaršija zlata reč; slaba tovaršija in pa 
smola na suknji. 

1. Skerbite otrokom za pobožnost. Pobožnemu kri- 
stljanu so potrebne tri svete reči: pevič vsako jutro in 
večer moliti. Rajši pustite živino brez kerme, kakor 
otroka brez molitve. Ne veliko; le sv. križ, pa dober 
namen storiti jih iz mladega navadite. Ako Boga poza- 
bili ne bodo, tudi Bog njih pozabil ne bo; druga reč 
pobožnemu kristijanu potrebna je, vsako nedeljo in zapo- 
vedani praznik službo božjo obhajati, pri sveti maši in pri 
božji besedi biti. Otroci izdivjajo, ako malokdaj u cirkev 
pridejo. Človek ne živi samo od kruha, ampak od besede 
božje, ki pride iz božjih ust. Kakor mlada jagnjeta na 
zeleno pašo, tako mladenče in deklice u eirkvo vodite; 
takih je nebeško kraljestvo. (Gorje starišem, ki sami u 
nebeško kraljestvo ne grejo, in tudi otrokom branijo. 
Takih sodba bo strašna. 

Tretja reč pobožnemu kristijanu potrebna je pogo- 
sto prejemanje svetih zakramentov. Mladenči in deklice 
od petnajstega leta naj po navadi vsaki mesec, ali vsaj 
vsakih osem nedelj k spovedi gredo. Pogosta spoved jih 
bo skrivnih sovražnikov ovarovala, skrivne zanjke razter- 
gala, zapeljevanje premagala, jih posvarila in podučila u 
takih rečeh, u katerih stariši ali ne ved6, ali ne morejo. - 

Pogosta sveta spoved je roka božja za mlade ljudi; 
pogosto sv. obhajilo pa studenec nebeški. , Jaz sem vin- 
ska terta, veli Jezus, vi ste moje mladike"; najlepše 
mladike so mladi ljudje. Mlado serce hoče ljubiti; ako 
ne ljubi Jezusa, ljubi pregrešni svet. — Mlado serce 
mora ljubiti; ljubezen je njega življenje. ,Jaz sem pot, 

resnica in življenje," govori Jezus. — Mlado serce išče, 
koga bi ljubilo; usmiljeni Jezus pa išče serce, ki bi ga 
ljubilo in kliče: ,Sin! hčer! daj meni serce svoje. Vse 
to se po sv. vrednem obhajilu zgodi. In kakor se jagnjeta 
od zelenja lepo omladijo, rožice od rose juterne lepše raz- 
evetijo, enako oživijo mladenči in deklice po vrednem, po- 
gostem sv. obhajilu. Kdo hi jim ga ne priporočal? — 
Poredko k božji mizi hoditi, je lenoba u službi božji, je 
naglaven greh. 

Tako se pobožno živi, če se za te tri reči skerbi. 
,pobožnost je pa za vse dobra, uči sv. Pavel, ona ima 
obljube tega in prihodnjega življenja." 

Preljubi očetje in matere! sreča ali nesreča prihod- 
njih dnij u vaših rokah leži, in to so vaši otroci. Kakor 
jih bodete izredili, take čase, slabe ali dobre bomo imeli 
mi — šibo kervavo, ali zlato krono pa vi — po svojih 
otrokih. Ysaki dan prosite u svetem očenašu, naj bi Bog 
uslišal vaših sedem prošenj, ki jih Gospodova molitva 
ima; oh prosim vas u imenu Boga svetega, uslišite tudi 
vi sedem prošenj za dobro izrejo otrok. 

Le samo štir: reče so vam potrebne, da dopolnite 
teh sedem prošenj: Učite! svarite! s šibo po r...! in 
pa molite vsaki dan, pri vsaki sv. meši, naj Bog otro- 
kom pravično pamet da. 

Le za ftrojno suknjo otrokom skerbite: za pošte- 
nost, delavnost in pobožnost; vse drugo jim bo naver- 
ženo; — za to vas prosim. Ako prošnja pri vas ne velja, 
naj vas izdrami šiba božja, s katero žuga pravični Bog 
u II. bukvah Mojz. 20, 5, rekoč: ,Jaz sem Gospod tvoj 
Bog, močen Bog, ki druzega zraven sebe ne terpim m 
kaznujem hudobije očetov do tretjega in četertega zaroda 
pri teh, ki menc sovražijo." 

prositi; pa tudi ne dajajte takim ubogaime; mlad berač 
star tat. 


4, Skerbite otrokom za varihe.  Pervi varih otro- 
kom je strah božji. Iz mladega jim pravite, da Bog vse 
vidi, Bog vse ve, naj bo tema še tako terda, stena še 
tolikanj debela; Bogu se skriti ne moremo. Povejte otroku, 
kako ima Bog pridne nedolžne otroke rad, kako pa hu- 
dobne tepe, ki ga žalijo. Učite jih greha se hujše varo- 
vati, ko smerti, in pogosto jim ponavljajte, kar je boga- 
boječa mati Blanka svojemu kraljevemu sinu Ludoviku 
neprenehoma pravila: , Moj sin, veš, da te rada imam; 
pa ti povem, da bi te rajši mertvega videla, kakor bi 
izvedela, da si le en sam smertni greh storil." Največe 
hudo je greh. 


Drugi varih nedolžnih otrok je sramožljwost, ki 
nedolžno lice rudečo stori, ako kaj nespodobnega sliši ali 
vidi, sveta znotranja groza pred vsem nespodobnim. Va- 
dite otroke svoj sram pokrivati, fantje se deklet, dekleta 
se fantov varovati; ne dajte jim skupaj ležati, se valjati 
ali noreti, vadite jih, da se spodobno oblačijo. Sama 
beseda: pfuj, to je gerdo, jih mora prestrašiti in jim 
sveti deviški venec ohraniti. Sramožljivost je devištva 
sveta varučka. 


Tretju varih nedolžne mladine za dušo in telo je 
sv. angel varih, vsakemu od Boga poslan, da ga vodi, 
opominja, svari in varje; naj ga le človek posluša. 

Vadite otroke, se vsako jutro in zvečer angelu va- 
rihu priporočati, ga ne žaliti; in kolikorkrat kaj nerod- 
nega storijo, jih spomnite, da jih angel varih vidi. Otrok 
nikoli pozabit ne sme, da samo ni, da ga bo sveti strah, 
storiti kaj, česar bi ga bilo sram pričo starišev, učeni- 
kov, ali pa poštenih ljudij. Pravite jim, da je vse tako 
greh, od česar jih serce zaboli, ako na.Boga, angela 
variha, ali pa na poštene ljudi zmislijo. 

5. Skerbite otrokom za posebm strah. Pervi strah 
mora biti šiba. Brezovo olje zaceli razvade mladih dnij, 
in šiba novo mešo poje, to je: pridne otroke izredi. Ako 
dete dveh let ne uboga, le hitro mu s šibo pomagaj; 
hudoba, pravi sv. Duh, je globoko usajena u dečkovo 
serce; šiba jo bode izpodila. Ne igraj s šibo; šiba mora 
biti sveta reč. Ne tepi u jezi; jeza je iz pekla, iz pekla 
pa kaj prida ne pride. — Ne tepi preveč; kar je pre- 
ostro, se rado skerha, in šerbinje dobi, ki se težko iz- 
brusijo. — Ne tepi premalo ali presladko; medena po- 
tica (gibanica) zdrava ni, od nje rad trebuh boli, od 
sladkanja pa serce. — Ne tepi po krivici, da bi enega 
otroka ubijal, drugega pa lizal in izgovarjal, pa mu po-. 
tuho dajal; ampak po zasluženju, da poreče, kakor je 
svoje dni dobra hči očetu rekla: ,Oče, le tepite me; saj 
sem zaslužila. — Kder je pri otrokih šibe premalo, bo 
palice preveč. | 

Drugi strah otrokom mora biti zguba vaše ljwu- 
bezni. Nikar, da bi jim obljube delali, in si z darovi 
kupovali, da vas ubogajo, rekoč: Ančka, idi zibat, bom 
ti pa medeka dala; Tone, idi svinje vračat, boš pa ore- 
hov dobil itd. Brez vsake obljube mora iti; in če prav 
pridno stori, naj kaj dobi. 'Terjati otroci starišev nikoli 
ne smejo; le poprositi jim gre. Zamera starišev jih mora 
bolj boleti kakor skala za nohtom. 

Tretji strah za otroke naj bo zamera božja. Pra- 
vite otrokom, kako hudo se človeku godi, ki Boga za- 
pusti. Greh na vesti jih mora hujše peči, kakor žareči 
ogel na roki. 

6. Skerbite otrokom za pošteno tovaršijo. Ne dajte 
jim se potepati; izvolite jim sami poštene tovariše in 
tovaršice, naj se. ž njimi razveselujejo, igrajo, skačejo. 
Otrok sam biti ne more; sam je le volk. Glejte pa 
skerbno, kaj otroci počnejo; ena grintova ovca celo čedo 
naterkne. 

16. Šiba novo mašo poje. 
(Drobt. 1848.) 


Neumnost se terdo otroku serca derži; šiba stra- 
hovavka jo izpodi," govori modri Salomon u bukvah pri- 
povestij 22, 15. 

Želje in misli človeškega serca so u hudo nagnjene 
od njegovih mladih dnij, in naj se svojemu nagibu pre- 
pusti, globeje in globeje u hudo zagazi. Otrok raste, pa 
tudi hudobija raste ž njim, dokler ga celo ne zaraste, 
časno in večno nesrečnega stori. 

Neumnost in hudobija, dve sestri, se serca otrok 
globoko primeti, uči modri Salomon, in kdo jih bo od- 
podil ? ,,Šiba strahovavka jih odpodi,% nadaljuje sam. Ona 
poravna otroku mišljenje in poželenje iz hudega na dobro. 
Treh rečij je treba u tem dobro pomniti. 

1. Neumnost in hudobija se otroškega serca deržau. 
Naj si ravno vse ljudi hudo ne mika enako, in skušnjava, 
ki ene vleče, druge le rahlo opominja; pa vendar so vsi 
več u hudo, ko u dobro nagnjeni, in čutijo u sebi po- 
stavo pregrehe, katere se le iznebijo po gnadi Kristu- 
sovi. Močnejše strasti ustajajo u sereu mladenča, kakor 
so se u sercu otroka zmezile; pa tudi otrok brez hudega 
nagnjenja ni. Hudega seme se z otrokom porodi in u sercu 
Svojo cimo ima; ako se za rano ne izdere, rado močno 
požene. 

Stariši ne smejo nigdar pozabiti, da otroci popol- 
noma niso, ampak potrebni, da se popravijo. Mes lju- 
beznivo je dete, katerega je gola nedolžnost; pa njegove 
napake ne videti, jih izgovarjati in zanemarjati, prida 
nigdar ne prinese. 

2. Hudobija se mora otroku iz serca potrebiti. Ne 
odlagaj otroka svariti in strahovati, da mladeneč tvojemu 
strahu ne odraste. Šibko drevce lehko nagneš, kamor. 
hočeš; je mehko ko vosek; lehko mu lepo podobo čed- 
nosti daš. Cima hudega še ni korenine pognala, lehko jo 
izdereš in pokončaš. So se korenine hudobije zarastle, 
se čisto poruvati ne dajo. Slabi  stariši storijo rekoč: 
»Pustite, so pač otroci; bojo odrastli, se bojo tudi izpa- 
metovali ; zdaj še niso zato, da bi zastopili, kar je prav 
ali ni prav." Kar otroci dobrega ne zastopijo, se morajo 
učiti; hudoba se ž njimi starati ne sme. 

3. Siba strahovavka hudobijo otroku iz serca ia- 
podi, pa se ne sme za tramom posušiti; zakaj suha šiba 
se rada zlomi in malo pomaga; ona mora za 'potrebo 
peti, to je modro.in po pameti. ,. Ne prizanašaj svojim 
otrokom, da bi jim strahu ne dal; ako ga s šibo udariš, 
me bo umerl." Ako ga s šibo tepeš, njegovo dušo pekla 
rešiš. Komur se šiba mili, svojega otroka sovraži; kdor 
ga pa ljubi, ga vedno u strahu ima. Šiba in kazen dasta 
modrost." Prip. 13, 24; 23, 13—14; 29, 15. 

Naj toraj šiba otroke modro strahuje, potem se 
mladenču palice bati treba ne bo in tudi moža ptuje 
vrata po petah tolkle ne bojo. 

l/. Dvanajst zdravil za malopridne 
otroke. 
(Drobt. 1850.) 


1. Za laž. Otrok perva gerdoba je nesramožlji- 
vost, perva hudoba pa laž. Otrok, ki laže, slabo kaže in 
oznani, da ima popačeno serce. Brez zamude je potreba 
otroke laži odvaditi. Otroci se lagati odvadijo, kadar spo- 
znajo, da jim laž kaj ne pomaga. Za, vsako laž otroku 
šiba na. tri verhe sliši. 

2. Za prazne in grešne tožbe. Slabo vajeni otroci 
radi druge tožujejo in se veselč, da so brati ali sestrice, 
tovariši ali tovaršice kregani ali kaznovani. Druge otroke . 
prazno ali hudobno tožiti, dece veselilo ne bo, ako ob- 
čutijo, da se jih otroci ogibljejo. Posvarjenje braterno je 
zlata vredno, ostrega posvarjenja prazno toževanje, šibe 
pa pregrešno molčanje in zakrivanje. 


8. Za krajo tn goljufijo. Se otroku u pervih letih 
vse dovoli, kar poželi, bo jel hitro izmikati, kar mu do- 
pade, ali pa lagati in goljufati za prijetne reči. Kar si 
otrok izlaže, to ukrade, kar pa ukrade, naj samo na tisti 
kraj odrajta, kder je izmeknilo; kar izgoljufa, naj brez 
odloga nazaj da. Tudi igla ukradena človeka obesi. 


4. Za beračijo. Mladino u beračijo poslati, se 
pravi otroke rabeljnu prodati; mlad berač, star pa tat. 
Nauk je za otroke najboljši božji dar. NHočeš potepene 
berače z lepim odpraviti, jih beračije odvaditi, le ker- 
ščanskega nauka jih poprašuj; malovredni jo bodo hitro 

potegnili, prav potrebni pa ostali, da jim, kar premoreš, 
podeliš. 

5. Za otroško termo w svojevoljo. Ako se otroci 
- kujajo, derejo, bereajo in svoje terme deržijo, naj nikoli 
kaj ne dobijo. Jim pa kuja odide, in lepo prosijo, jim 
daj kar je prav; hitro bo otroške terme kraj. 

6. Za otroško razpuščenost. Ako otroci popotnim 
ljudem nagajajo, berače ukarjajo, ali celo kamenje lu- 
čajo, ostro jih u strah vzemi. Česar se Jurče pri- 
vadi, bo tudi Jurij znal. Nepokojni ljudje rastejo iz 
razpuščenih otrok; za rano se jim mora greben s šibo 
pristriči. 

7. Za lenobo in potepanje. Otrok brez dela ne 
sme biti, in če mu nimaš drugega poslovanja dati, naj 
prebira bažolo ali pa lečo. Otrok si mora že u mladih 
- letih poskusiti, da kdor ne dela, naj tudi ne j6. Toda za 
otroke delo ne bodi pretežko, ne predolgo, iampše za 
male, le malega kaj. 


8. Za prilizovanje in muzanje. Se otroci z liza- 
njem prikupijo in dobijo kar poželijo z muzanjem, bojo 
ravne pote zapustivši krive steze hodili. Ne slušaj lize, 
in muze ne obrajtaj, temveč le pridne mladenče in de- 
kliče rad imej. 

9. Za mlade žurke po skrwnih kotih. Največa ne- 
varnost za otroke je samota po pašah in skrivanje po 
kotih. Pazi in zalezi jih večkrat, naj ne mislijo, da jih 
- nihče ne vidi. Uči jih Boga se bati in pa angela variha 
spoštovati, pa ne bojo skrivaj grešili. | 

10. Za gerde besede in wespodobne marne. Mladi 
otroci in pa opice, kar slišijo, govorijo, in kar vidijo, 
store. Varuj deco gerdih pajdašev in jim u slabe tovar- 
šije ne daj, potem jih ne boš slišal kleti, ne lagati, ne 
klafati. Slabe tovaršije pokvarijo dobre storije; dobro ne 
stori, kdor se hudobije uči. 

11. Za lenobo u službi božji. Čudna je, pa sku- 
šena in gotova, da se človek od mladih dnij leže kleti, 
ko pa moliti nauči; se urno k igri, kesno pa k molitvi 
pripravi, u kerčmo malokdaj, u cirkev pa pogosto za- 
mudi. Otroci bodo radi u cirkev hodili; ako jih bodo 
oče ali mati k službi božji vodili; se bodo čedno obna- 
šali, ako jih bodo stariši skerbno u pazko jemali, na nje 
gledali. 

Dvojno oko otrokom najlepše sveti: oko božje in 
pa starišev, ki jih neprenehoma vidi. 

12. Za slajo in razvajo. Srečen človek ni, kdor 
veliko ima, ampak on, ki malo potrebuje; največa ne- 
sreča je razvada. Daj otroku česar potrebuje, pa ne, kar 
se mu poljubi, pa ne boš ti, ne otrok na zgubi. 

Da ta in taka zdravila otrokom gotovo pomagajo, 
je mati skušnja poterdila. Kdor ne veruje, naj poskusi! 


18. Živa šola za domovino. 
(Drobt. 1850.) 


Šola je lepa, draga reč, ako je živa za Boga in 
za domovino. Oživiti pa šolo imajo učitelji, gospodje du- 
hovski in šolski. So učeniki terdi ko les in merzli ko 
kamen, tudi mladina odreveni; ima oči pa ne vidi, ima 
ušesa pa ne sliši, ima serce pa ne občuti ne svoje, ne 
drugih potrebe; taka šola in pa ledena jama, cirkvi in 
domovini več škoduje, ko hasne. "Takih žalostnih šol je 
veliko preveč med nami. Po sadju, pravi Jezus, jih bo- 
dete spoznali, kaj šole veljajo. 

Lepo in preserčno je brati, kako so modri in skerbni 
šolski gospodje po nekaterih krajih u silno bojnem letu 
1849 mladino svojih šol za domovino oživili in u mladih 

sercih uneli ljubezen ranjenim vojščakom po svojem pre- 
moženju pripomoči. Nekateri šolarji so cunjice pulili in 
cele šope mehkih nitie u bolnišnice pošiljali, rane obe- 
zavat; drugi so bernjo napravili in siromakom uboga- 
ime dali, naj bi se leže okrevali. Lep dar je ta, pa še 
lepše mlado serce, katero ga da. Iz mnogih vzgledov 
naj le enega povem našim učiteljem u posnemo. 

Med visokimi gorami na gornjem Štajerskem za 
cesto blizu Ljubna 'Trofaje ležijo, u čedni dolini stari 
terg. U 'Trofajah so gospod dekan šolarjem oznanili, ko- 
liko ubogi vojščaki za nas terpijo, koliko je ranjenih in 
bolenih, ki so se za nas vojskovali, koliko pa tudi našega 
usmiljenja vrednih in potrebnih. Grospod šolski otroke 
pohvalijo rekoč, da jih veliko zasluži obdarovanja; ali 
lepše bi bilo, če bi šolci dare njim namenjene za uboge 
ranjene vojščake obernili. Veselo šolarji privolijo in pro- 
sijo, svoja darila vojščakom poslati, kateri kri za domo- 
vino prelivajo. , Lehko bojo tudi drugi našo dobro djanje 
izvedeli in ubogim vojakom pomagali, in to nas bo naj- 
bolj veselilo, to bo naše najlepše darilo; saj je boljše 
dati, pravi Jezus, kakor prijeti." Tako so šolarji u Tro- 
fajah djali; ministranti, ki k sveti meši služijo, so svoje 
prihranjene krajcarje uložili in tako nabranih 283 goldi- 
narjev srebra na Dunaj blagim gospem poslali, katere 
so bolnišnico za bolene, ranjene vojake oskerbovale. 

Tako se prava ljubezen do Boga, bližnjega in do- 
movine u otroških sercih oživi; tako se mladina za Boga 
in cesarja, za sv. cirkev in deželo izredi! 

Bog nam daj veliko takih šol, kakoršna je u Tro- 
fajah. Taka šola je prava! 

19. Car Napoleon katehet. 


(, Zeit und Ewigkeit« l. 1849.) 


Vsi resnično veliki možje spoštovali so vero kot 
pervi temelj vsake prave velikosti, dobro vedoči, da brez 
Boga nobene prave velikosti ni — brez božjega češčenja 
za človeka nobene prave časti, brez nabožnosti pod spre- 
minjajočo se luno nobene življenja sreče bilo ni, biti ne 
more. Bili tudi po sreči oslepljeni, po slavitvah oglušeni, 
začasno vere pozabili, ali jo u neblage namene zlorabili, 
izpametovali so se u kratkem spet, in klanjali se pred 
to hčerijo nebeško, ki edina in sama u svojem krilu nosi 
najviše blagotine življenja: čednost, dušni mir, tolažbo 
in zadovoljnost. Iz tisočerih tu le en edini vzgled u 
osramotenje naše brezverne in bogoplašne dobe. 


Pred kakimi 20 leti bival je nadškof B. u nekih 
toplicah na Savojskem zavoljo slabega zdravja; za čas 
svojega tamošnjega bivanja poklican je bil nekega dne 
k smertni postelji mladostne bolenice. Umirajoča ženska 
izjavljala je tolikanj blaga verska načela, da se je nad- 
šhof razsolzil in jo vprašal: Od koga imate vi ta pre- 
lepa načela? Gospod, odgovori ona, za Bogom imam 
hvalo dajati za vse to le caru Napoleonu. Bila sem s 
svojo rodbino: na otoku sv. Helene. Stela sem deset let, 
ko me je car nekega dne takole nagovoril: , Dete moje; 
ti si zala in bodeš čez malo let še mnogo bolj. Zavoljo 
tolike lepote čakajo te na svetu: mnoge nevarnosti. Kako 
jih bodeš prestala, če te sv. vera ne bo branila in varo- 
vala? Kdo pa te bode podučeval u kerščanskem nauku? 

Oče tvoj nimajo. nobene vere, mati še manj. Njihovo 
dolžnost vzel bom jaz na se. Pridi jutri k meni; imela 
bova pervi poduk." Dve leti sem vsaki teden več- 
krat k caru hodila s katekizmom u roki. Veleval mi je 
iz knjige brati ter mi to vse natanko razložil. S časom 
ko sem dosegla 12. do 13. leto rekel mi je car: , Zdaj 
dete moje, si dovolj podučena. Resno se ti je pripraviti 
na sv. obhajilo. Skerbel bom, da pridejo iz Francoskega 
duhovnik, ki bodo tebe na sv. obhajilo, mene pa na 
smert pripravili." In to se je tudi zgodilo. 

Kolikanj revni in malenkostni se kažete vi, očetje 
in matere, ki ste vsako znamenje žive vere iz svojih 
družin odpravili! Pojdite vender tudi k caru Napoleonu 
u šolo, ter se učite, česa da je tudi vašim rodbinam 
najbolj potrebno! 


( 20. Sveti križ u šoli, 
(Drobt. 1859.) 


U kerščanski šoli je podoba sv. križa perva in 
največa lepotija, ki očitno kaže in ne taji, da se šolska 
mladina ne uči samo pisati in brati, marveč kar veliko 
več velja, prav po kerščansko živeti, terpeti in umreti 
po vzgledu Jezusovem. Sv. križ kaže, da je šola posve- 
čena soseda svete veže božje (cirkve), katera je kerščan- 
ske šole skerbna mati, kojo vlada in blagoslovi, da se 
šola u svojem nauku ne zaide in ne oslabi. Sv. cerkev 
je bila šoli vselaj dobra mati; oh, naj ki šola bila 
cirkvi tudi ravno tako zvesta in hvaležna hčer! Vsakdo, 
ki u šolo stopi, bodisi kmet ali gospod, star ali mlad, 
učitelj ali učenec, pomni naj, bridko razpelo zagledaje, 
važnih Jezusovih besed: , Glejte, da ne zanitčujete kate- 
rega teh malih! ker povem vam, da njih angeli u nebe- 

Slomšek IV. 7 

sih vedno gledajo obličje mojega Očeta, ki je u nebesih." 
(Mat. 18, 10.) Spoštovaje naj se učitelj na podobo kri- 
žanega Jezusa ozira, kadar deco podučeva, ter ne po- 
zabi, kako milo in pohlevno, ponižno in poterpežljivo je 
božji detoljub Jezus otroke k sebi vabil, ter jih objemal 
in blagoslavljal. Pač bi gerdo bilo in žalostno, če bi uči- 
telj sirovo in neprijazno otroke u šoli sprejemal, ž njimi 
divjal ter jih pogubljal, katere Bog toliko ljubi, da jim 
svoje angele varhe da. S križa Jezus hudobnemu uče- 
niku veli: , Kdor pohujša katerega teh malih, ki u me 
verujejo, bolje bi mu bilo, da se mu obesi mlinski ka- 
men na vrat, in bi se potopil u globočino morja." (Mat. 
18, 6.) 

Pa tudi šolcem naj bo podoba svetega križa vedno 
odperta knjiga, ki jih uči Jezusa goreče ljubiti s po- 
snemo njegovega življenja u Nazaretu doma, kder je bil 
svojim starišem pokoren; sv. križ otroke uči posnemati 
mladenča Jezusa, ki je dvanajst let star, u Jeruzalem 
hodil z Marijo in s sv. Jožefom, Bogu očitno služit. 
Pred podobo križanega Jezusa naj mladina u šoli prav 
pogosto svojih dolžnostij trojno obljubo ponovi: 

1. Lepo wbogati, kakor Jezus, ki je bil svojim sta- 
rišem vsigdar pokoren. (Luk. 2, 51.) 

2. Veselo radi molite, u cirkvi, u šoli in tudi 
doma, naj se otroško, še za vse dobro mehko serce k 
Bogu povzdiga, od kojega vse dobro pride, in ki dobrega 
Duha njim daje, kateri ga prosijo. (Luk. 11, 13.) 

3. Se pridno učiti in po nauku čedno zaderžati, 
kakor usmiljeni Jezus, ki je rastel u modrosti in sta- 
rosti, ter u milosti pri Bogu in pri ljudeh. (Luk. 2, 52.) 

Vse to sv. križ u šoli očividno veleva; naj se torej 
vsi, ki u šolo pridejo in odidejo, svetemu križu spodobno 
priklonijo, in ga pozdravijo priserčno, rekoč: ,Hvaljen 
bodi Jezus Kristus !4 

II. Mala basaga šolskega blaga," 

21. Nareki in predpisi. 
(Drobt. 1853, 54, 52, 56.) 


1. Kakor za polžem smerkova steza, za razuzda- 
nim človekom pohujšanje gre. Pošteni ljudje take gerdobe 
ne terpe, ne u hiši, ne u soseski. 

9. Kdor si hišo na krivico stavi, on si svojo srečo 
davi; krivično blago dobro storilo ne bo. 

3. Drevje, katero se preveč košati, malo sadja, ali 
pa nič ne zarodi. Tudi mladini se taka godi, ki se baha 
in bogato obnaša; le malo ima, in malo velja. 

4. Kdor kletev pri hiši terpi, si stenice in grile 
zaredi ; teško se bo merčesa iznebil; štupa za take šurke 
ne pomaga. 

5. Kdor molči, kadar se sv. vera in svete reči za- 
ničujejo, pušča razbojnikom hišo podkopavati; hiša se 
bode naglo poderla, in tudi njega podsula. Kdor molči, 
hudobne jezike redi. 

6. Kdor prerad obeta, zaupanje drugih od hiš po- 
pometa, in po navadi mož beseda ni. Premisli, poprej 
ko obljubiš, ali boš storiti kos, da zaupanja ne izgubiš. 
Na kogar se lehko zanašamo, njega obrajtamo. Kdor 
veliko obljubi, pa malo stori, je figa-mož. 


% Slomšeku posebno priljubljen izraz, zato smo ga obderžali. 
Uredn. — 

7. Rajši manj obljubi, pa več daj, in ti bodo hvalo 
vedeli. Premastna obljuba in pa preveč gnoja — pokvari 
drevje in ljudi, in ne stori prida. 

8. Kdor si u mladosti kaj hudega izkusi, u starosti 
po navadi dobro uživa; kdor si ni hudega užil, tudi 
dobrega spoznal ne bo. Neprenehoma nebes imeti ne 
moremo. 

9. Več kakor človek pri Bogu velja, rajši uboga in 
poterpi. Kdor vsako postavo pretresa in se nad vsakim 
davkom nevoljuje, občinski sreči para suknjo in plašč; 
skoraj bo tudi sam gol, kakor mol u prazni lajti. 

10. Kdor ljudstvo zapravljati uči, naj bo na noši 
ali na mizi, on zadovoljnost in stanovitno srečo mori svo- 
— jim potomcem.  Nepotrebnih rečij ljudi vaditi, se pravi 
ljudem mošnjo prazniti, jih okrasti. 'Tako znajo neker- 
ščanski kramarji, šivarji in šivilje, pa tudi kerčmarji in 
oskerbniki dobrih volj. 

11. Kdor slabe nauke daja, strup prodaja; kdor pa 
sveto vero kazi, mori, in je najgrozovitejši ubijavec; po- 
treba se ga je od daleč varovati. 

12. Ako več beremo, kakor zastopimo, lehko zno- 
rimo; ako več snemo, kakor prebaviti zamoremo, hitro 
zbolimo; če več obljubimo, kako dopolnimo, svoje po- 
štenje izgubimo. Ako več začnemo, kakor zgotovimo, se 
nam smejijo; ako več govorimo, kakor premislimo, nas 
lehko n besedi dobijo; kadar več terjamo, kakor pravice 
imamo, tožbe in pravde narejamo. Kdor si nesrečno 
smert pripravlja, je največi bedak in siromak. 


- nj 
13. Ne prehvali dneva pred poldnem, ne človeka 
pred smertjo; pa tudi ne pogubljaj nobenega; prenagla 
sodba je lehko kriva in lažnjiva. 
14. Prevzetija in napuh človeka oslepita; le lju- 
beznivi ponižnosti je resnica odkrita. 

15. Ako nočeš dobrega podpirati, ga vsaj ne opo- 
viraj; ako nočeš saditi žlahnih sadik, vsaj ne izdiraj. 
Nočeš sam po kerščansko živeti, ne brani drugim za ne- 
besa skerbeti! 

16. Komur jesti ne diši, nima pravega zdravja; 
komur na dober nauk merzi, kaže, da se za hudo pri- 
pravlja. Kadar se modrim naukom upiraš, na duši 
umiraš. 

17. Strah božji je začetek modrosti; kdor se Boga 
ne boji, ga zataji, je največi hudobec in bedak. Boj se 
Boga in izpolnuj njegove zapovedi; le tako boš popol- 
noma človek! 

18. Poterpežljivost rožice sadi, jeza pa ternje; jeza 
vleče truplo pod zemljo, dušo pa u pekel. Hočeš veselo 
in srečno živeti, uči se potrpeti! 

19, Trojna nesreča rada učence zadeva; perva ne- 
sreča, če se nočeš učiti, česar ne znaš; druga, če tova- 
riše z lažjo u zmoto zapeljuješ; tretja, če ne storiš, če- 
sar se dobrega naučiš. — Šola ne bodi samo šola učenja, 
marveč tudi kerščanskega življenja ! 


4 x 

90. Poznaš človeka, kateri se je od svojih mladih 
dnij do svoje starosti samo s posvetnimi predmeti pečal? 

Začni takemu praviti od duhovnih, božjih in večnih 
resnic: debelo te bo gledal; tvoj nauk se ga ne prime, 
in temu se čuditi ni; vosek njegovega serca je že pre- 
 kamenit. 

Premišljuj kilovo dete, ki še ne loči hudo od do- 
brega; tudi ono te ne bo razumelo, če mu od previso- 
kih skrivnostij govoriš; vosek njegovega obdušja je še 
premehek ; kar se vanj utisne, se zopet zalije. 

Sredi med njima stoji šolska mladina, jasne glave 
in serca ravno prav godnega. Ni prestara, ni premlada; 
nje vosek je ravno pripraven, nauke lehko sprejemati in 
zvesto ohraniti. — Mladenči in deklice! jasno jutro Je, 

zlata zarlja vam sije; zdaj je nauka zlati čas ravno 
ZA VAS. i 

21. Trojno znamenje vsak mladi človek ima, na 
katerem se pozna, kaj da bode iz njega. Pazi, kako ve 
molčati ; slej, kako se s svojim telesom včde, in pa pomni 
kako ga je sram. 

Kdor hoče kaj veljati, ima poprej molčati znati, 
kakor govoriti; mora poprej modre poslušati, kakor druge 
učiti. — Modra noša telesa veli, da prešerno oči krog 
ne meče, roke in noge mirno derži, ter ravno stoji ka- 
kor sveča. — 'Sramožljivost lice mladenča in dekleta 
oblije, kaj nespodobnega početi. Pri kojem teh treh zna- 
menij ne najdeš, se zastonj na veselo prihodnjost zana- 
šaš. Za te tri stopinje popolnosti, naj si mladina skerbi, 
ki želi srečnih dnij dočakati. 

92. Najpotrebniša vaja za učence je premagovanje 
samega sebe; ona človeku več zda, kakor polen svet 
blaga. — Te kdo razžali, premagaj se in žal besede .ne 
reci. Ti nauk težek hodi, premagaj se, in se prav dobro 
nauči. 'Ti pohvala drugih merzi, premagaj se in jim 
dobro blagovoli. Ako si lačen in žejen in se ti hudo godi, 
premagaj se in voljno preterpi. — Vsaka taka premaga 
pred Bogom veliko velja, in je svetla igla nezvenljivega 
venca dike nebeške. 

23. Največa bogatija je zadovoljnost življenja ! Kdor 
s tem za dobro vzame, kar mu Bog da, vsega dovolj 
ima in je gotovo srečen, naj si bo kralj ali berač. Kdor 
si preveč poželi, nikdar prav srečen ni, in tudi biti ne 
more, kajti več ko ima, še več poželuje. Blagor otroku, 
ki se iz mladega vadi, malo za dobro vzeti, in vse za 
ljubo imeti, kar mu Bog da. Zadovoljnost je polovica 
življenja, je najslajša modrost. 

24. Najgorša družica učencev je pridnost; ona opo- 
minja otroke moliti, ona priganja u šolo hoditi, veleva u 
šoli se skerbno učiti; ona veli stariše lepo ubogati. — 

Bučelice zale, mravljice male, naj bi ve govoriti znale, 
bi šolarje pridnim biti učile! 

25. Šolcev najzvestejši varih je strah božji! Zače- 
tek je modrosti. Otrok, ki se Bogu zameriti boji, se ne 
bo pregrešil. Bog te vidi, ne stori hudega; Bog te čuje, 
ne zini gerdega; ne laži, Bog vse ve! Povsodi pred Bo- 
gom hodi in božjo ok6 tvoj varih bo! 

26. Šolarjev najlepša obleka je otroška ljubezni- 
vost : bela hala nedolžnosti, suknja vednosti in svete čed- 
nosti. — Jeza otroku to drago obleko razterga, lažnji- 
vost jo pomaže, poblati in povalja jo vsaka strast ali 
huda navada. — Deca! skerbite, da bodete mladenču 
Jezusu podobni, ljubeznivi Bogu in ljudem, ne pa izgub- 
ljenemu sinu, ki je ves raztergan in gladoven svinje 
pasel. 

27. Najhujši sovražnik mladine je greh, največa 
sovražnica gerda razvada. Lažnjivec je mladosti tat, za. 
peljivec neusmiljen ubijavec, najstrašneja nevarščina pa 
slaba tovaršija. Teh napak se je treba kakor ognja va- 
rovati. 


28. Blago za učence najbolj drago je čas. Kdor 
mladosti čas zamudi in se pridno ne uči, bo vse svoje 
žive dni in tudi u večnosti na zgubi. Za majhen časek 
naših dnij si nebesa.kupimo, s potrato časa si pekel za- 
služimo. Izguba časa se popraviti ne da. Rabite skerbno . 
zlatavredni čas! 


99. Poljsko pripravo tudi učenci imajo: šolsko 
orodje. Tvoje oralo, šolar, je tvoja knjižica; tvoja motika 
učenkica, je tvoja tablica; pero je tvoje čertalo. Skerbno 
moraš u mladih dneh sejati, če hočeš na starost obilno 
žeti. Se u mladosti pridno učiš, se za starost preskerbiš, 

30. Mladine najžlahnejša evetlica je vijolica po- 
nižnosti, dekličev cvet je sramožljivost. Dokler so učenci 
ponižni, radi ubogajo; dokler so učenke sramožljive, so 

nedolžne. Napuh je otroške ljubeznivosti smert; gizdost 
je deviške čistosti mertvaški pert. 

31. Šolarjev najgerša hala je samosvoja hvala. 
Kdor le od sebe govori, vsem pametnim zamerzi. Hočeš 
hvale vreden biti, vadi se vedno od božjih rečij, dobro 
od drugih ljudij, od sebe pa le malo govoriti; potem te 
bodo drugi hvalili. 

se. Štiri visoke šole človek ima, po katerih se iz- 
šola in obravna: obhoja z ljudmi, lastna skušnja, dobre 
knjige, in pa božja beseda. Kdor se s poštenimi ljudmi 
tovarši, u dobro oberne, kar si poskusi, le poštene knjige 
bere, božjo besedo dni in noči premišljuje, nabere si 
modrosti zaklad, katerega mu nihče odvzel ne bo. 

33. Dvojno torbico šolar, šolarica imaš: perva je 
bela, u koji svoje lepe lastnosti — druga černa, u ka- 
teri svoje slabosti nosiš. U pervo torbico šolarji radi po- 
gledajo in serce se jim smeji, kadar jih pohvalijo. U 
drugo torbico neradi gledajo, in če jim kdo slabosti očita, 
hitro se jim zameri. Potreba je svoje slabosti bolj spo- 
znati, ko svoje vrednosti. Otroci! le prav pogosto u tor- 
bico svojih slabostij poglejte, in dajte se posvariti; to 
človeka poboljša in posveti. 

34. Popotna palica je šolarjem potrebna, poprej ko 
se podajo na življenja nevarno pot. Palica močna, na 
katero se lehko in varno opiramo je sveta katoliška vera; 
ona velja za vse dni in vse ljudi. Rajši svojo kri pre- 
liti, kakor pravo vero izgubiti. Z obadvema rokama se 
palice svete vere deržimo! 

35. Hočeš u dobr: službi biti, moraš Bogu lepo slu- 
žiti. Bogu lepo služi, kdor malo govori, pa veliko do- 
brega stori, in vse voljno poterpi po sveti volji božji. 

36. Sole zlati dobiček ima, kdor si mirno vest ohra- 
niti zna. 'Temnejši oblaki nesreče ko človeka pokrivajo, 
lepše se sveti žlahni kamen mirne vesti. Cena minljivih 

časnih rečij s starostjo pada, cena mirne vesti pa z leti 
raste. 

87. Dve hramilnici si imajo deca napraviti; pervo 
za potrebo večnosti, drugo za silo prihodnih dnij; u pervo 
dajati ubogaime, u drugo devati zakladne krajcare. Pervo 
hranilnico izvolijo Bogu, drugo pa starišem u varstvo. 
Kdor ubogaime daje, Bogu posojuje. 

38. Začetek modrosti je strah božji, konec modrosti 
pa kerščanska ljubezen. Kdor se Boga le boji, še popo- 
len ni; ljubljenca božjega naredila te bode prava ker- 
ščanska ljubezen. 


x x 

39. Hodiš po hribih in dolinah, in memo kakega 
stanovališča prideš, lehko po strehi in po dvorišču po- 
znaš, kaj gospodar zna, in koliko gospodinja velja. 
Strehe, ki ti rebra kažejo, ternje in pa koprive, ki sta- 
novališče obraščajo, tožujejo gospodarja, da rad predolgo 
spi, ali po kerčmah sedi, ali pa slamo u možganih ima. 
Takov gospodar in pa červ u drevesu. Naj gresta rakom 
žvižgat! 

Je tnalo (dvorišče) nastljano, hiša umazana, da po- 
šten človek blizu ne more, kaže mater zaspano in go- 
spodinjo zaležano, ki piškovega oreha vredna ni. 


Gospodarja hvali čeden dom, hlapca nastelje sna- 
žen kup, deklo metlja, gospodinjo pa kolovrat. Pri vsem 
tem pa pregovor vedno resnico pravi: Kakoršni starišt, 
takošm otroci; po gospodarju in gospodinji se družina 
pozna, odraščena mladina pa po šoli, kojo fara ima. 

40. U lavantinski dolini na Koroškem vsaka pridna 
hiša svoj drevorednik ima, u kojem drevje iz peček redi 
in požlahnuje. Odraščeno sadunosno drevje za potom in 
krog polja sadijo, homei in poljane so sadunosniki; sta- 
novje se iz žlahnega drevja smeji. Veselo je gledati rož- 
nega cveta, kako vsakega skerbnega kmeta dom lepo 

eveti, in vsa dolina u belorudečem cvetju plava. — 
Dojde bogata jesen, se septembra sadunosno drevje polno 
grušek in jabelk obeša; ljudje imajo na stote božjih da- 
rov pospravljati, imajo dobre pijače in živeža, pa tudi 
obilno potrebnega denarja. Kadar letina potegne, kmetič 
po tri, po pet sto goldinarjev srebra iz samega tepkovca 
izkupi. — Slovenci! vi se le terte veselite; vam terta 
pozebe, pa revo prodajate. Pokaj tako dolgo odlagate, 
se sadjereje verlo lotiti? — Vam je vinska terta ljuba 
mati, naj vam sadunosno drevje dober oče bo. Kadar 
bo materi pomanjkovalo, bode skerbni oče dal. Oče in 
mati si morata roko podajati, če hočeta dobro izhajati; 
drevje in tersje si morata biti dobra mejaša. — Veste, 
kaj nam rajni Vodnik pravi: ,Sreča nas išče, um nam 
je dan; srečo le najde, kdor ni zaspan." Prijatli ! krepko 
na noge, lopato u roke; vinjek naj tudi za drevje velja. 
Tudi drevje je velik božji dar. Bolje za svojo deco skerbi, 
kdor jim sadunosnega drevja nasadi, kakor skopuh, ki 
jim denarjev nameri. Denarje gostokrat vrag obsede, 
drevje pa Bog blagoslovi. 

41. Malo pomaga lepo polje, če je mladina pusta 
celina; tudi žlahno tersje in rodovitno drevje kaj ne zda, 
če so mladenči divjaki, deklice ternate samorastlike. 
Dobre šole je potreba vsem, posebno mladim ljudem, 
slabi ljudje delajo hude čase. U taki fari, srenji in hiši, 
ki prave šole nima, je vedna zima, glava takih ljudij je 
puščava, serce pa led; truplo sicer živi, pa kaj pomaga, 
ker duša spi večne smerti žalostno spanje. In vender 
ljudje večidel šolo tako malo obrajtajo! Kako je to ? — 
Ali zato, ker šole prav ne poznajo, ali pa zato, ker 
pridne šole nimajo. Pridna šola ima trojna biti: se doma 
začeti, u učivnici napredovati, u cirkvi pa doverševati; 
ako ena teh spodleti, vse.tri kaj ne izdajo. — Šola, u 
kateri se otrok zraven številstva tudi kerščanstva, in 
poleg pisanja tudi poštenega djanja uči, taka šola je 

zlata. Veliko posvetnega znati, slabo se pa zaderžati, je 
konja ritansko obsedlati; hitro te bo vergel u blato. 

42. Veš zakaj ima breza belo, svetlo škorjo? Da 
oče in mati brezo od daleč poznata in najdeta, kadar je 
otrokom brezovega olja potreba. Šiba je zdrava, in do- 
ber je strah, pa le za potrebo in kar je prav; preveč in. 
premalo, preporedko in prepogosto šibo rabiti zdravo ni. 
Šiba naj bo zdravilo, ne vsakdanje kosilo za otroke. Ako 
zboliš, in zdravila ne dobiš, boš teško ozdravel in lehko 
umerl; če pa zdravila neprenehoma piješ, boš od samega 
vračtva konec vzel. 'Taka je tudi s šibo pri otrocih. 
Deco, ki šibe ne poznajo, palica čaka; toda kar šiba 
zamudi, ne bo palica popravila, pa tudi ječa ne ozdra- 
vila razuzdanih otrok. Otroke u jezi ponidoma pretepati, 
se pravi otrokom serce razcepati in hudoumne storiti. 
Dobra šiba mora tri verhe imeti: pervi je za laž, drugi 
če ne ubogaš, tretji pa če ptujega hitro nazaj ne daš. 

43, Je travnik slaba trava vprerastla, in namestu 
detelje, po senožeti strupeni ušivec eveti, ni zadosti 
strupno zel verhoma le pokositi, korenine pa u zemlji 
pustiti; hitro se zopet ozelen8, in rastejo še močnejše ko 
poprej. Potreba je škodljivo zel iz korenine poruvati, 
senožet preorati in obsejati z žlahnim semenom. Tudi 
pri mladini goli strah ne koristi, in sama šiba slabih 
navad ne potrebi, katere pri deci že u nježni mladosti 
na svetlo polukajo. Za otroško serce ima biti podučevanje 
setev, brana svaritev, šiba oralo, molitev pa pohlevni 
dežek. 

44. Otroci rajši storijo, kar vidijo, kakor pa to, kar 
slišijo. Hitro se naučijo, kar jim pokažeš, hitro pa za- 
bijo, kar jim ukažeš; besede žgečejo, vzgledi vlečejo tudi 
otroke u hudo ali u dobro. Ako moliš, naj tudi otrok 
poleg tebe kleči, rokice kvišku derži. Kadar se u cirkev 
podaš, skerbi, da tudi mladenčika in punčico za roko 
peljaš. Pravi in kaži otroku, kar u hiši božji vidi in 

sliši; naj mu globoko u serce gre sveta služba božja. 
Le potem bo veselo juterno solnce milosti božje mlado 
serce ogrelo, in kakor žlahno jabelko belorudeče od solnca, 
bo ostalo vse svoje žive dni, in se po ljubem solncu 
milosti božje oziralo. 


45. Kadar mlado drevje sadiš, glej da koremime 
globoko u zemljo posadiš, da bo drevo čversto rastlo, in 
ga vihar izkoreninil ne bo; in če mu kako vejo odlomi, 
se ne posuši drevo, ki korenine globoko požene. Serčne 
korenine človeku so resnice svete vere, ki mu dajo pravo 
serčno moč viharje skušnjav in burje težav srečno pre- 
baviti. Kako potreba je mladim ljudem se svete vere 
čversto poprijeti, kerščanskega nauka skerbno učiti, pridno 
moliti, sv. zakramente pogosto in vredno prejemati in si 
kerščanske družbe iskati! Svojo srečo na skalo zida, 
kdor je u mladih letih prav prida — ne na pol kristjan. 


46. Štiriintridesetega leta je bila velika vročina in 
tolika suša, da je veliko studencev usehnilo in posušilo 
se mnogo dreves. Imeli so pridni kmetje veliko dela 
mlado drevje zalivati; ali mlade koreninice so vodo tako 
Žejno popivale, da se jim je zalivanje malo poznalo. Hitro 
so se usušile, kajti jih neprenehoma napajati ni bilo mo- 
goče. Vsa taka razvajena drevesca so po malem useh- 
nila in se posušila, med tem ko so se druga zopet oze- 
lenela, kojih zalivali niso, ter so se suše privadila. 


Ravno enaka otroke čaka, kateri so u mladih letih 
vsega dobrega privadijo, kaj hudega si pa ne izkusijo. 
Mlado dete, ki kavo pije, glavo u čamer, telo pa u ko- 
žušček zavija, nikoli prav čversto, pa tudi zdravo ne bo; 
mehkužno je njegovo telo, razvajeno serce. Kdor u mla- 
dih letih gladu ne občuti in zime ne spozna, njemu bo 
vsaka sapa škodila. U mladosti imaš začeti, si kaj pri- 
tergovati in poterpeti, da boš odrastel zdrav in serčen 
korenjak, ne pa mehkužen meglenjak. 

41. Ni prav otroke s šolo strašiti, rekoč: , če ne boš 
priden, bom te pa u šolo dal, da te bojo. Dokler se 
otrok šole boji, se slabo uči; le veselje vsako delo lehko 
stori. Še huje pa stariši grešijo, kateri opuščajo za otroki 
pogledati in poprašati, kako se u šoli uče, kako se ve- 
dejo po potu grede k domu ali pa od doma. Kolikor 
otrok, toliko imej oči; otrok brez varha dobro ne stori. 
— Najhujše pa grešijo stariši, kateri malopridne otroke 
zagovarjajo, in le učitelje dolžijo, če so otroci maloprida. 
Otrokom potuha ne bo pripravila kruha, ampak meč, 
s katerim hočejo starišem serce prebadati. 

48. Sv. Klemen papež svoje dni šolo obišče, kakor 
pravijo, in najde učitelja sredi učencev sedeti, ki so 
truščali in se smejali, skakali in divjali, učenika cukali 
in šegetali, da je bilo groza. Ko svetnika, najvišjega 
škofa, zagledajo, vse potihne in molči; papež pa učeniku 
na stran pomigne in veli: ,Tak trušč se kerščanski 
šoli ne spodobi!" Papija, to je bilo učeniku ime, pa od- 
govori: , Saj je tudi ljubi Jezus otročice k sebi zval in 
objemal."  ,Dro! reče sv. Klemen, pa jih je povzdigal 
in blagoslovil za nebeško kraljestvo." — Kerščanska šola 
ima bi hiša modrostt, pa ne norost! Bog je tudi u 
šoli doma. 

22. Hrastovje. 
(Drobt. 1846.) 


Pri Novaku so nabrali 50 celjščakov skipka (hra- 
stovih ocvirkov); prodali se jih po tolarju; koliko so 
izkupihi ? 

1. Kde rastejo skipki, ali kakor jim po nekaterih 
krajih pravijo volki (vušec), nemški pa knopar? Skipki 
rastejo na dobih, ali hrastih; in pridni otroci si u jeseni 
veliko zaslužijo, ki jih pridno pobirajo. Pa krasti skipke 
bi bilo ravno tako greh, kakor sadje skrivaj jemati. Le 
kar se izprosi, se slobodno nosi. 

2. Hrast poznate; pa tudi veste, kaj lep hrast 
velja ? Dob ali hrast je košato, veličastno drevo, ima 
široke veje in tolsto deblo, da ga po trije ali štirje možje 
težko obsežejo, kadar doraste. Ima široko listje, čedno 
narezljano, ki je prav dobro za steljo. Iz hrastovega lesa, 
ki je posebno terpoč, delajo sodarji doge za sode, škafe 
in čebre. Kar je lepih ravnih dobov, se prodajo na morje 
za barke. Vejevna, ki se ji pravi po Koroškem hrastovje, 
da čerstva derva za kurjavo. Hrast po malem raste, po 
200—400 let, pa tudi učaka svojih 1000 let starosti. 
Kdor ima hrastov les, naj ga varuje; lepo ravno do- 
bovje pri hiši je velik zaklad. 

3. Kakov sad še dob rodi? Dob ima želod, lepo 
okroglo zernje z zelenimi kapicami. Želoda se svinje de- 
belo redijo, pa tudi ljudje si kavo iz nja kuhajo. Želod 
se tudi dobro proda. Na hrastovju izrastejo tudi šiške, 
ki jih za černilo ali tinto imajo. Posebne muhe so, ki 
u perje piknejo, in svoje mlade vanj zalegajo; in na 

takem perju rastejo šiške. — Skipki so rogljati in mastni, 
da se roke po njih sprijemajo; zato jim po enih krajih 
ocvirki pravijo. Kupujejo tako robo usnjarji, ki skipke 
zmelejo, potem pa kuhajo za udelavanje podplatov. 

4. Po letu je u senci pod dobom hladno ležati, ob 
hudem vremenu pa ni varno; košat hrast rad strelo na 
se potegne. — Pravijo, da je svoje dni neki ošaben za- 
ležanec pod hrastom ležal, in gledal, kako na mali bu- 
čevini po pol centa težke buče rastejo; na velikem dobu 
pa tako drobni želod. , Ni prav, je djal, jaz bi bil hrastu 
buče dal, bučevini pa želod, ako bi jih bil jaz ustvaril." 
Zdaj veter popihne, želod pade in ošabneža ravno na nos 
udari, da odskoči. ,,Joj meni, zaupije, zdaj sem jo po 
nosu dobil. Bog ne daj, da bi na dobu buče rastle; 
ubila bi me bila." Bog je vse modro ustvaril! 


5. Koliko pa celjščak" derži? Škaf celjske mere 
je pol meceljna ali vagana, ali pa po 20 bokalov mokre 
mere. Dva celjščaka deržita en vagan ali mecelj. 


6. Suha mera ni povsodi enaka; potreba vam je 
vsaj vedeti, kako mero po naših krajih imajo. Prava 
cesarska mera je mecelj. Mecelj ali vagan derži 40 bo- 
kalov mokre mere. kn mecelj derži dva škafa ali eelj- 
ščaka. — Škaf ali celjščak ima dve polovici. 


Za Dravo, blizu Slovengradeca merijo na piskarče. 
Piskarč derži 18 bokalov, dva piskarča pa 36 bokalov, 
je u teh krajih en škaf. — Po Koroškem merijo na bern. 
Bern ima štiri piskarče. Trije berni deržijo 4 vagane; 
en vagan pa trl koroške piskarče. 

1. Tudi mokra mera se u celjskem krogu razlo- 


čuje od po drugod navadne. Štertinjak ima dva polov- 
njaka; polovnjak pa dva petaka. 


% Sprejeli nespremenjeno zaradi starinske zanimivosti, . 
Ured. 

Veliko ali avstrijansko vedro derži 40 bokalov, bo- 
kal po dva poliča, polič po dve četerti. 

Malo ali celjsko vedro derži 20 bokalov, in dve 
celjski vedri dasta eno veliko vedro. Štertinjak ima 10 
velikih ali 20 malih veder. 

Naj pa bo mera, kakoršna rada, da je le dobra in 
popolnoma. Mera in vaga u nebesa pomaga, ako je 
dobra; pa u pekel tudi, ako je slaba. 


28. Ptičji lov. 
(Drobt. 1846.) 


1. Ali se smejo ptice loviti ? 

Mladenči, posebno šolei z veseljem ptice lovijo, pa 
morajo gospoda za pripuščenje prositi. Čigar je zverinski 
lov, njegov je tudi ptičji lov. Ptice loviti je pripuščeno 
od 1. septembra do 1. marca. 

2. Kaj pravljo cesarske postave? 

Skušnja uči, da se gosenic, ki sadonosno drevje 
objedajo, toliko obilneje zaplodi, kolikor več se hostnih in 
poljskih ptičic, ki te červe in mešičevje obirajo, polovi. 
Zato je prepovedano vsem malim hostnim in poljskim 
ptičkom, ki se červov in njih ploda redijo, jajčica in 
njih mlade iz gnjezda jemati, naj bo za se, ali za druge, 
za kratek čas, ali na prodajo. 

Prepovedano je ravno zato tudi stare ob času, ka- 
dar valijo, loviti in streljati. 

Kdor to prepoved prelomi, bo u denarjih od 1 do 
5 gld. kazni plačal; ako pa denarjev ne glešta, bo po 
12 ur ali po 2 in po 3 dni zapert. Ako se drugo ali 
tretjekrat u tem pregreši, bo po tolikokrat huje kaznovan. 


—— 

Šolci, ki takim ptičicam gnezda pobirajo, jih jaj- 
čica ali pa mlade pobijajo, se morajo kaznovati, kakor 
šolske postave zapoved6. 


Šolskim gospodom je posebno naročeno mladino 
podučevati, kako gerdo, neusmiljeno in škodljivo je, gnezda 
starim ptičicam jemati, jih pohijati in zatirati, dobrega 
Boga pa žaliti, ki je ljube ptičice ustvaril, in toliko do- 
brotno za nje skerbi. 

8. Kaj pa Bog pravi od ptičjega lova? 


Bog pravi II. Mojz. 22, 6. ,Ako si na potu, in 
najdeš na drevju ali pa na tleh ptičje gnezdo, u kate- 
rem starka na jajcih ali pa na mladih sedi, ne jemlji 
je z mladiči, ampak daj ji proč izleteti — — da ti bo 
dobro in boš dolgo živel." Poglejte ptičice pod ne- 
bom, uči Kristus, ki ne sejejo in ne žanjejo, in ne 
spravljajo u žitnice, in vaš Oče nebeški jih živi." 


Mat. 6, 26. Ako jih Oče nebeški živi, bo gotovo dečka 


ostro tepel, ki bi njegove ptičice gerdo moril, jih slepil 
in mučil. ,Kdor iz hudobnosti goloba zadavi, ki mu iz 
rok zoblje, lahko tudi nedolžnost zapelja, ki k njemu pri- 
beži," govori sv. Duh. Pa tudi drugo živinico terpinčiti 
in neusmiljeno tepsti, jo vlačiti, kakor mesarji teleta, je 
gerdo in greh. ,Pravični se usmili tudi svojega živin- 
četa, hudobnika serce pa je neusmiljeno." Prip. 12, 10. 
Bog je ljubo živinico ustvaril; kdor jo po nedolžnem 
tepe ali muči, njega bo Bog! — Bog za živinico tako 
lepo skerbi, da tudi ob praznikih prepove živino upre- 


gati rekoč: ,Šest dnij imaš delati in vsa svoja dela 


opravljati; ali sedmi dan je sobota (pri nas nedelja) 
Gospoda tvojega Boga. Tisti dan ne delaj ničesa, ne ti, 
ne tvoj sin, ne tvoja hčer, ne tvoj hlapec, ne tvoja 
dekla, ne tvoja živina." II. Mojz. 20, 9—10. Vozniki 
torej grešijo, ki so cele nedelje in praznike na cesti, da 
uboga živina ob nedeljah počitka nima. 

Slomšek IV. | 8 

%4. Pokaj nam je pa Bog ptice, ribe in drugo ži- 
vine dal? 

Da živino k svojemu pridu obračamo, naj bo za 
delo, ali za jed, da jo upregamo, zapremo, obredimo, 
ustrelimo in zakoljemo, pa brez vsake muke, kolikor 
premoremo. Kakor so pogosto ženske šemaste, ki ne 
morejo kokoši ali pa praseta zakljati od samega usmi- 
ljenja, tako so še večkrat mesarji neusmiljeni, ki cele 
voze telet terdo zvezanih nadevljejo, da jim glave z voza 
visijo; pa tudi hudobni dečki, ki mačke derejo, pticam 
peruti pipljejo, pse dražijo, kamenje po živini lučajo itd. 
Tudi muh ne smemo nabadati ali jim habic pipati; am- 
pak hitro jih pokončati. Komur se živinica ne usmili, 
ne bo imel usmiljenega serca tudi do ljudij. Kdor usmi- 
ljenje skaže, tudi usmiljenje najde. 

(Beri Blaže in Nežica stran: 157.) 


24. Ptičji račun. 
(Drobt. 1846.) 


Ptisar nalovil je u enem letu 70 kosov, 103 liščeke, 
25 ščinkovcev, 260 senic, 83 konopljišic, 1805 drozgov, 
3 slaviče, 12 prepelice in 112 brinjevk. Koliko jih je vseh 
vkupaj imel? 

1. Poznate ptice, ki jih je ptičar nalovil? Kos ali 
košič ima černo perje, pa rudečkast kljun, po germovju 
žvižga in rad u vinograd nad grozdje hodi, pa tudi 
brinje zoblje. VU ptičnici se lepih okroglih nauči, ki jih 
do smerti poje, pa težko osem let dočaka. 

2. Lisec, ali lisček, lep pisani ptičko, ima rudeče 
lise. na glavci in tudi pod vratom, po perutih pa ru- 
mene. Grnezdice ima vrh drevja, pa ne visoko. Po letu 
červe in mešičevje obira, pa tudi zernje zoblje; se u 

ptičniku tudi peti nauči. Na zimo u tople kraje leti in 
je prav veseli letavec. 

3. Ščinkovec (zeba) prav veseli ptiček, ima pepel- 
nato, pa tudi rumeno, rudečo, zelenkasto černo perje, se 
od drobnega zernja redi, po zimi pri nas ostane, ter si 
za cestami živeža išče. 


4. Senica, domača ptičica, ki pepelnato sivkasto 
suknjico ima, in je mnogotere postave, velika čopasta, 
gozdna in terstna senica. Mlade po votlem drevju ima, 
in rada po drevju pobira; zategadel ne smemo senic 
pokončevati, in jih moramo po sadonosnikih radi imeti. 
Nekatere so tako hudobne, da majhnim otrokom, ki 
varha nimajo in se braniti ne morejo, oči izkljujejo; 
tudi svoje slabeje tovaršice ubijejo in njim možgane iz- 
pikajo. 

5. Konoplišica, ki mu po drugih krajih šterline ali 
ternjevka pravijo, je majhena rumeno zelenkasta ptička, 
katero tudi u ptičnik zapirajo, dasiravno prelepo ne poje. 
U jeseni nas po navadi rada obišče. 

6. Drozeg, ki se mu černi, komatni, modri, beli 
drozeg, pa tudi mala brinjevka pravi. Teh ptičic u jeseni 
veliko prileti. Ene tedne pri nas ostanejo, in ptičarji jih 
veliko tisuč polovijo. 

7. Slavič, ki se tudi slaviček, slavulj imenuje, nima 
lepega perja, pa zato tolikanj lepše poje. Malo veči ko 
vrabelj, rujavkast ptiček, se živi mravljinskih jajčic, 
muhe in červičke pobira, in po germovju rad skače, kder 
je kaj bolj toplo. Boječ ptičko po dnevu molči; po noči 
— pa in za rano zjutraj prepeva, da po hribih in dolinah 
slovi, nič drugače kakor da bi orgljal. 


8. Prepelica, nekoliko veča ptica od drugih polj- - 


skih, ima rujavo černkasto perje, po njivah živi, po osem 
ali desetero jajčic iznese, in ne preživi šest let svoje 
starosti. 

8% 

9. Brinjevka, ki jo tudi po nekaterih krajih smol- 
nico ali brinjev drozeg imenujejo, pride na jesen u naše 
kraje, in se brinja ali smoljevega zernja živi. So po- 
sebno žlahne ptice na mizo; zato se jih veliko polovi in 
poproda. | 

Ptičar prodaje slavičke po 8 petice; vsako prepelico 
po desetki; brinjevke, kose po grošu; ščinkovcev tri je 
oslepil in jih je po goldinarju dal; drugih. pa vsako sto 
po tolarju; — koliko je izkupil? 


25, Kače. 
(Drobt. 1846.) 


| Nolarji ! varujte se greha več kakor kače; on rani 
serce človeško veliko hujše, kakor najstrupneji gad. Perva 
stopinja u hudo je najnevarnejša; kdor pervo stori, je 
drugo tudi že na pol storil. 

1. Zakaj se kače tolikanj bojimo? Kača je že u 
posvetnem raju prekleta, ker je hudi duh kačjo podobo 
na se vzel, ter naše perve stariše, in ž njimi tudi nas 
nesrečne storil. 

2. Kaj nam škodujejo kače? Nekatere kače imajo 
u svoji gornji čeljusti smerten strup u majhenih mehur- 
cih. Kadar piknejo in rano naredijo, izpustijo strup skoz 
votle zobce, da se u človeško kri razlije, vsled česar 
človek zboli in umerje, če se mu hitro ne pomaga. 

3. So vse kače strupene? U naših krajih je najstrup- 
neji gad, ki mu za Dravo tudi pačkan pravijo. Pačkan 
majhena kača ima rujavkasto kožo, po herbtu černo rižo, 
in se zato pisana kača imenuje. Rad se u pečovju in u 
germovju na solneu greje. Ni varno otrokom za germov- 
jem blizu pečovja igrati; ako na pačkana stopiš, piknil 

te bo, kakor lani malo punčiko pri Višnji gori na spod- 
njem Kranjskem, kakor smo u novicah ljubljanskih leta 
1845 list 17. brali. 

4. Ni nobenega zdravila zoper kačni strup? Pri- 
morci imajo neko žlahno rožo, katero astromontano ime- 
nujejo, iz katere sok izkuhajo, lek naredijo in ga človeku, 
ki ga je gad piknil, použiti ter rano pomazati dajo. Beri 
u ljubljanskih novicah leta 1845., list 23, stran 9, list. 
24, stran 95. 'Tako zdravilo naj bi pri vsaki hiši imeli 
u krajih, kder pačkani lazijo. Potreba je, hitro pomagati, 
da se strup ne razleze. 

5. Najstrupnejša kača je po Afriki in Aziji ropo- 
tača, ki je po dva ali po tri prače dolga, in tolsta, kot 
roka, in z repom, ki je rakovemu podoben, nekako klo- 
poče, da se ji človek lehko od daleč izogne. Ako ta kača 
kako ptico, ali miš, ali veverico ugleda jo s svojimi 
bistrimi očmi toliko prebode, da dalej uiti ne more, in 
ji u gobec leti. e 

6. Po neznanih puščavah so kače čudno velike, ki 
se jim pravi velikanske, po 10—50 šolnov dolge, in ka- 
kor mož debele. Taka celo serno požre, in vola zmučka, 
ako se ga oklene; pa strupena ni. 

1. Naše domače kače, beloušnice, naj bodo še tako 
dolge, niso strupene, použijejo veliko, merčesa, in so nam 
k hasnu. Topleji, ko je kraj, več je kač, in hujše so. 
Pri nas po zimi kače odrevenijo, kakor bi mertve bile, 
in spomladi svoj meh izslečejo, ter novo kožo dobijo. 

20. Kraljeva zverina. 
(Drobt. 1846.) 


Učitelj. Otroci koliko je svetih evangelistov ? 

Šolarji. Štirje so: sv. Matevž, sv. Marko, sv. Lu- 
kež in sv. Janez, 

U. Kakošna znamenja imajo štirje evangelisti? 

Š. Sv. Matevž ima angela, sv. Marko leva, sv. Lu- 
kež vola, in sv. Janez postojno. 


U. Kaj pomenijo ta znamenja evangelistov ? 


Š. Mladeneč u podobi angelski, ki ga sv. Matevž 
ima, kaže, da je on pisal od učlovečenja Kristusovega, 
kako je po človeški naturi živel, terpel in umerl. Lev 
pri sv. Marku nam pravi, da je sv. Marko svoj evan- 
gelij od preroka u puščavi popisovati začel. In kakor lev 
u puščavi zarujove, da se po dolinah in gorah glasi, 
tako se tudi evangeljski glas po vsem svetu oznanuje. 
— Vol pri sv. Lukežu kaže, da je sv. Lukež svoj evan- 
gelij od mašnika Caharija začel. Mašniki so u starem 
zakonu vole Bogu darovali. Jezus pa je najvisji mašnik, 
kakor ga sv. Lukež popisuje, ki se je sam za ves svet 
na sv. križu Očetu nebeškemu u dar dal, in je vse stare 
kervave daritve overgel, da se voli in taka živina več ne 
daruje. — Postojna, ki jo sv. Janez ima, pomeni Jezu- 
sovo božjo naturo, katero je sv. evangelist Janez naj- 
lepše popisal. Kakor se postojna najviše pod solnce po- 
vzdigne, tako se je uzdignil sv. Janez u svojem popiso- 
vanju, in je pri Bogu u začetku začel; in zato on po- 
stojno ima. 

U. Ker ste si tako dobro zapomnili, kar so vam 
gospod duhovnik o četverih evangelistih povedali, vam 
hočem tudi jaz kaj lepega od kraljeve zverine povedati: 


1. Lev ali oroslan. 


Najmočnejša zver je lev, kateremu po mnogih 
krajih tudi oroslan pravijo. Dolg blizu devet — visok 
pa okoli štiri šolne. On je veči, ko ona. Njegovo truplo 
je krepko in žmetno, kakor bi iz samih kit spleteno bilo. 
Lehko se vzdigne in skoči po petnajst šolnov na daleč. 
Glavo ima grozovitno butasto, kakor mačka dolge berke, 
oči velike in ognjene, ker vidi tudi po noči, košato glavo 
cin persi, grive velike, ki jih tako razšopiri in stresa, da 
ga je groza gledati. (robec ima silo širok, pod nosom 
kakor prerezan, jezik oster ko šet, da ž njim lehko kožo 
do kervi odere. Zobe ima tako močne, da ž njimi vse 
kosti razdrobi in zmelje. Rep je po tri prače dolg in 
tako močen, da ž njim človeka pobije. Lev zarujove, 
kakor da bi iz zemlje zagermelo. Po uro daleč se sliši 
njega votli glas, in vsa zverina, ki ga čuje, plaha stermi, 
nekatera beži, druga ječi in od groze uiti ne more. Kralj 
zverine mu pravijo, ker ga nobeno ne premaga. Počasi 
in ošabno hodi. Ugleda svoj rop, skoči nanj kakor bi 
ustrelil, ga s tacami zgrabi in razterga. Vsak dan mora 
najmanj petnajst funtov mesa imeti. Le 25 do 30 let 
starosti učaka. U mladih letih hodi po planinah na lov, 
in si lehko zverine u živež dobi; kadar se že postara, 
in lehko ne lovi, se ljudem približuje; pa živine se le po- 
prej loti kakor človeka; le za silo ljudi mori. Pravijo, 
da lev pred človekom beži, dokler njegove kervi ne okusi, 
ako pa človeško kri oliže, jo hoče imeti, in brez usmi- 
ljenja ljudi mori. Kač in pa ognja se' najbolj boji. Lev 
je u velikih puščavah Afrike in Azije doma, kder je 
vsaki zverini kos, in se tudi človeka ne ustraši. Jame 
mu izkopljejo, z vejovino pokrijejo, in nad jamo živo 

živinče nastavijo, da nad-nj skoči in se pod njim udere. 
U jami ga je toliko sram, da se da na lanec djati, že- 
lezen nagobnik si privezati, in vsakemu otroku peljati. 
Takih levov po svetu kazat vozijo; celo upregli so jih 
svoje dni, in se ž njimi vozili. Ujeti se dajo svojim 
strežajem gladiti, in ž njimi igrajo. Neverni hajdi so 
jim pa tudi kristjane in uboge sužnje raztergat dajali. 
Veliko lepih prigodeb od levov beremo, da se kristjanov 
niso doteknili, pa tudi dobrotniku svojemu iz starega 
znanja hvaležni bili. Eno lepo vam naj povem: 

U Rimu so pagani veliki boj naredili, u katerem 
so se morali sužniki k smerti obsojeni z zverino tergati. 
Izpustijo velikega verlega leva nad nekega sužnja, po 
imenu Androklej. Lev Androkla ugleda, ves čudoma 
postoji, in kakor bi ga poznal, prijazno k njemu gre, ga . 
začne z repom božati, ter mu kakor staremu znancu 
roke in noge liže. Androklej strahu na pol terd, si odehne, 
leva pogleda, in obadva sta vesela, da se zopet snideta. 
Ljudje se čudijo in cesar Androkla bara, zakaj in kako 
sta si z levom tolikanj dobra, da mu lev žalega storil 
ni? Androklej pripoveduje: 

Ko sem u Afriki svojemu gospodarju utekel, sem 
u samotne puščave zašel. U najhujši vročini sem velik 
berlog ugledal, in sem u senco šel. Nekoliko pozneje 
ravno ta lev za menoj u berlog prišantuca, ječi in stoka, 
ker ga noga boli. Ko me ugleda, ves krotek k meni gre, 
in mi boleno nogo moli, naj bi mu pomagal. Našel sem 
dolgo skalo u nogi tičati, od katere mu je noga hudo 
otekla. Skalo izderem, gnoj iztišim, mu bolečino očedim, 
mu nogo piham, in lev z nogo u mojem krilu zaspi. Od 
te dobe sva tri leta tovarša bila, u berlogu živela, in 
jedla, kar je lev nalovil, in meni prinesel. Najboljše kose 
pečenke mi je prinesel, ki sem jih na pečini od solnca 
spekel. — Naveličal sem se tega življenja; in kadar je 
ravno lev po dnevu na lovu bil, sem jaz njega in berlog 

zapustil, tri dni po puščavi hodil, in prišel vojščakom u 
pest, ki so me mojemu gospodarju nazaj prignali, on pa 
me je k smerti obsodil, naj me zverina razterga. Lehko, 
da so u tem času tudi tega leva ujeli, ki me pozna, in 
hvaležen za mojo malo postrežbo meni žalega ne stori. 

Ko je ljudstvo to izvedelo, so prosili, Androkla 
ne umoriti, marveč ga izpustiti, ter mu leva u dar dati; 
kar se je tudi zgodilo. Androklej je leva na vervi po 
mestu vodil; veliko denarjev so mu nametali; leva pa z 
rožami navenčali, rekoč: , Glejte leva, ki je tega moža 
živel, in moža, ki je leva ozdravil." 

Zverina svojega dobrotnika pozna; kako gerd mora 
nehvaležni človek biti, ki dobrote pozabi! 


2. Orel ali postojna. 


Najimenitniša divja ptica je postojna, ki po visokih 
pečinah in košatih planinah prebiva, in se le živalij živi. 
Postojno imajo ptice za kraljico. Orli ali postojne so 
mnogoterih plemen. Najhujši je planinski orel, velika 
postojna, nekateri čern, drugi rujav orel, ki u najviših 
pečinah gnezdo ima. Jezerska postojna ribe lovi, ki jih 
za svoj živež ima. 

Orel vsako leto po dvoje mladih izvali, in kakor 
hitro se zgodnjajo, jih z gnezda nažene, da se leteti na- 
učijo, in si sami živeža iščejo. Orla življenje je lov in 
rop. Ima sila bister pogled, in visoko izpod neba svoj 
rop zagleda; neusmiljeno oster kljun in čerstve kremplje, 
da kar zgrabi, mu ne uide več. Pobira zajce, jagnjeta, 
cele koze in veče ptice; z manjšo perutnino se ne peča, 
ter jo drugim roparskim pticam prepusti. Vrane in kro- 
karje s smertjo kaznuje, ako mu preveč vreščijo. 

Postojna rada na samem prebiva; naj le ptica blizu 
pride, jo hitro nažene. Večidel sto let starosti učaka; in 
kadar se že postara, ne more velike živali več uloviti, 
pa kače in kušarje pobira, ter se tistih živi. 

Svoje dni je u gorah blizu Doberne mati žela, dete 
pa u zibeli za košatim lesom spalo. Velik orel prileti, 
dete za plenice popade, in ga visoko pod nebom u pla- 
nino odnese. 

Kako nevarno je, male otroke same puščati! — 
Mati joka, in gre po planini iskat, kde bi neusmiljena 
zver ubogo dete obirala; pa ne najde ne sluha ne duha. 

Na drugem kraju sta dva poštena zakonska živela, 
premoženja dosti, pa otrok nista imela. Ravno so želi na 
polju, ker ugledajo, da orel čez hribe priplava, nekaj 
belega u kljunu nese, in slišijo dete milo jokati, ki ga 
na pečino položi, in misli ž njim dobro kosilo imeti. 

Ženjice velik hrup naredijo, orla odženejo, in grejo 
po lepo dete, ki sta ga premožna zakonska za svojega 
sina sprejela. 

Glejte, kako dobri Bog za nedolžno deco skerbi, 
kako jih angel varje! — Kdo je orla vodil, da je otroka 
tako blizu ljudij prinesel? Kdo mu kljun zavezal, da ni 
poprej deteta umoril, ali pa izpustil, da bi se bilo po- 
bilo? — U nekih tednih se je mati samica izvedela, ki 
je dete zgubila; pa bogata zakonska sta dete kakor 
svoje izredila, ter mu celo kmetijo izporočila. Bil je dolgo 
let pošten planinski kmet. 


3. Vol. 


Več vreden, ko kraljevi oroslan in postojna je 
kmetu domači vol, ki nam ljubi kruhek prideluje, daja 
meso, obutalo in oblačilo, ter je kmetiču najboljši pri- 
jatel; zato mu ljubi volek pravi. Ne moremo vola za- 
dosti obrajtati. | 

Kakor potreben je vol za oralo, tako potrebna je 
krava za mleko, ki je tolikanj dobro in zdravo, posebno 
za mlade ljudi, naj si bo sladko ali kislo, sirovo ali ku- 
hano. Iz mleka se naredi sirovo maslo, ki si ga radi na 
kruh pomažemo; toda preveč maslenega kruha jesti za 

želodec zdravo ni. Sirovo maslo se ometa iz smetane 
sirove ali kuhane, ki jo otroci radi ližejo, kar prav ni, 
in dostikrat duši in truplu škodljivo. K ometanju je po- 
treba pinje ali vmetanice; posebno dobra je gospod Fer- 
laneva pinja. Vmetki so za otroke posebno zdravi. Iz 
sirovega masla se naredi žlahno maslo, dobro za zabel, 
pa tudi mnogotero zdravilo. — Tudi sira veliko iz mleka 
naredijo, naj bo že laški mastni sir u velikih hlebih, ali 
pa domač borovi sir u majhenih kepah. Dojna krava je 
prava mati za rejo otrok. Pa krava, pravijo, pri gobcu 
molze. Kdor hoče dobro dojiti, ji mora dobro polagati; 
posebno kadar tele ima. 

Vol, krava in tele se goveja živina imenuje, meso 
pa govedina, ki dobro juho daje. Ako se tele zakolje, se 
nja meso teletina imenuje. Kakor pohleven je vol, po- 
sebno kadar vozi, tako hudoben je bik; potreba se ga je 
od spredi varovati. 

Goveja živina je večidel po hribih rujava, tudi ru- 
dečkasta, pa nekoliko manj; po ravnini je veča in bela, 
ima dva roga, kakor dva serpa, da se sovražniku brani, 
pa tudi dolg rep, da si muhe in hude obade podi. 

Mladim volom pravimo junci ali terci, mladim 
kravam telice in junice ali jalovce. Seno in otavo, pa 
tudi slamo goved za kermo ima. Za prilest je vsaka ze- 
lenjava dobra; pa vsako zelišče mleko ne da; se tudi 
zel najde, ki kravam mleko vzeme, ali pa rudeče kot 
kerv naredi, kar mislijo neumni ljudje, da je nareto. 
Svoje dni so imeli stari očaki velike čede volov, krav in 
ovac, ki so bile njih največe bogastvo. Še zdaj taisti 
kmetje najbolj izhajajo, ki veliko lepe goveje živine imajo. 
Ona polje pognoji, in rodovitno stori. Kder ni ljube ži- 
vine, je po malem kruha. Strašna nesreča je živinska 
kuga, ki se večidel tam začne, kder nimajo živini dobre 
kerme polagati. Voli vozijo po šest do deset let; potem 
se obredijo in mesarju prodajo. Krave po deset, tudi po 

dvajset let molzejo, potem se opitajo in zakoljejo. Voli 
dajo loj za lojene sveče, kožo za podplate, roge za žlice 
in glavnike, dlako za sedla, stole in komate, meso za 
jesti, in kosti za gumbe in veliko drugih reči. Hvaležni 
moramo biti Bogu za tolikanj žlahno živino, pa lepo jo: 
moramo imeti in oskerbovati. 


27. Košček domačega zemljepisa. 


(Drobt. 1846.) 


Štajersko Je lepa rodovitna dežela, vina in žita, 
železa in živine toliko pripravi, da mnogo tega blaga 
sosedom poproda. Solnce Štajercu iz ogerske zemlje pri- 
sije, na Kranjsko in Koroško pa zahaja, proti severu 
Austrijansko, proti jugu pa NHorvaško leži. Štajerska 
vojvodina se deli u zgornjo in spodnjo Štajersko, ima 20 
mest, 96 tergov, 3536 vesi in blizu 1,140.000 prebival- 
cev, okoli 680.000 Nemcev, 460.000 pa Slovencev. Po- 
glavitno mesto je nemški Gradec, u katerem je visoko 
ces. kralj. vladarstvo. Pet krogov ali kresij je: u Gradcu, 
u Bruku, u Judenburgu, na Nemškem; u Mariboru in 
u Celju pa na Slovenskem. Poglavitne vode so Drava, 
Mura, Sava in Savinja; imenitne gore na spodnjem Šta- 
jerskem so solčavske planine, Pohorje in več drugih. 

1. Kolike poglavitnih krajev sveta se šteje? Štirje 
poglavitni deli sveta so. 'Oberni se proti solnčnemu iz- 
hodu, in boš imel jutro pred sebo, večer ali zahod za 
sebo, na levi sever, na desnici pa jug. 


2. Kde je tedaj Ogersko ali Magjarsko? Ogersko 
kraljestvo je proti jutru Štajercem, in se Turčije dotika, 
je posebno rodovitna zemlja, in ima čerstve ljudi, sosebno 

konjenike, katerim se huzarji pravi. Ogri so Magjari, 
Nemci, največ pa Slovanov. 


8. Kranjska vojvodina ima okoli 470.000 prebival- 
cev, ki večidel slovenski govorč. Dežela je gorata, pa 
ima tudi rodovitne doline. Najviša gora je Triglav izpod 
katerega Sava izvira. Poglavitno mesto je Ljubljana, u 
katerem je sedež visoke ces. kralj. vlade. lRazdeluje se 
u Gorensko, Dolensko, pa u Notrajnsko, in ima tri kre- 
sije: u Ljubljani, u Novem mestu in u Postojni. 


4. Koroška vojvodina ima dva kroga; u Celovcu 
poglavitnem mestu, in pa u Beljaku ima kresije. Dežela 
je gorata; više gore so Golovec, Svinja, Peca, Kočna, 
Dobrač. Največa voda je Drava, ki iz Tirolskega priteka, 
in na Štajersko gre. Korošcev je okoli 340.000, ki veči- 
del nemški, po Junski, Rožni in Silski dolini, za Dravo 
do Beljaka in krog Celovca pa slovenski govorijo. Med 
Nemci je veliko Luteranov. 


5. Austrijansko, nadvojvodstvo našega cesarja, ima 
lepo dobro obdelano polje, tudi vinograde in pa prijazne 
dobrovoljne ljudi. Poglavitno mesto zraven največe reke 
u našem cesarstvu je Dunaj ali Beč, kder naš svitli ce- 
sar prebivajo. 

6. Hervaško kraljestvo ima blizu milijon prebival- 
cev, poglavitno mesto je Zagreb; drugi znani varožl so 
Varaždin, Karlovec in primorska mesta Senj in Reka. 
Zemlja rodovitna ima dovolj vina in žita, ima gore in 
velike ravnine, ter se Turčije dotika. NHervati slovanski 
divanijo iri se terdno katoliške vere deržijo. Najimenit- 
nejše vode so Sava, Drava in pa Kulpa. Sotija loči Her- 
vaško od Štajerskega. 


7. Zraven teh dežel imajo austrijanski cesar tudi 
Poljsko, Češko, Moravsko, Bukovino, Erdelijo ali Sedem- 
graško, Slavonijo, Dalmacijo, Tirolsko itd. Po vseh teh 
deželah nekaj nad 36 milijonov ljudij, Nemci, Slovani, 

Madjari, Lahi. Kdor hoče po Austriji naprej priti, se 
mora nemške besede naučiti; za to so nemške šole; pa 
vender se slovensko pozabiti ne sme. 


8. Gornje Štajersko ima visoke gore, dosti železa, 
in soli, pa vina nima. Spodnje Štajersko ima velike rav- 
nine, (rraško, Lipiško, Ptujsko: in Celjsko polje. Najime- 
nitniše vinske gore so Slovenske gorice od Maribora do 
Radgone med Dravo in Muro; potem pa Haloze in Bister- 
ške gorice. Tudi na Bizeljskem med Sotljo in Savo ve- 
liko dobrega vina priraste; pa vino Lotmerško je črez 
vse druge. 


9. Gradec poglavitno mesto za Muro stoji u lepem 
prijetnem kraju ima okoli 3000 hiš, im blizu 100.000 
prebivavcev; više šole, cesarsko deželno vlado in škofa 
Sekovske škofije. Celje je staro imenitno mesto med Sa- 
vinjo in Voglajno. Svoje dni so mogočni Celjski knezi po 
Slovenskem gospodarili, katerih stari grad še na pečevju 
stoji. — Maribor je prijazno mesto za Dravo u veselih 
vinskih goricah. 

Po Štajerskem iz Dunaja nova železna cesta mimo 
Bruka, Gradca, Maribora in Celja na Krajnsko pelja. 


10. Največa voda u naših krajih je Drava, ki na 
Tirolskem izvira, po Koroškem in Štajerskem teče in se 
na Ogerskem u Donavo izteka. Veliko lesa po Dravi na. 
Hervaško, Ogersko in Turško odpeljajo; nazaj pa voziti 
ne morejo, ker preveč dere. Sava na gornjem Kranjskem 
izvira, teče po Štajerskem skoz Hervaško, in se pri Be- 
lemgradu z Danavo združuje. Po njej vozijo les, apno, 
in enako blago dol, žito in vino pa u ladijah gor. — 
— Mura blizu Solnograškega izvira, po Nemškem pride, 
in se na Hervaškem z Dravo steka, ter tudi šajke in 
plavi z lesom nosi. — Savinja, bistra voda med Koro- 
škem in Kranjskem izpod najviših gor izvira, memo 
Celja plavi nosi in se pri Zidanem mostu u Savo izliva. 


mmm or Too. 

Pohorje (Pogorje) 15 mil obsega, od Slovengradca 
blizu Maribora, med Dravo in Dunajsko cesto, je bogata 
gora na lesu, ima veliko glažut in fužin, po solnčnih 
krajih pa tudi vinogradov. — Vohar, košata planina od 
Kozjega do Save, kder lepo živino redijo. 

Poglejte šolci, popisano domačo deželo. Potreba 
vam je vsega tega vedeti; Bog ve, kamo še pridete? 

ll. Dodatek. 
Podučno berilo. 


a VIZ ni 


28. Pričkanje pobožnega mladenča 
in modrljana. 
(Drobt. 1853.) 


Pobožen fantič čuje veliko govoriti od imenitnega 
modrijana, ki toliko ve in toliko zna, čeravno mlad, da 
mu ni blizu enakega; vsi drugi mladenči, je nekdo djal, 
so tupei zraven njega. 

Mladenček naš želi čudnega modrijana spoznati, in 
ga poprašati, jeli za res toliko ve, kakor ljudje od njega 
govor6. 

Ko se na tergu snideta, se mu mladeneč prikloni, 
ga pohlevno poprosi, naj mu pove: kaj je najboljše na 
svetu? 

Modrijan : Dober prijatel. 

Mladeneč : Jaz pravim: dobra vest. — Kdo je na 
svetu najmodrejši ? 

Modrijan: Tisti, ki je največ knjig prebral in 
prečital. 

Mladeneč : Ni res! le on, kdor sam sebe prav spo- . 
zna. — Kdo je najneumniši na svetu? 

Modrijan : On, ki najmanj zna. 

Mladeneč: Ne, ampak kdor se hvali, koliko ve. — 
Kateri stan je najsrečnejši ? 

Modrijan : Jaz bi mislil, da stan učenega mo- 


drijana. 
Mladeneč: Ne bo dal; ampak stan pravičnega kri- 
stijana. — Katera je najviša čast in hvala? 


Modrijan : Hrabrost premagovavca vojščaka. | 

Mladeneč : Tudi ne; marveč ponižnost srečnega 
človeka. — Katera umetnost in modrost je najgorša? 

Modrijan : Svet modro vladati in kraljevati. 

Mladeneč: Nak! Sam sebi zapovedati in se modro 
zaderžati. — Kdo je najbogatejši tega sveta? 

Modrijan: Kdor največ denarjev ima. 

Mladeneč : Pač kar! Le kdor vsega dovolj ima. — 
Katera žival je najmočnejša na zemlji? | 

Modrijan : Lev ali oroslan. 

Mladeneč : Nikdar nikoli; temveč mali červiček, 
ki človeka in leva sne. | 

Ljudje, ki so okrog nju stali, so mladenču prav 
dajali in veselo z rokami ploskali. Modrijanu to zamerzi, 
in on mladenčku veli: Maličko! kdo te pa je tvoje mo- 
drosti naučil? | | 

Mladeneč : Moj oče Bogoljub in pa moja mati Res- 
nica sta me vsega tega učila. 

Modrijan: Pregovor pravi, da eden tupec več pra- 
šati ve, kakor deset modrijanov odgovoriti. Hočem pa 
jaz tebe prašati, in mi odgovori ti! Kako velik je svet? 

Mladeneč: Svet je tolik, da ga samo Bog obseže; 
pa vendar ni tako velik, kakor oholost in nečimurnost 
posvetnih modrijanov. 

Modrijan: Ali svet visi ali plava? 

Mladeneč: On, ki svet obseže, ga tudi obderži. 

Modrijan: Kaj pa je Bog poprej delal, kakor je 
svet stvaril ? 

Mladeneč : Šibo je za take modrijane pletel, kateri 
po takih rečeh ničevo poprašujejo, da bi pobožne, pre- 
proste ljudi skušali in motili. 

Slomšek IV. 9 

Tako je pričkanje končalo in modrijan je omolknil. 
"Ne kdor veliko zna, ne kdor veliko govori, pred Bogom 
ovelja, ampak kdor njega prav spoznava in njemu zvesto 
služi: pri njem je prava modrost doma. 


29. Jezusove Jaslice. 
(Drobt. 1847.) 


Zemlja je belo odejo dobila, hranil že davno sveti 
Jur svoj zeleni plašč, veselo se deca krog tople peči 
grejejo, kolovrati berzno po hiši bernijo, približa se sveta 
bila, prinese otrokom in starčekom obilno novega veselja. 

S pobožnim petjem pozdravijo sveto noč, u kateri 
je dete rojeno, toliko jezer let prerokovano. Devica ga 
je rodila, u jaslice položila, angelci so ga oznanili in pa- 
stirci pervi molili. Otroci veselo jaslice gledajo, ki so 
jih mladenči u kotu naredili, z zelenim beršljem in po- 
zlačenimi orehi dekliči ozalšali. Vse je veselo, in svete 
pesmi Jezusovega rojstva stari in mladi pojo. 

Po drugih krajih imajo na sveto noč mnogotero 
veselje doma. Po nemškem postavijo božično drevce 
otrokom sredi hiše. Vse se obeša dragih lepih rečij, 
in cela izba je razsvetljena, kakor bi bilo nebo odperto. 
Otroci krog drevesca skakljajo, ter hvalijo Jezusa, milo 
dete, ki je bilo u jaslice položeno. Po Francoskem in 
Laškem praznik božični začno, kakor hitro se jim sveta 
bila zmrači. Je solnce u božji gnadi zašlo, vaščani prav 
skerbno povsodi luč in ogenj po vseh hišah pogasnejo 
in hitijo u bližnjo cirkev matere božje svoje baklje pri 
lampici prižigat, ki pred altarjem device Marije gori. 

Mašniki jim goreče baklje blagoslovijo, in z vese- 
ljem letijo kmetje po svojem polju z gorečimi bakljami, 

in prižgejo doma na ognjišču lep ogenj, da se od njega 
vsa hiša osvetli. 

Tak novi ogenj dolgo zimo ogreva in razsvetljuje 
dolge noči, lep spomin Jezusa učenika, ki je tudi prišel 
iz nebes, luč sveta, da kdor u njega veruje, ne hodi po 
temah, ampak luč življenja ima. 

Zdaj hišni oče u kot stopi, sini in hčere ga spre- 
mijo, kder imajo shranjene ostanke lanskega božičnega 
drevesa. Dedek ga razsekajo, in derva na ognjišče polo- 
žijo, da pogori; vsi krog ognjišča pokleknejo in očenaš 
molijo ; močnejši sini pa novo božično drevce prineso, ki 
ga tudi razsvetlijo, da je veselje. Vsi domači se od ve- 
selja objemajo in nedolžno veselje imajo. Zdaj ura ednajst 
odbije, zvonovi od daleč milo pojo; dedek ustanejo, vse 
se gre pražno opravljat, in eden za drugim grejo po vi- 
soki gazi k veselim polnočnicam. 'Tema je zvunaj, u 
cirkvi vse svetlo; po vseh altarjih luči gorijo. Orglje 
močno pojo, in lepe pesmi božične se po cirkvi razle- 
gajo; otroci se pa jaslic nagledati ne morejo, ki jim ka- 
žejo, kako se je Bog ponižal, da bi nas povišal, kako 
je kot ubogo dete rojen bil, da bi postali mi srečni božji 
otroci. 

Oh, pozdravljena bodi mojemu sercu ljuba sveta 
noč, mojih otroških let največe veselje. Vzel mi je svet 
mnogo veselje nedolžnih mladih dnij; ostal mi je spo- 
min tvojega otroškega veselja. Vsako leto se še spomnim, 
kako srečen sem bil, ko sem pri jaslicah u kotu doma 
dve svečki prižgal, kadar smo krog mize na sv. večer 
pokleknili in sv. rožni venec molili, in vselaj se mi na 
novo serce oživi, kadar milo božično pesem zapojem: 
»Eno dete je rojeno" in hvalim Boga, ki svojim otrokom 
toliko nedolžnega veselja u sv. praznikih da. , Takih je 
nebeško kraljestvo." 

30. Trikrat vesela aleluja! 
(Iz ,Dve lepi reči" l. 1838.) 


Bel; veselega časa ni, kakor je ljubezniva velika 
noč, trikrat veseli spomin za vsakega človeka, posebno 
za mlade ljudi. Naša preljuba mati, sveta kerščanska 
cirkev obhaja častiti god ustajenja Kristusovega, ki je 
premagavši pekel, smert in pregreho tretji dan od mertvih 
ustal, pa tudi nam obljubo dal, da bomo mekdaj kakor 
On, od smerti ustali. To je perva vesela aleluja, da hva- 
limo Boga. 

Vsak pravi in zvesti kristjan se posebno o svetem 
velikonočnem času prebudi, pravo pokoro stori, pregrehe 
zapustivši na novo oživi, ustane iz starega groba svojih 
slabih navad. To je veselje angelov; pa tudi nam krist- 
janom druga vesela aleluja, da hvalimo Boga. 

Tretjo alelujo nam vsa natora oznanuje, ki ravno 
u tem času zopet oživi in iz svojega pozimskega spanja 
omlajena ustaja. Veselo alelujo nas učijo vse stvari in 
nas prijazno vabijo, naj ž njimi hvalimo vsegamogočnega 
Boga, ki jim o velikonočnem času novo življenje da. 
Travniki in njive spet lepo zelenijo, rožice se prikazujejo, 
drevesa že poganjajo in ptičice veselo žvergolijo; tudi 
martinček šviga po kopnem bregu spet vesel, pred njim 
pa grilec skače in čiri kakor da bi rad zapel od ljubega 
mladega leta. | 

Kaj bi se ne veselili tudi otroci vi! saj nimate 
veselejših dnij, kakor je ljuba velika noč za vas, trikrat 
veseli čas. Ure najžlahnejše vsakega dne so ure juterne; 
zjutraj je žlahno in drago vse. Zjutraj zgodaj je Kristus 

od smerti ustal in bo svoj blagoslov mladenčem dal, ki 
radi zgodaj ali za rano ustajajo, ter vsako jutro nja ve- 
seli spomin obhajajo. Juterno solnce sije le kratek čas 
na dan. Mladi čas zlati čas! | 

Dnevi najljubeznivši vsakega leta so dnevi spo- 
mladni, ki zopet oživijo in lepo omladijo vse stvari. Kdor 
u vigredi obilno seje, bo u jeseni tudi obilno žel; in 
človek, ki je priden dokler je mlad, bo dobrih del bogat 
na svoje stare dni. Otroci! le pridni bodite dokler ste 
mladi; Marko zna, česar se Markec navadi. 

Leta najsrečnejša na tem svetu ljuba mladost ima; 
ona daje mladenčem nedolžnega veselja po obilnosti ; 
mladost je rožni evet človeškega življenja. Oj trikrat 
srečni čas! 

U ta veseli spomin, se o veliki noči pisanke ali 
pirhi delijo, ki jih otroci potakajo, in po ledincah skakajo 
vsi gmetni in veseli. — Veliko je mladih ljudij, ki si 
pisanke dajejo; pa malo malo se mi zdi jih je, ki prav 
vejo, kaj lepega jih pisanke učijo. | 

Pisanka pisana, rudeča ali bela terdo luščino ima, 
podoba je terpljenja, izdihovanja in pokorjenja na tem 
svetu. Luščina se stere, olušči in obleti in lepo čist be- 
lak na svetlo pride. Tako tudi truplo rahlo se zdrobi in 
u prah poverne, kadar ga duša zapusti. Ali srečen člo- 
vek, ki u gnadi božji umerje, njega duša čista bela ka- 
kor sneg iz umerljivega trupla neumerjoča u nebesa iz- 
leti. To nas pirha belak uči. — Belak še u, svoji sredi 
lep rumenjak ima, žolt ko čisto zlato: in ravno on nam 
kaže, kako prelepa bo u nebesih naša krona, če voljno 
vse težave poterpimo, pravično živimo, in spokorjeni 
umerjemo. 'Tam velika noč nikoli ne mine, vesela Ale- 
luja nigdar ne utihne. 

Mladenči in deklice! le pisanke čedno takajte; ali 
u nevarnih letih ljubo nedolžnost skerbno varujte; velik 
zaklad nosite u rahlih posodah. Pisanka, ki se ubije, 

nikoli več cela ne bo; čistost mladega serca, ako se iz- 
gubi, ni je več! 'Razuzdan mladeneč, deklica zapeljana 
in pa smerdljivo jajce ni za nič. To je velikonočnih pisank 
živi pomen; tega so velikonočni pirhi lep spomin. Še 
več prav lepih naukov boste brali u bukvicah teh; be- 
rite le, pa tudi ravnajte se po njih. Pisanke se posta- 
rajo, postarate se ž njimi tudi vi; ali žlahni in modri 
nauki so vekomaj mladi. Kdor jih rad posluša in po 
njih živi, bo kakor žlahno drevce za potokom stal sre- 
čen in vesel; obilno dobrega na zemlji nasjal in tam u 
nebesih: žel. 
Aleluja! Aleluja! Aleluja! 


91. Slovo 
St. emske mladine od svojega ljubega pastirja 
S.... Andreja u pričo slavne družbe sosednih 
gospodov l. 1841. | 


(Drobt. 1846.) 


Visoke časti vredni gospodi!  Pošteni možje in 
žene! Preljubi moji verstniki in verstnice! 

Vse je mlado in veselo, kamor pogledamo — ven- 
der moje serce žalostno. Prej, da vam žalost svojega 
serca povem, naj prav veselega nekaj pokažem. 

Pokažem vam lep veseli vert, kder zale rožice cve- 
tijo, mlado drevje raste, žlahen sad rodi. Popotniki, ki 
memo grejo, se radi pomudijo, gledajo u vertu lepe reči 
in hvalijo vertnarja, ki tako čedno svoj dragi vert oskerb- 
ljuje. | m. 
Poznate skerbnega vertnarja — veste, kde ta lepi 
vert stoji? — Poglejte z visokega hriba, kder naša ve- 
sela farna cirkev stoji, krog nje pohvaljeni vert leži, 

poštena Št. Emska župnija, tako lepo oskerbljena od na- 
šega častivrednega gospoda župnika. Mi smo tiste ro- 
žice, moji tovarši in tovaršice, ki so jih oni izredili; 
možje in žene so žlahno drevje, ki so jih oni oskerbo- 
vali. Njih pastirska skerb je storila, da so naše cirkve 
tako lepe, da so dobro podučeni mladi ljudje, pošteni 
možje in žene. Radi se ljudje med nami pomudijo, gle- 
dajo čedne reči, hvalijo pastirja in farne ljudi, ki so vse 
tako lepo omislili. Popotniki, ki memo grejo, — u dalj- 
nih krajih našo hvalo pravijo. 

To je veselje — katero zaupam, da tudi angelci 
božji z nami imajo; ravno to pa tudi žalost mojega in 
vašega serca, katero vam danes povem. 

Blagi vertnar so 18 let za svoj dragi vert sker- 
beli. Viši gospodje, kateri pridnega vertnarja dobro po- 
znajo, so jih u imenitnišo službo poklicali. ln glejte! 
ravno danes svoj lepi vert zapuščajo — jemljejo od svo- 
jih ljubih rožic, od žlahnega drevja slovo. — Kdo je to? 
Naš preljubljeni gospod župnik so. Oni so nas lepo učili, 
u svetih zakramentih z milostjo božjo rosili. Bili so oče 
- naše šole, velik dobrotnik naše župnije. Zdaj grejo daleč 
od nas. Kaj jim bomo u dolžno zahvalo podali? 

Lep venec svetih čednostij jim hočemo splesti, 
pridni, bogaboječi in pošteni hočemo biti. Naše lepo za- 
deržanje naj jim bo zahvala, naše pošteno življenje tukaj 
njihova najviša čast, pa tudi enkrat najlepša krona u 
nebesih! | 

Večni Bog, sam Oče nebeški jim poverni njihovo 
skerb, plačaj jim toliko stopinj, ki so jih zavoljo nas 
storili. Saj je usmiljeni Jezus obljubil, da bo za nas po- 
vernil; kar so nam malim storili, to so Njemu storili. 

Med rožicami pa tudi rado ternje raste, ki prid- 
nega vertnarja pika. — Oh tudi u naši župniji je marsi- 
kateri tern, ki je njih ljubeznivo serco ranil! — Naj od- 
pustijo, preljubi duhovni oče svojim otročičem, kar smo 

jih razžalili. Saj vidijo, da jih vsi radi imamo, ker se 
nam tolikanj toži po njih. 

Ker pa na tem svetu ne moremo več skupaj biti 
— daj nam Bog u nebesa priti, kder se ne bomo ločili 
več. Molili bomo mi za njih, naj se spomnijo tudi oni 
na nas! — Srečen pot jim voščimo, dobre ovčice jim 
želimo; pa tudi za eno dobroto se jim slednjič priporo- 
čimo. Preljubeznivi naš duhovni oče! ker nas zapustijo 
— naj še enkrat blagoslovijo — svoje otroke! 


Ko je zali mladeneč u imenu mladine slovo vzel, 
so šolci in šolke pražno oblečeni zapeli za popotnico tole: 


Slovo." 


Andre! kamo se odpravljaš? 
Ljubi Andre! kamo greš? 
Oh, Ti danes slovo jemlješ — 
Zapustiti nas ne smeš — 

Kaj Ti čreda je storila, 
Oh preljubi naš pastir ? 

Da bo Tebe zdaj zgubila, 
Svojega veselja vir. 


Te je fara razžalila, 
Da jo danes zapustiš? 
Al Te ni hotela vbogat, 
Da si drugo izvoliš? 
So Ti gore previsoke, 
Kder si hodil tol'ko let? 
Al doline pregloboke? 
Mar premehek Ti je svet? 


Saj smo tvoja pal'ca bili, 
Radi Te podpirali, 


% Prim. Slomš. I. str. 110. in 222. 


Dopolnili Tvoje želje, 
In Ti stezo lepšali. 
Našel bodeš terde kraje, 
Našel serca tud' terd6 — 
Boljšo pač imel boš faro, 
. Težko boljše farmane. 


Vidiš lepo farno cirkev, 
Zvezdo v našem kraju stat', 
Gledaš svojo zalo hišo, 
Mora serce Ti igrat"! 
Slišiš naše glasne orglje 
Bogu čast in hvalo pet', 
Čuješ svoja pripravila, 
Mora serce Ti goret'! 


Lepša, kakor eirkev zlata, 
Lepša hvala solze so, 

Ki se Tebi, ljubi Andre, 
Nam za Tebo vdirajo — 

Vzemi naše gorke solze, 
Jih položi na altar, 

Za popotnico naj bojo, 
Bogu dopadljivi dar. 


Deca, ki si Ti jih kerstil, 
V sveti veri jih učil; 
Mladi možje ino žene, 
Ki si Ti jih poročil; 
Tudi 'zvoljeni pokojni; 
Ki si spremil jih od tod: 
Glej, vsi danes Ti želimo 
Srečen in prav lehek pot. 


Dolga leta si nas vodil, 
Oh preljubi naš pastir! 

A] kak hitro so pretekla — 
Kakor pomladanski vir! 
Glej, kak' močno se nam toži, 
Ker nas danes zapustiš, 
Samo to nas še tolaži, 
Da nas blagemu 'zročiš. 


Druge pasel boš ovčiče, 
Vendar, Andre spomni se, 
Da imel si dobre duše, 
Ktere so Te ljubile. — 
Da bi na desnici stali 
Pred sodnikom zadnji čas, 
Nigdar več se ne ločili — 
Andre, blagoslovi nas! 


92. Povzdigovanje 
trupla sv. Favstina mučenika pri sv. Petru pod 
Mariborom 8. kimovca 1844. 


(Drobt. 1846.) 


N: čelu slovenskih goric u najlepšem kraju dežele 
Štajerske imenitna fara svetega Petra pod Mariborom 
leži; bela farna cirkev tik Drave na malem homceu stoji, 
in nad farno cirkvo se sveti u sredi vinogradov pod- 
družnica Device Marije na gori, ki lepo prijazno daleč 
po deželi gleda, in kaže s svojim belim stolpom kakor 
s perstom prebivavcem širokega Ptujskega polja u sveto 
nebo. Seree se človeku razveseli, ko zalo cirkvico na 
hribu ugleda in se spomni, kde je doma. 

' Veliko dobrih in bogaboječih pastirjev je Šentpe- 
terska župnija imela. Pomnim rajnega Breznika, Gašparja 


139 


Harmana, Franca Goloba, katerim naj usmiljeni Bog za 
njih pastirsko delovanje večni pokoj uživati da. Dobila 
je pa srečna župnija l. 1843 serčnega župnika Glazer 
- Marka, moža unetega za božjo čast in izveličanje duš, 
katerih mnogo cirkev po njihovi skerbi ozaljsanih po Šta- 
jerskem slavi. Sklenili so novi župnik svoji dragi čredi 
pridobiti posebnega prijatla u nebesih, narediti svojim 
župljanom imenitno duhovno veselje, ter obuditi u sercu 
vernih svete želje po nebesih, uneti izveličansko skerb 
za izveličanje. Zaupam, da so mnogoteremu zgubljenemu 
sinu in hčeri naredili veselo večerjo Očeta nebeškega. 

Velika bila je skerb tolike priprave; pa dobremu 
pastirju nič pretežavnega ni, ki da življenje za svoje 
drage ovčice. | | 

Naprosili so' premilega kneza in prečastitljivega 
škofa svojega u Gradeu za eno tistih svetih trupel, ki 
so jih pred nekoliko leti iz Rima dobili, naj bi se tudi 
Slovenci razveselili častitljivih premagavcev božjih in 
hvalili Boga, ki svojim svetnikom toliko milosti daje, 
toliko časti deli. 

Kakor se bere u starih pismih svete cirkve, so 
pervi kristjani u dnevih grozovitnega preganjanja trupla 
svetih mučenikov častito pokopali. Pomočili so bele perte 
u prelito kri mučenika, ki so jih potem u čedno posodvo 
ožmeli; ali so pa zajeli s posodvico kervi kolikor so 
mogli, ter so jo s svetim truplom u podzemeljske jame, 
ki se jim katakombe pravi, častito pokopali, in djali pal- 
movo vejico zraven, u znamenje, da je rajni za sveto 
vero kri prelil, in srečno premagal. Takih podzemeljskih 
grobov je u Rimu toliko, da jih podzemeljsko mesto ime- 
nujejo. U njih so se pervi kristjani preganjavcem skri- 
vaje zbirali, službo božjo obhajali, na pokopališču svetih 
mučenikov molili, in prosili za moč stanovitnosti. Iz teh 
čestitljivih počivališč povzdignejo večkrat sveta trupla 
mučenikov, jih dobro pregledajo in presodijo, ali so prava 

trupla kerščanskih premagavcev, in kadar jih za res- 
nična spoznajo, jim napišejo spričbe, ter jih dajo vernim 
u počeščenje, da bi se učili jih posnemati u veri stano- 
vitni, u djanju pravičnem, kakor so oni svoje dni posne- 
mali Jezusa, ter so za vero in prihodnje veličastno usta- 
jenje prelili svojo kri. lz ravno tistih svetih pokopališč 
je povzdignjeno tudi častito truplo svetega Favstina mu- 
čenika, kterega so prečastiti Graški škof za Šentpetersko 
župnijo odločili in častivredni g. župnik prenesti dali. 


Lepo drago oblečene veličastne koščice svetega mu- 
čenika Favstina, krono, znamenje nebeške časti na glavi, . 
zeleno palmovo vejico zmage u rokah, so bile u pozla- 
čeno stekleno škrinjo na žamet položene, da se sveto 
truplo lehko vidi, in smertna rana pozna, katero je zvesti 
pričevavec Jezusov za sveto vero prejel. "Tudi steklena 
posodvica pri svetem truplu stoji, u njej nekoliko svete 
kervi, katero je svetnik prelil, ki so jo pervi kristjani 
pozajeli, shranili, in zraven trupla pokopali u spričevanje 
da je rajni mučenik za sveto vero svojo kri prelil. Tako 
sladko spi u Gospodu truplo prijatla božjega, katerega 
duša se veseli u diki nebeški; in kdor le ugleda sveto 
truplo, se mu bo serce unelo za nebeško veselje, ako < 
še ni celo kamenit za svete reči. 


Postavili so sveto truplo zvečer u lepo ozaljšano 
kapelo Device Marije na gori, kder so soboto večernice 
peli. Zmračilo se je, in vsa cirkev na veseli gori se je 
razsvetlila luči veliko sto svetilnic, ki so po oknih veselo 
berlele. Najlepše razsvetljena je bila kapela, u kateri je 
veselo truplo prijatla božjega na potu u svojo novo pre- 
bivališče črez noč počivalo. Kakor juterno solnce, ki izza 
gor prisije, svoje žare na vse kraje razliva, tako je bila 
vsa stena u samih svetlih žarkih, kakor od solnca obsi- 
jana. Lepo znamenje bilo je daljnim hribom in ravni- 
nam nebeške luči svete kerščanske vere, ki je po vesolj- 

nem svetu zasijala, za katero je sveti Favstin svojo kri 
prelil, 

U nedeljo jutro so se zarano svete maše služile; in 
pred velikim opravilom so sveto truplo vzdignili, in u 
lepi procesiji iz gorske cirkve u farno svetega Petra pre- 
nesli. Prečastiti škof Roman, premili sekovski knez, 
skerbni viši pastir so že soboto večer prišli, in sveto ob- 
hajanje začeli. Z njimi sta došla prečastita duhovska 
gospoda, prošt stolne cirkve u Gradcu, in opat Runskega 
samostana, ki so procesijo olepšali. 

Pred procesijo so nesli podobo križanega Jezusa 
kazoč, da je u tem znamenju križa sveti Favstin srečno 
premagal. Za križem so šle velike verste nedolžnih mla- 
denčev in deklic, pražno oblečenih, rajde sosedov in do- 
mačih župljanov z banderi; potem mašniki, za njimi so 
šli prečastitljivi škof med svojima tovaršema s škofovimi 
kapami, in za njimi je osem duhovnikov sveto truplo 
neslo; za svetim truplom pa sledilo ženskega ljudstva 
vse belo. Svete pesmi so se po goricah razlegale, Bogu 
in svetemu Favstinu na čast; vse je veselja kipelo. 

U lepo razsvetljeni farni cirkvi bil je na moški 
strani malo pod velikim altarjem čeden altar priprav- 
ljen, na katerega so položili sveto truplo za celi teden 
lepe pobožnosti. Po procesiji je bila pridiga in veliko 
opravilo. Po večernicah so veličastno škrinjo pričo škofa 
zapečatili, in tako shranili svete koščice pred vsakim 
kakim oskrunjenjem. Zvečer so bile line na stolpu farne 
cirkve ravno tako s svetilnicami sila čedno razsvetljene, 
kakor bi bile svetle zvezde izpod neba ponižale se, čast 
svetnika poviševat. 

Vsaki dan celega slavnega tedna so bile lepe procesije. 
Vse sosedne župnije od Marenberga za Dravo do Ptuja, 
pa od Mure do Rogačke gore so prišle s svojimi pastirji 
veselo godovanje obhajat, ponavljaje sveto občestvo svet- 
nikov. Gledati lepe verste mladenčev pražno oblečenih, 

nedolžnih devic, ki so bile u belem krilu čedno oven- 
čane, slišati toliko lepih svetih pesnij — kdo bi se ne 
bil veselja razjokal, rekoč: Poglejte izvoljene božje, ko- 
lika je njihova čast! Nekdaj preganjani in umorjeni, so 
zdaj med božje otroke prišteti, in njih del je med svet- 
niki. — Njih trupla so u miru pokopana, in njih ime 
slovi od roda do roda. Ljudstva bodo pripovedovala njih 
modrost in zbirališče bo oznanovalo njihovo hvalo. Sir. b. 

Vsaki dan je bilo za vsak stan posebno poduče- 
nje in izpraševanje vesti. Pervi dan za samice, spet 
drugi dan za mladenče, pa za zakonske može in žene, 
naj bi spoznali natanko vse svoje dolžnosti, pa tudi pre- 
greške in zamude svojih dolžnostij. Po izpraševanju so 
imeli spoved, vsaki stan posebej. Milo je bilo gledati 
eno jutro mladenče, zopet drugo jutro deklice, kako so 
razjokani, pa vendar polni znotranje tolažbe po dva in 


dve kakor u procesiji k božji mizi šli, zauživat u podobi 


kruha u presv. zakramentu, kar sveti Favstin tamkaj 
u nebesih od obličja do obličja zauživa. Lehko rečem, 
da je bilo veselje nad mnogim grešnikom med nebe- 
škimi angeli, ki se veliko let ni spovedal in z Bogom 
spravil. Po dvajset, po trideset mašnikov je vsak dan 
cele osmine izpovedovalo, in veliko tisuč ljudij je bilo 
obhajanih, se popolnoma odpustkov udeležit, ki so bili 
za to sveto opravilo dani. — Tako se družita zemlja in 
nebo k veči časti božji in nam u izveličanje. 

Vsaki dan cele osmine ste bile po dve pridigi, u 
slovenskem pa tudi u nemškem jeziku, kakoršni so ro- 
marji prišli. Serce poslušavcev je bilo nekako čudno lepo 
pripravljeno seme za božjo besedo, da je lehko vsaki 
pridigar z veseljem pa tudi s pridom govoril. Izmed 
toliko pridig naj vsaj ena u spomin te slovesnosti tukaj 
zapisana bo." 

" Pride pozneje med ,pridigami" na versto. Ured. 

33, Novi zvonovi u stari Vuzenici, 
| (Drobt. 1847.) | 


V tik je Bog in vsegamogočen u vseh svojih de- 
lih; njega častijo vse stvari, hvali ga grom po oblakih, 
pa tudi ptičica mala, ki u gaju zelenem žvergoli; naj- 
lepše ga hvali in slavi sveta katoliška cirkev, Jezusova 
nevesta u svojih napravah s svojimi posvečenimi rečmi. 
Goršega pa pri cirkvi ne najdeš in ne slišiš, kakor so 
u cirkvi ubrane orglje, in zvunaj cirkve glasni zvonovi, ki 
mehčijo naše serce, in ga povzdigujejo u sveto nebo, z 
nami veselo pojo in milo žalujejo. Pač res lepe in drage 
reči, ki jih sveta mati katoliška cirkev k službi božji 
posvečuje, ter so vsake cirkve lepota, pa tudi slava ker- 
ščanske soseske, ki jih omisli. U starih časih so le male 
zvone imeli, ker je bilo le malo ljudij! Sedanje dni je 
pri fari veliko več ljudij; in tudi veče zvone si priprav- 
ljajo, kakor so jih u Vuzenici za Dravo kupili, in preče- 
stiti prošt Lavantinske stolne cirkve, gospod Frane Fried- 
rih 13. kozoperska leta 1339 blagoslovili. Bila je tista 
nedelja prav vesela ne le za Vuzeničane, ampak tudi za 
vse Dravljane, ki u tem tihem, po svetu malo znanem 
kraju živijo; za tega del jo u spomin vzememo. 

Štiri nove zvone, čedno ovenčane so ravno saboto 
večer iz Celovca čez Dravo pripeljali. Veselo sta jih 
dva stara zvona iz visokega zvonika pozdravila, svoje 
nove tovarše, ki bodo u glasni družbi zanaprej božjo čast 
oznanovali, in tudi klicali u sili na pomoč, u veselju pa 
k pobožnosti. Ker se je bilo že zmračilo, so teržani po 
vseh oknih luči prižgali, memo katerih so nove zvone 
peljali, ki so se od luči svetili, kakor čisto zlato. 

Nedeljo jutro so pod visokim zvonikom zvonovi po- 
svečenja čakali, kakor ženin na nevesto, čedno ozalšani. 
Ob devetih so se zbrali botri in drugi svatje, pa tudi du- 
hovskih sosedov veliko k temu svetemu opravilu. Največi 
zvon za Vuzeniško cirkev ima sloveči napis: Slava Bogu! 
Mir ljudem! ?Pokoj mertvim! Lepa pesem, ki jo zvoni 
pojejo; in ravno od te mile pesmi so nadžupnik k 
začetku nemško pridigo naredili. Po pridigi so po sveti 
cirkveni šegi vse štiri zvone posvetili, enega za Terbonje, 
ki so ga častivredni g. župnik Frane Lipold za svojo 
farno cirkev s pomočjo svojih farmanov omislili, drugega 
za poddružnico sv. Vida vuzeniške fare, ki ga je soseska 
preliti dala, dva pa za domačo višo vuzeniško cirkev, ki 
sta bila tudi prelita in veča napravljena. 

K dokončanju posvečenja se je sv. evangelij zapel; 
in vsi štirje zvonovi so se pervokrat oglasili, kakor bi 
hoteli na znanje dati, da bojo u prihodnje glasno klicali 
poslušat besedo božjo. Z velikim veseljem so dva domača 
zvona u zvonik potegnili, in pri velikem opravilu je pervo- 
krat nov veliki zvon po Vuzenici zapel; in ko so po 
opravilu hvalno pesem u cirkvi zapeli, so tudi zvonovi 
skupaj dva stara in nova dva iz visoke line lepo pesem 
povzdigovali! slava Bogu, mir ljudem in pokoj mertvim! 

Ko so u stolpu nove zvone na stol posajali, so pred 
opravilom nadžupnik u cirkvi slovesno pridigo imeli, ki 
se naj u spomin tega slavnega opravila bere." 


" Pride pozneje med pridigami na versto. Ured. 


145 


94. Usmiljene sestre svetega Vin- 


cencija Paveljana. 
(Drobt. 1848.) 


Nekoliko dve sto let je že tega, kar je bil pravični 
Bog Francosko deželo s svojo ostro šibo obiskal. Huda 
vojska je terpela celih trideset let, in kakor snopje so 
ranjeni vojaki za cesto brez pomoči, mertvi pa po polju 
ležali, ker jih ni bilo, ki bi jih bili pokopavali. Za hudo 
vojsko je prišla strašna lakota, ker je vojska ljudem ži- 
vež pobrala. F'Tolik glad je bil med ljudmi, da so gla- 
dovni dečaki malega otroka, ki se je bilo iz materne 
bajte zašlo, raztergali in snedli. Za vojsko in lakoto so 
hodile bolezni in morije, in ni bilo dobiti ljudij za pla- 
čilo, ki bi bolnikom stregli. 

U teh žalostnih časih je sam Bog svetega Vincen- 
cija Paveljana poslal kakor svojega angela ljudem u po- 
moč. Osnoval je lepo kerščansko sesterno bogaboječih 
devic, ki se jim wsmeljene sestre ali sestre ljubezni pravi, 
in jim izročil vse revne na duši kakor na telesu u 
oskerbovanje. Premožna gospoda je Vincenciju rada obilno 
pomagala in u kratkem so se z božjo pomočjo usmiljene 
sestre tako pomnožile, da skoraj po vsem Francoskem 
mesta ni bilo, kder bi usmiljenih sester u šolah in u 
bolnišnicah našel ne bil. Ubogim pomagati in pa bolni- 
kom streči bilo je usmiljenih sester vsakdajno delo — pa 
tudi težavno; one so bile skerbne dekle milosti, ki so 
delile miloščine premožnih ljudij, da so bili lačni nasi- 
čeni, žejni napojeni, goli oblečeni, bolniki preskerbljeni. 
Kder je bila kaka sila, je pritekla sestra mila u pomoč. 
Hudobni Francozi, ki so se spuntali, svojega kralja umo- 
rili, vero terli, so tudi usmiljene sestre razpodili, kakor 
dereči volki drago čredo. Izdihovali so boleniki po njih; 
toda puntarji so jim pomočnice vzeli, pa dati jim drugih 

niso imeli. — Tako človek še le spozna, kar je imel, ka- 
dar dobrote več nima. 

Kakor hitro je cesar Napoleon vražjo puntarijo za- 
terl, in je sveta vera med Francozi spet oživela, so se 
tudi usmiljene sestre lepo prikazale, kakor pomladansko 
cvetje, bolenikom u tolaž; in kakor za hudim vremenom 
rože toliko lepše pricvetijo, se tudi mili red usmiljenih 
sester: po vseh krajih sveta množi. Imamo jih tudi u 
naši Štajerski, u Gradcu in u Mariboru!, imajo jih u Za- 
grebu na Hervaškem in kderkoli jih imajo, tam jih hva- 
lijo, da so skerbne, varčne, bogaboječe, bolenikom po- 
močnice, da ni gorših, ker ne skerbijo samo za telo, 
ampak tudi za dušo. 

Skerbne prijatlice bolenih usmiljene sestre biti mo- 
rajo, zakaj u imenu božjem za uboge skerbijo. Ne za 
posveten dobiček, temveč ubogaime bolenikom strežejo. 
In dekle, ki u to težavno službo stopi, ne išče posvetnih 
dobrot, ne življenja lehkega, ampak išče ljubezni Jezu- 
sove, in le iz ljubezni Jezusove za bolenike skerbi. Da 
se pa deklica ne goljufa, ki u red usmiljenih sester sto- 
piti hoče, jo cele tri leta poskušajo, ali bo u tej hudi 
službi obstala. Samo hčeri poštenih starišev in pa lepega 
zaderžanja, od katerih nikoli kaj hudega slišati ni, od 
18. do 24. leta starosti med usmiljene sestre jemljejo. 

Velika in močna mora biti ljubezen dekleta do Boga 
in do bližnjega, ki u teh letih svet zapusti, kadar se ji 
vse najlepše ponuja, ter ne porajta snubcev, ne po- 
svetnih prilizovavcev, temveč si Jezusa svojega ženina 
izvoli, le Jezusu in namestu Jezusa bližnjemu u re- 
vah in težavaah zvesto služi. Dekleta, ki hočejo usmi- 
ljene sestre biti, morajo tudi terdnega zdravja in pre- 
brisane glave biti, zakaj boleniki so gostokrat neugodni, 


! Sedaj že tudi u Ptuju, Celju, Brežicah nase škofije, ter u 
premnogih krajih nemškega Štajera, in sploh po austrijanskih de- 
želah. Ured. 

rane strašne, smrad velik, da se človeku že pogledati 
gabi, in blizu priti je človeka strah. Usmiljene sestre pa 
jih morajo čediti, jih prevzdigovati, jim prestiljati in jih 
prati in to od svita do mraka, pa še celo noč. Boleniki 
so sitni in režoči, nočejo radi ubogati in so svoje terme, 
in ni lehko pri njih ostati. Usmiljena sestra jih mora 
tolažiti, jih prigovarjati in kročati tako dolgo, da ubogajo 
in se u božjo voljo podajo. 

Kdor to zna, veliko velja, in le taka deklina se na 
poskušnjo vzeme, če hoče biti usmiljena sestra, ter se 
tri leta poskuša, ali bo obstala, ali ne. Pervo leto nosi 
svoje oblačilo, kakoršno ga prinese seboj, pa najteža 
opravila ji nalagajo. Po zimi na vse zgodaj na perišču 
stati, da ji noge primerznejo, gerde cunje, polne naj-. 
smerdljivše gnjusobe ožemati, pa bolnika, ki vsega živega 
prineso, očediti, mu raztergano srajco, in kar oblačila 
ima pozašiti, gnjile rane obvezovati, pa bolenika deržati, 
ki mu roko, zdaj nogo odrežejo, potem pa umirajočim 
smertni put, ki se mu po lici vliva, brisati, ni za 
posvetna dekleta, ampak je za device, ki Boga iz celega 
serca ljubijo. Da novinko poskusijo, ji ukažejo merliča 
preobleči, po noči čuti, vse mostovže, kleti in domače kote 
samej prehoditi, u izbo, kder mertvi ležijo, pogledati. 
Katera terdnega serca ni, hitro zbeži. Jo poskusiti, kako 
kaj rada uboga, ji prepovejo storiti, kar najrajši ima, pa 
nkažejo delati, kar ji najhujše merzi. Verh vsega tega 
mora znati na vertu delati, u kuhinji kuhati, šivati in 
vsa opravila, ki jih je toliko pri taki hiši, voljno in čedno 
brez vsega godernanja u roke vzeti.! 

Tudi za molitev ima nekoliko časa vsaki dan; pa 
dolgo moliti in premišljevati usmiljena sestra ne utegne; 
njena najimenitniša služba božja je, bolenim streči, ki 
so brati in sestre Jezusove. Po vsem tem med štirimi, 

1 Ta popis skorej da nekoliko preoster, kakor iz lastnega 
opazovanja vemo. Ured. 

ki pridejo, teško ena usmiljena sestra ostane!; druge od- 
stopijo, ki niso zdrave, ali nimajo prave glave, ter hude, 
poskušnje prestati ne morejo in grejo na svoj dom ali 
pa u druge samostane, u katerih tako hudo služiti ni. 
Katera pa obstoji, očitno pokaže, da le božja ljubezen in 
do bližnjega u njej živi, ter je pripravljena vse — tudi 
življenje iz ljubezni do Boga in bližnjega dati. Večega 
daru iz ljubezni do Boga bližnjemu težko kdo prinese, 
kakor dekle, ki svet, premoženje in lehko življenje za- 
 pustivši se k usmiljenim sestram poda, vse svoje žive 
dni z največim terpljenjem za bolenike skerbeti. 

Zato niso boleniki nikder bolje oskerbljeni, kakor 
, pri usmiljenih sestrah, posebno u hudih kužnih boleznih. 
Ko je strašna kolera po Bavarskem morila, je bolnikov 
najmanj pri usmiljenih sestrah pomerlo. In da si je ravno 
u poglavitnem mestu Monakovem u štirnajstih dneh jih 
pet umerlo, ki so kolerskim bolenikom stregle, je bilo 
že drugih šest pripravljenih se u to službo usmiljenih 
sester zaobljubiti. | 

Težko je bilo pravih ljudij dobiti, ki bi bili bolenikom 
za plačo stregli, potem ko so slabi kristjani samostane po 
derli in toliko prijatlic bolenikov razgnali. Dali so strežbo 
bolenikov po Francoskem takim ljudem, ki brez vere, brez 
poštenja in brez vsega usmiljenja so le samo zato bolenikom 
stregli, da niso gladu zboleli, — piše nek zdravnik. Taki 
pijanci in pijanke so bili tisti strežaji, da so tisto žganje, 
ki je za rane izpirati bilo, popili, če jim ga niso kako 
premešali in ogabili. Ako so čutili, da bolenik kako 
mošnjo ima, ali pa kako uro, so sicer lepo ž njim rav- 
nali, pa tudi gledali, da je bilo prej ali slej po njem; 
ako pa niso pri boleniku denarja spoznali, so ga .sila 
gerdo imeli, pa pogosto k njegovi sreči, zakaj ubogih je 
manj pomerlo kakor premožnih. Čeravno po bolenišnicah 


1 Tudi ne velja, vsaj pri naših verlih Slovenkah ne. Da bi 
se katera povernila domov, se le redko prigodi. Ured. 

sedanje dni taka ni, kakor je bila svoje dni na Franco- 
skem in se najde poštenih ljudij, ki bolenikom čeravno 
za plačilo pošteno strežejo, vendar posvetna dekla, ki je. 
plačana, bolenikom nikoli tako stregla ne bo, kakor usmi- 
ljena sestra streže, ker je redka ženska, da bi tako streči 
znala, kakor se u to usmiljene sestre izučijo. Starejše 
sestre vse lepo mlajšim povejo in pokažejo, kar jim je 
vedeti treba. 

Bolezen vsakega, ki jim u roke pride, vejo dobro 
presoditi in zdravniku dopovedati, kako mu je, kar bole- 
nik sam od sebe pogosto ne ve. Poznajo vsako reč, ki 
bi boleniku škodovala in mu preskerbijo, karkoli mu 
služi, da poprej ozdravi. Naj si ravno popotnik zboli, ki 
nima starišev, da bi zanj skerbeli, pri usmiljenih sestrah 
najde matere. In rokodel, ki daleč od svojih ljudij zboli, 
najde pri usmiljenih sestrah lepšo postrežbo, kakor pri 
- lastnej žlahti. 
| In ozdravljeni, ki po svetu pridejo, pripovedujejo 
usmiljenje, ki ga usmiljene sestre z boleniki imajo, in kdor 
zboli, si k usmiljenim sestram želi, zaupaje, da bo ozdra- 
vel pri tolikanj skerbnih materah zapuščenih bolenikov. 

Pa ne samo skerbne postrežnice bolenikov so usmi- 
ljene sestre, ampak tudi dobre, varčne gospodinje so, ki 
s vsakim darom vejo tako dobro oberniti, da njim in 
revnim bolenikom tekne. Njih preužitek in obleka ne 
stane toliko, kakor plača drugih strežajev in strežajk, ki 
si dajo dobro plačati. Njih miza je le po domače de- 
lavnih ljudij pokrita, kar se jim za bolenike da, to tudi 
njih živi, in kar zaostane, se za bolnišnico oberne, in 
kapital, ki bolenišnico oskerbljuje, leto na leto pod njih go- 
spodinjstvom raste. U bolenišnicah, ki so bile pred nekimi 
leti, ko še usmiljenih sester bilo ni, največe ubožnice, 
imajo zdaj vsega dovolj, in toliko u roke vzeti, da lehko 
še enkrat več bolenikov oskerbijo, kakor poprej. 

U mestu Nanci na Francoskem so usmiljene sestre 

leta 1807 hišo neozdravljivih holenikov prevzele. Bila je 
polna človeške revščine, za drugo pa cela pušča. Ni 
bilo nobene ustanove, nobene potrebne hišne priprave, 
pa vsaki dan 400 bolenikov preskerbeti; le za vsa- 
kega je mesto na dan po 12 krajcarjev plačalo. U 
hudih letih vojske in dragine so 10.000 goldinarjev dolga 
morale narediti. Zdaj je ves dolg poplačan, in vsega za- 
dosti pri hiši. Polna je bolenišnica gobovih, hrastovih, 
kruljevih betežnikov, in tudi takih, ki imajo neznane bo- 
lezni, da človeku, ki vajen ni, težava pride, jih le videti, 
ali serce se veseli, gledati vse polno za uboge priprav- 
ljenega blaga, belega platna, čednih mehkih vajšnic, 
odej in vsakatere preobleke lepo oprane in popravljene, 
kupe žita, bažole, lenenih povesmij, konoplenskega pre- 
diva, volne in žime in vsake potrebne robe, posodve sadja 
in zelja in vsake reči, ki se boleniku poljubi; po hiši 
pa usmiljene sestre vse vesele, da imajo bolenikom s 
čem postreči. Hlevi so polni govedine, kurniki perutnine, 
verti čedno nasajeni, za potokom 50 bal lepega platna, 
ki so ga pridne sestre preteklo zimo napredle. Pa tudi 
njih eirkev najdeš čedno ozaljšano, draga mašna obla- 
čila, ki po eirkvenih omarah visijo. In kdo je vse to 
pripravil? Pridne roke usmiljenih sester, ki nikoli ne 
praznujejo, ki dan na dan okoli 500 bolenikom postre- 
žejo, kuhajo, vert obdelujejo, šivajo in pometajo, ter po 
500 postelj vsaki dan posteljejo, pa tudi vsaki dan naj- 
manj poldrugo uro molijo, ob nedeljah in praznikih za 
kaj drugega ne sežejo, kakor za to, kar je za živež in 
vsakdanjo potrebo bolenikom potreba. 

Za kratek čas pa, posebno na večer, kadar vse 
počiva, grejo usmiljene sestre altarje zaljšat in svojega 
ženina častit, kateremu u ljubezen vse to storijo in ve- 
selo prestojijo ; za to pa jim tudi ljubi Bog vse blagoslovi. 

Še u veči revščini so usmiljene sestre hišo verto- 
glavih ali norih u mestu Morville u svojo skerb dobile. 

Poprejšni oskerbniki jim niso celih okenj, ne vrat zapu- 
stili; še cele strehe bilo ni, ker je pol hiše poprej pogo- 
relo; in hudi vihar je po pogorišču pihal. Obdivjani so: 
do vrata na gnjili slami ležali po svojih vozah, z nekimi 
umazanimi cunjami na pol pokriti, vsi zapuščeni, da ni 
bilo ločiti moških od ženskega spola. Od same živadi so 
bili vsi u krastah in oglodani. Ki so bili priklenjeni, so 
si z železjem velike rane razbili, nekaterim so bile noge 
ozeble, drugim spet zažgane, da jih več čutili niso. Mer- 
ličem so lačne podgane oči izkopale in nose odjedle.. 
Taka se godi, kder se ubogim ne iz ljubezni, ampak le. 
za golo plačilo služi. Bilo je tristo obdivjanih bolenikov 
u tej žalostnej hiši. Sestre usmiljenja niso našle mize, 
da bi se k jedi usedle, morale so na tleh jesti. Niso 
imele ubogih u kaj preobleči, u slamo so jih zakopale. 
in jih s starimi odejami tako dolgo pokrivale, da so obleko, 
vso živo merčesa, u peč djale in počedile. Kako hudo 
delo je bilo to! Kako nevarno obdivjane ljudi oblačiti, 
koliko poterpežljivosti je bilo treba! Neprenehoma so u 
nevarnosti hile, da bi eno pa drugo obdivjani zadavili, 
ali ubili. 

Sestra je morala sestri blizu biti in u sili na po- 
moč priteči; pomalem so jih pa ukrotile, da se jim bati 
ni bilo več tako hudo. YWarno hodijo med siroteji, kakor 
strežaji med zverino, ki svoje dobrotnike dobro pozna in 
jim ne stori žalega. 

Kako malo pomoči so imele usmiljene sestre, in 
koliko so tudi tej hiši prigospodinile! Za vsakega divjana 
poslužbo se jim je na dan po 15 kr. plačalo in s tem 
niso le samo divjane živile in oblačile, ampak tudi zdrav- 
nika so plačale, in zdravila oskerbele, hišo popravile, 
dolgove poplačale in u 10. letih 90.000 gold. prigaspo- 
dinile. Le 18 usmiljenih sester je, pa 500 divjakov, in 
vendar je vsake priprave u njih cirkvi in doma zadosti. 
Kdo ne bo spoštoval pridne sestre, ki kakor marljive 

bučelice, neprenehoma delajo, dokler se marsikaterim 
gospodičnam, ki se praznih kvant brati naveličajo, od 
samega dolgega časa zeha; in še dolžijo gerdi ljudje, da 
po samostanih drugega ni, ko lenoba. Vsaka usmiljena 
sestra se mora vseh domačih opravil naučiti, in kar ji 
najbolj od rok gre, tisto poslovanje se ji odkaže. Po tem 
jim pa tudi premoženje vedno le raste. 

Kakor po Francoskem se tudi po Bavarskem, po-. 
sebno u Monakovem, poglavitnem mestu hvalijo, da 
usmiljene sestre imajo. Posebne hvale vredna pa je njih 
pobožnost, s katero bolenike Bogu pridobijo, ki bi se 
težko kdaj k svojemu stvarniku spreobernili bili. Bole- 
niki, kateri vsaki dan gledajo, kako usmiljene sestre ži- 
vijo, kako za srečno večnost skerbijo, začno tudi sami 
premišljevati, kako bo nekdaj za njih, ki niso tako pridni 
in bogaboječi, ko one. Začne jih u bolezni skerbeti, kako 
bi se prav k Bogu povernili in prav spokorili. Bolenik, 
ki veliko dobroto občuti, ki se mu zavoljo Boga stori, 
sveto vero spoštuje, ki usmiljene sestre uči in priganja, 
toliko dobrih del milosti opravljati, in če še celo zaver- 
žen ni, se začne tudi on po lepih vzgledih svojih do- 
brotnic ravnati. Pobožni hišni red po katerim usmiljene 
sestre u svojih bolenišnicah ravnajo, tudi bolenike po- 
boljša in pobožne stori. Vsaki bolenik se po njih posta- 
vah z Bogom spravi in svete zakramente prejme, kakor 
hitro k usmiljenim sestram pride, da ni potrebno sled- 
njo uro duše loviti, in se pred večnostjo tresti, kakor se 
le prepogosto posvetnim bolenikom godi. In kadar bole- 
nik svojo dušo očisti, mir svoje vesti dobi in se z Bo- 
gom spravi, tudi telesne bolečine veliko leže preterpi, ter 
se u sveto voljo božjo poda. Usmiljene sestre so u ker- 
ščanskem nauku dobro podučene, vejo lepe molitve, in 
znajo bolenike tako čedno tolažiti in svariti, da ni bole- 
nikom lehko, njih ljubezni do Boga in do njih ustavljati 
se. Kdo bi bil toliko terdega serca, se dobrim dušam" 

braniti, ki ne iščejo drugega plačila, ne druge hvale, 
kakor vse te revne na duši in na telesu ozdraviti, in na 
sodni dan ž njimi na desnici nebeškega ženina stati in 
zaslišati veseli glas: Pridite, izvoljene mojega Očeta; bil 
sem bolan in obiskale ste me. Usmiljene sestre so pa 
tudi ponižne, in bolenikom nobene sile ne delajo, tudi 
sitnosti ne predajajo, ampak le to storijo, kar lepa be- 
seda izda in pa čeden vzgled premore. 

Kakor je Kristus učil, da moramo vse ljubiti in 
jim dobro storiti, naj bo domač ali ptuj, tudi pri usmi- 
ljenih sestrah najde pomoč, naj bo judali kristijan, zakona 
katerega hoče; in naj si jih ravno krivoverci tega sveta 
zaničujejo, in mnogokrat namestu zahvale gerdo imajo, 
usmiljena sestra vse voljno preterpi in za sovražnike 
moli, in ne porajta, naj si jo kdo hvali, ali graja. In ta 
lepa, ljubezniva kerščanska noša je najmočnejša pridiga, 
ki največ grešnikov spreoberne in poboljša; in zato so vse 
strahovavnice za ženski spol usmiljenim sestram izročili. 

Pa ne le. samo kristjani — tudi neverni Turki 
usmiljene sestre veliko spoštujejo, kakor se u poglavitnih 
mestih Carigradu in u Smirni na jutrovem očitno vidi. Na 
Turškem ne sme noben kristjan u hišo kakega Turčina, 
le usmiljeni sestri svojo prebivavnico odpre, in za čast ima, 
da ga obišče. Turki imajo te pomočnice bolenikov kakor da 
bi jim bile od Boga iz nebes poslane, jim rane obvezovat in 
u hudih težavah jim pomagat, in marsikateri Turčin je eno 
ali drugo pobaral, ali ni iz nebes prišla ? Turška vera nima 
usmiljenih sester. Z veseljem so u Carigradu Turki lepo 
procesijo na božjega Telesa l. 1842 gledali, pri kateri so 
usmiljene sestre 80 belo oblečenih zapuščenih sirot pe- 
ljale, katere one redijo in učijo; in neki turški paša je 
svojo muziko poslal, ta lepi praznik poveličevat. 

Luterani, ki nimajo Bogu posvečenih devic, ki bi 
se iz ljubezni do Jezusa kakor usmiljene sestre za vse 
svoje žive dni zavezale, bolenikom streči, so vendar po- 

skusili tudi usmiljene sestre po svoji veri naravnati, naj 
bi bolenim revežem stregle; in to priča, koliko krivo- 
verci usmiljene sestre obrajtajo. 

Kakor pa te device kerščanske ljubezni revnemu 
truplu strežejo in obvezujejo njegove rane, še lepše sker- 
bijo za duše ubogih; in najdejo priložnosti veliko, ker 
je telesna bolezen večidel kazen dušne bolezni, ki je 
greh, posebno pri bolenicah, ki so se z razuzdanim Živ- 
ljenjem nečistosti izdelale. 

Ako prideš u bolenišnico takih nesrečnih vlačug, 
ki neznane bolezni imajo, jih najdeš ležati, ali pa krog 
sedeti in nogovice plesti. Groza te obide, ko ti usmi- 
ljena sestra vrata odpre in pohlevno pove: Te so ne- 
srečne sirote, ki jih je razuzdano življenje take napra- 
vilo. Hitro ti bodo nesrečne stvari herbet obernile, in 
po dve in dve smehljaje pošepetale. Ali usmiljena sestra 
te bo peljala k postelji, ki prazna stoji; na steni podoba 
križanega Jezusa, nekoliko podob svetnikov in pa škro- 
pivnik z blagoslovljeno vodo in poreče: , Poglejte gospod, 
ta hiša žalosti ima tudi svoje veselje. Tudi tukaj dobri 
pastir svoje izgubljene ovce išče, in tiste najde, ki ho- 
čejo njegov glas zaslišati, in se božji gnadi ne ustav- 
ljajo. Vidite, iz te postelje je pred kratkim ena duša 
kakor zaupam u nebesa odletela. Umerla je uboga iz- 
gubljena ženska, ki pa se ni pogubila. Preobernila 
se je, objokala toliko serčno svoje poprejšne pregrehe, 
in je u pokori po Jezusu toliko želela in s svetimi 
zakramenti poterjena, tako mirno vsa u voljo božjo 
udana sklenila, da me vse želimo tudi enkrat tako srečno 
umreti." 

Tako usmiljena sestra govori, in nesrečne bolenice 
si solze iz oči brišejo. 

Taka je smertna postelj za uboge izgubljene greš- 
nice Bogu posvečen altar prave pokore in resnične sprave 
z Bogom. 


155 


Kdo ne pozna veliko sitnobo, zavid ali nevoščljivost 
tistih starih ljudij, kateri po ubožnicah svoje smerti ča- 
kajo, sebi in drugim na potu, ter drugega ne vejo, ka- 
kor gosposko opravljati in eden drugega zavidati, tože- 
vati in brez poterpežljivosti u pekel ruvati. Strah je za 
kerščansko serce med take ljudi priti. Ali kder jih usmi- 
ljene sestre u svojo skerb prevzamejo, jih toliko lepo 
čedijo, jim prijazno strežejo, jesti in piti 0 pravem času 
dajejo, da po malem vso sitnost opustijo, od ljubezni pri- 
jazni prihajajo, lepo Bogu služijo, se na srečno smert 
pripravljajo, svete zakramente vredno prejemajo in veči- 
del svoje življenje srečno sklenejo. 


99. Oglej, perva zibel sv. kerščanske 
vere za Slovence. 
(Drobt. 1851.) 


Lepo piše častiti Slovenec g. Matija Vertovec u 
svojem slovesnem ogovoru na visokem Nanosu": ,Stopi 
na cirkveni prag in videl boš pod Krasom na desni, to- 
liko da ne u samem morju, černo cirkev z zlo visokim 
zvonikom, to je Oglej. O prijatel! — Kadar ga boš koli 
s te gore videl, pokloni se mu — spoštuj ga — zakaj 
iz Ogleja je po sv. Mohorju, ki je u njem pervi škof 
bil, in po sv. Fortunatu, njegovem pomočniku — tvojim 
starim in nevednim sprednikom sv. vera, in po njih tudi 
tebi zasvetila se; iz Ogleja tedaj, tega zdte sv. mesta, 
ti je zveličanje došlo ; ali ne bo ta lepa misel na Nanosu, 
Oglej zagledavšemu tvoje serce s hvaležnostjo unela, in ga 


" Beri: Shodnih ogovorov stran 57. V Ljubljani 1850. 

proti Bogu visoko povzdignila? — ki te je brez tvojega 
zasluženja in le po svojem neskončnem usmiljenju k spo- 
znanju sv. vere poklical!%4 Gotovo da! Ravno teh mislij 
sem tudi jaz l. 1835 stari častitljivi Oglej obiskal, drago 
— zibel kerščanstva za vse Slovence, ki od Jadranskega morja 
do Blatnega jezera za sijajno Savo in derečo Dravo pre- 
bivajo, sem u družbi rajnega iskrenega Slovenca Valen- 
tina Staniča na častitem altarju sv. Mohorja in sv. For- 
tunata sv. mašo služil, na pokopališču toliko svetih mu- 
čencev in spoznovavcev izveličanske vere naše. 
Veličastna stara cirkev, katero je patriarh opo 
sozidal, in l. 1031 Bogu, devici Mariji, svetima /Mohorju 
in Fortunatu u čast posvetil, zelo globoko u zemlji tiči, 
kakor bi iz pokopališča rajnih časov žalostno gledala. 
Cirkveni strop, ki jo na široko krije, nosi na vsaki strani 
po ednajst kamenitih, čedno rezanih stebrov. Veliki altar 
visoko nad pokopališčem stoji, do kojega se po belih 
stopnicah iz široke cirkve pride. Krog altarja cirkvene 
stolice po nekdanjih korarjih žalujejo, in u kotu za al- 
tarjem se kameniti prestol nekdanjih patriarhov vzdiguje. 
Po naslombah okrog se zgodovina sv. Mohorja gleda, in 
med posameznimi dogodki najdeš staro častito podobo 
pervega škofa sv. Mohorja in sv. Fortunata, njegovega 
pomočnika, katero posneto u letošnjih Drobtincah gledaš. 
Pod: velikim altarjem je podzemeljsko svetišče, ah 
pokopališče svetnikov oglejske cirkve, kapela lepo okra- 
šena, u sredi velika štirioglata škrinja, močno kovana 
shramba svetih ostankov, kojih so l. 1753 nekoliko u 
Gorico, nekoliko pa u Videm častito prenesli. 
Pripoveduje se, da.sta sv. Mohor in Fortunat na 
ravno tem mestu u ječi bila in prelila za sveto vero 
svojo kri. Sveta groza me js. obhajala na tem častitem 
kraju, na kojem je pervi škof naših krajev svoje živ- 
ljenje dal, nam izveličanski nauk stanovito izporočiti. 
Zasluži nja zgodovina našega hvaležnega spomina. 

Ko je sv. Marko evangelist, tovariš in učenec sv. Petra 
iz Rima u Oglej okoli l. 46 po Kristusovem rojstvu pri- 
učil, je Oglej veliko, bogato in imenitno mesto bilo, 
pervo za Rimom u zahodnih deželah, na zglavju Jadran- 
skega morja, kojega so prag laških dežel imenovali. 
Sv. Mohor je bil u Ogleju pošten in moder mestjan, 
kojega za Nemea po rodu imajo; ali okoliščine tistih 
časov kažejo, da je bil berž ko ne rojen Slovenec. Naj 
si bo roda katerega rad, saj to je gotovo, da je bil 
sv. Mohor pervi apostol Slovencem, ki so krog Ogleja 
bivali, mnogotero imenovani. 


Slišati sv. Marka božje nauke se da sv. Mohor 
kerstiti, ter je njemu najzvestejši učenec. Spremlja sv. 
Marka u veliko poglavitno mesto Rim, u kojem ga je 
sv. Peter posvetil, in za apostolskega škofa Ogleju in vsem 
okrajnim deželam poslal. Neutrudno je učil in svoje nauke 
- s čudeži poterjeval, ter veliko Oglejanov pokristjanil. Iz 
Ogleja se je po ptujcih, kojih je u tergovskem mestu vse 
gomeznelo, kerščanska vera na vse kraje razoznanila, in 
steza apostolskim možem napravila. Po njih se je sv. evan- 
 gelij po sedanjem Primorskem, Kranjskem, Koroškem, 
Štajerskem, noter u Hervaško in Ogersko zemljo raz- 
glasil. Ko sta sv. Mohor in Fortunat veliko serčnih spo- 
znovavcev Kristusu pridobila, začne malikovanje onema- 
govati, in svetu po svetem evangeliju daniti se. | 


Blizu dvajset let je sv. Mohor u vinogradu Gospo- 
dovem marljivo delal, tersje vernih se je lepo ozelenelo 
in jela sveta vera mogočno eveteti, kar kervolok cesar 
Nero, po vseh rimskih deželah in tudi nad srečno Oglej- 
sko cirkev hud vihar nažene. U Rimu da sv. Petra kri- 
žati, sv. Pavla ob glavo djati, veliko vernih s smolo po- 
liti in sožgati, mnogo jih drugotero neusmiljeno pomoriti, 
— pa tudi po deželah kristjane kervavo preganjati, česar so 

 malikovavski rabeljni že težko čakali. 

U Ogleju gospodaril je tisti čas Sebast, človek hu- 
doben, kakor Nero, njegov gospod. Več se je bal ljudij 
kakor Boga; in se cesarju uslužiti, začel je kristjane 
gerdo preganjati in zatirati sv. vere nauk. Bile so u 
Ogleju štiri bogaboječe device, Evfemija, Rotija, Tekla 
in Erazma, hčere terdega malikovavca Valencija, katere 
je sv. Mohor u pravi veri podučil, kerstil, in Jezusu ne- 
veste posvetil. Oče hoče stareji dve omožiti, pa oni od- 
govorite, da ste že svojemu nebeškemu ženinu zaročene 
kristjane. Jadu bi jih bil serditi porodnik mahom umoril, 
če bi mu ne bile hčeri h kerščanskemu stricu Valente- 
nijanu utekle. Oče z rabeljni jih dohiti, ter jih z brato- 
vimi hčerami, koje so tudi kristjane bile, zgrabi in pred 
sodnika tira. Ker Kristusa zatajile niso, so jih kervavo 
raztepli, z železnimi grebeni raztergali, jim persi odre- 
zali in na povelje sodnika tako razmesarjene po mestu 
gonili. Jezus svojim služabnicam pomočnika pošlje, ki 
jih čudno ozdravi in zasramovanja obvarje. Ljudstvo to 
čudo videti, Boga hvali in veselo device spremlja. Terdo- 
vratni sodnik jih poslednjič u smert obsodi in lastnemu 
porodniku umoriti da. (Grozovitni oče jih u svoj stolp 
pelja, jim z lastno roko glave poseka, trupla pa skoz 
lino u vodo Natiso pomeče, ki je mimo zidovja tekla. 
Na to grozovitost huda ura nastane, strela u kervavi 
stolp trešči, ubije neusmiljenega očeta in z njim tudi 
rabeljne upepeli. Sv. Mohor in Valentinjan, mučenicam 
stric, gresta po noči sveta trupla iskat. Mladenča dva 
jih u čolniču jima nasproti pripeljata in izročivši jih zgi- 
neta; ona jih spodobno u poslopje Valentinjanovo po- 
kopljeta, in na njih grobu altar postavita, na kojem se 
je potem sveta maša služila. Še kažejo na tem mestu 
čedno kapelico svetim devicam in mučenicam posvečeno. 

Častita smert Oglejskih devic je daleč okrog zaslo- 
vela; njih prelita kerv je bila seme kristijanov. Število 
vernih je rastlo, pa tudi ljutost terdovratnih malikovavcev. 

Tretjina Oglejanov se je pokristjanila; malike so avergli, 
in malikovavske tempeljne popustili. Sebast, Oglejski 
poglavar, od malikovavcev podpihan, ukaže sv. Mohorja 
u vozo djati, potem pa pred svoj sodni stol prignati. 
Brez tajbe sv. Mohor pove, da že nad dvajset let pra- 
vemu Bogu služi, potem ko je slepoto malikovanja spo- 
znavši zmoto in hudobijo malikov zavergel. To očitno 
pričanje kerščanstva sodnika toliko razkači, da ukaže 
apostolskega moža kervavo raztepsti, z železnimi grebeni 
tezati in z gorečimi bakljami po malem žgati, na to ga 
konju na rep privezati in po mestu vlačiti. Sv. Mohor 
- pa stanovitno Kristusa hvali in Sebastu naravnost pove, 
da ž njim kaj opravil ne bo, kajti je njegova živa vera 
in pa goreča ljubezen do Jezusa močnejša od njegovih 
še tako grozovitih muk. 

Oglejanom se sv. mož usmili; zagrozijo se sodniku 
in on reče sv. Mohorja Poncsjanu, jetničarju zapreti. 
Sv. škof u ječi Boga hvali, moli, in vsa ječa se osvetli ; 
rane mu toliko čudno pocelijo se, da jetničar pred njega 
- poklekne, ter ga za poduk u kerščanski veri in pa za 
' sveti kerst prosi. Z veseljem ga sv. Mohor poduči in 
kersti. Poncijan potem po vsem mestu serčno oznanuje, 
da je kerščanska vera edino prava, katero toliko čude- 
žev priča. Ječa se svetemu Mohorju u živo cirkev spre- 
meni, vse se krog njega ljudij tare, koje uči in nad njimi 
čudeže dela. Preoberne Grogortja, silovitega Oglejena, 
kateremu je sina ozdravil, in pa Alesandrino, žlahno 
gospo, kateri je pogled izprosil; pa tudi veliko drugih 
vsakega stanu, vsake starosti. Kar jih je sv. Mohor 
podučil, jih je sv. Fortunat njegov pomočnik kerstil, in 
sveta vera je toliko lepše rastla, kolikor več je sv. Mohor 
za njo terpal. "Temna voza je bila služabniku božjemu 
rodovito polje. 

Malikovavec Sebast izve, da je sv. Mohor svojega 
dijakona Fortunata za nastopnika vernim odločil, ukaže 

torej tudi njega u železje djati in k svetemu Mohorju 
uječiti; pa.še več ljudij se je k svetima jetnikoma zbi- 
ralo, da sta jih učila, ter u pravi veri poterdila. Mali- 
kovavci zdaj smert služabnikov božjih sklenejo in Se- 
basta prisilijo, da ukaže sv. Mohorja in Fortunata ob- 
glaviti. Po noči pošlje trinoga u ječo, ki svetima spo- 
znovavcema Kristusovima glave odseka, in jima diko 
nebeško odpre. Nju sveta trupla Poncijan hrani, in 
žlahna gospa Alesandrina ju s pomočjo Gregorija u svojo 
bližnjo njivo častito pokoplje. Veliko lepih eirkvij stoji 
zdaj njima u čast pozidanih u visokih planinah in na 
veselih gričih po vseh slovenskih krajih na desni strani 
bistre Drave; posebno pa Kranjska dežela sv. Mohorja in 
Fortunata za svoja perva priporočnika ima. 

Ves u pobožnih mislih ta sveti kraj zapustim in 
se krog stare cirkve ogledam. Pred velikimi dvermi u 
posebni lopi stari kerstni kamen neznahogov (baptiste- 
rium gentium) stoji, po stari cirkveni šegi na stopnice 
iz rezanega kamna čedno udelan, velika kopel kerščan- 
stva, u kateri jih je bilo na milijone kerščenih in prero- 
jenih za večno življenje. Pa to častito znamenje nima 
strehe; lopa je le na pol razsuto zidovje. Na solnčnem kraja 
velike cirkve je svoje dni verlo poslopje patriarhov stalo ; 
zdaj na tem prostoru koruza raste, le dva bela kamena 
še iz zemlje glave vzdigujeta, kder je nekdaj krasno 
podvoje poslopja stalo. Na solnčni strani od cirkve ne- 
koliko stopinj visok zvonik stoji, in svojo staro glavo iz 
groblje nekdajnega veličastva moli, ki je minilo. Po stop- 
nicah, kojih je nad sto, pridem u zvonik, in se skoz ši- 
roke line na vse kraje sveta ogledujem. Krog in krog 
vidim podertijo; staro zidovje gleda iz močarij. Koder 
so svoje dni gladke ceste ležale, zdaj voda sega, in ves 
kraj zelo nezdrav dela. Grozovitni Atila, šiba božja ime- 
novan, je l. 452 to imenitno mesto oblegal, tri mesce 
neusmiljeno stiskal, ga premagal in požgal. Od tiste dobe 

se je vzdigalo iz svojega groba, je u sedmem stoletju 
po svojih patriarhih obogatelo in kovalo svoj imenitni 
denar; po malem se je pa spet pogreznilo. Bližnje morje 
ga zaliva; zginila je vsa njegova čast in oblast, le 
velika cirkev je še ostala in pa visoki zvonik, svete 
vere častito znamenje. 


Milo se mi je storilo 'bledati preteklih časov toliko 
pokopališče, videti imenitnega Ogleja veliki posip. Vidim 
na jutro globoko morje in plavati barke po njem. Na 
desni roki mestice Grado na otoku iz morja prijazno 
gleda, kder so nekoliko sto let patriarhi prebivali. Jugu 
nasproti se Laške planine odpirajo kakor daleč oko 
donese. Za večerom se mesto Videm kaže, sedež nad- 
škofije', ki je starega Ogleja hčer. Proti severu terdni 
tabor Palmanova leži, više Gradiška., in za Sočo golega 
Krasa sive glave u neb šterlijo. Pred sebo vidim verlo 
mesto 'Terst, ki je bogati naslednik nekdajnega Ogleja. 


Še enkrat iz te edine ostale visokosti starega Ogleja 
povzdignem u svoje domače :kraje solzne oči, premišlje- 
vaje, kako so hiteli svoje dni apostolski možje prek bistre 
Soče za Dravo med Slovence svete vere luč prižigat in 
postavljat po mojih krajih izveličansko znamenje svetega 
križa. Bila je uf Gorotanu na lepi ravnini za Dravo 
nad sedajnim Špitalom Z%burnija, slovito mesto, in njena: 
škofija Oglejska hčer. Dobila je stara Emona, prednica 
bele Ljubljane, iz Ogleja svoje škofe; ravno tako staro 
Celje in Ptuj. Vsem škofijam po Primorskem, gornjem 
Laškem in Tirolskem, po južnih deržavah za široko 
Donavo globoko u ogersko zemljo je stara velika škofija 
Oglejska mati, In ko so divja ljudstva ob svojem velikem 
preseljevanju vsa stara mesta zaterla, škofije in perve 
kerščanske cirkve požerla, u Ogleju svete vere luč celo 
ugasnila ni, ter je iz Ogleja zopet po naših zasutih krajih 
sijati jela, kakor prijazno solnce po hudem vremenu. 

Slomšek IV. 1l 

U sedmem stoletju po Kristusu je sv. Rupert u 
Solnogradu novo škofijo utemeljil, je kraje za Savo in 
Dravo prehodil sveto kerščansko vero oživljat. Njegovi 
nasledniki so si vinograd Gospodov po levi strani Drave 
osvojili, in cesar Karol veliki je Dravo med Oglejsko in 
Solnograško višo škofijo kot mejo postavil. Po levi 
strani Drave je bila Solnograška škofija, po desni so pa 
vsi kraji Koroške in Štajerske doli do Hervaškega Oglej- 
ski nadškofiji ostali... 

Cesar Miroslav III. je, u gornjem Celju od sov- 
ražnikov oblegan, obljubo storil u Ljubljani novo škofijo 
ustanoviti, kar je l. 1461 dopolnil. Nova ljubljanska 
škofija dobi nekoliko far na Koroškem, Kranjskem in 
Štajerskem ; večidel jih je še Ogleju ostalo. Pa Oglejsko 
mesto je čedalje bolj ginilo, patriarhi niso imeli stano- 
vitnega sela, ter so prišli Benečanom u oblast. Velika 
škofija bila je preširoka in predolga toliko čed prav 
oskerbovati. Papež Benedikt XIV. so Oglejsko škofijo 
l. 1751 razdelili, u Videmsko in pa Goriško. Po tej 
razdelitvi se je Ogleju poslednja zvezda uternila ; ostane 
mu le nekdajne slovitosti žalostni spomin, ki nam min- 
ljivost vseh posvetnih rečij očitno priča. Oglej je potonil, 
in Gorica se omladila. 'Tudi jaz vzemem od starega 
'Ogleja slovo, zahvalim Boga za vse duhovne dobrote, 
koje smo Slovenci iz častitega Ogleja toliko sto in jezer 
let prejemali, ter se u prijazno laško Gorico podam, 
pogledat, kaj smo od tod po duhovsko dobrega užili. 

Gorica, kojo po jutrovih krajih Slovenci laško u 
razloček drugih goric kličejo, čedno mesto za Sočo, je 
sredi vinskih goric prijeten božji ograd. Perva goriška 
nadškofa sta velika dobrotnika Slovencem po vseh onih 
krajih, ki so iz Ogleja prišli Gorici u višo pastirsko 
oblast. Veliko lepega sem slišal u svojih mladih letih 
od nju govoriti stare ljudi; naj tudi jaz kaj malega 
povem u zahvale spomin. 

Karl Mihael, Groriškt nadškof, hil je mož po 
volji božji, neutrujen dušni pastir. Njegova prislovica 
bila je: ,Vsi pervinski škofi kerščanstva so bili sveti; 
tudi jaz moram po svetosti hrepeneti." DL. 1750 je 
pastirstvo Avstrijanskih krajev prevzel in to veliko ško- 
fijo na novo oživil. Z Dunaja pervič prek Drave k 
svoji čedi u Ruše pride, posveti veliko mladih duhovnov 
in birma veliko jezer ljudij. Potem prehodi vse kraje 
svoje prostorne škofije, in obiskuje fare, kder še nikoli 
višega pastirja videli niso. Veliko novih cirkvij posveti 
mnogo novih župnij utemelji, koder so stare prevelike 
bile, in ljudje predaleč u cirkev imeli. U Gorici napravi 
veliko duhovšnico ali semenišče za mlade duhovne svoje 
škofije, in jih kakor skerben oče u vseh potrebnih rečeh 
poduči, poprej ko jih na delo pošlje u Gospodov vino- 
grad. Pa tudi u daljnih krajih svojih delavcev ne 
pozabi, jim apostolske liste pošilja in jih vsako leto u 
vsaki obsegi zbere, da se u duhovskem shodu posvetujejo, 
kaj bi služilo in potrebno bilo u duhevnih rečeh in 
pastirskih skerbeh. lmeniten cirkveni shod je nadškof 
Karl Mihael za svojo nadškofijo, in za svoje podružne 
škofije jeseni l. 1768 u Gorici obhajal, pri kojem shodu 
je bilo okoli tri sto dušnih pastirjev zbranih. Cirkvene 
postave, ki so se na tem zboru dale in presodile, pri- 
čajo višega pastirja učenost in svetoželjnost. | 

Kakor je pa bila prosveta duhovnikov serčnemu 
nadškofu na skerbi, ravno tako si je tudi za poduk in 
pobožnost vernega ljudstva vse prizadel. Na njega ukaz 
pri ranem ali zjutrajnem opravilu vsako nedeljo in za- 
povedani praznik podučenje imeti, kar poprej ni bilo u 
navadi, je spisal rajni Franc Sav. Gorjup, župnik in 
komisar pri Novicirkvi Cirkveno leto ali evangeljske 
nauke za vse nedelje in praznike celega leta, u Ljubljani 
natisnene l. 1770: perve kratke pridige u našem sloven- 
skem jeziku. Vsak veliki teden so bile pri vsaki fari 

duhovne vaje za ljudstvo ukazane; in tako se je po vseh 
krajih Goriške nadškofije duhovno življenje lepo ogrevalo. 
Po pravici so imenovali Karola Mihaela drago iglo viših 
pastirjev, kojega je Bog 18. svečana 1774 na plačilo zaklical. 

— Drugi Goriški nadškof Rudolf Jožef je Slovencem 
ravno tako u lepem, hvalnem spominu. Skerbni in 
neutrudljivi viši pastir je l. 1778 in 1779 vse kraje 
svoje nadškofije po Koroškem in Štajerskem obhodil, 
vernim pridigoval in jih svetih pesnij učil, katerih ene še 
zdaj po Koroškem in Štajerskem pojo. Pri vsaki cirkvi je 
pridši prijazno svoje ovčice u slovenskem jeziku pozdravil, 
po tem se u spovednico vsedel, na večer poslednji vstal, 
in drugo jutro pervi zopet u spovednici bil. U procesiji 
je nadškof sveto pesen od verste do verste zapel, in 
tovariši so gladko za njim potegnili. Ljudstvo je zalo 
petje na uho vleklo in hitro za svojim ljubim pastirjem 
zapelo. Od vsake župnije je nadškof slovo vzel, in jokaje 
ga je verno ljudstvo spremljalo svojega dušnega očeta. 
Minulo je že nad osemdeset let, in še pripovedujejo 
stari ljudje od Goriškega škofa, kako so svoje dni prid- 
govali in svete pesni učili, kakor so jim njih stariši 
pripovedovali. 

Za cesarja Jožefa II. so se škofije skrožile in veliko 
prenaredile. Kar je Goriške škofije na Štajerskem bilo, 
je tri dekanije Sekovska, osem jih je pa Labudska ško- 
fija prejela. Na Koroškem je Podjunska dolina Labudski 
— Rožna in Siljska pa, in kar je više za Dravo Kerški 
škofiji pripalo. Celo Kranjsko zdaj Ljubljana ima; le 
Goriško in pa Furlanije nekoliko je Goriški nadškofiji ostalo. 

Tako se po svetu vse spreminja, le sveta kato- 
liška cirkev neprenehoma ena in ravno tista ostaja, 
kakoršna je bila za sv. Mohorja. Starega Ogleja ni 
kamen na kamenu ostal, resnica Gospodova pa ostane 
vekomaj. 

30. Solnograd, kerščanstva slavni 


svetilnik Slovencem, 
(Drobt. 1852.) 


Kakor nam ga jasnem dnevu zvezda zatone, in 
se od jutra druga zasvetli, tako se po svetu ljudem in 
narodom, mestom in kraljestvom godi; ene zginejo in 
jih ni, druge vstanejo, in njih ime po širokem zaslovl; 
kakor Solnograd, slovito mesto za Turjaškimi snežniki 
na Nemškem o bregu bistre Salce. 

Oglej, za Slovence pervo zibel kerščanstva je silo- 
viti Atila ukončal; Solnograd, drugi svetilnik sv. vere 
za naše kraje, je sv. Zupert častito postavil, kateri je 
tudi Slovencem nebeške soli kerščanske modrosti pri- 
nesel. Spodobi se toraj največega dobrotnika u hvalnem 
spominu — pa tudi mesto u časti imeti, od katerega je 
Slovencem časna sreča omike, in luč večnega izveli- 
čanja došla. 

Slovanski rodovi so u starodavnih časih, že pred 
Kristusovim rojstvom od černega do jadranskega morja 
po Donavi, Muri, Dravi in Savi svoja stanovališča imeli, 
kar nam imena starih mest in ljudstev svedočijo. Mno- 
gotero jih stari pisatelji imenujejo; najimenitneji so bili 
Iliri ob jadranskem morju, koji so se s starimi Rimljani 
hrabro bojevali, u kratkem pa njim u oblast zapali. — 
Po svetem Pavlu in Marku, in po njih učencih se je 
evangeljski glas vere Jezusove med te slovenske narode 
raznesel, in lepo je sejanje besede božje začelo po naših 
krajih že u pervih stoletjih zeleneti, s kervijo svetih 
mučenikov polito. JKerščanske cirkve so ustajale, in 

perve škofije u Ogleju, Terstu, Emoni ali sedanji Ljub- 
ljani, u Liburniji na Koroškem, u Celju in Ptuju so 
zaslovele. Toda priderli so u petem stoletju kakor hru- 
meča povodenj divji narodi od severa in izhoda, ter 
zaterli drago setev kerščanstva. U tem preseljevanju 
narodov so stara mesta Ptuj, Celje, Liburnijo in Oglej 
l. 412 razsuli, kristjanske srenje razgnali, in pokončali 
svete vere sad; le po stranskih gorah in skritih kotih 
so še redki prebivavci zaostali u naših neusmiljeno po- 
mandranih deželah. 

Ob občnem preseljevanju so došli med drugimi 
narodi poprej nepoznani Slovenci od spodne Donave u 
šestem stoletju za Dravo in Savo do jadranskega morja. 
Izvolili so si Samona, mogočnega vojvoda (623) za 
kralja, so premagali svoje sosede Bojarje, in so po imenu 
. Goratani ali Karatanci močno sloveli, pa terdi maliko- 
vavci so bili, kerščanstvo sovražili in vse pokončali, kar 
Je kerščanskega bilo. 

Slovence pokristjaniti so poskušali apostolski možje, 
sv. Lucio, sv. Kolumban (590), sv. Amand in več dru- 
gih; pa najbolje se je sv. Rupert obnesel, in našim 
krajem luč svete vere z novega prižgal, ter u Solnogradu 
svetilnik kerščanstva postavil, ki nam že nad 183 sto 
let sveti. | 

Kraljeve rodovine Frankov je apostolski škof Rupert 
iz svoje poprejšne Bormačke škofije od hudobnih krivo- 
vercev iztiran na Bojarsko prišel, je vojvoda Teoda, 
njegovega sina u kerščanski veri podučil, in veliko 
Bojarjev kerstil. Po tej srečni žetvi Gospodovi se sveto- 
željni Rupert, kraljestvo božje po vsem svetu razširit, 
na Donavi, po sedajnem Austrijanskem u spodnje Panon- 
ske kraje, u sedajno Ogersko poda sv. evangelij oznano- 
vaje. Obiskal je grede stari Ptuj in Celje, u kojem 
mestu je svetemu Maksimilijanu pervo cirkvico postavil, 
in njega sveto truplo u Loreak prenesel, kder je sv. 

mučenik škof bil, ter je po naših krajih seme božje 
besede sejal in neizrečeno veliko dobrega storil. Po 
njem je Slovencem začelo kerščanstvo svitati; in po 
pravici veliko cerkvij po Slovenskem njemu u čast stoji, 
naj bi tolikega dobrotnika svojega ne pozabili. 

Povernivši se u Bojarske kraje si sv. Rupert sedež 
za škofijo izbere in si podertijo starega mesta Jwvavije 
poleg reke Salce izvoli, in vojvoda Teoda mu celo okolico 
daruje.  Pozidal je stolno cirkev sv. Petru na čast, 
pozidal samostan, semenišče duhovnih služetov, in je to 
svoje novo selo Solnograd poimenil, kajti je u tistih 
krajih veliko soli po podzemeljskih jamah, katero kuhati 
mu je vojvoda Teoda mnogo pečnic dovolil, da je svoje 
ljudi z ljubo soljo obilno previdel; zavoljo tega tudi sv. 
Rupert na svoji podobi solnjak u roki derži. Krog eirkve 
in samostana je mlado mesto veselo ustajati začelo, 
umnosti in učenosti so se ondi naselile in se s svetimi 
čednostmi kerščanstva družile; pa tudi od ondod po 
stranskih krajih razširjale se, ter prenovile zemlje obraz 
tudi po Slovenskem. 

Po svojih apostolskih hojah je sv. mož u Pongavi, 
med gorami blizu koroške meje zlato rudo našel, rudnik 
ustanovil in poleg rudnika svetemu Maksimilijanu cir- 
kvico in poleg nje tudi prebivališče duhovnikom postavil, 
kojo kerščansko stališče je vojvoda Teoda z mnogimi 
lastinami obdaril; pa ravno to so potlej neverni Slovenci 
iz Goratana napali in raznesli. — Bila je žetev velika, 
pa premalo delavcev; toraj se poda sv. Rupert u svojo 
domovino pomočnikov prosit. Pripeljal je dvanajst duhov- 
nikov in svojo bogoljubno sestro Erintrudo, kateri je nad 
Solnogradom samostan postavil, in ji ga u materno 
oskerb izročil. 

Vse svoje žive dni se je Rupert u oznanovanju 
svete vere trudil, bližnje in daljne kraje prehodil, ter je 
ravno na veliko nedeljo l. 623 po svetem opravilu u 


168 


Solnogradu med svojimi učenci 80 let star u Gospodu 
zaspal, kder u veliki cirkvi od svojega truda počiva, 
poln zaslug, tudi za Slovence velike časti in hvale vre- 
den, ker je semenišče utemeljil, iz kojega so pozneji 
učitelji k Slovencem prihajali. 

Gtorotanski Slovani, od sovražnih Abarov stiskani 
so se s kerščanskimi Bojarji spoprijaznili in jih u pomoč 
prosili. Gtorotanski vojvoda Borut je Bojarjem roko 
podal, in svojega sina Karasta in unuka Motimarja u 
Solnograd u kerščansko šolo poslal, kder je sv. Virgilij 
cirkev vladal in mlada slovenska vojvoda kerstil. Po 
smerti Boruta je njegov sin Karast Gorotansko vladal, 
pa le tri leta, in za njim je Hotimar ali Kotimar vojvo- 
dino prevzel, pripeljal iz Solnograda dva duhovnika 
Lupa in Majorana, da sta mu službo božjo opravljala. 
Po Gorotanu ni bilo cirkvij, ne kerščanskih učiteljev in 
Slovenci so sploh malikovali. 

Svetoželjni vojvoda Hotimar prosi sv. Virgilija, naj 
pride u Gorotan sv. evangelij oznanovat; ker pa on sam 
ni utegnil, pošlje svojega pomagavca, pobožnega škofa 
Modesta, mašnike Bata, Reginberta, Kocara in Latina, 
pa dijakona £Zkarta, kojim da oblast cirkve staviti, in 
duhovnike po pravilih sv. cirkve posvečevati. 

Sv. škof .Modest je postavil pervo Ccirkev na 
čast Mariji u Grospej-svete, blizu sedeža Gorotanskega 
vojvoda, katerega stol še dan današnji na ravnini pod 
Gospoj-svetoj stoji, kder je svoje dni Rimsko mesto 
Vwrunum stalo. Vse kraje Gorotana je apostolski mož 
s svojimi tovariši prehodil, učil in kerščeval, pa tudi 
nove cirkve posvečeval; med njimi je bila ona sv. Petra 
u Liburniji, in kakor terdijo tudi ona sv. Jakoba u Be- 
ljaku, in več drugih, ki so bile sicer borne in maličke, 
pa za toliko bolj od pervih kerščanskih Slovencev obraj- 
tane. Sv. Modest, poln božjega duha in želj vse Slo- 
vence u božje kraljestvo pripeljati je okoli 1. 770 umerl. 

U Gospej-sveti se njegov častiti grob kaže, in Slovenci 
svojega apostola, svetnika spodobno čast6. 

Po smerti Modesta prosi svetoželjni kerščanski 
vojvoda Hotimar zopet sv. Virgilija, naj u Gorotan 
pride, mlade kristijane poterdit in oveselit. Virgilij pa 
pošlje mašnika Latina in več drugih duhovskih pomoč- 
nikov, kerščansko vero po Gorotanu razširjat. Ali po 
smerti Hotimara so se neverni plemenitaši grozovito 
vzdignili, mašnike izpodili, cirkve poderli, in veliko 
kristijanov pomorili, ki se niso hoteli u malikovanje 
poverniti. Velika žalost je bila po deželi, nobene prave 
gosposke, ne službe božje. Bog se je usmilil Slovencev, 
- da so dobili zopet kerščanskega vojvoda Balduha, kteri 
je malikovavce ukrotil in sveto kerščansko vero pov- 
zdignil, | 
Tasilo, Bojarski vojvoda mu je z mogočno vojsko 
u pomoč pritekel, je na Ljurskem polju zgor Špitala za 
Dravo puntarske malikovavce kervavo nasekal, in Bal- 
duha na vojvodski prestol posadil. 

Od te dobe, pravijo, upraša se vsak novi voj- 
voda na oblastni stol posajen pred vsem, ali ma sveto 
vero ? kakor se še sedaj u kamen vsekano bere. Ljud- 
stvo namreč je sklenilo, le kerščanskemu vojvodu pokor- 
ščino priseči, : 

Kerščanski vojvoda Balduh je zopet sv. Virgilija 
kerščanskih učenikov prosil in prišli so mašniki Zlajmo, 
Reginbert in dijakon Majoran, potem pa tudi več drugih 
duhovnikov, kateri so kerščansko vero po deželi zopet 
-obudili in malikovanje zopet premagali. Ravno u teh 
letih pravijo, so se tudi u Blekoveu pri svetem Rupertu 
zvunaj mesta duhovniki naselili, ter po vseh okrajinah 
učili in kerščevali. So, ki terdijo, da je sv. Virgilij še 
na svoje stare dni u Gorotan prišel, po vseh svojih potih 
pridigoval in kristjane u sveti veri poterjeval. Na potu 
k domu ga je srečna smert preselila u nebesa (784) za 


110 


plačilo tolikanj dobrih del, kojih je posebno Gorotanskim 
Slovencem storil, da jih je veči del pokristijanil. 
Tisti čas je Karl veliki, mogočni cesar zahodnih 
krajev Evrope, žeslo nosil, si je Bojarsko vojvodino 
osvojil, Abare in Hune premagal, in si vse dežele po 
Donavi, Dravi in Savi spravil u svojo oblast. "Tudi 
Slovenci morali so se njemu udati, in on jim je okrajne 
kneze za oblastnike postavil, Nemce med Slovence na- 
selil, si kraljestva pozvestit; pa tudi kerščanstvo je 
močno podpiral, da je po vseh njegovih deržavah prav 
lepo oživelo. Pošlje Solnograškega škofa .Arnona u Pa- 
nonsko-slovensko zemljo sveto vero povzdignit, in vse 
potrebno preskerbet — za poveličanje katoliške cerkve. 

.. Bogoljubni Arno, pervi nadškof u Solnogradu, ob- 
išče Panonske in Gorotanske kraje, in povernivši se na 
svoj sedež odpravi Teodorika, svojega pomočnega škofa, 
kateri se je vu (Grospej-sveti na mestu rajnega Mo- 
desta naselil, ter je odtod Slovence po Gorotanu in po 
nekdajnem Panonskem do iztoka Drave u Donavo učil 
in kerščeval. CTeodorik se za to u starih pismih škof 
Slovanov imenuje in po pravici, kajti je množine njih 
u kraljestvo Kristusovo pripeljal. 

U tem času se je stari Oglej zopet iz svojih raz- 
valin povzdignil; Oglejski škofi so tudi pošiljali svoje 
duhovne od juga, kakor Solnograški od severa po. naših 
krajih zbirat razškropljene ovčice Kristusove, in nove 
kerščanske srenje ustanovljat. 

Prepir je nastal med Oglejsko in Solnograško nad- 
škofijo za duhovsko mejo. Oglejani so terdili, da so oni 
pervi bili, kateri so po teh krajih kerščansko cirkvo 
utemeljili; Solnogračani so djali, da so oni zatreno ker- 
ščanstvo po Gorotanu oživili in si duhovsko pravico do 
teh krajev zaslužili. To pravdo je cesar Karol veliki 
1. 810 ali 811 razsodil, in Dravo za mejo postavil, naj 
bo desna stran Oglejskim patriarhom, leva stran Drave 

pa Solnograškim nadškofom u oblasti. Tako so Slovenci 
severni Zadravljani svoje dušne pastirje iz Solnograda 
dobivali, južni Podravljani pa iz Ogleja. | 
Po smerti škofa Teodorika je poslal Solnograški 
nadškof Zwipram Slovencem škofa Očona in ž njim sta 
došla posebno svetoželjna mašnika Swarmagal in Altfrid 
na Slovensko, kateri so pri Gospej-sveti stanovali, in 
po vseh krajih oznanovali božje kraljestvo. Za Oto- 
nom je prišel u Gospo-sveto škof Ožbald, in on je bil 
poslednji škof u Gospej-sveti. "Tisti čas je imenitni 
vojvoda Privina u spodnjih krajih Gorotana, u sedanjih 
Štajerjih svojo vojvodino dobil, je u Blatogradu (Mos- 
burgu) gospodaril, im si za kerščansko cirkev veliko 
prizadel, je nove cirkve pozidal, in duhovnikom prevži- 
tek oskerbel. K njemu je prišel nadškof Luipram in je 
veliko cirkvij posvetil (843); kakor u Ptuju, u Vuzenici 
in več drugih, katerih sela se pa sedaj ne dajo lehko 
najti, kajti so od tiste dobe svoja imena premenila. 


Nastopil je prestol svetega Ruperta za rajnim Lui-. 
pramom (859) skerbni nadškof Adalbim, kateri je za 
Slovence posebno skerbel, jih obiskal, učil, jim nove 
cirkve posvetil in duhovne pastirje poslal, pa Gorotanom 
ni po smerti Ožbalda nobenega škofa u Gospo-sveto 
pomagavca dal, ker je hotel sam svojo, čeravno sila 
široko in dolgo škofijo oskerbovati. 


U dnevih nadškofa Adalbina sta prišla učena brata 
sv. Ciril in Metod iz Carigrada u Moravsko in Panon- 
sko zemljo od slovenskih knezov naprošena, Slovence 
učit, ter sta jim pismo in kerščansko omiko u domačem 
maternem jeziku prinesla. 


Slovenci so se njih naukov močno razveselili, pa 
Solnograškim škofom udani ostali, kar jih je med Donavo 
in Dravo prebivalo. Iz Solnograda so dobivali umetne 
rokodelce, zidarje in tesarje, kateri so jim cirkve in 

prebivališča stavili; pa tudi nove škofije so Solnograški 
nadškofje u naslednih časih utemeljili, skerbni očetje 
svojih duhovnih otrok. 

Sv. Gebhard, Solnograški nadškof je ustanovil novo 
škofijo na Kerki (1071), zraven samostana sv. Heme. 
Rajni nadškof Eberhard II., rojen u Trušnji na Koroš- 
kem, je bil teh krajev poseben dobrotnik. Utemeljil je 
Sekovsko (1219) in Lavantinsko skofijo (1228), nastavil 
korarje u Blekovcu in pri sv. Andreju u Labudski do- 
lini, ter jim potrebni prevžitek preskerbel. In kdo bi 
popisal vsa dobra dela Solnograških nadškofov za bol- 
nike, za semenišča in šole mladih duhovnov, za cirkve 
in sela po Koroškem in Štajerskem? 

Malo boš našel starih tergov in mest, u kojih bi 
ne bral Solnograških nadškofov dobrotnikov hvaljeno 
ime.  Solnograda nekdajna posvetna oblast je sicer mi- 
nila, pa nja duhovna čast je ostala. Iz Solnograda 
dobivajo Slovenci treh škofij, Kerški, Sekovski in Lavan- 
tinski svoje više pastirje, škofe. 

Slovelo je svoje dni Solnograško zlato, pa najdraža 
Slovencem sveta vera naj bo, katero smo iz Solnograda 
prejeli. So stari rodovi svoje očake visoko častili, mali- 
kovavci svoje osrečitelje tudi molili, kako bi pozabili 
kristjani svojih duhovnih očakov in največih dobrotnikov, 
kateri so našo zemljo s svojim potom in kervijo porosili, 
naj bi nam rastel nebeški sad večnega izveličanja? In 
vendar je rada taka nehvaležnost med nami! Sv. Maksi- 
milijana rojaka domači malokdaj obrajtajo, sv. Mohorja 
in sv. Ruperta sedajni rod malo pozna; le malokdo njih 
sveto ime ima, ter se najdejo kojim po volji ni, da so 
stari preddedi iz hvaležnosti jim domače cirkve pozidali 
in jim u čast posvetili. Sedajni celo u pozemeljsko 
zatelebani ljudje bi le radi živinske patrone u svojih cir- 
kvah — za se pa neznana prav gosposka imena imeli, ko- 
jih malokdo pozna. Žalosten dokaz je to, ki nam priča, 

da živa vera med nami umira, kakor se nje pervi sveti 
oznanovavci pozabljajo. ln kar še vere med nami živi, 
se upira le na posvetne, minljive reči. — Bratje! Slo- 
venci! iščimo pred vsem nebeško kraljestvo in njega 
pravico; vse drugo nam bo priverženo. Hvalimo pa 
tudi slovite može, očete naše, po kojih je Gospod veliko 
časti in čudna dela od začetka nad njimi storil. Njih 
trupla u miru počivajo, in njih ime od roda do roda 
živi. (Sir. 44) 


31, Nelitev sedeža Lavantinskega 
škofijstva u Maribor, 


(Drobt. 1861.) 


Vse se pod solneem spremenjuje; ni stanovitne 
ostaje na svetu. Kamen se preloži, drevo se presadi in 
človek seli od zibeli do pokopališča; mesta in kraji se 
premenjajo , tudi sedeži škofijstva preselujejo, kakor sto- 
lica Lavantinskega škofa iz šent - Andraža u Maribor, 
iz rajske Lavantinske doline na Koroškem u Sloven- 
ske gorice na Štajerskem. Naj povejo naše Drobtinice 
Slovencem to važno dogodbo, naj jo pravijo stariši svo- 
jim otrokom, dedeki svojim unukom u vedni spomin, 
kdaj in kako se je stolica Lavantinskega škofa u sredo 
drage domače zemlje preselila. 

U starodavnih časih so imeli Slovenci na desni 
strani Drave svoje više pastirje (nadškofe) u starem 
slavnem mestu Ogleja, iz kojega jim je bila perva luč 
svete vere prisijala — po levi strani pa u Solnemgradu, 
iz kterega mesta so po občnem preseljevanju narodov 
svoje dušne pastirje dobivali. Težavno je bilo tako daljo 
svoje ovčice obiskovati; lagodno za Slovence u tujih -" 

postaralo in pomerlo, ki niso videli svojega škofa. Da 
bi se tej potrebi u okom prišlo, so si prizadevali u 
šestnajstem stoletju u Celju za Slovence novo škofijo 
ustanoviti, kar se pa ni dogotoviti dalo; le u Ljubljani 
so l. 1461 svojega škofa dobili, katerim so bile štiri 
dekanije na Kranjskem, in več duhovnij na Koroškem u 
oblasti. Večidel Kranjskih in Štajerskih, pa tudi Koro- 
ških Slovencev na desni strani Drave so prišli Goriškim 
nadškofom u oskerb, kajti se je viša stolica nadškofov 
iz pogreznjenega Ogleja u laško Gorico l. 1751 preselila. 
Perva dva Goriška nadškofa Karol Mihael in pa; 
Jožef sta Slovencem še vedno u hvalnem spominu, ki 
sta svoje ovčice pridno obiskovala, mnogo lepih cirkvij 
jim posvetila, službo božjo omladila in lepo uredila, 
besedo božjo oznanovala in jih učila svete pesmi, med 
kterimi je stara, mila popevka: Pred tvojimi nogami jaz 
grešnik klečim; itd. — Za cesarja Jožefa IL. so krog 
l. 1784 vse škofije naših krajev na novo premejničili in 
preselili njih sedeže, kakor Kerškega škofa u Celovec, 
Sekovskega u (radec. "Tudi Lavantinski škof so bili 
namenjeni se u Celje preseliti, ker so dobili ves tedanji 
Celjski krog u svojo duhovsko skerb. Slovenci :Hočke, 
Slivniške, Zaverške, Marenberške, Mariborske, Jarenin- 
ske, Ptujske, št. Lenardske, Ljutomerske in veliko-Ne- 
deljske dekanije so pali Sekovskim škofom u oblast. Prese- 
litev Lavantinskega škofa je bila zaostala, če se je ravno. 
skoraj vsakih deset let vnovič ponamenila, zdaj u Celje, 
zdaj u Maribor, zdaj u Ptuj in celo u Slovensko Bistrico. 
Leta 1809 je bilo terdno sklenjeno, Ljubensko škofijo u 
gornjih Štajerjih, katera je samo ednega škofa imela, 
ovreči, sedež Lavantinskega škofa pa u Maribor presta- 
viti, naj bi vsi Štajerski Slovenci ednega škofa imeli; 
nesrečna francoska vojska je selitev pomudila in usta- 
vila; vse je pri starem ostalo. 

Slovenci so se svoje dni potoževali, da svojih škofov 
Nemcev ne razumejo, ter želijo višega pastirja, kojega 
glas bi umeli. Gornji Štajerci so tirjali svojega škofa 
Ljubenskega, in če bi to mogoče ne bilo, naj jih spet 
Sekovskemu škofu izročijo, kojemu so svoje dni veči- 
del podložni bili, katere želje so se posebno l. 1848 — 
1849 glasile. Sekovska škofija z Ljubensko združena je 
bila preširoka in premnožna, Kerška in Lavantinska pa 
premali, in njeni dve stolici u mali Koroški kronovini. 
Spoznavši to potrebo so Solnograški nadškof Maksimi- 
lijan Jožef prošnjo Štajerskih Slovencev poprijeli, in jo 
l. 1853 svitlemu cesarju Francu Jožefu I. priporočili, 
ter svetovali, naj bi se škofijske meje na Koroškem in 
Štajerskem tako osnovale, da bo Kerška škofija celo 
Koroško, Lavantinska Slovensko, Sekovska pa Nemško 
zemljo na Štajerskem obsegla, in naj se stolica Lavan- 
tinskega škofa u Maribor ali u Celje preseli, kakor bo 
eno ali drugo mesto u pomoč svojo roko podalo. Celjani 
in sosedne okolice so obljubile veliko radodarnih sere, 
toda nijene dosti prostorne cirkve, ne poslopja za škofa, 
za semenišče in za prebivališče stolnim kanonikom; Mari- 
- borčani in njihovi sosedje so ponudili prostorne, čeravno 
močno zapuščeno mestno farno cirkev sv. Janeza Kerst- 
nika, hišo škofu u prebivalnico, in semenišče mladim 
duhovnom poleg cirkve sv. Alojzija, verh tega pa tudi 
lepo pomoč u denarjih za vse potrebne priprave. Slavni 
župnik Glazer Marko in pa verli mestni župan Mari- 
borski, Meszer Otmar, sta vse to djanje za preselitev 
hvalevredno pospeševala, in si zaslužila pri Slovencih 
na Štajerskem vedno u lepem spominu ostati. "Tudi 
deželskim oblastnikom, posebno okrajnim predstojnikom 
smo hvalo dolžni, kateri so si za preselitev škofijstva 
veliko prizadeli; kajti velike reči potrebujejo veliko 
skerbi in krepkih močij. 

Kadar je bilo za preselitev vse čedno naravnano, 

so se prečastiti nadškof Solnograški Maksimilijan u Rim 
podali, naj bi to preselitev sveti oče papež, kot najviši 
namestnik Kristusov in poglavar svete kat. cirkve po- 
terdili. Papež Pij IX. so 20. maja 1857 določili, naj 
se ljubenska škofija overže, stolica lavantinskega škofa 
na Štajersko preseli, Slovenci lavantinskemu, Nemci 
sekovskemu škofu izročijo, eelo Koroško pa kerškega 
škofa viša pastirska palica vodi. Žalost velika polastila 
se je Korošcev o tej selitvi, lahko da veča od veselja, 
kojega so Štajerci občutili; pa je že tako na tem revnem 
svetu da, kar enega razveseli, pogosto drugega zaboli. 
Pač nam je zatorej u takih zadevah zlati nauk svetega 
Paula potreben, ki veli: , Veselite se z veselimi, pa tudi 
žalujte z žalostnimi.% 

Veselo novico so prečastiti Solnograški nadškof in 
metropolit Mariborčanom iz Rima grede prinesli, jim pa 
tudi ostro naročili, naj dopolnijo, kar so obljubili, in 
pridšemu škofu spodobni sedež pripravijo. Bilo je te 
naročbe močno potreba. Kupili so Mariborčani iz občin- 
ske denarnice lavantinskemu škofu hišo na severni strani 
stolne eirkve za 20.000 gl., so jo za eno nadstropje pov- 
zdignili in na severno stran nategnili, za kojo stavbo so 
mestjani iz lastnega premoženja 11.000 gl. doložili. Velika 
cirkev je bila l. 1520 pozidana, ima 13 altarjev, visok 
zvonik in mogočno zvonenje, pa je bila znotraj tako uborna 
in zapuščena, da se ni spodobilo, jo za pervo in stolno 
cirkev vse lavantinske škofije povzdigniti; velikega po- 
pravila in ponovila ji je bilo potreba. L. 1858 so jo 
popravili, nove orglje za 5000 gl. omislili, in jo toliko 
ozaljšali, da je igla domačih cirkvij. 'To popravilo je 
nad 10.000 gl. veljalo. Za novo duhovsko semenišče se 
je odločila hiša nekdanjih Jezuitov in cirkev sv. Alojzija, 
katera je pa celo prazna puša bila. Dobrotniki so po- 
magali, da se je l. 1860 verli novi altar postavil, in se 
potrebno cirkveno orodje omislilo. Potroški za vse to 

napravo in popravo u duhovšnici in eirkvi so iznesli: že 
dosihmal nad 7000 gl. Ako poprašaš, kdo je toliko 
dal, lahko slišiš in zapisano najdeš, da je vse to ljube- 
zen dobrotnikov storila, ki so hoteli škofa u svoji sredi 
imeti. Najobilnejše darove je duhovščina dala; je pa 
tudi škofija tri dotične hrame dokupila, naj bi stolni 
kanoniki blizu stolne eirkve prebivališče imeli. 

Kadar je bilo u Mariboru vse kolikor toliko pri- 
pravljeno, se je škofova selitev poletju 1859 začela. 
Deloma se je vozilo po veliki cesti, deloma po Dravi. 
Na veliko Gospojnico so škof od svojega starega sela u 
šent-Andrežu slovo uzeli, kder so Lavantinski škofje nad 
600 let prebivali in so se 16. augusta 1859 na svoje 
novo selo Mariborsko odpeljali, kamor so 19. augusta 
prišli, ter spoznali, da je popotovanje celo naše življenje. 

,Na angelsko nedeljo (4. septembra) so milostljivi 
škof Anton Martin slovesno svoj novi škofijski sedež u 
posest uzeli, U soboto poprej so se pervokrat u novi 
stolni cirkvi slovesno cirkvene večernice pele, na večer 
od 7 do 8 je zvonjenje vseh zvonov po vseh cirkvah 
novo pridruženega dela škofije vernim oznanjevalo, da so 
novi viši pastir, od sv. Očeta jim poslani, k njim prišli 
in pastirsko palico, katero so jim sekovski knez in škof 
Otokar Marija izročili, u svoje roke uzeli. Po pravici 
so se vernikom in duhovnikom goste solze utrinjale, ko 
so nedelje poprej pastirski list u eirkvah brali, u kate- 
rem so sekovski škof od svojih slovenskih ovčic slovo 
uzeli, katere so vsikdar po očetovo ljubili, še u tem 
listu njih pobožnost in gorečnost pohvalili in jim enako 
pokorščino in ljubezen do novega višega pastirja pripo- 
ročali, kakoršno so Slovenci tudi njim vsikdar skazovali. 
Ali ne u manjšem veselju so se jim serca topila, ko so 
jim tisti večer zvonovi prihod novega višega pastirja 
oznanjevali, kateri bodo zamogli za naprej u slovenski 
besedi s svojimi duhovnimi otroki govoriti, kar do zdaj 

nemškim višim pastirjem sekovskim ni bilo mogoče. 
Priča tega veselja so bile množice ljudstva, ki so že 
prednji večer u mesto prihajale; priča obilni duhovni, 
katerih je bilo okoli 100 od vseh, tudi prav daljnih kra- 
jev skupaj prihitelo; priča Mariborsko mesto, ki je z veliko. 
marljivostjo višemu pastirju častiti obhod pripravljalo ; 
priča pa še zlasti nova stolna cirkev, katera se je zares 
u začudenje vseh u presilni lepoti lesketala, in na znanje 
dajala tisto preveliko hrepenenje svoje, s katerim je že 
toliko let želela učakati dne, ob katerem bi se kakor 
vredna nevesta zaročila na veke in veke z uzvišenimi 
škofi lavantinske cirkve. Sobota je slovo vzela u spe- 
vanju milih pesmij, katere je mestna pevska družba o 
poznem mraku še pred knežjo dvorano prepevala in mo- 
gočni strel in slovesna godba sta zopet zlato zarijo an- 
gelske nedelje napovedala. MU semeniški cirkvi svetega 
Alojzija so pričakovali zbrani duhovni, mestna gospoda 
in truma ljudstva, milostljivega kneza, kateri so ob 
osmi uri tukaj tiho sy. mašo poslušali, in poprej še 
lepo podobo sv. Alojzija blagoslovili, katera zdaj veliki 
altar lepša, in ki jo je častito predstojništvo tukajšne gim- 
nazije s podporo mestnih dobrotnikov za blizu 1400 gl. 
omislilo. Še preden se je ta sv. maša pričela, ste jele 
obhod blizomestni fari: Kamška in šent-Peterska, in 
predmestni fari sv. Magdalene in Matere Božje, katerim 
se je potem pridružila presilno dolga versta mestnih pre- 
bivavcev, po stanu in rokodelstvu razločenih, duhovnov, 
cesarskih in mestnih uradnikov in cesarskega vojništva. 
Sredi te častite procesije so stopali milostljivi knez, od 
treh infuliranih prelatov in prečastitih korarjev sprem- 
ljani, s pastirsko palico u roki, in so grede s svojim 
spremstvom vred pobožno sv. rožni venec molili. U eir- 
kev prišedši so opravili najpoprej molitve, ki so navadne 
ob škofjem obiskovanju farnih cirkva. Na to so nagovo- 
rili namestnik Mariborske dekanije, preč. gospod Jožef 

Kostanjevec, predmestni župnik, u latinskem nagovoru 
milostljivega kneza, sebe in duhovne brate Njih milosti 
priporočaje. Ko so poslednjič u svojem in vseh priču- 
jočih imenu u znamenje duhovne poroke ' in zaveze z 
novim škofom, njih roko in perstan poljubili, so povzeli 
besedo milostljivi knez, so u preizverstnem latinskem 
nagovoru svoje nove duhovne sine nagovorili, ter jim 
razložili, po katerih načelih da hočejo svojo težko službo 
med njimi opravljati in h kakošnemu delu da jih u teh 
težavnih časih zlasti povabijo in opominjajo. Stopijo 
potem na prižnico in so u svojem pervem pozdravu 
vernikom na tri prašanja odgovor dali: Maj želite wi 
od nas? — kaj želimo mi od vas? — tn kaj želi Bog od 
mas vseh? Po pridigi so peli slovesno sveto mašo in po 
maši zahvalno pesem, s katero je bila lepa eirkvena 
slovesnost dokončana. Mestjani so svoje veselje nad tem 
dnevom še posebno lepo s tem na znanje dali, da so 
vse bolnike u občni mestni bolnišnici s prav debrim 
obedom itd. razveselili. Zaupamo, da bo spomin tega 
dneva u tem mestu u blagoslovu ostal, in da bodo nje- 
gov sad še uživali pozni rodovi. (Glej Danica 1859. 
Štev. 19.) | 

Mariborsko mesto, u rodovitih vinskih goricah in 
pa u lepem, premožnem kraju je svoje dni na desnem 
bregu dve cirkvi imelo, sv. Marije Magdalene in pa sv. 
Jožefa, kateri še stojita; na levem bregu jih je bilo pa 
sedem, katerih le tri posvečene stojijo, pa le sama stolna 
cirkev visok zvonik ima. Dobrotniki so jih u dveh letih 
ozaljšali in za cirkev več storili, kakor dva roda pred- 
namcev. Pa cirkve ozaljšane bi malo veljale, ako :bi 
serca vernikov umazana ostala. Mariborčani so zatorej 
leta 1860 u postnem času u stolni eirkvi nemški — 
u cirkvi sv. Alojzija pa slovenski misijon imeli. Poslu- 
šateljev je bilo dosti, jih, ki so se z Bogom spravili, 
tudi lepo število; Bog le tudi stanovitnih delavcev daj! 

Tako se u kratkem zgodi, kar se veliko let doča- 
kuje in želi, kakor nam ta selitev lavantinskega sedeža 
kaže; naj bi le vse k veči božji časti in pa u svoje 
izveličanje obernili. Štajerskih Slovencev sveta dolžnost 
je zatorej Boga ne le u besedah zahvaliti, da jim je 
višega pastirja u sredo postavil, marveč tudi u djanju 
kazati, da so tolike milosti božje vredni. Iz Mariborske 
škofove stolice se bodo glasili Slovencem apostolski nauki 
in opomini; jih zvesto slušati je Slovencev sveta dolž- 
nost. Iz semenišča Mariborskega se bodo pošiljali mladi 
duhovniki po slovenskih hribih in dolinah, kot namestniki 
božji in delivci božjih skrivnosti]; jih spoštovaje spreje- 
mati jih imajo vsi verni in jim udani biti, kakor svojim 
dušnim pastirjem, kateri bodo na sodbi za nje odgovor 
dajali; da bodo z veseljem pasli ovčice Kristusove, ne 
pa jokaje, kar bi bilo Slovencem gorje. U Maribor na 
častito stolico svojega višega pastirja se imajo ozirati 
vsi pošteni verni Slovenci, svojega škofa u molitvah 
podpirati, jim pošiljati u šolo verle mladenče, ki so 
prebrisane glave in dobrega serca, da bojo imeli poslati 
dobrih duhovnikov, ki bodo dušni očetje svojim rojakom 
Slovencem. Častiti sedež lavantinskega škofa in njihovo 
mesto Mariborsko bodi serce vse domače škofije; želeti 
je zatorej in skerbeti, pa tudi prositi Boga, naj mu do- 
brega duha da. U ta namen podajejo Drobtince letošnje 
čedno podobo svetega Janeza Kerstnika, stolne cirkve 
mogočnega priprošnika, naj bi prosil za nas; pod podobo 
se pa vidi Mariborskega škofijskega mesta obraz. Naj 
bi pa tudi vsa draga čreda lavantinska živo pomnila 
svojega višega pastirja tako dolgo, da se srečno u nebe- 
sih snidemo, kder bo en hlev in eden pastir, pa nobene 
ločitve, ne selitve več. 


—— ane —— 


Drugi oddelek. 


Narodna politika 
in pa 


narodne gespodarstvo. 


—LITAL RE 


» Pustite Slovencem. dve reči, ki ste nam dragi, 
kakor svetle oči: sveto katoliško vero, in pa 
besedo materno" 

Slomšek |. 1562. 

A. 


1. Ljubezen do domovine. 
(Ponovilo l. 1854.) 
I. Spoštuj cesarja! 


1. Pri vsaki hiši in vsaki soseski mora nekdo biti, 
ki ima ukazovati, kdaj in kako da naj se kaj opravi ali 
stori, kar je potrebnega za hišo ali sosesko; mora nekdo 
biti, ki ima zapovedovati, kaj da naj vsakteri stori ali 
opusti, da se red, mir in jedinost ohrani. Ko bi vsak- 
teri, kar bi hotel, smel storiti, ko bi nikogar ne bilo, 
po čigar volji se morajo vsi združeni ravnati, bi bila 
nerodnost, nepokoj in razpertija, in hiša ali soseska bi 
ne mogla obstati. 

2. Ravno tako, in še veliko bolj je za vso deželo, 
kder toliko družin, toliko sosesk in toliko tisuč ljudij 
prebiva, potrebno; da je kdo, ki zapovedi in povelja 
vsem prebivavcem dežele daje, in ki potrebne naprave 
stori, da red, pokoj in jedinost povsod prebiva, .in da se 
življenje in lastine vsem prebivavcem branijo. 

Tistega, kateri ima pravico u vsej deželi ali pri 
celem ljudstvu, za vse deželne prebivavce zapovedi da- 
jati, in splošne naprave za red, pokoj, jedinost in varnost 
življenja in lastine, imenujemo najvišo deželno gosposko, 
vladarja, deželnega oblastnika, samovladarja, ki po raz- 
ličnosti, kakor svojo deželo vlada, ima predimek: cesar, 
kralj, veliki vojvoda itd. 

- Udje deržavnega društva se imenujejo med seboj 
deržavljani, in vsi u obziru deželnega oblastnika se 

imenujejo podložni. Da je deželni oblastnik od Boga 
postavljen, uči razločno sveto pismo: Rim. 13. l. 2. 
» Vsaki človek bodi viši oblasti podložen; ni namreč 
oblasti od drugod, kakor od Boga; katere pa so postav- 
ljene, so od Boga." Ker je deželni oblastnik od Boga po- 
stavljen, in je oče svojim podložnim, tedaj je tudi vsaki 
podložnik dolžen , svojemu oblastniku pred vsemi dru- 
gimi ljudmi čast in spoštovanje skazovati. To nam 
zapoveduje sveto pismo rekoč: I. Petr. 2. 17. , Boyte 
se Boga, tn častite kralja!" Ker je deželni oblastnik 
od Boga postavljen, in je oče in dobrotnik svojim pod- 
ložnim, smo mu tedaj tudi posebno ljubezen in zvestobo 
dolžni. Kakor pa otrok ljubezen do svojih starišev le 
tedaj skazuje, ako zvesto in radovoljno spolnuje njih 
zapovedi, ravno tako naj tudi podložni svojo ljubezen 
deželnemu oblastniku z zvesto in radovoljno pokorščino 
do vseh njegovih postav in ukazov skazujejo. 

8. Postave in ukazi, ki jih cesar, deželni oblastnik, 
svojim podložnim dajo, imajo le ta namen, srečo vse 
dežele in vseh udov deržave povikšati. Le vladar sam 
more prevideti, kako bi naj vladal svoja ljudstva, in 
tedaj najbolj zamore vedeti, katere postave in naredbe 
so k sreči vse dežele potrebne in koristne. Posamezni 
deželan ne more potreb vseh podložnih prevideti; tedaj 
tudi velikokrat ne more vedeti, zakaj te ali une postave 
in ukaze deželni oblastnik dajo. Zatoraj je vsak pod- 
ložnik dolžen, postave in ukaze deželnega oblastnika 
radovoljno, natanko in vselej, tudi takrat spolnovati, 
kadar ne ve in ne sprevidi, zakaj da so dane. 

4. Sveto pismo nam očitno zapoveduje gosposkine 
ukaze zavolj vesti spolnovati: Rim. 13. 1—5. , Vsaki 
človek bodi više oblasti podložen; ni namreč oblasti od 
drugod , kakor od Boga; katere pa so, postavljene so 
od Boga. Zatorej, kdor se ustavlja oblasti, božji na- 
redbi se ustavlja. Kateri pa se ustavljajo, sami sebi 

pogubljenje nakopavajo. Zakaj oblast je služabnica 
božja tebi k dobremu. Ako pa si hudo storil, boj se; 
me nosi namreč meča zastonj. Zakaj služabnica božja 
je, maščevavka k strahovanju taistega, kateri hudo dela. 
Zatorej morate podložni biti, ne samo zavoljo straho- 
vanja, ampak zavoljo vesti." | 

Sveto pismo tedaj z razločnimi besedami uči: , XAdor 
se oblasti ustavlja, ustavlja se božji maredbi, in sam 
sebi pogubljenje nakopava." 

I. Petr. 2. 18—24. , Bodite svojim ar pod- 
ložni , ne samo dobrim in tihim, ampak tudi ostrim; 
ker to je prijetno Bogu, ako kdo zavolj njega, ki za 
vse ve, žalost prenaša, im po krwici terpi." 

5. Ker je oblastnik od Boga postavljeni oče dežele, 
in velik dobrotnik svojim podložnim, smo mu tedaj zato 
veliko hvalo dolžni, katero mu posebno s tem skazujemo, 
da mu dolgo življenje, zdravje in božji blagodar pri vseh 
njegovih delih želimo in njegove postave in naredbe na- 
tanko in radovoljno spolnujemo. 

Ker je pa le Bog, kateri zamore vse naše želje 
uslišati in spolniti: pošiljamo svoje prošnje za svojega 
deželnega oblastnika k Bogu in zanj Boga prosimo. To 
nam zapoveduje sv. pismo: I. Tim. 2. 1. , Sosebno vas 
opominjam , da opravljate prošnje, molitve, priporoče- 
vanja in zahvale za vse ljudi, zlasti pa za kralje in 
za vse gosposke, da mirno in pokojno živite u vsej 
pobožnosti in čistosti." 


IT. Spoštuj gosposko! 


6. Deželni oblastnik skerbi za red in pokoj po vsem 
svojem vlastvu, za varnost življenja in premoženja svo- 
jih podložnih; on oskerbi vse, kar je k njih sreči po- 
trebnega in koristnega. 'Tega vsega on sam ne more 
storiti; pomoči drugih ljudij mu je treba, da srečo svo- 
jih podložnih, ki za njo skerbijo, tudi res dosežejo. Zato 

izroča nekaterim podložnim nekoliko svoje oblasti in 
pravice, da u njegovem imenu k spolnovanju postav in 
naredeb priganjajo, za red in pokoj čujejo, podložnemu 
po nedolžnem okrivičenemu pravico delijo, prepirom ko- 
nec napravljajo, nepokorne strahujejo in srečo prebivav- 
cem povišujejo. Podložni, katerim deželni oblastnik ne- 
koliko svoje oblasti k vladanju deržave izroči, se imenujejo 
deržavni opravilniki, uradniki, sodniki, gosposke. 

7. Gosposke so od deželnega oblastnika cesarja 
postavljene, imajo od njih potrebno oblast; namestniki 
so tedaj cesarjevi pri podložnih. Torej je vsak podložnik 
dolžen gosposko s ponižnim spoštovanjem poslušati. Sveto 
pismo pravi: , Dajte vsakemu, kar ste dolžni; čast, 
komur ste čast, spoštovanje, komur ste spoštovanje dol- 
žni." Rim. 18, 7. | 
| 8. Ker gosposke u imenu deželnega obastnika ukaze 

delajo, in povelja dajejo, tedaj je vsak podložnik dolžen 
gosposkine ukaze in povelja radovoljno, natanko in 
vselej spolnovati. Sveto pismo nam zapoveduje rekoč: 
I. Petr. 2, 18, 14. , Bodite vsaki gosposki zavolj Boga 
pokorni, ne samo kralju, kakor majvišemu gospodu; 
ampak tudi njegovim u hwalo pravičnih in u mašče- 
vanje hudodelnikov od njega postavljenim namestnikom." 
Jezus sam se je udal sodbi rimskega deželnega pogla- 
varja Poncija Pilata, in mu je rekel: , 7% bi ne imel 
oblasti do mene, ko bi ti ne bila od zgorej dana." 


9. Gosposke čujejo za red, pokoj in slogo, za 
življenje in premoženje podložnih. Naj tedaj vsak pod- 
ložnik svoji gosposki vse dobro želi, in naj svoje želje 
k Bogu pošilja; naj za njo moli, pa gosposke nikdar 
ne kolne. Sv. Duh pravi: ,,ZMoj sin! boj se Boga in 
spoštuj kralja, in se s puntarji mikoli ne pečaj." 
Prip. 14. 20. 

ITI. Skerbi za domovino ! 


10. Tista dežela, u kateri je kdo bil rojen ali izre- 
jen, ali u kateri stanovitno prebiva, se imenuje rojstna 
ali domača dežela, domovina, očestvo ali očevina. U 
domovini dobi vsakateri prebivavec potrebni živež, nauk 
u potrebnih in koristnih znanostih, dobi brambo in var- 
nost svojega življenja in premoženja, in marsikatere 
druge dobrote, katere mu pomagajo življenje in zdravje 
ohraniti, in svoj visoki večni namen doseči. Vsakdo 
tedaj dobiva od svoje domovine mnogotere in velike do- 
brote. Zato je vsak prebivavec svoji domači deželi hvalo, 
ljubezen in pomoč dolžen. 'To hvaležnost, ljubezen in. 
pomoč imenujemo sploh domovinsko ljubezen. Domo- 
vinska ljubezen ali domoljubje je tedaj dolžnost vsaka- 
terega podložnika. 

11. Kaj ima tedaj storiti, kdor domovino ljubi? 
Kdor svojo domovino ljubi, se bo vsega veselil, kar 
srečo domovine povišuje; serce ga bo bolelo, če jo nad- 
loga in nesreča zadene; vse njene prigodke bo u sereu 
občutil. Prerok Jeremija je u sercu občutil vse nadloge 
svoje domovine, in je žaloval nad njenim razdjanjem, u 
svojih žalostnih pesmih. Jezus se je jokal nad Jeruza- 
lemom. | 

Kdor svojo domovino ljubi, ji iz serca vse Želi, 
kar je za njo dobrega in koristnega. Svojo domovinsko 
ljubezen tedaj tudi s tem skazujemo, da ji vse dobro in 
koristno iz serca želimo. 

12. Ali ne bilo bi dosti, vse vesele in žalostne 
prigodke svoje domovine u sercu čutiti, in ji vse dobro 
in koristno iz serca želeti; dober deželan je tudi pri- 
pravljen, z besedo in z djanjem u potrebi svoji domo- 
Vini po svoji moči pomagati in skerbi, da se odverne 
vse in obvaruje vsega, kar bi ji bilo škodljivo in nevarno. 
Tudi s tem tedaj skazujmo domovinsko ljubezen, da radi 

in radovoljno vse storimo, kar srečo domovine povišuje, 
in si prizadevamo, vso škodo od nje odverniti. | 

13. Kaj je domovini res koristno ali škodljivo, kaj 
njeno srečo poviša ali pomanjša, to najbolje tisti razso- 
diti ve, ki potrebe vse dežele pozna, in za srečo vseh 
podložnih skerbi, in ta je deželni oblastnik, cesar. De- 
želni oblastnik daje tedaj postave in povelja u spolno- 
vanje vsem podložnim, in ukazuje s tem vsakateremu, 
kaj da naj stori ali opusti, da se sreča po domovini 
ohrani in poviša. Kdor tedaj svojo domovino ljubi, po- 
stave in povelja deželnega oblastnika rad, natanko in 
vselej spolnuje. 

14. U božjo čast in za povišanje kreposti in pobož- 
nosti morajo cirkve ali božje hiše, šole ali učilnice biti; k 
temu je treba duhovskih in deželskih učenikov in pred- 
nikov, treba je cirkve in učilnice zidati in popravljati. 
Da se ohrani red in pokoj, varnost življenja in premo- 
ženja, in se postave in povelja deželnega oblastnika 
spolnujejo, so uradi, sodniki in drugi predstojniki po- 
trebni, katere mora domovina živiti. — Da se kupčija 
olajša in poviša, da se obilni domači pridelki drugam 
pošiljajo, in druge potrebne reči od drugod vozijo, se 
morajo ceste in mostovi narejeti in u dobrem stanu 


obraniti. — Za oskerbljenje ubogih, udov in sirot, bol- 
nikov in hromeev so posebne oskerbne hiše ali naredbe 
potrebne. — Da se unanji sovražniki domovini odvra- 


čajo, so potrebni vojaki in vojskine trume. 'Ti morajo 
preživljeni, oskerbljeni, in s potrebnim orodjem prevideni 
biti, in še druge branivne naredbe se morajo narediti. 

15. Da se vse to, kar je k sreči domovine potreb- 
nega, zadobi, da se potrebni učeniki, uradniki in vojaki 
plačujejo in oskerbeč, da se vse potrebne deržavne na- 
redbe ohranijo, potrebuje domovina denarjev in marsi- 
katerih drugih rečij. Denarje in druge reči, katere so 
domovini potrebne, se imenujejo nje potrebe. Ker so 

vse te naredbe vsej deželi k pridu in vsakteremu pod- 
ložnemu potrebne in koristne, naj tedaj vsak, kateri svojo 
domovino ljubi, rad in z dobro voljo njenim potrebam 
pomaga. Sveto pismo nas k temu opominja: Rim. 12. 
5—11. ,Mi, ki smo kristjani, kolikor nas je, smo 
jedno telo, in tako je jeden drugemu ud. Vsak skerbi 
vsem drugim k pridu biti." I. Petr. 4, 8—10. ,, Pred 
vsemi drugimi rečmi imejte bratovsko ljubezen med se- 
boj. Služite eden drugemu z darovi, ki jih je vsakteri 
prejel." 

16. Naredbe u korist in blagostan domovine zav- 
Živa vsak deržavljan; dolžen je tedaj tudi k občnim 
potrebam svoje domovine pomagati. Ko so pa stan, 
premoženje in unanje okoliščine podložnih mnogotere, 
tedaj gosposka napove, koliko ima vsakteri podložnik po 
meri svojega stanu in premoženja k potrebam domovine 
pomagati. To, kar ima vsak podložnik k potrebam do- 
movine pomagati se imenuje dača ali davek. Kdor svojo 
domovino ljubi, bo tudi davke radovoljno in po svoji 
vesti natanko opravljal. Ljubezen proti domovini pa 
tudi s tem skazujemo, da dolžne davke vestno popla- 
čamo. Sveto pismo to razločno zapoveduje: Mat. 22. 
21. ,. Dajte cesarju, kar je cesarjevega," to je, oprav- 
ljajte zvesto njemu dolžne davke. Rim. 183, 6, 7. , Dajte 
tedaj vsakemu, kar ste dolžni; davek, komur ste davek, 
col, komur col; strah, komur strah; čast, komur čast." 

17. U vsaki deželi morajo nekateri taka dela in 
službe opravljati, ki so k pridu vse domovine, in za 
vsakega deržavljana potrebne. 'Taka dela se imenujejo 
vzajemna ali javna opravila in službe, in ker jih mora, 
komur so izročena, sam u svoji osebi oskerbovati, in 
storiti, se jim pravi osebne službe; kakor postavim 
opravila učenika, sodnika, uradnika, vojaka. Ko bi nihče 
takih javnih opravil in osebnih služeb ne hotel prevzeti, 
bi domovina ne mogla obstati. Kdor svojo domovino 

ljubi, bo tudi rad, če je poklican, ali iz svoje dobre 
volje osebne službe opravljal, tudi celo takrat, kadar 
mora svoje Življenje u nevarnost postaviti, kakor posta- 
vim vojak, zdravnik. 'Tudi s tem tedaj svojo domovin- 
sko ljubezen skazujemo, da radi k njenemu pridu javne 
službe opravljamo. To nam ukazuje sveto pismo: Rim. 
— 12, 4—1l. , Vsi smo jedno telo, in tako jeden drugega 
udje."  Slepemu bodimo oko, gluhemu uho, mutastemu 
usta, hromemu noga. To je, jeden drugemu ljubeznivo 
pristopimo, in u potrebah svojemu bližnjemu radi poma- 
gajmo. ,Po milosti nam dodeljeni imamo mnogotere 
dari. Če ima kdo službo, naj zvesto oskerbuje njena 
opravila. Če je kdo učenik postavljen, naj se peča z 
učenjem. Če je kdo predstojnik, bodi s vso unetostjo in 
vestjo. U tem, kar imate delati, ne bodite lemi; gospodu 
služite." [. Joan. 3, 16. , Kako velika je bila Jezusova 
ljubezen do nas, smo u tem spoznali, ker je svoje živ- 
ljenje za nas dal; tedaj moramo tudi mi pripravljeni 
bite, življenje za brate data." 

18. Če pa tudi prigodbe svoje domovine u sercu 
čutimo, ji dobro želimo in smo pripravljeni, k pridu 
domovine po svoji moči pomagati, je vendar le sam 
ljubi Bog, kateri zamore domovini vse, kar ji k časti . 
in sreči služi, dati, vse hudo in nesreče od nje odver- 
niti, jo blagodariti in osrečiti. Kdor svojo domovino 
resnično ljubi, bo tedaj tudi svoje želje za srečo domo- 
vine k Bogu pošiljal, večkrat bo preserčno za njo. molil. 
Molimo tudi mi večkrat za svojo ljubo domovino in 
prosimo Boga, od katerega vse dobro pride, naj blago- 
slovi njo in njene prebivavce. ič 


IV. Brani svojo domovino! 


19. Vsaka dežela svoje brambe potrebuje, in vsaka 
deržava mora svoje vojščake imeti, kateri domovino 
zvunanjih sovražnikov branijo, in domačih hudodelnikov 

varujejo. Kdor svojo domovino ljubi, se tudi vojaščine 
ne boji, temveč pokorno stopi u vojaštvo, pogumno tudi 
u vojsko gre, kadar versta na njega pride, in je božja 
volja tako. Saj je tudi vojaški stan Bog postavil, ter 
se Gospod vojnih trum imenuje. 'Tudi veliko svetnikov 
u nebesih imamo, koji so serčni vojščaki bili, zvesti 
Bogu, pa tudi svojemu cesarju. Imeniten vojščak je bil 
Jozue, David in Makabejski bratje; sv. Jurij, sv. Bo- 
štjan, sv. Florijan, sv. Ahactj in veliko jezer muče- 
nikov je bilo hvalevrednega vojaškega stanu. Kdo bi 
se torej vojske bal, kdo bi se bele suknje sramoval? 
Vojak je varh pravice in resnice, varje sveto vero in 
ljubo materno zemljo, služi Bogu, ako zvesto služi, 
in je dobrotnik svojega kraja, vreden, da se spoštuje. 


20. Ne umikaj se, mladeneč, kadar te na izbiro 
zakličejo. Ne išči si z velikimi dolgi zemljišča; bolj 
lahko in mirno vojak živi, kakor pa ves zadolžen kmet. 
Nikar se u zakon ne sili, kadar ti ni za kerščenico, 
ampak le za. to, da bi vojaškemu stanu odletel; boljše 
je vse svoje žive dni puško nositi, kakor pa s hudobno 
ženo u nesrečnem zakonu živeti. Ne uhajaj k dervar- 
jem u planine, in se ne skrivaj po gošah; Bogu se 
skriti ne moreš. "Tudi prerok Jona je mislil uiti in po 
morju pobegniti; na božje povelje ga je burja došla, in 
morska riba požerla; tudi tebe bo šiba božja zadela. 
Mladeneč, ki se vojaški službi odmika, ima na vešala 
le pet stopinj: perva je k dervarjem, druga k tabakar- 
jem, tretja k tatom, četerta k razbojnikom, peta pa ra- 
beljnu u roke. 


21. Ne daj Bog, da bi si perste sekal, zobe si 
izbijal, ali zdrave ude kvaril zato, da bi vojak ne bil! 
Strašen greh je to pred Bogom, ki je človeku zdrave ude 
dal, da jih skerbno ohrani in u dobro rabi sebi in dru- 
gim. Tako hudobo tudi deželska gosposka ostro strahuje. 

Namestu takega krivičnika mora drugi nedolžen na 
vojsko iti; pojde pa tudi namestu njega u nebesa. 

22. Si za vojščaka svoje materne dežele spoznan, 
ne bodi žalosten, temveč vesel korenjak, da te je Bog 
brez vsake pokvare ohranil. Velik božji dar so ravni 
udje, pa zdravo, čerstvo telo. Boljši si ti izvoljen junak, 
kakor pa odveržene smeti. Priseži voljno in serčno na 
vojno bandero, kakor je tvoja sveta dolžnost. "Tvoja 
služba bo slavna in srečna, dokler boš priden in zvest. 
Nikoli in nikder ne pozabi svoje prisege, dokler svojih 
let ne doslužiš. Rajši smert, kakor bandero zgubiti ali 
zapustiti. Kdor iz vojske uhaja, svojo prisego prelomi, 
in dušo hudemu izda. Begun ne sme na svetlo, se po 
berlogih potika, in je kakor volk u svoji domovini. Cena 
za njega stoji; kdor ga vlovi, jo prejme. Ga ulovijo, 
pojde skoz šibe; ga ne dobč, bo peklu u šako došel; 
kajti krivi prisegavec pogubljenju težko odide. 

23. Bogaboječa mati je dala sinu, ki je na vojsko 
šel, tri zlate nauke, koje si vsak mladeneč naj dobro 
zapomni: Boga se boj, in njemu zvesto služi; kadar 
ne utegneš očitno, pa natihoma. Kdor Bogu ne služi, 
tudi cesarju zvest ne bo, kadar pride huda skušnja ali 
pa velika sila. Vojščak brez vere in pa ptič brez perut. 
— Varuj se greha; greh je dežele najhujši sovražnik ; 
kdor je grehu prijatel, bo svojo deželo le slabo nesreče 
branil. Bodi pokoren svojim: poglavarjem; pokorščina 
in pa zvestoba sta perva tabra vsake vojne. Nezvestoba 
samo jednega celo vojsko u nesrečo spravi, ali celo po- 
konča.  Izdajavec, ki svoje tovarše proda, je Iškarjotov 
brat. Naj si ga ravno sovražnik podkupi, ga vendar 
zametuje. Ne najde pokoja na svetu, verv ga čaka tukaj, 
pekel pa tamo. Puntarje in izdajavce čaka žalostna 
smert. 

24. Bodi na vojski (u bitki) serčen ko lev, doma 
pa ko jagnje pohleven, hraber in pogumen, pa tudi 

usmiljen. Ne boj se krogel, ki krog tebe švigajo; umreti 
za deželo materno je srečna smert, ako si u gnadi 
božji. Tudi Kristus je umerl za nas. Krogla te ne bo 
zadela, če božja volja ni; u božjih rokah si. Padali 
bodo na tvoji desnici, umirali na tvoji levici, ti pa 
boš prišel zopet zdrav nazaj. Bog te obvari! — To 
je modre matere lepo slovo, kadar blagi sin na voj- 
sko gre. 


25. Prideš u vojaškem stanu daleč po svetu, vidiš 
in slišiš veliko dobrih pa tudi pohujšlivih rečij, varuj se 
hudega, uči le dobrega in nikdar ne praznuj. Postopanje 
nauči vojaka pijančevati in kvartati, krasti in goljufati, 
da si je ravno vse to ostro prepovedano. F'Tak vojščak 
je svojemu kraju velika sramota, in kadar nazaj pride, 
svoji domovini dušna kuga. Naj še tako visoko glavo 
nosi, nja razuzdano življenje je smrad. Se pa pošteno 
izslužiš in prideš modrejši nazaj, boš vedel svojim roja- 
kom dober svet dati in s svojimi rokami kruh služiti, 
te bo vse rado imelo, in tudi na stare dni zapuščen 
ne boš. 


26. Kdor svojo domovino ljubi, ne brani dežele 
materne samo zvunajnih sovražnikov, kateri z orožjem 
u deželo planejo, plenit in palit; on mora tudi svoj kraj 
skrivnih zapeljivcev in podpihovavcev varovati, koji na 
tihoma ljudstvo puntajo, kralje in cesarje, duhovsko in 
deželsko gosposko zaničujejo, nove pravice oznanujejo in 
ogenj strašnega razboja u streho nosijo. "Taki sleparji 
so dežele najhujši sovražniki. Slajša ko je njih beseda, 
veča je sleparija; lepša ko je njih obljuba, grozovitneja 
bo nesreča, katera njim za petami hodi. U ognju po- 
gori srečno stanovališče, u prekuciji pa srečna domovina. 
Kdor je u resnici domoljub, naj domovino vsake take 
nesreče varuje. 


Slomšek IV. 13 

V. Bodi pravi domorodec, verli domoljub. 


27. Kdor svojemu deželnemu oblastniku dolžno čast, 
ljubezen in pripomoč, podajnost in voljno pokorščino 
skazuje, in zanj moli, kdor gosposkam od deželnega 
oblastnika postavljenim čast in pokorščino skazuje, in 
za nje moli; kdor ima. pravo domovinsko ljubezen, in 
jo s tem na znanje daje, da vse prigodke svoje domo- 
vine priserčno občuti, in ji vse dobro resnično želi; kdor 
je pri volji, ji k sreči pridno u djanju pomagati; kdor 
vsem postavam in poveljem deželnega oblastnika voljno 
pokorščino skazuje; kdor potrebam domovine rad in 
ročno pomaga in vestno dolžne davke plačuje; kdor je 
pripravljen, domovini javne in osebne službe opravljati, 
in za njeno srečo in božjo pomoč velikokrat moli; kdor 
vse dolžnosti opravlja: je zvest podložnik in dober do- 
morodec. | 

28. U vsakem, tudi u najnižem in najrevnišem 
stanu, u useh prigodkih okoliščinah življenja je mogoče 
in treba, te velike dolžnosti natanko, radovoljno spolno- 
vati. 'Tak deržavljan zasluži dopadenje božje, si zadobi 
dobro ime pri ljudeh, in najde svoje plačilo u tem in u 
prihodnjem življenju. 

29. Tem dolžnostim pa tisti nasproti ravna, kateri 
z besedo ali djanjem zaničevanje, merzloto ali celo sov- 
raštvo do svojega cesarja, deželnega oblastnika, kaže; 
kateri čez njih postave ali povelja godernja, jih graja, 
ali jim celo morebiti nasproti dela. Zoper te dolžnosti 
se pregreši tisti, kateri gosposke od deželnega oblastnika 
postavljene zaničuje, jim nepokorščino ali upornost kaže 
in se punta. 

30. Ravno tako se tisti pregreši, kateri je pri vseh 
prigodkih svoje domovine neobčutljiv, kateri ji vsega 
dobrega iz serca ne želi, ali kaj takega počenja, kar je 
- za red, mir in pokoj domovine nevarno in škodljivo. 


195 


Tudi greši, kdor od naredb in naprav domovine zanič- 
ljivo govori, jim korist in dobroto odrekuje, in jih graja, 
kdor k potrebam domovine noče pomagati, in koristnih 
očitnih naredb noče podpirati; kdor celo samopašno, 
goljufno in odertno svoje in svojih sosedov potrebe 
množi, ali sebi in bližnjemu pravice ne da, svojim de- 
želanom srečo podkopava in podira; kdor. se dolžnim 
davkom odteguje ali manj plača, kakor je plačati 
dolžen; kdor postavljene ccestovine in mostovine ne 
odrajta. Zadnjič greši tisti, kateri postopače živi, in 
domovini z delom in pridnostjo celo nič ne pomaga; 
kdor se u očitni službi goljufije in nezvestobe dolžnega 
stori; kdor noče domovine, kadar je sila, tudi z nevar- 
nostjo svojega življenja braniti, in na vojsko iti, ako ga 
versta zadene. 

31. Človek, kateri te dolžnosti do svoje domovine 
u nemar pušča, kaže gerdo nehvaležnost do Boga, k. 
nam živeti da u soseskini družbi, da jeden drugemu 
ljubeznivo pomagamo, učiti in boljšati se, potrebni ži- 
vež si pridobivati, življenje si zlajševati, in k pridu biti 
jeden drugemu. — 'Tak človek je nehvaležen in brez 
ljubezni do drugih ljudij, kateri si prizadevajo in poma- 
gajo, da lepo mirno, složno in veselo ž njimi živi. Tak 
škoduje zadnjič sam sebi, in se nesrečnega stori, ker se 
kakor malopriden in škodljiv ud ob dobro ime pripravi, 
in pomoči drugih ljudij nevrednega stori; s tem tedaj 
da k splošni sreči domovine ne pomaga, sam svojo srečo po- 
dira. "Tako se tak človek že tukaj na zemlji Bogu in 
vsem dobrim ljudem zopernega in šibe vrednega stori 
in tam u prihodnjem življenju ga čaka ostra sodba. 

82. Da naj vse dolžnosti do svetlega cesarja, deželnega 
oblastnika, do gosposk in domovine spolnujemo, nam je 
u četerti božji zapovedi zapovedano, katera se tako glasi: 
, Spoštuj očeta in mater, da dolgo šwiš in se tu dobro 
godi na zemlji." Domovina je tudi naša ljuba mati, 
13? 


196 


svetli cesar so naš deželni oče. Spolnujmo tedaj vse 
dolžnosti do svojega deželnega očeta in do gosposk od 
njega postavljenih radi, natanko in vselej. Cesar so 
postavljeni od Boga, da nas vladajo in varujejo; oni 
skerbeč z modrimi in dobrotnimi naredbami z neutrudnim 
prizadevanjem za , podučenje in odgojo mladine, za 
lepo vedenje in božji strah, za srečo vse deržave in 
vseh podložnih; oni imajo zategavoljo veliko GLOTOL, dela 
in težav prenašati za nas. 

83. Tudi svojo domovino in ž njo vred vse njene 
prebivavce ljubimo, kakor svoje brate; bodimo si med 
seboj kakor dobri otroci jedne matere, jednega očeta in 
pomagajmo pošteno iz vseh močij k sreči cele domovine 
in vsakega prebivavca ! — Le tako bodemo Bogu, nebe- 
škemu Očetu dopali, kateri tudi nas vse ljubi in nam 
je ljubezen do bližnjega kot drugo veliko zapoved naro- 
čil rekoč: ,.Zyubi svojega bližnjega, kakor sam sebe.% 
In usmiljeni Jezus nam je prelep nauk za občinsko 
srečo zapustil, rekoč:  , Vse karkoli hočete, naj bi vam 
ljudje storili, tudi vi njim storite." Mat. 7, 12. 

2. Narodnost, znamenje naše dobe, 
(Laib. Kirch. zeit. l. 1848.) 


Najčistejših čuvstev človeških in najlepših eno je 
naklonjenost do jezika maternega, čigar mili glasovi so 
zemljana k zavesti spravili. Spomin na zibel otroških 
dnij, na ljubljeno domačijo nam je milo tolažilo na potu 
življenja našega %n ljubezen do svojega naroda more in 
mora biti eden najdragocenejših biserov u čednostnem 
vencu vsakega moža. | 

Toda leti blagi čuti narodnostni tergajo se s pre- 
tiravanjem iz naravne zveze z drugimi narodi, krivijo in 
pačijo se, stavljajo na laž, gonijo do krivičnega prena- 
petega narodnega ponosa, ter so ljudje pripravljeni temu . 
maliku darovati celo svojo vero in vest, ker ga imajo 
za najvišo postavo vsega mišljenja in čutenja, vsega 
djanja in nehanja svojega. 

Nigdar še se ni ta narodnostna ideja med narodi 
tolikanj probudila, kakor ravno u naših dnevih. Žal, 
da puntarska stranka le pregosto njene strasti izbuja, 
ter se je za svoje posebne namene poslužuje in jo zlo- 
rabi. Važno in primerno prašanje za katoličana (du- 
hovnika) je torej: Kako se imamo vesti, da bi nam ne 
bilo treba teh najblažih čutov svojih zatajiti in svojemu 
narodu izneveriti se, pa tudi da u pagansko mišljenje 
in ravnanje ne zagazimo? 

Edino pravi razloček med resnično, kerščansko 
ljubeznijo do svojega naroda in med puntarskim, pagan- 
skim nacijonalizmom je tale, da vsaka istinita ljubav 
onoisto čuvstvo tudi pri drugih narodih dopušča, jih 

spoštuje in časti; krivi nacijonalizem pa, sam u sebi 
popačen in ostrupljen, u protislovju s svojim lastnim 
narodnim sanjarstvom, le sovraštvo in zaničevanje dru- 
gih ljudskih narodnostij ali naravnost oznanuje, ali vsaj 
na tihem na njihov pogin meri. 

Načela izveličavnega kerščanstva so splošna, za 
vsa ljudstva, ter ne delajo razločka po narodnosti: po 
njih ni barbarja ne Šcita, ni hlapca ne svobodnika, 
marveč vse in u vsem Kristus. Narodi so kakor veje 
enega drevesa, ter ne smejo eden drugega rasti ovirati. 
Vsaki narod naj ima oni prostor, na katerem se od dre- 
vesa hranjen najlepše razvija in največ sadu prave 
omike resničnega nebeškega napredka prinaša. Le ta 
sad ostane. Nihče dal nam ni k temu lepšega ravnila, 
kakor naš božji  Izveličar nu zlatavrednih besedah: 
Ljubi svojega bližnjega kakor sam sebe! — Kar 
nočeš, da bb drugi tebi storil, twli ti drugemu mne 
stori ! — 

Naj bi vendar vsi navdušeni rodoljubi nigdar 
ne zabili biti vselej tudi goreči in odkritoserčni kri- 
stijani ! 

9. Dve tabli zapovedij. 


(Laib. Kireh. zeit. 1. 1848.) 


Med mnogimi načeli našega časa, katerih nasledki 
-so neizmerne važnosti, da nepreračunljivi, stojita u pervi 
versti ravno nasprotna si dva poglavitna nauka: 2. vsa 
oblast izvira od Boga; 2. vsa oblast izhaja iz ljudstva. 

Učitelj pervega načela je Duh božji sam, ki ga je 
u sv. pismu očitno in zastopno izgovoril, ter ga že tisuč 
in tisuč let vselej in povsod oznanuje; iznajdnik drugega 
načela pa je duh časa, duh posvetni, duh novošegnega 
stoletja. Oba nauka sta podobna dvema tablama zapo- 
vedij, postavljenima u očigled ljudstvom zemeljskim, na 
katerih berejo svoje dolžnosti in pravice, iz katerih iz- 
haja kletev ali blagoslov za vse družbinske razmere. 
Beseda o teh dveh načelih k času izgovorjena je za 
vsakega Austrijanca največe važnosti, ker se u osnovnem 
načertu naše nove ustave ravno omi drugi kerščanstvu 
popolnoma neznani nauk: ,vsa oblast izhaja iz ljudstva" 
kot temeljni zakon proglašuje. 


I. 


Kerščanska vera uči: Vsa oblast izvira od Boga! 
Svetovni apostol sv. Pavel piše u svojem listu do Rim- 
ljanov 13, 1—7. , Vsaki človek bodi vwiši oblasti pod- 
ložen ; ni namreč oblasti od drugod, kakor od Boga; 
katere pa so, postavljene so od Boga. Zatorej kdor se 
ustavlja oblasti, božji naredbi se ustavlja. Kateri 
pa se ustavljajo, sami sebi pogubljenje nakopavajo. 
Zakaj oblastniki naso k strahu dobrega, ampak hudob- 
nega djanja. Iločeš pa, da se oblasti ne bi bal? Store 

dobro, in imel boš hvalo od nje. Zakaj božja služabnica 
je, tebi k dobremu. Ako pa si hudo storil, boj se; ne 
nosi namreč zastonj meča. Zakaj božja slušabnica je, 
maščevavka k strahovanju taistega, kateri hudo dela. 
Zatorej morate podložni biti, ne samo zavoljo straho- 
vanja, ampak tudi zavoljo vestu. Zato namreč tudi 
davke dajete; ker božji služabniki so, im ravno to je 
njih služba. Dajte tedaj vsakemu, kar ste dolžni: davek, 
komur davek; col, komur col; strah, komur strah; čast, 
komur čast," 


S tem od človeške pameti same pripoznanim nau- 
kom kerščanstva uterjuje se najbolj, kakor vladarjem, 
isto tako tudi vladancem, varna medsebojna razmera, 
določene so obojnim dolžnosti, zagotovljena čast; sužnosti, 
divjanju, nepokorščini pa sp vrata zaperta. Po tem rav- 
nilu postavljena je deržava pod varstvo sv. vere, vladar 
stoji pred nami kot namestnik večnega Boga, kateremu 
bo nekdaj od svojega vladanja dajal račun. 


To je zakon pisan ni od človeške roke, marveč s 
samim perstom božjim — postava, ki napolnuje trinoga 
s strahom in trepetom zavoljo ostre odgovornosti, ki mu 
kaže meje njegove oblasti, ki pa tudi podložnim zapo- 
veduje, naj vladarja kot moža božje milosti, kot oblast- 
nika božjega spoštujejo, ter jih mogočno svari, svari s 
čreznaturno močjo pred nepokorščino in puntarijo. 


Pokažite nam in povejte drugo takošno načelo, ki 
bi bilo sposobno blagor družbinskega reda na zemlji to- 
liko krepko in modro utemeljiti, pospeševati, ohraniti, 
kakor je ta priprosti, pa vender velikanski božji nauk: 
Vsa oblast je od Boga! 

Edino le ta resnica, ta božji nauk, bode pretežavni 
nalogi kos, da se kerščanskim narodom oskerbijo povoljne 
ustave, ter se ovarujejo, kakor pogubljivih puntarij, isto- 
tako tudi prehudega nasilstva vladarjev svojih. 

Od nekdaj že prizadevala si je sv. katoliška cirkev, 
naj bi se to edino pravo načelo družbinskega življenja 
na svetu med kerščanskimi narodi uterjevalo in ohranilo ; 
je pa tudi na zatajbe tega načela vselej pazko imela, 
ter vsako trinoštvo pri vladarjih in vsako puntarijo pri 
podložnih, kot socijalno krtvoverstvo, od kerščanskih 
ljudstev skerbno odvračevala, kakor to kaj lepo spričuje 
cirkvena, pa tudi svetna zgodovina. 


Dandanašnjih neredov po katoliških deržavah go- 
tovo ni sv. cirkev kriva! vsaj to vsi dobro vemo, da je 
baklja puntarska drugod se prižgala in od ljudij brez- 
vernikov u katoliške deržave zanešena goreti začela, 
ter da se nalezljivi revolucijarni strup pri kerščanskih 
narodih Europe, kakor divjega raka bolezen, čedalje hujše 
razširja. 

Pervi začetek tega družbinskega zla je ločitev od 
Boga — ljudje so Boga zapustili; kdor pa se je ločil 
od Boga, ter njemu noče več podložen biti, kaj bo tak 
podložen človeku! Nespametna, neumna se mu dozdeva 
vsaka podložnost. 'Takošne nauke oznanujejo tudi naši 
umazani časniki vsaki dan; brez števila hudobnih sle- 
parjev in podpihovavcev ljudstva pa u djanju razkazu- 
Jejo da: 


JI. vsa oblast izhaja le tz ljudstva. 


Učitelj tega dandanašnji toliko priljubljenega in 
slavljenega načela je duh popačenega časa, je ravnilo 
pokvečenega človeštva naše dobe, ki je, kar zadeva so- 
cijalne družbinske razmere, popolnoma zmedeno. 


Da to načelo ne more obveljati, lehko se prepri- 
čamo. Deržava postavljena na ljudsko verhovništvo zru- 
šila se bo u kratkem s vsem obilnim orodjem svojih 
ustanovnih pisem in priseg na kup, ker je na pesek 
zidana. Berite časnike naših dnij, pa se bodete z grozo 

prepričali, kam da takov nauk vodi! Žal, da se na 
mnogih straneh po njem ravnajo, in da se bolj in bolj 
usiljuje. 

Izšla je resnično u naših dnevih oblast tu in tam 
od ljudstva, toda oblast strasti in hudobe, oblast kru- 
tosti in maščevanja, katera kraljeve prestole podira, vla- 
darje mori, ministre ubija in odganja; oblast, ki vse 
zmede in zmeša, vse z grozo in strahom napolnjuje! 


Takov nauk, da vsa oblast le iz ljudstva izhaja, 
plodi in izgojuje ljudsko druhal polno gizdosti in baha- 
rije, druhal vedno modrovajočo, nezadovoljno, nemirno, 
prepirljivo, bojaželjno, ki se kakor peklenska pošast 
vlači od dežele do dežele in povsod razširja grozno kugo 
strašnih puntarij. 

Iz strupnega semena tega brezbožnega nauka pri- 
rašča grozoviti caromor, katerega niso učili Jezuiti nik- 
dar, pač pa njih smertni sovražniki, antikristi naših 
dnij, to strašno hudobijo glasno oznanujejo. Potem po- 
stane seveda kraljeva krona le krona ternjeva, katero 
bode rad vsak modri kraljevi sin s tihim in mirnim 
življenjem na kaki priprosti pristavi zamenil. 

Kolikanj visoko pa je vsled pervega načela veli- 
čanstvo vsakega vladarja, bodi cesar, bodi kralj, bodi 
kakoršnegakoli si imena! Namestnik je živega Boga, 
maziljenec Gospodov ; sveta je njegova oseba! Podložnim 
nasproti pa je ljubeznjivi oče, ki za njihovo blagostanje 
skerbi in korist deržave pospešuje, red in pravico varuje, 
da po njegovih deželah za zmešnjave in nemire, za pre- 
kucije in nasilstvo prostora ni, veliko več posvod kra- 
ljuje lepa varnost osebe in premoženja. 

Vsa oblast izvira od Boga; le po Njem, po Nje- 
govi milosti, po Njegovem pripuščenju vladarijo kralji 
in cesarji in vsi drugi oblastniki! 'To načelo je edino 
pravo, edino kerščansko; ono edino nam zamore dati 

varnost, le ono samo prinašati ljudstvom zemeljskim mir 
in blagoslov! 

Ta nauk spada k apostolski pravovernosti in k 
naši sv. verski zalogi (depositum fidei), ter je u soci- 
jalnem družbinskem oziru eden poglavitnih delov vesoljne 
kerščanske vere. 

Naj reče ali piše kdo, karkoli hoče, načelo ljud- 
skega verhovništva pravemu kerščanstvu očitno naspro- 
tuje, ter je javna socijalna, ali bolje rečeno antisocijalna 
krwovera, s katero se verni kristjan z dobro vestjo 
nikdar sprijaznil ne bo! Pred tem lažnjivim, hinavskim 
načelom ljudskega verhovništva naj se vsak razumni, 
kerščanski podložnik prekriža, kakor pred samim peklen- 
ščakom; ker veljavo ima le pri paganih, nevernikih, 
ali pa pri ljudeh, ki so sv. vero Gospoda našega Jezusa 
Kristusa zavergli, ter ji dali slovo. Pri nas pa, bratje 
moji, nikar ne bodi taka! 

» Preljubljeni! ne verujte vsakemu duhu, temveč 
skušajte duhove, ali so tz Boga; zakaj veliko lažnjiwih 
prerokov tzšlo je na svet!" I. Jan. 4, 1. 

4, Kaj pred vsem storiti dušnim 
pastirjem u naših dneh? 
(Theol. Zeitschr. l. 1849.) 


Odpad od Boga in njegovega razodetja bil je že 
izperva začetek in poglavitni razlog vseh verskih pa tudi 
socijalnih nadlog na zemlji, je toisto še dandanes, pa 
bode ostalo tako dokler bo ljudij kaj na svetu.  Pover- 
nitev zmotenih nazaj k Bogu po Kristusu Gospodu, to 
je edini pot do zboljšanja vseh teh žalostnih razmer na- 
šega časa. Žal, da dandanašnji svet te besede ne zastopi, 
hoče se osrečiti brez Boga, prosvetiti in posvetiti se po 
svojem lastnem kopitu! Sin Božji, izveličanje sveta, po- 
stal je nespamet našim ljudem; zato pa tudi vsa po- 
svetna modrost, ki išče nadlogam naše dobe u okom 
priti, na sramoti ostane in vsi pripomočki, te soci- 
jalne težave odstraniti ne bodo nič izdali. Prave bo- 
lezni nočejo pripoznati, rabijo naopačna zdravila, ter 
le samo še shujšujejo revščino, ki tare človeški rod. Od 
zvunaj rešitev za nadloge naše prišla ne bo; zastonj pri- 
čakujemo od preosnove zakonov, od zboljševanja deržav- 
nih naprav lepše bodočnosti; temeljito ozdravljenje priti 
mora od znotraj, po sv. veri in po sv. cirkvi. Barajte 
zgodovino! 

Bil je čas, ko je človeški rod pod mnogo hujšim 
jarmom ječal, kakor dandanes. Prišel je izveličar, usmi- 
lilo se mu je ljudstvo, začel je oznanjevati ubogim ve- 
selo oznanilo odrešenja; pa ni začel svojega zveličavnega 
delovanja s preobratom rimskega nasilstva, marveč klical 
je ljudstva k pokori in poboljšanju, naj bi jim tako pred 

vsem notranjo slobodo duha im serca podelil, ter jih 
sužnosti zmote in greha oprostil. Brez te notranje slo- 
bode zvunanja politična druga'ni kot prazna domišljava, 
kakor smo to u teku zadnjega leta videli, pa žali Bog 
le premalo razumeli. 


Nesrečna, poguborodna mati vseh socijalnih nadlog 
je povsod vladajoča samopašnost. Nje čuvaji so lažnjivci, 
opravljivci, zvijačni postavodajavci, nemirneži, prepir- 
ljivci, zapeljivei, razuzdanci, terdoserčniki, oderuhi, 
goljufi, sleparji in vsa brezštevilna tropa hudobnikov, ka- 
teri vse najlepše naprave spodkopavljejo, najboljše na- 
redbe spodbijajo in vsako blagonosno početje pokončujejo. 


Dokler se tej samopašni tropi krepka jez ne po- 
stavi, trudijo se zidarji, ki zidajo novo deržavno poslopje, 
zastonj. Majhene zvirke zadelujejo, silni povodnji pa pu- 
ščajo širen tok. Naši politični zdravniki ozdravljajo male 
rane, poglavitnega zla se pa nič ne dotaknejo; velikoveč 
z odlaganjem in napačnimi zdravili bolezen le shujšu- 
jejo in morda celo neozdravljivo napravljajo. Lehko da 
se že bode u kratkem socijalnoboleni Europi poreklo: 
Prepozno je! 


Prevrat vsega obstoječega reda toliko hujše proti, 
kolikor bolj prekucuhi zdrave pojmove kvarijo, ljudsko 
mišljenje kalijo in vsako višo oblast spodkopavajo. Njih 
poslanci so umazani časniki in časopisi, ki do najbolj 
samotnih bajt zahajajo in najpogubniše nauke trosijo, in 
to brez vsake opovire. (Svobodno tiskarstvo, na takov 
sramotni način zlorabljeno in ognjušeno, postalo je smrad- 
ljiva luža, u kateri se, nalik kaplji čiste vode vse, kar 
je še kaj dobrega, pogubi. Ta svobodni tisk ni deržavi, 
niti cirkvi kaj prida prinesel ne bode, tem manj ker so 
čitatelji naši posvetnega duha pijani, ter za tiskovine, u 
katerih se branijo resnica, pravica in čednost, dosti več 
ne marajo. 

Odkod naj pride pomoč 2 Priti zamore le od zgoraj, 
od Očeta luči; prišla bo edino le po sv. cirkvi, katero 
je postavil Bog za podlago resnice in jo dal človeškemu 
rodu kot edini izvirek izveličanja časnega in večnega. Po 
njej morajo se zapeljana ljudstva k Bogu nazaj pover- 
niti, ali pa divjemu paganstvu zapasti, drugega izhoda 
več ni. | 

In čigar opravilo bode, zguhljene ovce hiše Izrae- 
love iskati? Mar ne duhovnikov ? teh oznanovavcev res- 
nice, katere je postavil Gospod, ne da bi molčali, mar- 
več da naj kličejo kakor trobenta, in naštevajo ljudstvu 
njegove zmote, bodi si priležno ali nepriležno. 

Kakor čuvaji na visokem zvoniku katoliške cirkve 
postavljeni naj bi dušni pastirji, ne oziraje se na pred- 
sodke našedobnih nazorov, znamenja časa dobro umevali 
in po tem glas svoj povzdigovali z apostolsko neplašlji- 
vostjo, pa tudi z evangeljsko modrostjo, edino le mate- 
rinske ljubezni naše sv. katoliške eirkve zavzeti. 

Zmaga resnice podeljena je živi besedi. Le-ta živa 
beseda bodi torej poglavitno orodje našemu katoliškemu 
duhovništvu u hudem boju s temo splošnih: zmešnjav. 

Pred vsem drugim bodi perva skerb učeče cirkve, 
da se poravna krw: razumek slobode, ter pokaže, da 
prava istinita sloboda brez verhovne nadoblasti duha črez 
poželjenje meseno in posvetno mogoča ni. 

Dušnega pastirja dolžnost je, da z ozirom na po- 
trebe in zastopnost svoje črede dokazuje, da je resnična 
zvunanja sloboda le sad notranje; da deržavljanska slo- 
boda moralno za svojo podlago imeti mora, ker una brez 
tote druga ni kakor le najgerša samovolja, dokler ostane 
človek sužnik svojih strastij. Kaj bo neki branilo slabe- 
jega pred zlovoljo močnejšega, če je vsakemu prosto sto- 
riti, kar se mu spoljubi? Mar ne bode nasilnik, gnan 
od svoje strasti, slabotneža podjarmil pod svojo oholost, 
pohotnost in skopuštvo? Sloboda, kakoršna navadno po 

možganih naših ljudij roji, in kakoršno tolikrat po svojih 
zborih, pa tudi po gostivnicah oznanujejo, če bi se ures- 
ničila, druga ni kakor samovolja, grozno nasilstvo, div- 
janje ljudstva, odperti grob vse prave omike in prosvete, 
zatorej pa tudi že zadnji čas, da se ljudje odločno pred 
njo svarijo, ter da se jim pov6: Le tisti je sloboden, ka- 
terega je Sin božji (greha) oprostil. Koder Duh božj 
vlada, le tam je prava sloboda doma! 

| Ravno tako zmeden je pojem enakosti soctjalne, 
če razumevamo s tem popolno poenačbo vseh ljudij. Kdo 
si bode izsilil popolno enakost dušnih darov? Kdo bo 
zahteval enakost vseh stanov, vseh služeb in oblastij u 
človeški družbi, če je zdrave pameti? Ali mar hočete 
človeško družbo razrušiti?  Doklerkoli so in morajo biti 
darovi narave in poklica različni, je brezpogojna enakost 
prazna sanja. Le kerščanstvo samo določuje resnično 
enakost s tolažljivim naukom, da smo vsi po podobi 
božji ustvarjeni, vsi po Jezusu Kristusu odrešeni, k eno- 
istemu poklicu posvečeni, podložniki enoistega božjega 
zakona, odgovorni vsi pred enim ter istim vsevednim 
sodnikom, vsi otroci enega Očeta, bratje in sestre Jezusa 
Kristusa in vsi sodediči njegovi. 

Pa tudi le kerščanstvo samo zamore zavid in nevoš- 
ljivost nižega nasproti višemu, po stanu in zmožnosti 
odličnejšemu, krotiti pri potrebni neenakosti, s tem da 
uči, da stvarnik svoje talente raznoverstno deli, pa tudi 
na sodbi o njih porabi oster račun zahteva, ter da se bo 
od njega, ki mu je bilo več dano, tudi več tirjalo; da 
po tem takem se ne bode gledalo na množino darov, ne 
na prednost veljave in službe, velikoveč le na izkazano 
zvestobo. O tem edino zdravem in pravem nauku glede 
socijalne enakosti treba je dandanes posebno odločno 
govoriti in ne prenehati, da se ljudstvo pred zapeljivo 
godbo naših krivih prerokov svari, preden se pogrezne u 
prepad naglo razširjajočega se komunizma. 

Enako pogubljiv nauk naše dobe je tisti o tako 
imenovanem verhovenstvu ljudstva, ko učijo, da vsa 
oblast izhaja le iz ljudstva. 'To krivo načelo druga ni, 
ko izvirek vednovečne nezadovoljnosti in prekucije. Vsled 
tega načela izgubiva se pri podložnikih bolj in bolj vse 
spoštovanje in vsa pokorščina do više oblasti — pri go- 
sposki pa vsaka navdušenost do težavnih služeb. 


Primerna se nam tukaj vidi dogodba, ki se je 
nekdaj prigodila s podobo sv. Nikolaja Flijenskega. Švi- 
carski kmetič imel je do tega svojega sv. rojaka posebno 
zaupanje. Ker pa je bila podoba svetnikova, katero je 
imel u svoji izbi k počeščenju postavljeno, že precej 
stara in oglodana, dal si je napraviti iz črešnje novo, 
ter jo lepo pozlati. Let6 je potem na tisto mesto po- 
stavil, kder je poprej stara podoba stala. "Toda glejte, 
priprosti kmetič do te nove podobe ni zamogel nobenega 
pravega zaupanja u svojem sercu obuditi; kadarkoli jo 
je pogledal, usilila se mu je misel: ,ej, saj pa ven- 
derle druga nisi, kakor moja črešnja — kako bi do 
tebe zaupanje imel!"  Odstranil je novega Miklavža in 
nazaj postavil starega domačega patrona. 


naka se godi vsaki oblasti od ljudske milosti. 
Kdo pa bode ubogal pri kaki nepovoljni naredbi taistemu, 
kateremu je, kakor meni, sam k oblasti pripomogel, in 
katerega po svojih mislih lehko tudi zopet odpravi? 


Le sam nauk kerščanski, da vsaka postavna oblast 
izhaja od Boga, da je gosposka namestnica božja na 
zemlji, pripravil ji bode potrebno veljavo in spoštovanje, 
ter jo navduševal k zvestemu spolnovanju sprejetih dolž- 
nostij. Bodi si u ostalem deržavne vlade oblika ta ali 
una, samovladarstvo ali ustavno carstvo; naj si tudi 
ljudstvo gosposko svojo samo voli, veljavnost, čast, oblast 
— to pride le samo od Boga. Nauk o prihodnem ostrem 
računu pred božjim sodnikom posvečuje gosposko k ime- 

nitni službi, posvečuje pa tudi podložnikov pokorščino, 
ter nas izdatniše ko vsaka ustava varuje pred samovoljo, 
nasilstvom in prekucijo. 


K verskim zmotam naše dobe šteti se mora tudi 
posebno med izobraženo gospodo priljubljena terditev, da 
je človek ustvarjen le za totu svet, da si naj nebesa 
išče le tukaj na zemlji, nebesa posvetnega veselja in 
posvetnih dobrot, boljše ko more, boljše zanj. To je bil 
nauk starih Epikurejeev in je u dandanašnji podobi svoji 
začetek vsega komunističnega rovanja, in bolj ko se med 
raznimi ljudstvi razširja, hujše spodjeda terdno podlago 
človeške družbe. VU kolikem nasprotju stoji takov nauk 
s vsakdanjim življenjem, ki je polno reve in solz, polno 
težav in terpljenja — pač žalostna nebesa, če svojim 
učencem holjših dati ne veste! U kolikem nasprotju z 
od Boga razodetimi resnicami naše sv. vere! in glejte, 
vender se jih obilno nahaja, ki ga radi poslušajo in ve- 
rujejo, in še rajši izpolnjujejo. "Tu je silna potreba, da 
se oko in serce vernega ljudstva kvišku obrača, navzgor 
proti naši pravi domovini, ter da se pogosto izbuja sv. 
hrepenenje po obljubljenem nam veselju nebeškem.. 


Vsem takim zmotam morajo se dušni pastirji u 
svojih pridigah in kerščanskih naukih krepko ustavljati, 
ter mogočno in odločno sv. kerščanske resnice razlagati ; 
kazati nevarnost in škodljivost takih sleparij in neprene- 
homa svojo čredo pred njimi svariti. Te verste hudobe 
ne bodo se drugače premagale in iztrebile, kakor le 
samo z orodjem sv. cirkve; le po njej obudil se bo zopet 
boljši duh u zapeljanih in zmešanih glavah. 


Tudi to je obžalovanja vredno zlo, da boljše mi- 
sleči del naših ljudij, tem rovarjem in prekucuhom 
nasproti roke križem derži, da se je doslej le malo, ali 
pa celo nač storilo ni u krepko obrambo resnice in pra- 
vice. Eni mirno gledajo in skerbijo le za svojo domačo 

peč ; sicer tožijo in žalujejo o zmedenih razmerah našega 
družbinskega življenja, pa sami persta ne ganejo, tem- 
več vse delo za red in mir le vladi prepuščajo. Drugi 
so strahu tako rekoč oterpnjeni in samopridni le svojo 
kožo varujejo. Vse te ljudi je treba iz njih malomarnosti 
predramiti, pokazati jim veliko nevarščino, da pri sploš- 
nem prevratu lehko pridejo ob vse, kar gleštajo; dobro- 
misleče pa priganjati, naj se sovražnim strankam z ne- 
prestrašenim pogumom u bran postavijo — vse to je 
druga važna naloga dušnih pastirjev naše sedanje dobe. 
Rovarji ne mirujejo, marveč kažejo čudovitno pozornost 
in delavnost pri dosegi svojih zlobnih nakan. In če tudi 
nas je strah na to misliti, vender le ni neverjetno, da 
bode rovarska stranka prej ali slej dosegla svoje namene, 
če se množina poštenjakov še o pravem času s previd- 
nim pogumom ne poda u boj in u njem stanovitna ne 
ostane. 

— ,in vender — tako piše razumni dr. Hiršer u 
svoji najnovejši jako pomenljivi knjižici: socijalne raz- 
mere naše dobe in cwkev — hila bi strašna in grozna 
nesreča, ko bi ta rovarska stranka dospela do zmage. 
Le mislimo si, da bi ta ropa- in kervi-željna divja der- 
hal, ki le po neizmernem živalskem uživanju hlepi, da 
bi si če tudi le za kratek čas, priborila oblast! Nihče 
naj ne misli, da bodo vladarji, ki so divjo zver izpustili, 
u stanu krotiti jo in na uzdah obderžati! Nigdar! besna 
svojat bode kričala: enakost! to se pravi: dosti dolgo 
bili smo mi revni in smo ubijali se s teškim delom; 
zdaj pa naj to poskusijo bogatini, dobroživci in imenit- 
niki. Versta k dobremu in prijetnemu življenju prišla je 
zdaj na nas! 

Kaj bodo ti divjaki potem napravili z znanostjo in 
umetnostjo, kaj z vero in poštenostjo? Koliko si bodo 
obderžali od vsega onega, kar človeka pripravi k temu, 
da še le prav za prav človek postane in ga požlahnuje? 

Oh pač lehko je družbinsko poslopje, s stoletnim raz- 
vitkom uterjeno, razdreti, pa kdo ima moč, ga kmalu 
zopet vsaj za silo popraviti? Kar bi znalo u teku časa 
iz vsega tega razviti se, o tem ne govorim, pa pervi 
gotovi nasledek splošnega prevrata bode divje paganstvo." 

Najhujše zlo naše dobe je popačeno in zlorabljeno 
časmikarstvo in njega sad razširjanje zlobnih knjižur in 
pohujšljivih dnevnikov. Duhovenstva težka naloga je, da 
se ustavi razširjanju hudobnih tiskovin s podporo dobrih 
časopisov in s primernim opominjevanjem hudobni sad 
zapeljivih beril ukončuje; ob enem naj vsakdo, ki ima 
sposobnost pisateljsko, ta dar marljivo rabi u hudi voj- 
ski naših dnij. Če tudi rešitve za vero in čedno obna- 
šanje od tega toliko onesnaženega tiskarstva pričakovati 
ne moremo, vendar pa je ono vsaj primeren pripomo- 
ček, da sovražnika z njegovim lastnim orodjem po- 
bijamo. 

Duša urejenega socijalnega življenja je verstvo. 
Deržava brez vere je mertvo truplo, ki ima cimo gnji- 
lobe u sebi. Sv. katoliška vera je edina pomoč za bo- 
leno Europo. Žal, da po vseh stanovih naših žive goreče 
vere najti ni, ne pravega verskega prepričanja. Duhov- 
stvo naj torej pred vsem skerbi, da se verstvo zopet 
oživi in to s vsemi od katoliške cirkve poterjenimi pri- 
pomočki, s snovanjem katoliških društev, z oživljanjem 
primernih bratovščin, s spodbudljivimi govori itd. Takim 
pobožnim družbam obljubil je Gospod svoj blagoslov 
rekoč: , Kder sta dva, ali so trije zbrani u mojem imenu, 
sredi sem med njimi." 

Če so u dveh velikih družbah cirkve in deržave 
neverni udje bojne verste zapustili in pretergali, potem 
je potrebno, da se tisti, ki so še zvesti ostali, bliže eden 
drugemu pomaknejo, to se pravi, da si začno snovate 
društva. Kolikanj blagodejno razvijajo se Pujeve družbe 
na Nemškem, ali katoliška družba na Tirolskem! Cvet 

14" 


112 


sicer še ni sad; toda kder evetja ni, tam boš na sadje 
čakal zastonj. Pomenljivo je, kar je rekel Gospod k svo- 
jim poslancem, in kar jim pravi še posebno dandanašnji : 
» Postavil sem vas, da greste in prinesete sad, nn da 
vaš sad obstane." 

Gorje tistim dušnim pastirjem, ki so u tem nevar- 
nem času zbeganemu ljudstvu le samo slepi vodniki in 
mutasti čuvaji, bodi si iz nemarščine, bodi iz krive bo- 
jazljivosti ! Svojega velevažnega poklica ne umejo! Bojni 
kanoni uženejo divji upor; iskre, ki u pepelu tlijejo, po- 
gasila bode le samo beseda resnice, govorjena od modrih 
učenikov iz navdušenega serca! 
| Vojaške sablje sekajo dostikrat globoke skeleče 
rane; zaceliti jih zamore le kerščanstvo samo. Ade so 
zdravniki ? Mar ni več mazila u Galaadu? (Jerem. 8.) 


9. Dobri pastir ob času nevarnosti. 
(Laib. Kireh. Zeitg. l. 1848.) 


Burnega leta 1809, ob času razširjajoče se pre- 
kucije povabil je neki sodnik na deželi dušne pastirje 
svojega okraja na posvetovanje. Bilo je 24. aprila. 

Med povabljenci nahajal se je mlad jako nadarjeni 
župnik, mož okoli 30 let. Še precej za dneva povernil 
se je domov. U nekem klancu sreča tropo s puškami 
oboroženih kmetov; spozna, da so njegovi župljani. 

» Kam ste se podali?" jih vpraša župnik. , Pozdrav- 
ljat gremo sodnika," mu naglo odgovorijo. — 

Župnik je zapazil, da so bili večinoma precej vi- 
njeni, toraj od pijače razburjeni, ter se je in to po pra- 
vici zbal, da bi se znalo kaj strašno hudega prigoditi. 
Strahu in groze ni zamogel stati; usedel se je na zemljo. 

»Možje! nadaljuje župnik, mnogokrat ste me že 
poslušali — posluhnite me še tudi zdaj. Vaša namera 
ni kerščanska, ni dopuščena — spravilo vas bo to u 
gotovo nesrečo !% 

Začelo se je besedovanje; nekateri so godernjali, 
drugi glasno kričali: , Kaj bote poslušali farja! Tudi on 
ne gleda na drugo, kakor le na svoj žep." 

»Možje! prosim vas lepo — kateri pa mi ve, kaj 
krivega očitati? Nigdar nisem storil med vami, kar bi 
se duhovniku ne spodobilo." 

Zastonj je bilo; zadnji so porinili naprej, ter so 
hoteli svoj pot nadaljevati. 

Svete gorečnosti poln skoči župnik pred nje, se 
jim sredi pota ustavi, odgerne svojo suknjo in glasno 
zaupije: , Dobro! le pojdite vi morivci svoje od Boga 
postavljene gosposke. "Toda ustrelite najpoprej mene! 
Izderite mi jezik in pribijte si ga na pridižnico! Opo- 
minja vas naj, kolikokrat da sem vam oznanjeval evan- 
gelij miru — da sem vas še tudi umirajoč svaril pred 
nesrečo. Odsekajte tudi moje roke, pa si jih pribijte na 
obhajilno mizo u opomin, kolikokrat da vam je ta roka 
delila presv. božji kruh življenja." 

Pogumne besede gorečega pastirja pretresle so 
kmete. Nekateri so djali: , Oh gospod župnik, kaj govo- 
rite?"  ,Saj mi je moja za koj rekla, da iz tega kaj 
prida ne bo" — oglasil se je eden bolj od zadi. 

Pomirili so se, obernili se domov. 

Sodnik častil je gospoda župnika kot svojega reš- 
nika. 

Velika je besede moč. Blagor mu, ki u nevarnosti 
dušnega miru ne izgubi, in pravo besedo o pravem času 
povedati ve — blagor mu! 

6. Novi časi, novi grehi. 
(Zg. Danica l. 1848.) 


Novih časov smo Austrijanci učakali, pa tudi 
novih grehov doživeli, od katerih se našim rajnim svoje 
dni sanjalo ni. Yse hoče novo biti, vse stare pravice 
polomiti; vsi stanovi za svojo novo srečo letajo, kakor 
otroci za kresno muho, in pregreha prida nima. Kdor 
ternje seje, ne bode pšenice žel. 

Sedem naglavnih grehov smo u starih časih imeli, 
sedem grozovitnih glav pregrešnih del; sedanji novi časi 
so nam med dobrimi darovi tudi troje novih naglavnih 
grehov prinesli, od katerih še za mojega vedenja nobe- 
:den katekizem ne govori. Glave veliko drugih grehov 
so rogati očetje neizrečenih nesreč. Potreba je kristjane 
podučiti in posvariti, da se novih grehov skerbno varu- 
jejo, zakaj veliki poglavitni grehi so: 

1. Novih naglavnih grehov pervi je: zbormh vpo- 
slancev kriva volitev. Naš mili cesar Ferdinand so svo- 
jim Austrijanom pravico dali, nove deželske postave 
ustanoviti, novo ustavo (konštitucijo) narediti, na katere 
postave se ima sreča vseh Austrijanov uterditi, naj bi 
vsi svoje sreče veseli lehko živeli. Delati nove postave 
ni lehko delo; za polič vina pravice ni; potreba je mo- 
drih in pravičnih možev za prave nove postave. Svetli 
cesar so naročili, naj bi prebivavei vseh austrijanskih 
dežel možev izvolili prav prebrisane glave, pa poštenega 
djanja, ter jih na Dunaj poslali u deželsko ustavo, novo 
hišo sreči in mladi svobodi austrijanskega cesarstva 
utemeljiti ali postaviti. Kaj so pa ljudje storili? Po enih 

krajih so izvolili modre in poštene može, ki so vredni 
vse hvale in časti. Po drugih krajih so pa izbrali prav 
za prav pasje može, neumne, abotne glave; pa še več 
hudobnega serca in slabega slutja, same take vreščake, 
kateri veliko govorijo, pa malo ali celo nič dobrega ne 
storijo ; veliko obetajo, pa malo dajo; na jeziku nosijo 
sterd, u sercu pa strup. 'Taki slabi možje so slabi de- 
lavci novih pravic; kder pa dobrih delavcev ni, tudi delo 
ne gre od rok, in še kar se stori, kaj ne velja. Kdo. 
je vsega tega kriv? Vi volivci, ki ste take mojstre- 
skaze izbrali in na Dunaj poslali. In to je velik na- 
glavni greh, oče velko druzih krivic in nadlog, katerih 
toliko še zdaj občutimo. 

Veselo smo čakali vsi Austrijani, Slovenci in Nemci 
nove pravice, srečne družice naše mlade neveste svobode, 
smo željno gledali na veliki deržavni zbor Dunajski, smo 
brali in tenko na uho vlekli, kaj bojo naši izvoljeni po- 
slanci, kakor naši očetje spoznali. Dolgo smo čakali, 
pa boljega učakali nismo. Strašno vojsko doma so nam 
podkurili, sosede nad sosede nadražiti pomogli, veliko 
bratov je nedolžno smert storilo, zadosti domače kervi 
se je prelilo zavoljo neumnosti ali pa hudobije mnogih 
deželnih poslancev, kateri so scer poklicani, pa po pra- 
vici izvoljeni niso. MEnokoliko takih, čeravno veliko ne, 
pa še teh preveč, se je dalo sovražnikom našega cesar- 
stva, kakor pravijo, podkupiti, enokoliko goljufati in 
zapeljati. Namestu nove pravice sklepati, so se prepirali 
in kregali za prazne reči; namestu punte utolažiti, so 
jih le unemali, namestu grozovitne morije strahovati, so 
jih celo hvalili in zakrivali najgrozovitneje  morivce. 
Namestu zidati novo ustavo naši sreči, so le podirali in 
strašno pogorišče naredili, da se Bogu usmili. , Gorje 
vam pravi gospod Bog po Izaiju 5, 20 — gorje vam, 
ki hudo dobro, dobro pa hudo imenujete, ki imate 
luč za temo, temo pa za luč. Zategadel se je unel Go- 

spodov serd nad njegovo ljudstvo, svojo roko je Bog 
nad nja iztegnil in ga udaril. Gore so se tresle in mer- 
liči so kakor blato po cestah ležali. Pa nja serd še ni 
jenjal, nja roka je še iztegnjena." — Poglejmo na po- 
glavitno mesto vseh Austrijanov, berimo, kaj strašnega 
se je ob vseh Svetih letošnjega leta na Dunaju godilo, 
koliko hiš požgalo, koliko kervi prelilo, koliko udovic 
za rajnimi moži — koliko sirotic za očeti joka in 
zdihuje, katerih kri je zemlja popila, in bomo spoznali, 
da stari Bog še neprenehoma dopolnuje, kar žuga in svo- 
jih starih pravic novim modrijanom zasmehovati ne da, 
dasiravno u velikem zboru sedijo in u imenu svojega 
ljudstva hudo govorijo, katero večidel vsega tega noče 
in ne ve, pa vendar vse te krivice in nesreče deležno 
postane, ker take figemože za očete nove pravice voli, 
ki nimajo prave glave, ali pa ne poštenega serca, brez 
dušne moči, kateri nimajo Boga, ne vere. In takih mož 
so tudi Slovenci na Dunaj poslali. Barali so enega takih 
poslancey, kaj bo za nje govoril? Velika usta je naredil, 
rekoč : , En Bog je, en cesar, druga pa nič! vse je proč.% 
Kdor hoče nove pravice delati, mora kaj več vedeti, kakor 
za enega cesarja, pa za enega Boga. Kdor hoče vse 
proč imeti, tudi Boga in cesarja za okrogel denar 
proda. — 

Eden takih malopridnih poslancev se je k domu 
grede u Gradeu na gostivnici očitno hvalil, da u der- 
žavnem zboru najbolj na levici sedi (na sodni dan bojo 
na levici pogubljeni stali), da ne more razumeti neum- 
nosti svojih sosedov, ki še leta 1848 na vojsko svoje 
sinove pošiljajo, da mu je serce od veselja poskakovalo, 
ko so puntarji cesarskega ministra Latourja na kol obe- 
sili in nja mertvo truplo gerdo razmesarili; — da ho 
prelita kri puntarskih Dunajčanov, kateri so se zoper 
cesarja in njih vojsko vzdignili, pravo svobodo prinesla 
itd., da hoče svoje sosede, kateri so ga izvolili, za to 

obiskati, da jih bo še le podučil, kaj se pravi sam svoj 
ali prost biti. 

In take kervave duše nam bojo u velikem deržav- 
nem zboru nove postave za novo srečo delale? Ali kdaj 
na ternju grozdje priraste? Kakoršno drevo, takošen je 
tudi sad. Bog nas obvaruj takih slepih postavodajalcev ; 
ako slepec slepca vodi, oba u jamo padeta. Bog postra- 
huj pa tudi vse tiste neumne ali pa hudoumne volivce, 
Nemce kakor Slovence, kateri so zavoljo svojega praz- 
nega dobička take može na Dunaj poslali, kateri so 
celo cesarstvo u toliko neizrečeno škodo in nevarščino 
djali, pa se tudi vsega tega greha deležni storili! Pa 
vendar, Oče nebeški! prizanesi in odpusti jim; zakaj 
naši deželani, nove svobode pijani, niso vedeli, kaj delajo. 
Razsveti jih pa u prihodnje, kadar zopet na volitev pri- 
dejo, da ne bojo po svoji spačeni, ampak može po svoji 
sveti volji izvolili, varovajč se novega naglavnega BIKE, 
brezdušne volitve poslancev. 

2. Novih naglavnih grehov drugi je: branje škod 
ljiwih bukvic in zapeljwih novin ali časnikov. Do le- 
tošnjega posta 1848 so svetli cesar varovali, da se niso 
po naših domačih deželah gerde, nesramne, lažnjive 
knjige in novine delale, prodajale, pa tudi ne brale. 
Austrijani so pa cesarju djali: Modri smo zadosti, da 
se bomo sami škodljivih pisem varovali; cesarski zaklep 
naj jenja!  Dobrotljivi cesar so nam to svobodo dali, 
naj bukve delajo, novine po svoji volji pišejo in ber6; 
le naj se slabih, zapeljivih pisarij in berij sami varujejo. 
Hudobni ljudje so pa to svobodo u hudo obernili, toliko 
gerdih rečij popisali, natisnili in poprodali, da je groza. 
Kar je žganje za truplo, to je škodljivo branje za dušo; 
več ko žganja popiješ, huje te bo žejalo; več ko zape- 
ljivih bukev in lažnjivih novin prebereš, manj boš vedel, 
kaj je resnica in prav. Na duši pijan, dušo umoril in 
ob pamet boš. , Taka pijača (žganje) in tako branje 

zelo milo teče, poslednjič pa pikne ko gad, in rani, ko 
strupena kača. Podoben je človek potem spijočemu 
mornarju, kateri je u sredi morja veslo zgubil." Prip. 
23, 29—34. Gerde lažnjive knjige Boga tajč, nesramna 
pisma mladino nečistih rečij uče, lažnjive novine ljudi u 
hudo šuntajo, cela mesta in dežele razdražijo, hudo za- 
govarjajo, in pravico karajo, ter človeka tako dolgo sle- 
parijo, da ga oslepijo, če se jih ne varuje. Po grošu in 
po krajcarju take sleparije prodajajo, pa tudi zastonj po de- 
želi razpošiljajo jih, naj bi ljudje brali in se zapeljali ; 
nekaj se ljudij le prime, sleparji mislijo. Žalostne pri- 
godbe so nam tega priča. Mladenčev veliko je krivo 
branje zapeljivih knjig zmotilo, veliko nedolžnih devic je 
po takem branju svojo nedolžnost zgubilo; veliko ljudij je 
vero, pa tudi pamet zapravilo, se jih obesilo in potopilo. 
Sleparska pisma in novine so tudi večidel krive, da se 
je Dunajsko mesto toliko pohujšalo, zoper cesarja pun- 
talo in strašno kervavo vojsko unelo. Vse to nam kaže, 
kako škodljive in zapeljive so take bukve in lažnjive 
novine, in kakov naglavni greh ima, kdor se jih ne 
varuje, jih prodaja ali posojuje, jih sam bere ali pa svo- 
jim ljudem brati da. Peklu služi, kdor jih ne pokonča, 
kadar bi lehko. | 

3. Novih naglavnih grehov tretji je: prekucija 
' starih, dobro spoznanmth pravic, da ljudje mislijo in go- 
vorijo, pa tudi delajo, kakor bi bile vse stare pravice 
brez vsega povernila proč, ter takih hudobnih mislij in 
krivičnega djanja še za greh nimajo. Taka nova svoboda 
bi bila gola krivica, krivice pa Bog poterdil ne bo, da 
bi ostala, naj sedajni ljudje rečejo in terdijo kar radi. 
— Ko so Tirolci zvedeli, kako samopašni, denarja ali 
pa časti lakomni možje na Dunaju sleparijo desetino in 
druge davke brez vsega plačila ovreči, in tako ne le 
gospodi ampak tudi cirkvam in eirkvenim služabnikom 
lastino po sili vzeti, katero so jim rajni dobrotniki za 

božjo čast in za izveličanje duš izporočili, so 'Tirolski 
kmetje djali: , Taka pravica bi bila krivica; mi hočemo 
rešiti, mi želimo pošteno plačati, pa ne ukrasti. "Taka 
beseda je poštena, pa ne besedovanje: vse je proč. Taki 
možje 'so pošteni možje, pa ne slabi farmani, ki še žup- 
nikom toliko ne dajo, da bi imeli sebe in svoje ka- 
plane živeti, pa še kaplanom povsod ne odrajtajo, kar 
jim gre. Delavcem zasluženo plačilo tergati, ali pa po- 
derževati, je greh, kateri u nebo vpije; vsak delavec je 
svojega plačila vreden, in duhovni, ki dobro vodijo, za- 
služijo dvojno čast, sosebno oni, ki delajo u besedi in u 
podučenju. I. Tim. 5, 17. Navaden izgovor: Počakajmo, 
kaj bojo na Dunaju sklenili — je prazen izgovor. Še 
hlapec ti ne bo delal, ako ga boš s takim plačilom 
pasel. Duhovniki službo božjo opravljajo, ker vejo, da 
Bogu služijo, pa tudi nad takimi nehvaležnimi ovčicami 
po pravici izdihujejo; in to za nje nikoli dobro ne bo. 

Kar je Bog svojim služabnikom u starem testa- 
mentu odločil, jim je tudi u novi zavezi poterdil; in 
sveta mati katoliška cirkev je u vesoljnem Tridentinskem 
zboru sej. 25. pogl. 12. sklenila rekoč: ,Ne sme se 
terpeti, da bi ljudje po raznih zvijačah desetine, katere 
cirkvam slišijo kratili (odrajtovati ustavljali se), ali si 
jih po krivici svojili in u svojo reč obračali, dokler se 
desetina Bogu dolžna odrajtuje; in kateri je dajati no- 
čejo, ali pa drugim branijo, se ptujih rečij lotijo. Zapove 
toraj sveti cirkveni zbor vsem, naj bodo stana ali dela 
kakovega radi, kateri desetine dajati imajo, naj jih tudi 
u prihodnje, kakor so po'pravici dolžni, bodisi stolnim 
ali drugim eirkvam ali osebam, katerim po postavi sli- 
šijo, popolnoma odrajtajo. Kateri pa desetine kratijo, ali 
dajati branijo, naj se prekličejo in nimajo te krivice poprej 
odvezani biti, dokler se popolnoma zamestilo ne odrajta. 

Kder desetina neha, se mora zamestilo začeti; kdor 
pa hoče brez povračila desetino vzeti, in vse stare pra- 

vice zatreti, u greh zabrede, ki se pred Bogom s punta- 
rijami poravnati ne da. 'Tako imajo kerščanski učeniki 
učiti in spovedniki soditi. ,Kdor pa cirkve ne posluša, 
naj ti bo kakor nevernik in očiten grešnik." Mat. 18, 17. 
To resnico in pravico spoznajo vsi modri in pošteni ljudje; 
le samopašnim posvetnjakom u glavo ne gre, kateri se 
zlobijo tudi brez duhovskih pastirjev živeti. Vem, da 
takim moj nauk ne dopade; pa gorje meni, ako molčim. 
Nas ni bilo, nas ne bo, resnica Gospodova ostane ve- 
komaj. Nad pravičnega Boga se s koli ne gre, več- 
nemu Sodniku se okna ne potrupljejo, njega divji hrup 
ne premaga; Gospod je pravičen, in ljubi pravico za 
vse; jih pa tudi najde, kateri krivico delajo. 

Veliko abotnih kmetov in posvetnih ljudij se novih 
časov in nove svobode veseli, je dobre volje, za velike 
denarje igra, in brez skerbi pije, rekoč: Le pijmo ga, 
vse je proč! — pa ne pomisli, da Bog novih krivičnih 
postav poterdil ne bo, naj bi si jih ravno poslani zbor- 
niki na Dunaju sklenili, kar zaupamo, da se zgodilo ne 
bo. Potreba je le Boga prositi, da bi se dalo vse po 
pravici skleniti; le pravica in resnica je ljuba Bogu in 
vsem poštenim ljudem, — potreba je modre in poštene 
može voliti in na Dunaj u deržavni zbor pošiljati, da 
govorijo kar je resnično in prav — potreba se je go- 
ljufnih ljudij, knjig in novin varovati, ki ljudi sleparijo. 
Kdor pa tega ne stori, se novih naglavnih grehov ude- 
leži. , Moje ljudstvo, kliče gospod Bog, tisti, kateri te 
srečno (po laži in krivici) imenujejo, te goljufajo, in ti 
pot podirajo, po kateri bi imelo hoditi. Izaija 3, 12. 
Kar se po svetu narobe godi, nikoli prav ni. Pravica 
je mati miru, mir pa oče prave sreče, in mati resnične 
svobode je dobra vest. 

1. Milo potožilo. 
(Zg. Danica l. 1848.) 


Pisano je: , Bom udari pastirja, in razškropale 
se bojo ovce čede." "To žalostno prerokovanje se hoče 
sedanje dni tudi med Slovenci po mnogoterih krajih po- 
navljati. Milo tožuje sveta mati katoliška cirkev in oža- 
luje svoje zaslepljene otroke, kateri ne vejo, kaj mije 
delajo, zaničevaje namestnike božje. 

Kaj so vam storili, Slovenci vi, vaš% dušni pastirji ? 
Vam niso skerbno večne resnice u cirkvi in u šoli raz- 
lagali? Vas niso mlade in stare lepo učili? — Vi jim 
pa zdaj ušesa zapirate, kadar vam kaj oznaniti morajo, 
kar ni po vaših posvetnih željah. Ali ne veste, da so 
tudi Judje ravno tako delali, ko jim je usmiljeni Jezus 
resnico pravil? Ako vam resnice ne poved6, prepričajte 
jih; vam pa resnico pravijo, zakaj jih ne poslušate? Ali 
ne veste, da vam jih je Kristus poslal, ki govori: , Kdor 
Vas (namestnike moje) posluša, mene posluša ; kdor vas 
zaničuje, mene zaničuje." 

— Kaj so vam storili, Slovenci vi, posvečeni mašniki 
vaši, da jih veliko vas tako slabo spoštuje in se nad 
njimi povzdiguje od sovražnikov svete vere nadraženi? 

Recite, ali vam niso božje službe čedno opravljali, 
vam svetih zakramentov ne pridno delili? Niso vaši 
' duhovski očetje otrokom pervi, pa tudi bolnikom na smertni 
postelji poslednji dobrotniki — pomočniki tudi vašim 
 rajnim po smerti bili? — Vsak delavec je pa svojega 
plačila vreden, in sv. Pavel pravi: Mašniki, kateri dobro 
vodijo (svoje verne ovčice), imajo dvojne časti (spošto- 
vanja in spoznanja u plačilu) vredni deržani biti, zlasti 

pa oni, kateri delajo u besedi in u podučevanju. Vi pa 
mašnike svoje za to sovražite, ker od vas imeti hočejo, 
kar jim gre, naj si bo desetina ali pa bernja. Ali je 
prav, njega čerteti, ki hoče svoje — ne vaše imeti? 
Bog je mašnikom svojim to pravico dal, kakor se bere 
u svetem pismu. Kdor vas uči, da ta resnična ni, on 
je lažnjivec in pa goljuf. Kdor pa mašnikom pravice 
ne da, če ne u desetini, pa u pravični odkupnini, on se 
Boga ne boji: Delavcem zasluženo plačilo kratiti ali pa 
treti, je velik greh, ki u nebo upije. Tudi mašniki svoje 
zaslužijo. Dajte služabnikom božjim, kar jim gre, dajte 
z dobrim sercem, bo pa tudi Bog vam dal; saj je Kri- 
stus djal: , Kar ste enemu mojih storili, ste meni storili." 
Kaj so vam storili žalega, Slovenci vi, vaši duhov- 
ski očetje? Vam niso neprenehoma dobre svete dajali ? 
Vas niso po svoji moči škode varovali? Vam niso sker- 
beli za vašo pravo časno in večno srečo? Vi se pa 
ravno zdaj svojih očetov izogibljete, ker vam je modrih 
svetovavcev in pa zvestih prijatlov najbolj treba, da bi 
si nove sreče, ki se vam kaže in obeta, u svojo nesrečo 
ne spremenili. Glejte, Slovenci, na bervi smo, iz starega 
u novo črez nevarne globočine gremo. Veliko jih bo 
na sredi omahnilo in utonilo. Potreba vam je prijatla, 
da vam roko poda. Imate jih sicer veliko, ki vam roke 
podajajo, ki so vas poprej kleli in zaničevali, zdaj vas pa 
hvalijo in se vam sladkajo. Glejte, da vas ne goljufajo, 
kakor so vas prepogosto goljufali poprej. Varite se po- 
svetnih sleparjev, da ne bodo oslepili tudi vas. , Ako 
slepec slepca vodi, u jamo padeta obadva." Prava luč 
le od zgoraj pride, ne iz tega sveta; kdor nima vere, 
— nima Boga, tudi vam zvest prijatel ni bil in ne bo. 
Poglejte bogaboječe Tirolce, kako zvesto se u se- 
danjih nevarnih časih svojih dušnih pastirjev deržijo, 
da jih sovražniki ne razškrop6, vi Slovenci pa svoje pa- 
stirje zapuščate in vam ni mar za njihovo čast? Vidite 

kako katoliški Nemei svoje župnike in škofe u veliki 
zbor pošiljajo, ker se nove pravice ne le za desetino in 
kazen, ampak za sveto cirkev in za šolo stavijo, da go- 
vorijo in sodijo, kar je prav Bogu in pravičnim ljudem. 
Vi Slovenci pa po enih krajih svojih duhovskih še blizu 
videti nočete, kadar može odbirate, katere za svoje be- 
sednike pošljete, da bojo nove pravice dajali! Vam se 
velikousten kmet bolj moder zdi, ki vam obeta, da bo 
vse dal, kakor pa učeniki, katere vam je, Bog dal. Vi 
sladkim besedunom nu gosposki suknji rajši verjamete, 
kakor pa oznanovavcem večne resnice! Ubogo ljudstvo, 
ki zapeljano in gerdo nalagano tako ravnaš; varuj se, 
da te ne bo prepozno serce bolelo, in te červ neusmi- 
ljeno grizel, kadar tebi pomagati više ne bo! 

Slovensko ljudstvo, kaj te je tako omamilo, da jih 
sovražiš, ki tebe ljubijo, in ljubiš one, ki te pogosto le 
sovražijo ? — Sovražen človek je to storil. Ljudje spijo 
nove sreče pijani, sovražnik pa bedi in med pšenico 
gerdo , škodljivo ljulko seje. Bilo si do zdaj lepo čisto 
polje prave katoliške, edino izveličanske vere, snedi kri- 
voverstva pri nas rastlo ni. 'Skerbni namestniki božji 
so sjali in polivali, Bog je dobremu svojo rast dajal. 
Zdaj pa zdravega nauka ne terpiš, ako tvojim posvetnim 
željam ne ustreza, in si po svojih željah učenike in be- 
sednike izbiraš, kateri tvoja ušesa gladijo in te od resnice 
in pravice odvračajo. Glej,. ta je ravna pot pravo vero 
izgubiti. , Kaj pa človeku pomaga, naj si ves svet pri- 
dobi, na svoji duši pa škodo terpi?" Bojo prišli žalostni 
časi in tvojih sedanjih besednikov med tabo ne ho. 
Tistikrat se boš oziralo ubogo ljudstvo po svojih dobrih 
pastirjih, katere zdaj zaničuješ, oni pa tebe u nesreči 
zapustili ne bojo, kakor jih ti u svoji sreči zapuščaš. 
Dober pastir da življenje za svoje ovčice, le slepe ovce 
zapuščajo svojega pastirja. 

8. Kaj delajo šolski gospodje po 
Štajerskem? 
(Novice l. 1848.) | 


Citalo se je u Graških novinah, da bojo šolski 
gospodje (učitelji) mnogoterih rečij prosili. Želijo boljši 
kos kruha dobiti. 'Tega jim vsaki iz serca želi, in pa 
po pravici. Hočejo cirkveno službo pustiti; zvoniti se 
jim pretežavno, mašnikom streči pa preporedno zdi. Po- 
sebno pa hrepenijo iz oblasti duhovske gosposke priti. 
— Čuje se, da po sekovski in lavantinski škofiji pisma 
nosijo, u katera se prošniki za te in druge reči podpi- 
sujejo, da bojo svojo prošnjo vesoljnemu deržavnemu 
zboru na Dunaju izročili. 

Kar človek sprosi, slobodno nosi; pa pogosto prosi, 
da ne ve kaj. Pogovorimo"se: ali so te ravno rečene 
prošnje vse pametne in hasnovite? Mislim, da ne. 


Cirkvena služba, akoravno včasih 'težavna, pa po- 
redna ali zaničljiva ni. Svoje dni so le duhovni pervih 
4 redov cirkve odpirali in zapirali, zvonili, za večno luč 
skerbeli, sveče prižigali in mašnikom stregli. Velika 
čast je, u hiši božji služiti, in te časti se le sramuje, 
kdor božje reči zaničuje. Bog nas varuj takih učiteljev! 
— Cirkvena služba pa tudi svojim: služabnikom, če ne 
obilnega kruha, saj kruha da, in kdor potreben kruha 
ne najde, hvaležen drobtinice pobere. Zametuje jih le, 
kdor je kruha pijan. Možje! cirkvi nikar slovesa ne 
dajajte; ona le dobra mati ostane. Sveta katoliška cir- 
kev je od nekdaj ljudstva učila in jih odgojevala; ona 
je prav za prav šola od Boga postavljena za vse ljudi, 

za vse kraje in čase. Katoliška cirkev je učila Boga 
spoznavati in njemu služiti, pa tudi pisati in brati. Šola 
brez cirkve je ledenici podobna, u kateri prave svetlobe 
tn nobene toplote ni. 


Berite novice, kaj vam povedo od polnočne Ame- 
rike? 'Tudi krivoverci svoje otroke po mnogih krajih u 
katoliške šole pošiljajo. 'Pobarajte Francozko, kako šole 
izhajajo, katere hočejo sveti eirkvi vzeti?  Čujete, kako 
se po Nemških krajih godi, kder šolskih gospodov sveta 
katoliška cirkev ne vodi? Šola, katera katoliški cirkvi u 
skerbi ni, tudi prav za prav katoliška ni. U taki šoli se 
godi, kakor pri hiši, kder mati otrok učiti in svariti ne 
sme. Oče je le za strah, mati za nauk in posvarjenje. 
Najbolje otroci storijo, ako oče poterdi, kar mati veli. 
Vi se pa hočete duhovne gosposke otresti, ter mislite 
svobodneji: biti, če zopet, kakor za rajnega cesarja Jo- 
žefa celo u deželsko oblast pridete ? Možje! varujte se, 
da ne pridete z deža pod kap. 


Kdo je vas dozdaj najpervi in najpogosteje k svoji 
mizi povabil, kadar ste prisli na suho službo, in še niste 
žlice svoje imeli? — Kdo je za vas po hišah prosil, da 
ste se pri dobrotnikih preživili, kadar niste ničesar živeti 
imeli? Ali ni duhovski stan bil, ki vas je pervi pod 
streho vzel, in svoj kruh z vami delil, vam dal pri cirkvi 
kaj zaslužiti. Če ravno ne vsi — povejte, ali 'niso bili 
duhovski gospodje dozdaj vaši najpervi prijatli? Kdo vam 
je pomagal otroke u šolo spravljati? Kdo se je za vas 
ponašal, kadar so vas nehvaležni stariši gerdo imeli in 
toževali ? Zdaj se pa posvetujete, kako bi svojim dobrot- 
nikom utekli, se potemtakem svoji materi katoliški 
cirkvi odrekli, ki pervih šol iz svoje skerbi pustiti ne 
sme.  Bote vi svoje šole brez duhovske gosposke imeli, 
bo katoliška cirkev prisiljena tudi svoje šole začeti. Kaj 
se vam zdi, kam bojo katoliški stariši svoje otroke u 

šolo dajali? Šola ljudska le tam cvete, kder duhovski 
pastirji čez šolo svojo roko skerbno derže. 

Brali smo velikokrat u ljubljanskih novicah, da so 
se šole po deželah začele; pa povsodi so bili duhovski 
gospodje šole očetje, da so ravno tudi deželski pošteno 
pomagali. Bojimo se, da se bo vašim šolam brez duhov- 
ske gosposke — brez katoliške cirkve — godilo, kakor 
mladikam, katere se svoji terti odrežejo. Posušijo se, in 
sad ne prineso. Tako jaz mislim, pa tudi drugi so teh 
mislij. 

U Biberah na Nemškem so šolski gospodje ravno 
tako gnati jeli, in šole cirkvi jemati začenjali. Budili so 
daljne in bližnje sosede, naj se vsedejo in podpišejo, da 
ne bodo više cirkvi (duhovski gosposki) u strahu. Modri 
in pametni šolski možje so pa to nevarno reč bolj na 
tanko prevdarili, spoznali, da bi kaj takega ne bilo prav, 
in so se svojim tovaršem dobro ustavili. Svojo mater 
zapustiti — so djali — bi bila gerda nehvaležnost; šola 
je hči svete matere katoliške cirkve; naj dobra mati za 
svojo hčer skerbi. Svojost, katero poželjujemo, bi lahko 
za nas žgeča kopriva bila. Po koprivah se pa kar ne va- 
ljamo. Nismo otroci; saj smo možje in pa katoliški učitelji! 

9, Svetla resnica za zmešani svet, 


(Iz past. lista izd. za veliko noč l. 18458.) 


Veliko let ste kmetje vi želeli, naj bi se vam 
davki preložili in polajšali. Slišali ste in tudi lehko 
brali, da so naš svetli cesar sklenili, nam novo ustavo 
ali konštitucijo dati, in vam kolikor mogoče stan polaj- 
šati. Namestu da bi po kerščansko Boga zahvalili in pa 
kakor pametni možje lepo poterpeli, da se jim obljuba 
bi spolnila, pa po enih krajih sila gerdo delajo kakor 
razuzdani otroci, kateri staro obleko naravnost tergajo 
in teptajo, kadar jim skerbni oče novo oblačilo omisliti 
obljubi. Ali je to prav? 

Boste rekli: kaj pa je? — Sreča vaša, ako še ne 
veste, kako so nekateri Zadravljani, planinci in teržani 
(tudi od nekoliko Kranjcev se ta žalost sliši) na veselo 
cesarjevo oznanilo po gradih razbijali, razsajali, se gro- 
zili in svojo gosposko hudobneži lasali. — Tako gerdi 
otroci znajo, ki tudi ubogo mater lasajo, ki jih u strahu 
ima, kadar očeta s šibo blizu ni, Ali je to prav? To ni 
po kerščansko, tudi moder človek tega ne stori, le raz- 
bojniki tako delajo, in pa ljudje, katere je hudi duh ob- 
sedel. Bog nas tega varji! To je strašna praska ali ker- 
 vavi punt. Puntarjem se pa ni dobro godilo in se ne bo. 

Kmetje pravijo: Gospoda nas dere in goljufa; mi 
nismo dolžni tolikih davkov plačevati, ne tlake delati, 
ne desetine dajati. Tako so tudi svoje dni čerdovratne 
judje terdili in Jezusa prašali, rekoč: ,Učenik! vemo 
da si resničen in ne gledaš na stan ljudij; povej nam, 
kako se tebi zdi, ali je prav, cesarju dacijo dajati?" Oni 

so le Bogu darovnjo tempeljna dajati pri volji bili. Na 
to jim Jezus reče: ,, Dajte cesarju, kar je cesarjevega, in 
Bogu, kar je božjega." Ta božja resnica ni hila Judom 
po glavi; Jezusa križajo. 'Tako tudi sedanje dni terdo- 
vratni kmetje tiste sovražijo, ki jih prav učijo, kar je 
resnica in pravica. Kar daste deželski gosposki, cesarju 
daste; kar dajate duhovski gosposki, dajate tudi Bogu. 
Sv. apostol Pavel pravi: , Podložni morate biti, ne samo 
zavolj strahu, ampak tudi zavolj vesti. Zato tudi davke 
dajate; namreč hlapci božji so, in ravno to je njih 
služba. Dajte tedaj vsakemu, kar ste dolžni; davek ko- 
mur davek; col komur col; čast komur čast. Sv. Pavel 
bo saj vedel, kaj je prav? Brez davkov ni bilo, kar svet 
stoji, in ne bo, dokler bo svet stal. Da se vam dacija 
polajša, kolikor je mogoče, je pa tudi prav. 

Kmetje se grozijo : , 77ake ne bomo delali !% Bog vam 
srečo daj; tlaka je po enih krajih res velika in težavna. 
Ali ste pa že slišali, kako je svoje dni tlaka huda bila? 
Ko so stare grade po skalah zidali, je kmet vole napregel 
in na tlako vozit šel, in je tako dolgo vozil, da je kožo 
volov na herbtu domu prinesel. Take grozne tlake zdaj 
med nami ni; pa tudi ta bo po malem nehala; samo 
poterpite, da bo viša gosposka na povelje svetlega ce- 
sarja čedno poravnala, kar je prav. Ali pa tudi veste, 
kaj Kristus od tlake govori: , Ako že kdo eno miljo daleč 
ž njim na tlako sili, pojdi rajši dve milji š njim, ka- 
kor bi se ustavljal." Brez vse tlake pa ni bilo in ne bo. 
Svoje dni so kmetje hude tlake služili, pa vender pra- 
vijo, da so veliko srečneji bili. Zdaj se nekateri kmetje 
tudi u kočijah vozijo, ali veliko jih u pogubo zavozi. Ali 
ni u resnici taka? 

Kmetje pravijo: , Brez desetine hočemo biti!" Bog 
vam srečo daj! Veliko desetine je že nehalo; svoje dni 
so tudi od janeža in mete desetino dajali, od vsega, kar 
so pridelali, kakor se u svetem pismu bere. Veliko 

desetine že ni med nami več; in tako kar je še dese- 
tine, bo tudi nehala, kakor se vidi, in po svetu godi. 
Ali bo pa kmetom brez desetine teža manjša in sreča 
veča, to sam Bog v6. Ni davka tako starega, kakor je 
desetina. Že je blizu pol šterto tisoč let, kar je večni 
Bog po Mojzesu zapovedal desetino odrajtovati, in ob- 
ljubil po preroku veliko srečo dati njim, ki desetino radi 
in zvesto dajejo. ,Al je prav, da človek Boga oropa, 
kakor vi mene oropate?" praša gospod Bog. ,U čem 
smo te oropali ? prašajo Izraelci. Bog jim po preroku 
odgovori: ,, Pre desetinah in pervinah (katere ne odraj- 
tujete). Zato vam pomanjkuje, kar mene oropate. Od- 
rajtujte desetino, da bo živež mojt hiši, im poskusite me 
potem, pravi Gospod, al vam ne bom oken mebeških od- 
perl in vam obilno svojih darov dal." (Mal. 3, 8—11.) 
Tako sv. Duh govori. | 

Lepo pa tudi sv. Auguštin uči: ,Ako desetino da- 
ješ, ne boš samo obilno pridelal, ampak tudi zdravje 
trupla in duše imel. Dobri Bog se je usmilil nam vse 
dati, in le desetino obderžati, ne sebi,« ampak gotovo 
nam k pridu. Ako je greh mevoljno dajati, koliko veči 
greh je celo ne dati? Ker si lehko z desetino poze- 
meljsko in nebeško plačilo služiš, zakaj se z lakomnostjo 
ob dvojni blagoslov spravljaš? Pravična je ta božja šega, 
da če ti desetine ne daješ, boš ti u desetino obsojen. 
Izvoli si eno ali drugo. Ali dajaj Bogu desetino, in on 
bo tebi devet delov pustil; če pa ne boš deseti del od- 
rajtal, hoče Bog tebi devet delov vzeti, ia le desetega 
pustiti. Dajal boš groznemu vojaku, kar nočeš dajati 
duhovniku; dobil bo fiškus (deržava), kar ne dobi Kri- 
stus. Desetine so dari potrebnih duš,%" pravi sv. Augu- 
štin. Se ve, da se je zdaj veliko premenilo, kar ni prav; 
zato se vam bo tudi popravilo. Le poterpite, da vam bo 
desetino cesarska oblast preložila, in bojo svetli cesar 
poprej oskerbeli, kako bojo duhovniki in drugi gospodje 

u prihodnje živeli, ki so dozdaj desetine imeli. Ne bo 
vam sreče prineslo, da bi vasi pastirji stradali, ker bi 
jim vi ne odrajtali, kar jim desetine gre, dokler dese- 
tina preklicana ne bo. Mo zdaj še ni; zaupamo pa u 
kratkem, da bo preložena. Kdor si pa sam pravico dela, 
on je razbojnik, ali pa tat. Bog nas tega varji! 

Kmetje pravijo: ,(rospoda nas goljufa in nam 
krivico dela. Krwica pa mi bila prav in mikoli ne bo.< 
Tudi jaz pravim tako: pravica mora biti; če na tem 
svetu ne, kar je ni lahko mogoče, bo pa za toliko lepša. 
enkrat u nebesih tam. Res je med gospodo goljufov 
kakor med kmeti. Ali ni bil med dvanajsterimi apostoli tudi 
Judež tat in izdajavec? — Lehko da vas je eden ali 
drugi oderl; pa križal vas saj ni. Našega ljubega Jezusa 
je pa krivični oblastnik na križ pribiti dal. Vendar na 
Jezus klel, se ni grozil, ampak je pokoren bil do smerti, 
do smerti križa. In poglejte! s svojo pokorščino je Kri- 
stus svet odrešil. Naj bi bil Kristus delal, kakor hu- 
dobni kmetje delajo, mi vsi bi še sužnji hudičevi — 
pogubljeni bili. Zato nam je zapustil lep zgled poterpež- 
ljivosti in pokorščine, da ga posnemamo. ln sv. Pavel 
pravi: ,.N% oblasti od drugod, kakor od Boga; katera 
pa je, je od Boga postavljena. Kdor se oblasti ustavlja, 
se božji volji ustavlja, in si pogubljenje nakopava. Kdor 
vas drugač uči, bodi preklet; naj bi se vam ravno angela 
delal." Tako sv. Pavel pravi. Ali mu ne verjamete? 

Boste rekli: Škof lehko govorijo, ker pri nadevani 
mizi sedijo, se u kočiji vozijo, in ne vejo, kako nam 
ubogim kmetom je. Oh preljubi, če to mislite, mene, 
svojega škofa ne poznate. Tudi mene je kmetiška mati 
povila in na slamo položila. Do trinajstega leta sem 
ubog hlapčič bil. Prešibek za plužiti sem oraču gonil, 
sem mlatil in kosil, ter sem si kakor vi zmesnega kruha 
užil. Pa vam povem, da sem bil holj zdrav in vesel, 
kakor sem zdaj na škofovem sedežu. Dobro vem za 

- težave vaše, pa tudi za svoje. Peljam se res z dvema 
konjema; ali ne za me, ampak za vas, da prehitro ne 
oslabim in vas leže obiščem, ker vas imam veliko obi- 
skovati. ln čeravno konjev nimam, bom pa ob palci 
prišel, dokler bom mogel; in če opešam, boste vi po 
mene prišli, in me od fare do fare nesli. "Tega se ne 
bojim. — Res da imam gosposko mizo, pa ne samo za 
se, ampak več za druge gospode, ki mi pomagajo in me 
biskujejo, ter morajo po svojem stanu živeti, kakor vi 
po svojem. In čeravno to zgubim, in bom moral kakor 
vi zmesni kruh zopet jesti, se tudi tega ne bojim, am- 
pak le samo enega se najhujše bojim: da bo mojih dra- 
gih ovčic veliko pogubljenih, posebno zdaj u teh nevarnih 
časih, kadar hudi duh svojo obilno žetev ima. Toliko 
ljudij svoje gosposke več ne spozna, toliko kristijanov 
svojim duhovskim pastirjem ne verjame. Ljudstva se 
puntajo in kmetje se zoper svojo lastno gosposko hudobno 
vzdigujejo. "To ne more nikdar dobro biti. Ste slišali 
hudobnih puntarjev žalostni konec ? 

Leta 1515, pred 333 leti, se je na Dolenjskem nad 
80.000 kmetov spuntalo, ki so jih zapeljivi šuntarji na- 
dražili, da so Breško mesto oblegli, gosposko morili, 
grade razbijali, pa tudi božjim eirkvam niso prizanesli, 
kakor stekla zverina. Cesar pošlje vojščakov, ki jih ve- 
liko pobijejo, veliko povjamejo in poobesijo. — Spet 58 
let po tem se jih krog Alanjca, vw Podsusedu na 
Hervaškem in po Biseljskem 20.000 vzdigne, rekoč, da 
hočejo rajši stokrat umreti, kakor tlake delati. Celo svo- 
jega cesarja so si hudobci izbrali Z%ja po imenu. Viši 
tedanji vojvoda Karl II. je poslal tri vojske, ki so pun- 
tarje razpodile. Puntarskega cesarja so pri Pilštajni ulo- 
vili, u Celje prignali, in u Zagrebu na žarečem sedežu 
z žarečo krono ugonobili. — Črez 62 let so se krog 
Celja, Maribora in Radgone zopet kmetje puntali, ve- 
liko graščin, in tudi Novi-klošter požgali; celo Šent- 

Jurskega župnika so umorili, ki so jih po nauku Kri- 
stusovem učili: Dajte cesarju, kar je cesarjevega. Ce- 
sarski vojščaki so nad nje udarili, in jih pokončali. Po- 
glejte trojnega punta sila žalostni konec. Tudi za rajnega 
cesarja Leopolda so se na spodnjem Kranjskem in Šta- 
jerskem vzdigovali! pa vselej je nad puntarje še veča 
nesreča prišla. Kmetje so obožali in ob svoje kmetije 
prišli; veliko jih je na borišču, veliko po ječah pomerlo. 
Veliko hiš je brez gospodarjev, veliko žen udovic, veliko 
otrok je sirotic postalo. Bog nas tega varji! 

Pravica mora biti, pa mora od Boga po viši go- 
sposki priti. Vsi pa, ki hudo delajo, ostri pravici božji 
ubežali ne bodo. Bog odlaga, ali gotovo zadene. Ne mo- 
tite se, če se hudodelcem hitro po zaslugi ne plača; 
njim šiba božja raste. Bog ne daj, da bi sedanjim upor- 
nikom taka pravica obstala, kakor si jo sami delajo, ter 
hočejo gosposki po sili vso pravico potreti. Po tem ta- 
kem ne bo dolgo, da bo tudi sin očeta črez prag ver- 
gel, in hlapec svojega gospodarja od hiše pregnal. Ali 
bo to pravica? Ljudje ne pomislijo, kaj strašnega po- 
čenjajo. 

Šuntarji in puntarji bojo ob vse svoje —- ob dobro 
vest in ob svojo dušo, ako se ne poboljšajo in ne spo- 
korijo. ,Aaj pa človeku hasne, če si ves svet pridob:, 
svojo dušo pa zgubi!% — Pravica mora biti za hudobne 
in dobre. Poterpežljivim dobro — razbojnikom pa bo 
gorj6. Stara pravica je, da viši zapovedujejo, podložniki 
pa ubogajo; Bog je tako pravico napravil. Zdaj pa ho- 
čejo podložni zapovedovati, in gosposko posiliti, vse po 
njih volji storiti. 'To je narobe svet. Kdaj pa je bilo na 
robe prav? — Pravica mora biti, da božji namestniki 
vernim božje resnice oznanujejo, kristjani pa nauke be- 
sede božje lepo ohranijo. Zdaj so pa začeli posvetneži 
brez vere in Boga bogaboječe mašnike čerteti, jih pre- 
ganjati, jim celo prepovedovati pridige in nauke, ki jim 

po volji niso. Ali ne spoznate, da nam za sveto vero. 
gre?  Kder se pa tere sveta vera, in prava kerščanska 
ljubezen umira, tam tudi pravice ni. Oh molite in pro- 
site, preljube moje duše, da nam ne ugasne svete kato- 
liške vere luč! — Huda se nam kaže. 

Kdo vas se še spomni rajnih hudih let, ko so 
strašno dolge vojske bile, za vojsko pa nerodovitne letine 
in draginje nastopile? Ljudje so lakote merli, in vender 
ni od punta nobenega slišati bilo. Lepo so Bogu služili 
in voljno poterpeli, dokler je usmiljeni Bog ob pravem 
času boljše dal. Do zdaj smo veliko let ljubi mir uži- 
vali, dobre letine imeli, dovolj je bilo kruha in po večem 
denarja. Tudi popravilo deželskih postav, polajšanje dav- 
kov se nam obeta in že daja. In za vse tolike dobrote 
božje pa gerdi ljudje razsajajo, se u hudo šuntajo, puntar- 
jem piti kupujejo, da kerščanske učenike zaničujejo, in po 
graščinah razbijajo. Recite vi sami, ali je to pravica? 
Niso taki ljudje (imajo si gosposko ali kmetiško suknjo) 
nehvaležni, razuzdani otroci, ostre šibe vredni? Pravični 
Bog nam kaže ostre šibe tri: vojsko, lakoto in kugo, ki 
se nam bližajo. Oh bojim se, bojim, da jih bomo skoraj 
skušali tudi mi! 

Pa še ene velike nesreče se ob veliki noči pri vas 
bojim. — Katoliški kristjani grejo u tem svetem času 
k spovedi in k sveti božji mizi, ter krivico poravnajo, 
sovraštvo opustijo, se lepo z Bogom spravijo in tako s 
svojim ljubim Jezusom veliko noč čedno obhajajo. Kako 
bo pa letos za vse tiste, ki so svojo gosposko kleli, jo 
zaničevali, ali celo lasali? — za take, ki so od hudega 
duha kakor obsedeni, in se ne dajo posvariti, ne podučiti ? 
— Ali pojdejo kaj taki razbojniki k spovedi ? — se bojo 
svoje hudobe kaj obtožili? — jih bojo mogli spovednik 
odvezati, če se ne poboljšajo, s svojo razžaljeno gosposko 
lepo ne spravijo in krivice ne poravnajo? — In če se 
tega ne obtožijo, z gerdim sercem in hudo vestjo pre- 

sveto rešno Telo Jezusovo prejmejo, ali se ni bati, da 
bi se jim godilo kakor Judežu Iškarjotu na posledni ve- 
čerji, u katerega je satan šel, kakor hitro je bil od Je- 
zusa pomočeni grižljej vzel. Sv. Pavel tako uči: , Kdor 
po nevredno zaužije, si sodbo je in pije, ker ne razloči 
Telesa (Grospodovega." In te največe nesreče u svetem 
velikonočnem času se pri vas najhujše bojim. Močno 
močno me serce boli, ker me u teh nevarnih časih za 
vas skerbi. Ne iščem kar je vašega, temveč vas. Ako 
vaše duše zgubim, je za mene in za vas vse zgubljeno. 

Preljube duše! veselo veliko noč vam želim in za 
pet kervavih ran Jezusovih vas prosim, uslišite me tri 
reči, če hočete srečni biti: 

1. Poterpite, in sami sebi pravice nikar ne delajte. 
S krivico, ki bi jo storili, si prave pravice nikoli ne 
. bote naredili; in kar si posilite, Bog ne bo poblagoslovil.. 

Ne sovražite gosposke, ne maščujte se; sovraštvo in 
- maščevanje nista od Boga, ampak sta hudičeva. — Ne 
pozabite, da brez terpljenja na tem svetu ni bilo, in ne 
bo; zakaj: , Zežek jarem tišči Adamove otroke od dme, 
ko se rodijo, do dne, ko se pokopljejo u zemljo, katera 
"je nam vsem mati. In taka se godi vsakemu, naj si na 
veličastnem sedežu sedi, al pa u Brati mzkega rodu." 
Sirah. 40. 

2. Prenesite se in | dopolnite svoje dolžnosti, naj bo. 
tlaka ali desetina, ali druga dacija le do tiste dobe, da; 
vam cesar po pravici preložijo rekoč: od čega dne ne 
boste več tega davka tmeli, ampak namestu tega vam 
polajšane dacije odrajtovali. In to zaupam, boste skoraj 
slišali. Ste stare davke že toliko let nosili, še boste časek 
tudi prebili, da med vami zmešnjave in boja ne bo. 

3. Ne dajte se hudobnim šuntarjem, podpihovav- 
cem in zapeljivecem nalegati, ne zapeljati, naj vam ravno 
piti kupujejo, ali še tako sladko govorijo. Slepci so in 
pa hudobei. — Ali niso slepci, ki pravijo, da gosposke 

in davkov več ne bo? Ali niso slepi, ki take laži verja- 
mejo? če pa slepec slepca vodi, obadva u jamo padeta. 
To so tri moje prošnje do vas. Viši pastir svoje ovčice 
prosim, ker me za vas skerbi. — Še enkrat prosim vas, 
zaslišite moj glas. Sw. Duh je mas škofe postavil, da 
učimo in svarimo, ter sveto božjo cirkev vladamo. Kdor 
nas posluša, Kristusa posluša, kdor zamičuje nas, za- 
načuje Kristusa. 

Oh kerščanske duše! poslušajte svoje ple in 
jih lepo ubogajte, tako bo vas ljubi Bog vesel, veseli vas. 
bojo svetli cesar, in tudi jaz vas bom vesel. Žalost se 
nam bo u veselje spremenila, in naše sreče — našega 
veselja nam ne bo nihče odvzel. To vam iz serca želim 
za veselo alelujo. 


10. Tužno ogledalo za našo dobo, 
(Laib. Kirehz. 1. 1848.) 


Cloveštva največi sovražniki so hudobni ljudje in 
pa zlobne tiskovine. Gorje deržavi, u kateri si ti hudo- 
urniki pridobijo prosto pot; grozna nevihta razdora ne 
bo dolgo izostajala. Oni oznanujejo razuzdano življenje 
pod krinko krive svobode in pripravljajo tako odpad od 
Boga. Ljudstvo se od Boga odverne, začenja vero zani- 
čevati in z vero vred duhovnike preganjati. To nam po- 
terjuje s kervjo pisana zgodovina prekucije francoske, 
dežele, ki se je imenovala najbolj kerščanska. Bogotaj 
Voltčr in samomorec Rus6 delovala sta s svojimi hudob- 
nimi pomagači po svojih brezbožnih spisih naravnost na 
razdjanje prestola in altarjev. Ljudstvo so pohujševali z 
vsakoverstnimi umazanimi spisi in ga celo popačili ter 
sv. vero očitno zaničevali in smešili. Duhovnike so naj- 

pervo oropali vsega posestva in jim odkazali plačo, po- 
zneje jih pa odpodili, kakor hitro so se zlobnim nameram 
prekucuhov ustavljati začeli. 

Puntarji so duhovnikom zapovedovali prisego, ka- 
tere oni po svoji vesti nikakor storiti niso zamogli. Blizu 
50.000 mašnikov in 134 škofov branilo se je stanovitno 
takošne prisege. Odstavljeni so bili od svojih služeb, iz 
dežele pregnani ali pomorjeni in na njihova mesta po- 
vzdigneni najostudnejši ljudje. Tako na primer postal je 
neki lasarski mladinec škof u mestu Nim. Med tisuč 
'- pomorjenimi duhovniki poklala in razkosala je razdivjana 
uliška druhal u Parizu samem 160 mašnikov, med njimi 
4 škofe, in to u enem tednu! Enaka godila se je du- 
hovnikom po mestih Verzail, Rem in Lijon. 

U tem na zadnje imenovanem mestu izvlekli so 
med drugim iz ječe tudi duhovna Plenji, ki je bil zaradi 
svoje dobrotljivosti daleč okoli znan; njemu je nadraženo 
ljudstvo perste odsekalo, črevesa iztergalo in slednjič 
glavo odbilo. U Rema so drugega duhovnika, verlega in 
pobožnega starca Aleksandra, dekana stolne cirkve, pričo 
mestnega starešinstva in narodne straže celo uro na 
ognju po malem pekli. Njegov stričnik donašati je moral - 
derva. 

Pa tudi tistim nevernim duhovnikom, ki so hu- 
dobno prisego opravili in sami preganjali zveste katoli- 
čane, tudi njim se: ni prizanašalo. Narodni konvent (pre- 
kucijski deržavni zbor) naročil je zloglasnemu .Gobšlu, 
katerega so bili postavili za nadškofa Pariškega, in dru- 
gim duhovnikom njegove baže, da če se hočejo rešiti in 
si življenje ohraniti, drugega pomočka ni, kakor le to, 
da se javno in slovesno veri odpovejo, in očitno spoznajo, 
da so doslej s svojimi nauki ljudstvo le samo slepili. Ti 
gerdi najemniki bili so koj pripravljeni; stopijo u na- 
rodni konvent« ter javno izpovejo, da so dosihdob ljud- 
stvo prazno vero učili, na katero sami ne verujejo. 

Stergajo si očitno vsa znamenja duhovske službe in 
stana raz sebe, ter jih med splošnim ploskanjem z no- 
gami teptajo. 

Ta odpoved imela je postati za vsa mesta in za 
celi narod sijajna zmaga črez vero in cirkev. Priredili 
so si u Parizu to le slovesnost. Osla odetega s škofovo 
kapo in mašnim plaščem peljejo u narodni zbor, sprem- 
ljanega seveda od nepreštete besne druhali; u zboru ve- 
seli vrisk in plosk! Obr%, slaboznana že doslužena pre- 
šestnica in igravka, sledila je kot boginja uma za tem 
sprevodom, s sulico u eni in z Meduzinim" ščitom. u 
drugi roki. Ko je stopila u zborovališče, vstal je pred- 
sednik in ž njim povzdignil se je ves zbor, da se,u 
osebi te kurve upodobljenemu umu, kot svojemu novemu 
božanstvu poklonijo, ter ga na prestol posadijo. 


Procesija podala se je k nadškofijski cirkvi, z ra- 
beljnom na čelu cele trope kervoločnikov, ki so imeli 
- rudeče kapice na glavah. Kot škof preoblečeni osel vle- 
kel je po uliškem blatu mnogo duhovskih oblačil in 
svetih posod, katere so po cirkvah naropali. Sredi ne- 
preštete verste novih malikovavcev nahajal se je zmago- 
voz, na katerem je sedela nesramnica Obri s sv. razpe- 
lom pod nogami. Zastopniki velikega svobodnega naroda 
spremljali so jo peš z globoko ponižnostjo. Dospevši u 
cirkev postavijo ostudno vlačugo na veliki altar, naj jo 
ljudstvo moli rekoč: , Glejte boginjo Francozov! Zana- 
prej bodi vse naše verstvo u tem, da svobodo u tem- 
peljnu uma častimo!< Nji u počeščenje popevali so pesni, 
žgali kadila, in uganjali najostudniše gnjusobe in nesram- 
nosti u sv. tempeljnu božjem. Enake hudobije godile so 
se po Lijonu, Štrasburgu in mnogih drugih mestih; po . 


% Meduza gerška polboginja, ki je imela na glavi namesto 
lasov same jare kače; kdor je pogledal to strašno glavo, okamnel 
je pričema. Tako pripoveduje stara pravljica. Ured. 

nekaterih krajih zažigali so očitno biblije, mašne bukve, 
moleke, razpela itd. Cirkve so oropali, prodajali ali jih 
pa u tempeljne uma prekerščevali ugonobivši u njih sle- 
herno znamenje kerščanstva. Nedeljo so odpravili. Kdor 
je kazal le količkaj verstva, izgubil je glavo. Gospo 60 
let staro so umorili zato, ker je molila; 60 kmetov vlekli 
so u Pariz, ter jih u ječe pometali zato, ker so se derz- 
nili pri sv. maši biti. | 

Dne 3. septembra 1792 stopil je neki Filip z ve- 
likim zabojem u zbirališče Jakobincev (to so bili najlju- 
tejši glavači prekucijski!). Začne govoriti, ter od navzo- 
čih zahteva, naj svoje lastne sorodnike pomorijo, če niso 
narodni; nato odpre zaboj, in privleče iz njega kervaveče 
glave svojega lastnega očeta in matere, katere je ubil 
zavoljo tega, ker nista hotela ostati pri maši nekega du- 
hovnika neverneža. 'To nezaslišano zločinstvo našlo je 
splošno pohvalo in sklenili so, naj se te glave za pred- 

sednikovim stolom zakopljejo. 


Javna oblast prevzela je morije u svoj posel. Glavo- 
sekanja, utapljanja in raznih moritvij ni bilo konca. Za- 
nesljiv svedok, ki je bil sam med uporniki, ceni število 
umorjenih na en milijon in dve sto tisoč!  Grozovitneži 
pasli so se radovoljno na mukah nesrečnih žertev. VU 
Parizu pomerlo je dan na dan po 75 ljudij same rev- 
ščine po raznih ječah. Jetnikom dajali so ukajeno meso 
obglavljenih za živež. Kože so slačili pobitim, ter napra- 
vili posebno tovarno človeških kož. Divjad nosila je člo- 
veške glave na kolih okrog, žerla človeško meso, sekala 
ga, ter si delala iz njega pečenjake. Iz čreves pleli so 
si trakove in jih na klobukih nosili. Rabeljnu na veselje 
obsodili so sodniki kervoločniki ob enem 14 priletnih 
»tarjev". kakor se je djalo, k obglavljenju, Sodniki zbrali 
so se u hiši, iz katere se je ravno na morišče videlo. 
Donesti so si dali vina in sladkarij, in kolikorkrat je 

pala mašnikova glava, napivali so si kričaje: Proč s farji! 
Republika naj živi! Ko je bil obglavljen zadnji, vzdignil 
je rabelj odsekano glavo in izkriknil rekoč: ,Glejte glavo 
zadnjega farja! Živela republika!" Brezbožniki odgovo- 
rijo mu z divjim tulenjem! 


Kaj se je vse godilo u Avinjonu pri grozovitem 
obglavljenju Jordana! Kaj s premaganimi Lijonci, ka- 
tere so s kanoni pokončali! da ne omenimo tistih 30.000 
republikanskih ženiteb (utopili so toliko devic) u Nantu, 
ali strahovitega požiganja u Vandeji, ali grozovitosti u 
Oranžu, kder so žene žive pokopali, ter jim roke odse- 
kavali, če so se branile pred smertjo objeti svoje može. 
— 'To je sad razudane svobode, ki prihaja iz pekla. 


Skrivno delovanje začetnikov vseh teh hudodelstev 
traja še vedno naprej; po vsej Europi imajo raztegnene 
svoje mreže in rovarijo skrivno in očitno, kar se lehko 
po njih sadu spozna. Prepodili so Jezuite iz Francoskega, 
iz Švice, iz Austrije, iz Italije, ter odvzeli mladini naj- 
bolj goreče učenike in odgojitelje. Na vso moč si priza- 
devajo, da bi odtergali šolo od cirkve, katero bi radi 
spravili ob ves upliv na odgojo, ter ji žile podvezali. Saj 
sta poslanca nemškega narodnega zbora u Frankobrodu 
Jordan iz nemškega Maribora in Vogt iz Gisna očitno 
izgovorila besedo, da je po njunem mnenju čas dotekel, 
da se cirkev popolnoma potepta in z zemlje odpravi. Ta 
skrivna družba zagovarja in razširja najzlobnejša načela 
po vsej Europi z besedo in djanjem in to z izvanredno 
previdnostjo in neumorno delavnostjo pod krinko svobode. ' 
Poslužuje se raznih tiskovin, najrajši židovskih časopisov, 
u katerih duhovnike, cirkev, vero, samega Boga in vse, 
kar je svetega najgerje zasramujejo, mladino z nespo- 
dobnimi slikami pačijo in kvarijo, in tako ljudstvu vse 
spoštovanje do vere in poštenosti iz serca tergajo. ,Pra- 

vica in oblast ne prihajate od Boga, marveč od ljudstva 

samega"; upor je ena najsvetejših dolžnostij vsakega 
deržavljana" — to so nauki in načela te hudobne družbe. 
Prevrat vsega obstoječega, razdor vsakega posestva je 
njih namera. Sad njihovega delovanja je oropanje cirkve, 
spodkopavanje pravice in poštenosti, pregojnbe in morija. 
Namestu enega vladarja dobiva potem ljudstvo toliko 
grozovitnih nasilnikov, kolikor se najde pogumnih sebič- 
nežev.  Zlorabljena svoboda postane kruto suženjstvo. 
Puntarski in oblegani Dunaj nam to spričuje. 


Ah vi očetje in matere, ki tako slabo pazite na 
verstvo in pošteno obnašanje pri svojih otrokih, ki tavate 
okrog pijani krive svobode, ter sami dajete mladini slabe 
zglede, pomislite vendar na konec takošnega ravnanja! 


Vaši otroci postali bodo ali žalostno orodje brez- 
božnosti in pogube, ali pa če jih Bog posebno obvaruje, 
mučeniki resnične svobode, mučeniki pravice in čednosti. 
Z blagim pogumom stopali bodo morebiti na kervavo 
morišče, katero jim vi sami postavljate s svojimi napač- 
nimi načeli in krivimi nauki. Dati bodo morali glave 
svoje za vero, katero ste vi ali na tihem u sercu ali pa 
očitno z jezikom zaničevali. Kri vaših otrok pa vas bo 
nekdaj tožila pred sodnim stolom božjim. 


Im vi učeniki krive svobode, vi podpihovavci upora, 
kaj pa hočete s svojim rovarstvom doseči? Nasledek ne- 
postavnega prevrata je, kakor izkušnja spričuje, vselej le 
ta, da se nekateri povzdignejo do služeb, katerih bi dru- 
gače nikoli dosegli ne bili; da nekateri svoje dolgove 
poplačajo iz žepov vsega ljudstva, drugi pa pravico tep- 
tajo in tisuč in tisuč jih u uboštvo pride. 'To nam do- 
' kaznujejo zgodbe naših dnij. | 


Dragoceno blago je prava resnična svoboda; pra- 
vica do svobode je sveta; nikdo naj je ljudem siloma ne 
jemlje, najmanj pa ljudje sami eden drugemu. Najzanes- 

ljivši varh prave svobode je sv. vera; kdor nam njo: 
odvzeti si prizadeva, je naš najhujši sovražnik. Začetnik 
in pokrovitelj naše prave svobode je Gtospod Jezus Kri- 
stus. ,Kder je duh Gospodov, tam je svoboda.%4 II. 
Kor. 3. 17. 


ll. Odperto pismo vsem srenjskim 
poglavarjem. 
(Drobt. 1852.) 


Vzemite in berite! 


Vsako posebno delo ima svoj težavni začetek, 
dokler se ga človek prav ne loti in ne privadi. Vsa 
težava pa neha, kakor hitro se človek u svojem opravilu 
izšola; šola je vsakemu po svojem stanu potrebna, zlata 
reč, — tudi srenjskim predstojnikom in poglavarjem. 

Eno celo leto ste se že šolali, nekateri prav dobro, 
drugi pa slabo svojo skušnjo obstali, kakor se pač po 
svetu godi; torej ne zamerite mi, da vas s tem pismom 
lepo pozdravim, in se od srenjskih rečij z Vami prijazno 
pogovorim. 

1. Bog je dal prostim srenjam priložnost, in cesar 
pravico, za svojo srečo skerbeti. Hočejo srenje pravo 
srečo imeti, se imajo svoje sreče zvesto prijeti, in do- 
polniti nove dolžnosti, katere so jih s srenjsko ustanovo 
zadele; le iz zvestobe raste blagor, iz nezvestobe pa 
srenjam gorje. Svoje dolžnosti dobro spoznati je pervo ; 
in svoje dolžnosti zvesto dopolniti je drugo najpotrebneje 
delo za župana, ravno kakor svoje dni za tlačana; le 
zvestoba oba srečna stori. ma 

Slomšek IV. 16 

Srečo svoje srenje so dolšni pred vsem  srenjski 
predstojniki u svoji skerbi imeti, za blagovno soseske 
duhovska in deželska gosposka skerbeti, da se blagostan 
dobro pozida. Srenjski župani, svetovavci in odborniki 
so zidarji, vsi srenjčani, sosedje in sosede, pa strežači 
in strežajke, ki morajo pridno pomagati, da se pravi 
sreči stan pozida, ne na pesek časne posvetne modrice, 
marveč na terdno skalo večne resnice in pravice, kojo 
nam je Izveličar naš iz svetih nebes na zemljo prinesel, 
in svoji nevesti, naši materi sv. katoliški cirkvi, izročil. 
Hočejo torej srenje pravo, stanovitno srečo imeti, morajo 
pred vsem poštene hčeri sv. matere katoliške cirkve 
biti, med seboj pa dobre in blagovoljne sestre. Kdor 
svoje matere ne spoštuje, in svojih bratov in sester prav 
ne ljubi, bo vselej na zgubi, in sreča mu roke podala 
ne bo — tudi celi srenji ne! 

2. Vse čaka in si boljših časov obeta, tudi vsaka 
ustanovljena srenja; ali soseska, katera boljih časov 
učakati hoče, naj skerbi za bolje ljudi. Ljudje storijo 
hude, pa tudi dobre čase. Mladina bo prihodnih časov 
vesela rodovina, ako jo srenja u trojno šelo pošilja, trojno 
šolo, katero je usmiljeni Jezus, božji mladeneč otrokom u 
svojem. dvanajstem letu posvetil, jim zgled zapustivši,; 
da ga posnemajo. Jezus je rastel u majhni bajtici svojih 
ljubah starišev ne le na letih, temveč tudi na modrosti 
in ljubeznjivosti pri Bogu in ljudeh. Ko je bil mladenč 
Jezus dvanajst let star, je šel s svojimi starši v tempelj, 
iz tempeljna pa v šolo med učenike, kder jih je poslušal, 
jim odgovarjal in jih popraševal, da so se vsi njegovi 
modrosti čudili. Iz šole je šel Jezus zopet ž njimi domu, 
in je bil svojim starišem pokoren. 

Poglejte otrokoreje lepoživo ogledalo! Pridne otroke 
izpodrediti , jih je potreba doma skerbno učiti, u šolo 
in cirkev prav pridno pošiljati po zgledu Jezusovem, 
pa tudi po njegovem povelju, ki ga očetom in materam, 

gospodarjem in gospodinjam, kakor vsem srenjskim po- 
glavarjem daja, rekoč: ,'Najte otročičem k meni priti, 
in ne branite jima; zakaj takih je božje kraljestvo." 
Stariši, kateri otrok u šolo in eirkev ne pošiljajo, otroke 
Jezusu jemljejo, da jih ne blagoslovi. Kaj pa bode iz 
dece, ki ni Jezusova? Po imenu kristijani, po djanju pa 
bodo pagani ali hajdi. Starišem, ki bolj za svojo živino, 
kakor za svoje otroke skerbč, se bodo otroci tudi poži- 
vinili. Taki stariši so očitni sovražniki svoji srenji, der- 
žavi in cirkvi. (Oni soseski ostro ternje sadijo, katero 
jo bo kervavo pikalo; potreba bi jih bilo strahovati in 
varovati soseske najhuje nesreče: hudobnih, slabo izgo- 
jenih ljudij. | 

So u soseski zanikerni stariši, ki svojih otrok doma 
ne uče, in u šolo ne pošiljajo; marveč jim dajo svoje- 
voljno vasovati, se potepati, vse sadunosnike iztikati in 
po ledinah valjati se, da so vsi blatni, capasti in od 
nesnage krastovi, ne zamudite poglavarji poštene srenje 
se na noge vstopiti, malopridnega očeta, zanikerno ma- 
ter prav resno posvariti in podučiti, kako naj čerstve, 
zdrave in poštene otroke redi, ne pa kilavih, bolenih in 
razuzdanih, ki bi danes ali jutre soseski nadloga bili. 
Je pa u srenji ubogo, zapuščeno dete, katero nima ne 
očeta, ne matere, ali se rabeljske matere za predpert 
derži, katera ga namestu molitve, le beračiti, namestu 
dela, ležati, potem pa krasti uči, naj bode srenja otroku 
usmiljena mati, in ga dobrim ljudem u rejenstvo da. 
Lepše službe božje ni, in večega dara Bogu ne prine- 
semo, kakor tako ubožče u imenu Jezusovem u oskerb 
prevzeti. Kdor tako dete u: mojem imenu sprejme, 
govori Jezus, mene sprejme." — Volja Očeta nebeškega 
ni, da bi se eno teh' malih pogubilo, in vender srečamo 
toliko nesrečnih otrok, posebno nezakonskih po svetu, 
ki naravnost u pogubo gred6, ako' jih srenjski pogla- 
varji, duhovski in deželski, časne in večne nesreče ne 

rešijo! Kaj bi Jezusu ne storili, naj bi kakor zapuščeno 
sirotle k nam prišel! Javno to pa njemu storimo, ka- 
dar zapuščenega otroka sprejmemo, če nas ljubezen 
Jezusova k temu žene. 

3. Ni skoro soseske, u koji bi kakega pijanca, 
igravca in zapravljica ne bilo, ki pravi, da za svoje 
denarje igra, in če pije, svoje zapije. Po njih djanju se 
lahko sodi, da bodo u kratkem premoženje pognali, ubogi 
ženi in otrokom pa beraško palico podali in zapustili 
svojo nesrečno družino srenji na skerb. Povabite take 
malopridne možake, srenjski poglavarji, pred svoj po- 
šteni zbor! U pričo zbranih srenjskih očetov naj takega 
malopridneža ali častiti g. župnik, ali oče župan, ali 
kdo drugi zbranih prav ostro posvari in pokrega. Ako 
tudi taka posvaritev pri njem ne izda, ga okrajni gospo- 
ski zatožite, naj ga po cesarskih postavah okovari, in 
njegovi družini potrebno premoženje zavaruje. Prepozno 
bi bilo ga kregati, kadar je že na bobnu, in še le po 
dokončani dražbi prašati, kdo bo njegovo ženo in otroke 
redil ? 

4. So u soseski razpuščeni dečaki, ki celi soseski 
nepokoj delajo, se radi tepejo, cele noči voglarijo, in 
vsakemu posvaru odgovore: Kaj je komu zato? Meni 
nihče kaj reči nima itd. pozovite take zrele ptiče pred 
svoj srenjski zbor, in strah jim dajte pričo starišev, 
če jih še imajo. Ako vaše postrahovanje kaj ne po- 
maga, viši gosposki izročite takega, in bote mir u 
soseski imeli. 

Ima mladina gerdo zverinsko razvado, cele noči 
prevukati in dreti se, hitro ljudje rečejo: ,Naš župan 
in njegovi pomočniki nimajo za mir u svoji srenji no- 
bene skerbi.% Pa tudi župan lehko po pravici reče: 
, Vi očetje in gospodarji ste pervi, zanikerni zaniči. Dajte 
vi svoji mladini in družini potrebni strah, in nihče nam 
ne bo nepokoja delal." Dosti leže je divjo zverino zapi- 

rati, kakor loviti, kadar iz svojega hleva uide; ravno 
taka je tudi z divjimi ljudmi. Pervi strah naj se jim 
doma, drugi še le u srenjskem zboru da. 

5. Gostilnice in kerčme so dobre in potrebne hiše, 
da se lačni nahranijo, žejni napojijo in popotni prenoče. 
dokler jih ni preveč, in so kerčmarji pošteni, kerščanski 
ljudje, lehko veliko dobrega storijo; so pa kerčmarji 
samopašni, sami razuzdani ljudje, kojim denar več ko 
Bog velja, bodo gostilnice srenji roparski panji, jame 
pregrehe, gnezda prihodnih tatov in razbojnikov. Vsak- 
danja skušnja uči, da kolikor več je u srenji ali u vasi 
pivnic, toliko več uboštva. Hočete torej sosedje, srenj- 
čane obožati, le prav veliko kerčem dovolite. U kratkem 
bojo vaši sinovi pijanci in igravci, vaše hčeri pa pijanke 
in plesavke brez poštenja in premoženja, kojega u kerčmo 
znosijo. — Branite ponočnim dobrovoljam, vi srenjski 
očetje, ne dovolite plesov po gostilnieah, in ne da- 
jajte hudiču prostora; na ponočnem raju pekel svoj lov 
ima! Hoče mladina dobre volje biti, naj se veseli, pa 
u Gospodu, ne po hajdovsko, ampak po kerščansko, ka- 
kor sv. Pavel uči, rekoč: , Kakor po dnevi pošteni 
hodimo; ne u pežrešnosti in pijanosti, ne u nečistosti 
in nesramnosti, ne u kregu in zavidnosti, ampak oble- 
cite Gospoda Jezusa Kristusa!" 

6. Najdejo se tudi po srenjah slabe hiše, kamor noro- 
glava mladina ob jesenskih večerih kožuhat in na metvo 
hodi, in večidel slabša domu pride, kakor od doma gre. 
Na take je treba paziti. So po samotnih krajih zlodjeve 
kočure, u koje se rauzdane osebe obojnega spola ob 
nedeljah in praznikih shajajo, na citre plešejo, pa žganje 
in rozolij. pijejo, zapravijo zdravje in poštenje, in so celi 
soseski velika spodtika. Zastonj duhovski pastirji svarijo; 
razudanci in razuzdanke se jim očitno smejijo; za take 
likebe in dobrovoljee je srenjskega strahu potreba. Ta- 
kim gostačem se ima kerčmarstvo odvzeti, še poprej ko 

jim svinja pipo odnese. Poštenje ljudij se hitro zgubi, 
pa težko težko poverne; in vender je poštenje vsake 
srenje najdraže premoženje. 

1. Da bo srenja ali soseska dobro slovela, pri vseh 
pravičnih imela dobro ime, za to skerbeti, mora biti 
srenjskih poglavarjev sveta dolžnost. Poštenje je srenji, 
kar je roži dober, žlahni duh. Bo vaša soseska dobro 
slovela, se bodo radi po vaše hčere ženili, izmed vaših 
sinov si zete volili, pošteni hlapci in dekle se bojo u 
službo ponujali vam; hudobnežev pa je bolje da jih k 
vam ni. | 

Da vaša srenja poštenja ne izgubi, naj bo sosedom 
zakon svet, neoskrunjena zakonska postelj. Divjih zako- 
nov za Boga svetega po soseski ne terpite, vlačuge in 
vlačugarje izmed sebe potrebite; oni sejejo strupno zel 
na polje vašega poštenja, in za takih ljudij del pride 
jeza božja nad cele soseske, dežele in deržave ! 

8. Posebno pazko imejte na podpikovavce, ki ogenj 
nepokoja in černe vojske vihar med priprostimi ljudmi 
unemajo; šuntarjev med seboj ne terpite. Sv. apostol 
Pavel vam jih očividno popisuje, rekoč: ,,Bodo ljudje, 
kateri bodo le sebe ljubili, lakomneži, bahači, prevzet- 
neži, preklinjavci, starišem  nepokorni, nehvaležni, 
hudobni, neusmiljeni, nepokojni, opravljivei, nečistniki, 
terdoserčniki, nedobrotljivi, izdajavci, razposajenci, napih- 
nenci in bodo več ljubili sladnosti kakor Boga. Podobo 
pobožnosti bodo sicer imeli, u resnici pa bojo brez nje." 
Taki so podpihovavci, šuntarji; in takih, veli sv. Pavel, 
varujte se, da vam srenjčanov ne pohujšajo in vaš kraj 
-u gnezdo živih kač ne spremene. 

9. Posebno piko imejte na Zenuhe tn potepuhe, 
naj bodo mali ali veliki, domači ali ptuji; oni so pivole 
vsake soseske. Sosebno otrokom beračiti ne dajte; berač 
mlad, bo star tat, in kdor samo ene podplate na bera- 
čiji razdere, tega dela vse svoje žive dni ne opusti. 

Potepenih beračev in pohajačev ne terpeti, sv. Pavel 
ukazuje, rekoč: ,,Opominjamo vas, bratje u imenu Go- 
spoda našega Jezusa Kristusa, da se odtegnete vsem 
takim, kateri razuzdano živč, in ne po naročilu, katero 
so od nas prejeli. Zakaj vi veste, kako se imate po 
nas ravnati, kajti nismo bili razuzdani med vami, tudi 
nismo nikogar kruh zastonj jedli, ampak u delu in trudu, 
ker smo noč in dan poslovali, da bi nikomur vas, ne 
bili nedležni. Kdor noče delati, naj tudi ne j6. Zakaj 
slišali smo, da se eni med vami nepokojno vedejo, nič 
ne delajo, ampak prazne skerbi imajo. Takošnim zapo- 
vedujemo, in jih prosimo po Gospodu Jezusu Kristusu, 
-naj u pokoju delajo in svoj kruh jed6.'' 

10. Ptuji, neznani ljudje radi posebno u gorate, 
stranske kraje zahajajo in se med gorjance zasel6; takim 
dajte o pravem času slovo, da vas potem užugali in 
strahovali ne bodo. Vlačuge si dobijo svoje koče, po 
kojih se s svojimi pankerti valjajo, ter slabe ljudi za- 
redijo. 

Pokličite srenjski poglavarji, gospodarje takih koč 
pred se, ter jim zaterdite takih malovrednih ljudij ne 
pod streho jemati, jih ne obderžati, če posebne sile ni, 
da ne bote vi zaroda pregrehe redili. Bi toliko prihaja- 
čev in osebnic po srenjah ne bilo, bi se nesrečnih hotiv- 
četov po svetu toliko ne rodilo, ki so srenjam groza 
in strah. 

11. Vsaka srenja svoje uboge oskerbeti wma; to je 
vsake soseske kerščanska dolžnost; ali mnogo ljudij le 
 skerbi, da se ubožei množijo; in kadar so pomoči po- 
trebni, jih po svetu prisilijo. Ubogim brez razločka u 
denarjih deliti, se pravi ubožce množiti, kajti večidel 
ubogih zapravljanje oboža. 'Tudi miloščino zapravijo po 
svoji stari navadi. Ubožniji se mora u okom priti, in 
tista špranja zamašiti, skoz kojo uboštvo prihaja. Kdor 
srenjčane sedem let pozna, lehko tiste s perstom pokaže, 

ki po beraški palici segajo. Mlad junak se bele suknje 
boji, si kmetijo kupi, pa je plačati nima s čem. Kar 
je kmet, gre vsako nedeljo u kerčmo pit in igrat, malo- 
kdaj pred pondeljkom jutro domu pride. Drugi rad po 
strelu ali lovu hodi, naj bi doma sejati še taka sila bila. 
Tretji na vsak sejem gre, akoravno nima kaj kupiti ne 
prodati, ter se gredč pri vsaki zeleni smreki oglasi. 
Rokodel iz bližnjega mesta pripotva, si kako sobo najme, 
se na rokodelstvo oženi, pa ne priženi drugega kakor 
dvoje otrok in pa bledo žensko, ki dela vajena ni. Vsako 
večerko gre po navadi pit in rad dolgo u noč pri poliču 
poseda, u jutro pa rad leži, da ga solnce na postelji 
posije, zna dobro rajtati, delati pa slabo. — Potepen 
hlapec se služiti naveliča, vzeme za cesto ali na križnem 
potu kočo u najem, se oženi s kako točajko in začne 
žganje ali pa vino točiti, kojega je brez denarjev kupil. 
Vse malopridno in potepeno u to novo kerčmo zahaja, 
kar kdo ukrade, lehko tam proda in zapije. Vsi toliki 
in taki so gotovega uboštva rojaki, srenji veča nesreča 
ko toča, sosedom nevarnejši, ko tatje in razbojniki. Take 
ljudi, srenjski očetje vi, zakličite pa jim naravnost po- 
vejte, rekoč: ,,Tega mi ne terpimo! Ako pohajkova- 
nja in pijančevanja ne opustiš, svojih ljudij pošteno ne 
rediš, hočemo ti gospodarja poiskati, da ne bomo tebe 
in tvojih na skledo dobili. — "Tudi matere, ki svoje 
odraščene hčeri, in hčeri zopet svoje dvoje ali troje ne- 
zakonskih otrok doma imajo, je potreba razgnati, jim 
strah dati, pa tudi službo. Le bolenikom, ubogim sercem 
in babelam, ki si ne premorejo kaj prislužiti, naj se 
miloščina za potrebo deli, bolje u potrebnih rečeh, ka- 
kor u gotovih denarjih. Plačajte streho ali prebivališče 
gospodarju, peku kruh, sol solarju itd. Oskerbite pa 
tudi dela onim, kateri si še sami kruha saj nekoliko 
prislužiti zamorejo. Omislite zapuščenim otrokom po- 
trebne obleke, pa tudi službe, in jim ne dajte hoditi od 

praga do praga. Otrok beračija je hudobija, katera ž 
njimi raste. — 

Dokler se beraštvo ne bo po svetu poravnalo, se 
tudi ljudstvo ne bo popravilo. Iz navadne beračije do- 
mačih in ptujih ciganov rastejo laži, krive — in prazne- 
vere, nam tatje in roparji zorč, kojim je komunisti ime. 


12. Ne najdemo lehko srenje ali vasi, u kateri bi 
trope otrok ne srečali, ki rastejo brez vsake pravične 
odgoje, kakor divje, samorastno drevje. Posebno za 
take samorastnike poskerbeti je srenjskih očetov dolž- 
nost. Naprosite kako pametno staro ženko, naj po 
dnevi vaščanov otroke varuje, dokler grejo matere na 
delo, da otroci sami ne bodo; in če jo ravno drago 
plačate, vam predrago ne bo, ako vam otroke dobro 
oskerbi in sosesko nesreče varuje. Pač je žalost pomis- 
liti, da srenja svoji živini pastirja in varha najme in 
dobro plača, da živino škode varuje, četa otrok pa okrog 
leta brez vsakega čuvaja, kakor ovce brez pastirja. — 


Ni neumna živina mnogim ljudem bolj na sercu, 
kakor otroci po božji podobi ustvarjeni? Oh izprideno 
ljudstvo in tvoj rogati zarod! Vam ni mogoče otrokom 
varha dobiti in je za tako napravo srenja prerastresena, 
pomagajte zapuščenim otrokom dobrim ljudem u rejen- 
stvo, potem pa u službo. 'Ta oskerb vam u resnici ne 
bo tako draga hodila, kakor za zrele hudodelce ječe in 
kervave sodbe plačevati. 


13. Je potreba cerkev ah pa šolo pripraviti; ceste 
in moste delati itd., ne zanašajte se na druge, ne ča- 
kajte, da bi vas vaša gosposka priganjala; dvakrat tako 
drago bi vami hodilo. Le sami se posvetujte, česar je 
treba, in kar ste sklenili, ne odlagajte o pravem času 
storiti. Lehko in dober kup bodete zgotovili, ako ne 
bote drugi druge mudili, temveč pridno skupaj segli, 
se ne odmikali, ampak poskušali, kdor bo pervi in pa 

več storil za domače srenje srečo in blagostan. Zdru- 
— žena moč veliko premore. | 
| 14. Hočete, pošteni sosedje, srečno in veselo živeti, 
imate enega serca, enega duha hiti, kakor je bila perva 
kerščanska srenja u Jeruzalemu, kerščanske vere prelepi 
cvet. Vsaki naj za dobro vsem skerbi, kolikor mu je 
mogoče, pa tudi vse naj za pravico vsakega skerbi, naj 
se nikomur krivica ne godi, in vsakemu po moči po- 
maga. Ne dajajte svedočbe zaderžanja nikomur boljše, 
kakor jo zasluži, da ne bo javna goljufija in laž; pa 
tudi u svojo srenjo človeka ne jemljite brez gotovo do- 
bre priče poštenja! (Gerdega znanja in vlačuganja ne 
terpite, zapeljivih dobrihvolj ne dovolite! Še enkrat 
vam povem gotovo resnico: Več ko je kerčem, več je 
uboštva ; več ko je plesa, več bo joka! 

15. Mož, ki novo hišo zida ali nanovo polje orje 
in si veselo gorico sadi, sl priserčno ljubi mir želi; 
vojske in prekucije podirajo, kar se u zlatem miru do- 
brega in berhkega postavi. Zyjubega miru, si tudi mi 
želimo ; kervavih bojev se le on veseli, ki po ptujem 
blagu roko iztega. Hočemo pa ljubi mir imeti, imamo 
po svoji soseski za pravico skerbeti; pravica je sladkega 
mira mati, oče pa božji strah, sestra pa prava kerščan- 
ska ljubezen. Za to trojno vsak po svoji moči skerbimo, 
pa tudi lepo Boga prosimo, naj nam ljubi mir podeli, 
da bomo novo oživeli za Boga in sveto vero, za cesarja, 
in za deržavo, srečni tn veseli u božji milosti. Brez Boga 
ni sreče doma, je ni bilo in je ne bo! To, o srenjski 
poglavarji, postavodaji in vladarji — to si globoko u 
serce zapišite! — Z Bogom! 

12. Graja nemškutarjev. 
(Drobt. 1862.) 


»ŠXaj mi hočete dati, in jaz vam ga izdam ?% tako 
je govoril Judež Iškarijot kervoželjnim sovražnikom Kri- 
stusovim. Oni mu obljubijo trideset srebernikov; in 
odsehmal je iskal priložnosti, da bi ga jim brez hrupa 
izdal. — 

Kaj nam hočete dat:, in vam hočemo prodati svoj 
narod, svoj materni jezik in vso narodno blago? tako 
govorijo naši nemškutarji, svojega naroda zatajevavci, 
po nemški strani Nemcem, po ogerski strani madjaront 
Madjarom, čakon: po laški strani pa Italijanom. Trideset 
srebernikov ravno ne iščejo; zadosti jim je nekoliko 
pohvale, nekaj posvetne časti, pa tudi časnega dobička 
prazna obljuba, da taki mešetarji svoj rod z veseljem 
zatajijo in ptujščini izdajo, kakor nas Slovence stoletna 
žalostna skušnja uči. Ni se potemtakem čuditi, da 
ubogo slovenščino od vseh krajev pokončevalna povodenj 
zaliva, ter našo slavo podvaluje in blati tako, da se je 
lastni otroci sramujejo in svojo ndrodnost toliko gerdo 
zaničujejo, da se že stranskim prijatlom usmili. Jeli bi 
rodoljub te britke osode ne omiloval!? — 

Kdo je ponemčil Gorotana visoke planine in do- 
line zelene, častite koroške dežele, u koji so svoje dni 
mogočni Gorotanski knezi gospodovali, kakor nam priča 
jezer let stari kamniti prestol na starodavni ravnini 
poleg Gospe-svete? Na grobu stare slave knezov pre- 
stol u zemljo leze na meji nemščine, in na bližnjem 
homu častita stolica Gospa-sveta že u nemčiji medli; 

ali visoke gore Grebenca in Kačji verh, Golovica in 
Svinja so u nebo kipeče priče, da so svoje dni Slovenci 
po njih košatih livadah svoje čede pasli, in z njih višin 
u sosedno Tirolsko, Solnograško in Austrijansko gledali 
in popevali gorske popevke, kder sedaj ni slovenskega 
glasu več čuti. Bistrice po vseh krajih nemščine po 
slovensko rožljajo, se u Dravo, Muro in Murico odme- 
vajo, pa po njih bregovih ni več Slovencev, ki bi razumeli, 
kaj jim velijo potoki in reke u starodavnih časih po 
slovensko kerščene. Koroško Brezje in Štajerski nem- 
ški Grradec nam pripovedujeta, u množini veliko varožev, 
tergov in vasi po nemških krajih, da so jih nekdajni 
Slovenci stavili, in u njih prebivali, u kojih so zdaj le 
Nemci doma. — Kaj so očitni sovražniki nekdajne Slo- 
vence po vseh teh krajih pobili, in po kervavem boju 
si osvojili vse te slovenske lastine ? — 

Nemškutarji so jih po malem Nemeem prodali, ter 
so sebe in svojo deco ponemčili. | 

Kdo je zaselil rajnih očetov naših nekdajne se/nake, 
kojim so morali po visokem hribovju in po stermem 
skalovju mogočne grade zidati, da so jih krog svojih 
gradov večidel kervavo žulili? Kdo je dal u slovenski 
zemlji gradovom in posestnikom nemška imena? Nem- 
škutarji so to storili, se Nemcem prikupit, so zatajili 
svoja slovenska imena, ter so sebe in svoje selo nemško 
prekerstili. 'Tako je postal Kačnik — Sehlangenberg, 
njegov Kačji grad pa Sehlangenburg, Ojstroverhar pa 
Sehiirfenberg. 'Taka je šega nemškutarije starodavnih 
in naših časov. | 

Kdo je ponemčil naša slovenska mesta, u katerih 
so stari častitljivi mestjani sicer nemško besedo znali, 
pa tudi poleg nemške radi lepo slovenski govorili, do 
sedajnega roda po slovensko molili in poslušali božjo 
besedo?  Sedajna mladina se uči poleg nemške gosto- 
krat tudi francoske besede, svojega domačega jezika pa 

ne zna, kakor da bi bil vseh poštovanih jezikov zaver- 
žek. — Kdo ponemčuje še neprenehoma naše slovenske 
terge in sela, ter po nemščini zeva, kakor klopotec po 
vetru, rekoč: le nemško! le nemško! Vse to nemšku- 
tarji delajo, ki slovenske zemlje kruh zavživajo, in pi- 
jejo vince slovenskih goric, slovenski ndrod pa zasramu- 
jejo, in napeljujejo proste Slovence nemškovati in nem- 
ško saj na pol hrustati. Tako se  ponemčijo posl; 
slovenskih roditeljev, ki se k nemškutarjem u službo 
podajo. Svoje dni so se od takih pestern in hišinj 
gosposki otroci slovenske besede igraje naučili; ako pa 
zdaj tako srako slovenski nagovoriš, ti bo nemški odgo- 
vor dala. Takim nemškunam božja beseda po slovensko 
dalje ne dopade, ne veselijo jih pesmi slovenske; celo 
moliti po slovensko je takih sram. Slovensko Bogu 
služiti pozabijo, nemškega se dosti ne naučijo, in 
gostokrat z besedo materno tudi živo vero zgubijo, da 
se usmili Bogu! 

Kdo so pa tisti nemškutarji, katerim moja graja 
velja? Po njih delih jih bomo spoznali; saj se drevo 
tudi po sadju spozna. — Nemškutarjev ne skerbi, naj 
bi se naša draga mladina vw šol: kerščanskega nauka 
prav živo naučila, se privadila Bogu lepo služiti, očeta 
in mater za ljubo imeti, ljubiti svojo domovino, spošto- 
vati cesarja in slušati svojo postavno gosposko, naj bi 
prirasla mladež naše bistre glave in pa žlahnega serca. 
Le nemško! le nemško! naši nemškutarji na ves glas 
upljejo, pa ne pomislijo, da je slovensko mladeš po nem- 
ško šolati ravno toliko, kakor prazno slamo mlatiti; 
veliko ropotanje, malo pa čerstvega zernja.: Otroci se 
naučijo po nemško kleti, svoje rojake za zijake imeti, 
se domačega blaga sramovati, in se le s ptujim bahati. 

Tako izšolana mladina je na pol sirova jed; ni 
Slovenec, in ne pravi Nemec; vsakega pol ploda, malo 
malo pridnega. 

Nemškutarji pošiljajo svoje sine tin hčeri med 
Nemce služit, naj bi se nemške besede prav dober kup 
lotili. Slovenski mladenči in dekline med neznane Nemce 
zajdejo, ne razumijo nemške pridige, ne kerščanskega 
nauka, opuščajo spoved in presveto obhajilo, pozabijo po 
domače moliti, in angel varih jih u nemčiji zapusti. 
Zgubijo svojo nedolžnost, zatajijo sveto vero, in pridejo 
tako ponemčeni u žalostnem stanu domov. Pač so 
predrago kupili nemško besedo in so pregostokrat kuga 
domačega kraja! Poglejte nemškutarije žalostni sad! 

Nemškutarji w naših domačih šolah, školniki terdi 
Nemci dali ponemčeni Slovenci, ostudijo deci materni 
jezik, ter otrokom le po nemško svoje nauke u glavo 
utepajo, domači jezik jim pa je pasterk. Za del sloven- 
ske besede otroke psujejo, jim zasmehljivo znamenje 
obešajo , pometajo mladini materni jezik iz glave, in ji 
iztergajo iz serca ljubezen materno. Tako se šolajo po- 
gosto naši otroci u narodnih šolah! Nemščina se na 
častitem mestu košati, slovenščina pa zanemarjena tako 
dolgo za vrati čepi, da jo u kratkih letih čez prag 
sunejo in u smet veržejo. Glejte nemškutarije ža- 
lostni sad! 

Nemškutarji u naših uradnijah in pisarnicah Slo- 
vence po nemško nagovarjajo, nočejo slovenske besede da- 
jati, ne slovensko pisariti, ter tako sredi Slovencev slo- 
vensko besedo pozabijo, če so jo znali. Česar slovenskega 
brati jim merzi, se slovenščine učiti jih grozi; po nji- 
hovih željah naj bi le vsi Slovenci nemški znali, naj hi 
le jim slovenščine se učiti potreba ne bilo. "Takim pi- 
sarjem, nemškutarjem se godi, da se jim Slovenci le 
tako dolgo priklanjajo, dokler jih potrebujejo; so jim 
spred oči, jih Slovenec ne ceni, in jim po meri vračuje, 
kakor so mu posojevali. Zaupanje in odkritoserčnost 
pri gosposki in podložnih nista doma, kder u pisarnicah: 
beseda materna ne velja; ptujki se ne zaupa. 

Nemškutarji so na polovico ponemčeni ljudski 
starašineti in kotni pisači, ki na dveh ramah nosijo, naj 
bi obilnejše u svoj mlin nanosili. Kakor seršeni na 
mehko sadovje, na vse slovenske skupščine letajo, in 
govorijo na pol slovenski na pol nemški, pa tako sladko 
in priljudno, da jih predrago kupi, kdor jih prav ne 
pozna. "Tako dolgo se Slovencem sladkajo, da jih u 
svoji šaki imajo; potem pa delajo u imenu Slovencev 
po svoji volji, ne po mnenju Slovencev, rekoč: Tako je 
misel in dobro premišljena volja našega ljudstva, čeravno 
ljudstvo tega ne misli in ne želi. U imenu ljudstva 
svoje nemškutarske prošnje ali peticije kujejo, jih od 
hiše do hiše, od srenje do srenje nosijo, naj jih podpi- 
šejo ali se podkrižajo ubogi nalagani in goljufani Slo- 
venci. Sleparji so, in slepce vodijo po gosti temi nem- 
škutarije. 

Nemškutarji so, ki slovenščino opravljajo, rekoč: 
Slovenska beseda je prestrova in preuboga, da hi se po 
uradnijah slovenski pisalo, naj so po starem le u nem- 
škem jeziku uradnije. Kdor to veli, priča, da sloven- 
ščine prav ne pozna; kar pa človek ne zna, se naj uči, 
če hoče verli delavec biti. Slovenski jezik ni rogat, 
razun nemškutarjem. 

Drugi nemškutarji spet govorijo: Mz: smo rojeni 
Slovenci, in govorimo slovenski od mladih dnij, pa nove 
slovenščine le ne zastopimo! "Tudi nemščine bi ne za- 
stopili, ako bi se ne bili učili; kako bi pa slovenščino 
veliko pomnoženo razumevali, dokler ste jo zanemarili, 
in veliko pozabili, česar vas je vaša mati učila. Nem- 
ške ,caitinge", Slovencem sovražnice željno prebirate, 
slovenskih Novic še po imenu ne poznate. 'Tako je 
nemščina slovenščino zadušila, in ni se čuditi, da Je 
tako malo znate. 

Tretji pravijo, da morajo Slovenci nemške postave 
u roke vzeti, če hočejo slovenske razumeti. VU resnici; 

pa tako se le tistim nemškutarjem godi, kateri več nem- 
ščine znajo, kakor slovenščine; kdor bi kaj takega od ter- 
dih Slovencev rekel, bi bil na pameti slep. 

Kaj pa hočejo nemškutarji slovenskemu rodu sto- 
riti?  Derhal, želijo u dušni temi pustiti, svojim izvo- 
ljenim pa nemško kulturo ali omako usiliti, naj bi ubogo 
ljudstvo za nos vodili; hočejo, naj bi Slovenci tiho djali, 
da bi jim lehko domače blago jemali in jih ponemčili. 
Tako so svoje dni sovražni Turčini kristjanom djali: 
,Ne boj se, ne boj se; berzo hoče bolje biti," ter so 
jim glave porezali. Glave sicer nemškutarji Slovencem 
ne jemljejo, pa besedo materno, domačo nošo in slo- 
vensko narodnost. Le predolgo so miroljubni Slovenci 
tiho djali, in tako daleč zaostali, da bi nam sosedov ne 
bilo mogoče doiti, ako prav pridno ne stopamo. Dosti 
je dremanja, preveč je zgube, toda zamujeno nam še ni, 
stopiti u kolo omike. Slovenci nočemo nobene vojske, 
in prepira ne iščemo, ampak le svoje pravice, svojim 
sosedom rekoč: , Kar ne želite, da bi vam drugi storili, 
ne želite storiti tudi vi nam. Pustite Slovencem dve 
reči, ki ste nam dragi, kakor svetle oči: sveto katoliško 
vero in pa besedo materno! Po nemščini se je svoje 
dni krivovera u naše kraje urinila, po nemščini se nam 
tudi u naših časih ponuja. FPade naša prava vera, pade 
tudi naša sreča, smo terdi Slovani, bomo tudi zvesti 
kristijani. In to nam Slovencem čez vse velja! 

Jeli pa hočemo Slovenci svoje sosede, poštene Nemce 
zametavati, u nemar pustiti nemško omiko tn učenost? 
Tega nigdar! Pridno se hočemo nemške besede učiti, 
pa slovenske še bolj; — skerbno nemško omiko prev- 
darjati, pa le posnemati, kar je modro in prav, in poleg 
nemške omike pošteni Slovenci ostati, nigdar izdati 
svoje domače reči. Prijazno bomo Nemeem, svojim so- 
sedom roko podajali u vseh poštenih rečeh, pa tudi 
slovenščino bomo krepko varovali; kajti naš resnični 

pregovor uči, da kolikor jezikov kdo zna, toliko člo- 
vekov velja. | | 

Ne zamerite, blagi Nemci, meni moje grajavke; 
ona le gerde nemškutarje zadeva, in kara naše izdajavce. 
Pravi Nemci so bili, so in bodo Slovencem dobri prijatli; 
slava jim! Slovenci in Nemei smo Austrijanci; enako- 
pravnost naj bo naš pas in pa kerščanska ljubezen! 
Enake dolžnosti hočemo voljno nositi, pa tudi zavživati 
enake pravice, in ljubi mir bo med nami doma. Bomo - 
vsi austrijanski narodi u lepem kolu ravnopravnosti 
stali, se nas bodo naši sovražniki bali; mogočna Austrtja 
bo, kar je bila: Europe pravična vodilja. Slava ji, 
enojni, veliki Austriji! 


>>> nan ana o ne — 


13. Ogovor Slovencev, 
(Drobt. 1862.) 


1. Prijatli! Mili stvarnik nam je brez števila 
veliko darov dodelil, ter nas je kot venec svojega stvar- 
jenja okinčal; bodi mu slava na veke! Velik božji dar 
je naš materni jezik, s kojim stvarnika hvalimo in 
govorimo od nepreštevilnih čudežev božjih. Povgj, ako 
moreš, število zvezdic na jasnem nebu, in po njih do- 
brote milosti božje preštej, katere zavživamo na ovem 
svetu: pa ne pozabimo, srečni otroci, da je beseda ma- 
terna vseh dobrot največa dobrota," jasno ogledalo vsa- 


" Dosti jih je, ki so sila u skerbi, ter z glavo kimajo, ko 
slišijo, da se kdo za materni jezik poteguje. 'To se jim zdi, kakti 
posledica one zmešnjave, ki je nastala, ko je Bog ošabnemu rodu 
jezike zmešal (Gen. 11, 7.); zatorej zavračajo domorodca rekoč: 
Kaj bi se toliko poganjali za jezik, ko nas sama vera uči, da je 
različnost jezikov očitna kazen božja, torej ponižno rajši kazen 

Slomšek IV. s 17 

kega ljudstva, mila dojka vsakega nauka in izobraženja 
narodnega. Dokler beseda materna slovi, se narod časti 
in oživlja; kakor beseda materna umira, peša tudi na- 
roda slava in moč. Kdor ljubi torej svoj narod, njemu 
so dragi tudi matere mili glasovi; oni so živci življenja 
dušnega. — Prijatli! ne pozabimo, da smo Slovenes in 
pa Dolenci! 


2. Beseda materna je mati slave svojemu ljudstvu. 
U domačem jeziku se narod jame učiti, po materni be- 
sedi slovijo častiti možje, blagi dobrotniki svojega ljud- 
stva; po njegovi besedi stranski narodi ljudstvo poštujejo, 
ali ga pa zasmehujejo. Kdor tedaj poštuje svoj narod, 
ima poštovati tudi besedo materno, ter skerbeti za njeno 


terpimo, kakor da si za jezik toliko prizadevamo. — Temu ugovoru, 
ki je na videz, modro ubran, tako odgovarjamo: res je zmešanje 
jezikov kazen božja zavoljo presilne ošabnosti, u koji se je oni rod 
Bogu ustavljal. Ali prijatel dragi, pomisli le, da vsaka kazen božja 
je zajedno tudi dobro zdravilo, po katerem božja modrost staro 
zlo popravlja in prihodno odvrača. Po zmešanih jezikih se je rod 
človeški, ki je doslej složen bil, pa tudi s složnimi močmi se Bogu 
upiral, u razne narode razdelil. Vsak narod se je razvijal, kakor 
je glavo imel; eden se je u tej, drugi spet u drugi stvari izkazal. 
Vidiš, tako je zbudil premodri Bog med narodi uzajemnost, posne- 
mal je namreč eden drugega, česar pri enem ni bilo, tega je drugi 
obilno imel. Pa še nekaj druga dobrega izpeljuje Bog iz tega, da 
je različnih narodov po svetu. Ker namreč vsak narod kaj poseb- 
nega ima, dobrega kakor hudega, ni več mogoče, da bi ves člove- 
ški rod u eden rog trobil, in bi vsi ljudje na zemlji zdivjali in 
dobro zatreti mogli. Ko bi bili vsi prebivavci našega cesarstva 
Nemci, bi bili tudi beržkone leta 1848 vsi z drugimi Nemci der- 
žali in Austrije bi morebiti ne bilo več, O pravem času so se pa 
bili tedaj zdramili Hervati, Slovenci in drugi austrijanski Slovani, 
ter so prestol cesarski ohranili; in branili ga bodo, ako Bog da, 
tudi zanaprej. — Dokler tedaj greh ljudem glave meša, je različ- 
nost narodov in jezikov velik dar božji, in skerbeti si za omiko 
maternega jezika, braniti nja veljavnost proti krivičnemu tlačenju 
ptujcev, je sveta dolžnost vsakega, ki glavo in serce za to ima. 
Opazka urednika Drobtinic. 


259 


čast, kakti za diko svoje neveste. — Prijatli! ne poza- 
bimo, da smo Slovenci in pa Dolenci! 


3. Slovenščina, beseda mila matere naše, bodi 
nam ravno tako blaga in draga, kakor zemlja materna, 
na kateri je naša zibel tekla. Beseda Slave naše matere 
gladko teče, kakor pohlevni potok, ki zelenje in evetje 
rosi. Kratki in krepki so slovenski pregovori in prislo- 
vice, žlahnim jagodam u kiti govora podobne. Rodovita 
je slovenščina u svojih oblikah kakor naše slovenske 
gorice. Le spoznati si prizadevaj našo besedo, čedno 
olikano, in jo boš ljubil, kakor svoje očesce. — Prijatli! 
ne pozabimo, da smo Slovenci in pa Dolenci ! 


4. U čedni pesmici nam je rajni Vodnak blagor 
naše zemlje živo popisal in nam pokazal rodovitnost slo- 
venskega, ne le telesnega, marveč duhovskega polja. 
Glasno kakor mogočna tromba nas Vodnikova pesem na 
delo budi; ne preslišimo, kar nam veli: 


Slovenec ! tvoja zemlja je zdrava, 
Za pridne, nje lega najprava, 
Polje, vinograd, gora, morje, 
Ruda, kupčija tebe rede. 


Za uk si prebrisane glave, 

Pa čedne in terdne postave ; 
Išče te.sreča, um ti je dan, 
Našel jo boš, če nisi zaspan. 


Glej, stvarnica vse ti ponudi, 

Le jemat od nje ne zamudi, 
Lenega čaka stergan rokav, 
Palca beraška, prazen bokav." — 


Prijatli! ne pozabimo, da smo Slovene? in pa 
Dolenci ! | | 
17? 

Nas Slovence naj bistri glava prebrisana; nas. Do- 
lence naj greje žlahno serce; glava in serce dajata možu 
poštenje in čast. Lepo naj bode cvetje našega uma, 
pa tudi našega djanja sad obilen; naj cvet brez sadu 
ne odpade! Boga in cara, Slovenci ne pozabimo, vse 
za nebesa in pa za domovino storimo! 'Tako bode naša 
Slava slovela, ki daje Slovencem toliko lepo im6. — Pri- 
jatli! nigdar ne pozabimo, da smo poštemi Slovenci, in 
pa Dolenci! 


14. Dolžnost svoj jezik spoštovati. 
(Drobt. 1849.)" 
1. 


Ves svet je velik tempelj božji, od sončnega iz- 
hoda do zapada se njemu čast in hvala poje, in vsaka 
stvar veličasti Vsegamogočnega sveto ime! Mala pti- 
čica u zelenem germu, ki po noči milo žvergoli; velika 
postojna po planinah, ki visoko pod nebom leta in se 
po hribih in dolinah s svojim mogočnim krohotom glasi; 
mali pastirec, ki na paši na svojo stranšico piska, kakor 
grozovitni lev u puščavi, kl grozovitno rjovi; mili glas 
zvonov in orgelj sladko petje u sveti hiši božji, pa tudi 
strahoviti grom, pred katerim se zemlja trese in nebo 
maji; tudi červič mali, naj ga ravno ne slišimo, kakor 
grilče drobni po svojem jeziku stvarnika svojega veli- 
časti; najlepše pa človek, kateremu je stvarnik jezik dal, 
da bi mu z jezikom čast in hvalo pel. Lepo je slišati 
glasne zvonove peti; še lepše veselo orglje žvergoleti; 


% Odlomki iz dotične pridige, ki pride cela pozneje na 
versto. Uredn. 

najlepši je človeški glas, s katerim poje in govori, ža- 
luje in se veseli. Beseda, katero mu je vsegamogočni 
stvarnik dal, je  najimenitneji in največi dar milosti 
božje. Brez besede ali govorjenja bi zemlja žalostna 
puščava bila, in vsaka človeška družina le tiho, dolgo- 
šasno zbirališče mutastih divjakov. Nigdar ne moremo 
Boga dovolj zahvaliti, da nam je prelepi dar jezika dal. 

U začetku je le samo en jezik (ena beseda ali 
govor) bil, kakor en Bog in Oče vseh; kadar so se pa 
ljudje pomnožili, se po svetu razširili, pa tudi pohujšali, 
jim je Bog pri zidanju babilonskega stolpa jezik zmedel, 
in jim več jezikov govoriti dal; in sv. Duh je vse te 
jezike posvetil, da bi se u njih božji nauk oznanoval in 
Bogu spodobna hvala pela, da bi vsi jeziki spoznali, da 
je Kristus velečeščeni Sin svojega nebeškega . Očeta. 
» Velik šum je vstal izpod neba, in prikazali so se raz- 
deljeni jeziki, kakor ognja na apostole, in so bili napol- 
njeni vsi s sv. Duhom in so u mnogoterih jezikih .jeli 
govoriti, kakor jim je sveti Duh dal izgovarjati. Tudi 
na druge verne se je sv. Duh razlil, da so veliko jezi- 
kov govorili in visoko Boga častili." Djanje ap. 2, 1—4 

Kaj se vam zdi, ali bi bilo boljše, da bi vsi ljudje 
de samo u enem jeziku govorili ? 

Kratko nikar! Žalostno bi bilo orgelj petje, ako 
bi vse piščale enako pele; dolgočasna bi bila godba, ko 
bi ne bilo več verst godbinega orodja; žalosten: in dol- 
gočasen bi bil tudi svet, naj bi vsi ljudje le u enem 
jeziku marnovali, Ravno tako lehko bi bilo vsegamogoč- 
nemu Bogu vsem ljudem en jezik u govorjenju dati, 
kakor dati apostolom vse jezike govoriti; toda božja 
previdnost in modrost tega ni storila; za to je sv. Duh 
na binkoštno nedeljo vse jezike posvetil, da vsak svoj 
jezik, u katerim govori, po vrednosti s hvaležnim sercem 
obrajta, in zanj Bogu spodobno čast in hvalo daje. To 
smo tudi mi storiti dolžni. | 

U Europi, u najsrečnejem delu sveta, u katerem 
mi živimo, so najimenitneji trije jeziki: lačinsk«, nemški 
Wm slovanski. 

Med vsemi jeziki mora Slovencem naš matermi 
jezik najljubši biti. 

Bratje in sestre moje! Slovenec bom Slovencem 
nove besede iz ljubezni materne govoril, u slovenskem 
jeziku, katerega je tudi sv. Duh apostolom govoriti dal. 


2. 


Dvanajst bornih ribičev je vsegamogočni Bog izvo- 
lil, ves svet spreobernit in izveličat; in preden jih je 
po široki zemlji poslal, jim ni dal posvetnega bogastva 
in pozemeljske oblasti, ampak dve najpotrebnejši nebeške 
reči jim je sv. Duh na binkoštno nedeljo prinesel: ne- 
beško modrost božjega nauka, in posebno lastnost vse 
jezike na svetu govoriti. 

Podal se je sv. Peter proti večeru, ter je Latincem 
sv. evangelij oznanoval; sv. Jakob po Judovskem in proti 
jutru; sv. Janez pa je Gerkom veseli glas nebeškega 
kraljestva prinesel. Sv. Andrej se je podal u polnočne 
kraje, ter je Slovencem, našim starim prednikom, kakor 
kravijo, pervi Jezusov nauk oznanoval, u našem starem 
slovenskem jeziku. 

Ko so apostoli za sveto vero svojo kri prelili, in 
so za svojim gospodom Jezusom u večno zveličanje šli, 
po prišli drugi apostolski možje u naše kraje sveto ker- 
ščansko vero po teh deželah razširjat, in med Slovenci 
poterjevat. Med njimi je bil na Koroškem sv. Modest, 
pervi škof gosposvetski, kateri še u tej stari imenitni 
cirkvi počiva. | 

Slovenci, ki so tistokrat po celem Koroškem, Šta- 
jerskem, Kranjskem, Ogerskem, Češkem in Moravskem 
živeli, so tri imenitne kneze imeli, Ratislava, Svetopolka 
in XKocela, ki so, sami skerbni kristjani, tudi kakor dobri 

očetje Slovencem kakor svojim otrokom za kerščansko 
podučenje skerbeli. Pošljejo nekoliko imenitnih možev 
u Carigrad in prosijo gerškega cesarja Mihela III., naj 
jim pošlje zastopnih učenikov, ki bodo njihove podložne 
u kerščanski veri slovenski učili. Cesar odloči dva brata, 
modra in učena moža: svetega Cirila in Metuda, ki sta 
u slovenske dežele prišla, Slovence Boga prav spoznati, 
njega spodobno častiti, pa tudi pisati in brati učila, in 
sta tako Slovencev najimenitnejša učenika in apostola 
bila. In Slovenci so se veselili, ki so tolike božje reči 
u svojem slovenskem jeziku slišali. — Ali se ljubi bratje 
in sestre tudi vi veselite, svete božje nauke u slovenskem 
jeziku poslušati ? — Oh veliko se najde nehvaležnih tre- 
pastih Slovencev, ki rajši nemško imajo, in se svojega 
maternega jezika celo sramujejo, in ne pomislijo, da je 
pregrešno se svojega jezika sramovati, ga zatajiti in celo 
pozabiti. 


9. 


1. Naš slovenski jezik je brat tistega gerškega je- 
zika, u katerem so apostoli in evangelisti sveto pismo 
spisali ; že več tisuč let pošteni ljudje slovenski marno- 
vajo. Slovenski jezik je brat latinskega jezika, u kate- 
rem se še sploh sv. maša služi; in že pred tisuč leti so 
naši stari očetje sveto pismo u slovenskem jeziku brali, 
so po slovensko u hiši božji Bogu hvalo prepevali. — 
Za to se še zdaj pri vas sv. evangelij u treh jezikih u 
čirkvi bere: latinski, nemški in slovenski. Kdor se tedaj 
tako starega imenitnega jezika sramuje, je podoben trepu, 
ki lepo pošteno oblačilo s sebe sterga, ki mu ga je do- 
bri oče dal, se po ptuje obleče, in misli, da bo lepši. 

2. Naš imenitni slovenski jezik se ne govori samo 
po Koroškem; ni ga jezika na svetu, ki bi ga tako po 
širokem marnovali, kakor jezik slovenski. Pojdi za jugom 
do morja, našel boš po Hervaškem, Dalmatinskem ljudi, 

ki slovenski govorijo, kakor ti. Prehodi Ogersko, Češko, 
Poljsko in Moravsko deželo, povsod boš našel svojo slo- 
vensko žlahto. 


Slovenski jezik le tisti malo obrajta, ki sveta ne 
pozna, in ne ve, kakošni ljudje po svetu živijo. Podoben 
je tak nevednemu otroku, ki tudi misli, da je Celovsko 
jezero največe morje na svetu, in da unkraj Lojbela je 
že konec sveta. 


3. Je pa morebiti slovenski jezik tako gerd in 
nezarobljen, da bi nas moralo sram biti, slovenski 
govoriti ? | 


Lepe so pridige u nemškem jeziku; pa nauki božji 
tudi u slovenskem jeziku lepo teko, se lehko človeških 
sere primejo, in dober sad obrodijo. Prijetne so pesmi 
— nemške, ali prijetnejše tudi pesmi slovenske, ki se lepo 
gladko zlagajo, in po nebeško naše serce razveselijo. 
Zategadel Slovenci po vseh krajih radi pojo. 


Kdor svoj materni jezik zaverže, ter ga pozabi in 
zapusti je zmedenemu pijancu podoben, ki zlato u prah 
potepta, in ne vč, koliko škode si dela. Slovenski sta- 
riši, ki slovenski znajo, pa svojih otrok nič slovenskega 
jezika ne učijo, so nehvaležni hišniki, ki svojim otrokom 
drago domačo reč, slovenski jezik zapravijo, ki so jim 
ga njihovi dedi izročili. Podobni so taki očetje in ma- 
tere slabim gospodarjem, ki svojo očetno gospodarstvo 
predajo, drugo pohištvo kupujejo, poslednjič pa večidel 
beraško palico najdejo. 


Kar je oče dobrega od svojih starih prejel, mora 
svojemu sinu zapustiti, in kar se je mati od svoje ma- 
tere hvalevrednega naučila, bo tudi svoji hčeri zapu- 
stila. Materni jezik je najdraža dota, ki smo jo od svo- 
jih starih zadobili; skerbno smo ga dolžni ohraniti, 
olepšati in svojim mlajšim zapustiti. Človeški jezik je 


265 


talent, katerega nam je gospod nebes in zemlje izročil, 
da bi ž njim barantali, in veliko dobička storili. 

Kdor svoj materni slovenski jezik pozabi, malo- 
pridno svoj talent zakoplje; Bog bo enkrat terjal, in 
vsi zaničevavci svojega poštenega jezika bodo u vunanjo 
temo potisnjeni. Oj ljubi, /epe mn poštemi slovenski 
materni jezik! s katerim sem pervič svojo preljubeznivo 
mamo in dobrega ateja klical; u katerem so me moja 
mati učili Boga spoznavati; u katerem sem pervokrat 
svojega Stvarnika častil; tebe hočem kakor najdraži 
spomin svojih rajnih starišev hvaležno spoštovati in 
ohraniti, za tvojo čast in lepoto po pameti kolikor pre- 
morem, skerbeti; u slovenskem jeziku do svoje poslednje 
ure Boga najrajši hvaliti; u slovenskem jeziku moje. 
ljube brate in sestre, Slovence najrajši učiti, in želim, 
kakor hvaležen sin moje ljube matere, da kakor je moja 
perva beseda slovenska bila, naj tudi moja poslednja 


beseda slovenska bo! — 'Tudi vsak pošteni Slovenec 
ravno to želi; mislim, da želite ravno to tudi vi? 
4. 


1. Usmiljeni Bog, vsegamogočni stvarnik je človeku 
dušo in telo dal. C'Telo potrebuje poštenega oblačila, 
duša zgovornega jezika; kar je za telo oblačilo, to je 
duhu jezik in beseda. Yi skerbite svoje telo lepo obla- 
čiti; ali bote svoji duši pozabili pošteno govorjenje pre- 
skerbeti? Veliko starišev med vami novo šego ima, 
svoje otroke le po novi šegi učiti, svoj stari slovenski 
marn pa celo pozabiti. Oh to je hudo in velika zguba. 
Ravno u tem jeziku, ki so vas vaši ljubi stariši žebrati 
in lepo marnovati učili, ste dolžni tudi vi vaše otroke 
učiti; ako pa tega ne storite, niste vredni dobri sini in 
hčere svojih poštenih starišev biti; zakaj hudobec Je, 
ki svojih starih ne spoštuje; tudi oni vas kdaj po usta- 
jenju za svoje mlajše ne bodo hoteli spoznati. 

Govorjenje, ki ste ga od svojih prednikov prejeli, 
ste dolžni svojim otrokom, kakor žlahte lastino (najdraže 
blago) zapustiti. Otroci, ki se slovenski marnovati od 
svojih slovenskih starišev ne naučijo, veliko premoženje 
zgubijo, ki se več poverniti ne da." 


Kolikor jezikov kdo marnovati zna, toliko slovekov 
velja. Boljše je, da jih slovenski marnovati naučite, 
kakor da bi jim kapital zapustili; saj ne veste, kamo 
vaši otroci pridejo; ali si ne bojo še u slovenskem jeziku 
kruheja služili. "Tudi učeni imenitni gospodje se slo- 
venski marnovati uče; kako nemarno bi bilo, da bi 
stariši vi svojega maternega jezika svojih otrok ne učili, 
kakor so naučili vaši očetje in matere vas! 


Slovenci, ki svoj jezik malopridno zatajijo, in ho- 
čejo Nemci biti, so podobni neumnemu kmetu, ki svojo 
kmetiško suknjo sleče, in gosposko nositi začne, da po- 
tem ni gospod, ne kmet. Rojen Slovenec, ki svoj narod 
zataji, je podoben pregreti jedi, ki nobenemu zdrava ni; 
tak človek svojega rodu žlahne lastnosti pozabi, in se 
nemških slabostij privadi, in je kakor preoblečen vran 
od vseh zaničevan. 


2. Ne bodi vas sram, da ste Slovenci; to naj bo 
naša čast; in naj nas naši sosedi le zaničujejo; oni ne 
vedo, kaj delajo. Ravno oni, ki nas zasramujejo, so bili 
tudi pred nekolikimi leti Slovenci, kakor smo mi; po- 
nemčili so se, zapravili nebeški dar slovenskega jezika, 
in zdaj ravno toliko manj veljajo, kolikor manj jezikov 
znajo. MRavno tako bi tudi vi in vaši otroci u kratkih 


" Tako nerodno delajo Slovenci, kateri za nemško meje 
prebivajo; vsakih pet let se nekoliko hiš ponemči. Še maloprid- 
neje ravnajo mestljani in teržani sredi med Slovenci; otrokom 
slovenskega učiti se ne dajo, in odraščeni otroci stariše kolnejo, 
kadar se morajo odraščeni slovenščine s težavo učiti, katere bi se 
bili kot otroci igraje lehko privadili. 

letih za enega človeka manj veljali, ako bi slovenski 
marnovati nič več ne znali; kar bi bila za vašo žlahto 
velika zguba in greh. 


3. Ne zaničujte ptujih jezikov, in se nemškega le 
skerbno učite; lepše bo za vas, ki znate jezika dva, 
kakor za Nemce, ki znajo samo enega. Leže bodete 
si vi in vaši otroci po svetu pomagali, ako slovenski in 
nemški zastopite in govorite. "Tako bodete vi dobremu 
zvestemu hlapeu podobni, ki je od Boga dva talenta 
prejel, in je ž njima dva druga pridobil. Za to ga je 
Gospod pohvalil in črez veliko postavil. Toda kadar se 
vi nemškega učite, ali svoje otroke učite, nikarte, da 
bi svoje poštenje in dobro vest zapravili. Veliko jih je, 
da se hudobnega najprej naučijo, namreč nemški kleti, 
in pa gerdo marnovati. Od vsake take besede bo en- 
krat na sodbi odgovor. 


Drugi slovenski stariši na gornjem Koroškem dajo 
svoje otroke na Nemško med luterane in ne porajtajo, 
da otroci mladi fantje in dekleta pri takih le prepogosto 
pravo vero zgubijo, in zapravijo dobro vest. Veliko 
mladenčev se na Nemškem navadi slabo živeti, predobro 
piti in jesti; veliko jih svojo nedolžnost zgubi. Oh to 
je slaba šola, u kateri se za nemški jezik nedolžnost, 
poštenost in večkrat celo prava kerščanska vera da. 
,Kaj pomaga človeku, naj si ves svet pridobi, naj bi 
vse angelske jezike govoril, ako prave kerščanske lju- 
bezni nima in svojo dušo zgubi. — Skerbite pošteni 
Slovenci, svojim otrokom za nemško besedo; toda sker- 
bite jim tudi za poštene ljudi, za pošteno kerščansko 
hišo, u katero jih daste. | 


4. Prizadevajmo si, vsaki po svojem stanu pošteno 
in prav po kerščansko živeti, kakor so naši predniki, 
stari Slovenci živeli. Slovenci so. bili od nekdaj dobrega, 
usmiljenega serca; radi so potrebnim pomagali in sose- 

dom dobro storili. Tako še tudi zdaj po nekaterih kra- 
jih drugi za drugega tako skerbijo, da med njimi nobe- 
nega ubožea ni. Nobeden ne pogori, da bi mu vsi ne 
pomogli. Slovenci so bili od nekdaj pridni delavci, ki 
so polje marljivo .obdelovali in živino lepo redili; krivico 
komu storiti jih je bilo strah. Rajši so sami krivico. 
terpeli. 


Pokažimo tudi mi, da smo poštenih očetov pošteni 
sini, da naši nemški sosedi lažejo, ki nas Slovence dol- 
žijo, da smo zaviti. Slovenci so od nekdaj radi Bogu 
služili, in so bili dobri kristijani; tudi mi ne pozabimo 
svojega Boga, in tudi on nas ne bo zapustil. ,Ysi je- 
ziki naj spoznajo, da je gospod Jezus Kristus u veličasti 
Boga Očeta." Fil. 2, 11. 


Tako bomo mi dobri otroci Očeta nebeškega; 
bratje in sestre Jezusa Kristusa, tempelj sv. Duha, ki 
bo pri nas vsakem prebival, in nam svoje nebeške dare 
delil. "To je vsakemu rodu največa hvala in čast! 


5. 


Ljubi Slovenci, bratje in sestre moje! dve reči 
med nami moje serce največ žalostite. Perva žalost 
moja je, da nas neki Nemci, naši sosedi dostikrat zani- 
čujejo. Oh zaderžimo se tako, da bomo vse časti in 
hvale vredni pred Bogom in pred ljudmi; tako bomo 
goreče oglje na glavo svojih nasprotnikov nakladali, in 
ne bojo imeli kaj zoper nas slabega govoriti naši sov- 
ražniki. | 

Druga žalost mojega serca, je slaba navada Slo- 
vencev, da se svojega rodu in jezika sramujejo, in še 
marnovati slovenski nočejo, ako jih u maternem jeziku 
ogovorim. O nikarte tega! Ljubite svoj rod, spoštujte 
svoj jezik! Za čast svojega jezika vsak pošteni mož 
bolj skerbi, kakor pošten ženin za čast in poštenje svoje 

neveste. Pred Bogom ni nobenega razločka med 
Nemci ali Slovenci; vse za ljubo ima, ki njemu zvesto 
služijo. | 

Kakor se je sv. Duh u podobah velikoterih jezikov 
prikazal, ravno tako naj u vseh jezikih se Bog hvali 
in časti, u lepi zlogi, zastopnosti in kerščanski lju- 
bezni. In kakor je Bog vse narode in jezike u svojo 
sveto cirkev poklical, ravno tako bo tudi enkrat 
vse zveste služabnike u svojem večnem kraljestvu 
združil. 

Tamkaj bomo, kakor sv. Janez govori, iz vseh 
narodov in jezikov, ki jih nikdo šteti ne more, pred 
prestolom ožjim stali, in pred jagnjetom novo pesem 
peli: NHvalo našemu Bogu in jagnjetu, ki nas je s 
svojo kervijo iz vseh narodov, jezikov in ljudstev 
prikupil. Skriv. raz. 7 — 9. Oh da bi tudi nas Slo- 
vencev, kakor nas je na zemlji med vsemi našimi 
sosedi največe število, tudi največ tam pri Očetu nebe- 
škem bilo! | 

15. Povaba Siovencev u družbo. 


svetega križa, 
(Zg. Danica l. 1849.) 


V edna vojska je naše življenje na svetu; posebno 
u sedanjih časih za sv. vero naša vojska velja. 

Dvojna vojska na borišču tega sveta stoji; vsaka 
mogočnega vojvoda u svoji sredi ima, Vsaki vojvoda 
svoje bandero visoko derži in vabi ljudi u svoje kardelo. 
Na desni je izvoljena truma pravovernih kristijanov, 
zvestih služabnikov božjih; med njimi nevidno nebeški 
pastir svoje veličastno bandero, sveti križ derži, in na 
križu je zapisano: 

»,U tem znamenju bodete zmagala !' 

Na levi pa vojvoda tega sveta svojo veliko vojsko 
jima. 'Obeljena smreka je namestu bandera. Na tem 
banderu zapisano bereš: 

, Vsi samisvoji, tvoje je moje!" 

Pod to bandero hitijo posvetneži in dobrovoljci, 

krivoverniki in novoverci. Njih število je veliko. 


Huda vojska na zveste vojščake Kristusove u se- 
danjih časih udarja, hoče katoliško vero poteptati, sveto 
cirkev ob staro čast in lepoto djati, vzeti namestnikom 
božjim poštenje, ločiti od matere ljube otroke, med pše- 
nico zdravega nauka ljulko krive vere zasejati, in zasa- 
diti u vinograd Gospodov ternje drugih ver med žlahno 
tersje katoličanstva. U kratkem bo tudi nas Slovence 
ternje krivih ver kervavo pikalo, ako se ne bomo terdno 
poskusili za dragi vinograd naše svete katoliške cirkve. 
- Ni nam potreba sovražnikov čakati; oni so že med 

nami: slabi kristijani, ki malo verjejo ali pa celo nič, 
se kristijane imenujejo, kakor neverniki pa živ6; u svo- 
jem sercu so Kristusu slovo dali, samo ime kristijana 
obderžali, dokler še kaj več pri ljudeh velja. Zato pa 
tudi težko čakajo in si vse prizadenejo, vzeti naši materi 
sveti katoliški cirkvi, staro pravico, lepoto in čast, naj bi 
onemagala, oni pa lahko brez vsake škode z judi kakor 
luterani, novimi pagani in neverniki se pobratili, in vsaki 
veroval, kakor mu rado. Neprenehoma sejejo krive 
nauke u mnogih zapeljivih nemških novinah; po vseh 
krajih lažnjive bukve delijo, polne krivover, zaničevanja 
katoliške cirkve in njenih služabnikov. Že veliko so 
jih omotili, da ne poštujejo: več svete cirkve, ne poslu- 
šajo nje svetih naukov, pripravljeni za časen dobiček 
pravo vero prodati, kakor je Judež Iškarjot Kristusa za 
trideset srebernikov prodal. 

Kadar na vojski sovražne krogle med vojščaki ver- 
zele naredijo in tovarišev novih blizu ni, ki bi u versto 
stopili, vojščaki čerstvo eden k drugemu stopijo in 
terdno versto naredijo, ter se postavijo sovražniku u bran. 
U tako versto vojščakov Kristusovih so stopili tudi pre- 
tečeno leto po Nemškem zvesti katoliški kristijani, da 
se poskusijo za katoliške cirkve staro pravico in čast. 
— Kako slabo smo pa mi na to pripravljeni! — Kaj 
nam ni potreba katoliškega društva narediti in se bra- 
niti krivover in hudobnih zmot, ki se tudi med nas tiščijo ? 
— Velika sila in potreba je tudi že pri nas, se u družbo 
svetega križa zbrati, po žunpnijah in soseskah lepo ver- 
sto serčnih katoličanov narediti, kateri si dajo mož - be- 
sedo eden drugemu pomagati, da katoliška vera med 
nami ne onemaga, sveta katoliška cerkev svoje pravice 
in časti pri nas ne zgubi, se ljudje ne pohujšajo in Bog 
ne žali, da ne pustimo krivih naukov, pa tudi ne krivih 
zapeljivih učenikov med se, ter sebe in svoje varjemo, 
- da nas ne oslepijo sladke obljube sedajnega sveta. F'Ta 

naša katoliška družba naj lepo ime: Družba svetega križa 
ima. Le u tem znamenju bomo srečno premagali. 

Kako orožje pa bomo imeli? 

Pervo orožje združenih katoličanov naj bo molitev. 
Vsako jutro ali pa zvečer en oče naš za povišanje 
svetega križa in za ponižanje sovražnikov naše svete 
vere pomolimo. Združena molitev je mogočna. Kristi- 
jani u molitvi združeni so veliki vojski podobni, ki ne- 
prenehama nebesa oblega in terka na vrata milosti 
božje. Oni nekako Boga pomagati silijo; in taka sila, 
uči sv. Jeronim, Bogu dopade. 

Drugo orožje bodi nam božja beseda; ona je na 
dva kraja brušeni meč, ki človeku do živega sega, serce 
otrebi divjih hudobij, in z gnado božjo ranjeno serce 
zaceli. — Po drugih krajih, kder že imajo katoliško 
društvo , se udje vsako nedeljo in praznik, po opravilu, 
pa tudi kadar je večkrat potreba, snidejo ali u šoli, ali 
u kaki drugi pošteni hiši, da se čedno pogovorijo in 
podučijo potrebnih rečij. 'Tovariš starašina, ali pred- 
sednik družbe pove tovaršem, kaj je po svetu novega, 
žalostnega in veselega. Potem se pogovorijo, česar bi 
bilo potreba storiti ali varovati se, in sklenejo pomagati, 
da se hudo ne razširja, dobro podpira, sveta vera in 
katoliško poštenje pa med ljudmi lepo ohrani. Ali ni 
taka družba sveta reč? m 

Tretje orožje katoliških družbenikov so poštene bukve, 
pisma in tudi novine, u duhu katoliške eirkve pisane. 
One se u katoliški družhi ber6, posojujejo, pa tudi pro- 
dajejo, ako jih ima kdo kupiti za čem. Potrebne no- 
vine in časopise omisliti vlagajo premožni tovarši neko- 
u denarjih, kakor se društvo za to pogodi. Taki darovi 
so gotovo za božjo čast in izveličanje duš, ter ne bojo . 
pri Bogu brez povračila. | 

Zapeljivih posvetnih novin, pisem in tiskovin gerdo 
lažnjivih je zdaj toliko po svetu, da je groza! Od hiše 

do hiše jih na prodaj nosijo, ž njimi ljudi silijo in jih zastonj 
pošiljajo, naj bi ljudje le brali gerde laži, ter se jim osle- 
piti in zapeljati dali. Take lažnjive tiskovine, prav strupno 
pa sladko pisane, so prava peklenska spaka, setev hudičeva. 
Kakor omotica ribe, take novine ljudi omotijo, upijanijo 
tako, da sami ne ved6, kaj delajo. Taka pijanost duha, 
ki cela mesta, pa tudi dežele podivja, se po takih zape- 
ljivih časopisih in novinah med ljudi širi. — Vsak to- 
variš katoliške družbe ima takim škodljivim tiskarinam u 
svoj kraj braniti, ako jih najde, pobrati in zažgati kakor 
kužne smeti. Vsaki se za resnico in pravico poskuša, 
ljudem poštene bukvice, časopise in pravične novine po- 
nuja, ter skerbi, da je u njegovem kraju katoliška resnica 
in pravica doma. 

U svojih prijaznih shodih ali družbah se tovarši 
pogovorijo, kako se hočejo za pravo kerščansko svobodo 
ponašati, in jo braniti, če bi se je kdo lotil. Pomenijo 
se, kako bi otroke prav po kerščansko odgojevali, mla- 
denče in deklice zapeljevanja varovali, za pridno družino 
skerbeli, Je kakemu pogorelcu pomagati treba, ali bolnika 
zapuščenega oskerbeti, čedno sklenejo, kako da se bode to 
najpripravniše zgodilo. Da se katoliškim cirkvam, srenjam 
in župnijam ponidama ne vzame, kar so jim rajni za- 
pustili, duhovskim pastirjem šole ne izmaknejo, in šolski 
gospodje, ki za vere stran slabo slovijo, mladini za po- 
duk in izrejo ne usilijo, je tovaršem katoliške družbe 
sveta skerb. Tako varujejo vojščaki svetega križa lastino 
svoje ljube matere, svete katoliške cirkve kakor hvaležni 
otroci, ne z mečem ali s strelom, marveč z duhovnim 
orodjem, ki jim ga sveta katoliška cirkev in pa pravica 
nove ustave da. Ali ni vsega tega potreba tudi pri 
nas? Naših nasprotnikov goste verste čedalje bolj ra- 
stejo; posamem nas lahko posilijo; kar bi nam bilo 
neizrečena škoda in pa tudi gerdo. 

Bo kdo rekel: ,Saj pri nas ni takih ljudij, ki bi 

Slomšek IV. 18 


274 


se naše svete vere in pa katoliške cirkve lotili. Če jih 
še ni, jih pa še bo, da bi tako ne! Že zdaj so na ti- 
hem med nami, pa se očitno oglasiti in prikazati še ne 
upajo. Leže je sovražniku u naše kraje ubraniti, če 
smo pripravljeni, kakor ga iz dežele potisniti, ako nas 
nepripravljene zaleze in se med nas useli. Kaj pojdeš 
še le soseda klicat, kadar ti bo že sovražnik na pragu? 
Prepozno bi bilo; še skoz vrata ti dal ne bo, in te der- 
žal u svoji oblasti. Le združena srenja se lahko sov- 
ražniku ustavi, ga serčno pričakuje. 

Marsikdo poreče: ,Pokaj pa taka družba? bodo 
že drugi za to skerbeli, da se veri in katoliški cirkvi 
kaj žalega ne zgodi. Mes da so do zdaj svetli cesar 
skerbeli, ali dali so ljudem svobodo, jim pa tudi dolžnost 
izročili, naj sami skerbijo, da jim svoboda malopridnih 
ljudij ne bo škodovala. Saj se tudi otroci, kadar odra- 
stejo, na očeta in mater ne smejo tako zanašati, kakor 
poprej, temveč se morajo sami čajmati in nesreče 
varovati. 

Zopet so, ki mislijo: koga bi se pa bali; kaj bi 
nam mogel kdo vero vzeti, ali pa naše cirkve podreti? 
- Katoliška cirkev je na skalo zidana, in peklenska vrata 
je ne bodo premogla. — Resnica je, da bo katoliška 
cirkev ostala do konca sveta; ali da je iz naših krajev 
u druge dežele ne prežen6, jo imamo sami varovati, za 
njeno čast, pravico in oblast vsi katoličani združeni 
vstati kakor en mož. — Za njene izveličanske resnice 
so apostoli vse svoje popustili — so mučeniki kri pre- 
lili; za pravice svete katoliške cirkve so skerbeli in se 
potili vse svoje žive dni najimenitnejši učitelji, njo so 
odarovali največi dobrotniki ljudstva; gorje nam, ako bi 
tega ovarovati ne zamogli, kar so naši spredniki nam 
u prid in izveličanje toliko sto let in pa tako lepo osker- 
beli. Po pravici bi nas kleli naši nasledniki Že u černi 
zemlji zakopane. — Če bi še koliko časa terpelo, kakor 

je po enih krajih lansko leto bilo, in ljudje tako divjali, 
u kratkem bi se ne svetil več križ na visokih zvonikih, 
ne pelo več , sveto" po naših cirkvah. — Ako sovražniki 
katoliške cirkve deželsko vlado prekucnejo, kakor svoje 
dni na Francoskem, bodo tudi duhovne pastirje iz naših 
krajev izgnali in cirkvi vse premoženje vzeli, ta je 
gotova ! 

Ali bo pa katoliška vera še kdaj potem med izdiv- 
jano ljudstvo prisvetila, ali še kdaj namestniki božji po 
naših lepih dolinah in vinskih goricah u Bogu posve- 
čenih belih eirkvah sveto mašo služili: to ni gotovo. 
Cirkev se lahko podere, pa pozidati jo je gorj6; in karclo 
lehko zgubimo, bomo težko našli več; zatorej varujmo 
našo sveto vero in mater katoliško ecirkev, kolikor naj- 
več zamoremo! 

Toževati slabe čase po stari navadi ljudje dobro 
znajo ; izdihovati, da so ljudje čedalje hujši, slišimo marsi- 
koga; pa vse te in take tožbe so prazne, dokler roke 
križem deržimo, hudobi pa prosto med nami rasti damo, 
in nič kaj ne rečemo, čeravno vidimo, kako sovražniki u 
streho katoliške cirkve ogenj nosijo. S toževanjem ne 
poboljšamo sveta, ne sami sebe, marveč z djanjem. — 
Ko je Cir, mogočni perzijanski kralj svoje vojščake učil, 
kako se imajo nositi, če hočejo zmagati, jim je djal: 
x Vsaki vas se nosi tako, kakor bi vsele na njem stalo, 
in vaša zmaga bo gotova." Naj se torej tudi nas nobe- 
den na druge ne zanaša, ampak vsak gospodar in go- 
spodinja, vsak hlapec in dekla, vsak katoliški kristijan 
in kristijana naj ravno tako misli in stori po svojem 
stanu, kolikor premore, in hitro bo boljši svet. Kar pa 
ni eden kos, to zamoreta dva; kar eni soseski mogoče 
ni, cela katoliška družba lehko stori. Združene moči 
so mogočne! 

Kadar u kaki sili še le sosed k sosedu gre, eden 
to reče, drugi spet drugo pov6, poslednjič pa nobeden 

ne ve, kaj je začeti: takim je lehko zamujeno. Debelo 
se jim škodoželniki smejijo, rekoč: glejte jih bebce, 
kako se dajo lajhati! Naj si zdaj pomagajo, če so si 
kos! — 'Tako bi se radi tudi katoličanom neverci in 
krivoverci smejali, ki že zdaj z rokami ploskajo, rekoč: 
, Tukaj le, prav nad nje!" Torej nas velika nevarščina 
vabi, in sila uči u družbo svetega križa stopiti, terdno 
versto narediti, če hočemo vero zdravo, cirkev pravo, 
časno srečo in zveličanje večno sebi in svojim mlajšim 
lepo ohraniti. — U slednji katoliški: soseski bo vsaj 
kak pošten in bogoslužen mož po volji božji, vnet za 
božjo čast in izveličanje duš. On se bo oglasil kakor 
starašina ali predsednik katoliške družbe u svoji soseski. 
Naprosil bo gospoda župnika ali pa gospoda kaplana, 
naj mu natanko nauk dajo, pa tudi pomorejo katoliško 
družbo, kakor jo po drugih krajih imajo, utemeljiti ali 
začeti. Bog bo srečo dal. Če je ravno u velikoterih 
krajih mnogo mlačnih in merzlih kristijanov, katerim je 
za Turka ravno toliko mar, kakor za papeža Pija, neko- 
liko dobrih duš bo le u vsaki srenji, ki se bojo z vese- 
ljem združili in si u roke segli, se za božje kraljestvo 
serčno poskušali — se ne sovražnikov naših bali, ne 
Balu sedanjega sveta priklanjali, marveč se veselili za- 
voljo Jezusa biti zasramovanim. ln če je le kakih pet 
mož, pa mladih fantov deset, kakih sedem pobožnih žen, 
pa enajst bogoljubnih deklet saj za molitev, ki stopijo 
u družbo svetega križa, veselijo naj se! Ne bojo se 
sami poskušali, ne sami u boju stali; po drugih krajih 
je tovarišev katoliške družbe veliko več, u nebesih pa 
neizrečeno veliko, ki nas bojo mogočno podpirali, da 
srečno premagamo, in nam nihče prave vere in večne 
krone ne vzame. Saj nam je Kristus, vsemogočni voj- 
voda, lepo obljubo dal, rekoč: ,Ne boj se, majhena 
čeda ! ker je vašemu Očetu dopadlo vam dati kraljestvo 
(katoliške vere in večnega izveličanja)." Luk. 12, 32. — 


217 


Bodi torej pozdravljen sveti križ, ti veličastno znamenje 
katoliške družbe in premage naše! Pod tvoje bandero 
hočemo stopiti, tebe se okleniti, in narediti katoliško 
družbo. U tem znamenju bomo premagali. 


Načert pravil za družbo sv. križa." 


1. Kaj je družba sv. križa? 


Čedna bratovščina svetoželjnih kristijanov, kateri 
si u roke sežejo za sveto katoliško vero skerbeti, jo oži- 
veti s kerščanskim podukom in dobrimi deli telesne in 
duhovne milosti; pa tudi poskusiti se za kerščansko res- 
nico in pravico. 


ri. Zakaj skerbi družba sv. križa? 


1. Da se ljudje u katoliški veri prav podučijo in 
po katoliško živijo, ter božje in cirkvene zapovedi zvesto 
dopolnujejo. 

2. Da se braterno posvarijo, si pa tudi u telesnih 
potrebah pomorejo. 

8. Da se otroci prav kerščansko izredijo, mladi 
ljudje u strahu božjem ohranijo in družina pošteno živi. 

4. Da se ljudje podučijo svoje dolžnosti do deržave 
(cesarstva) dobro spoznati in dopolniti, kakor se kato- 
liškim kristijanom spodobi, da se ovarujejo posvetnih 
zmot, krivice in nesreče. Kar eden posamem ne pre- 
more, mu u družbi drugi pomorejo; in kder sta dva, 
ali so trije zbrani u imenu križanega Jezusa, je on 
sredi med ajimi. 

ri. Kako družba sv. križa vse to stori? 

1. Katoliška družba za kerščanski poduk skerbi u 
cirkvi in doma. 'Tovarši in tovaršice se zavežejo vsako 


% Povzet iz knjižice od Slomšeka izdane: ,Katolška družba 
svetiga križa za keršansko resnico in pravico. U Celju 1850. Na- 
tisnil J. K. Jeretin. 89. str. 14. Uredn. 

nedeljo če jim bo mogoče, kerščanski nauk obiskovati, 
svojo družino in otroke skerbno k uku pošiljati, pa tudi 
doma posebej, ali u soseski zbrane kerščanskega nauka 
učiti in izpraševati, kakor se bratu ali sestri naroči; oni 
so tudi udje bratovščine kerščanskega nauka. 

9. Družba moli. Vsakdo, ki u to katoliško družbo 
stopi, moli vsak dan tri božje čednosti, ali pa Oče 
naš, Češčeno si Marijo in Vero za povišanje svete 
katoliške cirkve, za pokončanje zmot in hudobij; kdor 
pa že molitve kake druge bratovščine opravljati ima, se 
mu nove molitve ne naložijo. — Kdor teh molitvij ne 
ne opravi, greha ne stori, pa dobro delo zgubi. — 0 
vseh Svetnikih, ali pa kak drugi praznik je družbe ča- 
stiti: god; dobro je iti k spovedi in k svetemu obhajilu 
saj tistih osem dnij. Se pa tudi bratom in sestram 
priporoča, pogosto in vredno sv. zakramente prejemati 
in u stanu posvečujoče gnade božje vedno živeti, ker ne 
vemo ure ne dne, kdaj Gospod po nas pride. 

8. Družba daje ubogaime. Je potreba siroto obleči, 
zapuščenemu bolniku postreči, kake koristne bukve 
omisliti, za družbo kak čeden dnevnik naročiti, vložijo 
bratje in sestre kolikor vterpijo; in kdor sam ne glešta, 
pa druge poprosi. Po enih krajih vsako nedeljo ali pa 
vsak mesec vlagajo, kakor so pervi kristijani po naročilu 
sv. Pavla storili (I. Kor. 16. 1.) Po drugih krajih grejo 
vsako mlado nedeljo krog altarja k darovanju: kar da- 
rujejo se za potrebe katoliške družbe oberne. Kdor nima 
dati, pa moli naj. Vsako leto se o vseh Svetih račun 
naredi in tovarišem pove, koliko so celo leto vložili in 
kamo se je djalo. 
| 4. Družba svoj? shode ali zbore ima. Vsakega 
mesca enkrat, po navadi vsako mlado nedeljo ali kak 
drugi dan se snidejo možki posebej, ženske posebej; če 
je potreba, pa tudi večkrat. U družbi povejo, kar je 
novega potreba vedeti, in sklenejo, kar je storiti. Vsakdo 

pove, kar za družbo veselega, ali žalostnega, koristnega 
in potrebnega vč, naj zadeva katoliško cirkev ali pa 
našo deržavo (cesarstvo). Tudi se družbi kaj lepega bere. 

5. Družba si svoje voditelje izvoli. Možki izvolijo 
u pervem shodu po nasvetu duhovnega pastirja očeta 
voditelja , modrega, poštenega moža. On ima družbo 
voditi, da vse po redu gre; družbi napovedati kdaj se 
soide, in vse opravke oskerbeti. Voditelju se izvolita 
dva namestnika, tudi pravična moža; katerih eden po 
versti volitve namestu voditelja stopi, ako njega u družbi 
ni. "Tudi eden namestnikov piše, drugi pa ubogaime 
hrani, kar tovarši vložijo, in ob letu račun naredi, ka- 
kor oče voditelj ukaže. Izvolijo se tudi pomočniki, na 
vsakih deset tovarišev eden pomočnik, ki voditelju po- 
magajo družbo prav oskerbovati. 

Ravno tako izvolijo ženske mačer vodiljo, prav po- 
šteno pametno ženo, dve namestnici % pomočnec eno 
na vsakih deset tovaršic vodilji u pomoč, če je potreba 
ubogaime pobirati, bolnike obiskovati, shod ali zbor na- 
povedati i. i. d. 

Voditelj in vodilja se izvolita le na eno leto; sta 
svoje leto dostala, se kdo drugi izbere, ali pa poprejna 
poterdita. Namestniki in pomočniki se izvolijo na dve 
leti, pa vsako leto jih pol odstopi, in pol novo izvolje- 
nih nastopi. Po pervem letu se po vadlji odločijo, ka- 
teri imajo odstopiti, potem pa odstopijo vselej stareji. 
Volitev se na vseh Svetnikov po navadi zgodi, pa tudi 
med letom, ako je potreba. 

Ta premenitev se pa zato zgodi, da se družba z 
novo izvoljenimi pomladi, po starih pa u lepem redu 
ohrani. — 

6. Družba sv. križa deželsko in duhovsko gosposko 
spoštuje, in se ne vtika med posvetne reči, ako ni ker- 
ščanska dolžnost. Duhovna gosposka ima za njo skerb, 
da se ne moti in ne peša, ampak za božjo čast, za 


280 


podučevanje in za poboljšanje ljudij, za ljubi mir in lju- 
bezen domovine dela. 

7. Kadar u družbi sv. križa 4do umerje, se po 
okolici vsem bratom in sestram napov6, da ga spodobno 
k pogrebu spremijo. Ubogim bratom in srestram družba 
za častit pogreb skerbi. Na vseh Svetnikov se u družbi 
rajni pomnijo, ki so preteklo leto pomerli, in se molitvi 
tovaršev in tovaršic priporočijo. 


iv. Kako se pa u družbo pride? 


1. Kdor veselje ima u katoliški družbi, sv. križa 
za božje kraljestvo posebno skerbeti, se vodetelju po 
moški strani — ali pa vodij? po ženski strani oglas, 
in u družbo zapiše. 

2. Vsak tovarš ali tovaršica dob? podobo sv. križa, 
ali pa svetinjo, u spomin, da svojih dolžnostij ne pozabi, 
katere se mu naročijo. 

8. Kdor veselje zgubi, lahko družbo zapusti, kadar 
hoče, ter znamenje družbi odda. 

4. Kdor pol leta družbe ne obišče in dolžnosti 
celo u nemar pusti, njega družba iz svoje verste izbriše. 


5. Kakor se le pošteni možaki in ženske u družbo 
jemljejo, ne pijanci, ne prešestniki, ne pohujšljivci, tako 
družba vsakemu slovo da, kateri pohujšanje dela, sov- 
raštvo derži ali se u krivične pravde zakoplje. Poštenje 
in lepo kerščansko življenje naj bo družbe dober sluh. 


v. Kako se družba do drugih nosi? 


1. Bratje in sestre družbe sv. križa se vsake sve- 
tohlinosti, sitnobe in poviševanja nad drugimi varujejo ; 
le u tihi pohlevnosti iščejo dobrega po svoji moči storiti. 

2. Deželski gosposki se u štirnajstih dneh po per- 
vem shodu po voditelju ali kateremu tovaršu spodobno 
oglasi, in za blagovoljno brambo poprosi. 

8. Družba se tudi postranskim družbam naglasi, 
jih pozdravlja in jim vedeti da, kar se dobrega pogo- 
vori, sklene in stori. Poddrušbe imajo poglavitno družbo 
pri škofiji ali u kakem mestu, katere se deržijo kot udje 
svoje glave, in ji pišejo, kar je treba. Vse družbe pa 
naj bojo enega duha in enih svetih želj. 

4, Kar se u družbi posebnega sklene, ali komu 
naroči ali obljubi, se u zapisnik zapiše, če se potrebno 
zdi. Popis imajo ali duhovni ali pa šolski gospod, ali 
tovaršev kdo, ki se na pisma dobro razumi, u svoji 
skerbi. 


5. Bratje in sestre sv. križa si prizadevajo po svoji 
moči pravo spoznanje božje med ljudmi razširjevati, ker- 
ščansko zaderžanje podpirati in pohujšanje pokončati. Za 
kerščansko resnico in pravico svete katoliske cirkve 
družba sv. križa živi in umerje. 


6. Katoliška družba se poda u brambo sv. križa, 
ker nas samo to znamenje srečne stori in nebesom pri- 
bliža. 

1. Družba sv. križa si Marijo devico izvoli za 
svojo kraljico, sv. Andreja pa za svojega priporočnika 
(patrona). — 

Daj ji Bog rast in svojo pomoč! 


Opravilni red pri društvenih zborih. 
1. Kako se družbe shod ali zbor začne? 


Je tovaršev ali tovaršic dovolj zbranih, voditelj (vo- 
dilja) na mizo poterka, rekoč: U menu božjem se hočemo 
pogovoriti in skleniti, kar je potrebnega. Daj nam Bog 
spoznati, kar je prav in storiti, kar njemu dopade. 

1. Kako se je zgodilo, kar smo se poslednjič po- 
govorili? Ador kaj povedati ima, pošteno vstane vn 
zastopno pove. 

2. Se je kaka nesreča pripetila? Je kaj veselega 
ali žalostnega čuti? Je komu u sili kake pomoči po- 
treba? Kako bi se to ali uno zgodilo? itd. 

II. Potem se iz kakih novin kaj lepega bere, tudi 
iz glave pov6, kako se po svetu godi, posebno kar našo 
sveto vero in katoliško cirkev zadeva. Berilo se razloži, 
in na to popraša, kaj se imamo iz tega učiti? Kaj je 
storiti? Česar varovati se? itd. — Dobro je tudi iz 
kakih bukvij kaj posebno koristnega bratu. Gospod du- 
hovski alt gospod šolski tudi družbi prav ustrežejo, ako 
ji kaj potrebnega povedo. 

iii. Kadar nima nihče kaj povedati, se po kate- 
kizmu razloži sedem telesnih in sedem duhovnih dobrih 
del, ali kaj takega. 

Opomin. Ni potreba vseh dobrih del na en pot 
razlagati, marveč le opomeniti, kar bi za tisti kraj in 
tiste dni ravno prav bilo, da se pogovori. Varovati se 
je opravljanja in obrekov, izogibati se je sovraštva, da 
kdo žaljen ne bo. NKerščanska ljubezen in modrost naj 
hodeti katoliške družbe vodilji! 


1v. Kako se družbe shod sklene? 

1. Je za misijone, ali za kaj druzega ubogaime 
pobirati, pomočniki poberejo. 

2. Je vse lepo čedno dokončano, voditelj zadnjič 
popraša: Kdo ima še kaj povedati? kaj poprašati? kaj 
opomniti ? 

3. Kar se je sklenilo, se brez odloga zapiše, ali 
— Zapomni. 

4. Voditelj prihodnji shod napove, kdaj se tovarši 
zopet snidejo, potem na mizo poterka in sklene, rekoč: 

Bodi Bogu k časti, nam pa k izveličanju, kar 
smo se pogovorili. Naj bi vse sklenjeno prav in srečno 
storili! — 

Božja pomoč ostani vselej pri nas! 

16. Poslednje sporočilo." 


Živa ljubezen do Boga naj vselej, kakor juterno 
solnce, vsa vaša dela obsija in ogreva; pa tudi na tem 
svetu imamo ljubiti posebno tri stvari, katerih ljubezen 
vam za slovo pred vsem drugim priporočam, kakor pun- 
čico svojih očes. 


Perva je naša mati, sv. katoliška cirkev, katera 
nas je dojila in izredila, nas še živi in u svojem mater- 
nem krilu varuje. Poglejte, preljubi bratje! kako jo so- 
vražni novičarji, judje in sedanji novi pagani stiskajo po 
svojih brezbožnih časnikih in neverskih knjižurah, po 
katerih svoj strup po svetu pljujejo in nevedno ljudstvo 
z upijanljivo pijačo svoje nevere napajajo. adi bi na- 
šemu vernemu ljudstvu pravo katoliško vero iz serca 
iztergali, potem sv. cirkev med nami poderli, kojo po 
vražje čertijo ti pomagači satanovi, temna druhal Jako- 
binarjev (gui eonstituunt ecelesiam satanae t. j. ki so 
prava cirkev hudičeva). Pravo vero bi radi pomandrali 
ter vse druge vere pred ljudmi ji enake storili s svojim 
mogočnim vabom ,humanizma%. Šolo bi radi cirkvi od- 
vzeli, naj bi odgojo naše mladine u svojih brezbožnih 
rokah imeli in jo izredili brez vere in Boga. 


— Zato so se lotili s vso močjo naše Austrije, dose- 
daj katoliškega tabra, skovali protestantom enakoprav- 
nost in u živoverni Tirol krivovero po vsej sili tiščijo, 


! Odlomek iz doslej še nenatisnenega rokopisa: ,Slovo 
duhovnim vajam na Slatini 1861%, katerega je urednik 
dobil iz zapuščine r. prošta ptujskega dr. Jan. Vošnjaka. 

naj bi povodenj nevere vse austrijanske ravnine in pla- 
nine zalila. 

Tirolci, naši hrabri bratje molijo in pa nad svojimi 
čedami čujejo; ne bojijo se jeze nasprotnikov, tudi u 
ječo iti za svojo mater, sv. katoliško cirkev jih ne grozi. 
Moliti in pa zvesto čuti hočemo tudi mi, da ne bode 
sovražni človek, ko bi mi spali, ljuliko med dobro pše- 
nico zasejal. Ljubimo, bratje, svojo mater sv. katoliško 
cirkev toliko bolj goreče, kolikor serditeje jo nasprotniki 
sovražijo in napadajo. Čujmo in pa molimo za njo! 

Druga stvar naše posebne ljubezni bodi naše 
austrijansko cesarstvo, toliko stiskano, toliko silno sku- 
šano! Ono je bilo od nekdaj že mogočni tabor katoli- 
čanstva, in tudi še u prihodnje bode prave vere mogočni 
varh; in če neha biti katoličanstvu steber, kakor hote- 
vajo njegovi zvunanji in znotranji skrivni sovražniki, 
razdrobilo se bode u šibre in konec ga bo — česar ne 
daj Bog! 

Dve stranki sovražni ste, ki Austriji veliko jamo 
kopljeti : perva ji hoče pravo vero, katoličanstvo podreti; 
druga pa raznim austrijanskim rodovom enakopravnost 
vzeti. Nemška stranka hoče vse ponemčiti in za seboj 
u veliko Nemčijo potegniti; Madjaroni hočejo gospoda- 
riti in vse druge narode sebi pod noge stlačiti, naj bi 
tako mogočno Austrijo raztergali. Tudi tega Bog ne daj! 

Ponašajmo se moško in krepko za katoliško vero 
in pa za enakopravnost; onidve ste dva terdna stebra 
našega lepega cesarstva! Ljubimo torej našo Austrijo, 
ne dajmo, da bi se nje sovražniki med nami množili, in 
jo spodkopavali ! Govorimo resnico in skerbimo za pra- 
vico; in če drugega storiti ne premoremo, saj molimo s 
svojo verno srenjo za našega preblagega cesarja, naj bi 
jim Bog modrih in pravičnih svetovavcev dal, da bo 
roka božja milo Austrijo rešila, in nam jo ohranila kot 
mogočni tabor naše sv. katoliške cirkve! 

Tretja stvar, ki nam naj draga in ljuba bo, kakor 
naše svetlo ok6, je naša slovenska domovina, naša be- 
seda materna! 

Božja volja je bila, da se je mnogotero jezikov na 
svetu začelo; božja naredba je, da se še neprenehoma 
 mnogoverstni jeziki po svetu govoreč in se bodo govorili 
do konca sveta. 'Tudi naš slovenski jezik je božji dar, 
nam Slovencem izročen, ne zato, da bi ga zanemarjali, 
po nemarščini celo zgubili, in sebe s svojim narodom 
ponemčili, Lahi ali pa Madjari postali. Božja volja je, 
naj bi svoj materni jezik čedili, lepo obogatili; naj bi 
tudi Slovenci u olikanem jeziku božja dela veselo pre- 
mišljevali in čedalje lepše in lepše u svojem nam od 
Boga danem jeziku hvalili tolikanj dobrega Gospoda, 
kateri je dober, katerega usmiljenje je večno. 

Kakor je Bog binkoštni praznik vse jezike posvetil, 
tako želi tudi po vseh jezikih spoznovan in češčen biti. 
In kakor so o prihodu sv. Duha apostoli u vseh jezikih 
govorili u pozemeljskem: Jeruzalemu, tako bomo u ne- 
beškem Jeruzalemu vsi narodi u svojih jezikih svojega 
Očeta in božje Jagnje hvalili, pa tudi ravno tako vse 
jezike razumeli, in ta božja slava u vseh jezikih, u 
lepem soglasju nebeškem, bo najslajša radost veselja 
neheškega. 

Iz teh resnic, katere so tako jasne, da jih priprosti 
človek, kakor tudi visoko učena glava lehko poterdita in 
zatajiti ne moreta, izhaja sosebno za nas učenike Slo- 
vencev sv. dolžnost, svoj materni jezik spoštovati ga 
skerbno ohranjevati, skerbeti za njegovo omiko in čast, 
katera mu dostaja u kolu europejskih narodov, in pridno 
popravljati, kar smo, žalibog! dosedaj zamudili. 

Lani sem o koncu duhovnih vaj svoje drage sode- 
lavce u slovenskem vinogradu svaril, nikar previsoko 
narodnih perut ne povzdigati in ne dražiti leviatana na- 
rodnih prepirov, zakaj vsi smo bratje Kristusovi, vsi 

narodi smo otroci Očeta, ki je u nebesih; letos pa opo- 
minjam in prosim vas, moji bratje Slovenci in učitelji 
našega rodu, ne dajmo nemškutarjem življa našega za- 
treti, ne dopustimo pogasiti iskre domače ljubezni, ne 
poteptati u smeti milega jezika maternega, kakor bi 
nemškutarji radi. 


Naš materni jezik je varh prave vere; katoliška 
vera ravno u tej meri med nami omaguje, kakor se slo- 
venski rod ponemčuje, to nam spričuje skušnja več ka- 
kor tristoletna. Ljubimo nemščino in pridno se je učimo, 
kakor doslej; toda ne pozabimo, da je slovenščina mati 
naša, nemščina pa le naša dobra soseda, a ne naša gospa, 
koji bi svojo mater slavo u sužnost prodali, kakor je 
pri nas navada! 


Svoje dni je nemščina za mizo sedela in še sedi, 
slovenščina pa za vrati stala in ji služila. Zato je go- 
spoda le nemški govorila in še govori, posli pa so slo- 
venski golčali. Zdaj hlapci in dekle nemški govorijo in 
se besede materne sramujejo. 


Evo bratje! tako pa mi slovenščino za mizo posa- 
dimo in jo počastimo, kakor svojo milo mater s tem, 
da se bomo radi u slovenski besedi pogovarjali, sloven- 
sko besedo u svojih shodih povzdigali; tako jo bodemo 
na noge spravili, da ji bo čast pričo njenih sester. 


Veliko ima slovenščina prijatlov in tudi zagovorni- 
kov med nami, pa večidel le u besedi, ne u djanju! Mi 
smo Slovenci, pa se le nemški pogovarjamo; pridejo k 
nam Slovenci, jih nemški pozdravljamo, če jih častimo, 
kakor da bi bila slovenščina naša mačeha. Mačeha ni, 
pa vender mi ravnamo kakor njeni pasterki. 


Ljubimo u prihodnje svojo domovino, ljubimo svojo 
besedo materno, pa ne le u besedi, temveč u djanju in 
resnici, iz čiste ljubezni do Boga in pa do svojega roda! 

To trojno ljubezen: naše sv. katoliške cirkve, naše 
skušane Austrije in pa ljube domovine naše, vam pre- 
ljubi bratje! posebno priporočam, ter Vas prosim, ne 
pozabite, da je to sporočilo lehko da poslednje sporočilo 
vašega starega škofa — Slovenca! 


17, Milo izdihovanje po miru. 
(Drobt. 1862.) 


1. Pokaj hrumijo narodi, in si ljudstva umišlju- 
jejo praznih rečij? Kralji zemlje se vzdigujejo, se zbirajo 
ljudstva pervaki? Narodi čakajo nepokojno tega, kar ima 
priti, ljudje si boljših časov vedno obetajo, pa brez po- 
boljšanja. MPuntov šum se po svetu pomika, in proste 
ljudi podpihuje; za njim kervave vojske hrum doni in 
nam sladki mir podira. Ljudstva božji duh zapušča, naj 
si človek poskuša, kako hudo je, dati Gospodu slov6. 
Narodi se ravno s tisto šibo tepejo, katero so si sami 
spletli, dokler se ne povernejo zopet h Gospodu svo- 
jemu Bogu. 


2. Milo so naši stari po ljubem miru izdihovali, 
ko jih je terla celih dvajset let kervava vojska; klicali 
so h Gospodu in bili so uslišani, kakor nam mila pesem 
koroškega pevca pripoveduje, ki strašne vojske žalostne 
nasledke popisuje, rekoč: 


Sladki mir z nebes ti pridi, 
Na nas žalostne poglej! 
Kervolitje vse preldi, 

Stori našim revam kraj! 
Pridi, vsliši naše prošnje, 
Razveseli naše dne; 

Ostro vojskino orožje 
Naj rujava rija sne. 


Uči kralje to ljubiti, 

Kar pravica jim veli, 

Daj narodom bratom biti, 
Naj pri nas tvoj sad eveti! 
Poželjenje prazne česti, 
Zmagovavcu ki se da, 

S prahom se ima pomesti 
V jamo smetja praznega. 


Vsmili, vsmili se dežele, 
Ktera dolgo že terpi, 

Daj, da boje konec 'mele 
Reve, žalost in strahi. 
Spravi v kraj to pokončanje, 
Zveži vbijavca terd6, 

Naj bo milo zdihovanje 

V petje preobernjeno! 


Kder bi 'mele rože rasti, 
Tam se zdaj preliva kri, 
Kder 'ma sad z drevesa pasti, 
So mertvaške le kosti. 

Kakor .snopje tam po njivan 
Merliči povsod leže, 

Kmetje v strahu ino revah 
Preč od svojih hiš. beže. 


Glej, kak brater tam žaluje, 
Ker je njemu brater vzet! 
In nevesta izdihuje, 

Ker je ženin v vojski vjet. 
Čuj očeta toževati, 

Sina mu je vmoril meč, 

Mater črez hčeri jokati, 
Njih poštenje, čast je preč. 


Glej, kder to se pokončanje 
Črez doline razvali, 

Tam nehala žetev, branje, 
V pašah tam živine ni. 
Polje tam podobno cesti 
Od konjev podirjani, 

Dim poglej iz vesi lesti 
Sliši vpitje žalostno. 


Čuješ kako smertna štima 
Se iz černih žrel glasi, 
Polna ognja ino dima, 
Ran iz tisuč teče kri! 
Glej jih pasti, ki so stali, 
Brata človek zamori; 
Kam se bojo pokopali, 
Kder pokopališča ni? 


Ljubi mir! obišči vboge, 
In nas žalostne poglej! 
Reši nas vse te nadloge, 
Nam zeleno oljko daj! 
Vsi te bodemo častili, 
Tebi vence spletali, 
In Boga čez vse ljubili, 
| Njemu v miru služili! 

9. To so pesnika mili glasovi, pa tudi izdihljeji 
našega serca. — O vi presrečni nebeški duhovi, kateri 
ste pervi ljudem nebeški mir oznanili, ki so poštenega 
serca, vi angeli božji, te mile glase naše nosite pred 
Očeta vsega usmiljenja, naj nam sladki mir ohrani! 
Nismo sicer tolike milosti vredni, pa smo ljubega miru 
potrebni. Le u mirnih časih evetijo umnosti in vednosti, 

Slomšek IV. 19 

le u lepem miru zorijo čednosti in dobra dela; kervava 
vojska jih pomandra in rajske kraje u žalostne puščave 
premeni. 

4. Vi pa sini černe teme, rovarji, podpihovavci in 
prekucuhi, dosti je vašega vražjega djanja! Kervava 
šiba jeze božje ste vi ubogim narodom, katero so si sami 
spletali, kadar so vas slušali, Došel bo skorej dolgo za- 
željeni čas, in Bog hoče šibo zdrobiti in zatreti hudob- 
neže vas. h | 

5. Oh Bože mili! usmili se nas, ter nam ohrani 
ljubljeni mir! Bodi nam dobri, ljubljeni Oče, mi pa tvoja 
dobra deca! Saj smo ovčice tvoje črede, ti pa naš dobri 
pastir. Ukaži vetrovom hudobnega sveta, reci valovom 
ljutega morja, in u lepem miru bodo tvoji narodi pre- 
bivali. 

18. Vsakdanji račun. 
(Drobt. 1851.) 


Naše najdraže blago je čas; in vender ga največ 
zgubimo, ker ne preračunimo, koliko zlatega časa poni- 
doma zamudimo. 

Kdor vsaki dan eno minuto zamudi, koliko zamudi 
u enem tednu? koliko u enem letu? 

Odgovor: Zapravi na teden sedem minut, na leto 
šest ur in pet minut. 

Ako vsaki dan pol ure praznuješ, koliko u enem 
letu časa zgubiš? 

Odgovor : Zamudim u mesecu petnajst ur, u celem 
letu pa sedem dni, štirnajst ur in trideset minut. 

Če vsaki dan eno uro zamudimo, koliko zgubimo 
u petdesetih letih? 

Odgovor: Zapravimo u petdesetih letih dve leti, 
trideset dnij in deset ur. 

Resnično velika zguba zlatega časa! 

Hočemo toraj zapeti: 


Oj zlati čas! 
Minuta, ki minila, 
Se ne bo povernila ; 
Kar časa zamudiš, 
Ga vekomaj zgubiš. 


Oj zlati čas! 
Je v mladih letih setev, 
Bo v starih dobra žetev ; | 
19? 

Če pridni bodemo, 
Nam nigdar žal ne bo. 


Oj zlati čas! 
V mladosti kdor praznuje, 
Na stare dni zdihuje; 
Lenuha brat je glad, 
In potepuha tat. 


Oj zlati čas! 
Le danes si pomagaj, 
Na jutre ne odlagaj; 
Ne veš, če doživiš, 
Kar danes zamudiš. 


Oj zlati čas! 
Kdor čas svoj prav oberne, 
Se s čednostjo ogerne; 
Lepota sivih las 
Je prav obernen čas. 


Oj zlati čas! 
Vse žive dni se trudi, 
In časa ne zamudi; 
Počivati sladko 
Po tem v nebesih bo. 

19. Potreben račun, katerega malo- 


kdo stori. 
(Drobt. 1851.) 


Ako dečko vsak dan po tri smodke pokadi, kakor 
je zdaj pri možkih slaba navada, vsaka smodka pa po 
dva krajcarja velja, koliko u enem letu na smodkah 
pokadi ? 

Odgovor: Eden in dvajset goldinarjev in pa devet- 
deset krajcarjev. | 

Ako dečko od desetega do petdesetega leta smodke 
kadi, koliko let kadi, in koliko denarjev zakadi? 

Odgovor: U štirdesetih letih pokadi osem sto šest 
in sedemdeset goldinarjev. 

Če pa dečaka modri oče u desetem letu starosti 
za tobak prav dobro otepe, ga odvadi tobaka in mu 
ukaže vsako leto tobačji denar na obresti položiti, koliko 
bi u štirdesetih letih dobička imel? 

Odgovor: Imel bi obrestij in glavnice okoli 3600 
gold. in bi si lehko s tem denarjem lepo kmetijo kupil. 

Poglejte, mladenči, tako ima tobak svoj denar, ka- 
kor pravijo, pa ravno on ga zgubi, koji tobak kadi, ka- 
kor sedajni vertoglavi dečaki. 

Pravijo, da je smod hujši uima ko toča; jaz pa 
pravim, da še hujša ko toča in smod je tobakaja, pravi 
vesoljni smod, posebno za možke; zato se malim tobač- 
jim klobasicam po pravici smodke reče; zakaj one za- 
smodijo mladenčem pamet, premoženje in zdravje. Raz- 
vada smodke kaditi je tolika, da so jih do leta 1848 na 
Austrijanskem le okoli devet milijonov pokadili, leta 


294 


1850 pa že u devetih mesecih šest in trideset milijonov 
požgali, ker zdaj že vsaki šterkovec smodko u zobih 
ima, naj bo na potu ali doma, naj pije laško vino ali 
pa tepkovec. 

Kakor je tobak mošnjam hud smod, je tudi lju- 
bemu zdravju velika škoda. Surovi tobak je toliko stru- 
pen in omotičen, da z njegovo vodo uši in drugo žival 
morijo. Napravi surovega tobaka še tako vajenemu toba- 
kajcu, slabo mu bo. Za to pravijo da je horvaški tobak 
bolj močen, ali prav za prav bolj strupen, ker je bolj 
surov. Kuhan in pripravljen toliko škodljivosti zgubi, da 
zastarani kadivci in nosljači škode ne občutijo; novince 
pa le glava boli in omotica prime; in nobena priprava 
tobaku škodljivosti ne odvzame, razun te, da ga na vse- 
lej opustiš; še boljši je, ako se ga nikoli ne lotiš. 

Tobačji dim človeško kri kali, sline cedi, želodec 
slabi in persi suši, draži pljuče in oči, ter več ali manj 
življenje krajša. 'Tako zdravniki in učeni doktorji uče, 
čeravno, žalibog ! večidel sami kadijo. Nekdo je sedem- 
najst pip eno za drugo izkadil, in na to mertev obležal. 
Imeniten doktor Meeger priča, da vsaki peti tobakajec 
na jetrah boleha in umerje. Duhan, tobačji prah možga- 
nom škoduje, preveliko mokrote po nosu iz glave po- 
tegne in nosljačem mnogoterih boleznij naredi. Še hujši 
ko tobak kaditi in šnopati, je tobak žvekati; taka na- 
vada je mati smrada in pa negode. Bog je tobak le za 
zdravilo stvaril, ne za potrato, ne za vsakdanji kruh, 
kakor je u naših časih škodljiva navada. 

Je škodljivo tobak srebati in žvekati, je še toliko 
hujše, tobak žgati, kolikor nevarniše je po'tobakaji po- 
goreti. Škricar grede memo parne si svojo smodko pri- 
žge, in žareč ogorek za kako steno verže; žareči konec 

na slamo, dračje ali u kake smeti pade, po malem tli; 
in ko veter zapihne, se ogenj uplameni, stanovje pogori, 
dostikrat tudi živina in ljudje zgorijo. — Pijanec se iz 

kerčme pozno po noči priziblje, gorečo pipo u zobih 
onemore, ter ves vinjen na pojato gre u slamo, ali pa 
na seno. Z gorečo pipo u kermi zaspi, ali če iskadi, 
žareči pepel po navadi na kako bruno ali pa na nohtu 
izterka in zatrosi, da ne ve, kdaj in kako. — Hlapci kermo 
spravljajo, mlatijo ali kožuhajo, in po navadi kadijo. 
Stan pogori in ljudje prašajo, kako je pogorelo? — Kdo 
bi bil le zažgal? Morajo kakega sovražnika imeti? To- 
bakajei so to storili; oni so gospodarstva očitni sovraž- 
niki, naj bojo ptuji ali domači, naj si bo sin ali oče, 
hlapec ali gospodar; ako tobak kadi, ni priden človek 
pri hiši, 

Od leta do leta je za toliko več pogorelcev, koli- 
kor več je tobakajcev. Uname se ogenj enkrat iz hudo- 
bije, uname se trikrat iz nemarščine, dvakrat gotovo po 
tobaku. Reče naj kdo, kar hoče, tobakaja je zdaj nava- 
den smod po svetu. 

Ali ne stori oče prav, ki svojemu sinu šibo na- 
mestu pipe pokaže? — Mladeneč, koji se tobaka ne pri- 
vadi, bo zlata vreden mož; in kdor mladenču tobak za- 
brani, ali ga odvadi, bolje dobro delo stori, kakor ko bi 
mu kmetijo kupil; kar očitno zgornji račun dokazuje. 

20. Žganje in tobak, 


(Drobt. 1851.) 


Slana in povodenj po ravninah največo škodo de- 
lati. Kalna voda poblati senožeti, huda slana polje požge, 
in pomori najžlahneje cvetje. — Kar blatna povodenj 
travnikom stori, to dela žganje človeškemu rodu. Iz 
žgavnega kotla vreje siva plamnjeva voda in se po svetu 
razliva, zaliva hiše in rodovine topi, polni ječe in bol- 
nišnice, na unem svetu pa pekel, ki si ga žganjepivci 
sami prižigajo. Kaj tobak dela, lehko ovohamo, ako bi 
videti ne hoteli. 

Po mnogih šolah učenci in učenke toliko gladko 
pojo, da jih je poslušati veselje; imajo gladko gerlo ko 
orglje, in pa žlahno pobožno serce. Kakor hitro odra- 
stejo, se der6 kakor divja zverina po noči, ali pa pivkajo 
kakor červiva piščal. Odkodi je to? Modri možje pričajo, 
da ste žganjepija in pa tobakaja vsega tega krivi. Žganje 
in pa tobak pokvarita naši mladini glavo, serce in glas, 
dušo in telo, ukadita um, poblatita serce z grešnimi 
strastmi, ter podereta, kar šola dobrega naredi. 

Oholite se s šolami kolikor radi, obrekujte stare, 
hvalite nove, postavite jih kar premorete, priganjajte uči- 
telje, poskušajte učence: boljih ljudij izpodredili ne bo- 
dete, dokler dvojna 'uima: žganje in tobak, človeški rod 
enjusi. Dokler mati hčerko po žganje pošilja, in ji kruh 
va-nj pomakati daja, dokler oče sinu pipo dovoli, in mu 
celo tobaka napravi, tako dolgo raste slab, červiv zarod 
betežnikov in pa hudodelcev. Mladenča, ki očetu denar 
vzeme in za tobak izda — hčer, ki rada žganje ima, 
nobena šola popravila ne bo. Bog pomagaj! 

21. Prijatli pomagajte! 
(Čujte, čujte, kaj žganje dela 1. 1847.) 


Strašen ogenj iz samega pekla doma po naših 
krajih sega. Ne prijema se strehe ne sten, ampak ljudij. 
Veliko tisoč in tisoč jih časno in večno gori; ter se jih 
od leta do leta več unema. Ako se ne združimo, ta kužni 
ogenj pogasit, nam hoče u kratkem naš zarod ugonobiti. 
— USsmilite se, usmilite se vi prijatli in pomagajte gasiti! 

Kde pa je ogenj? — prašate. Pri tabernah in na 
polju po shodih in domačijah — žganje na mizi in po 
omarah, ki ga ljudje ne po kupicah ampak le po poličih 
čedalje bolj pijejo; in več ko ga spijejo, hujši gorijo, 
pamet in zdravje — dušo in telo zgubijo. Povejte, ali 
ni žganje iz pekla doma — očitno delo satana? — pe- 
klenska pijača, ki se naše dni po svetu vozi in ljudi 
moti ? — 

Hudič je bil od nekdaj goljuf in lažnjivec in je še. 
Dandanašnji ljudi z žganjem goljufa — za premoženje 
in poštenje, ki se pri žganju zapravi; goljufa za zdravje 
in življenje, ki se z žganjem okrajšuje; goljufa za srečo 
zakonsko in otroško, ki se u žganju zgubi; goljufa za 
časno in večno veselje, — pa le taji, da žganje škod- 
ljivo ni. Oj peklenski lažnjivec, ki to govori in terdi, da 
žganje piti ni greh! — , Potem bi tudi greh ne bilo, 
strup jemati." 'aka pijača milo teče, pravi sv. Duh, 
poslednjič pa opeče ko strupna kača. 

Kristus je prišel na svet, dela hudičeva pokonče- 
vat; in mi vsi, ako smo pravi kristijani, si moramo po- 
magati in ne poprej nehati, dokler žganjepitje iz svoje 

hiše in vesi, iz župnije in domačije ne odpravimo, naj 
velja, kar rado. Braterno sv. Janža hočemo pri nas za- 
četi, kakor jo po drugih deželah imajo — družbo ftrea- 
nosti narediti in si mož beseda biti, žganja ne okusiti, 
ne kupiti, ne prodati, ne ponuditi; ne vzeti u službo 
hlapca ne dekle, ki žganje pijeta; ne težaka, ne roko- 
dela najeti, ki brez žganja ne dela; tudi sedeti ne poleg 
žganjepivca ali pivke, zakaj kužna bolezen je to. 

Naj reče kdo kar hoče: kdor je Kristusov, naj po- 
maga, kar je mogoče, da žganja med nami ne bo, kakor 
u apotekah zraven mišnice in pa po tovarnah poleg hu- 
dičevega olja — tamo naj žganje rabijo! 

Kadar se bo poslednjemu žganjarju pečnica poderla, 
in kerčmarju, ki u kerčmi žganje toči, poslednja stekle- 
nica brinjevca sterla, bode še le naše delo dokončano. 
Poprej ne smemo nehati! — Bog nam pomagaj! Za to 
vas prosi vaš znani prijatel Ljubomir. 


299 


22, Glas viši-pastirja, 
s katerim želi ovarovati ljube Slovence 


velike nesreče. 
(Past. list l. 1851.) 


| Poslušajte, preljubi Slovenci, žalostno pesen, ka- 
tero je svoje dni prerok Izaja Izraelskemu ljudstvu za- 
pel, rekoč: , Moj Ljubi je imel lep vinograd na visokem 
rodovitnem kraju. (Tako se žalostna pesen glasi.) Ogradil 
ga je, pognojil, okopal in je iz njega kamenje pobral, 
ter žlahne terte va-nj zasadil. Sredi vinograda je lep 
hram pozidal in točilo (prešo) postavil. Nadjal se je, da 
mu bo tersje grozdje rodilo, je pa le vinikov (strupnih, 
divjih jagod) prineslo. — Zdaj bom pa tudi jaz pokazal, 
pravi Gospod, kaj hočem z vinogradom storiti. Plot bom 
raznesel, da bo vinograd oropan, kamnito ograjo bom 
poderl, da bo vinograd poteptan. Ne bo obrezan, ne 
okopan, robidje in ternje bo u njem rastlo; oblaki ga 
ne bodo rosili, puša naj ostane." Izaja 5, 1—13. 

Kdo pa je oni imenitni vinograd, od kojega božji 
mož govori? To ste poleg izraelskega ljudstva tudi vi, 
preljubi Slovenci, žlahne, drago kupljene mladike Jezusa 
Kristusa, katere je u svoj solnčni vinograd svete kato- 
liške cirkve zasadil. On čaka, da bi mu storili, kar je 
prav, da bi trezno in pošteno živeli; toda čujte toževa- 
nja glas, ki od vas po svetu gre zavoljo pijanščine. 
Ako bo taka, bo deset oralov vinograda le eno vedro vina 
dalo, in semena trideset mer, le eno mero zernja. — 
Gorje vam, ki zjutraj ustajate, da bi pijančevat hodili, 

in do večera pijete od vina vroči! Za to bo pekel svoj 
trebuh odperl in brez mere široko zazijal, in vas po- 
žerl." Tako govori Gospod vojskinih trum; in njegova 
beseda je resnična. 

Imenitni vinograd ste, Slovenci vi, drage terte Kri- 
stusove. Lepo vas je oskerbel in obdaril, dal vam rodo- 
vito zemljo in tudi veliko dobrih letin; in kar še veliko 
več velja, dal vam je pravo vero, in vse dobrote svoje 
svete cirkve. Sladkega grozdja kerščanske pravičnosti 
dobri Bog od vas želi, toda kakor se čuje, se čedalje 
več grenkih vinikov, strupenega grozdja pijanosti med 
vami najde — novega pijanstva, od kojega je na Šta- 
jerskem do sedaj še malokaj slišati bilo. 

Bog je vam Slovencem na Štajerskem ljubo vinsko 
terto dal, naj bi bila starim in mladim veselje; vam je 
pa tudi preteklo leto slabo letino poslal, da ste malo 
vina pridelali, naj bi ljudje božji dar bolj spoznali, se 
iztreznili in naučili ljubo vino po pameti piti. Ali kaj 
ljudje spočnejo?  Namestu vina pijejo žganje, in pijani 
vdelujejo da se Bogu usmili! — 'Takov glas iz mnogih 
krajev prihaja, se po cesarskih sodnijah čuje in tudi u 
dnevnikih ali u novicah bere. 

Oj Slovenci! tudi vam žalostna pesen velja, katero 
je prerok lIzaja razuzdanim Judom pel. Bog vas je 
obiskal, da lansko leto u mnogoterem vinogradu še po 
vedru vina niste nabrali, ste po mernikih nasjali, na- 
mlatili pa malo; ali vi božje roke ne spoznate? Na- 
mestu se poboljšati in k Bogu poverniti, ki vam blago- 
sloviti hoče vaša žitna polja in vinske gore, se vas ve- 
liko le pohujša, in draži Boga z novo pregreho žganje- 
pivstva, ter novo kugo med ljudi spravlja! Oj moje 
ljudstvo! ti še strupa ne poznaš, katerega piješ; ti še 
nesreče ne vidiš, ki te čaka. — Gorjč meni, pastirju 
višemu, ako tebi nevarščino zamolčim, u koji se nahajaš, 
kadar se u žganje podaš. 

Žganjica, naj si bo rozolij, brinjevec ali slivovec, 
ali kakoršna koli hoče sladčica, je goreča smertna voda, 
zdravju in Življenju škodljiva; navadna žganopija je 
gladka cesta u časno in večno nesrečo. Kdor ne ver- 
jame, naj posluša. 

1. Žganje oboža ljudi, cele rodbine, stariše in 
otroke nesrečne stori; žganje postane grob domačije, 
katere se prime. Le poglejte pijanca, kako se njemu, 
— njegovi ženi in otrokom godi, ki žganje pijejo! Pijanec 
ves bled ali pa rudeč ko kuhan rak, raztergan okolo 
hodi in zadnji pertič proda, da ga na žganju zapije: 
njegova žena nima kaj kuhati; njegovi otroci nimajo 
jesti, ne kaj obleči. Največ družin po pijanosti nesrečnih 
po svetu za kruhom hodi, največ kmetij po pijancih na 
boben pride. S pijančevanjem oboža pijanec, žena, otroci, 
in vsi kateri mu kaj posodijo, zgubijo; pri pijancu tudi 
kerčmar zgubi, ki mu preveč na up daja. Srenja mora po- 
slednjič pijanca rediti in njegovim nesrečnim otrokom za 
kruh skerbeti. 

Pijanec noče delati, in u kratkem tudi ne more, 
zakaj žganje mu ude oslabi in telesno moč sne, kakor 
kukec čerstvo drevo. MRokodel, žganjepivec se tako zlo 
trese, da ni delati u stanu, dokler ne pije. Po pitju ča- 
sek komara, pa kmalu zopet oslabi. Gospodinja žganja 
vajena se tako zdela, da za drugo ni, kakor da pije. 
Dopolnijo se žganjepivcem besede sv. Duha, ki pravi: 
»Kdo kliče jojmeni ? Kdo ječi in izdihuje? Kdo se pre- 
pira ? Kdo ima zatekle oči? Tisti, ki cele noči kozarec 
za kozarcem poluskajo. "Taka pijača zlo milo teče po 
gerlu, poslednjič pa pikne ko gad, in rani ko strupna 
kača." 

Ne rekajte: žganje nam daja novo moč, in nas za 
delo oživi. Ta beseda je goljufna in gerda laž. Žgano- 
piveu se godi kakor bolniku u legru (vročinski bolezni). 
Tudi bolnik je u ognjenci močen, in po dva možka mu 

večkrat nista kos. Pa hitro po taki nezdravi moči bolnik 
na smert oslabi, in po cele mesce dnij veliko slaboto 
občuti, ako ne umerje. Pogoje ko se človek žganja na- 
pije, poprej oslabi. Lenoba, uboštvo in pa kup dolgov 
je žganjepivcev navadno tovaruštvo. Njih časna sreča 
gre rakovo pot; pa tudi večna sreča jim umira. 


2. Žganje dela nepokoj, boj in morije; kamor 
žganje pride, od ondod ljubi mir beži. Hodiš po svetu 
in čuješ u kerčmi neznano truščati kleti in rotiti se, 
prašaj, kaj imajo? Zvedel boš, da žganje pijejo. , Vino, 
pravi sv. pismo, človeku serce razveseli;" žganje pa člo- 
veka le zdivja. Hitro se žganjepivci spr0 in stepejo, ko- 
zarce trupljejo, mize terejo, noge iz stolov pipljejo in se 
koljejo, ter kervave glave domu neso. Nesrečno žganje, 
ono je oče najstrašnejih hudobij in najgrozovitejših mo- 
rij.! Na Angleškem se izmed petdeset hudodelnikov šti- 
rideset pijancev u železju po ječah našteje. U Novem 
Jorku, velikem mestu severne Amerike, najdeš veliko 
sto otrok zavoljo tatvine in drugih hudodelstev po ječah 
zapertih, pa večidel teh mladih hudobcev so otroci 
žganjepivcev. Na Nemškem je pred nekoliko leti žganje- 
pivec svojo taščo u pijanosti ubil, ker mu je pijanče- 
vanje očitala. 

Žgano vino je srečnih zakonov smert. Katera za- 
konska žena več solz prelije, ko ona, ki moža pijanca 


1 U ljubljanskih Novicah leta 1851 se bere, kako je J. J. 
30 let star mladeneč na porotni sodbi stal, zatožen, da je svojega 
očeta ubil. Oče je prišel ves pijan na večer domu, je razsajal po 
izbi posebno zoper sina J., kateremu je poslednjič skledo u glavo 
zagnal, da se mu je kerv vlila. Čeravno je sin dolgo terpel, ga je 
poslednjič vendar jeza zmagala, da verže kol proti očetu, ki ga na 
glavo zadene, da okoli pade in umre. Drugo jutro zgodaj šel se je 
sin sam zatožit. Zdravnik je dokazal, da rana sama po sebi ne bi 
bila za smert; pa ker je bil stari mož pijan in togoten, so bili 
njegovi možgani vsi s kervjo zaliti, da je umerl, 

ima?  Preštej nesrečne zakone in boš našel, da več od 
pol nesrečnih zakonov pijanščina stori. Deca jokajo, 
mati izdihuje, oče pa u kerčmi pije. Ni druge pomoči 
za tako družino, ko pijanca smert, ki je celi hiši živa 
nesreča.! 

3. Žganje človeku pamet jemlje, omami um, in 
glavo toliko oslabi, da sam ne ve, kaj dela. Na dražbah 
po nekih krajih kupce z žganjem napojijo, da se prav 
poganjajo, ter sami ne vedo, koliko obljubijo, in pa za 
kaj. Žganjepivci učinijo u svoji pijanosti toliko bedarij 
in hudobij, da je groza. Kakor se dim z komna ali 
kurišča vzdiguje in oči nakadi, tako vstaja iz želodca 
žganja čad (sopuh) človeku u glavo, možgane uname 
(vžge), ter gotovo, čeravno pomalem človeka ob pamet 
spravi, Najtenše živce, kojih duša k mišljenju in sojenju 
potrebuje, kakor oči za pogled, nesrečno žganje oslabi in 
strati. Žganjepivci prej ali slej, pa večidel ob pamet pri- 
dejo; kar jim danes poveš, jutri ne pomnijo; veliko jih 
celo grozovitno izdivja. Zračunjeno in dokazano je, da u 
zanemšnicah (hiši za nore) se nad pol takih znajde, ki 
so od žganja obnoreli. Žganjepivcu ugasne vsako pošteno 
veselje; nekaka znotranja žalost ga začne kljati, kojo si 
išče z žganjem udušiti. Neka neznana groza ga obhaja 
in mu pamet meša, dokler gostokrat sam sebi življenje 
grozovitno ne konča.? Bolezen pijance najrajši poišče, in 


1 Že u mladih letih piše zdravnik, se je mož žganja priva- 
dil. Enkrat je pijan po noči domu šel, u globok jarek padel, in si 
roke, posebno pa glavo hudo ranil. Ko ozdravi, se zaobljubi žganja 
ne okusiti. U kratkem pa zopet začne žgano vino piti, tako da mu 


je večkrat ob pamet šlo. U svoji pijanosti se je prepiral, klel, tepel, . 


in svojih najboljših prijatlov lotil. U taki pijanosti je eno noč svojo 
lastno ženo umoril. K smerti so ga obsodili, kajti je žganje svoje- 
voljno pil, kojega si je že večkrat poskusil, da mu pamet; oškoduje, 
pa je le pil. 

? Na Koroškem, u nemškem kraju, se je premožen mož u 
žganje podal, in u kratkih letih se mu je na pameti mešati jelo. 

smert žganjepiveev po največ pobere. Huda kolera je 
žganju dober kup naredila; zakaj med sto merličev je 
sedemdeset žganjepivcev pokosila. 


4. Žganje ljudi, ki ga navadno pijejo, hitro po- 
stara W jih pomori. Ali poznaš pijanca žganjepivca prav 
zdravega ? Dokler je trezen, je bolen; se napije, je pa 
pijanost njega bolest. Da žganje človeka krepkega stori, 
kakor pijanci in kerčmarji pravijo, ravno tako lažejo, 
kakor je kača u raju Evi lagala, ki je djala, da jima 
prepovedan sad škodoval ne bo, marveč bota od njega 
postala kakor Bog. Žgano vino je ognjena voda, kakor 
ga Indijanci zovejo. Žganje po vseh žilah šviga ko ogenj, 
in življenja moč požge, vsuši in skerči človeku želodec, 
da ne more uživati, kar mu je potreba; kerv žganje- 
pivca je vžgana, oserčje in drob sta prisadna. Trese se 
kakor šiba na vodi, in kadar zboli, se ga nobeno zdra- 
vilo ne prime, in po njem je. Godi se žganjepivcu ka- 
kor mlinu, kateremu mlinar preveč vode napusti. Naglo 
se obrača in ropota, kakor goreč kolovrat gre, toda ne 
bo dolgo ropotal. Hitro se tak mlin potere, in težko 
popravi. Močnejše vino ko piješ in več ko ga naliješ, 
huje svojo kerv razgreješ, da ti po žilah vreje kakor u 
loncu krop. Pošlataj žganjepivcu žilo, boš čutil, kako 
mu serce močno kljuje, kakor da bi hotelo persi raznesti. 
Tako se pijanec kakor po železnici smerti bliža. — Ko- 
liko jezer ljudij bi še po svetu lahko živelo zdravih in 
veselih, naj bi nesrečnega žganja pili ne bili! Gotova 
resnica je, da kdor žganje pije, poprej umerje, kakor mu 
je odločeno, sam sebi življenje krajša in zoper peto za- 
poved božjo greši, ki pravi: ne ubijaj! — Lepo sv. Duh 


Od pekla je govoril, in ljudem pravil, kako u peklenskem brezdnu 
za-nj kurijo. Enekrati je u Dravo hotel, pa so ga srečno oteli, in 
mu varha dali, Enkrat varh iz sobe gre, in nesrečni žganjepivec se 
za robec obesi. Takih žalostnih prič ima žganje veliko. 

opomina: Ne dražite smerti z grešnim življenjem, in ne 
skakajte svojimi deli (pijanosti) u pogubljenje.%! 

5. Žganje človeku vest zaduši, in luč svete vere 
mu ugasne; žgano vino vsaki pregrehi vrata široko od- 
pira. Kdor se u žganje poda, njega ne veseli moliti, ne 
poslušati božje besede. Kadar sosedje u cirkev gredo, jo 
pijanec u kerčmo potegne. Ni kraja na svetu, kder bi 
gerše zoper sveto vero in zoper služabnike božje kram- 
ljali, kakor pri žganju. Angel dobre vesti pijance za- 
pusti, žganje vsem hudim nagonom vrata odpre, da ka- 
kor iz pekla planejo, in dela doprinašajo, kojih nas sam 
večni Bog obvarji! ? Zapeljivci dekletom žganje in rozo- 
lije kupujejo, da svoje nesramne želje spolnijo. Zato 
svari sv. Pavel kristijane rekoč: , Ne upijanite se z vi- 
nom, u kojem je nečistost." | 

Šuntarji in goljufi postopače z žganjem napojijo, 
da jih potem kakor divjo živino nad gosposke in nad 
druge ljudi žen6, koje hudobni prekucuni sovražijo. Ubi- 
javci in razbojniki se žganja nažr0, poprej ko gredo 
plenit (ropat), ljudi mučit in kljat. Žganjepivci preše- 


1 Blizu Drave sta dva mesarja se u kerčmi poskušala, kateri 
bi več popil. , Tako ga piva, da bo surovo od naju šlo," sta djala. 
Kadar že nista več mogla, se domu spravljata. Bilo je po noči in 
pa huda zima. Na potu sta obležala in na pol zmerznila, poprej 
ko so jih ljudje našli. Eden pijancev je hitro umerl, drugemu so 
pa pomalem omerli udje odpadali, perst za perstom. Na vozuncu ' 
so ga od hiše do hiše vozili kruha prosit in siromaka preredit. 

2 Poglavitnemu žganjepivčetu je slab prijatel toliko žganja 
plačal, kolikor ga je hotel piti. Veliko ga je že polikal, pa še ve- 
selo čašico povzdigne — naglo se pa zverne, široko zine, in iz gerla 
mu gerd plamen černo-zelen šviga, ter žganje iz njega gori. Obraz 
se mu strašno premeni, in u treh urah je poginil. Prijatel, ki mu 
je žganje kupoval, je na sodbo prišel. | 

5 Pred nekoliko leti je človek sam obstal, da je hotel svojo. 
ženo usmertiti; pa ni imel serca in roke so se mu tresle, kaj ta- 
kega storiti. Zato kupico žganja popije, pa še ni mogel. Zopet 

stujejo, če ne u djanju, ker ni priložnosti, pa z nesram- 
nim govorjenjem. Žganjepivci kradejo, ako ne ljudskim 
ljudem, pa sami sebi, svoji ženi in otrokom. Žganje- 
pivci lažejo, se rotijo, in se ne bojč po krivem priseči, 
če se jim le žganja plača. Ako kdo meni ne verjame, 
naj bere pisma kervavih sodb, in bo našel, da se največ 
in najstrašnejših hudobij u pijanosti zgodi. Pijanec ne- 
dolžno ženo pretepa.! ,Kdor pa za svoje ljudi, posebno 
za domače skerbi nima, je vero zatajil, in je hujši od 
nevernika,%" uči sv. Pavel. 

6. Žganje človeški rod kvari, in ljudi na duši in 
telesu sirote in siromake stori po tistih krajih, po kojih 
se ljudje u žganje zgubijo. Otroci nosijo pregreho svojih 
starišev, in so červivemu sadju podobni, boletni na te- 
lesu, ubogi na duši. Skušnja uči, da je dete že mater- 
nega mleka pijano, kojemu žganjepivka persi da. Otroci, 
ki žganje pijejo, ostanejo paglovci, kakor kužeki drobni, ' 
kojim se za to žganje daja." Otroci od žganja že u mla- 


drugo kupico žganja zalije, pa še ni imel serca, se žene lotiti. Tretjo 
kupico popije, in kakor od hudiča obseden nad gospodinjo skoči in 
jo neusmiljeno zamori. 

1 Po Amerikanskem je na milijone bratov zmernosti bratov- 
ščine. Kdor se u to braterno zapiše, obljubo stori, se vsakega žga- 
nega vina varovati. Samo pivo ali pa surovo vino se pije, pa tudi 
to le pomalem. Vsak tovariš ima dolžnost svoje bližnje, kakor ve 
in zna, žganja odvaditi. U enem letu se je nad šest milijonov goldi- 
narjev privarovalo, ki so jih poprej na žganju zapili. Ljudje rajši 
ubogajo, ki žganja ne pijo, zadovoljneje živijo in so bolj zdravi. 
Žene se hvalijo, da imajo nebesa, kar možje žganja ne pijejo. Ljubi 
mir pri hiši prebiva, boljši živež in obleko imajo, pa tudi za otroke 
bolj skerbijo. — Se žganja celo varovati je pa veliko bolj lehko, 
kakor se ga pomalem odvaditi. 

? Ni še dolgo, kar je mož umerl, kateri je več let žganje 
pil, pa tudi žena ga je rada pila. On je bil skoro vsak dan pijan, 
in se je pijanec u postelj ulegel. Imel je čvetero otrok. Pervo je 
bilo dekle na duši in telesu zdravo; ali to dekle sta imela, poprej 
ko sta žganje piti začela. Trije ostalih, dva fantiča in ena deklica, 

dih letih bolehajo, so terde glave, termaste volje in se 
ne dajo učiti; nimajo veselja do molitve, ne do dela. 
Čujejo, kako oče hudo dela, kaj mati spočne, kako se 
kolneta, se vsega tega nauče. Strah božji take otroke 
zapusti, neki hudi duh jih obsede, izrastejo hudodelci 
brez vere in brez Boga. 

1. Žganje ljudi u železje hude navade zakuje, in 
jih po oglajemi cesti u pogubljenje pelja. MResničen je 
pregovor: Pijanec se spreoberne, kadar se u jamo zverne, 
da ga pokopljejo. Največ žganjepivcev nagle smerti 
umerje, ali pa za plotom u kaki luži brez svetih zakra- 
mentov konec vzame.! Take pijance sveta cirkev po ka- 
toliško pokopati prepove in sv. Pavel pravi, da nobeden 
pijanec u nebeško kraljestvo ne pojde. In naj si ravno 
dobri Bog mnogoterega pijanca na postelj položi in mu 
dolgo bolezen pošlje, pijanec se tudi na smertni postelji 
ne poboljša; on prižgan pekel u sebi ima, ki poprej ne 
ugasne, dokler večni ogenj na unem svetu njemu goreti 
ne začne. Ako usmiljeni Bog pijancu zopet zdravje da, 
pije kakor poprej, in še hujše; žganje ima za svojega 
Boga, kateremu premoženje, poštenje, zdravje, življenje 
in tudi dušo proda. Kako bi bil tak človek izveličan? 

Tako je žganje življenju strup, časne in večne sreče 
grob, in vseh hudobij je žganjica košata mati, najhujša 


so bili trepi (bebci) ubogi na telesu in na duši. 'Teh troje pa sta 
dobila potem, ko je bil on vsak dan žganja pijan. Brez števila je 
po svetu otrok siromakov in sirot, koje so stariši od žganja pijani 
spočeli. Kako hudo, kako strašno je to za stariše! 

1 U Parizu so leta 1835 prebivavci neznan smrad iz čum- 
nate ovohali, u kateri je priletna babela, znana žganjepivka prebi- 
vala. Sterejo u čumnato, vidijo smerdljiv dim, pa babele ne naj- 
dejo. Poslednjič zagledajo čern kup germade, iz koje se je kadilo. 
Zažgano truplo je bilo žganjepivke, katera je bila eno uro poprej 
vsa pijana domu prilezla. Slama, stoli in miza so bili ožgani, in 
oblačilo je na njej zgorelo. Taka strašna smert žganjepivcev in pivk 
je pogosta. 

20" 

kuga za ljudi. Nesrečen kraj, kder je žganje doma, in 
ubogi ljudje, kateri se žganja privadijo. Drugi pijanci 
navadno popoludne začnejo, žganjepivci pa že u jutro 
zgodaj na tešče pijejo; žganje iz njih hahlja, kakor iz 
kotla, da ni blizu njih za obstati. Ljudje se od žganja 
poživinijo, im ni hujše uime, ne veče nesreče kakor je 
žganje, ako se ljudje u žganje podajo. 

Ne motite se, preljubi, ako več prejancev poznate, 
kojim se ni zgodilo vsega tega kaj; njih ura še ni do- 
tekla. "Tudi veša se dolgo krog luči obeša in misli, da 
ji ogenj škodoval ne bo; ali ko bi trenil jo plamen 
zgrabi in požge. Tako pijanca huda navada le pomalem 
mika in vleče, ob svojem času ga pa mahoma zgrabi, 
in kakor goreč kolovrat z njim u pogubo leti; zvezan od 
hude navade si pomagati ne more, naj bi ravno rad. 


Ne izgovarjajte se, da le pomalem žganje pijete; 


zmerno piti vam škodovalo ne bo. Pri malem človek 
začne, pri velikem pa nehati ne more, dokler pijanče- 
vanju smert konec ne stori. Vsak pijanec je pomalem 
začel. Če ti žganju, kakor vsaki hudi navadi, le mezinec 
podaš, te bo hitro huda navada za vso roko popadla, in 
te ne izpustila, dokler te ne pogubi. Samo las pregrehi 
pokažeš, in hitro bo iz lasa močna verv, na kateri te 
greh u pogubljenje popelja. Veliko bolj lehko je žganja 
celo ne okusiti, kakor odvaditi, ako se ga navadiš. 

Ne recite: Kaj pa hočemo piti, kaj dajati delav- 
cem, ker nam Bog lansko leto ni vina dal? Bog vam 
bo dal eno leto tudi brez vina prebaviti, in vam bo 
drugo leto vaše vinske gore za toliko bolj blagoslovil, 
da vam bodo rodile. Veste da veliko milijonov ljudij po 
svetu brez vina živi zdravih, močnih in veselih; kaj bi 
pa vi eno leto brez vina ne preživeli! Kaj bi pa jedli, 
če bi vam Bog tudi ljubi kruh vzel? — Ako si žejen, 
se dobre vode napij, in te glava bolela ne bo. Dajte 
ljudem boljega živeža, in delavce rajši boljše plačujte. 

Ne vprašajte, rekoč: Zakaj pa je žganje na svetu, 
če bi ga piti ne smeli? Za zdravilo (vračtvo) je žganje, 
ne za vsakdanjo pijačo. Zdravo je žganja ene kaplje po- 
žreti, kadar se u kako nezdravo sapo podaš — za kaj 
posebno težavnega primeš, ali u kaki nalezljivi bolezni 
betežnikom strežeš. Za žejo in za vsakdanjo pijo pa 
žganje ni; je strup. Naši rajni so dobro vinsko žganje 
u omarico varno zaklepali kakor smodnik, in le po kap- 
ljici so ga dali, kadar je bilo komu slabo. U sedanjih 
časih pa iz koruna (krompirja), celo iz žita in iz drugih 
stvarij žganje delajo, iz ljubega kruha strup naprav- 
ljajo, in ga ne po žlicah, ampak po kupicah, in celo po 
poličih izpijajo, tako da začne iz človeka goreti. Ali 
ni to groza pregrehe? — Ali ni pravični Bog nam 
ravno zato  podzemljic vzel, da nam ggnjijejo, ker 
so žganjarji toliko koruna u žganje pokuhali? Kaj 
bodo ubogi jedli, ako podzemljiec ne bo? Ali ne bo huda 
lakota tudi med nami ljudi morila, kakor jih je po Ir- 
skem in po Šleziji pretekla leta veliko jezer podavila, ko 
niso koruna, kruha ubogih, za potrebo pridelali! Gorje 
nam, ako zavolj pijanščine zaslužimo, da nas Bog z la- 
koto pokoriti začne! 

Ne govorite: Zega škof ne zastopitjo, n pišejo, 
kar ne vedo. 'Česiravno še nisem žganjepije sam po- 
skusil, sem pa po svetu zadosti videl in zvedel, kaj ne- 
sreče in žalosti žganje naredi. Pač bi nam bilo gorje, 
če bi si sami vse poskusili in se po nesreči drugih ne 
izmodrili! — Ako pa meni ne verjamete, prašajte zdrav- 
nike; vsi vam bodo poterdili, če le sami žganjepivci 
niso, da je žganje človeku strupna pijača, in vsak raz- 
vajen žganjepivec sam svoj morivec. Zdravniki vam bodo 
pričali, da je žganje prava človeška kuga, katera se loti 
tistega kraja ljudij, kder se žganje za navadno pijačo 
ima. Poslušajte popotnike, ki so po takih krajih hodili, 
kder je žganjepija doma; pravili vam bodo od strašnega 


910 


števila zdivjanih ljudij, kojih nobena druga skerb ni, ka- 
kor poslednji krajcar na žganju zapiti. Vi, preljubi Slo- 
venci, posebno na Štajerskem, še ne veste, hvala Bogu! 
kaj nesrečno žganje zna; zatorej vas je potreba pred to 
nesrečo svariti in prositi za sveto božjo voljo: Varujte 
se žganja in po nobeni ceni ne vadite se ga! Varovati 
se je lehko, odvaditi gorje. 

Ne rekajte: Kaj pa je škofu za to mar, ako mi 
žganje pijemo; saj ga za svoje denarje pijemo. — Vi 
ne zapijete le svojega denarja, marveč tudi premoženje 
svoje žene in svojih otrok, ter celo rodbino nesrečno sto- 
rite. Vi ne zapijete le svojega zdravja in življenja, tem- 
več tudi svoje poštenje in dobro vest, ter cele soseske 
nesrečne učinite. Vi zapravljate tudi svojo neumerjočo 
dušo, praznite nebesa in pekel polnite, zatirate dragi vi- 
nograd Kristusov, in ste krivi, da namestu žlahnega 
tersja poštenih božjih otrok le robidje poživinjenih po- 
šastij u njem raste; za sladko grozdje svetih čednostij 
le strupne vinike grehov in hudobij rodi. To, preljubi, 
tudi vašega škofa in vse duhovne pastirje močno zadeva, 
ki bodo enkrat za vas na sodbi stali. Gorjč nam, ako 
molčimo, kadar se sovražnik bliža. Sovražnik je nesrečno 
žganje, ki se hoče našega ljudstva lotiti. Povzdigati mo- 
ramo kakor trobenta svoj glas, in oznanovati ljudstvu 
njegove pregrehe. Bog bode vaše duše iz naših rok tirjal. 

Poslušajte torej, preljube moje ovčice, svojega viši- 
pastirja, kar vam u imenu božjem, in u imenu svete 
matere katoliške cirkve povem: Sveča volja božja je, da 
se žganja varujete in ga ne pijete, kakor le za zdravilo. 
» Varujte se, veli Kristus, da vaša serca ne bodo preob- 
ložena u požrešnosti in pijanosti, da dan sodbe nagloma 
nad vas ne pride." 

Sveta volja božja je, da vi gospodarji svoji drušini 
in delavcem žganja ne dajate, in jih ne razvadite, da 
se vam u žganje ne zgubijo. Jim nimate dati vina, ne 


911 


piva, ne gruševca pri težkem delu, u živežu jim zbolj- 
šajte, da bo mir, ljubo zdravje in sreča pri vas ostala. 
Sovražnega žganja varujte med svoje ljudi, kakor naj- 
veče nesreče! 

Sveta volja božja je, da se med seboj posvarite, 
ako čutite, da se kdo u nesrečno žganje podaja. Vi nje- 
govo dušo rešite; in to veliko velja! Le posvarite, pro- 
site, naj nikar žganja sam ne pije, pa tudi drugim ne 
kupuje. Ne nehajte, dokler žganjepivca pravemu spoved- 
niku u roke ne spravite; pa tudi molite in prosite Boga, 
naj mu da milost in pomoč, ne kaplje žganja okusiti. 
Obljuba, da se hoče pomalem žganja odvaditi, je prazna 
in goljufna obljuba. Grehu in pa hudi navadi se mora 
človek na enkrat odsekati, ali pa nikoli. 

Koliko veselje človek ima, ki je rešil človeka iz 
smertne nevarščine ognja ali pa vode! Še veče veselje 
nam bodi rešiti pijanca časne in večne nesreče, dati za- 
konski ženi zopet moža, otrokom zopet skerbnega očeta. 
Pa ne zabimo, da je veliko leže človeka pred žganjem 
zavarovati, kakor odvaditi. 

Kako bo pa za žganjarje, ki žganje iz koruna, iz 
zernja in iz drugih stvarij delajo, katere je dobri Bog 
ljudem u živež stvaril, ter na drugo ne gledajo, razun 
na svoj časni dobiček? Ne bo dobro za take na ostri 
božji sodbi. Naj bi oni preračunili, koliko hudega nji- 
hovo žganje po svetu stori, koliko kletve, boja in morij 
napravi, koliko nesrečnih rodbin in hiš žganje stori, ko- 
liko duš pogubi, kako malo pa ljudem prav za prav 
hasne, iz strahu in groze bi svoje kotle poprodali, peč- 
nice razbili, in vse svoje žive dni kapljice žganja za pi- 
jačo ne žgali. Ali časni dobiček jih slepi, da sodbe ne 
vidijo, katera jih čaka. 

Kakor pa ni le on hudobec, ki strupno pijačo ve- 
doma ljudem napravlja, ampak tudi tisti, ki jo ljudem 
ponujajo in prodajajo, tako bo tudi kerčmarjem gorj6, 

kateri škodljivo žganje ljudem točijo, ga po božjih potih 
in pri cirkvah na prodaj imajo, razun tega, kar je za 
zdravilo potreba. Kdor pijancem žganje nataka, se vseh 
grehov deležnega stori, katere pijanci učinijo; on za časni 
dobiček svojo dušo proda. In kaj pomaga človeku, če 
ves svet pridobi, na svoji duši pa škodo terpi? Vsi, ki 
žganje za pijačo kuhajo, sladkarijo prodajajo in lju- 
dem ponujajo, naj bi ga pili, so pomagavci peklenskega 
sovražnika, in bodo z zapeljivei in pohujšljivci člove- 
škega rodu svoj del imeli. 


Ta beseda je ostra, boste djali; pa vam povem, 
da je resnična. Le samo to pristavim, kar je sv. Peter 
svoje dni Judom djal: , Vem, bratje, da ste do sedaj iz 
nevednosti to storili." Ali zdaj ste slišali, kako škodljiva 
je žganjepija; in moje besede vas hočejo enkrat soditi, 
ako jih zametujete. — Vem, da se bo veliko ljudij mo- 
jim besedam celo posmehovalo; ali take uprašam, jeli 
se bodo na smertni postelji — na sodbi tudi smejali ? 
Njih smeh se jim hoče u jok spremeniti. 


Vas, preljubi očetje in matere moje, prosim za pet 
kervavih ran Kristusovih, ne dajajte žganja okušati svo- 
jim otrokom. Vas gospodarji in gospodinje zarotim, ne 
vadite svoje družine na žganje. Žganjepivei vam ne bodo 
zvesti hlapci, ne žganjepivke pridne dekle; žganje dru- 
žino izpridi in podivja. V pošteni srenjski poglavarji, 
župani, svetovalci in odborniki modri, posebno vam se 
priporočim; ne terpite žganjarjev, ne prodajavcev te ne- 
srečne pijače u svoji soseski, da se vam vaša srenja u 
jamo razboja in nesreče spremenila ne bo.  Potrebite 
kerčme u kojih žganje točijo iz svoje srede, odpravite 
tabernače, ki žganje okoli nosijo, če hočete, da blago- 
slov božji pri vas ostane, in vas Bog ne zapusti. Varo- 
vati vam je lehko, če le prav hočete; ali ljudi žganja 
odvaditi vam bo gorje. 

Poslednjič se vam, ve zakonske žene in hišne ma- 
tere priporočim, na vas svoje posebno zaupanje imam. 
Bodite ve angeli varhi svojih možev, svojih otrok in vse 
svoje. družine. Varujte jih žganja, če nočete pekla že na 
tem svetu imeti. Bog je vam ženam trojno orožje dal, 
ki vse premore: lepe, mile besede, prošnje, in pa solze. 
Branite svojim na žganje hoditi; če lepa beseda ne zda, 
na kolena pokleknite, s povzdignenimi rokami prosite 
žganja ne piti; in če vas ne slušajo, jokajte se. Se vam 
vaši možje ali pa otroci te nadloge privadijo, bote sirote 
kervave solze pretakale, pa bo prepozno. 

Varujte se zapeljive pijače pa čudi ve žene. Gerd 
je pijanec, da ni pod solncem geršega, pa še veliko gerša 
Je pijanka, posebno pa žganjepivka; ona še svojega srama 
ne pokrije, pravi sveto pismo. Zato je bilo pri starih 
Rimljanih ženskemu spolu vino celo prepovedano. 

Ta je vašega viši-pastirja glas, kateri se za vas, 
preljube moje verne ovčice, močno bojim, ker čujem, da 
se vas hoče žganje, ta neusmiljena kuga lotiti. Oh sto- 
rite, da se moja žalostna pesen meni u veselje spremeni, 
ako se bote žganja varovali, in nikoli nikder čuti ne bo, 
da bi bili pošteni, čedni Slovenci gerdi žganjepivci. Ne 
zaverzite moje priserčne prošnje, da tudi Kristus, naš Go- 
spod in najviši Pastir nas zavergel ne bo. — Kateri se 
bodo pa po tem nauku ravnali, in žganja skerbno varo- 
vali, naj bode božji mir in milost ž njimi! Amen. 

93, Černe bukve, 
(Novice 1. 1846.) 


Nobena strast človeka toliko ne strati in ne po- 
živini, kakor pijanost. Pijanci zapijejo pamet in so svoji 
lastni, pogosto pa drugih ubijalci. Najsiravno takih ubi- 
jalcev ne obešajo, božji pravici saj ne bodo utekli. Le 
poslušajte ! 

Na Koroškem, blizu Kranjskega rudarji rudo kop- 
ljejo. Med njimi je delal priden mož, pa ž njimi pijan- 
čeval ni; potreba mu je bilo za ženko in otroke sker- 
beti. Rekli so mu, da je skopec; on pa vsega tega ni 
porajtal, tudi ne kervavo zasluženega denarja zapijal, 
kakor njegovi tovarši. 

Izvejo preteklo zimo, da bo u drugo jamo delat 
šel, ter ga posiloma nagovorijo, da jim za odhodnico 
poliček žganja plača, naj bi židane volje bili. Pa kaj bo 
poliček žganja za ljudi, ki žganje kakor vodo pijo! — 
Uložijo in sklenejo tovariša prav hudo upijaniti. Siro- 
mak ga je preveč potegnil, rekoč: saj moje denarje 
velja! Pa hitro ga je žganje goljufalo. Ne deržijo ga 
noge, ne nosi mu glava; celo jezik se mu ne obrača. 
Uleže se, in hoče pijanščino prespati; hudobniki mu pa 
pokoja ne dajo, temveč ga posilem z žganjem tako na- 
lijejo, da se više ne zave. Na to ga s černimi perti po- 
krijejo in se nad njim derejo, kakor bi nad merličem 
bile peli. — Oh, le prehitro se je šala u žalostno res- 
nico o premenila! 

Mož se izdrami, žene in otrok spomni, ki jih skerbi po 
očetu, ter pomalem, čeravno ves omočen, k domu koleha. 

Uleže se in ne ustane več; u kratkih dneh ga pogreb- 
niki na pokopališče nes6; uboga udova in pa dvoje za- 
puščenih sirot za rajnim joka in stoka. .Tako se vražji 
smeh u žalost in jok spremeni, in vsem tistim ostro 
šibo žuga, ki piti silijo, ter se jim dobro zdi, če tova- 
riša upijanijo. 

Goreče so gospod župnik na černem grobu pove- 
dali, da je vsem pogorela; pa kaj pomaga, ker se be- 
seda še tako lepa in sveta takih brezdušnikov ne prime, 
ki se otresejo in še hujše pijejo! pijanec se še le spre- 
oberne, kadar se u jamo zverne. 

U černe bukve pa zaslužijo, da jih zapišemo, naj 
jih berejo, ki preradi piti dajajo, pa še rajši piti silijo. 
Persiljena reč ne stori dobrega in Bog nas vari take 
dobre volje! 


A. Kruha, pa tudi nauka za uboge. 


(Novice l. 1846.) 


Leta 1749 bila je huda zima. Bogaboječi udovi 
na Francoskem se je terda godila, ki je z veliko težavo 
svojo ljubeznivo nedolžno družino redila. Svoje dni so jo 
prijatli žlahno gospo Antonijo imenovali; odkar so pa 
rajnega moža pokopali, ni prijatlov u hišo žalosti več. 
Bila je še mlada in zala, modra in poštena gospa, ki se 
je u nadlogah naučila Bogu lepo služiti, in to Je bilo 
njeno bogastvo. 

Branila se je uboštva, dokler je mogla, tudi nu naj- 
veči sili serca izgubila ni; zdaj pa zboli in milo svojo 
deco gleda, ki so nedolžni krog postelje stali in se jo- — 
kali. Po zdravnika pošljejo, ki pride in gospej zdravila 
napiše; pa kaj pomaga! Čeravno zdravnik pota ne računi, 

vender nimajo s čem zdravila plačati in zapuščena udova 
že čaka smerti. 

,AXdo se bo neki te uboge reve usmilil, kdo tej 
ubogi materi pomagal?" izdihuje kmetiška babela poleg 
bolenice, katero je obiskat prišla. ,Bog bo pomagal, 
rahlo bolena gospa odgovori. , Pa tudi jaz bom mami 
pomagal," pristavi ves serčen najstarejši sin uboge 
udove. 

Tonej reče, in pobere napis zdravila, (bil je še le 
u dvanajstem letu) in gre rekoč: ,Le počakajte mama, 
da nazaj pridem." Še ni pol ure minilo, že Tonej ma- 
teri zdravilo prinese, natanko po napisu narejeno, ter ji 
ga smejč ponudi. Pija materi čudno dobro d6; bolezen 
se z božjo pomočjo na bolje oberne, kakor je zdravnik 
presodil, gospa ozdravlja na telesu in tudi nje serce je 
zopet veselo. | 

Mati zakliče Toneta k postelji in ga izprašuje re- 
koč: ,, Kdo pa je tebi to žlahno vraštvo dal, ki mi je tako 
hitro pomagalo, da mi je boljše, da lehko govorim, in 
bom, kakor zaupam, zopet ozdravela?" Ne meni hvala, 
mama! ne meni hvala, da bote ozdraveli." ,Komu pa?" 
reče mati. , Ali mi boš pomočnika utajil ?" ,Lehko vam 
ga povem," — pravi Tonej. ,Ko sem vas videl, kako 
ste bili že slabi in bledi ko smert, me je grozna žalost 
opekla, ter sem sam pri sebi djal: umreti u imenu 
božjem bi bilo prav, pa umreti od same revščine bi bilo 
saj prehudo in pregerdo. Sklenil sem iti, ne nad Boga, 
ampak nad ljudi. Pobral sem zdravnikov napis, dirjam 
in poterkam .na zdravilčarjeva vrata, ki je u naši soseski, 
in poprosim za drago zdravilo, ki ga je materi moji po- 
treba. Pa sosed hoče za zdravilo tudi plačilo. Ni se dal 
preprositi, dokler mi ni na misel padlo, da sem mu rekel: 
Gospod, pomagajte moji materi, da ne umerjejo, in če 
ozdravijo, pridem k vam služit. C'Terden sem že koj, in 
tudi pravijo, da imam dobro glavo. Bodite vender tako 

dobri, in vzemite mene za plačilo, naj že bom vaš strežaj 
ali pa zdravilski dečak, Le recite hitro; za vse sem pri- 
pravljen. Zdravilčarju sem se usmilil, ker so me solze 
polile. Dal mi je zdravilo za vašo ozdravo, mati; in 
jutri pojdem u lekarnico služit." Mati se je od veselja 
jokala in ni vedela besede spregovoriti. U nekoliko letih 
se je Tonej pri tem lekarju izučil, se po svetu podal, 
im je l. 1747 svoji ubogi materi iz Pariza to-le pisal: 
»breljuba mati! Veliko sem preterpel, sem bil 
lačen, reven in truden, zdelo se mi je, da mi ni živeti, 
zaupanje do Boga in do ljudij me je zapuščalo; zdaj je 
pa Bog moje molitve uslišal, ljudje so mi dobri, in kar 
sem se naučil, mi je pomagalo. Potolažena mati, oterite 
si solze! Dobro službo sem dobil, ter vam bom vaše 
stare dni polajšal in poslajšal. Kraljevo oblastvo me je 
za zdravilskega pomočnika postavilo pri svoji Hanove- 
ranski vojski na Nemškem. Kolika sreča za me.% | 
Anton se je na vojski dobro nosil. Serčen domo- 
rodec je bil u boju, pa tudi priden radovedec sebi za 
poduk in ljudem za pomoč. Nesreča je lekarja tudi na 
vojski lovila. Petkrat je predaleč med sovražnike zašel, 
svojim domačim tovarišem pomagat, ki so u boju po 
polju u svoji kervi ležali, in petkrat so ga sovražniki 
ujeli. Pa tudi ujet se je pridno učil, kamor je prišel, in 
kar je na Nemškem dobrega videl in slišal, vse si je 
skerbno zapomnil. Ko so ga u Frankfurt, imenitno 
mesto na reki Majn, prignali, so mu dali na voljo, naj 
si prebivališče poišče, kder mu je ušeč. Anton si je izvolil 
hišo, ali bolje reči, delavnico pervega slovitega lekarja u 
celem mestu, po imenu Majer, ki se je tisti čas na lečbo 
ali kemijo med Nemci najbolj zastopil. Kadar so Ma- 
jerjevi k mizi sedli, dobro jedli in pili, je Anton u svoji 
čumnati svoj kruhek použil, in se vode napil. Enkrat ga 
gospod Majer na kosilo povabi. Med kosilom najde An- 
ton na svojem okrožniku podzemljic, ali podzemeljskih 

jabelk, katerih še okusil ni; pa samo videti jih, se mu 
že gabi, in hoče mu slabo prihajati. ,Kaj pa vam je, 
gospod Anton?" ga Majer pobara. , Groza me je pred 
tem, kar ste mi na okrožnik položili; — kakošna pa je 
ta jed, pred katero se mi toliko gnjusi?" Lekar: ,Pod- 
zemljice so ali pa korun (krompir) kakor mu pravijo." 
Anton: ,,Podzemljice! — po Francoskem le svinje ž 
njimi pitajo." ULekar: ,Po Nemškem se ljudje ž njimi 
Živijo; in veliko bolj jim tekne." Anton: ,Ali pa ne 
veste gospod Majer, da so ljudje od teh nevarnih jabelk 
svoje dni gobe, neznano bolezen dobili?" Lekar: , Bral 
sem, bral to basen u starih bukvah, pa vem, da je 
prazna, in da so podzemljice za ljudi prav tečen živež! 
— Anton! vi ste moder in visoko učen Francoz; nesite 
ta kruh na Francosko, in bodete svoje uboge ljudi la- 
kote rešili." Anton: , Mislite, da bi veljalo?" Majer: 
,Na mojo besedo, ker vam jaz za to dober stojim! 
Hvalo Bogu! dobro delo bo to, ter ga morate vi, Anton, 
vu svoji domači deželi poskusiti !" 

Še pol leta je Anton u Majerjevi hiši ostal, se 
skerbno lečbe učil, se je rad vsaki dan podzemljie na- 
jedel; pa ni gob, ne druge bolezni od žlahne jedi dobil. 

Stari Majer ga je veliko obrajtal; njegova edina 
hči Marjeta ga je rada videla. Le besedo bi bil Anton 
rekel, in njegova žena bi bila, pa celo Majerjevo pre- 
 moženje njegova dota. Ravno ob tistem času ga pa izpu- 
stijo, naj zopet lehko u svoj kraj gre. Anton zapusti 
nevesto, bogastvo in vse dobrote, ki jih je na Nemškem 
imel, ter se domu poverne k svoji dragi materi, zopet 
delat in terpet za svojo žlahto, ki je na Francoskem 
na-nj čakala. 

L. 1766 je Anton u Parizu živel in je kot viši 
lekar u kraljevem poslopju invalidov služil. Velika dra- 
ginja in pa huda lakota je bila po Fracoskem leta, ki 
se je pisalo 1771. Anton bere neko jutro slavno vpra- 

šanje visoke šole u mestu Besanson, kako bi se gospo- 
dinjstvu pomagalo u tej hudi lakoti in draginji? , Kdo 
ve kako stvar najti, ki bi na mestu žitne moke, ravno 
tako močna, tečna in zdrava bila, njemu bo veliko pla- 
čilo." Anton ravno to domače vprašanje prebere, kar 
mož z nogo vrata odpre in velik jerbas pa polno mavho 
na tla postavi, rekoč: ,Nate zdravilske robe, iz Nem- 
škega, ki so jih od severja včeraj vam pripeljali. Težko 
je bilo, da je nosaču od čela kapalo. Anton jerbas od- 
krije in u slami pismice najde, ki ga je roka pisala, 
njemu dobro znana, ter bere le-te besede: ,Lehko, 
da ste Marjetke pozabili; jaz pa še pomnim, kar ste 
nam u Frankfurtu obljubili in u roke segli, da bote sto- 
rili iz ljubezni do ubogih ljudij. Pošljem vam mavho in 
pa poln jerbas podzemljic. Zasadite to drago seme u 
kako zapuščeno peščanico, naj si bo u pesek ali ger- 
movje, kakor vam rado. In kadar podzemljice dozorijo, 
prijatel! razdelite jih med znane uboge ljudi u spomin 
svoje Marjete." | 

Od te dobe sklene Anton visoki šoli Besansonskega 
mesta odgovoriti, pa ne s praznimi besedami, ki naj ne 
zdajo, ampak u djanju pomagati. Zasadil je podzemelj- 
skih jabelk, katerih se je pri Majerjevi mizi toliko ustra- 
šil, na gredo u vertu pri invalidih. Od ravno te dobe 
je pa tudi dober prijatel ubogih ljudi veliko težav in 
sovraštva prestal, kakor se vsakemu godi, ko si kaj no- 
vega še toliko dobrega umisli, kar"neumnim ljudem po 
pameti ni. Nerodovito zemljo zasaditi, pa vsem potreb- 
nim in lačnim celega kraljestva kruha prirediti — kako 
lepo, zlato dobro delo! Anton poprosi kraljevih namest- 
nikov, naj mu pomagajo žlahni sad po deželi razposa- 
diti; pa kraljevi oskerbniki niso utegnili se s podzem- 
ljieami pečati. Anton poterka na vrata učenih mož, 
gospodarjev in posvetnih modrijanov; pa vsi ti modri 
možje mu ne vejo dosti dopovedati, kako nezdrava, 

škodljiva bi ta nova jed bila, na kateri bi ljudje trešliko, 
- gobe, in Bog si ve, kaj vse dobili, kakor so vse te ne- 
umnosti brali, pa ne poskusili. Kaj čuda! tudi ubogi 
ljudje, ki so stradali in gladovali, ga zaničujejo, čer- 
tijo, ter ga imajo za bedaka, ki ljudem u koritih kruha 
ponuja. | 

Anton se zdaj k Francoskemu kralju poda. Milo 
ga Ljudevit XVI. posluša, kako mu Anton podzemljice 
hvali, ki nam jih je dobri Bog za uboge dal, kakor 
svoje dni nebeško mano Izraelcem u puščavi, da ž njimi 
kralj lehko vsem potrebnim celega kraljestva vsakda- 
njega kruha dd, kakor usmiljen in skerben hišnik božji. 
Kralj ukaže Antonu štiri in petdeset oralov celine na 
Šalonski ravnjavi odločiti, naj jo obdela in z laško re- 
pico nasadi. Čez nekoliko mescev pride zopet Anton u 
kraljevo poslopje. Na povelje kralja se mu vsaki kra- 
ljeve družine prikloni, in Anton kralju višnjevo evetlico 
z rumenimi popki poda, ki je ni bilo u kraljevih vertih 
najti, rekoč: ,Kralj! tukaj je evet; tudi sad za njim 
pride, kakor zaupam, in uboščeki bojo vaši kraljevi 
skerbi hvalo vedeli, ko jim ne ho več potreba lakote 
umirati." 

, Gospod !% mu kralj odgovori, ,vam bo Francosk0 
hvalo vedelo, ki ste mu dali kruha za uboge." 

Kralj Ljudevit XVI. je celi tisti dan evetlico nosil, 
ki mu jo je Anton podal; tudi kraljeviči in žlahtniki, 
vsi kraljevi služabniki so storili, kar so kralja videli. 
Poslali so ljudi na Šalonsko polje, kder so podzemljice 
rastle, korunovih evetlie nabirat; in repica je celi dan 
čast kraljeve svetinje na persih imela. 

Po celem kraljestvu so govorili od gospoda Antona, 
Augusta Parmantira, in ga hvalili, ga častili in najime- 
nitneji možje so ga h kosilu vabili. Mnogo zdravico so 
mu napivali. Tudi pri mizi Franklina ustane gost in 
mu napije rekoč: ,Na zdravje Antona in podzemljic !" 

— ,Ne tak6, veli čestitljivi stari Franklin, ampak menda 
ste mislili napiti: na zdravje Antona, in lačnih, hvaležnih 
ljudij ! | 

Tak6 se še zdaj ljudje radi dobrot branijo, katerih 
ne poznajo, čertijo dobrotnike, ki jim dobro ponujajo, 
in jih modro ravnati učijo: kakor postavim občinske spa- 
šnike razdeliti in obdelati. Nočejo razumeti, kar jim 
sveti Pavel pravi: ,, Vse poskusite, in dobro ohranite !% 
To je ljudstva pervi gerdi greh: ,terdoglavnost". 

Kadar pa ljudje dobrote, ki se jim posilijo, lepo 
zavživajo, in se jim po njih dobro godi, radi radi svojih 
dobrotnikov pozabijo, ki so jim dobrote posiloma dali. 
Ljudje po mestih, kakor po deželi, vejo veliko povedati 
od imenitnih razbojnikov, od ponočnih strelcev in več 
takih kvant; kdo je pa u naše kraje ljube podzemljice 
prinesel, kdo je pervi kolovrat naredil in ženske presti 


učil, — tega nobeden povedati ne ve; in to je druga 
gerda pregreha ljudij: ,nehvaležnost". 
Nauk. (Učimo se. radi dobrih novih rečij — pa 


tudi starih dobrotnikov ne pozabimo; in če jim druge 
zahvale ne damo, saj za nje pomolimo, naj jim Bog plati! 


Slomšek IV. 91 

25, Kako se ob hudi uri obnašati? 
(Novice l. 1844.) | 


Visoko pod nebom je čudna kovačnica; imajo ogenj 
in vodo, veter piha hujše ko kovaški meh; napravijo dež, 
sneg, točo in clo strelo izkujejo. Kdo pa tam dela? 
Babjeverci dolžijo čarovnice, kl so nedolžne, kakor mi, 
ker jih ni. On, ki zapoveduje morju in vetrovom, vse- 
gamogočni Bog ima megle u svoji oblasti — vetri so 
njegovi delavci. Če je ravno previsoko, da bi kdo u to 
čudno kovačnico videl, kako se tam godi: nam je dobri 
Bog vender toliko pogledati dal, da se nam ni čara bati. 

Poglejte pečatni vosek, Ako ga po suknju dergnem, 
da se ugreje, majhne listeke papirja na se potegne in 
spet izpusti. Tudi smola in svila to delate. Če pa ste- 
kleno kolo tako ugreješ, se toliko ognja nabere, da iskre 
od njega pokelajo. Vse polno je takega ognja pod ne- 
bom; nebeški ogenj mu pravimo. Kakor na svili, smoli, 
steklu i. t. d. nebeški ogenj obudiš, da se nabere, tako 
ga po srebru, zlatu, železu i. t. d. zgubiš; ves skoz 
njega šine. Megle so ob hudi uri nebeškega ognja polne, 
ki se po vetru brusijo. Je ena megla prepolna, se ogenj 
k sosedi zažene in zablisne. So pa oblaki prepolni in 
blizu zemlje, nebeški ogenj na zemljo šine in strela udari; 
kar se po zimi malokdaj zgodi. | 

Strela je dvojna, kakor pravijo, vodena, ki ne uname, 
kadar kaj takega zadene, kar ne gori rado, in ognjena, 
za katero začne goreti. Pogosto pa dvakrat hitro za- 
pored na ravno tisto mesto udari, in če pervokrat uname, 
drugokrat zaduši. 'Tako tudi u dimniku ogenj zadušiš, 
ako hitro vdnj ustreliš. 

Nekateri se blisku skrivajo, drugi noroglavci ga 
sponašajo; nobeno ni prav. VU slovenskih goricah je na 
zglavju kapelica stala, kamor so ljudje ob hudi uri pod 
streho bežali. Neki noroglavec se spakuje, med vrati 
stoji, u megle zija, ter z očmi blisk oponaša. Rsk! se za- 
bliskne in vreže, ter noroglavca na priči ubije. Tovariši 
vsi plahi zbežijo. 

Si ob hudi uri na polju, ne letaj, ne goni živine 
in ji blizu ne hodi; ne vedruj pod hrastom (dobom) ali 
orehom, ne pod košatim, visokim drevesom. Najvarneje 
se na zemljo vležeš, pa ne blizu vod ali močarij, ne 
zravno staveh, kupov snopja ali osterv, tudi na kozolec iti 
ni varno. Si pod streho, ne hodi pod kap, ne k oknu, 
ne blizu peči ali dimnika; ne pripusti, da bi skoz od- 
perta okna ali vrata veter vlekel. no okno odpreti je 
varno, da žvepljeni sopuh, ki se za strelo kadi, ljudij ne 
zaduši, ako bi udarilo. U cirkvi ne bodi blizu zvonika, 
orgel ali sten, najvarneje je po sredi. Ni varno veliko 
srebernine ali železnine ali kaj takega pri sebi nositi, po 
katerem strela rada potegne. Po noči raji ustani, ako 
nevarnost čutiš, da te u postelji ne dobi, ako bi udarilo. 
Nevarno je megli kaditi; po dimu rada strela švigne — 
še nevarniše megli zvoniti; zvonik najprej zadene. Leta 
1183 je pri samem zvonenju u treh mescih 96 ljudij 
strela ubila; zato je prepovedano. 

Dalej ko udari, poznej zagermi; prej ko za hliskom 
trešči, bliže zadene. Je blisk in grom ob enem, udari 
pri nas. — Ne letaj prenaglo gledat ; lahko bi drugokrat 
udarilo. 

Če u kako prebivavnico trešči in ljudje omedlijo, 
hitro okna odpri, ljudi pa vun u zdravo sapo znosi. 
Razreži jim oblačila, posebno krog vrata in vse razprosti ; 
polij jih z merzlo vodo ter jim u prav merzlo vodo po- 
močene perte okoli glave devaj. Pošlji po zdravnika, naj 


jim pušča, če so terdne nature. Dergni jih po vsem 

životu s kertačami, katere u merzlo voda pomakaj. 
Pihaj jim u lice, pa tudi s cevjo skoz usta, ko jim 
nos zatisneš. Dobro je tudi, take u rahlo zemljo za 
eno ped na debelo do lica zagerniti; glava in persi 
morajo nekoliko više biti. —  Nekateremu roka, ali 
noga, ali pol života odreveni, pa se jim vender pomaga 
s skerbnim ribanjem, naj so ravno od strele očerneli. 
Večkrat je pa tudi nagla in neprevidena smert, pred 
katero nas Bog obvari! 

Po polju ljudje strelo iščejo, neko sožgano danje, 
ki pravijo, da ga je blisk prinesel, in da ga je dobro u 
zernje djati, da zernja moli ne jed6. Pod nebom u me- 
glah ni kamenja, strela pa, kamor udari, železo, srebro 
in druge take: reči raztopi, tudi kamenje sožge in raz- 
drobi; tako kamenje imajo za strelo. 

Strašen je nebeški ogenj, pa tudi potreben in ha- 
snovit za zdravje in rast. Zdravniki imajo kolovrate, ki na 
steklenih nogah stojijo; med svilo vertijo veliko stekleno 
kolo, da se ognja nabere. Ako se s perstom dotekneš, 
kerhko pokne in te po celem životu zmekini. Naj bi se 
prav veliko takega ognja nabralo, vola ubije. S tem se 
ozdravi protin, mertvi udi in več takih boleznij. Še veča 
dobrota je nebeški ogenj za. zdrav zrak in rast. Po gro- 
menju in bliskanju vse lepše raste, tudi gobe po dobravah. 

Strelo lahko napeljamo, ako ji magnet nastavimo ; 
toda mora biti u najviši kraj nasajen, drot pa. dobro po 
strehi napeljan, sulice ne preredko. Ako se preredke, 
ali je drot rija snedla, je magnet tudi lahke nevaren. 
Strelo na se potegne, pa ji pota po drotu zmanjka; po- 
verne se in u streho zakadi. Svoje dni so lepe visoke 
lipe, hajke in taka drevesa zraven hiš stavili, in marsi- 
ktero hišo nesreče ovarovali; pa vender je bilo nevarno 
ob hudem vremenu pod tako drevo stopite. 

Kadar se zvečer prav gosto brez gromenja bliska, 
pravijo, da se iz vic sveti; ali to so prazne besede. Je 

huda megla daleč, vidimo blisk, pa gromenja ne slišimo. 
Je nebo megleno in mokrotno, se blisk po meglah blišči, 
kakor mesec, kadar skoz okno u kako vodo sije in na 
steno blišč dela. Se bliska po letu zvečer od severja, 
bo hitro dež, naj bi še tako vedro bilo; ako ne tisto noč, 
pravijo, gotovo drugi ali tretji dan: toda mi uganjamo, 
Bog pa ugane in stori, kakor njemu dopade. 


26. 0 koleri nekaj." 


Ker je bila naša vas u veliko nevarnost prišla, 
ne morem Boga vsegamogočnega dosti zahvaliti, da sem 
poskusil, in tako hitro za to strašno bolezen pomoč in zdra- 
vilo našel. Kolikor bolj je nevarna bolezen, toliko leže se 
da ozdraviti, in kakor bolezen — brez zdravil — smert 
pripelje, tako pusti bolnika, če se zdravila rabijo; in 
kakor gotovo umerje, katerega bolezen brez zdravil na- 
pade, ravno tako spričuje skušnja (kakor da je dvakrat 
dvoje štiri), da kar eden ne umre, če le moje lehko 
zdravilo rabi; vender je treba, da bolnik ne neha poter- 
pežljiv biti, drugi pa, kateri mu strežejo, strežbe ne 
opustijo. 

Ko so bili že trije na naglem umerli in je gosposka 
spoznala, da je nevarna bolezen že tukaj, sem precej 

1 Po knjižici l. 1831 posebej izdani z naslovom:  , Prepis 
eniga pisma gospod fajmoštra v' Babolni na Tisi na Ogerskim, v' 
kterim pišejo ta skerbni gospod, kako so srečno zdravili tiste, ktere 
je bolezen kolera prijela. 8%, str. 8." Na koncu se bere: Bobolna 
per Tisi 3. veliciga serpana 1831. Janez Morvaj, fajmošter. Primeri 
bibliografijo 'Slomš. I. str. 231, opazka 2. — Izvod te knjižice 


hrani se u bogoslovski knjižnici ljubljanski pod znamenjem F/65. 
Ured. 

znamenje bolezni pri pervih treh mertvih preudaril. — 
Ker bolezen stori, da človek na naglem omerzne, sem 
pri dveh moških, ki sta spet s vsemi znamenji te bo- 
lezni zbolela, in ker sem mislil, da tako moreta umreti, 
in da jima škodovati ne morem, če jima tudi ne poma- 
gam, skusil jih dobro ogreti. — Rekel sem tedaj oba 
holnika u postelj djati, dobro odeti, jima gorke oblage 
in gorke pijače dati, vodo pa sem prepovedal. Ta moja 
skuzba je bila z božjo pomočjo toliko srečna, da sta oba 
moja moža ozdravela. (To je bilo dobro, da sta oba rada 
ubogala). 

To mi je še večo serčnost dalo, svojim ubogim 
bratom pomagati, ker mi je kmalu po tem prepis pisma 
nekega nemškega zdravnika iz Rusovskega, ki ga je 
svojim ljudem pisal, u roke prišel, in sem u novicah bral, 
kako u Rigi bolnike zdravijo. Iz teh se je pokazalo, da 
sem prav začel zdraviti. Torej sem u cirkvi in zvunaj 
eznanil nevarne nastopke te bolezni in kako se je na- 
sproti lehko obvarovati, če se pomočki zoper njo rabijo. 
Kako se mora bolezen zdraviti sem svoje župljane pod- 
učil. Tistih," kateri radi ubogajo kar eden ne umerje, 
tistih pa, kateri u svoji gerdi, slepi neumnosti terdo- 
vratni ostanejo, ali pa če bolnik, ker velikokrat pamet 
zgubi, iz neumnega usmiljenja tistih, ki mu strežejo, 
merzle vode dobi, kar eden ne bo smerti odšel. — 

Vse zdravljenje obstoji u tem: Ljudje so bili, še preden 
je bolezen prišla, podučeni, kar se tudi še zdaj vsak dan 
zgodi, po katerih znamenjih se spozna, da se bolezen človeku 
bliža ; če kdo začne u glavi vertinec, slabe rokč in noge, 
kakor da bi bile razbite, težave u želodcu ali grižo do- 
bivati, se mora precej uleči. Bolnika rečem u gorko po- 
stelj djati, s kocami in kožuhi odeti tako, da nikder ne 
more kaka merzla sapa do njega, sam nos ostane odkrit, 
glavo pa rečem zakriti. — Kadar se bolnik vleže, pri- 
pravi se tudi oblaga takole: nekoliko bele mete, abrote, 

šetraja, žajbeljna in papeljnov, ki po potih rastejo, se 
nareže, z vodo popari, ali pa se te na drobno zrezane 
reči med dve ruti denejo in na eni strani z gorkim vi- 
nom namočijo, in gorke naglo položijo na želodec bolniku, 
ki se pa mora precej spet dobro odeti. — Tudi pijača se 
hitro in lehko pripravi, namreč; bela meta, bezeg ali 
pa kamilice, se na vodi skuhajo in to bolniku gorko 
daja. Če ni bele mete dobiti, vzamem tudi polaj, kateri 
pri nas po travnikih raste. Če je bolnik žejen, se tudi 
ječmena na vodi skuha, in to gorko piti daja; če je 
lačen, da se mu gorka juha, za pijačo pa ječmenove 
vode. Kadar bolnik vročino prestoji, katera bolezen pre- 
žene, ostati mora še pod odejo u vročini, katero pa rad 
poterpežljivo prenese, kakor sem velikokrat skusil, ko 
sem bil sam pričujoč. Dokler se bolnik še poti, mu 
rečem suho, čedno perilo preobleči. Če tudi začne bol- 
niku boljše prihajati, vender še ne pustim gorke oblage 
z želodca odvzeti, temveč znovič pogreto naložiti in bolnika 
do vratu z dvema rjuhama odeti, da se na naglem ne 
prehladi. Če se bolnik tudi pod rjuho vedno poti, je 
dobro znamnje, takrat mu pustim vstati, toda se mora 
po zimsko obleči, in kadar se gorke juhe najč, mu do- 
volim tudi malo vina. 'Tako že mnogi mojih bolnikov, 
ki so zjutraj zboleli, zvečer že po hiši hodijo. 

Da se priprosti ljudje pripravijo, da se vležejo, jih je 
treha neprenehoma prositi, in opominjati. Mene že persi 
bole, zakaj nepodučenim ljudem je komaj mogoče kaj 
pametnega dopovedati. — Tri tedne sem od jutra do ve- 
čera od hiše do hiše hodil (zakaj bolenišnice tukaj ni bilo 
mogoče napraviti), sem pri bolnikih šlatal njih roke in 
noge, in se nisem nič bal, tako da sem od same velike 
hoje in od govorjenja ves oslabel; pa tisto veselje me 
je oživljalo, ki sem ga pri misli občutil, da nam je 
Bog, kateri nas po pravici tepe, vender pomoč podal, 
gotovo pomoč, kako se zamoremo najhujše teže njegove 


928 


kazni, namreč smerti, obvarovati, in veselje, da sem s 
pomočjo božje milosti svojemu bratu življenje otel, me 
z novo močjo navdaja. 

Zraven tega, da bi prederzen ne bil videti, in da, 
ker življenje drugih ljudij otevam, sam svojega ne zgubim 
(zakaj tega nisem vreden, da bi Bog zavoljo mene kak 
čudež storil), sem dve ženski najel, sem ju z gledanjem 
naučil, kako jaz zdravim, in sem jima obljubil, da bo- 
dete obe za vsakega bolnika, katerega bote ozdravile, 
osem grošev dobile, če pa bolnik umerje, ne bote dobile 
nič. Poverh sem jima obljubil, če bodete pridni, za njih 
pridnost dva starja pšenice. To je bilo mejim župlja- 
nom treba storiti, zakaj, ker se je od začetka hiša, u 
kateri je bil kak bolnik, zastavila in zaperla, se jih je 
veliko zavoljo straha skrilo, bolnika je bilo težko naglo 
najti, in zdravljenje je bilo zato silno težavno. Ti dve 
Ženski pa ste prav pridno sledile vsakega bolnika. 
Da bi ljudi pripravil, da bi bolnika hitreje napovedali, 
ker je bolnikov čedalje več bilo, sem gosposko prosil, 
naj bi nič več hiš ne zapirali, ker je to več škodovalo, 
kakor koristilo. Pa tudi ljudi bi ne bilo dosti, ko bi 
bili hoteli vse hiše zastaviti. Dva groba sem tudi za- 
povedal izkopati, in sem oznanil, da bom rekel tiste 
bolnike, kateri se bodo skrivali, ali kateri pri zdravljenju 
ne bodo pokorni, precej pokopati, ko bodo komaj umerli. 
Le tako mi je bilo mogoče s priprostimi ljudmi kaj 
opraviti. 

Nekatere bolnike pa bolezen tudi hujše prime; s 
temi ravno tako ravnam, kakor sem že povedal. Če pa 
tako ne morejo u pot priti, rečem nekatere pariti, nekatere 
pa kopati. Pariti se d4 bolnik takole: Čeber se prinese 
in bolnik se u njem na stolček posadi, k nogam belni- 
kovim na dno čebra se denete dve ali tri vroče opeke 
ali kamni, na katere se jesih na pol z žganjem zmešan 
vlije, bolnik se hitro do vrata s kocami ali kožuhi zavije, 

da soparica ne more nikod vun; razbeljene opeke pa se 
tako dolgo premenjujejo in znovič polivajo, da se bolnik 
začne potiti. Po tem se bolnik mora :posušiti in obri- 
sati, se preobleči in u postelj spraviti, in gorko oblago 
na želodec dobiti (kakor je bilo pred rečeno). S soparico 
se tudi takole lahko ravna: Naseka se akacijnih vej, te 
se u vodi pri ognju zavr0 in vroči krop u čeber vlije. 
Bolnik se vsede na stolček u čeber in pod noge se mu 
dene spet drug manjši stolček, da noge do kropa ne pri- 
dejo, tako se spet dobro zavije, da ga soparica spoti. 
Skuhane akacijne veje so po moji skušnji boljše, kakor 
pa dišeče zeli, katere sem poprej rekel kuhati in bolnike 
u njih kopati. U gorki kopeli je treba bolnika tudi 
okoli in okoli zaviti, — Če bolnika božjast lomi, rečem 
da mu s kafernim jesihom in žganjem roke, noge in celi 
život ribljejo. "Tudi takim bolnikom rečem, gorke vode 


— cod kuhane mete dajati, tako dolgo, da nagnjenje do ko- 


zlanja ali griža preneha in ne maram, če tudi kuhano 
vodo bolnik iz sebe meče, da se le želodec ogreje, bo 
tudi rajši vse u sebi obderžal. Za žejo je tudi tukaj 
gorka ječmenova voda, in obloga čez želodec se ne sme 
pozabiti. Resnično s tem oskerbljevanjem sem tudi take 
ozdravil, katerih rešiti nisem nič več upanja imel. 

U Babolni na Tisi se je bolezen začela 25. julija, 
in kar jaz vem, jih je do danes zbolelo 120; od teh jih 
je umerlo 21 domačih in en ptujec. Od teh, ki so umerli, 
pervi trije niso. nobene pomoči imeli, drugi pa so bili 
zapuščeni otroci, ki so neskerbnim materam umerli, ali 
pa neubogljivi svojeglavni starci. Da so ti umerli, je bilo 
najbolj to krivo, da niso prave postrežbe imeli, ker so 
pustili bolnikom se razodevati, ali so jim na prošnjo 
vode, ali še celo leda dali. Po vsi pravici smem zater- 
diti, da bi še trije ne bili umerli, ko bi bili storili, kakor 
sem jih učil. 'Tako jih je ozdravelo 98. Nekteri so bili 
tudi, kateri niso nič hoteli povedati, da so zboleli; ker 


330 


so vedeli, kaj jim je storiti, so se mirno u postelj spravili, 
se spotili in vse drugo zapovedano storili in se ozdravili. 

Jaz sem od začetka štiri žakljiče klora s seboj nosil, 
pozneje pa sem jih od sebe vergel ; zdaj si pa le včasi roke 
z jesihom umijem, tako da ga malo na ruto vlijem. 
Dokler ni holezni bilo, po navadi zjutraj nisem nič jedel, 
zdaj pa vsak dan. Večkrat se zjutraj u postelji nalašč 
spotim, pa le malo. Če se po dnevu spotim, se tudi 
vselej preoblečem, včasi se skopljem, zmerno jem in 
pijem, posebno se varujem, da želodca ne prehladim, in 
da pot u život nazaj ne stopi. Sicer pa nisem do zdaj no- 
benega zdravila rabil, da bi se zanaprej bolezni obvaroval. 

Še zdaj obiskujem in sprašujem bolnike, in bodi Bog 
zahvaljen, še zdaj nič ne čutim bolezni. Prosim pa tudi 
vse, ki bodo to brali, da naj nikar ne mislijo, da svoje 
hvale iščem, le samo zaupanje in spoštovanje do visoko 
častitega,. milostljivega gospoda nadškofa patrijarha, na- 
šega ljubega očeta, in ljubezen do bližnjega, s katero 
želim s svojim bratom pomagati, to mi je serčnost dalo, 
resnično in iz serca vse povedati, kar se pri nas godi. 

27. Bog nas varuj samomora! 
(Drobt. 1846.) 


Kadar sv. vera umira, hudobija raste, množijo se 
tudi samomori, za človeka največa hudobija, nesreča 
zverhane mere, katero u misel vzeti naj nas bo strah, 
zakaj peta zapoved božja zapoveduje: ,Ne ubijaj, ne 
drugih, ne sebe, ne polagoma, ne mahoma!" Bog je 
človeku življenje dal, le Bog ga ima pravico vzeti. Kdor 
pa Bogu u pravico sega, njega bo Bog! 

Pogosto se sliši u sedajnih časih tudi na kmetih, 
ako duhovni gospod slabim kristijanom po volji ne storijo, 
stariši razuzdanim otrokom volje ne dopolnijo, ali žena 
zapravljivega pijanca pokrega: Se bom pa obesil, ustrelil, 
pa u vodo skočil! i. t. d. Oj beseda grozovitna, oj 
misel iz samega pekla! ?Pokrižati se je pred tako besedo 
potreba, kakor pred najhujšo skušnjavo. 

Marsikateri malovernež pravi: Ne morem prebaviti; 
nočem živeti več, se bom ob življenje djal? — Oj ne- 
umnost! Ako deži, in si ves moker, da ne moreš dalje 
prestati, mar porečeš: Me premaka, mi ni za obstati na 
dežu, bom pa u Dravo ali Savo šel? — Ako terpljenja 
časnega prestati ne moreš, kako pa boš vekomaj terpel ? 

Ako solnce prav vroče sije, da čelo kipi in tebi od 
čela kaplje, ti pa porečeš: Mi je prevroče; mi ni na 
solncu prestati; bom pa u gorečo apnenico skočil, da se 
bom ohladil; ali ne bo vsaki rekel, da si obnorel? — 
Tako skoči vsaki samomorec u grozovitno apnenico 
večnega ognja, ki si življenje prikrajša. — Le u senci 
usmiljenja božjega revež od vročine potivnih dnij življenja 

našega dobro počije, ki živo vero in terdno zaupanje 
ima. Kdor pa kaj takega zine, ali premišljuje, daja hudiču 
las, iz katerega bo tolsto verv izpletel, na kateri ga u 
strašni pekel potegne. Bog nas ovarji takega! 

Strah in groza je brati od izdajalca Judeža Iška- 
rijota, kako je verv vzel, in se na verbo obesil, in se 
je po sredi razpočil, ter se mu je izsul ves njegov drob. 

Po vsem Jeruzalemu se je ta samomor k strahu 
vsem naznanil. Dj. apost. 1. Koliko ima u sedajnih dneh 
samomorec Judež hudovernih tovarišev in tovaršic! — 
Tam se mladeneč ustreli iz slepe ljubezni do svoje; njo 
ljubi, sam sebe pa sovraži; ali ni to vražja ljubezen, 
ki dušo peklu izda ? — 'Tukaj se utopi nesrečna deklica 
zato, ker jo je njeni zapustil, hudoben človek zapustil, 
ki je nikdar prav ljubil ni. Druga je u vodo skočila, 
ker je svoje poštenje zgubila. Kaj tebi ni perva zguba 
zadosti, da še življenje in dušo po verhu daš? — Tamo 
se skopec obesi, ker mu u zgubo gre, in misli, da mu 
pri polnih žitnicah zernja, pri kupih denarja ni moči 
živeti, ker je žito in vino na ceni padlo, da bodo ubogi 
ljudj$ boljši kup živeli. Oj neumnost in hudobija! — 
Zdaj se žganjepivec ob življenje dene, ki si je sam u 
sebi živ pekel prižgal, ter misli, da ni znotranjega ognja 
drugači pogasiti, kakor da se u peklenski ogenj zakadi? 
— Oj hudobija! 

Pa tudi marsikdo si krivo pobožnost izmisli, ki ni 
od Boga, ne od svete katoliške cirkve, ampak od krivih, 
zapeljivih prerokov, izmišljena, in od same neumne po- 
božnosti se po malem, ali pa naglo zamori, satan se mu 
pa smeji, da ga je zmotil, in s tako grozovitno smertjo 
veliko kristjanov pohujšal, da pravo pobožnost čertijo, 
ki je ne poznajo. 'erpljenje samo tako Bogu dopade, 
ki nam ga Bog sam naloži, ne pa naša lastna nespamet. 
— 'Tako človek sam sebe umori, samo tak, u katerem 
prave vere, terdnega zaupanja, ali pa čiste kerščanske 

ljubezni ni. Kder pa teh treh božjih čednostij ni, tudi 
izveličanja ne bo. — Ne puška, ne verv, ne voda, ne 
ogenj, ampak izveličansko znamenje sv. križa nam po- 
maga in nas k nebesom približa. 

Praviš, da ne moreš dalje živeti;. ali boš pa za- 
mogel večno terpeti ? Vsaka minuta časnega življenja 
je toliko vredna, da se z zlatom in srebrom vsega sveta 
poplačati ne dd; od nje visi milijonov let srečne ali ne- 
srečne večnosti. Ne reci, da nisi za nič na svetu. Ako 
drugega ne moreš, pa terpi; tudi terpljenje Bogu dopade, 
pomaga tebi in drugim ljudem. Pri vsaki stopinji še 
najdeš kaj dobrega storiti, še kako slabost opustiti; le 
išči in boš našel, toliko da še umreti utegnil ne boš. 
— Ne kliči smerti, kakor bi bila na tebe pozabila. Smert 
pozabila ni, ampak le ti si pozabil za srečno smert pri- 
pravljati se. Kadar pride, bo še prehitro. , Čujte — 
Jezus opominja, — ker ne veste ure, ne dneva. Kar pa 
vam pravim, vsem pravim: čujte!" (Mark 19.) 

28. Bog daj zdravja! 


(Novice l. 1346.) 


Zdravja si voščimo, zdravja želimo sebi in drugim, 
zakaj pa tudi po pameti za-nj ne skerbimo? 
Za zdravje so nam potrebne sosebno štiri reči: 


I. Zdrav zrak. 


Ni ga zdravila boljšega od zdravega zraka. Zdravi 
zrak daje telesu od zvunaj skozi kožo, od znotraj skozi 
pljuče neprenehoma življenje in moč, ako je čist, veder 
in hladen, kar je prav. Po takem zraku je človek vesel 
in krepek, za delo serčen; jesti in piti mu diši, pa tudi 
tekne, kar zaužije; njegovo spanje je sladko, povsodi se 
dobro počuti. Brez živeža človek nekoliko dnij preživi ; 
brez zdravega zraka u enih minutah umerje, kakor riba 
brez vode. Škodljiv je zrak med zidovjem, u velikih me- 
stih, u zapertih čumnatah, u katere malokdaj ljubo solnee 
posije. Ljudje so bledi, čmerni in slabotni, ki u njih 
prebivajo, nevečni ko muhe; in vsaka bolezen se jih 
lahko prime, kar nas skušnja uči. 

Pošten kmet je imel dva sina, mlajšemu je bilo 
ime Štefan, starejemu pa France. Franceta dš u mestu 
krojaču u nauk, mlajšega pa doma za svoje delo ima. 
Ko se je France izučil in svoje leta dostal, pride očeta 
obiskovat. Oče se prestraši, ko vidi, kako je medel in 
bled. , Moj Bog! — mu pravi — kaj si bolčn? Ali še 
moreš kaj delati?"  ,Kaj pa, moj oče — France od- 

govori — poslednje leto se nisem pri igli starih tovarišev 
ustrašil.« — ,Hočeva se poskusiti — mu Štefan reče — 
ali mi boš pri mlatvi kos. Pojutrem bomo nad pšenico 
segli," Zgodaj u jutru ga zbudijo, ko se je jelo daniti, 
in mlatiti začno. Pa niso treh nasadov premlatili, in že 
je France pešati jel, rekoč:  ,Leže je iglo obračati, ko 
cepe sukati. Tudi prehladil se je in začel pokašljevati. 
Nevoljen mlatiče popusti in gre očetu tožit. ,Sem si 
mislil — so oče djali — da Štefanovo delo ne bo za te. 
Vi mestjani preradi sedite u tesnih, sparčnih čumnatah, 
mi kmetje se pa pod milim nebom po zdravem zraku 
obračamo, in se terdega dela deržimo, zato smo lepo 
rudeči, terdni in zdravi. — , Pač škoda, da ste me u 
mesto dali — reče France — rajši bom pri vas terden 
kmet, kakor pa u mestu bolehen gospod." Kmetje ne 
vejo, koliko dobrot imajo. | 
Škodljiv je zrak po dimnicah in po zapertih kučah. 
Dimnice, ki dimnika nimajo, so hitro dima polne, ki 
človeka duši, ter se mu na persi vleže. Ako se pa 
dušnik odpre, se po zimi tako hitro izhladijo, da ljudje 
lehko ozebejo, ki niso zadosti dobro obuti. Ljudje, ki 
po dimnicah stanujejo, so okajeni, kakor stergarji, in 
celo dopoldne po zimi černo pljujejo. Kako bi to zdravo bilo? 
Nezdrava je sapa u kočah, kder so okna zabita, 
da se odpreti ne dajo, za toliko bolj škodljiva, kolikor 
več ljudij u tesnobi živi. Še hujše nezdrava sapa je u 
hiši, u kteri živina z ljudmi prebiva, naj bodo kure, ali 
mladi prasci ali teleta. | 
| Potreba je prebivavnico vsaki dan pomesti, vsaki 
dan okna nekoliko časa odpreti, prah pobrisati, in vsako 
leto spomladi steno čedno pobeliti. Boljša je zdrava sapa 
ko denar. | | 
Škodljiva sapa, pogosto smertna, je po izbah, ki 
jih s premogom kurijo, ako niso peči prav dobro za- 
mazane ; u kleteh, u katerih se mošt ali novo vino hrani, 

u dolgo zapertih dumpljih,") u štepihih ah studencih, ki 
dolgo že niso bili odperti. 

Ni davno, kar se je u nekem mestu na Nemškem 
mlad štepihar u globok štepih spustil, nekaj popravljat. 
Po lestvici leze in mahoma se u globočino zverne. Serčen 
vojščak, ki blizu stoji in nesrečo vidi, hitro puško na 
stran postavi, ter se za njim poda, ga smerti rešit; pa 
tudi on za njim pade. Huda sapa, ki se je u štepihu 
pokvarila, ga je omamila, da je omedlel. Ljudje začno 
od vseh krajev prihajati, in tudi stari štepihar, oče per- 
vega, prisopiha, ter hoče za. sinom, da bi ga rešil. Go- 
sposka pa prepove in nobenemu več u nevarnost ne da. 
Jeli so hudo sapo iz štepiha izpravljati; pa še drugi 
dan se jim ni dala pregnati. Moža, ki so ga do pol 
štepiha na vervi izspustili, so mogli na pol mertvega 
nazaj potegniti, mertva trupla. pa z železnimi mački. 
izvleči. 

Vsa ta nesreča bi se ne bila pripetila, naj bi bil 
mladi štepihar sapo z lučjo poskusil. Poprej, ko se u take 
zaperte dumplje gre, se mora prižgana luč naprej nesti. 
Ako luč ugasne, tudi človek u taisto ne sme. 


II. Zdrava jed. 


Lampica potrebuje olja, da gori, človek pa hrane, 
da živi, naj že bo meso ali zelje, kruh ali pa sad. Naj- 
tečnejša hrana je kruh, ako je dobro pečen. Kruh stare 
peke je zdrav, novopečen škodljiv. Vsaka gospodinja 
naj skerbi, da bo za svoje ljudi še za dva dni stare 
peke kruha imela, kadar gre mesit. Otrokom toplih štručik 
ne dajaj. Ako so ravno zabeljene, želodec jih bo od 
njih bolel. 

Pri neki hiši so maslenega kruha spekli, in hitro 
iz peči ptujemu možu na mizo prinesli, naj bi za malo 


?) dumpelj, luknja, dupljina.. Ured. 

južno imel. Mož pravi, da toplega kruha ne j8, ter svoj 
del razlomi in ga na okno hladit položi. ,Jez in otroci 
pa novopečen kruh najbolj štimamo, dokler se malo po 
njem cedi", pravi gospodinja in z otroci topli kruh zaužije. 
Že tisti večer so otroci toževali, da jih črevo boli. Drugo 
jutro je najmlajše umerlo in dvoje drugih je močno zbo- 
lelo. Pogledali so, kaj je otroku bilo in kaj najdejo ? 
Kepo terdega testa iz pretoplo užitega kruha. Ali se ne 
godi tudi pri vas taka? 

Meso je zdravo, dokler se ne osmradi ; najnevarniše 
so opolzle ribe, plesnive klobase in pa meso bolene 
živine. 

Zelje in sočivje zabeljeno, kar je prav, človeku 
bolj tekne, kakor samo meso. Mesojedci ne učakajo 
starih let, ker se jim kerv pokvari. 

Najboljši kuhar je glad, ali izstradan želodec; pa 
tudi kuharica mora dobro kuhati, naj si bo dekla ali 
gospodinja, kmetica ali gospa. Katera dobro kuhati zna, 
jo pametni ljudje več obrajtajo, kakor bi škrinjo denarjev 
imela. 

Uživaj po meri in počasi, dobro prežvekuj in po 
malem požiraj. Volčjemu človeku kosilo, še toliko dobro, 
slabo tekne.  Jenjaj poprej, ko se nadovoliš. — Hočeš 
prav in dolgo zdrav biti, vsaki mesec enkrat se prav 
izposti in izgladi. Pameten post je oče zdravja; zato 
so nekdanji puščavniki po sto let doživeli, ker so se 
radi postili. 


Piskri,; sklede in vsa posodva kuhinjska naj bo čista 
in čedno pomita. — Varovati se je kuprastih in kosi- 
tarskih posod, če niso dobro s einom oblite; pa tudi 
piskrov, ki dobro loščeni niso. Zeleni volk, ki se u njih 
naredi, je najhujši strup, od katerega je že veliko ljudij 
zbolelo in pomerlo. Kadar kdo na strupu zboli, hitro 
naj toplega mleka, olja, ali pa mlačne, z maslom zabe- 

Slomšek IV. 22 


338 


ljene, ali pa z milom (žajfo) zmešane vode popije, ko- 
likor je največ more. Če pa kako strupno zel povžije, 
hitro naj kaj takega popije, da se bo izstergal in strup 
iz sebe zmetal. 


TILI, Zdrava pija. 


Hujša je žeja, ko glad; pa tudi pogoje človek črez 
mero pije, ko j6; kar je nezdravo in greh. Kar je za 
žejo ugasiti, je prav, dokler žeja bolezen ali pa huda 
razvada ni, kakor pri pijancih. Merzla, čista voda žejo 
najbolj ugasi, kri izčisti, in človeka pokrepča, da je 
— čverst, ko riba, 


Mlake se je pa varovati, kalne, stoječe vode ne 
piti; polna gnjilobe in merčesa je, da si ga ravno z 
očmi ne vidiš. Po letu, kadar je velika vročina, dobro 
pijo naredi u bokalu vode nekaj žlic dobrega jesiha, ki 
posebno ženjicam in senožeticam tekne. 


Na vročino piti je zlo nevarno. Ohladi se, predenj 
posodvo nagneš ; oblij si roke, in senei pomoči. Vodo od 
kraja u ustih poderži, prej ko jo požreš, ali pa kruha 
pogrizni. Boljši je žejo poterpeti, kakor zboleti, veliko 
let kašljati in sušice umreti. Ol ali pivo odraščenim 
služi, če je le dobro kuhano, ne prenovo, pa tudi pre- 
skisano ne. Kave in pa kuhanega vina prepogosto piti, 
želodec oslabi, in kri preveč ogreje. Le včasi za zdravilo 
naj bo. Vino, po meri pito, je za priletne ljudi, kar je 
mleko otrokom. Za mladino, ki še dvajset let nima, je 
vino škodljiva pokvara. — Vino s svincem sladkano, in 
popravljeno, je ravno tako škodljivo, kakor da bi po 
malem mišnico pil. Česar glava boli, zdravo ni; naj si 
bo žgaline ali zavrelka. Za take pije vode ne daj. Naj- 
hujša in najnevarnejša pijača je žganjica, prava kača za 
sedanji človeški rod, ki od žganja čedalje hujše slabi. 

Iz zernja in repice žganje delajo, in si tako ljubi kruhek 
u strup spreminjajo. "udi divjaki u Ameriki škodljivo 
pijo spoznajo, ki so jim jo Evropejci donesli, da od žganja 
še le prav zdivjajo. Nekdo Indjanov je djal: , Žganje 
so nam dali, kdo ga je pa Evropejcem dal ? — Hudi duh." 

Luka Projar je bil u svojih otročjih letih prebri- 
sane glave, in pa dobrega serca, prav ljubeznjiv mla- 
deneč. Prav dobro se je učil in rad ubogal. Vse ga je 
rado imelo, rekoč; , Luka bo še nekdaj prav verli mož !" 
Lehko bi bil res prav verli človek izrastel, ako bi ne 
bilo gerde nesrečne navade u domači hiši bilo. 

Stari Projar, njegov oče je rad žganje pil. Kadar 
se je upijanil, je gerdo govoril, klel, in otroke pretepal. 
Luka je moral pogosto u kerčmo po žganja. Grede po- 
skuša, žganje po dvakrat ali trikrat požre in se ga tako 
pomalem privadi. Ko Luka odraste, se z žganjepivci 
seznani, večkrat, kar glešta, na žganju zapije, in celo 
dobro se mu zdi, da u pijanosti kolne in urezava toliko 
hujše, kolikor mlajši od drugih je bil. 

Dobra mati spozna, da doma Luka ne bo prida 
storil. Z očetom se pogovorita, ter Luketa u neko mesto 
kupčevavcu dasta, naj bi se štacunarstva izučil. Luka 
je ubogal in se tako čedno nosil, da ga je njegov gospod 
prav hvalil. 

Ko se je pa Luka izučil in sam svoj postal, hitro 
je zopet s slabimi tovarši znanje naredil. Začeli so žganje 
piti, in med njimi je Luka najhujše pil. Pride večkrat 
pijan domu, počenja z domačimi nepoštene reči, se svo- 
jemu gospodu zameri in službo zgubi. 

Najde zopet drugo službo in njegov gospod ga od 
kraja veliko obrajta. U kratkem pa začne zopet med 
stare tovaršije zahajali; in to je bila njegova nesreča. 
Neko nedeljo po zimi gre z dvema tovaršema pit u bližnjo 
ves zvunaj mesta. Bila je huda zima in pili so mno- 


gotero vino, posebno pa žganje, da bi se na pot prav 
| 22" 

ogreli, in vsi trije so bili pijani ko čepi. Še le o polnoči 
grejo iz kerčme, in zlo merzlo je bilo. Na pol pota 
eden tovaršev obleži, in onadva ga pustita ležati. Žganje 
po zimi sila veliko dremoto napravi. Mlad tovarš je u 
pijanosti zaspal in zmerznil. Drugo jutro kmetje mert- 
vega u mesto prines0. Luka in njegov drugi tovarš sta 
srečno do svojega praga prilezla, ali uni je na rokah 
in nogah ozebel. Luketu so se pa možgani užgali. Več 
tednov je ležal u smertni nevarnosti. Ko mu je boljše 
bilo, so prišli stariši po njega, da so mu domd bolj stregli, 
ker je poprej ozdravel. 

Huda skušnja ga je izmodrila. Sklenil je žganje 
celo opustiti, kar je tudi storil nekoliko let. Stariši mu 
kupijo štacuno, Luketa oženijo, in nekoliko let Luka s 
svojo ženko prav srečno živi. Pomalem pa zopet u hu- 
dobne tovaršije zaide, ki niso boljega vedele, ko vpiti. 
Zopet se je Luka žganja privadil. Žena ga ni mogla 
krotiti in vse prošnje so bile zastonj. Čedalje hujše je 
pil. Lice in pa noge so čudno otekale. Od žganja se mu 
je želodec in drobovina tako posušila in skerčila, da ni 
jesti več mogel. U kratkem je na sušici umerl, še le 30 
let star, ter je stari prigovor poterdil, ki pravi: ,,Pijanec 
se spreoberne, kadar se u jamo zverne." Leže se je va- 
rovati, kakor odvaditi. 


IV. Zdravo spanje. 


Počitek je človeku najpotrebniši užitek, da po slad- 
kem spanju clo novo moč zadobi. Kdor po dnevu pridno 
dela, se pod milim Bogom utrudi, pa dobro vest ima, 
ta mehko spi in si dobro počije. Vesel in zdrav u jutru 
vstane, in ves krepek lehko na svoje delo gre. | 

Le po noči je zdravo spati: po dnevu le bolniki 
počivajo, ki po noči spanja nimajo. "Tudi otroci in pa 
zelo stari ljudje po dnevu zadremljejo. Grozno škodljivo 

je cele noči prebedeti, po dnevu pa spati. Najboljše spanje 
boš imel pred polnočjo; in pravijo, da ena ura pred pol- 
nočjo spati več izda, kakor po polnoči tri. 

Ni zdravo spati u tesnih čumnatah, kder je preve- 
liko ljudij, kakor po planinah, kder po zimi toliko odrov ") 
u svoje dimnice nanosijo, da se eden drugega dotika. 
Ni zdravo u pretoplih spavnicah ležati in potreba je, 
vsako jutro okna in vrata odpreti, da jih veter prav 
prehladi. Nij zdravo na pernicah ležati; boljša je žima, 
slama ali pa plevnik. Večkrat se morajo na solncu pre- 
sušiti, ako na pernicah spiš. 

Gerdo in nezdravo je, se po peči valjati, za pečjo 
ali na komnu pariti, kakor imajo po nekaterih krajih 
navado. Slama se mora pogosto premeniti in pertiči po 
pranju pogerniti. Brez pertiča le s.. nja leži. Sram 
naj bo gospodinjo, ki postelje s čim pogerniti nima. 

Po dvoje pod eno odejo — u eni postelji ležati, 
ni zdravo, posebno pa za odraščene otroke škodljivo na 
duši in na telesu. Sapa in pot se rada tovarša primeta, 
ki mu dobro ne de. Posebno otrokom je škodljivo, ležati 
pri starih ljudeh. VU ptujih posteljah lahko bolezen, ali 
pa merčesa nalezeš. 

Predolgo spati ne hasne; sedem ur je sirih celo 
dovolj. Ne vlezi se, dokler nisi truden, pa tudi vstani, 
kadar se prebudiš. Poležavati je gerda in grešna na- 
vada. , Hitro spat', pa zgodaj vstat', če hočeš biti zdrav 
in mlad !% 


) oder (vojder) < postelj za silo pripravljena. Ured. 


99, Zlato ravnilo kerščanskega 
življenja, 


(Drobt. 1861.) 


Vse se naj pošteno in po redu godi. 
(I. Kor. 14. 40.) 


Dobra ura prav kaže in bije; lehko se na njo 
zaneseš in po njej ravnaš. Slaba ura vseskozi zastaja, 
gre zdaj prehitro, zdaj prepočasno in ljudi moti. 'Tako 
se človeku godi, kateri po pravem redu ne živi. Danes 
moli kakor svetnik, jutre molitve celo opusti; zdaj dela 
kakor černa živina, le toliko, da se ne ugonobi, zdaj 
roke križem derži in cel6 na delo pozabi. Danes se gosti 
in nima nijene mere, jutre pa strada in nima, da bi soli 
kupil. 'Tako nerodno Življenje ni pravično, ampak od 
hudega pride in u hudo pelje, pravi sv. Avguštin. Zato 
veli sv. Pavel: ,YVse naj se pošteno in po redu godi.% 
In sv. Bernard opominja, rekoč: ,Lepo vas prosim, 
stanovitni ostanite u Gospodu in neprenehoma skerbno . 
ohranite ravnilo, da vas bo ravnilo ohranilo. — Po ka- : 
košnem ravnilu pa imamo svoje življenje prav ravnati? | 


Kakor ura u zvoniku dva kazalca, pa čvetero kazal 
ima, tako mora ravnilo našega življenja dva dela človeka 
ravnati: dušo in telo; pa tudi čvetero potrebnih reči, 

dobro in modro kazati: 1. Počitek, 2. molitev, 3. delo, 
4. zaužitek, to je: vse štiri vogle našega življenja na 
tem svetu. | 


I, Počitek, 


1. Po storjenem delu je počivat sladko, pa tudi 
potrebno bolj, kakor jesti in piti: spati po noči, si ode- — 
hniti po dne. Spati zdravim je sedem ur dosti, osem 
ur bolehnim in starim; po letu se šest ur naspiš. Dolgo 
spanje, kratko življenje. 


2. Hitro zvečer spat', pa zjutraj zgodaj vstat, če 
hočeš biti zdrav in mlad. Večerni potepuh, pa zjutranji 
zaležuh sta hudega najboljša RANO ki nosita u pekel 
u mlin. 


9. Ustant hitro 0 pravem času, in ne obotavljaj se. 
Sir. 32. 15. Če te kdo izbudi, misli, da te angel kliče, 
kakor sv. Petra, rekoč: , Ustani hitro, in za meno pojdi !" 
Djanje ap. 12, 7.; ne slušaj lenega telesa; premaga ju- 
terna je Bogu perva prijetna daritev. 


4, Po dne spavate je le za bolnike in pa stare 
ljudi; zdravim pa škoduje. Po kosilu ali južini ležati, 
stori človeka puhlega na duši in na telesu. Po dnevu 
spati, po noči bedeti, je navada razuzdanih in pa hu- 
dobnih ljudij. 


5. Ako od dela pohenjaš, si pot obrišeš, ali se u 
senci ohladiš, skerbi, da s praznim čenčanjem Bogu dneva, 
gospodarju pa plačila ne kradeš. Ne poskušaj, katera senca 
je bolja; lenoba ni počitek. 


6. Na večer po klopeh ne posedaj u slabih tovar- 
šijah ; nepotrebni seji je skušnjava prijatljica. Ne vlači 

se po kerčmah, ne vogljari po tujih strehah, ne hodi na 
ples, ne u ves brez potrebe. Pošteni si doma počije in 
na prihodnje delo poživi. — Gospodar in gospodinja po- 
glejta, jeli so možki doma, ali so ženske same? Sovražnik 
ne počiva in pride ob uri, kadar ljudje spijo. , Kdor za 
svoje ne skerbi, je vero zatajil." II. Tim. 5, 8. 


7. Ako hočeš mehko spate in si sladko počiti, molči 
u postelji, kadar odmoliš. Sleci se spodobno, pokropi, 
in vlezi, kakor na mertvaški oder, da skušnjavec u spanju 
te motil ne bo. Varuj usta, roke, noge in celo telo, naj 
u pokoju počivalo bo. 'Pregrešno ponočno djanje je se- 
janje za pekel; ni počitek, ampak moritev duše in telesa. 
Tega Bog ne daj! 


LI. Molitev, 


1. Kar je telesu sapa, to je duši molitev; telo 
mora dihati, duša pa moliti, da ne onemore. ,Neprene- 
homa molite!" MI. Tes. 5, 17. , Kdor prav moli, tudi 
prav živi." Sv. Avguštin. Kako pa to? 


2. Kadar se zjutraj prebudiš, izdihni: a) ,O Bog, 
moj Bog ! tebi se u svitu izbudim." Is. 62. — 0) Pokrižaj 
se, rekoč: ,U imenu Boga f Očeta, ki me je ustvaril, 
Sina f, ki me je odrešil in sv. Duha $, ki me je po- 
svetil, hočem ustati, Bogu živeti in umreti. O Bog, oglej 
se u mojo pomoč, Gospod, hiti mi pomagat. Čast bodi 
Bogu itd. — ec) Spodobno se obleci, rekoč: Obleci me, 
o Gospod, z oblačilom nedolžnosti; oskerbi mi svatovsko 
oblačilo tvoje milosti. — d) Umij se rekoč: Omij me 
bolj in bolj mojih madežev, in očisti me vsake pregrehe. 
— e) Opravi juterno molitev, rekoč: Oče nebeški! lepo 
te zahvalim, itd. — () Obudi kratko tri božje čednosti, 

rekoč: O Bog! jaz verjem, itd. — g) Priporoči se Mariji 
in angelu varhu, rekoč: O Marija! itd. Preljubi angel 
itd. Kakor molitev juterna, bo opravilo celega dneva, 
dobro ali slabo. Joan. Klimak. 


8. Ko se na svoje delo podaš, Boga ne pozabi, 
Pri delu roke, pri Bogu serce! — xa) Stori dober namen, 
rekoč: O moj Bog! vse k tvoji veči časti; vse iz lju- 
— bezni do tebe, moj Jezus! — 5) Če je delo težavno, ali 
sitno, skleni ga s križem Kristusovim, rekoč: Pomagaj 
mi, usmiljeni Jezus, voljno svoj križ nositi, in srečno 
za tebo u nebesa priti. — c) U skušnjavi zoper sveto 
čistost, reci: O Jezus, Marija in sv. Jožef; vam izročim 
svojo dušo in telo. Rajši umreti, kakor grešiti. — d) Ka- 
dar te jeza prime, izdihni: O moj Jezus, ves pohleven 
in ponižen, daj mi voljno poterpeti. O Marija, prosi za 
me, da se ne razjezim. — e) Kadar koga srečaš, ne 
opusti kerščanskega pozdravljenja: Hvaljen bodi Jezus 
itd. — () Kadar čuješ uro udariti, izdihni: Oh, kako 
hitro teče našega življenja čas: Spet eno uro bliže smerti, 
bliže večnosti! Sveta Marija, Mati božja, prosi za nas, 
zdaj in u naši smertni uri. Amen. — g) Kadar delo 
dokončaš, Bogu ga izroči, rekoč: Bodi EL k časti in 
moji duši u izveličanje! Amen. 


4. Kadar čuješ juternico, opoldne in pa večno luč 
zvoniti, ne odlagaj angelskega počeščenja moliti, rekoč: 
Angel Gospodov itd. Pred jedjo moli: Oče naš itd. 
Češčena si Marija itd. Blagoslovi, o Gospod! nas in te 
svoje darove, katere bomo od tvoje dobrote zaužili, ki 
živiš in kraljuješ vekomaj. Amen. — Če najdeš ljudi 
pri jedi, reci: Bog vam blagoslovi, kar zauživate! Od- 
govori pa tudi, če tebi kdo blago želi, rekoč: Bog 
vam poverni-in daj, kar nam dobrega želite! — Po jedi 
moli, rekoč: Zahvalimo te, vsegamogočni večni Bog, 

za vse dobrote tvoje, po Jezusu Kristusu, (Gospodu 
našem. Amen. Oče naš itd. Češčena si Marija itd. 
Čast bodi Bogu itd. Bolje bo, ako se pri mizi na 
glas moli. Pri tisti mizi se ne bo stradalo, katera se 
z molitvo začne in konča." Sv. Kriz. ,Ali že jeste, ali 
pijete, ali kaj drugega počenjate, vse storite k časti božji." 
I. Kor. 10, 31. 


5. Ob medeljah in svetkih veselo obiskuj službo 
božjo ponavadno u domači cirkvi, poslušaj pobožno sveto 
mašo, pa tudi besedo božjo. O Gospodovih dnevih pri 
sveti maši biti, je dolžnost, o delavnikih pa dobro delo. 
Če ne moreš u cirkev, pa doma dober namen obudi, da 
bi rad pri sv. maši bil, ter se u daritev sv. maše izroči. 
Večernie popoldne o zapovedanih praznikih ne opuščaj, 
naj si bo kerščanski nauk, rožnivenec, križev pot ali li- 
tanije. Skerbi o svetih dneh za pobožno branje; pa tudi 
kako sveto pesen zapoj! Dobra dela telesne in duhovne 
milosti pridno opravljaj; tako ti bo vsaka nedelja postaja 
bliže svetih nebes. — U saboto večer imajo gospodarji 
družini naročiti, kdaj in kam naj k službi božji gre, da 
ne bo prepira, ne zamude u cirkvi, ne doma. 


6. Potreba je sv. zakramente pogosto in pa vredno 
prejemati, Izpovej se hitro po vsakem smertnem grehu, 
in črez pervo nedeljo spovedi ne odlagaj. Pa tudi malih 
grehov se vsakega mesca, ali saj vsake kvatre s spo- 
vedjo očisti; 0 sv. velikonočnem času se pa posebno 
zvesto izpovej in prejmi vredno presv. rešno Telo. ,Jaz 
sem vinska terta, vi mladike; brez mene ničesa ne mo- 
rete storiti" itd. Jan, 15, 1—5. , Kdor zauživa moje meso 
itd. ostane u meni in jaz u njem." Oh, Jezus usmiljeni ! 
Kaj je slajše, kdo ljubeznivši, ko ti! In kako slabo te 
ljubimo! Koliko ljudij brez tebe živi, in celo ne, ali 
pa poredko tvojo mizo obiskuje! 

1. Večerno molitev opravi, in če ne poprej, pred 
posteljo poklekni, rekoč: ,, Oče nebeški! lepo se ti za- 
. hvalim za vse dobrote tvoje;: prosim te, odpusti mi grehe 

moje in daj mi ljubo lehko noč." — Izprašaj svojo vest, 
— serčno žalost obudi in skleni, rekoč: ,,O Marija, moja ljuba 
mati, tvojemu sv. varstvu se priporočim. Preljubi angel 
varih moj, varuj me nocoj! — Bog daj vernim mertvim 
večni pokoj, in večna luč naj jim sveti! Amen." — Zdaj 
stori križ črez postelj, in uleži se u imenu božjem. — 
- Skleni roke na persih, in pomisli, kako te bodo na mer- 
tvaški oder položili. — Ko se po noči prebudiš, ali spati 
ne moreš, pomisli rekoč: , Enkrat moram umreti — pa 
ne vem, kdaj in ne vem kde, in ne kako? Pa to dobro 
vem, da če u smertnem grehu umerjem, bom pogubljen 
vekomaj. Oh, tega Bog ne daj!" — Sv. Marija, itd. — 
Po svoji molitvi izdihni: ,Oče nebeški, sprejmi mojo 
slabo molitev; in kar moja pobožnost ne velja, pa naj 
moj usmiljeni Jezus doda." Amen. — Pogosto se oziraj 
na sveto nebo, na svoj pravi dom, rekoč: ,0h, kako 
mi na zemljo merzi, kadar na nebesa pogledam!" Sv. 
Ignacij. ,0h, kako bo tam lepo! Le domov!" — Tako 
se lehko dela, in zraven neprenehoma moli. 


Gospodarji naj skerbijo, da posli saj o svetih ve- 
čerih u družbi molijo sveti rožni venec, ali kake druge 
lepe molitve. Gospodinje naj ne zamudijo, svojih otrok 
in rejencev potrebnih molitvie učiti. Kdor se od matere 
moliti ne nauči, ne bo vse žive dni prav molil. Zjutraj 
otrokom ne poprej zajuterka dajati, kakor da se umijejo 
in odmolijo; jim pa tudi zvečer ne prej postljati, da ve- 
černo molitvico opravijo. Česar se človek u mladih letih 
nauči in privadi, vse svoje žive dni zna. , Pri hiši, kder 
molitve ni, gre hitro vse rakovo pot. Mlačnost vse na- 
leze; duša onemaga, pregreha pa zmaga." Sv. Bona- 
ventura. 

III. Delo, 


Ko bi bil človek le samo duh, bi mu bila molitev 
zadosti; ker pa tudi telo ima, mora tudi delati, vsakdo 
po svojem stanu. ,, Kdor ne dela, naj tudi ne j6." Sv. 
Pavel. , Bog je ustvaril človeka za delo, kakor ptice za 
letanje." Sy. Duh. Pa tudi za delo nam je potrebno 
modro, kerščansko ravnilo, da se o pravem času in pa 
koristno stori. 


1. Delaj u imenu božjem, kakor ti je Bog naročil. 
Peter je u imenu Jezusa mrežo vergel, in toliko rib na- 
lovil, da se je mreža tergala. Naše delo je prazen ribji 
lov, ako ga ne storimo po božji volji. 


2. Vsako delo stori o pravem času, naj se ti po- 
ljubi, ali ne. Delo naj tebe ne čaka, ampak čakaj ga ti. 
Počasneži in pa žnjutavci so Bogu in ljudem na potu; 
takih dobiček je prazen mak. Zamuda kruha strada. 


8. Delaj veselo; delo je božji dar, ki nam zemljo 
olepšuje ; živež sladi, nam zdravje ohrani in nas greha 
ovaruje. Tudi Jezus je delal, kateremu so angeli stregli. 
Pridne roke in veselo serce Bog in ljudje radi imajo. 


| 4, Delaj pridno in zvesto, ne na videz ljudem, 
ampak kakor hlapec in dekla Kristusova. Bog te vidi; 
enkrat boš vse zapisano bral, kar si opustil in slabo 
storil. Boga ne moreš goljufati; on bo tvoj plačnik. 
Teže in sitneje ko je delo, voljniše in zvesteje ko ga 
storiš, manj plačila ko dobiš, lepše bo tvoje plačilo u 
nebesih. Blagor ti, ako te Bog na plačilo zakliče, rekoč: 
,Dobro tebi pridni in zvesti hlapec" itd. Mat. 25. 


5. Delaj mirno tn modro, naj ti ravno delo prav 
po volji ne gre. Jeza, nevolja, kreg in prepir tkavcu 

prejo zamota, delavcu pa delo skazi; kletev ti pekel 
odpre in nesreče prizove. Slabših delavcev ni, kakor so 
preklinjevavci. Prekleta zemlja ternje rodi, in za pre- 
klinjevavcem oset raste. 


6. Ne prenagli se, ne prevzdigni se pri delu; pre- 
naglo storjeno se rado skazi, prekesno delo pa lehko za- 
mudi. Kar danes zamoreš, ne odlagaj na jutre; pa tudi 
s pretežkim delom se ne ugonobi, da prehitro onemogel 
ne boš. Modro ravnano je stanovitno. — Na delu drugih 
s praznimi marni ne mudi, jih pa tudi prenaglo ne utrudi 
z neusmiljenim priganjanjem. Kramljači med delavci in 
pa zel med pšenico je zamuda in škoda. 


1. Gospodar in gospodinja imata delavcem za delo, 
pa tudi za pravico skerbeti; onadva modro zapovedovati, 
družina pa lepo ubogati. , Delajte%, veli Jezus, , dokler 
je dan; pride noč, ko ne bo več delati mogoč%, kadar 
delavnik neha, in se nedelja večnosti začne. — Tukaj je 
setev, tamkaj bo žetev. 


IV. Zaužitek. 


Telo potrebuje živeža in oblačila, da ga glad ne 
umori in mraz ne oškodi. Ne pozabi zatorej telesa, pa 
ga tudi ne razvadi, če hočeš biti zdrav in vesel. Nismo 
za to na tem svetu, naj bi le jedli in pili, ampak le 
jemo in pijemo, naj bi srečno živeli in Bogu lepo služili. 
Katerim je trebuh Bog, njihov konec je pogubljenje.% 
Sv. Pavl. 


1. Ne bodi požrešen u jedi in pijači; požrešnost 
mori, le zmernost živi. Odloži žlico, kakor hitro ti jed 
zastoji, in le toliko zaužij, da bi ti še enotoliko dišalo; 
tako ti bo teknilo. 

2. Ne bodi zberljiv u jedilih. Jejte", veli Jezus, 
,kar pred vas postavijo. Luk. 10, 11, Če je živež zdrav, 
in je hrane zadosti, zahvali Boga. Zberljivost in nehva- 
ležnost po navadi stradate. —  Največa nesreča je za 
mlade ljudi, ki se na predobri živež razvadijo; privaditi 
dobrega se je lehko, pa odvaditi težko, kadar sila pride. 
Kdor u mladih letih uborno živi, njemu na starost dobro 
diši kosec belega kruha ali pa kupica vina. 


8. O pravem času jesti, bodi si kosilee ali kosilo, 
mala južina ali večerja, je zdravo in prav. Pri hiši, kder 
na skledo čakajo, je slaba gospodinja; pa tudi le malo- 
prida ljudi k mizi doklicati ni. — Neprenehoma jesti ni 
zdravo, in sladka jedila izmikati je greh. Goltancu slad- 
kost je duši grenkost, in mehkužnost največa nesreča. 


4, Po modrosti zaužtaj božje darove, in ne pozabi 
na jutre, če danes preveč imaš. Potrata na gostijah 
in kolinah je zlo zlo pregrešna. Po zimi, ko dela ni, 
se nespametni ljudje gostijo, dobro jejo in pijejo, po letu, 
0 kopi in košnji pa stradajo, kruha nimajo in vodo pi- 
jejo, ali pa zavrelko. 'Tak gospodar in gospodinja taka 
še imena vredna nista. Kadar je delo hudo, naj bo živež 
bolji: tako zdrava pamet veli. 


5. Na dobro voljo le po redko hodi, in pa samo k 
poštenim ljudem, kakor Jezus na svatbo u Kano Gali- 
lejsko. Se dni in noči po kerčmah potikati, doma pa 
ženo, otroke in družino u nemar puščati, je po tatinsko 
in nima dobrega konca. Več ko je kerčem, več je greha 
in ubožtva, katerega boš k domu nosil, ako za kratek 
čas u gostivnice hodiš. Kder ni Boga, je greh doma! 


6. Kadar pri obilni mizi sediš, ubogega Lazara ne 
pozabi, kakor pojedni bogatin. Bog ti je zato obilno dal, 
da bi tudi ti ubogim podelil. ,Imaš veliko, več daj; 

imaš pa malo, tudi od malega ubogim rad podeli." Tob. 
4, 9. Bog ne gleda na kolikost daru, marveč na serce, 
kakošno je, iz katerega daš. , Dajte, in se vam bo dalo." 
Luk. 6. 38. 


1. Posta ne opusti, ter telesu vzemi in duši daj. 
Post je oče kreposti in zdravja. Hočeš li zdrav in krepek 
biti, navadi se vsakega mesca en den se prav terdo spo- 
stiti, naj želodec škodljive zaostanke pokuha. Zvesto pa 
vsaj cirkvene poste derži, dokler ti zdravje dopusti, in 
ne daj mesu gospodariti. , Kdor u svojem mesu seje, bo 
od mesa tudi pogubljenje žel." Gal. 6, 8. ,Svet prejde 
in vse njegovo poželenje; le kdor voljo božjo dopolni, 
ostane vekomaj." I. Jan. 2, 17. 


Kdor svoje življenje po teh čveterih vodilih ravna, 
on srečno pelje, in ne bo zvernil. Kdor pa svojemu me- 
senemu poželenju uzdo prepusti, je neumnemu človeku 
podoben, ki jezdi divjega konja brez berzde. ,Lepo vas 
prosim, stanovitni ustanite u (Gospodu, in ohranite to 
ravnilo, da vas ravnilo bo ohranilo." Sv. Bernard. 


Dokončanje ravnila, 


Še tri zlate reči so kristjanu posebno potrebne: 

1. T"woja vodilja naj bo sv. mati katoliška cirkev. 
Derži se njenih naukov, spolnuj njene zapovedi, kakor 
sv. Terezija, rekoč: ,Otrok sem svete rimsko-katoliške 
cirkve. MU njeni sveti veri hočem živeti in umreti." — 
Dokler se svoje matere deržiš, se ne boš zgrešil in lehko 
živiš srečno in mirno. 


2. Tvoj voditelj naj bodo moder in skerben spo- 
vednik. Prosi Boga, naj ti pravega spovednika da. Ko 
si jih našel, daj se jim voditi, kakor mladi Tobija ar- — 

hangelu Rafaelu. Dober spovednik so tvoj vidni angel 
varh; ničesar jim ne zakrij, in ravnaj se po njih svetu. 
Pripeljali te bodo srečno na očetov dom. 


8. Izroči se u vseh rečeh sveti volji božji, rekoč: 
Naj se zgodi, visoko hvali in časti najpravičnejša, in naj- 
ljubeznivša sveta volja božja u vseh rečeh! Amen. Bog 
za te skerbi; njemu vse svoje pote izroči, in zanesi se, 
da njim, ki Boga ljubijo, vse u dobro izide. Rim. 8, 28. 


Po tem zlatem ravnilu bomo srečno živeli, mirno 
umerli, ter bomo srečni in veseli vekomaj. ,In kterikoli 
se po tem vodilu ravnajo, mir in milost bodi nad njimi." 
Gal. 6, 16. Amen. 

30. Deset dobrih nasvetov. 


(Drobt. 1857.) 


1. Tri reči imej vedno pred očmi: oko božje, ki 
vse vidi; who božje, ki vse sliši; in pa česže bukve, u 
katere Bog vsako tvoje djanje piše. Vsaj enkrat na dan 
te tri reči prav pomisli, in grešil ne boš. 

2. Dveh rečij na jutre ne odlagaj: poboljšanja in 
pa dobrega djanja. Odlog je dobrega najhuši sovražnik. 
Za danes vemo, da ga imamo; ali še jutre doživimo, 
ne vemo. 

3. Vsak dan je hlapec od Boga poslan, ki te brez 
usmiljenja čira bliže smerti, bliže sodbe, bliže večnosti, 
srečne ali nesrečne. Vsaki dan torej tako živi, kakor da 
bi ti bilo danes umreti, in srečen boš. 

— 4. Hočeš po svetu srečno hoditi, bodi pohleven in 
dober vsem, pa le redkim se zaupaj. Pohožen bodi pričo 
Boga, sramožljiv do sebe, pravičen vsakemu. Ljubi pri- 
jatle, terpi sovražnike, stori dobrega, kolikor premoreš, 
in vse te bo rado imelo. 

6. Naj te zadene hudo ali dobro, lehko si u srečo 
oberneš, ako se u nesreči ponižaš, u sreči ne povišaš, 
in hvališ Boga za vse, kar ti da. | 

71. Pokorno naj bo telo duši, duša pa Bogu; naj 
bo vse po sveti volji božji. Ker te dvojne pokorščine ni, 


je vse narobe in napak.. | 
Slomšek IV. 28 

8. Na um svet ne pojde z nami posvetna čast, ne 
oblast; ne bogastvo, ne dobrota tega sveta; le dobra in 
pa hudobna dela nas bodo u večnost spremljala, da nam 
bo blagor ali pa gorje. 

9. Žal ti naj bode le za tri reči tvojih preteklih 
dnij: za hudo storjeno, za dobro zamujeno, in pa za 
zgubljeni čas. Blagor mu, kdor se tega trojnega varuje! 


10. Ne pozabi štirih rečij vse svoje žive dni: 
grehov obžalovati, sodbe božje se bati, s smertjo se spo- 
prijazniti, in pa u milost božjo zaupati; te štiri reči ti 
bodo zadnjo uro posladile. 


'TCretji oddelek. 


ikagne pedučna 
tvarina. 

Ne moja, ne tvoja — ampak prava naj velja! 
Slomšek l. 1847. 


Drobtinico, ki na tla pade, moraš hitro pobrati 
in poljubi. 
Slomšek l. 1847. 

A. 


1. Kerščanski nauk o nekerščanskih 
bukvah. 


(Zgod. Dan. l. 1848.) 


1. Kaj so nekerščanske bukve? 


Nekerščanske bukve ali knjige, zapeljive novice 
in pisma so prepovedan sad sedanjega sveta. Si slišal 
ali bral, kak6 je usmiljeni Bog našim pervim starišem 
škodljivi sad okusiti prepovedal, rekoč: ,Od sadu dre- 
vesa znanja dobrega in hudega ne jej; kadarkoli ga ješ, 
boš umerl." Pa tudi veš, kdo jih je zapeljal? Eva ra- 
dovedična se po raju pohaja in do prepovedanega dre- 
vesa pride. Ogleduje željna prepovedani sad, in hudiča 
u podobi zvite kače najde; ker on je vselej nareden, če 
se ga človek ne varuje, Kača (hudič) se z Evo pogo- ' 
varja, in Eva zgovorna ji prijazne besede daja.  , Zakaj 
pa vama je Bog prepovedal sadu dreves tega verta jesti ?" 
kača zapeljiva upraša. Eva pravi: , Vsakega sadu vertnih 
dreves jeva; od sadu drevesa pa, katero je sredi verta, 
nama je Bog prepovedal jesti, in se ga ne dotakniti, da 
ne umerjeva". Kača Evi pravi: ,,Ne bodeta umerla ne: 
Bog vama ga je prepovedal, ker ve, da kadarkoli ga 
bosta jedla, se bojo vajine oči odperle; bodeta kakor 
boga, vse dobro in hudo bodeta vedela." Eva lažnjive 
kačje besede rada sliši, prijetni sad željno pogleda, do- 
pade ji, seže po njem in j6; d4 ga tudi Adamu, da ga' 
je. In koliko hudega je iz tega prišlo! — H 

Taka se še zdaj po svetu godi. Prepovedan sad 
so hudobni zapeljivi nauki, ki vero in kerščansko za- 
deržanje kalijo, pamet motijo in serce pačijo. MLažnjivi 
in zapeljivi nauki so sad ravno tiste kače, ki je Evo 
nalagala in jo zapeljala. Drevesa, na katerih raste pre- 
povedani sad, so nekerščanska pisma, zapeljive novine 
in škodljive bukve. Takih bukvij kupiti, jih brati, celo 
dotekniti se je od svete matere katoliške eirkve prepo- 
vedano in greh; one so dušna mišnica, in kdor take čita 
(bere) hitro gnado božjo zgubi in na duši umerje. ,, Nikar 
ne vlecite jarma z neverniki", veli sv. Pavel. , Kaj ima 
opraviti pravičnost z nepravičnostjo, kakošno tovaršijo luč 
s temo? Kakovo družbo Kristus z Belialom (hudičem) ? 
ali kakošen delež vernik z nevercem ?" 


2. Kdo pa take škodljive knjige piše? 


Pomagavci in najemniki tiste kače, katera je Evo 
zapeljala, neverci, krivoverci in razuzdanci. So možje 
visoko učeni, ki so pa Boga pozabili. Imajo glavo pre- 
brisano, pa serce gerdo. Bog jim je napotu, da ne mo- 
rejo po svoji volji živeti. Zato se napihujejo, kakor 
mehurji pod kapom, kadar močno dež gre; se povzdi- 
gujejo, kakor prevzetni angeli, ki so hoteli Bogu enaki 
biti. Take štimane glave se jezijo nad sveto vero in pa 
nad božjo službo, kakor kavrači nad rudečo suknjo. Kaj 
božjega slišati, naj bo beseda božja, ali pa molitev, ali 
kaka sveta pesen, jih hujše boli, kakor da bi jim hrena 
pod nos potisnil. Zato sovražijo, karkoli je božjega, 
in si prizadevajo z besedo in z djanjem kerščansko vero 
in čedno sveto zaderžanje po vsem svetu zatreti. Kar s 
svojim jezikom ne dosežejo, mislijo s peresom povaljati. 
Pišejo gerda zapeljiva pisma za novice, knjižice, katere 
po grošu, po krajcarju prodajajo, in jih po svetu trosijo ; 
naj bi se jih ljudje prijeli, in kakor oni obnoreli, prišli 

ob zdravo, kerščansko pamet.  , Česar je serce polno", 


359 


pravi Jezus, ,od tega usta govorijo. Dobri človek iz 
dobrega zaklada dobro prinaša, in hudobni človek iz 
hudega zaklada hudo prinaša." Naj bi ti poznal človeka, 
ki take pohujšljive, nesramne in pregrešne knjižure še 
tako sladko in mično piše, bi mu pa u serce videl, gabilo 
bi se ti takih bukvij brati, hujše, kakor da bi u mlečni 
kaši grile ali pa podgano našel. — So tudi taki gladuni, 
ki radi dobro pijejo in mastno jed6, delati pa nočejo, ali 
pa ne znajo. Jeziček jim pa dobro gre, tudi per6 gladko 
teče. Boga in sveto vero u nemar puščajo; Bog jim je 
njihov trebuh! 

Sveto kerščansko cirkev in duhovnike čertijo, ker 
se bojijo posvarjenja. Hitro per0 poostrijo, za par grošev 
po dve, po tri knjižice napišejo, in svoje goljufno blago 
na prodaj dajo, lepo nališpano, pa dober kup. MKhnjižnih 
Judov je po svetu dovolj, ki tako škodljivo robo ljudem 
ponujajo. Ali te še ni nobeden Jud ali židov s kako 
pisano capo ukanil? Še nisi videl perstanov ali pa uhan 
svetlo pozlačenih, katere Judje po petdeset goldinarjev 
cenijo, tudi abotne ljudi oslepijo, da kupijo za goldinarje, 
kar ni krajcarja vredno. Še nevarniše, ko judovsko blago, 
so goljufne knjige ali bukve. Za tako nevarno robo 
krajcarja ne obljubi; in če ti zastonj ponuja, ne vzemi. 
, Bodite trezni in čujte, zakaj hudič, vaš sovražnik, hodi 
okoli, kakor rujoveč lev, in išče, koga bi požerl. Terdni 
u vgri se mu ustavljajte", opominja sv. Peter. 


3. Zakaj pa si ljudje takega merčesa kupujejo % 


Človek kupi, kar mu dopade, in kdor išče, lehko 
najde, kar je hudobnega. Poglej tega zgled! U neki 
kerčmi za veliko cesto sem našel mladega gospodarja. 
Bil je ves zaspan, imel rudeče oči ko zajec, in vidi se 
mu, da je celo noč kvartal, pijančeval in klel. Grozi ga 
iti domu, ker vč, da ga bo žena kregala, mati in oče 
godernjali, Zdeha se mu; ne vg, kaj. bi spočel; bi rekel 

še polič vina prinesti, ali bi klafeto vzel? Star zapečnjak 
se k njemu za mizo prislini, ves lačen in žejen, pa s 
prazno mošnjo. , Saj še ne pojdeš, Jaka! Kaj se ti mudi? 
Hude besede požirati še prehitro k domu prideš. 'Ti 
povem, Jakob, da se mi usmiliš. Tvoja te pregerdo ima, 
in stari te prehudo sučejo; saj nisi več otrok. Tvoje je 
vse. Jaz bi jim namestu tebe drugo pokazal. Ti si 
tere, da vse to požreš. Jaka, primojdun! gerdo je za 
takega junaka doma u strahu biti, ne hlač sam nositi." 
Mladi hlačun s pestjo po mizi udari, da kozarci skačejo, 
rekoč: , Prav imaš, Boštjan, ti veš, kaj je prav! Kaj 
bo baba jezik stegala. Če zapravim, saj svoje zapravim. 
Točarica, prinesi ga bokal! Boštjan! le pijva ga." 

Pokaj se je stari hudobec mlademu prislinil P Po- 
kaj je mladega zapravljivca nad ženo in stariše nadražil? 
Kaj ne zato, da bi ž njim pil. — Zakaj pa mladi hlačun 
starcu piti kupuje? Zato, ker mu take marne dela, ki 
mu dopadejo, ter ga u razuzdanem Življenju poterjuje. 

Ravno taki potepuhi so hudobni pisači, ki gerda 
pisma, knjižice in knjige čerčkajo, da jih po kerčmah 
pijanci, mestni pohajači po kavanah berejo. Oni čertijo 
sveto vero, pa svete cirkve nauk hujše, ko zapravljivec 
svojo skerbno ženo in pa pravične stariše. Njim merzi 
moliti, jih grozi u eirkev iti; od spovedi še čuti ne mo- 
rejo. Takim pohajačem lačen ali pa malopriden pisun 
za ljubo napiše, ter jih na svoje limance dobi. Oni ga 
hvalijo, in povzdigujejo, ter priporočajo njegove pisarlje 
svojim znancem po širokem in po dolgem. Takih rado- 
vedežev, kakoršna je svoje dni Eva bila, se pa po svetu 
ne manjka. 


4, Kaj pa pišejo zapeljivi pisuni, da je NEL 
toliko sladko? 


Kar hudobni ljudje čertijo, tisto černijo; kar ma- 
lopridni želijo, to hvalijo. Se je kak ubogi duhoven 

zmotil, storil, kar ni bilo prav, hitro poberejo in iz pe- 
zdirja bruno naredijo. Pravijo, da so f.... taki in taki; 
kdor pridigarjem verjame, je tere, kdor jih še uboga, je 
tercijal. — Oznanujejo svobodo, pa ne tako, kakoršno 
Kristus uči, ampak da lehko vsak stori, kar se mu spo- 
ljubi, To ljudem hitro dopade, in razuzdani paglavci 
sosedu okna potrupljejo, ki jih je po pravici okregal; 
tatje kradejo, in hudodelci požigajo, ter mislijo, da ni 
nobene pravice više na svetu, kakor njih huda volja. 
Ali taka svoboda je le hudičeva, od katere Kristus pravi: 
»,Kdor greh dela, on je suženj pregrehe." Napuh je 
takih ljudij pervi Bog, trebuh pa drugi. Gerde navade 
so pa železje, u katerih taki razuzdanci uklenjeni hodijo, 
ter mislijo, da so sami svoji. Bog nas varuj take svo- 
bode; ona neumne ljudi kervavo tepe, naj si jo ravno 
pisane novice hvalijo, in pohujšlive knjižice ljudem pri- 
poročajo. Francozi so si jo skusili, da se Bogu usmili. 
U svoji gerdi svobodi so nedolžnemu kralju glavo od- 
sekali, so kraljico ob glavo djali, so kraljeve otroke po- 
kljali, so mašnike pomorili; potem so se jeli sami med 
sebo kljati, preganjati, topiti, žgati, vse kraljestvo je 
bilo od same svobode jama razbojnikov. Kdo je bil tega 
kriv? Gerdi pisun brez vere, Volter po imenu. 

Pisuni, ki zapeljive novice in škodljive knjižice pi- 
sarijo, ljudi le naprej gonijo, rekoč: zdaj nismo tako 
neumni, kakor so naši stari bili. Svet je bolj moder, 
ko je svoje dni bil. "Tega ni potreba verjeti, kar du- 
hovniki pravijo; unega nismo dolžni storiti, kar naročajo. 
Vse to ni za nas, je za otroke, ali pa za stare babe. 
Njih naj s peklom, ali pa s h... plašijo; mi smo na- 
prej. "Tako kvasijo; ali tega pa ne povejo kamo? Ali 
bliže nebes, ali naprej bliže pekla. Po sadju se drevje 
spozna, po djanju pa ljudje. Res bi bilo prav, dabi u spo- 
znanju in pa u ljubezni božji naprej prišli, da bi vedeli 
polje lepše obdelovati, in več dobrega storiti. Pa takim 

ljudem kaj takega na misli ne pride. Le dobro jesti in 
piti, brez mere dobre volje biti, se ne bati Boga, ne 
pekla: to jim diši, in u tem grejo naprej. Mašnike 
sovražijo, besedo božjo zaničujejo, službo božjo opuščajo, 
poslednjič še Boga utajijo in terdijo, da nimajo neumer- 
joče duše. Tako daleč pridejo po široki cesti, ki u pekel 
pelja, in veliko jih je, pravi Kristus, ki po njej hodijo. 
Taki nauki so kot kužna bolezen, ki po deželi tudi od 
hiše do hiše le naprej gre, in se po ljudeh, pa tudi po 
slami zatrosi. 

Pisarski gerduni pa tudi laži pišejo, ki si jih sami 
izmišljnjejo, ali pa od drugih slišijo. Zdaj župnika ob- 
dolžijo, da so gosposki povedali, kar se je nekdo jim iz- 
povedal. Ako pa uprašaš, kdaj in kde? nobeden ne ve. 
Zdaj se bere od Jezuitov, kako so hinavsko živeli, kako 
so ženska oblačila pri njih skrita našli, in jih ljudem 
skoz okna metali. Spet u drugih novicah se čita, da so 
pri nunah otroške koščice izkopali. Druge novice vejo 
celo povedati, da so se papež oženili. 'Takih praznih 
kvant, pa tudi škodljivih lažij, se bere na stotine. In sla- 
boverni ljudje jim rajši verujejo, kakor pa svetemu pismu, 
ki pravi: , Prišel bo čas, da zdravega uka ne bodo terpeli, 
ampak si bodo po svojih željah učenike izbirali, kateri 
ušesa gladijo; in hojo od resnice ušesa odvračali, h 
kvantam pa obračali." Tisti žalostni čas je zdaj pri nas. 


0. Kde se pa take bukve tiskajo? 


Svoje dni so bile pri nas gerde knjige prepovedane ; 
le skrivaj so jih u kakem kotu stišali, ali pa iz stranskih 
deržav ali kraljestev, kakor tobak iz Horvaškega, u naše 
kraje zanesli. Zdaj pa se mnogoteri knjižni tiskarji za 
tako delo pipljejo, ki dobro u denar gre. Za ljubi denar 
se pa vse zgodi, tudi duša proda. Ko še tiskarnic za 
hukve ni hilo na svetu, so morali ljudje knjige prepi- 

sovati; in kar ni posebno kaj dobrega bilo, se pisalo ni. 
Zdaj se pa u enih dneh takih knjižic natisne za pol 
sveta; in kar jih z konji ne morejo razvoziti, jih po že- 
leznih cestah razpošljejo. Po tem je takega zlodjevega 
blaga povsod dovolj. 


6. Kdo pa tako slabo blago prodaja? 


Bog ima zvestih služabnikov, ki dobro razširjajo 
od sončnega izhoda do zahoda. So bogoljubni misijonarji, 
ki po daljnih deželah sv. evangelij oznanujejo. Šo pa 
tudi u naših krajih ljudje, kateri se za božjo čast upi- 
rajo. Ali peklenščak ima tudi svoje pomagavce. Po 
mestih vidiš take knjige pri bukvarjih po oknih rastav- 
ljene, da jih vsaj vsaki lehko vidi, ki mimo gre. Kra- 
marji po sejmih imajo kupe takega dela na prodaj; 
primeš za kaj takega, na pol zastonj ti bojo take reči 
potisnili. Pa tudi postopače srečaš po vseh krajih, kil 
svoj evangelij radovednim ljudem razlagajo, in po anti- 
kristovem poduku take goljufne knjižnice delijo, naj bi 
le hrali, kako je resnica, kar jim je pravil. In če po- 
baraš, kaj velja, ti bo cenil, če pa zastonj vzameš, mu 
je tudi prav, da le bereš in se osmodiš, kakor veša, ki 
se krog luči radovedna obeša. 


% Kdo pa bere take škodijive reči? 


Ljudi se najde po svetu, ki dolg čas za same no- 
vice prodajajo, in po čem drugem prašati ne vejo, kakor: 
kaj je kaj novega? Po oštarijah najdeš takih poklopnikov, 
ki na pivce prežijo, kakor mačka na miši, da si pri njih 
suhi jezik omočijo. (MU zahvalo jim iz novic reči berejo, 
ali pa iz zapeljivih knjižic povejo, kar še žive dni sli- 
šali niso. Iz kraja poslušavcem branje le malo dopade, 
kateri sveto vero zaničuje in od svetih rečij slabo govori. 
Pomalem se privadijo, kakor otroci persti ali steklenine, 
katero jedo in u kratkem brez takega živeža biti ne 

morejo. Naj jim le kdo čmerkne od kakih takih skrivnih 
knjižic, morajo jih u roke dobiti in prebrati. Tako po- 
. željenje po zapeljivih bukvah je nevarna dušna bolezen, 
je duha strast in ravno tako pregrešno, kakor poželjenje 
mesa, ali huda pijanost, ali lakomnost : očitno znamenje 
popačenih mislij in hudobnih želj. 

Po mestih in graščinah najdeš gospodične, ki bi 
leže brez kruha, kakor brez slabih bukvij bile. Nogovice 
pletejo in pa lažnjive bukve berejo, katerim se pravi 
»romani", Toliko merčesa u enem letu preberejo, da bi 
jih krošnjo naložil. "Tudi šolei in dijaki se take hrane 
lotijo, eden drugemu priporočajo, in tovarš tovaršu škod- 
ljive knjige posojujejo. Po deželi imajo nekateri pismarji 
in uradniki takih knjižie na ponudbo. Posojujejo radi, 
posebno mladim dekletom, prepovedani sad, jih navaditi 
namestu molitvinih bukvic, ali pa življenja svetnikov, 
take zapeljive knjige brati. — Sreča velika je za Slo- 
vence, da dozdaj še nimajo ne škodljivih bukvij, ne za- 
peljivih knjižic, ne lažnjivih novic. Ljubljanske kme- 
tijske in rokodelske Novice so bile do zdaj čedne, ker- 
ščanske in hvale vredne. Nemške ropotije take je pa že 
toliko, da je strah. Potreba se je varovati papirnega 
blaga, katerega ne poznaš. Ako se ne varuješ, boš za- 
peljan, ali za svoje denarje goljufan. 


8. Kaj škodujejo zapeljive knjige ? 


Poznaš otroka, ki perst liže, ali pa steklenino je? 
Bledo, ko zid prihaja, hodi nevečno, ko muha u jeseni, 
po malem slahi in zarano umerje. Ravno tako se človeku 
na duši godi, ki se branja slabih hukvij privadi. 

Mladenču ni več za ljube stariše; serce do očeta 
in matere mu umira. Deklina hodi zamišljena u to, kar 
je brala; nima veselja do nobenega zdravega nauka, pa 
tudi dela se naveliča. YWes svet je takim ljudem borov. 
Vsako postavo, vsako gosposko vejo grajati. Ničesar se 

jim po volji ne zgodi. Vsi reveži se z bližnjimi ujedajo. 
Z Bogom se potolažiti, na križanega Odrešenika pomi- 
sliti, jim je nadležno; u večnost pogledati jih je strah. 
Naveličajo se živeti, pa tudi ne morejo umreti. Veliko 
se jih u svoji režočnosti ugonohi. Vidiš škodo, katero 
hudobne knjižure delajo! Škodljive bukve so za dušo, 
kar je žganje za telo. Človek tako dolgo pije, da obnori 
— tako dolgo bere, da pravo vero in pamet zgubi. 
x, Komu bi se človek usmilil, ki se s kačami peča, ako 
ga kača pikne? "Tako se tudi temu godi, kateri se hu- 
dobnemu človeku druži, in se u nja pregrehe zaplete. 
Sovražnik tako sladke besede ponuja, ali u svojem sercu 
ti pa jamo koplje", uči sv. Duh. 


9. Kako se je pa škodljivih knjig varovati % 


Bukvij nikoli kupiti, katerih ne poznaš. Imena 
čedna, tudi sveta imena imajo; pa pod rožo imena 
strupna kača leži. Otroka ne boš u štacuno pošiljal, 
kateri blaga ne pozna, ampak zastopnega moža ali ženo. 
Pokaj bi pa tudi za bukve denarje trosil, katerih še 
nisi bral. 

Prašaj poprej, kakor kupiš, svojega spovednika ali 
domačega župnika, ali bi bukve kupila vredne bile? 
Vselej bolje manj knjig — pa za toliko boljših imeti, 
kakor knjižic preveč, hasna pa malo. Le čerstvo zerno 
— plev ne kupuj! — Ne druži se takim, ki so slabim 
bukvam prijatli. Kdor se žganja napije, žganje že daleč 
iz njega hahlja; kdor se slabih bukvij nažrč, iz takega 
ravno tako nevera, bogokletje, klafanje in svetin čednostij 
zaničevanje očitno gre. Kdor pa se s smolo peča, njega 
se smola prime. — Ne hodi u hišo, kder škodljive bukve 
ali novine ber6. 'Take hiše so nevarniše, ko k... hiše. 
Oštirji, ki žganje teržijo, so slabi, gerdi ljudje; pri njih 
ljudj6 pamet in zdravje zapijajo. Kerčmar, kateri vino 

z žvepljom kadi in s svinčanim sladkorjem sladi, je 
skrivni človekomor; on svoje pivce po malem ob življenje 
deva brez njihovega vedenja. Oštir, ki nesramne točarice 
ima, in ž njimi razberzdane možune mika, je pekla 
ključar; njegova hiša je peklenska lopa, gnjezdo najhujše 
pregrehe. — Še hujši je gospodar, naj bo gospod ali 
kmet, ki ljudem slabe knjige, ali pa bogatajske novine 
daja; pri njem se duše morijo. 

Takim velja, kar Jezus pravi: ,,Gorjč človeku, po 
katerem pohujšanje pride; bolje bi mu hilo, da bi se mu 
mlinski kamen na vrat obesil, in on u globočino morja 
potopil. — Si ti kake zapeljive bukve bral, ali pa brati 
poslušal, se moraš tega greha izpovedati, poprej ko mo- 
goče. Gerdo branje (čitanje) je dušni strup. Ako pa 
kaj strupnega poješ, hiti, da iz sehe spraviš, poprej, ko 
se ti u kri zaide; lehko bi bila tvoja smert. 'Hujšega 
strupa ni, kakor je zmota za um, in strast za našo voljo. 
Zmota in strast ste pa dušni mišnici, s sladkimi bese- 
dami nastavljeni. Muham nastavljajo mušnico, slabo 
branje pa muhastim ljudem. Ne letaj blizu, in ne pečaj 
se s tako omotico. Sveta mati katoliška cirkev je u 
svojem Tridetinskim zboru nekerščanske knjige brati pre- 
povedala. 


10. Kako se imajo goljufne bukve in nevarne 
knjižice pokončati % 


Škodljivih bukvij in pa zapeljivih novin pod smertnim 
grehom ne kupovati. U tovarnah le tako blago pridno 
delajo, katerega ljudje radi kupujejo. Ako na blago kupcev 
ni, tudi dela ne bo. Bojo gerdi pisuni stradali, se ne 
bojo takega dela deržali, bukvarji ne prodajali, potepuhi 
ne raznašali. Kdor kaj takega kupi, shrani, ali med 
ljudi spravlja, je dušni ubijavec, in pa satanu pomagavec. 

Ako ti pridejo zapeljive knjige, ali pa pohujšljive 
novine u tvoje roke, ne daj jih več iz rok, ampak močno 

zakuri in pa u peč jih zakadi, naj zgorijo; to je kristjana 
dolžnost. Ko je sveti Pavel u mestu Efezu sveto Kri- 
stusovo vero oznanoval, in veliko nevernikov kerstil, so 
Efežani svoje vražje bukve na kup znosili, in pričo vseh 
ljudij zažgali; in ko so njih ceno preračunili, so našli, 
da so zažgane bukve petdeset tisoč denarjev veljale; po 
našem računu okoli petnajst tisoč goldinarjev. Za koliko 
potrebniše je u sedanjih nevarnih časih knjige pokonče- 
vati, ki iščejo ljudem luč prave vere ugasniti, ubogo 
ljudstvo u malikovanje in gerdobe neverstva zakopati. 

Žalost in groza človeka prime, ki u starih pismih 
bere, kako so malikovavci ravnali. Bilo je imenitno mesto 
Kartago tam, kder so zamorci doma. lmeli so u tem 
mestu bronastega malika, kateri je imel bikovo glavo, 
za svojega Boga. Temu lažnjivemu Bogu u čast so vsako 
leto grozovitni neumneži po 300 otrok živih zažgali, da 
so ga potolažili, in po njih abotnih mislih svojo deželo 
nesreče ovarovali, Veliko let so mu otroke sužnih in 
porednih ljudij dajali. Ali zavoljo velikoterih nadlog ma- 
likovavcem na misel pride, njih malik bi lehko jezen bil, 
da mu le meso porednih ljudij polagajo. Na to so 300 
žlahnih otrok najimenitniše gospode nabrali, in gerdemu 
maliku darovali; verh tega je prišlo 200 pervih mestjanov, 
in se je lažnjivemu bogu u dar ponudilo, ga potolažit, 
in očetnjavo, materno zemljo rešit. Ali ni bila taka vera 
grozovitna zmota in hudobija? — Zato so angeli na 
sveto noč veselo pesem zapeli: ,Slava Bogu po višavah, 
in na zemlji mir ljudem, ki so dobrega serca!" Zato 
se kristjani, kateri še vero imajo, lepo pozdravljajo, 
rekoč : , Hvaljen bodi Jezus Kristus, ki nam je prinesel 
pravo vero, največo srečo na ta svet. lIn z veseljem 
vsako kerščansko serce odgovori: Amen — na veke! 
In to sveto pravo vero nam hočejo sedanji neverci s 
svojimi nevernimi knjigami podreti; nam našo največo 
srečo vzeti! 

, Tega nikar! saj le pravo čisto vero vam hočemo 
povedati, vas verskih sleparij želimo rešiti, vam luč pri- 
žgati", tako slišimo nove sedanje nevernike govoriti, 
take obljube u njih zapeljivih knjigah beremo. — Ne 
veruj jim; tako je zapeljiva kača tudi Evi lagala. Radi 
bi dušne pastirje ob spoštovanje spravili, radi bi ljudi 
nad duhovske gospode nadražili, naj bi jih čertili. Kadar 
pri čedi pastirjev več ni, se tudi čeda hitro razgubi. 
Volk pride in ovce razterga. Dopolnijo se besede Jezu- 
sove: ,.Je pastir udarjen, se ovce razškropijo." Kdor hoče 
hišo podreti, mora pri slemenu začeti. 'Tudi sovražniki 
svete katoliške vere se mašnikov najpoprej lotijo. Menihi 
so jim najbolj na potu; njih torej pred vsem s silo pre- 
ženejo. Po tem dušne pastirje opravljati začno, jim gerda 
imena dajajo, kar od njih slabega ne vejo, pa nalažejo, 
in ljudi tako dolgo dražijo, da se ljudstvo nad mašnike 
spunta, jih ne posluša in ne sluša. Luč prave vere uga- 
suje, in kraljestvo božje iz takega kraja heži. 

Beži toraj, kerščanska duša, pred krivimi preroki, 
ki u sedanjih časih po svetu hodijo u lepem ovčjem 
oblačilu prijaznih marnov in sladkih obljub, znotraj pa 
so zgrabljivi volki. Škodljivih bukvij, zapeljivih knjig, 
in novin, se varno izogibaj in kakor strupno zel jih 
pokončavaj. Kolikor lažnjivih knjig pokončaš, toliko 
dobrih del u  nehesih imaš, — Dvojne stariše na 
tem svetu imamo, katerim svoje serce radi predamo: 
prijatle in pa bukve. Dobri nam u nebesa pomagajo, 
slabi nas u pekel vlečejo. — Česar si ne upaš povedati 
poštenim ljudem, tudi brati ne smeš. 

Kakor ni zdravo za tvoje telo se preohjesti, ravno 
tako škodljivo za dušo je preveč brati. Rajši malo beri, 
pa dobro. Poštene, kerščanske hukve so hožji dar, gerde 
zapeljive hukve, knjižice in novine so pa peklensko seme. 

9, Kriva vera 


o šesterih rimskih mašah in dwvanajeterih 
postnih petkih. 


(Drobt. 1846) 


Cudno je, pogosto smešno, pa tudi žalostno, kako 
ljudje, za drugo dobro podučeni kristjani, u duhovnih, 
kakor u telesnih potrebah radi le tam pomoči iščejo, 
kder pomoči ni: za dušo u skrivnih, krivovernih molitvah, 
izmišljenih pobožnostih, za telo pa pri mazačih in ča- 
rovnikih, ter se pomoči izogibljejo, katero je dobri Bog 
za vsako potrebo človeku odkazal. Takih duhovnih, go- 
ljufnih ponud je veliko; najimenitniše so: 


Šest rimskih maš. 


Najde se med ljudmi posebno podučenje o izmiš- 
ljeni žlahnosti teh svetih maš, katere tudi general-maše 
(nemški: sechs Glorie- oder Passions-Messen) imenujejo, 
po katerih se za Žive in mertve veliko gnad in usmiljenja 
izprositi zamore, ki govori, da če kristjan po posvečenem 
mašniku za katero dušo u vicah teh šest svetih maš po 
versti eno za drugo brati da, bo tista duša, za katero se 
teh šest svetih maš od enega mašnika Bogu daruje, po 
zasluženju Jezusa Kristusa kmalu iz ognja vic rešena. 
Govori nadalje, kakor da bi bil to visoko učen mašnik 
in učenik sv. pisma ljudstvu očitno pridigoval, da kdor- 
koli teh šest svetih maš za eno dušo u vicah brati da, 
bo tista duša po daritvi sv. maše iz vic rešena, ako- 

Slomšek IV. 24 

ravno bi tudi do sodnega dneva terpeti imela. — Bere 
se u tistem popisku, kako da ste dve ženi to slišale, 
ena drugi obljubile, da bo vsaka za drugo teh šest maš 
najela, katera bo dalje živela, in ko je ena umerla, in druga 
za njo to storila, se je rajna prijatlica u taki neizrečeni 
svitlobi prikazala, da živeča velikega veselja ni tri dni 
celo nič jedla, ne pila, in ko je zopet sama k sebi 
prišla, ni drugo želela, kakor umreti; je dala tudi teh 
šest maš za sebe brati, in ko so odslužene bile, se je 
tudi ona sedmi dan potem vesela od tega sveta ločila. 

Spet od druge duše tisti popis govori, da se je 
duša, ki je do sodnega dne u vice obsojena bila, nekemu 
pobožnemu mašniku prikazala, ter ga po milosti božji 
prosila, za njo teh šest svetih maš darovati; in kadar je 
mašnik to storil, in poslednjo sveto mešo opravil, se mu 
je tista duša prikazala, ter ga zahvalila, da jo je iz ter- 
pljenja vic rešil. 

Ono popisovanje naroča te sv. maše za uboge duše 
u vicah k časti terpljenja Kristusovega in sedem žalostij 
Device Marije opravljati, in šest namenov po terpljenju 
Kristusovem storiti, 

Zraven tega nadalje obeta neizrečene milosti ti- 
stemu, ki imenovano pobožnost šesterih sv. maš tudi 
drugim kristijanom na znanje daja. In če bi človek po 
celem svetu vse božje pote obhodil in obiskal, ni u stanu 
toliko dobrega storiti, ne toliko zasluženja pridobiti, kakor 
s temi sv. mašami, posebno če tudi druge k temu opo- 
minja in jim to nasvetuje, ker se na ta način veliko duš 
iz vic reši. DPoslednjič pravi, da kdor še pri življenju 
teh šest sv. maš za se brati dd, posebno velike gnade 
zadobi; in naj bi tak človek pri Bogu tudi u zameri bil, 
bo vsegamogočni Bog vsled teh šesterih sv. maš in zaslu- 
ženja Kristusovega njega k spoznanju grehov pripeljal, 
in ga večnega pogubljenja ovaroval. Ta sveta pobožnost, 
pravi popisovanje, je od sv. zbora, od veliko svetih cir- 

kvenih učenikov, in tudi od Klemena dvanajstega, pa- 
peža poterjena. 

Ali je pa to vse gotova resnica? Resnica je, pa 
le toliko, kar nas sv. katoliška vera uči, da je zaslu- 
ženje Kristusovo neskončno; ravno tako neskončna svete 
maše vrednost. — Koliko sv. maš pa biti mora, da se 
ena duša iz vic reši, tega nobeden človek ne ve; tudi 
Bog nobenemu razodel ni. Božji milosti moramo verne 
duše priporočati, za nje sv. maše služiti, moliti in dobra 
dela po premoženju opravljati. Kdor pa veli, da ve, 
kde je ena duša ali druga rajnih, ali pa koliko sv. maš 
potrebuje, je praznoverec in duhovni goljuf; in ni vreden 
besede, ne posluha, naj si bo babela ali ded. Prazna 
vera je, da bi se moralo teh šest sv. maš od enega 
mašnika po versti dan za dnevom, ob ravno tisti uri, 
pri ravno tistem altarju brati, kar duhovnikom tudi po- 
gosto mogoče ni; ker ne najdemo nobene božje, ne cir- 
kvene postave, ki bi to zapovedovala, in posebno vrednost 
taki versti dajala. Bog tudi na število ne gleda, ampak 
na zasluženje Jezusovo in na naše serce, koliko da smo 
vredni uslišanim biti, pa tudi koliko da je duša rajnega 
usmiljenja vredna. | 

Škodljiva vera pa je, ako bi mislili, da je teh šest 
maš za rajnega ali za rajno dovolj; njih pregreškov bi 
pa ne poravnali, ptujega blaga za njih ne odrajtali, stor- 
jene škode ne povernili, kar je mogoče. Bog ni le usmiljen, 
on je tudi pravičen; do poslednjega vinarja se mora 
poplačati, govori Kristus. 

Nevarna vera bi bila, ako bi se kdo živih na teh 
šest sv. maš zanašal, da ga bo Bog kako posebno zato 
k pokori obudil, in večnega pogubljenja varoval, in bi 
brez vse skerbi za svoje izveličanje bil, ali celo pokoro 

in poboljšanje odlagal. Bog vedno kliče in opominja na 

tihem u sercu, pa tudi na glas; in človek ne sme zla- 

tega časa zamuditi. ,4Ako danes njegov glas slišite, ne 
24" 

zakerknite svojega serca" — veli sv. Duh. ,U strahu 
in trepetu moramo za izveličanje svoje skerbeti.% 

Lažnjiva pa je, da bi bila ta pobožnost šesterih sv. 
maš od sv. zbora, od cirkvenih učenikov, ali celo od 
njih svetosti papeža Klemena 12. poterjena. Ni najti, 
ne slišati kaj takega u pravih pismih svete katoliške 
cirkve, kateri je Bog ključe nebeškega kraljestva izročil. 
Ako pa kdo kaj tega v6, naj pove! — — — Jaz pa kaj 
drugega najdem u pismih sv. vesoljnega Tridentinskega 
zbora u 22. seji, ker se bere: , Število pa nekaterih maš 
in sveč, ki je več od praznoverne službe, kakor pa od 
prave vere iznajdeno, se mora cel6 od cirkve pospraviti; 
in ljudstvo podučiti, od kodi največ pride, in kateri da 
je tega presvetega darovanja (sv. maše) predragi in naj- 
veči sad." Potem so premili in prečastiti Graški škof in 
knez teh šest rimskih maš l. 1843 prepovedali. (Seckauer 
Ordin. Verord. dde. 4. Nov. 1843. Nr. 3021/9.) 


Dvanajst petkov posta in molitve. 


Druga velika zmota med ljudmi je neko pismo, 
polno zmešnjav in krivoverskih zmot. Bere se, da je 
bilo od Kristusa iz nebes poslano, in da u Neapolitanski 
— deželi pred neko podobo visi, in noben ne ve, na čem ? 
Pisano da je zlatimi pismenkami in od sv. Mihaela pri- 
nešeno. Kdor noče tega pisma prijeti, od njega zgine ; 
kateri pa ga hoče brati ali prepisati, k temu se ono 
oberne in samo odpre. 'Tako le pa je napisano: 

,Jaz vam zapovem, da ob nedeljah ne smete ni- 
česa delati; ne na polju, ne na vertih, tudi ne pri po- 
hištvu, itd. Jaz vam tukaj zapovem, da o sabotah nikar 
ne delajte zavoljo časti moje matere Marije, katera vse 
za vas izprosi, Dneve mojih apostolov morate posve- 
čevati itd. Deržite moje postave, pa vam hom mir, 
blagoslov in zdravje dal. NA 

Kdor temu pismu ne veruje, je preklet, in kdor to 
pismo ima, pa ga ne razglasi, ni uterjen u sv. katoliški 
cirkvi in zgubljen od vsegamogočnosti. — Leto pismo 
naj si eden od drugega prepisuje. In ako bo že toliko 
grehov imel, ko je na nebu zvezd, peska na morju in 
trave na zemlji, če bo le pokoro in poboljšanje storil, 
mu bodo vsi odpuščeni. — Kdor to pismo pri sebi ima, 
bo našel pomoč pri meni, in kdor vse to veruje, kar vas 
učim. In kdor temu pismu ne veruje, bo konec vzel in 
večne smerti umerl. 'Terpinčen bode, in njegovi otroci 
bodo hudo smert storili. Spreobernite se, če ne, bodete 
vekomaj u peklu mučeni. — — Kdor to pismo u 
svoji hiši, ali pri sebi nosi, ima posebno gnado od mene 
zadobiti, in bo ovarovan pred strelo, ognjem in vodo. 
In žena, ki ga bo imela, bo lehko porodila, in otrok bo 
pobožen in u dobrem imenu pri svojem gospodu Bogu 
in pri vseh predstojnikih. Kar bo prosil, bo zadobil. 

Kdor hoče vsaki petek šest Očenašev in češčenih 
Marij k časti Kristusovega terpljenja in k usmiljeni nje- 
govi materi moliti, zadobi tisoč dnij odpustkov in dušo 
u nebo pripravi. Kdor moli k časti sv. Mihaela šest 
Očenašev, češčenih Marij in vero, zadobi sto dni odpust- 
kov vsakokrat." 

Tako se blodi od molitve in postov, kakor da bi 
jih bili sveti oče papež Klemen, tretji za sv. Petrom, 
svojim vernim dal, da vsakateri verni kristijan, ki se ob 
suhem kruhu in vodi dvanajst petkov posti (in to bi 
bilo zadosti le enkrat u življenju), takega hoče Jezus 
Kristus obvarovati pred peklenskim ognjem, ter ga hoče 
vzeti po smerti u nebeško kraljestvo. In kdor te petke 
dopolni, in dd za eno sveto mašo na čast sv. Petru, 
apostolu, bo zadobil sedem darov sv. Duha: 1. Da ne 
bo u sramoto prišel. 2. Da ne ho pogubljen. 3. Da ne 
bo nagle smerti umerl. 4. Da mu bo dvanajst dni po- 
' prej smert oznanjena. 5. Da se ne bo brez sv. zakra- 

mentov tega sveta ločil. 6. Da mu bo pri smerti mati 
božja k pomoči prišla. 7. Da ga bo po smerti gospod Bog 
u nebeško kraljestvo vzel. Kdor bi to molitev in poste: 
imel, pa bi jih ne hotel drugim povedati, ima smertni 
greh, Potem se dvanajst petkov šteje po svetem Matiju 
apostolu po raznih praznikih do petka pred božičnimi 
prazniki, ob katerih bi se ob kruhu in vodi postili in. 
molili po 5, 12, 30, tudi po. 62 Očenašev na čast nekih 
skrivnostij, katerih sv. cirkev celo ne pozna. 

Ravno tako zmotena in zmešana je tudi molitev, 
katero to krivoverno pismo uči. , Nam pričuje sv. pismo ; 
je nauk postave, ko so judje Kristusa križali" itd. Leti 
sveti posti in molitve so dane — (kakor se dalje bere) 
na veliko pomoč kristjanom k srečni večnosti. Bilo je 
najdeno l. 1705, 25ga marca u cesarskem mestu Dunaju, 
kder je modri gospod Karl pridigar bil. On je spoznal, 
da je s temi svojimi deli zaslužil 12 dni pred svojo 
smertjo videti veliko trumo angelov, ki so mu oznanovali, 
da bo umerl, in bodo njegovo dušo u nebesa spremljali. 
Pa tudi on mora to prerokovanje in zasluženje ljudem 
oznanovati. 

Kdor bo to sam bral, ali pa drugim pravil, zadobi 
pri Bogu veliko gnado. 'To pismo se mora hitro dru- 
gemu dati, ne dolgo pri enem ostati. Kateri človek to 
stori, bo videl 12 dni pred svojo smertjo trumo angelov, 
in od veselja mu bo serce poskakovalo. Zraven tega pa 
ne sme ravno grešno živeti." 

Kdo bi ne spoznal, ako je pri pravi pameti, da je 
to pismo pisano, kakor bi otrobe vezal, brez glave in 
brez nog, gola zmotnjava, polno praznih obljub, natla- 
čeno zmotljivih vraž ! 

Sv. papež Klemen ni kaj takega nerodnega poterdil. 
Ne najde se tako pismo ne na Neapolitanskem, ne u 
Londonu, kakor drugi popisi kvantajo. Na Dunaju ne 
vemo nobenega pridigarja Karola, ki bi bil kaj takega 

oznanil. Tudi u Gradeu ni bilo, in ne bogaboječega 
škofa, ki bi od te čudne pobožnosti in zasluženja kaj 
vedel. Vsi ti posti, dari in obljube so prazna in izmiš- 
ljena laž; in kdor take kvante veruje, jih derži, in se 
na nje zanaša, se goljufa. Kar sveta mati katoliška 
cirkev ne poterdi, tudi pri Bogu kaj ne velja. In kdor 
take zmote in laži med ljudi spravlja, in se posvariti ne 
da, on greši; zakaj Bog je vsem lažem sovraž. 

Kdo si je pa take spake izmislil ? — .Sovražnik je 
ljuljko med pšenico zasjal. Kakor se najde u starih 
cirkvenih pismih, je ta vraža čudnega pisma sv. Mi- 
haela že stara roba; in če ne tista, saj enaka. Bere se 
od sv. Bonifacija, nemškega apostola, Moguntskega nad- 
škofa in mučenika"), da je ta zmota pred dvanajst sto 
leti že sv. oznanovavcu božje resnice in pravice nadlego 
delala. Neki hudobni duhovnik Aldebert je to ljuljko 
zasejal, da bi se slabovernemu ljudstvu prikupil. Sv. 
Bonifacij pošlje nekega pobožnega duhovnika, po imenu 
Deneardi u Rim k papežu Cahariju, in o tej zmoti tako 
le piše: , Veliko krivice in preganjanja sem prestal, največ 
od krivih duhovnikov ..., najhujše opraviti pa sem imel 
z dvema hudobnima krivovercema: z enim, po imenu 
Aldebert, ki je frankovskega rodu, z drugim, ki mu je 
Klemen im6, in je u Škociji dom4; po zmoti si nista 
podobna, po teži pregreh pa enaka." Sv. Bonifacij je 
dal obadva zapreti; pa nista pokore storila, ampak še 
dalje ljudi zapeljevala. , Zavoljo njih — piše sv. Bonifac 
— me je veliko ljudij preganjalo, sovražilo in klelo, in 
cirkvi Kristusovi se na veri in upanju škoda godi. Dolžijo 
me, da sem ljudem najbolj sv. apostola (Aldeberta) vzel, 
jih ob pomočnika in besednika, očeta čednostij, in ob 
čudodelnika spravil. — On je bil u svoji pervi mladosti 


?) Magna Bibliotheca veterum Patrum Coloniae Agrippinae 

že hinavec, ter pravi, da bi mu bil angel Gospodov u 
podobi človeka od poslednjih krajev sveta, svetinje (sv. 
ostanke) prinesel, in potem lahko od Boga vse zadebi, 
kar poprosi. In s to svojo hinavščino, kakor je sv. Pavel 
prerokoval, se u veliko hiš vrrje, in lovi babele z grehi 
obložene, ki se dajo od mnogoterih želj voditi. Kadar 
ljudje k njemu pridejo, in pred nja pokleknejo, in se 
svojih grehov spovedati želijo, jim pravi: ,, Vem vse vaše 
grehe; saj so mi znane vaše skrivnosti. Ni vam potreba 
spovedovati se, odpuščeni so vam vaši pretečeni grehi; 
zdravi in odvezani se povernite u miru na svoj dom." 

Mašnik Dereardi je ono, ali ravno tako pismo, ki 
ga sedanje dni med ljudmi najdemo, papežu pričo zbranih 
škofov pokazal, rekoč:  , Poglejte Gospod, pismo, ki ga 
ima in ljudem kaže, ter pravi, da je pismo Jezusovo, 
ki je z nebes padlo, u Jeruzalemu od sv. Mihaela naj- 
deno. 'To pismo bi bil našel neki božji mašnik Mervis, 
ki ga je poslal na goro svetega Mihaela, arhangela. In 
to pismo je prišlo po angelskih rokah u rimsko mesto 
do pokopališča sv. Petra" itd. 

Caharija, sv. papež so na to rekli: , U resnici, pre- 
ljubi bratje! uni imenovani Aldebert je u neumnost zapal; 
vsi, ki se tistega lažnjivega pisma poslužijo, so kakor 
otroci brez pameti. Kaj bote na to odgovorili, preča- 
stitljivi bratje?4 Častitljivi škofje so rekli: , Kaj bi bilo 
storiti drugega, kakor vse to, kar se nam je bralo, u 
ogenj vreči in zažgati." Papež Caharija so djali: ,Spo- 
znali ste, častitljivi očetje, naj bi njegova pisma vse u 
ognju zgorela; pa je tudi dobro, da se u naši sv. škrinji 
shranijo, naj bi se ž njimi pričalo, da je zaverženo nje- 
govo djanje." 

Ves zbor sklene potem: ,Aldebert ne sme više 
nobenega svetega opravila imeti, in pokoriti se mora za 
svoje djanje, in naj ne zapeljuje več ljudstva. Ako pa u teh 
zmotah terdovraten ostane, in ljudi še zapeljuje, naj bo 

preklet, in večnemu obsojenju božjemu izročen; in tudi 
vsaki, kdor ž njim potegne, in se njegovega nauka derži." 
Tako je ta vražja zmota že u osmem stoletju po Kri- 
stusu obsojena in zaveržena bila. 

Kakor so pa svoje dni slaboverni zapeljani kristjani 
sv. škofa Bonifacija zadel teh krivoverskih vraž sovražili 
in preganjali, tako še zdaj praznoverne babele in dedi, 
ki take reči raznašajo, zveste služabnike božje čertijo, 
ki jih podučiti hočejo, da so to vražje zmote; kaj, celo 
dolžijo jih, da nimajo prave vere, ki takih popdk ne 
obrajtajo. Ako pa najdejo kakega u teh rečeh slabo 
podučenega duhovnika, jim on vse velja in za svetnika 
ga imajo, od vseh krajev za njim letijo, maše plačujejo, 
se mu izpovedujejo, da ubogi slepec slepece vodi, in ž 
njimi u jamo pade. Ali ni to zvijača hudičeva? 

Kakor to skrivno pismo, je še več drugih vraž med 
ljudmi; na primer: molitev sedmerih ključavnic, s ka- 
terimi se lehko duša pred peklom zaklene; žebranje sv. 
treh kraljev, ki tudi pravijo, da u Kelnu na Reni u stolni 
cirkvi na zlati niti visi; molitev sv. krone, s katero se 
dobi 31000 goldinarjev; duhovna bramba, zlati očenaš 
itd., ki jih tergovci po sejmih prodajajo, in po hramih 
trosijo. Najdejo se tudi bukvice, imenovane:  ,Pravi 
Kolomonov žegen", kakor bi bile polne skrivne božje moči, 
u katerih najdejo praznoverci čudne molitve in besede, 
katerih ne razumejo, in mislijo ž njimi denarje izkopa- 
vati, u lotriji dobiti, se vsake bolezni, tudi smerti ova- 
rovati; kaj, celo tobakarji jih pri sebi nosijo, ter mislijo, 
da jih cesarska pravica dobila ne bo. 

Kaj naj pravičen kristjan od vseh teh in takih 
vraž misli? Ne verovati vsaki babeli, ki mu u bolezni, 
ali u kaki drugi sili take reči priporoča; ne poslušati 
ptujih beračev in krivih prerokov, ki po božjih potih, in 
po skrivnih kotih take pomote trosijo. DLjuljka je taka 
zmota na njivi sv: vere, ki pšenico dobrega nauka duši, 

da se veruje, kar nič ni; kar je potreba znati, pa pozabi, 
Prazno vračtvo ali zdravilo so take zmote, ki bolnika 
motijo, da se mu bolezen zaide, in pomagati zamudi. 
Goljufen denar za take reči, s katerimi upajo prazno- 
verni ljudje dolge svojih grehov poplačati, in si nebesa 
kupiti; toda idi si kupovat z goljufnim denarjem, še za- 
perli te bodo, ako takega denarja ne pokončaš. 

Kaj je storiti pravovernemu kristjanu s takimi vra- 
žnimi in praznovernimi rečmi? | 

Pod smertnim grehom ne drugim priporočati, ne 
prepisovati ali posojevati, in ljuljko po njivi katoliške 
cirkve sejati; ampak, kakor so sveti škofje u Rimu pod 
papežem Caharijem sklenili, mora vse te in take laž- 
njive reči u ognju zažgati in pokončati, drugači greh 
stori; in ako se takih vraž terdovratno derži, je od sv. 
cirkve izobčen in večni božji sodbi izročen, česar nas 
večni Bog obvaruj! Od vsega tega Kristus govori pri 
svetem Matevžu 15, 13—14, rekoč: , Vsak sadež, kate- 
rega ni zasadil moj nebeški Oče, bo s korenino izruvan. 
— Pustite jih, slepci so, in slepce vodijo ; če pa slepec 
slepca vodi, oba u jamo padeta". 

9. Nekoliko besed o domačem petju. 


I. Lepo petje, lepo serce. 


(Zg. Danica l. 1849.) 


Prav čedno so nam častiti gospod Hicinger, naš 
slavni rodoljub u slov. cirkv. časopisu št. 23. lepo petje 
priporočili in obudili serčne želje tudi nam, ki čedno 
petje ljubimo, o petju Slovencem kaj povedati. 


Ptico boš po petju spoznal, pa človeka tudi; ako 
lepo petje — tudi lepo serce ima. In kar se od človeka 
posamezno — se lehko od vsega ljudstva reče. Kakor 
ljudje pojejo, tudi po navadi na znanje dajejo, kaj ve- 
ljajo. Iz obilnosti serca se usta glasijo, in kder čednih 
pesnij ni, tam tudi prebivati ni veselo. Res je pa tudi, 
da stariši in redniki, vojvodi in učitelji premalo petje 
obrajtajo. Petje ima čudno moč za dobro, pa tudi u 
hudo, kakor ga oberneš. 


Čedne pesni so otrokom perva dušna paša. Mati, 
ki otroku lepo poje, njemu žlahno serce goji — z mi- 
limi glasovi mu občutljeje žlahni. Kdo bi pozabil vse 
svoje žive dni ljubeznivega petja ljube matere, ali pa 
skerbne pesterne, katero dete željno posluša, pa tudi 
hitro poskuša, poprej ko ateja ali pa mamo izreče. U 
naročju matere je perva — in pa za človeka najimenit- 
niša šola; detetu se to u mehko, nežno serce utisne, 
kar storilo bo nekdaj moža. — 


Kako veselo smo otroci po zimi krog kolovratov 
sedeli, pa na uhe vlekli mile stare pesni od svetega 

Jurja, ki je kupil zeleni plašč, ali pa od treh rimskih 
deklic, ki so na božjo pot hodile, katere so nam rajna 
mati peli. Sveti strah nas je obhajal, ko je dekla pela 
od smerti grešnika, rekoč: , Duša se je ločila od trupla 
grešnega, tri solze potočila ko vinske jagode". Ta pesen 
je več izdala, kakor na tri verhe šiba, nas hudega va- 
rovati. Mlado serce pije iz takega petja svete občutljeje, 
in bistri duh otroka se povzdiguje na perutih petja u 
srečni raj nedolžnih detečjih let. Velikokrat potonilo se 
je solnce od tiste srečne dobe u večnost; še me mla- 
dostno petje veseli. F'eža let me k zemlji vleče, glava 
se beli od skerbi, pa me še vselej glas nekdanjih pesnij 
omladi. Sladki glasovi mladih dnij! | 
Petje poveličuje svete praznike. Bila je u starih 
časih lepa šega na vsak Gospodov god pred pridigo po- 
sebno sveto pesen zapeti, kakor za advent: Poslan je 
angel Gabriel; za Božič: eno dete je rojeno; za Veliko 
noč: Jezus je od smerti vstal itd. Že ene dni poprej 
smo jo doma poskušali; stari so mlade peti učili. In ko 
so gospod župnik s pridižnice pesen začeli, in vsa cirkev 
za njimi glasno potegnila, se nam je zdelo, da smo u 
nebesih, in svete skrivnosti gledamo. Res da so stare 
svete pesni prav priprosto zložene, njih koralni napevi 
milo, otožno slujejo; pa so polne božjega, in pa doma- 
čega, slovenskega duha. Pač škoda jih je, da so po naših 
cirkvah potihnile, in jih je ptuji, neprijazni duh zadušil. 
Pa dušnih pastirjev posebna skerb bi naj bila, da bi 
vsaki god tudi svojo pesen imel. Svetek (praznik) brez 
svoje pesni, pa človek brez pražnje suknje se slabo nosi. 
Tudi novega leta smo se veselili; čeravno čestit- 
karjev bilo ni, so pa pevci došli novoleto pet. Zapeli 
so od Marije zarje juterne, od svetega Jožefa, njenega že- 
nina, od deteta Jezusa novorojenega, pa voščili vsem do- 
mačim, starim in mladim veselo novoleto. Ko bi trenil 
90 vsi kolovrati potihnili, kadar so se pevci pred pragom 

ali pa pod oknom oglasili. Hitro smo k vratom sto- 
pili, jih malo odperli in željno poslušali, da se je ravno 
hiša razhladila. Zdelo se nam je, kakor bi sveti trije 
kralji po svetu hodili in Zveličarja iskali, če ne bi mati 
jim kodeljo prediva, oče pa kak denar podarili, ko so 
vzeli od nas. slovo. Akoravno taki pevci včasi niso 
na pravi stezi, jih tudi nerodni ljudje zapode, ali na- 
mestu dara celo z vodo polijejo, vender ta čedna šega 
življenje polepša, in solzno dolino ljudem saj: za ene 
dni oveseli. Naj ostane dobra raba, naj se popravi 
slaba! 

Cirkveno petje je pobožnosti perotje. Lepo u cirkvi 
pojo po Kranjskem in Štajerskem, pa kar jaz vem, le na 
eno gerlo. Lepše zlagajo po Koroškem na štiri gerla; 
pa veliko lepše tam, kder orgel ni. Lepa cirkvena reč 
so orglje, toda skušnja nas uči, da petju ljudij niso pri- 
jatljice, zato ker večidel orgljarjev petja ne obudi in ne 
povzdiguje, temveč le duši. — Narobe je, da vsak orgljar 
svoje pesni prinese, kadar u službo pride; potem se 
zgodi, da se petje pri eni cirkvi po dvakrat u enem 
letu premeni. Ljudje se hitro petja odvadijo, ker novih 
napevov ali pa novega orgljarja vajeni niso. Vsaka ško- 
fija, ali saj vsaka župnija naj bi svoje cirkvene pesni 
imela, če ne natisnene, saj spisane. — Narobe je, da se 
nove pesni začno poprej ko se poskusijo, ali kaj veljajo; 
bolje' pesnij manj, pa tiste ubrane. Če mora včasih kaka 
nova biti, pa mora od pravega — ne od mojster - skaza 
priti, -mora čedno eirkveno obleko dobiti, mora hiti 
pražnje platno, ne hodnik. So školniki, kateri pesni zla- 
gajo, kakor bi otrobe vezal; imajo pesnij brez števila, 
pa tudi brez soli. Ptuje pesni predelujejo, jim druge 
napeve oblačijo, in tako zmešnjavo naredijo, da župnija 
s svojo sosedo popevati više ne more. 'Tako cirkveno. 
petje omaguje. — Narobe je, da orglje petje oglušijo. 
Serce k petju buditi, glasove povzdigovati in pohlevno 

podpirati pesen orglje imajo. Prav bi tudi orglje utihnile, 
kadar se pesen povzdigne, in kadar odpevek potihne, bi 
čedno vmes zapele, kakor je pri cirkvenem koralu šega. 
Tako bi orglje petja bile prijatljice. 

Navada je po daljnih krajih na shodih in ob večih 
praznikih med darovanjem svete maše posebno pesen 
' zapeti, po kateri se god slavi ali pa Svetnik hvali. Takih 
pesnij so nam pridni gospod Zuka Dolinar, in pa naš 
slavni pesnik gospod Blaž Potočnik obilno in hvale- 
vredno dali. Ako se taka pesen glasno, umevno na eno 
gerlo poje, tako da ljudje tudi besede zastopijo, je zlata 
vredna; ona je žlahno kadilo za sveto opravilo. Je lepa 
pridiga vodilja nevesti pobožnosti, je taka pražnja pesen 
pobožnosti družica; one shod oživijo in polepšajo. 

Mili glasovi petja ubranega imajo čudno moč celo 
za divje ljudi. Ko so misijonarji, očetje Jezuiti, se zase- 
lili u deželo Paragvaj na Amerikanskem, so našli silo 
divje, hudobne ljudi. Niso se jim dali poprijazniti, ne 
spreoberniti, Ni se jih prijela beseda božja, ni jih omeh- 
čila nobena dobrota; žugali so učenike svoje pomoriti. 
Kaj si modri možje umislijo? Čedno .trumo pevcev in 
godcev naber6, in grejo u kraje, kder so jih divji Indi- 
jani čakali. Blizu njih lepo peti začno. MDivjaki lepe 
pesni slišijo in bliže prilezejo. erščanski pevci pope- 
vaje k domu vlečejo, in tudi Indijani za petjem pohlevno 
grejo. Doma jim še lepše zapojejo, pa tudi postrežejo po 
svojem premoženju. In glej, tako terdovratne nevernike 
omehčijo, jih podučijo, kerstijo; in po petju so najprid- 
nejši kristjani. Vidiš, kaj petje premore! 

Je hudirska 'pesen Marseljada nekdajne Francoze 
podivjala, jih na prekucije in u morije gnala, kakor 
polhe hudi duh, je pa tudi sveto petje obdivjano ljud- 
stvo tolažilo. Nedolžne nune Karmelitarce so neusmiljeni 
kervolivci u smert obsodili. U železju pohlevne jagnjeta 
u Pariz pripeljajo. Vse polno po ulicah ljudij kervoželj- 

nih gomezni. Neveste Kristusove pa lepo Marijno pesen: 
Češčena si kraljica! po potu na morišče pojejo, s toliko 
mirnim sercem in milim glasom, kakor u svoji cirkvi 
doma. Ko je pervi glava padla, so druge dalje pele, in 
niso poprej utihnile, da je poslednja, opatica, duhovska 
mati vseh, glavo pod sekiro dala. Ljudstvo je tiho ster- 
melo, ni ploskalo in upilo kakor poprej, ko so glave pa- 
dale. Petje nun jih omehči, da začno zopet po človeško 
dihati. 

Petje ima življenje lepšati, požlahniti vse naše 
djanje in nehanje. Kder ljudje radi lepo pojo, tamkej je 
dobro biti; med hudobnimi ljudmi lepih pesnij ni. Po- 
treba je pa torej ljudem za čedne pesni tudi skerbeti. 
Ko smo pri N.... na Štajerskem nedeljsko šolo imeli, 
smo zapeli veliko novih pesnij: Dobro jutro — Lahko 
noč — Večernico, in takih. MPervi odstavek pesni smo 
na tablo zapisali, nekoliko prepisov pa šolcem razdelili. 
Po šoli smo pervi odstavek na tabli prebrali in posku- 
šali zapeti. U enih minutah se je pesen unela, po vseh 
potih k domu pela, po pašnikih peti čula, na polju 
in po vinskih goricah razlegala. U štirnajstih dneh je 
novo pesen cela župnija pela, u enem mescu se je po 
vseh bližnjih župnijah razširila, ako je bila pesen slana, 
gladka in podomačena. Otroci so jo peli, čeravno niso 
brati znali; pa tudi babele so si na delu pele in poza- 
bile svoje starosti. 

Posvetne, poštene pesni so življenja sol, da se ne 
pokvari. Popevajo naj se pozemeljske reči in časne pri- 
godbe, ali duh naj se povzdigne nad minljivost, in naj 
svojega namena ne pozabi. Ne u blato pregrešne gnju- 
sobe potisniti — temveč k nebeškim željam obuditi 
imajo serce naše posvetne pesni. Zatadel so posvetne 
pesni ali podpora čednosti in možke kreposti, ako so 
poštene, ali pa seme popačenih ljudij, če so pesni gerde. 
Vsak skerbni hišni gospodar naj torej dobro čuje, kaj se 


884 


pri njegovi hiši poje; vsak pridni dušni pastir naj 
skerbno pazi, kaj njegovi pojejo, ali pošteno veselje, ali 
hude želje s petjem oznanujejo? Kadar ljudje spijo, 
sovražnik tudi s petjem ljuljko med pšenico seje. — U 
lepi Savinjski dolini je pred enimi leti nekdo nemško 
pesen poslovenil in med ljudi zasjal po imenu: ,Žalova- 
nje samotnice ali nune", Hitro so se te pesni dekliči 
naučili; pa sirote niso vedele, da ravno s tem petjem 
skrivaj devištvo zaničujejo. Nevaren strup je bil n me- 
deno potico povit. 'Skerbni dušni pastir 8t.. nevarno 
pesen pozvejo, in naravnost po enakem napevi nasprotno 
pesen po imenu: , Zadovoljna nuna" zložijo, jo u nedeljski 
šoli zapojo, uprašaje: katera dveh pesnij se jim gorša 
zdi? Dobri duh mladine z veseljem to drugo izvoli. Ne- 
varno pesen pozabijo in poboljšano pojo. Včasih napev 
ljudi peti budi, če so besede še tako nepridne; in žalost 
je, da imajo ravno slabe pesni silno mične napeve. 'Ta- 
kim napevom je potreba lepe besede dati, in pesen u 
dobro oberniti, kakor gospod Jožef Lipold, Rečički žup- 
nik na Štajerskem, znajo; le škoda da njih napevi pre- 
več nemškujejo. Ni hvale vredno, da kmet gosposko 
suknjo nosi, in slovenska pesen preterdo nemški napev 
ima. Resnica pa je, da g. Lipoldove pesni niso brez soli, 
kakor se za poskušnjo med nAhaceljnovimi, pa tudi u 
Drobtincah ber6. 

Pošteno petje mora biti dobre volje zabela in krat- 
kočasja vino. Kdo ne pozna slovenskih zdravic in z ve- 
seljem rajnih srečnih dnij ne pomni, ko smo jih u veseli 
družbi peli? Kdo Slovencev bi saj ene čednih napitnic 
ne znal, in pošteni družini napiti ne vedel, kadar na 
njega versta pride? Pri takem petju se lehko pozabi na 
vražji ples, se lahko pogreša pogubljiva igra. CČedne 
pesni so za dobro voljo zlata vredne, in kdor jih prav 
zapeti zna, za dobro voljo več velja, kakor mejaš ali 
hišni oče, ki rad piti daja. Ali zdravice ne smejo pijanč- 

evanja učiti, ali pijance zagovarjati, ampak lepe misli 
naj dajajo, rekoč: Le ga pijmo, in zaužijmo, pa Boga 
ne pozabimo; mi na Boga, Bog na nas, daj nam Bog 
prav kratek čas! — Takih pesnij imamo še premalo, in 
te ki so, jih premalo poznamo, ali so se nam pa že po- 
starale; zakaj tudi pesnij se ljudje naveličajo in novih 
poželijo. Največ pa Slovenci vojnih ali vojaških pesnij. 
pogrešamo; in ustregel bi vsem pravim domorodcem, 
kdor bi nam takih zapel. 

Lep božji dar je čedno ubrana pesen, in moder 
pesnik, ki prave pesni snuje, on je u resnici božji mož, 
in pa svojega rodu velik dobrotnik. Bog nam takih daj! 
»Srečno je pa ljudstvo, katero veselo peti zna." Psalm.. 
88, 16. 


II. Girkveno petje, 
nekdanje in sedanje po Štajerskem. 
(Drobt. 1857.) 


Rad pomnim nekdanjih časov svoje pretekle mla- 
dosti, premišljevaje slabo in dobro, česar sem si sam 
skusil, slišal in videl pa tudi druge skusiti, ter primer- 
jam, kako je bilo svoje dni in kako je zdaj; kaj se je 
zboljšalo, kaj pa shujšalo po mojih mislih. 

Med vseri prigodki in zadevki mojih mladih dnij 
so mi najbolj živo pred očmi bele eirkve, katere sem 
mladenček obiskoval, lepe pridige, katere sem čul, im 
pa svete pesni, koje sem slišal na paši kakor doma, po- 
sebno pa u cirkvi pri službi božji; one so mi kakor 
rajni glasi iz zgubljenega raja. Pač smo se veselili eir- 
kvenoletnih svetkov (praznikov) in ves prejdni teden smo 
poskušali sveto pesen, ki se bo prihodnjo nedeljo ali 

sveti god pred pridigo zapela in oživela serca vernih za 
obhajo svetih dnij, ki so nam toliko mični oznanevavci 
in po svojih lepih šegah prav občutni dopovedovavci iz- 
veličanskih skrivnostij naše svete vere. 


Toliko živahne so bile stara adventna pesen: Po- 
slan je angel Gabriel" s svojim donečim napevom, katera 
nam je oznanovala prihod Gospodov kakor glas upijo- 
čega u puščavi. Še mičneje je slula sveta božična 
pesen: Eno dete je rojeno, oj rojeno — s svojim pre- 
milim nnapevom, u kojem se toliko živo čuje pre- 
memba žalosti starega zaveta u nove zaveze prečudno 
veselje nad rojstvom obljubljenega odrešenika. Ravno 
tako mogočna pesen je bila stara velikonočna: Jezus je 
od mertvih, vstal od svoje britke muke, nam se je ve- 
seliti in Boga hvaliti aleluja! ki je u svojem milo-ve- 
selem napevu prav živo občutiti dala, kako se je pobož- 
nim ženam in učencem o ustajenju Jezusovem žalost u 
neizrekljivo veselje premenila. In kadar so pridigar z 
lece eno teh svetih pesnij zapeli, in vsa cirkev za njimi 
enoglasno potegnila, vsa verna občina plavala je u du- 
hovnem veselju, ter pela in pila iz živega vira svete 
vere nebeške čute pobožnega, večnega življenja. 


Te in takošne svete cirkvene pesni, izročila staro- 
davnih časov, bile so najpripravnejše povabe svetega 
Duha, oživiti pridigarja in poslušavce, in če so bile be- 
sede priproste, brez tenke mere pesenske, so pa za 
toliko bolj božje resnice zadevale in budile strune 
serčne pobožnosti. U sedanjih dneh so te in takošne 
stare pesni večidel po slovenskem utihnile; nove so jih 
podlezle, toda boljega duha med ljudi niso donesle, naj 
si so ravno bolj ubrane. Pesni so ljudstva duhovne 
žile, po kojih tečejo resnice zdrave, ali pa zmotnjave, 


" Glej pesmarico z napevi g. Majer Matijeta u Celovcu pri 
Janezu Leonu na prodaj. 

ter oživljajo hudo ali dobro u sereu prostega ljudstva. 
Kder oživljajočih pesnij ni, tam je več ali manj suha 
puščava, ali pa nevarna priprava hudobnih naklepov. 


Med pesnimi nekdanjega časa so posebno slovele 
cirkvene priložnosti za posebne godove in cirkvene shode, 
ki so se o daritvi svete maše povzele na eno gerlo in 
na ves glas, tako, da je vsaka versta in beseda po vsej 
cirkvi zalegla in od vseh lehko zastopila se. "Tako iz- 
verstno zložena pesen je vernim, prostim poslušavcem 
globoko u serce segla .in povzdignila dušo visoko nad 
to revno zemljo u sveto nebo, če je bila prava. Je verli 
pevec. k darovanju napev čedno zasukal, sebi gerlo, po- 
slušavcem pa serce in uho odperl, je vse po cirkvi tiho 
čulo, in še zakašljal nikdor ni. Pevec prosto, pa glasno 
sveto nedeljo, ali pa svetnika god u misel vzame, opomni 
svetega evangelija, ali pa poglavitni nauk pridige po- 
sname, prigodbo shoda omeni, počasti božje prijatle, ali 
pri opravilih za mertve čednosti rajnih u misel vzame, 
in vsa cirkev je edno uho, edno serce. Tak cirkveni pe- 
vec, evangeljskemu sejaveu podoben, seje, ako je dober, 
tudi dobro seme na dobro pripravljeno zemljo. 


Proti koncu pevec svoj glas povzdigne in zbrano 
ljudstvo Bogu, Mariji in svetnikom, zavetnikom zvestim, 
priporoča, ali jemlje od svetega kraja slovo, in vseh po- 
božnih serca u nebo puhtč, solze se pretakajo in poro- 
sijo seme cirkvenega svetega petja. Iz cirkve k domu 
grede ni bilo slišati obrekovanja, ne praznih marnov, ne 
prešernega smeha, ampak le slava pridigarja in pa hvala 
cirkvenega pevca se je po potu čula. Pridigo so si pri- 
povedovali, pesen pa poskušali ne le tisti dan, marveč 
celi teden. Ponavljali so pastirji na paši, delavci na 
polju, kopači na potu iz vinskih goric, kar so gospod 
lepo pridigovali, ali je pevec u cirkvi pel, in po širokem 
in dolgem se je razmeval božjega kraljestva veseli glas. 

25" 

To se pravi serca strune u roke vzeti, žile ljudstva oživ- 
ljati in žlahniti; toda ni vsakemu dano, bodi si pevec 
ali pridigar, vzemi si živo besedo ali pisarsko pero. Bla- 
gor pa mu, komur je dano, naj le dobri dar dobro 
obrača; blagor pa tudi jim, ki niso tega daru prejeli 
in so vender veseli. Mati zavida je kača, iz pekla doma. 


Ne da se sicer tajiti, da so nekdanji cirkveni pevci, 
preprosti samouki, mnogo nerodno zakrožili in večkrat 
sprožili pravično jezo duhovnih pastirjev, tako, da je 
gostokrat po takošnih pesnih gromelo, bliskalo se in vča- 
sih tudi udarilo; ali popravi, kar je kvara, pa ne po- 
končaj dobrega dara, dokler ljudem u dobro služi. Tudi 
najbolja reč se lehko u hudo oberne, in vajen voznik na 
ravnem zverne, kaj bi domač pevec ne zavozil? Tako je 
eden takih svoje dni zakrožil: Sveta Trojica, prosi Boga 
za nas! in bil po pravici ostro okregan; drugi se je u 
taki pesni župljanom za dobro bernjo pri sv. maši za- 
hvalil itd. Prav je torej bilo, da so duhovni pastirji take 
novo zložene popevke u svojo precejo terjali, zakaj jih je 
postavil sveti Duh, čuti in varovati verno ljudstvo napak 
in zmot; da so pa te verste pesni celo ponehale, mi je 
močno žal in se mi toži po njih, ko so one svoje dni 
mnogo pobožnega duha obudile, mnogo sere k Bogu 
povzdignile, oživile za božje kraljestvo, ter množile ver- 
nim nedolžno, cirkveno veselje; in ravno to je cirkvenega 
petja pervi naien. 


Saj imamo množino takih cirkvenih pesnij pisanih 
in tiskanih po svetu, ki se her6 in tudi pojo: mi kdo 
poreče; kaj bi jih pogrešali! Reš da imamo pesnij na 
cente, mnogo dobrega in iskrenega zernja u njih, pa 
tudi dosti plev; toda način, po kojem se eirkvene pesni 
pojejo, se je močno premenil, in sploh ni, da hi ga 
hvalil. Vsaki kaj hvalevrednega, pa tudi kaj napčnega 
ima, kar ni hvale vredno. Korošci radi čveteroglasno 

pojo, njih soglasje čedno teče, počasno in gladko; ali 
besede boš težko zastopil, če pesni iz glave ne znaš. 
Koroški napevi so večidel vsi po enem kopitu osnovani, 
in lehko se jih naveličaš, ker nimajo potrebne spre- 
membe. Štajerci ljubijo nagle in večidel okrogle napeve, 
le ednoglasno popevajo, in njih petje mično teče, ako je 
lično in predolgo ne terpi. ,Kranjci radi na dve gerli 
pojo, njih pesni so lepoglasne, da bi jih le poslušal; naj 
pa tudi razumel besede pesenske. Vsi ti in takošni na- 
čini cirkvenega petja so hvale vredni, in ohranijo svojo 
mikavnost, če se u pravem času premienijo, in se modro 
u svoji rabi verste. Človek se edne jedi naveliča, kaj bi 
se enakoglasnega petja ne bi navolil? želi, da se mu 
premeni, kar je prav. Prav pa ni, ako se občne pesni 
in pa dobro znani cirkveni napevi prepogosto premenjajo, 
ali pa po samoglavnosti orgljarjev tako zavijajo, da dve 
sosedni župniji enako ne pojo, kar sosebno na shodih 
cirkveno petje kazi, da se ne zlaga. 

Svetega cirkvenega petja pervi kvar je u sedanjih 
časih orgljarjev slaba navada, petje z orgljami sopiti, ne 
podpirati, s premočnim glasom dušiti, ne buditi in oživ- 
ljati. Od tod pride, da kakor se orglje po cirkvah mno- 
žijo, cirkvene pesni pešajo, in več ko imamo orgel, manj 
je pobožnega petja. Orglje ! so za povzdigo, ne pa u za- 


! Kdo posluša ubranih orgel sladkega petja, in bi rad ne. 
izvedel, kako so se orglje začele? Stari neverni neznabogi niso 
-orgel imeli; le pastirske orgljice so poznali, na katere so ovčarji 
in kravarji po logih svoje popevke ubirali, kakor še pri nas pastirji 
po nekaterih krajih. Izraelci, ki se tudi Hebrejci zovejo, so pervi 
orglje u službo božjo obernili, kajti David u 250 psalmu veli: 
»Hvalite Gospoda z bobni in s kori, hvalite ga s strunami in z 
orgljami." Pa starih Hebrejev orglje so bile revne; nekoliko piščal 
na ozkem predalu je stalo, u katere so s kovaškim mehom pihali. 
U kerščanski cirkvi so se prav za prav orglje začele verlo glasiti, 
in sv. Jeronim piše u četertem stoletju kerščanstva, da je u Jeru- 
zalemu orglje čul, ki so se na goro Oljko, četertinko ure daleč 

trenje občnega petja pri božji službi. Perve čase ker- 
ščanstva niso orgel u cirkvi imeli; izhodna (staroverska) 
cirkev še zdaj orgel nima, pa tudi druge godbe pri službi 
božji ne pozna, razun svetega petja. 


Tudi med nami stari ljudje toliko orgel ne pomnijo, 
kolikor jih zdaj po Kranjskem in Štajerskem imamo. Le 
imenitne župnijske in pa romarske cirkve so svoje dni 
orglje imele, in zdaj že po več krajih podružnico težko 
najdeš, katera bi orgel ne imela, čeravno gorše ne evi- 
lijo, kakor strene gosli. Take škripaste orglje so cirkve- 
nega petja sovražnice, in naj bi jih ne bilo! 


Drugi kvar cirkvenega petja je prepogosta pre-. 
menitev orgljarjev (g. šolskih učiteljev), sosebno od tiste 
dobe, kar se je cirkvena in šolska služba zedinila. 
Skušnja uči, da so redki možje, kateri bi eirkvi in šoli 
ustregli. Ravno se je občnega ecirkvenega petja privadila 
in so se cirkveni pevci z orgljarjem prav pozastopili, kar 
gospod orglje in pevce zapusti, ter svoje pesni in napeve 
pobere; mlad orgljar njega mesto nastopi, nove napeve, 


slišale. Perve orglje niso čez 10 ali 15 piščalk imele; nosili so jih 
od cirkve do cirkve, in l. 671 so dovolili papež Vitalijan, naj se 
orglje s cirkvenim petjem družijo. (Cesar Karol veliki je pervi u 
Porečah (Ahen) na Nemškem verle orglje u cirkev postavil, katere 
mu je bil cesar Mihael poslal. Stare orglje so bile obavtne, klinci 
po tri palce široki in dolgi, katerih ni veliko čez deset bilo, in 
roke so ga bolele, kdor jih je prebiral. Pomalem so si zmislili 
piščale dolge in kratke, lesene in cinjaste, okrogle in štirivoglate, 
jih od zgor navtikati in odperte gnati, jih u tihe in glaseče pre- 
dale djati in med njimi toliko ubrano zlogo napraviti, da ob enem 
po deset, dvajset; in še več piščalk ubrano lepo zapoje in zadoni, 
kakor se orgljarju dobro zdi, da poslušavcem dopade. — Mehovi za 
orglje so bili izperva celo majhni, tako da je bilo za edne orglje 
po 20 —24 mehov potreba, pa tudi po 10 —12 ljudij, ki so mehove 
vlekli. Leta 1480 je umetni Nemec Bernard število piščal pomnožil, 
jih u razdele odbral, in jim podnožnice vložil. U 16. stoletju so 
začeli na dvoje orglje igrati, po več razdelih zdaj glasno, zdaj tiho 

včasih zelo nezrele prinese, petje se pokazi in u kratkem 
celo potihne; in če ta tihota in merzlota le pol leta za- 
ostane, se težko kdaj petje spet obudi. Dokler je svoje 
dni orgljar tako dolgo pri eni cirkvi služil, da so se 
njegovi persti u jamicah na orgeljskih klincih poznali, 
in so ga poleg rajnih pokopali, katerih dede je peti učil, 
'- se u sedanjih časih po mnogih župnijah vsako leto, ne 
poredkoma vsake kvatre organist, in ž njim večidel tudi 
cirkveno petje spreminja, in malo zboljša. Tej napaki u 
okom priti, in po pregosti premembi g. organistov cir- 
kvenega petja ne pokaziti, naj bi vsaka župnija svoje 
pesenske bukve imela, u katerih bi vsak novi orgljar 
navadne pesni in njih stalne napeve našel zapisane; naj 
bi se pa tudi nove pesni ne pele, ne napevi preminjali 
brez dovoljenja duhovne gosposke. Zraven tega bi bilo 
potreba sploh navadne pesni in napeve nabrati, pa jih pri- 
pravnim šolam dati, naj bi se mladi orgljarji po njih 
pripravljali, ter jim prav terdo priporočati, naj se, kamor 
pridejo, navadnega petja, ne pa svoje glave deržč, ker 
svojeglavnost rada skušnjave dela pri vseh rečeh, naj- 
huje pa pri pevcih. 


ubirati, posnemati človeškega gerla sladke glasove, pa tudi hrume- 
čih valov doneče gromenje, ter se iz orgel lehko začuje prijazna 
kukovica kakor gromeča tromba. — Največe orglje so u Rimu u 
čudno veliki cirkvi svetega Petra, katere imajo 100 raznih glasov; 
na Štajerskem imajo najgorše orglje Benediktini u samostanu Ad- 
mont, katere je duhovnik Križman, slavni Goričan, naredil. Hva- 
lijo se tudi orglje pri Materi božji u Petrovčah blizo Celja, iz- 
verstno delo nekega Benečana. Velika množina orgelj se je na- 
rastla, po Kranjskem in Štajerskem, in redka je cirkvica, katera bi 
svojih orgelj ne imela. Obžalovanja vredno je pa to, da je veliko 
takih skaza-inojstrov, kateri orglje delajo, da bi se človek rajši 
jokal, kakor pa pel, in katerim orglje u delo dati je škoda za de- 
nar. Dobre orglje hočejo pa tudi dobrega orgljarja imeti. Dobro 
le oni orgljati zna, ki dobro pobožno serce ima; iz obilnosti serca 
tudi orglje pojo. 

Tretji in najhujši kvar cirkvenemu petju delajo po- 
svetni godci, naj si bodo gosposki ali kmečki, imajo 
si gosli ali rog, delajo si okrogle na kmetih ali godejo 
posvetno u cirkvah po mestih tako, da bi si mislil biti 
u kakem gledališču, ne pa u božji hiši, in če nisi take 
godbe vajen, hoče te gostokrat glava boleti od preveli- 
kega bobnanja in šumotanja. Preprosti ljudje zijajo in 
oponašajo dolgočasno ponavljanje latinskih besed, ali pa 
iz cirkve gred6; posvetno omikani poslušavci pa le na 
godbo pazijo; prave pobožnosti ni po navadi pri taki 
godbi sluha ne duha. Da ni prav tako, sveta mati ka- 
toliška cirkev pravi, se neprenehoma ustavlja in takošno 
posvetno, nepobožno godbo pri božji službi prepoveduje. 
Sveti Tridenski zbor u 22. seji vsem škofom veli, naj 
vsako tako godbo, u kateri se, bodi si z orgljami ali s 
petjem, kaj nespodobnega ali nečastitljivega čuje, iz cirkve 
odpravijo, da se bo videlo in lahko reklo, da je hiša 
božja u resnici hiša molitve. Po tem ukazu svete cirkve 
tudi papež Benedikt XIV. leta 1749 škofom ostro naro- 
čajo, nobene nespodobne cirkvene godbe terpeti. Tako je 
bila u Rimu leta 1850 vsa posvetna godba in troben- 
tanje u cirkvi z nova prepovedano, in ravno ta prepo- 
ved tudi u Pragi, glavnem mestu na Češkem, oklicana ; 
ali žalibože, da je svarjenje materno posvetnim godeem 
in njih prijatlom glas upijočega u puščavi, katerega 
malokaj obrajtajo. 

Vam pa vender ni ustreči, lehko marsikdo poreče. 
Enim ne dopade, če godemo, drugim ni všeč, ako po- 
jemo. Eni bi radi občno petje po cirkvi, drugi čvetero- 
glasno, spet drugim bi naj na dva, ali celo na eno gerlo 
zapel! To stori, da smo pevei in godci včasih samo- 
glavni, ter sebi strežemo, dokler vsem ustreči ne zamo- 
remo. — Res, da ga še ni mati rodila, ki bi vsem 
ustregel, in ga ne bo; vender ne vzemi za zlo, ako po- 
vem, kako cirkveno petje po mojih mislih želim. 

Soglasne orglje, (in če orgel ni, pametni godci) naj 
zbrano ljudstvo veselo, pa tudi spodobno pozdravijo, ka- 
dar se kako veselo godovanje obhaja; je pa žalosten 
shod, naj tudi orglje žalost oznanujejo. Ropotanje ali pa 
posvetnih godcev trušč bodi na posvetni dobri volji in 
svečanosti, ne pa u cirkvi, pri božji službi doma. Se 
cirkveno petje povzdigne, naj ga orglje lahno poprije- 
majo, včasih ginjeno oživljajo, pa tudi krepko povzdigajo, 
kakor modro zložena pesen hoče. Včasih sodi, da orglje 
celo utihnejo, naj se gerlo bolj lepo čuje, bodi si petje 
na edno gerlo ali več. Po dokončanem odstavku pobož- 
nega petja naj orglje živo povzamejo, s svojimi glasovi 
polikajo in povzdignejo, kar se je pelo. F'Tako naj tudi 
godci stor6, če so za to. 


Lepo je lepo, če k blagoslovu presvetega reš. Te- 
lesa vsa cirkev Njemu zapoje, komur vsa čast in hvala 
gre; pa še lepše, ako se petje ustanovi in potihne, ka- 
dar se verno ljudstvo blagoslovi, po blagoslovu pa zopet 
petje božjo hvalo povzdigne. Ravno tako mično in hvale- 
vredno je ednoglasno petje pred pridigo ali kerščanskim 
naukom, naj se poje Oče naš, — Pridi sv. Duh, ali 
kaka priložna pesen o svetem godu. 'Taka občna pesen 
vernega ljudstva pripravlja dobro zemljo za dobro seme 
božje besede, ogreva pridigarja in vabi verne poslušavce 
rekoč: , Pridite in poslušajte čudo milosti božje!" Lepo 
je, da se pri tihi sveti maši svete nedelje in praznike 
obsežno poje posebno pred svetim reš. Telesom, čeravno 
tudi ubrano petje na več gerl dobro slovi. Za peto 
mašo občega petja u eirkvi ne želimo, marveč krepko 
soglasje na po več gerl radi poslušamo, naj si ga orglje 
ali pa godci čedno povzdigajo. Za daritev posebnih go- 
dov posebno pesen na edno samo gerlo glasno in razu- 
mevno zapeti, sveto obhajo častitno u misel vzeti, meni, 
vem da tudi Slovencem, rado dopade, ter je rosa božje 

milosti, če je pesen vredno zložena, ne predolga, ne pre- 
pogostoma. 

Dokler so pa darovi mnogoteri, le eden pa Bog, 
ki jih pevcem in godecem deli, naj se ž njimi tudi mno- 
gotero Bog časti. Imaš gladko gerlo, rad zapoj; znaš 
ubrano gosti, o pravem času tudi zagodi, pa ne sebi, 
marveč Bogu na čast. Kdor u cirkvi pri službi božji le 
svoje hvale išče, božje hiše vreden ni; naj gre na gle- 
dališče s svojim petjem in godenjem. Iz visoke line 
glasne zvonove čuti, u čedno ovenčani cirkvi pri božji 
službi pobožno biti, mogočnega pridigarja slišati in pa 
z občino vernih kristijanov milo peti, ter se u duhu med 
angelske kore povzdigati, je nebeškega veselja okus. 


4, Beseda nasprotnikom duhov- 
niškega samstva, 


(Laibacher Kirchen-Zeitung l. 1848.) 


Nijedni naredbi katoliške cirkve se dandanes od 
vseh stranij toliko ne nasprotuje, kakor samištvu ka- 
toliškega duhovenstva — znamenje, da so pervoboritelji 
te stranke postali vse preveč meso, ter mislijo, pisarijo, 
pa večidel tudi živijo le po modrosti mesa. Ob enem je 
pa to hudo nasprotovanje živ dokaz, da je ravno ta na- 
prava eden glavnih stebrov katoličanstva. 

Samstvo duhovniško je cirkev že od pervih stoletij 


? L. 1848 pisarilo se je mnogo o tem predmetu. Ta članek 
objavil je Sl. kot dodatek dotičnim razpravam Leon Vončinovim, 
natisnenim u ravnoistem letniku Laib. Kirch.-Zeit. Uredn. 

kerščanstva kot naredbo apostolsko sprejela, visoko cenila, 
priporočala in zapovedovala. Kdo bi hotel zabavljati apo- 
stolom, cirkvenim očakom, tolikim po učenosti in sve- 
tosti svoji odličnim škofom in duhovnikom, ki enoglasno 
to samištvo povzdigujejo, so u njem Živeli in delovali, 
ter tiste ostrega kaznovanja vredne spoznavali, ki so 
zoper to naredbo ravnali! 

Brez samstva, to je torej z ženami in otroci in raz- 
nimi skerbmi za živež in odgojo obloženi, bi apostoli ne 
bili zamogli iti k narodom zemeljskim evangelija oznanje- 
vat in nauke svoje s kervijo poterjevat. Brez samstva 
nikdar bi ne bila videla Anglija svojega Auguština, Irsko 
ne Patricija, Germanija ne Bonifacija, slovenski rodovi 
ne Cirila in Metoda, Indija in Japonska ne Frančiška 
Ksaverijana! Brez cirkvenega samstva ne bil bi se žer- 
tvoval Janez od Boga oskerbljevanju bolnikov, Janez 
Matanski ne reševanju jetnikov iz suženjstva nevernikov; 
bi se ne bilo tisoč in tisoč blagoserčnih devic, usmiljenih 
sester, podalo u največe nevarščine zavoljo olajševanja 
človeških nadlog ! — Kdo nam bo kos u tem oporekati? 

Prašajte vi gerdi mesuni sv. Karola Boromejskega, 
ljubeznivega škofa sv. Frančiška Salezijana, tolažnika 
vseh terpinov sv. Vincencija Paveljana, ali pa ravno toliko 
učenega kakor pobožnega in ponižnega škofa Fenelona, 
ali je mar tem verlim možem samištvo kaj nasprotovalo 
pri izverševanju visokih svojih služeb, ali jim je boj z 
meseno poželjivostjo duha k zemlji tlačil, ali ne marveč . 
k nebesom povzdigoval? 

Prašajte te velemože, ali jim je kedaj želja prišla 
do zakonske žene, do lastnih telesnih otrok? ali so 
ti istiniti prijatli človeštva kedaj mislili, da bi potem 
uspešneje svojemu svetemu poklicu služiti zamogli, ter 
roke svoje bolj nedolžne proti nebu vzdigovati, bolj milo 
bolenike im reveže tolažiti, obilneje ubožeem miloščine 
deliti ? Odgovorili nam bodo: naše neveste in žene bile 

so nam naše cirkve, otroci naši župljani, družina naša 
verniki. Za-nje smo skerbeli ne le u življenju z raznimi 
dobrotami, ampak tudi še po smerti, kolikor mogoče, z 
milimi ustanovami. 

Ko so pred nekaterimi leti na Nemškem začeli 
prošnje delati za odstranbo duhovniškega samstva, na- 
ročila je vlada virtemberška l. 1881, naj se temu rova- 
renju konec napravi, ker se ž njim katoliške občine vzne- 
mirujejo: ljudstvo se je namreč zoper take kričače 
vzdigovalo. Zastop mesta Ridlingen in predstojniki šest- 
deseterih katoliških okrajin obernili so se do nj. veličan- 
stva svojega kralja s preponižno prošnjo, naj bi se to 
rogovilenje zoper duhovniško samstvo ustavilo, in so 
očitno naznanili, da ne bodo nobenega duhovnika pri- 
poznavali, ki bi se na takov način ločil od cirkve, pa 
tudi se njegovih opravil ne udeleževali. 

Toda živalski človek z umom svojim, po dimu raz- 
burjene pohotnosti ukajenim, ne sprevidi, kar Duha božjega ; 
bedarija mu je in razumeti ne more, kar vender divjaki 
po amerikanskih goščavah z nepokvarjenim naravnim 
umom svojim spoznavajo in glasno poterjujejo. 

Indijanski poglavar razodel je gorečemu škofu Šarl- 
tovenskemu, ki je okoli 24 let med divjaki blagonosno 
deloval, zakaj da se Indijanci protestantovskih pridigarjev 
branijo, in le do katoliških misijonarjev zaupanje imajo. 
»Naši očetje, je rekel, imeli so može z dolgimi suknjami 
za vodnike. 'Ti niso imeli ne žene ne otrok, ter so se 
popolnoma izročili molitvi in skerbi za rudečake. Ako 
so jedli, bili so siti, ker imeli so le ena usta. Je kateri 
umerl, ni potreboval ničesar več. Vse kar je potreboval, 
imel je u nebesih; pokopali smo ga in le samo za nje- 
govo dušo molili. Uni pa (protestantje) nam pošiljajo 
može za vodnike, kakoršni smo mi. 'Ti možje imajo 
žene in jih ljubijo; imajo otroke in jih ljubijo. Žene pa 
in otroci imajo mnogo gobcev in mnogo herbtov ; otroci 

se mastijo in mož molitve ima velike skerbi in mnogo 
strahu, ker jih ljubi. Boji se, da teh gobcev ne bo mogel 
vseh napolniti, in herbtoy ne vseh obleči. Boji se smerti, 
ker bi potem njegovi ljubljenci gladovati morali, ako bi 
jih mi ne preredili. Zatorej dokler živi, za ženo in otroke 
skerbi in ko to opravlja, nam veli: storiti moram svojo 
dolžnost. Indijanec pa gre in premišljuje, kar mu je 
dedek pravil, da je černosuknjač bil mož, ne kakoršen 
je nas eden, in da je rudečake resnično ljubil, ker druga 
ni imel ljubiti ko velikega Duha in pa svoje ljudstvo, 
ni žene ni otrok, in le ena usta in le en sam herbet. 
Ako je umerl, bila so usta zaperta in herbet hladen in 
nič se ni bal, ko se je bližala smert; le na rudečake je 
milo gledal, ker jih je ljubil." 

Tako razlaga sin goščave apostolove besede: ,Ador 
nima žene, skerbi le za to, kar je Grospodovega, kako 
da bi Bogu dopadel; kdor pa ima ženo, skerbi za to, 
kar je tega sveta, kako da bi ženi dopadel, in je raz- 
deljen." DI. Kor. 7. 

B. 
5. Sveto pismo starega zakona. 


Poslovenil in razložil P. Placid Javornik, benediktinec, e. k. učenik 
sv. pisma starega zakona in iztočnih jezikov na bogoslovskem uči- 
lišču u Celovcu. I. zvezek. 

Perve Mozesove bukve, od I.—XX. poglavja. 


(Nov. 1. 1847.) 


Nas pridni rodoljub gospod Placid Javornik, berzni 
učitelj bogoslovja u Celovcu, so se slavnega, lepega dela 
lotili, nam sveto pismo starega zakona (testamenta) ne 
le posloveniti, ampak ttidi umevno razložiti, kar so nam 


Novice u 46. listu tega leta stran 184 že naznanile. 


Prav je to in tako; — to je delo njihovo; zakaj učitelj 
je dvojne hvale vreden, ki to, kar u šoli učence uči, 
popiše tudi za druge ukaželjne ljudi, in svoj nauk u 
lepih bukvah svojim učencem za popotnico da, da ga vse 
žive dni lehko ber6, in lepih naukov pomnijo, ki so jih 
u šoli radi poslušali. Boljšega se jim ne more za slovo 
dati. Velja ta resnica od vsakega dobrega nauka, velja 
trikrat od svetega pisma, ki ga po pravici knjigo vseh 
knjig imenujemo; te bukve imajo besede večnega živ- 
ljenja. | 

Poslovenil nam je, bo že blizo jezer let, pervič sv. 
pismo sv. Ciril, imenitni apostol Slovanov. Berejo ga še 
po njem Rusi, Šerbi in drugi staroverski kristjani. Nam 
je beseda Cirilove poslovembe preostarljiva, le učeni ljudje 
jo še umejo. 

Poslovenil nam je pred nekoliko 300 leti sv. pismo 
mož, Juri Dalmatin po imenu (Juri Kobila pa po slo- 
vesu), ki se pa redko u naših krajih najde. Je njegova 

beseda domača in lehko zastopna, je pa njegova vera 
bolena in nezdrava. Nevarno je tedaj čitati velike Dal- 
matinove bukve ljudem, ki ne vejo laži od resnice, zmote 
od prave vere, ostro razsoditi; malo prida bi se naučili 
in lehko u veri pešali česar nas Bog varuj! 

Poslovenil je pravovernim katoliškim kristjanom s 
svojimi tovarši slavni in pridni domorodec rajni Jur; 
Japel celo sveto pismo, ki ga še po vseh Slovenskih 
krajih gosto imajo in ber6. Pa Japeljnovo sv. pismo ni 
razloženo ; in marsikdo Slovencev si je iz njega za nauk 
le pomot — namestu življenja le smert nabral, ker ni 
po nauku katoliške vere razumel, kar je bral. Kako bi 
pa razumel, ako ga ni, ki bi mu razkladal? Djanje Ap. 

Japeljnove petere bukve Mozesa leta 1791 natisnene 
so zelo pošle, in jih ni kupiti več. MRajni močno učeni 
gospod Matevž Ravnikar so nam jih vnovič posloveniti 
— obljubili, potem ko so zgodbe sv. pisma na svetlo dali; 
pa škoda, da je obljuba ž njimi umerla. Tudi rajni dr. 
Simon Klančnik, ec. k. učenik desete šole u Ljubljani, 
so nam okrajšano sv. pismo dali, ki se čedno bere in 
lehko zastopi, toda vsakdo ž njim ne izhaja, ker je pre- 
več skrajšano. 

Kar je potemtakem veliko svetoželjnih domorod- 
cev želelo — dobiti celo pismo u domačem jeziku ne 
le poslovenjeno, temveč tudi za potrebo razloženo, se 
je, hvala Bogu! začelo; Bog daj, da bi se tudi srečno 
- zgotovilo! Visoko spoštovani gosp. Placid Javornik, ki 
so nam že poprej ,življenje sv. Alojzija" čedno poslo- 
venili, zdaj pervih dvajset poglavij I. Mozesovih bukvij 
za poskušnjo natisniti dajo, katere sem kolikor toliko po- 
' skusil, in jih po pravici vsem domorodeem — posebno 
duhovnim — priporočim. 

Čedno, ne le učeno, temveč tudi lehko umevno (za- 
stopno) nas gosp. Javornik u petere bukve Mozesa za 
roko peljajo, ter nam pokažejo, prej ko jih beremo, kako 

imenitne in verjetne — prav za prav božje — da so. Za 
poskušnjo naj se čita, kako se je sporočilo pervih časov 
lahko in pa zvesto ohranilo do tiste dobe, da so ljudje 
. pisati jeli. , Sporočila — tako pišejo gospod Javornik — 
so že okoli jezer let poprej, kakor basni najstarejših ljud- 
stev zapisana in potem u spisih ohranjena bila. Preden 
pa so bila zapisana, se ni treba bati, da bi se bila po 
ustnem izročilu kaj zelo pokvarila ali od svojega izvir- 
nega zapopadka kaj zgubila; zakaj živeli so takrat ljudje 
silno silno dolgo, tako da ni bilo treba, da bi se bila 
po ustih veliko zarodov izročevala; Metusalam je pred- 
njih 2483 let svojega življenja še z Adamom, u poslednjih 
600 z Noetom živel, in Noe, je svojih zadnjih 58 let že 
Abrahama za tovarša imel. Prigodbe od stvarjenja sveta, 
od osode naših pervih starišev, njih sinov in mlajših, in 
od vsega, kar jim je Bog razodel, je tedaj Metusalam 
od Adama slišal, in kakor je slišal, Noetu, in ta Abra- 
hamu sporočil, in mu tudi prigodbe, ki jih je on doživel, 
čudno zgodovino od vesoljnega potopa in svojega ohra- 
njenja u barki i. t. d. povedal. Vidi se tedaj, da si več, 
kakor štirih zarodov misliti treba ni, po katerih se je 
vse spomina vredno od začetka sveta noter do Abhra- 
hamovega časa ohranilo; in pri teh imenovanih očakih 
se sporočila gotovo niso pokvarila. ,O0b Abrahamovem 
času je bila pa umetnost pisanja že znajdena in znana; 
zatorej so bile brez dvoma vse do tistihmal po ustnem 
izročilu ohranjene zgodbe že ob Abrahamovem času ali 
kmalu za njim zapisane, in tako popačenja posihmal še 
leže obvarovane. Zraven tega je še treba prevdariti, da 
so ti pervi pobožni očaki tiste svoje sporočene prigodbe 
zelo cenili in spoštovali, jih za steber svoje vere in božjega 
razodenja imeli, ter jih svojim sinovom globoko u serce 
utisnili, jim jih brezštevilnokrat še u svoji sivi starosti 
ponovili, tako, da se niso mogle napak zastopiti ali 
kaj pokvariti. Kar je bilo u pesmi zloženega, kakor se 


401 


zdete versti I. Moz. 21, 23—24., je še veliko leže in 
zvestejše u glavi ostalo in ohranjeno bilo". 

Kar stavo sv. pisma zadeva, je po nauku naše 
svete cirkve rečena, beseda kratka in gladka, kakor se 
spodobi za toliko svete reči; postavim: pervo poglavje 
od 1. do 6. verste: ,U začetku je Bog stvaril nebo in 
zemljo. Zemlja je bila pusta in prazna, tema je bila 
nad breznom, in duh božji se je razprostiral nad vodami. 
In Bog je rekel: Bodi svetloba. In svetloba je bila. In 
Bog je videl svetlobo, da je bila dobra; in je ločil svetlobo 
od teme. In je imenoval svetlobo dan, temo pa noč; 
in je bil večer, in je bilo jutro, pervi (en) dan", i. t. d. 
— Kako kratko in veličastno! 

Toliko obširniše, na dolgo in široko, visoko in glo- 
boko nam pa stave sv. pisma razlagajo. Ni skoraj imenitne 
skrivne besede, ki bi nam je ne razjasnili, pa tudi ne 
misli, od katere bi nam ne povedali, kaj in kako velja. 
Razjasnujejo nam skrivne besede sv. pisma, povejo misli 
svetih eirkvenih očakov, pa tudi oživljajo nauka sveto 
moč, ki bravca povzdigne k toliko mogočnemu, toliko 
dobrotljivemu Stvarniku. Pokusimo razlaganje 4. verste 
pervega poglavja: ,In Bog je videl svetlobo, da je bila 
dobra." Vidi Bog svetlobo, vender ne, kakor umetnik 
ali rokodelec, ki svoje storjeno delo preiskuje in pre- 
gleduje, in se veseli, ako taisto svoji namembi popolnoma 
primerjeno najde; ampak vidi Bog, da je svetloba dobra, 
svojemu namenu popolnoma ugodna, samo zato, ker jo 
je on stvaril, in za dobro spoznal. Hebrejska beseda tob 
ima silno velik obsežni pomen, ker namreč pomeni: 
dobro, lepo, prijetno, priročno, ugodno, namembi pri- 
merjeno, i. t. d. in vse te lastnosti se svetlobi priležejo, 
če njene lastnosti prevdarimo. Svetloba je tanka, urna 
prelomljiva, pisana, ima tudi zmožnost u sebi, gorkoto 
mikati in jo zdramiti. 'Tankost svetlobe je tako čudo- 
vitna, da je ne moremo razumeti; po vseh kotih in pro- 

Slomšek IV. 26 

storih, po celem svetu je svetloba tako rekoč razcejena ; 
ni kraja, tudi ne pičice, kder bi ona ne bila in vender 
je tako čudno od Stvarnika osnovana, da nobene tudi 
najmanjše reči ne moti. Ravno tako čudna je nje hitrost 
ali urnost. Zvezdoznanci nam zagotavljajo, da je zvezda 
Jupitar 42,000.000 milj od naše zemlje daleč, in vender 
luč to strašno dolgo pot u 16 minutah in 15 sekundah 
dokonča; po njih nauku je solnce 21,000.000 milj od naše 
. zemlje, in vender luč to daljavo u 8 minutah in 7/, 
sekundah predirja; iz tega lahko vidimo, kako neizrečeno 
urna da mora svetloba biti. Tudi ima svetloba to lastnost, 
da se dd navleči in odgnati, kriviti in prelomiti. No- 
beden žarek luči ni sam, ampak vsak obstoji iz brez 
števila veliko drugih razno barvanih žarov, kar lahko 
vidimo u mavrici, u raznih kapljicah rose, vode in pri več 
drugih rečeh. In te barve, ki se ob takih priložnostih 
vidijo, naravoslovci imenujejo poglavitne barve, med ka- 
tere štejejo: rudečo, pomarančno, rumeno, zeleno, viš- 
njevo, indijsko in violnato; neskončno veliko je pa med- 
barv, to je takih, katere se s poglavitnimi prečudno skle- 
pajo, in se ena u drugo cedijo. Zadnjič, akoravno luč, 
ker je neskončno majhna, in tanka osnova (reč), nima 
zsama u sebi ne merzlote ne gorkote, ima vender po- 
sebno moč in zmožnost, u drugih truplih in rečeh skrito 
gorkoto mikati in jo zbuditi. Iz teh lastnostij svetlobe 
se vidi, da je bila u resnici in po vseh ozirih popolnoma 
dobra." — ,In je ločil svetlobo od teme. To ločenje je 
Bog že u stvarjenju storil, ker je luči to lastnost in 
moč dal, da po svoji naturi temo odganja in vse temne 
kraje predere in napolnuje. Ker je pa Bog doslej še le 
osnovo svetlobe stvaril, in luč tako rekoč še ni bila pri- 
žgana, zatorej je še zmirej tri prihodnje dni tema bila 
nad breznom." 

Česar ne moremo hvaliti, temveč le poterpeti, je 
prepogosta raba — lj —, ki ni lika, ampak spodtika naše 

gladke besede, nad katerim — lj — se tudi naše hvale- 
vredne Novice prerade spodtikajo. Mislim, da ni pisati 
prijatelj, učitelj, nedelja, nedelje, ampak učitel, prijatel, 
nedela, nedele i. t. d., ker Korošci in Gorenci le prijatel, 
nedeve 1. t. d. pravijo. Tu bi lehko — lj — večidel pred 
ce in i pogrešali in rajši brali: zemli — zemle, kakor 
pa: na zemlji — zemlje. Kar pa sam mislim, drugim 
ne vsilujem, ampak le u pomislek dam. — Tudi so nam 
u gosp. Javornikovem razlaganju nekatere besede in 
stave nekoliko predolge, če je ravno težko, kratko pa 
dobro povedati. — Vse te moje zabave so pa tako lehke 
in prijazne, da bojo slavno delo lehko več priporočile, 
kakor ograjale. Saj se le po domače zmenimo, kar mi- 
slimo; in ne moja, ne tvoja — ampak prava naj velja! 
Priporočevaje pa to zalo delo, želimo še tri reči: 
pervič, da bi gosp. Javornik, pridni delavec, ne opešali, 
prej ko dodelajo, česar so se lotili; drugič naj bi zvestih 
pomagavcev s svojo pokušnjo obudili in dobili, kateri bi 
jim vse sv. pismo po tej — ali če tudi krajši — osnovi 
zgotoviti pomogli; tretjič, naj bi prav prav veliko pri- 
jatlov dobrega dela po vseh slovenskih krajih našli, ne 
le u besedi, ampak tudi u djanju — takih prijatlov, 
katerim predrago ni, kar je za božjo čast, izveličanje duš 
in pa za poveličanje maternega jezika. Bog daj srečo! 


26% 


6. Pismo Metelku, 


(Jezičnik ali Metelko u slovenskem slovstvu l. 1873 str. 15.) 


Prečastiti Gospod! 


Resnična ljubezen zedinva blaga serca, opravičuje 
njih početje ter odvračuje razžaljenje. 

Na to in na Vaše privoljenje se prederznem Vam... 
izreči svojo prav ponižno hvalo za toliko prijazno mi po- 
slane pole nove slovnice, iz katerih sem se tolikanj na- 
učil in u svojem če prav še majhnem delovanju tudi učil, 
da bi tako skupno ravnali si pot k dušni oliki ljubljenih 
Slovencev. 

Ne zamerite ..., da sem perve tri pole poslal iskre- 
nemu slovanskemu rodoljubu g. Jarniku, kateri je meni 
že marsikaj prijateljsko razodel, ker jih je le tako želel. 
Jako se jih je oveselil; in pisal mi o njih to-le: , Nate 
nazaj tri mi dobrotno pokazane pole najnovejše slovnice 
kranjske, z nekaterimi: opombami o pričetem delu. Sicer 
bi, dokler še ni vsa na svetlobi, ne smel govoriti o njej, 
ker pred ,prodiit in lucem% še ni ,juris publici"; ven- 
der če mislite, da gospod spisovatelja ne bo žalilo, ako 
mu človek pri nadeljevanju dobro osnovanega dela z ne- 
katerimi opazkami o koroškem razrečju in njegovih raz- 
likah pripomore, da bolj na tanko spozna vse narečje 


! Jezičnik l. c.: Slomšek ,slišati o novi slovnici ljubljanski, 
poprosi Metelkota, da mu sproti pošilja tiskane pole, kakor so pri- 
hajale na svetlo. Ko dobi perve tri, jih pokaže tudi Jarniku, in na 
to pošlje opisovatelju naslednje (nemško) pismo". 

slovensko (se ve da Štajerci tudi to storite), bi me pač 
veselilo, razodevati mu tako svoje misli. Naj se mi 
naglica moja ne očita; u čislih mi je le dobra reč, in 
po pomenkih se razširja veča luč. Upam, delo hode 
izverstno, in slovnica med vsemi dosedanjimi za rabo 
najbolja. Bog hotel, da bi Jugoslovani vsi spoznali to 
dobroto ter jo sprejeli! Velik korak storili bi tako u na- 
predovanju. Dobički, ki se nam iz tega utegnejo izvirati, 
so preočitni in preveliki da bi jih misleči ljudje mogli 
zametovati in zanikovati%, | 

Kako všeč je Jarniku vse to, spričuje njegovo pri- 
zadevanje, prilastiti si koj novo pisavo, kar kaže u pri- 
djani pesni. Ker je izreka tako različna, bomo zvunanji 
storili pač marsikatero napako še, dokler se popolnoma 
privadimo. Pesen , Ostrovica" je namenil u slovenski časo- 
pis, o katerem mi je, ko sem bil u Ljubljani, pripove- 
doval moj nekdanji častivredni součenec g. Burger, ka- 
terega pa vedno še čakamo. 

Ko sva bila pervikrat skupaj z g. Jarnikom in sem 
mu pravil o časniku ter ga prosil naj tudi on po svoje 
pomaga, je ves vesel obetal ter velel ljubljanskim rodo- 
ljubom slovanskim povedati, da je pred nekaj leti že to 
svojo željo razodel bi čast. g. prof. J. Zupanu, naj se 
ustanovi tak slovenski časopis. Sicer mi je g. Stupica 
u svojem poslednjem pismu poderl skor vse upanje, da 
izide nam časnik; pošljem Vam vender te dve pesni, po 
Vaši želji in po svoji obljubi, pa si naj izprosim za to 
tudi ,Krajnas dona gratis data". Ako vender časnik 
izide , dopisovala bi vanj po moči skorej ter EDNUNE 
ga tadi Koroška in Štajerska. 

Ko bi naša učilnica imela slovensko stolico, kako 
naglo bi doslej radovoljno le na pol storjeno po postavi 
razevetlo se popolnoma; pa vesel sem, da reči morem: 
storil sem jaz svoje. 'Tudi natihoma usejano gorčično 
zernce vzraste lahko veliko drevo. Veseli me, da morem 

spoznati ljubljene in blage likarje Slovenije ter udele- 
ževati se njihovih del. Po tej hvale vredni slovnici je 
tedaj našemu narečju postavljeno dno, vender pogre- 
šamo zelo pripravnega slovarja, da moremo zidati 
više. O da bi že saj Krajne pismarji lotili se velikega 
dela, nhaj da začno zidarji, Korošci pa Štajerci bomo 
stežači." 

Prosim, da mi pošiljate tudi brihodije pole, dokler 
bode slovnica dodelana, se izve cena in je dobimo lahko 
več. Smemo li na svoja uprašanja prositi razjasnjenja, 
in smem li jaz od Vas nadjati se odgovora? — Gosp. 
Jarnik se Vam ponižno priporoča; tako tudi jaz č. g. Za- 
lokarju, Strelu in Vam preč. gospod! 


Vaš 
pokorni sluga 


Anton Slomšek, 


duhoven. — 

7. Naznanilo A, J. Murkovega 
slovarja. 


(Karinthia l. 1832.) 


O Kakor skerbnemu popotniku na razpotju dober 
kažipot, prikazal se je vsem prijatlom in podpornikom 
slovenskega jezika A. J. Murkov priročni slovar slovensko- 
nemški in nemško-slovenski s kratko slovnico za Nemce, 
čigar pervi del s slovnico vred je u Franc Ferstlnovi 
bukvarni (Joh. L. Greiner) u Gradcu že izšel, drugi del 
pa se vsled naznanila do velike noči željno pričakuje. 

Ravno tega bilo je doslej u slovenskem jeziku pred 
vsem potreba, in tej potrebi je sedaj zaslužni spisova- 
telj imenovanih del nepričakovano zadostil. S tem je 
tujcu pot olajšan k naučenju jezika, ker zdaj mu ne 
bode več treba tožiti, da se slovenščine naučiti ni mo- 
goče, pa tudi ne zavoljo tega učenja med priprosto ljud- 
stvo podajati se, kakor se je doslej godilo, ko priprav- 
nega slovarja imeli nismo. Pa tudi domačinom pokazal 
se je pot, po katerem naj svoj materni jezik popravljajo, 
ter se brez svojih domačih vaških besed lehko splošno 
umljivo izrazujejo. Lehko bode zdaj vsem unetimk nji- 
ževnikom in zlasti pohudi abecedni vojski zel6 žaljenim 
šolskim prijatlom in podpornikom , odpravljati neugodne 
in same sebe podirajoče novotarije ter nasledovati po- 
hvaljenega moža, kateri nam še bolj krepko s svojim 


! Pod naslovom: , Erfreuliche Ersecheinung in der sloveni- 
schen Literatur". Prim. J. Marnov Jezičnik l.18783., str. 34, 35. 
Uredn. 

djanjem kot z besedo kliče: Bratje, napredujte po do- 
sedanjem, s toliko lepim uspehom venčanem tiru stare 
do 300 let dobro izkušene pisave! Ne dajte se od tega 
dobro shojenega pota odverniti ne na desno, ne na levo! 
Le na tem potu zamore se vedoželjnemu ljudstvu dajati 
dovoljne in dobre dušne hrane. Kaj pa pomagajo še 
tako doveršeni pravopisi, dokler nimamo u njih dosti 
bukvij, pa tudi ni možev, ki bi svoja dela po njih spi- 
sovali u občno rabo, kakor nam to dosedanja skušnja 
spričuje. 

Res je sicer in vsak jezikoslovec je tega prepričan, 
da je doslej navadna, tako imenovana starokranjska pi- 
sava pomanjkljiva in nepripravna; toda vse okoliščine in 
vsi začeti poskusi nam pričajo jasno dovolj, da je nje 
poprava videti prepozna in prezgodnja. Prepozna, ker 
imamo že toliko ljudstvu prav koristnih bukvij, katerih 
ne bomo zametavali zavoljo popolniše abecede. Bila je 
mogoča ob času sv. Cirila in notranje-avstrijskim Slo- 
vencem še tudi za Bohoriča! zdaj pa se večina čitajo- 
čega ljudstva ne da več tako lehko pregovoriti, da je to, 
kar je novo pa nenavadno, bolje mimo starega in sploh 
privajenega. Prezgodnja pa se vidi dandanes ta poprava, 
ker jih je med jezikoslovci vender-le premalo, ki bi bili 
o nje potrebi prepričani ter bi jo sploh želeli. Še u nem- 
škem jeziku, ki je vender veliko bolj izolikan, in čigar 
pravopis je še dosti bolj nepriročen in nepopolen mimo 
našega, enaka potreba prenaredbe ni bila u stanu do- 
vesti; toliko manj je upanja, da bi u slovenščini dan- 
danes proderla. 

Ni še prišel čas, ko bodo na dostojni stopnji vse- 
stranske izolikanosti jezika potrebo novega, po določenem 
zakonu prirejenega dopolnivnega čerkopisa bolj splošno 
in bolj jednoglasno, kar sedaj, spoznali in se zedinili. 
Dokler pa se koristne ljudske knjige in tudi izverstna 
učena dela, kakor naznanjeni slovar in mnogozasluž- 

nega koroškega učenjaka g. župnika Urbana Jarnika, 
slovenski etimologikon, kateri pri gosp. pl. Kleinmajru 
u Celovcu skoraj izide, izdajejo u starem pravopisu, opra- 
vičena je popolnoma glasna želja naroda in večine nje- 
govih učiteljev, naj bi posebno u šolah stvar pri starem 
ostala. Naj se nikar ne nalaga učiteljem dvojni trud: 
učence najpervo za šolo mučiti z dvakrat popravljeno 
abecedo, potem jim pa še tudi za navadno rabo razlagati 
stari pravopis. 9 takim ravnanjem se izobrazba ljudstva 
ne podpira, marveč le hudo opovira! 

Če tudi je težavno po bergljah hoditi, vender je 
boljše, priti ž njimi naprej, kakor pa brez njih na potu 
obtičati. , Concordia minimae res erescunt, discordia ma- 
ximae dilabuntur", djal je veliki cirkveni učenik sv. Hie- 
ronim. Naj bi si vender k sercu vzeli ta izrek največega 
učenjaka in jezikoznatelja tedanjega časa naše dobe novo- 
tarji, ter pripoznali, da se, ne njega perva polovica, pač 
pa žalibože druga nad njimi spolnuje. Naj bi jih ta 
resnica pripravila k velikodušnemu sklepu: zavoljo dobre 
stvari odstopiti za zdaj od svojih gotovo ne hudobno izmiš- 
ljenih poskusov, dokler da enkrat ugodniši čas temu po- 
četju prinese tudi ugodniši uspeh! (Prim. o tem A. J. 
Murkovo slovnico, predgovor str. XII.—XV.) 

Vsi nepristranski slovenski rodoljubi pa bodo zmož- 
nemu spisatelju omenjenih del hvaležno podali roke ter 
rekli soglasno: ZM st volimo izmed abeced najpruročnejšo, 
to je: mi ostanemo pri starem alfabetu! 

8. U. Jarnikov etimologikon. 


(Karinthia j. 1882.) 

Najžlahnejši dar nebeški je jezik; ž njim se člo- 
vek izobrazi do človeka. Jezik je sredstvo občevanja 
med narodi, je najmočnejša vez vsakega ljudstva, katero 
bratovsko druži. Zatorej je in bode temeljito znanje 
jezika glavni pogoj za vsakega, ki se hoče, ali pa se 
vsled službe svoje prištevati mora razumnikom, posebno 
pa še temeljito znanje jezika tistega ljudstva, med ka- 
terim živimo in delujemo. — 

Pripoznava se, da je med živečimi jeziki na zemlji . 
slovanski najbolj razširjen, pa tudi gledč prekrasne svoje 
notranje sostave največ priporočbe vreden, dasiravno do- 
slej posebno nja slovensko narečje ni bilo dovolj izoli- 
kano. Zato so ga tudi pogostoma nevedneži zametavali 
in zaničevali, Odkar pa se je nja naučba po temeljito 
spisanih slovnicah in ustanovljenih stolicah (kakor Gradcu 
in Ljubljani) tujcem zdatno olajšala, pa tudi domačinom 
serce unelo za likanje prelepega maternega jezika, po- 
vzdignilo se je tudi slovensko narečje že na precej v)- 
soko stopnjo omike. Neobhodno potrebno je torej vsa- 
kemu obertniku, ki med slovenskim ljudstvom živi, pred 
vsem pa še za vse učenike, da si skerbijo za temeljito 
znanje narodnega jezika, da bodo zamogli izobrazbo ljud- 
stva pospeševati, in svoje službe povoljno opravljati. 

Jedro vsakega jezika nahaja se u nja etimologiji; 
temeljito besedoslovje je pravi ključ do jezikovega za- 
klada, ker zasleduje korenine besed ter izpeljuje iz njih 
pervotne pomene, uči pravilno tvoritev novih potrebnih 

izrazov in kaže njih pravo rabo. Suhoparna so navadno 
takošna etimologična raziskovanja pri drugih jezikih in 
glavo le z golimi besedami in opredelbami napolnujejo, 
vender u naši mili slovenščini je besedoslovje jako za- 
nimivo in spodbudno ter jezikosloveu mnogotere reči 
prekrasno razvozljuje. 

Za to stran slovenskega jezikoznanstva pridobil si 
je po svoji temeljiti učenosti in neumornem jezikoslov- 
nem delovanju slavnoznani gosp. župnik Urban Jarnik 
izborne zasluge u pervi versti seveda še za Slovence 
notranje-avstrijskih dežel s svojim etimologičnim slo- 
varjem. Že lani je bilo to delo po časnikih naznanjeno; 
letos pa je prišlo na svetlo pod naslovom: ,YVersuch 
eines Etymologikon's der slowenisehen Mundart in Inner- 
Oesterreiceh, nach verlassliehen OGuellen bearbeitet. Kla- 
genfurt 1832. gedruckt und verlegt von Ferdinand Edlen 
von Kleinmayr". 

To delo, pisano pred vsem u povzdigo jezikoslovja, 
je za začetnike tako uravnano, da razkazuje učencu je- 
zikove bogatije, razvija pa tudi že bolj izurjenim jeziko- 
znateljem njegove posebnosti in umno sostavo. Najbolji 
pripomoček pa bode učenikom slovenskega ljudstva, da 
bodo u raznih knjigah nahajajoče se bolj nenavadne iz- 
raze lehko umevali, in pri dani priložnosti jih tudi lju- 
dem razlagati zamogli; ob enem pa tudi, da bodo u 
stanu, kar je pri vsakem razvijajočem se jeziku neizbeg- 
ljivo, po potrebi kovati si novih izrazov pravilno u duhu 
jezika. 

U teku poslednjega desetletja glede jezikoslovja 
storjeni napredek in trud učenih mož se u tem delu ni 
preziral. Red navadne abecede ni se povsod prideržal, 
marveč sorodnost, in se je s tem jezikoslovcem drugih 
slovanskih narečij primerjanje zdatno olajšalo. Imenovano 
- delo napeljevalo je samo ob sebi k temu primerjanju in 
pa k oziranju kakor na najstarejša, tako tudi na še sedaj 

obstoječa narečja, posebno ker je marsikatera koreninska 
beseda u sedanji slovenščini že zastarela, med tem ko 
se pri drugih slovanskih rodovih še u pervotnem pomenu 
rabi. 'Tudi se nahajajo po Koroškem besede, prave 
starodavnice , katerim u drugih narečjih več sledu ni; 
isto tako oblike, ki se poljskim in češkim približujejo, 
kar bode jezikoslovce inostrane gotovo zanimivalo. 

Kar zadeva uravnavo tega dela, pazil je verlozaslužni 
pisatelj pred vsem na tolikanj imenitno tvoritev glagolov ; 
razločil je doveršne in ponavljavne ž njih samostalniki; 
od tod je prišlo, da je ostale besede z nazivom: ,zwang- 
los Gebildete% u posebno versto spravil, u kateri se 
razloček, pa tudi složnost slovanskih narečij pri vsem 
bogastvu njih tvornega gradiva prav lehko pregleduje. 

Korenov, z drugimi narečji skupnih, ki so u tri 
razrede razdeljeni, našteva se u tem spisu blizu do 15000; 
iz njih izpeljane so ostale besede. Vsa slovenščina seveda 
jih ima še mnogo več; pa že te celo proste korenike 
domače govorice, n. p. pervega razreda, pričajo, ko- 
liko da se bode dalo za pomnoženje jezikovega zaklada 
storiti. 

Če tudi to delo še ni popolna zakladnica jezika in 
biti ne more, ker ni bilo mogoče še cele vsebine tega 
narečja zbrati, vender pa bode vsakemu učencu in uče- 
niku koristno in vsakemu rodoljubu in jezikoznatelju 
prav dobro došlo, ker je podlaga večega, kolikor moči 
obširnega in rabljivega nemško-slovenskega slovarja, po 
katerem že toliko časa ne le jezikoslovci, marveč tudi 
dušni pastirji in obertniki hrepenijo. Za to namenjeno 
delo, ki bode u zvezi z imenovanim etimologičnim slo- 
varjem, in katerega ravnoisti pisatelj u družbi nekojih 
jezikoslovcev izdeluje, in ki se bode po založniku tega 
časnika izdalo, nabranega je že mnogo gradiva po alfa- 
betičnem redu; naj bi le skorej prišlo na svetlo! 

Pri omenjenem delu oziralo se je posebno na za- 

četnike iz tega namena, naj bi si k daljšemu toliko za- 
željenemu olikanju slovenskega jezika pridobili delavnih 
pomočnikov. Ne boš našel vsega u njem, zato da se 
lehko sam potrudiš in iščeš, ter najdeno bodi si iz ust 
narodovih, bodisi iz tehtnih spisov novejših pisateljev, na 
pristojnem mestu zabilježiš, dane pomene popravljaš in 
pomnožuješ, in tako s kritičnim jezikoslovjem svoje 
lastno znanje povišuješ, pa tudi po malem k ume- 
vanju sorodnih narečij napreduješ. Tako bodemo z zdru- 
ženim delovanjem vseh domačinov jezik svoj vedno bolj 
olikovali, s tem pa tudi oliko in omiko naroda blagodejno 
pospeševali. 

In resnično, če je človeku kak spomin na zibelko 
njegovo mil in drag, biti mu mora to gotovo ljubi ma- 
terni jezik, za čigar oliko naj bi si vsaki rojak s hva- 
ležnim sercem prizadeval; znanje njegovo je ravno tako 
neskončno, kakor je velik njegov obzor! Dete u zibeli 
začne to učenje in nigdar ga še starec na smertni po- 
stelji doveršil ni! 

9. Slomšek o svojih ,,Drobtincah", 


1. Preljubi bratje in prijatli! 


(Drobt. 1846.) 


Slovenci so po navadi dobrega serca; kar imajo, 
radi dajo, da eden drugemu pomagajo. 'Tako je prav; 
zakaj kerščanska ljubezen ravno to najbolj terdo zapo- 
veduje. 


Dobri Bog je vsakemu dal mero svojih darov: 
enemu čedno besedo, drugemu lepo pesen, tretjemu ka- 
kov dobri nauk — vsakemu nekoliko, nobenemu vse; 
pa je vender za vse razdelil svoje duhovne in telesne 
darove, naj bi si pomagali po meri prejetih dobrot. Efež. 
4, 7. ,Kdo neki je zvest in razumen hlapec, katerega 
je postavil njegov gospod črez svojo družino, da njim 
daja ob času živeža?" praša Jezus. Mat. 24, 25. Bog 
daj, naj bi bili vsi, ki nas je Oče nebeški za učitelje 
svoji družini postavil, delivci božjih dobrot! Dajte, in 
se vam bo dalo." Luk. 6, 38. 


Podam vam za novo leto nekoliko drobtinic du- 
hovne hrane, ki so iz moje in iz ptujih krušnic pobrane, 
da se ne zgubijo in ne potratijo, ampak ohranijo za 
vsakdanje potrebe. Mislim, da je vsaka taka duhovna 
reč, naj si bo pridiga ali kerščanski nauk, lepa pesen 
ali lična pripovest ravno tako božji dar, kakor košček 
kruha, ki se ne sme zavreči, ampak se mora poshra- 
niti za prihodnje potrebe. Joan. 6, 12. 

Upam, da vam bom ustregel, prečastiti duhovni 
bratje, ker vam nekoliko na novo osnovanih kerščanskih 
besed za poskušnjo ponudim. 


Želim vam ustreči, predragi gospodje šolski, ako 
vam nekoliko nauka za šolo pokažem, in nekaj resničnih 
prigodeb, pa malo pravljic zraven povem. 


Nadjam se, da mi ne bodete zamerili, vi očetje in 
matere, gospodarji in gospodinje, ako vam za novo leto 
povem, kako bi naj otroke u strahu božjem redili, kako 
pošteno za svojo družino skerbeli; zakaj, kdor za svoje, 
zlasti pa za domače ne skerbi, je vero zatajil, in je hujši 
od neznaboga! I. Tim. 5, 8. 

Pa tudi pesternam pri zibeli, terieam, predicam in 
periljam bi se rad uslužil, naj bi tako hude ne bile, ka- 
kor imajo staro navado, ampak rajši čedne pesmice pele. 
Tudi pesnica lepa je božji dar; naj vam bo torej mar lepo 
prepevati. Nekoliko novih pesnij vam torej za novo leto 
podam ! 

Ne bilo bi pa prav, ako bi samo grablje imeli in 
radi jemali, vil pa nič, da bi tudi drugim dajali, kar je 
vam Bog dal. Samopašnost, volčja navada, da bi ne bila 
med nami doma! 


Sosed sosedu rad kruha na mizo položi rekoč: 
Prijatel, vreži si in pokusi naše gospodinje peko; zakaj 
bi pa duhovnih drobtinic drugi drugim pokušati ne dali, 
ki nam jih je dobri Bog dal? 

Pošljite mi torej častivredni tovarši, sosedje in pri- 
jatli, tudi vi za prihodnje novo leto takih, in enakih 
drobtinic, kakoršnih sem vam jaz letos položil; bom po- 
skusil z božjo pomočjo zopet polno krušnico jih nabrati 
in u bukvah za prihodnje novo leto na svetlo dati, do- 
kler bode Bogu dopadlo in poštenim ljudem, če mi ho- 
dete pomagali, kar premorete. Lepše in boljše ko bojo 
drobtinice, veče bo naše veselje in prid. 

Dolgo sem že želel in premišljeval, kako bi Slo- 
venci pošteno omizje naredili, na taisto duhovnih darov 
polagat, katerih pridne ljubljanske , Novice", kakorkoli 
skerbne za srečo dežele, zato na svojo slavno mizo ne 
jemljejo, ker bi jim bile preduhovne. 

Sklenil sem torej za to leto mizo pogerniti, in drob- 
tinie za poskušnjo na-njo položiti, ki jih vsem dobrim 
prijatlom in domorodcem priporočim, naj jih pokusijo 
in presodijo, ali kaj veljajo ali ne. Ako veljajo, naj ta- 
kih ali pa še boljših za povračilo dajo; kar jih pa ne 
velja, naj se popravi in pa nasvetuje kako! 

Imajo naše dni svoje omizje zdravniki za ozdravo 
ljudij; sodniki za pravico dežele; rokodelci in kmetje za 
živinorejo in obdelovanje polja; tudi godci imajo svoj 
dnevnik, u katerem se pogovarjajo, kako bi jim strune 
bolj ubrano pele. 

Ali ni nam učenikom duhovnim in šolskim, stari- 
šem in oskerbnikom tudi potreba pogovoriti se, kako bi 
po slovensko prav oskerbeli najpotrebnejše reči, ki so k 
veči časti božji, nam k časni sreči in dušam u večno 
zveličanje ? — Bi se pomenili prav po domače, kako bi 
kerščanstvo vredno učili, šolo dobro ravnali, odgojevali 
otroke po božji volji, polepšali svet, zapirali pekel in 
ljudem u nebesa pomagali ? Pobarali tudi sosede rekoč: 
kako pa kaj vi možje? 

Bratje, ljubi dragi bratje! le eno in ravno to je 
potrebno. Luk. 10, 42. Sezimo si torej u roke in poma- 
gajmo, da bo vsako leto u prihod naše omizje nadevano, 
še lepših ko letos, duhovnih drobtinic ! 

Ni jih veliko, ki bi utegnili cele bukve popisati; 
pa jih je mnogo pridnih domorodcev, katerim kaka čedna 
pridiga, lepa pravljica, iz nemščine poslovenjena, zdaj 
mična pesnica gladko izteče, ali se kaj veselega ali ža- 
lostnega prigodi, za take reči prosim, da mi jih pošljete, 
na slovensko omizje. Dajte, in se vam bo dalo! 


417 


Bog pa daj, da bi zdravi in veseli še veliko novih 
let doživeli, pa tudi pridno skerbeli Slovencem kakor 
Nemcem za pravo časno srečo in zveličanje večno ! 

To vam Želi, ki vas ljubi prijatel vaš A. Sl. 


2, Vabilo in prošnja. 
(Drobt. 1840.") 


Izdajatelj poklanja s tem pervi letnik svoje zbirke 
splošno-koristnih sostavkov za l. 1846 vseni p. n. gospo- 
dom dušnim pastirjem, učiteljem, starišem, odgojiteljem 
in prijatlom prave narodne omike ter dostavlja prošnjo, 
naj njegovo podjetje z dobrimi sostavki in z razširjanjem! 
te knjige blagovoljno podpirajo. 

Namen tega letnika je, naj se medsebojno prijav- 
ljajo takovi spisi, kateri so pripravni, versko - nravno 
oliko ljudstva sploh, posebič pa še odgojo mladine po- 
speševati, ljudem k časni sreči in k večnemu zveličanju 
pripomoči, ter skerbeti, da postanejo pobožni kristjani in 
pa zanesljivi deržavljani. 

Redki so med p. n. gg. duhovniki, učitelji in ro- 
doljubi, ki bi imeli voljo in čas spisavat dehele bukve, 
vender pa bi radi svoje izkušnje, nazore, želje službenim 
tovaršem razodevali, za dobre nasvete glede tolikanj 
važne odgoje popraševali. Takim je namenjen naš letnik. 

Marsikomu izteče o priložnem času duhovit članek, 
ki je dar božji in bi se ne smel u pozabljenje zakopati, 
marveč kot občno dobro drugim prijaviti: bodisi lep 
govor, bodi popis kakošne posehne slovesnosti, veselega 
ali žalostnega prisodka, življenje za domovino zaslužnega 


" Nemški dodano na koncu knjige. Ured. 
Slomšek IV. 27 

moža, zanimiva šolska naloga, dober nasvet zastran šole 
in domače odgoje, poljudne razprave o slabih razvadah, 
hvalevrednih narodnih običajih, pravljice in basni, serčne 
pesni za poduk in kratek čas. Takim in'enakim sostav- 
kom, kakoršni se u pričujočem tečaju nahajajo, bodi naš 
letnik odpert! 

Krepka beseda, razumljivost, primeren poduk za 
cirkveno-nabožno življenje, za odgojo in resnično omiko 
naroda, vse to naj bi odlikovalo spise za ta letnik na- 
menjene, in gorka navdušenost naj mu za prihodnja leta 
izdavanje zagotavlja. Čisti znesek odločen je u pomoč 
učiteljskemu pripravljišču Celjskemu. 

P. n. gg. duhovniki, učitelji in prijatli slovenskega 
slovstva vabijo se k sodelovanju in prosijo, naj svoje do- 
neske vsako leto do konca aprila blagovoljno dopošljejo 
izdajatelju. 

Naj bi se to majheno drevesce domačega slovstve- 
nega prizadevanja povsod veselo pozdravljalo in pa krepko 
gojilo — da vzraste iz njega za našo mladež drevo z 
obilnim sadom obloženo! 

Vender pa ne tisti, ki seje, je kaj, tudi ne kdor 
zaliva, temveč le Bog sam, ki daje rast. — On naj trud 
naš blagoslovi! 

Pri sv. Andreju u labudski dolini na dan 
sv. Miklavža l. 1845. 


Dostavek uredništva. Ravno ta članek natisnen je 
s celo neznatnimi spremembami tudi na koncu drugega 
tečaja, Drobt. za l. 1847. S početka zahvaljuje se Slom- 
šek za obilne doneske, ki so mu došli posebno iz Kranj- 
skega. 

8. Preljubi sosedje, 
, (Drobt. 1. 1847.) 


Slišal sem svoje dni rajne stariše gostokrat reči: 
» Drobtinico, ki na tla pade, moraš hitro pobrati in po- 
ljubiti, da bi se ne poteptala, in u smeti ne prišla; tudi 
drobtinico kruha nam sv. Duh da." Kar sem se od svo- 
jih ljubih starišev naučil, še zdaj znam, in pobiram 
drobtinice ne le telesnega kruha, ki truplo redi, temveč 
še skerbhneje iščem drobtinic duhovnega kruha, ki dušo 
Živi za časno srečo in zveličanje večno. Rad jih hranim 
in svojim ljubim Slovencem ponudim, ki hlebov učenosti 
u svojem jeziku še nimajo. Kdor je potreben, tudi po 
drobtinici rad seže. 

Bil sem za lansko leto 1846 majheno krušnico drob- 
tinic nabral, jih ljuhim bratom in sestram za novo leto dal; 
in hitro so pošle. To me veseli, pa tudi priganja, zopet 
skerbno nabirati, in za drugo novo leto 1847 drugi ple- 
tarček Drobtinic prijatlom podati, dokler vem, da jim 
ustrežem. Nate jih, ljubi sosedje, in po svoji potrebi 
rabite jih! 

Vem, da vsaka drobtinica za vse ne bo; pa tudi 
gospodinja za vsakega dobrega kruha ne speče. Kako bi 
Drobtinice vsem dopadle, ki so delo velikoterih glav in 
rok? "Tudi pero ne piše vsako za vsakega enako dobro. 
Nadjam se pa, da bo vsaka drobtinica vsaj nekaj 
veljala. 

Lanskih drobtinic nekaterim u pervem nagovoru po 
volji ni, da se Hana po molitvi toliko naglo in čudno 
premeni. Po svetu se takega veliko zgodi. Še ni pet let, 
kar se stara babela u nekem tergu za Dravo na smertni 
postelji ni hotla z Bogom spraviti. Dolgo in veliko jo 

nagovarjajo, pa zastonj. , Ker vse ne pomaga — rečejo 
gospod kaplan pričujočim — pa pokleknimo in vsaj mo- 
limo za njo!"  Pervi Očenaš odmolijo, in že se babela 
oberne, in jih prosi, naj jo izpovejo. Sv. Duh je drugi 
mojster, kakor smo mi. 

Drugim u glavo ne gre, kako je Hana že pogosto 
k spovedi hodila, pa še vender s svojim tastom u so- 
vraštvu živela? Meni tudi ne dopade taka. "Toda Hana 
med nami veliko število tovaršev in tovaršic ima. Bog 
daj, da bi se tako ročno, kakor Hana, popravili! 


U drugem nagovoru se zavzemajo, kako bi bila 
Oberčeva svoje otroke u hudo nagovarjala, ter bi se bilo 
samim starišem dobro zdelo, da so otroci slabo živeli ? 
Bog hotel, da bi takih gerdunov ne bilo! Jaz sem pa 
mimo hiše hodil, kder je vražna mati hčer k zapeljiv- 
cem zapirala, da bi več na kerčmi izkupila. Hiša še 
zdaj stoji, pa unih razuzdanih ljudij več ni. Oče si je 
vrat prerezal, za mater ne vem, otroci so se pa po svetu 
raztepli, da se dopolni, kar sv. Duh govori: ,,Hudobnih 
rodovita množina ne bo obveljala, in prešestno zasajevanje 
ne požene globokih korenin, tudi nima terdnega debla. 
Akoravno s časom zelene veje požene, vender, ker terdno 
ne stoji, ga veter omaja, in močen piš z koreninami 
izdere." Modr. 4, 3—4. Kaj kerčmarji ne storijo, da več 
pivcev nalovijo! — Kaj razvajena mati ne dovoli, da bi 
hčer omožila, ali pa zraven nje pila! — Blagor mu, ko- 
mur ni toliko in tako žalostnega izvedeti potreba. 


U petem govoru prašajo, zakaj se samo za dvoje 
ubogih ubogaime prosi, in ne sploh za vse? Mislim 
zato, ker je teh dvoje sirot tistokrat najbolj potrebno 
bilo. Veliko govornikov cirkvenih in posvetnih je ravno 
tako storilo, in so bili imenitnejši od nas. 

Tudi gerlica ni vsem dosti lepo zapela. Pravijo, 
da je nekoliko pesnij brez soli, druge so jim prelesene, 

ter nimajo pevskega duha. Lehko da je taka; pa tudi 
godci vsem dosti ubrano ne godejo, dokler se prav ne 
izučijo; tudi okrogla, ki Gorjancem prav dopade, se 
Spodjancem  prenerodna zdi. 'Tako se našim pesnim 
godi. Želel sem vsakemu kako pesnico dati, otročajem 
in nevestam zapeti. To pa možje sami lehko spoznate, 
da mora mati pri zibeli drugo popevati, kakor učitelj na 
pogrebu. Tudi meni vse pesnice niso po volji; kdor pa 
za razne stanove kaj gorših pesnij ima, lepo ga prosim, 
naj nam jih dd! Dajaj pa kakor rad, vsem nikdar, ka- 
kor jaz, ustregel ne boš. 


Tudi na besedah se spodtikajo, in jim ne dopade, 
da bi mož in žena bila prav po volji božji (kakor dva 
božja voleka). Pa besede rade u drugem kraju tudi kaj 
drugega pomenijo. Po Štajerskem se imenuje lepa rudeča 
pikasta žužica, ki rada otrokom po roki lazi in mirno 
zleti: božj? volek. Po tem ljudje pravijo: on je pohleven 
ko božji volek; in dopade Štajercu, če ga tako pohvališ. 
Ravno enako govorijo po Kranjskem in Štajerskem: go- 
bec ima le pes. Na Koroškem pa ljudem na gobec gle- 
dajo, kakor pri nas na usta; in se nihče ne pritožuje. 
Kakor pri nas jokamo, se po drugod derejo, in vsaki 
kraj ima svoje. Ne zasmehovati, ne zaničevati ptujih 
izrazov in besed, — temveč povedat si jih hitimo. 


Moje zagovorilo pa ne imej zamere, ampak zahvalo, 
da se prav pogovorimo, kako je naša in vaša, ter potem 
sklenemo, katera velja. 


Hvalo vem vsem ljubim prijatlom, ki me opomnijo 
vsega, kar ljudem ne dopade; pa še večo hvalo tistim, 
ki so mi zalih in tudi lepih koščekov za naše ljube Slo- 
vence poslali, Nisem utegnil letos še vsega prebrati, ni- 
sem mogel za to leto vsega na svetlo dati. Kar je za- 
ostalo, bo za prihodnje leto veljalo, ako nam Bog zdravje 
da. Le skerbno pobirajte, ljubi sosedje, in radi nam po- 

magajte, da borno za vsako leto imeli dohrih drobtinic 
dovolj, dokler bo hleba modrosti pri nas zadosti. — Te 
skerbi vam želi za novo leto stari prijatel vaš A. Sl. 


4, Lepa beseda vsem prijatlom in prijatlicam 
naših Drobtinic. 
(Drobt, 1859—-60.) 


Se trikrat preseliti, je enkrat pogoreti, sploh pre- 
govor pravi. Taka bi se bila skorej tudi našim ,Droh- 
tinicam" zgodila. Začele u Gradeu, so se u Celje prese- 
lile, iz Celja u Celovec prestavile, in o preseljevanju 
lavantinskega sedeža u Maribor so se Drobtinice toliko 
pozamudile, da jim je za leto 1859 verzel ostala, katero 
zagraditi smo tako dolgo odlagali, da se" nam je cel6 
novo leto 1860 postaralo. Da bi Drobtinice ne pogorele, 
naj velja enkrat za dvakrat, ter vam podamo nove Drob- 
tinice za dvoje let 1859 in 1860, u dokaz, da še živč, 
pa tudi iz serca žele, naj bi na svojem četertem selu za 
toliko lepše ozelenele, ter rodile vsem domoljubom novo 
veselje in korist. 

Časniki in letniki se radi po navadi postarajo in 
pogorijo, ako se dopisovavci naveličajo pridno pisati, 
bravci pa plačevati in jih naročati. Drobtinicam našim 
se še gradiva ni pogrešalo, toda ni vsako gradivo za 
povesmo žlahno predivo; ga omikati in pezdirja olikati 
je pa uredniku gostokrat težavno delo, pa še zamera na 
verh, kar rado dvoje sere zaboli. Dokler se pa po naših 
Drobtineah še neprenehoma želje glasijo, se ne bomo 
bali dela, ne zamere, in poslali omlajene Drobtinice po 
svetu, naj se prikupijo bravcem in delaveem, koje u 
slovenski vinograd na delo prav lepo vabimo in prosimo. 

Bog daj, da ne bi Drobtincam: novo selišče bilo 
žalostno pogorišče, marveč naj jim bo novo selo sloven- 
skih goric tudi mlado, rodovito sadisče duhovnih evetlic 
in žlahnega sadja slovenščine naše!  Prijatli Slovenci! 
vnovič podajmo si roke; pomagajmo si u vednostih in 
čednostin; tako nam hoče tudi dobri Bog pomagati. 
Blagoslovil nam bo novi venec vsakega leta, in naše 
polje bo rodovitnosti polno. Psalm 64, 12. 

U Mariboru 26. svečana 1860. 

Drobtincam starašina. 


10. Slomšekov uvod k ,,Djanju svet- 
nikov božjih", 
(L. 1853.) 


Kerščanska duša! 


Vzemi in beri djanje sve!iuvov božji, izvojjenih 
prijatlov in prijatlie tvojih. , Življenje svetnikov, pravi 
sv. Frančiško Šalezljan, je Živ evancelij išristusov, ki tl 
prelepo kaže pot zveličanja, pot življenja svetega. 

Hočeš po pravil poti zveličanja srečno hoditi, bali, 
hočem te u ograd ali vert naše preljube matere, svete 
kat. cirkve peljati, u rožni ograd, katerega je usmiljeni 
Jezus svoji nevesti zasadil, in kojega sv. Duh rosi, da 
rastejo in neprenehoma u njem eveto božji svetniki in 
svetnice, kakor neheške rože, mnogoverstno pisane po 
svojih čudežih in svetih čeadnostih. 

Pervo dobo xristijanov so evetele rože kervavo ru- 
deče svetih mučenikov, ki so prelili za Jezusa svojo kri. 
Svet njih ni bil vreden, in Jezus jih je presadil u ne- 

beški vert svetega raja. — Za njimi najdeš u puščavi 
skrite modre vijolice svetih puščavnikov, po mnogih sa- 
mostanih pa bele lilije čistih devic, nedolžne Jezusove ' 
neveste. Pod ostrim ternjem posta in pokorjenja so pri- 
rastle, in napolnile z žlahnim duhom svete ponižnosti in 
notranje svetosti ves kerščanski svet. 

Za njimi so rastli in še rastejo zeleni rožmarini 
svetih spoznovavcev in pobožnih udovic, vsakega stana 
in vsake starosti. Lepo se je svetila luč njih čednostij 
pred ljudmi, in pripravljeni so šli kakor modre device s 
svojim ženinom u večno veselje. Iz vseh teh nebeških 
cvetlic spleta sveta kat. cirkev veličasten: venec zmage 
svojemu ženinu; oni so krona Jezusa in Jezus je solnce 
svojih izvoljenih. — Oh, kako čuden je Bog u svojih 
svetnikih! Kako ljubeznivo nam občestvo svetnikov! 
Oni nam roke podajejo in nas oživljajo za nebesa 
skerbeti. 

Glej žive zglede svetnikov, u katerih se je prava 
svetost in popolnost svetila, in lehko boš spoznal (spo- 
znala), kako majhna in skoro nič so vsa naša dela. Joj! 
kaj je pač naše življenje, ako ga njihovemu primerimo? 
izdihuje pobožni Tomaž Kempčan. — Na svetu so bili 
ptujci, Bogu pa bližnji in domači prijatli. U svojih očeh 
so bili nič in od sveta zaničevani; od Boga pa izvoljeni 
in veliko češčeni. Lep zgled so vsem bogaboječim; in 
bolj bi nas naj za poboljšanje uneli, kakor da nas toliko 
mlačnih pohujša." | 

Boš duša moja gledala u vertu toliko božjih svet- 
nikov tolike svetosti žlahni cvet, hoče se tebi serce uneti 
tudi za duhom njih svetih čednostij hiteti po zgledu pri- 
jatlov božjih tudi za Boga živeti in umreti. Djanje svet- 
nikov ima čudno moč oživljati nas za sveto Življenje; 
besede žgečejo, zgledi pa vlečejo. Oh naj bi tudi nas 
srečno potegnili iz te solzne doline u sveta nebesa med 
izvoljene božje! 

Življenje svetnikov je kristijanom vsigdar veliko 
veljalo in še velja, ter tudi u pravi veri uterjuje, budi 
grešnike k pokori, pravične u dobrem podpira, drami 
zaspane, mlačne ogreva, tolaži žalostna in obupana serca ; 
daja bolnikom poterpežljivost, jim dela kratek čas in 
revne oveseljuje. Ni starosti, ne stanu, ki bi u svojih 
revah in težavah med svetniki tovarša ne našel, ki ga 
prijazno vabi rekoč: Ravnaj se po meni, kakor sem se 
jaz po Kristusu. , Se hočemo enkrat u družbi svetnikov 
veseliti, moramo posnemaje jih za njimi hoditi. Svetniki 
so bili slabi, kakor mi, so bili vseh stanov, kakor mi; 
so imeli skušnjave, kakor mi; so u sredi hudobnega 
sveta živeli, kakor mi; oni so z božjo pomočjo prema- 
gali ; zmagali bomo tudi mi. Ako so oni in one, zakaj 
bi pa mi ne?% pravi sv. Auguštin. 

Svetniki se sploh imenujejo vsi, kateri u posveču- 
joči gnadi božji živijo in umerjejo; posebno pa kličemo 
in častimo one svetnike, kojih sveta krepost ali čednost 
je bila u življenju junaška, dragocena pred Gospodom 
njihova smert, poterjena s čudeži njih svetost, toliko, da 
jih sveta kat. cirkev med zveličane šteje, ali zastran po- 
sebne slovesnosti očitnih čudežev še više med svete, med 
izvoljene svetnike in svetnice uversti, in jim poseben 
dan odkaže, naj jih častimo in u pomoč kličemo; kakor 
nam sveti Duh veli, rekoč: ,Hvalimo slavne može in 
naše očete; mnogo slave je Gospod s svojimi velikimi deli 
od početka nad njimi skazal. Njih telesa u miru počivajo, 
njih ime pa živi od roda do roda." Sirah 44, 1 — 14. 

Angele in svetnike sveta kat. cirkev po redu čedno 
c versti, kakor nam litanije vseh svetnikov kažejo. Perva je 
preblažena devica Marija, kraljica vseh svetnikov; potem 
so Kerubini in Serafini, arhangeli in angeli. Za njimi 
nastopijo stari očaki, koji so u starem zavetu sloveli, 
- nam pravo spoznanje božje ohranili, ali pa prihodnjega 
Zveličarja napovedovali, kakor preroki. Apostoli so od 

Jezusa izvoljeni in poslani sveto vero oznanovali; in ka- 
kor vesoljna cirkev svoje, tako vsaki kraj svoje apostole 
ima, ki se učeniki rodov zovejo. Sveti mučeniki so ča- 
stiti premagovavci, kteri so rajši vse preterpeli, in tudi 
življenje dali, kakor bi bili za noht odstopili od svete 
vere, katero je Kristus razodel. 

Spoznovavci se imenujejo svetniki, ki so si po ju- 
naško vse prizadeli po ozki stezi nedolžnosti ali pa ostre 
pokore u nebesa priti. Device so ohranile svojo čistost 
neoskrunjeno, udove zvestobo svojega stanu, zadobiti 
večno življenje. , Zasluženja svetnikov pa ne preiskuj, in 
ne tehtaj, kdo je svetejši od drugega, ali veči u nebe- 
škem kraljestvu. Take reči pogosto krege in prazne pre- 
pire napravijo, ker hoče prevzetno ovi tega, uni unega 
svetnika imenitnejega imeti. U nebeškem kraljestvu so 
vsi edno, u ljubezni med sebo sklenjeni; vsi imajo le 
ene misli, ene želje, eno ljubezen," uči pobožni Tomaž 
Kempčan. 

Vsaki dan celega leta sveta kat. eirkev spomin več 
svetnikov obhaja, ker njih za nas števila ni, pa izmed 
vseh sem za vsaki dan tebi ravno tisto rožico utergal, 
ki je po svojem stanu ali djanju za te najbolj prav, ta- 
kega svetnika ali svetnico izbral, ki se po naših sloven- 
skih krajih sosebno časti, lepe bele eirkve ima ali se 
daja otrokom u sveto ime. Pa tudi takih svetnikov živ- 
ljenje bereš, ki so po naših krajih hodili, učili in našim 
prednikom mnogo dobrega storili, so pa skorej pozabljeni 
od nehvaležnih ljudij, kar je velika nehvaležnost. Bili so 
naši; naj tudi naši ostanejo! oni naši u priprošnji, mi 
pa njihovi u posnemanju in u hvaležnem češčenju. 
, Hočeš pa z dobičkom brati (djanje svetnikov), čitaj po- 
nižno, priprosto in zvesto, in ne želi sluti, da si učen. Po- 
prašuj rad in molče poslušaj besede svetnikov, ter sta- 
rih pregovorov ne zaničuj; ne povedajo se ti zastonj," 
to ti pobožni Tomaž Kempčan svetuje. 

Preveliko ob enem brati, pa premalo premisliti, 
dobro ni, in nima teka. Kdor prenaglo bere, je bolniku 
podoben, ki neprenehoma je; ker pa hrane prav ne po- 
vžije, poslednjič gladu umerje. 

Kadar utegneš, beri vsaki dan djanje svetnika 
enega; če pa med tednom časa nimaš, sl u nedeljo po- 
prej najlepših in tebi pristojnih naberi, ter jih ves teden 
premišljevaje obhajaj. Pač bi veselo in lepo bilo, duša 
moja, imeti vsaki dan svojega pomočnika bliže svetih 
nebes. 

Mnogoverstni so darovi, koje nam sveti Duh deli 
in mnogotere rože po vertih eveto. Kakor ima vsaka 
rožica svoj posebni duh, ima tudi vsak izvoljenec božji 
kako posebno čednost ali krepost u svoji svetosti, katera 
se izmed vseh drugih najlepše sveti; njo skoncema po- 
sebno razloženo najdeš. Nauk in posnemo torej pazno 
preberi, in nauči se od mučenikov kerščanske močno- 
dušnosti, pobožnosti od puščavnikov; vadi se po zgledu 
svetih spoznovavcev pravo vero in vse njene nauke zve- 
sto terditi, od devic ohraniti sveto čistost in nedolžnost. 
Uči se od enega svetnika zvesto moliti, od drugega 
pridno delati po svojem stanu, od vseh pa Boga: nad 
vse ljubiti in vse iz ljubezni do njega storiti. Tako boš 
raste] u sveti pobožnosti, kakor je tvoja in moja dolžnost. 

Vsaka pobožna vaja pa ni za vsakega, pravi To- 
maž Kempčan: nekemu je bolje to, drugemu drugo. 
Tudi vsako djanje svetnikov ni za posnemati vsakemu; 
čudna dela občuduj, in hvali Boga, ki svojim zvestim 
služabnikom toliko moč da, kaj tako čudnega storiti, to- 
liko težavnega prebaviti za božjo čast in u izveličanje 
duš. Komur ni dano čudežev delati, tudi ni ukazano jih 
svojevoljno počenjati; Boga brez potrebe poskušati, bila 
bi grešna prederznost, pa ne svetost. Dobro torej razloči, 
kaj je u djanju svetnikov za posnemo, kaj za počešče- 
nje; to je prava kerščanska modrost! 

Ako to ,djanje svetnikov" pazno čitaš, ne spodti- 
kaj se, če zapaziš, da niso vsi popisi svetnikov iz enega 
peresa pritekli. | 

Popisali so jih gospodje časti in hvale vredni: 
Jožef Ulaga, Mihael Pikl, Janez Zumper, Juri Caf, 
Felicijan Globočnik, Peter Cizej, Jernej Ciringer, Ma- 
tevž Ravnikar, Stefan Kocijančič, Franc Zorčič, Franc 
Kosar, in še drugih prijatlov nekoliko. Kakor u obče- 
stvo svetnikov verjem, tako obsežno delo ljubim in mu 
zaupam, kajti združena moč veliko premore, in veliko 
jih lehko stori, kar bi enemu bilo pretežko. Kakor pa 
ljudje u vsakem kraju ravno tistega jezika nimajo in 
razne besede razno golčijo, jih včasih razno zapišejo. 
Gerdo bi bilo jih smešiti, in še gerše, jih zato grajati, 
ako se vsakemu beseda prav po domače ne zarobi. Prava 
ljubezen ne sodi hudo, pa tudi komarjev ne preceja, ka- 
dar potreba ni. 

Oče mili pa blagoslovi nas spisatelje in vas bravce 


ali čitatelje, kakor je blagoslovil nepreštevilno trumo . 


svojih izvoljenih iz vseh narodov in jezikov, kateri pred 
prestolom in pred Jagnjetom u belih oblačilih stoje, in 
oljke večne zmage u svojih rokah deržč, z velikim glasom 
poj6: Slava Bogu našemu! Oh, naj bi tudi mi njih svete 
čednosti brali in tako zvesto posnemali, da bi enkrat 
veselo pred prestolom Jagnjeta med njimi stali, in pre- 
pevali hvalno pesen, rekoč: Z/vala in slava Bogu na- 
šemu na vse večne čase. Amen. 

